
ĮVADO ŽODIS 


Šis leidinys — tik kukli Nepriklausomos Lietuvos per dvidešimt 
metų atliktų darbų apžvalga. Ji nėra pilna jau vien dėl to, kad vispu- 
siškai ir išsamiai tiems darbams nušviesti reiktų kiekvienai sričiai gal 
ne po vieną tomą: tiek daug yra nuveikta, tiek žymiai yra pažengta į 
priekį. Kurią tik sritį paimame, galime ja visai pagrįstai didžiuotis, 
nes tai, ką turėjome, ir tai, ką turime, yra du griežtai priešingi poliai. 
Krašto viduje esame pasiekę tvarką ir vienybę, esame daug sunkių sa- 
vo pozicijų apgynę tarptautiniame forume, esame sukūrę savo stiprią 
karo pajėgą, esame stiprūs ūkio ir finansų srityje, esame sutvarkę 
susisiekimą, pastatę daug kelių, daug laimėję dvasinės kuliū- 
ros srityje — visur, kur tik pažvelgiame, ten esame laimėtojai. Šito 
leidinio tikslas ir buvo bent suglaustai atvaizduoti svarbiausius mūsų 
pažangos bruožus ir duomenis. 

Tokio leidinio 7ėmuose duoti 20 metų apžvalgą, suprantama, nėra 
lengvas dalykas, tad rinkinio leidėjas, „Spaudos Fondas“ , ir redaktorius 
taria ypatingos padėkos žodį to sutelktinio darbo autoriams. „Spau- 
dos Fondas“, įžengęs į dvidešimt pirmuosius Lietuvos nepriklausomo 
gyvenimo metus su dideliu kultūros lobiu — 2'mil. egz. savo išleistų lie- 
tuviškų knygų, — ypatingai džiaugiasi, kad šitos talkos dėka gali savo 
darbą jubiliejiniais metais vainikuoti gausių Lietuvos kūrybos sričių 
apžvalga, kuri yra mūsų materialinio ir dvasinio brendimo ryški liu- 


dytoja. 

TAUTOS VIENYBĖS KELIAIS 


Iz. Tamošaitis 


Karo audrose atgijom naujam nepriklausomam politiniam, arba 
valstybiniam, gyvenimui. Karo ir socialinių bei politinių revoliucijų 
vėtroms siaučiant, pradėjom žengti pirmuosius naujai atgimusio valsty- 
binio gyvenimo žingsnius. Vienoje rankoje laikydami kardą, vėliau — 
diplomatiniu ginklu besigindami nuo į mūsų jaunąją nepriklausomybę 
ištiestos rankos, mes po truputį augome, stiprėjome, tvirtėjome. Mūsų 
jaunam biudžetui anuomet, nepriklausomai valstybei įsikūrus ir nuo 
laukųjų priešų ją stebėtinu būdu apsigynus, neteko laimės patekti į 
seimą: tuomet jis buvo kukliai sumetamas ir tiek pat kukliai nužymi- 
mas. Nebuvo tuomet nė didžiulio Lietuvos Banko pastato. Visi finan- 
sai buvo laikomi po lova čemodane ir lengvai perkeliami iš vienos vietos 
į kitą, pagal reikalą. Mūsų valstybinio gyvenimo pradžia buvo labai ir 
labai kukli. Kukliai atgiję, kukliai augome, kukliai brendome, kukliai 
tvirtėjome. 

Didžioji karo tragedija davė gražią progą akylesniesiems pamatyti, 
kad Europa, o gal net ir visas pasaulis, etnografiškai neteisėtai ir ne- 
teisingai yra apmesta ir atausta. Baisioji Didžiojo karo tragedija 
davė progą gilesniems protams akivaizdžiai žvelgti į anksčiau susikro- 
vusias skriaudas, neteisybes ir pamėginti jas atitaisyti.  Buvusiųjų 
valstybių sienas teko keisti, o etnografinius antagonizmus švelninti. 
Akis į akį teko susidurti su naujai gimstančiu gyvenimu. Reikėjo 
ieškoti naujų politinių, socialinių, ekonominių santykių su kaimynais. 

Išdygo visuotinio pobūdžio turinti institucija Tautų Sąjungos pavi- 
dalu. Tautų Sąjunga pradžioje buvo galinga moralinė pajėga. Ji men- 
kėjo, pasyviai žiūrėdama į akivaizdžiausias neteisybes. 

Neramioje atmosferoje teko kristalizuotis mūsų vidujam gyvenimui 
naujoje valstybėje. Iš Rusijos grįžo mūsų buvusiųjų tremtinių ešelonai. 
Su tremtiniais grįžo revoliucionierių, karštų kovotojų dėl neribotų lais- 


11 


vių. Skersai — išilgai per Lietuvą siūte siuvo nauji šūkiai, iš svetur 
atvežti ir mūsiesiems primesti. Partinė temperatūra kilo, partijų kovos 
stiprėjo, tų kovų metodai aštrėjo. Partijų savitarpio kovos, kaip koks 
slibinas, rijo daug jėgų, reikalavo daug energijos. Pragaištingos par- 
tinės kovos nusmelkė kūrybinį darbą, neleido pasireikšti kilnesnėms 
idėjoms. Partinės, demagoginės kovos ginklams garsiai žvangant, tarsi 
ir buvo galima įžvelgti kurių-ne-kurių partijų jau tylesnius, jau aiškes- 
nius balsus, kurių garsuose buvo galima iššifruoti žodžius: po mūsų 
nors tvanas; jeigu ne mes, tegu sau Lietuva net žūna. 

Partinių retenų sūkuryje susirinko Steigiamasis Seimas. Didžiausių 
laisvių atmosferoje gimė pirmoji politiškai atgijusios Lietuvos konsti- 
tucija. Prieš naujųjų šeimininkų akis kilo sunki problema: so- 
cialinė problema, kuri kartu buvo ir agrarinė problema. So- 
cialinė problema gali būti suprantama plačiau ir siauriau. Pla- 
čiau suprasta socialinė problema apima daug smulkesnių problemų. Čia 
jeina ir susisiekimo priemonės, ir keliai, ir transporto patogumas bei 
pigumas. Siauriau suprasta socialinė problema apima darbo, arba dar- 
bininko, atlyginimo ir jo santykių su darbdaviu klausimą. 

Siauresne žodžio prasme suprasta darbo problema pas mus nebuvo 
jau tokia aktuali. Mat, mūsų kraštas yra perdėm žemės ūkio kraštas. 
Fabrikų nedaug teturime, pramonė — nedidelė. Bet, vis dėlto, socialine 
problema siauresne žodžio prasme pas mus susirūpinta. Gal būt, ja 
daugiau susirūpinta, negu agrarine problema, kad ir ši pastaroji toli 
gražu nebuvo pamiršta. Pastebėsime, kad ir viena ir antra problema 
galėjo būti sprendžiama toli gražu ne vienu būdu. Socialinis klausimas 
buvo galima spręsti, gerinant darbo sąlygas, bet ir neužmirštant dar- 
bininko kvalifikacijų, darbo žmonių, kaip tuomet buvo mėgiama sa- 
kyti, darbo kokio. Bet darbo kokis, darbininko kvalifikacijos anuo- 
met buvo sąmoningai ar nesąmoningai užmirštamas dalykas. Tekalbėta 
tuomet tik apie darbininko teises. Gal taip turėjo būti. Gal kitaip ir 
negalėjo būti. Juk visiems yra žinoma, kad absoliučiojį monarchija 
temokėjo priminti savo piliečiams tik jų pareigas, tuo tarpu kai ab- 
soliučioji demokratija tekalba tik apie piliečių teises. Apie teises kal- 
bėta ir darbininkams, visai net neįstengiant jų, per daug išcentrinėmis 
linkmėmis nuvestų ir tebevedamų, jeigu jau ne inkorporuoti, tai bent 
įtraukti į bendrą visiems tėvynę, į bendrą visiems valstybę. Šis labai 
svarbus uždavinys pradėtas vykdyti jau kur kas vėliau. Jeigu jis būtų 
pradėtas gyveninti anksčiau, šiandien mūsų tauta būtų kur kas vienly- 
pesnė ir vieningesnė, o mūsų valstybė — stipresnė ir pajėgesnė. 

Ne vienaip buvo galima spręsti ir pribrendusi agrarinė problema. 

Ji buvo galima spręsti arba taip, kaip ją faktiškai išsprendė Steigiama- 
sis Seimas, tai yra nusavinimu iš tų, kurie turi, ir atidavimu į ran- 
kas tų, kurie neturi. Bet ta pati agrarinė problema buvo galima spręsti ir 
kitaip. Šios antrosios nuomonės atstovams — tautininkams — pamatuo- 
tai atrodė, kad seimo sumanytu keliu padaryti žemės reformą bus sun- 
ku, o gal net ir neįmanoma. Tokiai reformai reikia labai daug techni- 
kinių pajėgų, kurių mums anuomet trūko. Milžiniškai žemės reformai 
daryti reikėjo daug pinigų, kurių mūsų ižde niekad per daug nebuvo. 
Na, o be to, juk už nusavintas žemes buvo nutarta jų savininkams at- 
lyginti. Vadinasi, pasirašytas vekselis buvusiems žemių savininkams 
buvo išduotas. O vekselis turi tą ypatybę, kad jis, lygiai kaip ir žmo- 
na, niekad neprapuola. Anksčiau ar vėliau jis reikia apmokėti. Dar 
vienas momentas, kurio negalima neiškelti. Pagal padarytosios žemės 
reformos nuostatus žemės turėjo gauti mažažemiai ir bežemiai. Abidvi 
šiedvi kategorijos, mažažemiai ir bežemiai, yra labai neaprėžtos. Į 
turėjo. Netrūko tokių su žeme nieko bendra neturėjusių žmonių, kurie 
pagal žemės reformą žemės gavo, bet jokiu būdu prie jos neprigijo 
ir prigyti negalėjo. Negalėjo prie žemės prigyti toli gražu ne vienas, 
kurs anksčiau žemę dirbo, kurs su ja jau nuo seniau buvo susigyve- 
nęs. O neprigijo šie pastarieji dėl to, kad tuoj po karo buvo pradėta 
išgyventi sunki žemės ūkio krizė. Nebuvo jokios proporcijos tarp tų 
ūkio gaminių, kuriuos ūkininkas parduodavo, ir tų, kuriuos jis turė- 
davo pirkti. Ūkininko gaminami ir parduodami gaminiai buvo kur kas 
pigesni už tuos, kuriuos ūkininkui reikėjo pirkti. Tuomet ir seniems 
ūkiams buvo sunku išsilaikyti iš šalies nešelpiamiems. O ką jau bekal- 
bėti apie naujus ūkius. Jie legaliais ir nelegaliais keliais buvo par- 
duodami. 

Bet tai nebuvo tik neigiamasis antrajai nuomonei atstovavusiųjų 
nusistatymas kai dėl Seimo vedamos žemės reformos. Teigiamoji jų 
tezė buvo štai kokia: leisti žemės įsigyti tiems, kurie ją dirbo arba 
dirba. Šitaip formuluodami savo tezę, antrojo žemės reformos būdo 
atstovai manė, kad pirmiausia žemės stengsis įsigyti tie, kurie, ją 
dirbdami, yra susitaupę lėšų. Tokie nuo kruvinu prakaitu įgytos žemės 
neatsisakys jokiu būdu. Priešingai: tokie prie jau turėtos ir naujai 
įgytos žemės prisiriš. Jie ir neturtingiausiai valstybei tuomet nieko 
nebūtų kainavę. Antra tokia žmonių kategorija, kuriai turėjo būti 
leista žemės laisvai nusipirkti, buvo mūsų išeiviai Amerikoje. Jie 
kaip tik anuomet gausiai ir važiavo į Lietuvą. Jie kaip tik ir norėjo 
savo tėvynėje žemės nusipirkti svetur sunkiai uždirbtais ir sutaupytais 

doleriais. Amerikos lietuviai, jeigu būtų buvę leista jiems laisvai že- 
mės įsigyti, būtų atvežę anuomet labai ir labai vertingos ir reikalingos 
valiutos. Pastebėsime, kad ir žemės savininkai tuomet noriai savo že- 
mes pardavinėjo ir buvo sparnus pakėlę lėkti į savo tikrąją, kaip jie 
manė, tėvynę. 

1926 metų rudenį, perėjus valdžios vairui į tautinės vyriausybės 

rankas, teko atitaisyti kai kurias žemės reformos klaidas. Pirmiausia 
buvo pasirūpinta Seimo išduotus nusavintų žemių savininkams vek- 
selius apmokėti. Tai pavyko padaryti, palyginti, nebrangia kaina: bu- 
vusiems savininkams buvo grąžinama iš jų nusavintų mišku, o jie 
pasirašė kvitus, kad Lietuvos valstybė arba jos vyriausybė jau yra 
jiems atsilyginus už iš jų nusavintas žemes. 
“Ne be reikalo ir ne be pamato sakoma, kad Lietuva yra žemės ūkio 
kraštas. Žemės ūkis yra mūsų valstybės pagrindas. Norint, kad mūsų 
politinis medis sodriai augtų, reikia daugiau dėmesio kreipti ir labiau 
rūpintis mūsų žemės ūkiu. Žemės ūkio gyventojai išlaikė savo religiją, 
daugiausia katalikų tikybą. Mūsų kaimas išlaikė ir tautiškumą bei 
lietuviškumą. Mūsų ne visai jau lietuviški miestai buvo kur kas palan- 
kesni ir greitesni nutausti. Kaimas šiuo atžvilgiu parodė labai daug 
atsparumo. Kaimo žmonės daug kentėjo dėl savo religijos. Jiems daug 
teko kentėti, net Sibire atsidurti, dėl spausdinto lietuviško žodžio. 

Tautinis atgimimas greičiau pasiekė kaimą, veikiau jame prigijo, 
šaknis įleido, sustiprėjo, sutvirtėjo. Teisybė, kaimas nebuvo nutautęs. 
O ir tautinio atgijimo žibintą kaimui nešė ne kas kitas, o iš jo kilę 
susipratę lietuviai inteligentai. "Tą kaimą, kurs tautiškai subrendęs 
pradėjo stiebtis į nepriklausomą valstybinį gyvenimą, reikėjo dar 
labiau kelti, stiprinti, palaikyti. Jeigų mūsų ūkis iki tol savaime plėto- 
josi horizontaline linkme, tai dabar jį reikėjo pradėti intensyvinti. 
Lietuvos ūkį beintensyvinant, reikėjo gerinti mūsų paukščių ir gy- 
vulių rūšį; reikėjo rūpintis mūsų ūkio gaminiams paieškoti geresnių 
rinkų; reikėjo savo ūkio gamybą pakelti. 

Mūsų žemė, palyginus su kitų kraštų žeme, yra nebloga. Joje kai 
kuriose vietose gerai užderėdavo ir tebeuždera žiemkenčiai: rugiai, 
kviečiai. Kitose vietose puikiai uždera vasarojus. Bet šalia našios dir- 
bamos žemės, pas mus, Lietuvoje, nemaža buvo pelkių; buvo daug 
skuislynų, nedirbamos žemės. Reikėjo nedirbamą žemę paversti dir- 
bama žeme. Teko pelkes nusausinti. Teko ūkininkams nurodyti, kaip 
kitur ūkininkaujama, kokių rezultatų svetur pasiekiama. Agronomų 
pulkai padėjo mūsų ūkininkams ūkį intensyviau ir su geresniais re- 
zultatais dirbti. Buvo steigiamos ūkio mokyklos. Žemesnės ir aukštesnės 


14 


žemės ūkio mokyklos su Žemės Ūkio Akademija stojo vadovauti mūsų 
žemės ūkiui, jo suintensyvinimui. Mūsų žemės ūkiui geresnių, švieses- 
nių kelių ieškojo Žemės Ūkio Rūmai, Žemės Ūkio Ministerija. 

Suintensyvinus ūkį, pagaminus geresnių ūkio gaminių, teko pasi- 
rūpinti dviem dalykais. Pirmiausia reikėjo žemės ūkio gaminius ap- 
saugoti 'nuo atsitiktinai nustatomų kainų, nuo jų svyravimų. Na, o jau 
paskui teko pasirūpinti mūsų gaminiams surasti geresnių rinkų. Šiuos 
du uždavinius grūdų ūkyje ėmės realizuoti Lietūkis, gyvulių 
ir paukščių ūkyje — Maistas, pieno ir kiaušinių ūkyje — Pienocentras. 
Štai trys didžiulės organizacijos, kurios vadovauja mūsų ūkio gami- 
nių eksportui. 

Iš senų, ne savų valdovų mums atiteko gana liūdnas palikimas. Ke- 
liai buvo sunkiai beišbrendami. Plentų beveik visai nebuvo. O ir gele- 
žinkeliai buvo apverktini. Norint, kad gaminiai greičiau pasiektų di- 
desnius centrus ir kad ūkio gaminių kainos mieste ir kaime nebūtų per- 
daug skirtingos, reikėjo susirūpinti dviem dalykais: transporto atpi- 
ginimuų ir kelių bei kitų susisiekimo priemonių pagerinimu. Pradėta 
tobulinti susisiekimą geležinkeliais ir autobusais; pradėta intensyviau 
kelius taisyti, tiltus statyti, plentus tiesti. Šis be galo svarbus darbas 
negalėjo būti atliekamas taip greit, kaip gal ne vienas ir šiandien norė- 
tų, nes šiam darbui reikia prityrusių darbininkų ir daug daug skam- 
biųjų. 

Kad taip daugiau būtų tų skambiųjų, dėl kurių tiek daug blogo 
yra pasaulyje, gal jau šiandien visa Lietuva būtų mūrinė; gal jos kiek- 
viename kaime, net daugiau, — kiekvienoje trobelėje šviestų elektros 
šviesa; gal kiekviename mažiausiame miestelyje būtų gydytojas, viena 
antra akušerė; gal kiekviename kaime būtų ligonių priėmimo punktai, 
puikios pieninės, apie erdvias, šviesias šešių skyrių mokyklas visai jau 
nekalbant. 

Sakoma, kad ir Roma ne per vieną dieną buvo pastatyta. Negalima 
pastatyti ir Lietuvos per vieną dieną; ypatingai tokios, kokią mes 
norėtume matyti jau šiandien. 

Mūsų tautą sudaro trys, jeigu taip galima pasakyti, elementai. Ir 
nė vienas jų nerodo jokios tendencijos mirti ar net išsigimti. Nė vie- 
name jų nagalima pastebėti tų pažymių, kurie buvo aiškiai pasireiškę 
prancūzų didikuose prieš 1789 metus ir rusų aristokratuose bei buržu- 
juose prieš 1917 metus. 

Mūsų kaimiečiai yra kur kas senesnio laiko, negu darbininkai. Kai- 
miečių yra kur kas daugiau, negu darbininkų. Bet kiek anksčiau, po- 
litinių partijų gadynėje, apie kaimiečius kur kas mažiau kalbėta, negu 

apie darbininkus. Jų labui mažiau ir daryta. Mat, tuometinių mūsų 
valstybės vairuotojų akys beveik išskirtinai buvo atkreiptos į darbi- 
ninkus, kurių daug mažiau nei kaimiečių. Kaimo žmogus, glaudžiai su- 
sijęs su žeme, su gamta, yra kur kas tylesnis, ramesnis, negu triukšmin- 
go dabarties miesto gyventojas. Yra ir buvo žinoma, kad kaimietis gy- 
vena ir kur jis gyvena. Kai kada, tai yra Seimo rinkimų metu, į jį pra- 
bildavo, jį paragindavo rinkti to ar kito partijos centro pasiūlytus kan- 
didatus. Rinkimų sūkuriui praėjus, kaimietį vėl pamiršdavo arba jam 
rudenį ir pavasarį primindavo, kad jau metas mokesčius mokėti. Kai- 
mietis mokesčius mokėjo ir tylėjo. Jis duodavo pastotes, jis savo sūnų, 
net ant pabalnoto žirgo užsodinęs ir peržegnojęs, siųsdavo į karužę. Ir 
tuomet kaimietis tylėjo. Teisybė, kaimietis pasireiškė visu savo pilnu- 
mu, net išdidumu, kai atėjo derlingieji ir brangieji metai, kai už rugių 
bei kviečių centnerį mokėdavo po 35 — 40 litų. Bet grūdų ir gyvulių 
kainoms suliesėjus, kaimietis vėl susitraukė, vėl nutilo, tik retkarčiais 
pabambėdamas prieš miestą, prieš ponus, prieš mieste valdininkams 
mokamas didesnes algas... Šiuo kaimui sunkesniu metu buvo pradėję 
atkusti ir politinių partijų norai bei apetitai. Kaimas pradėta kurstyti. 
Į kaimą buvo mestos revoliucinės kibirkštys. Jos vienur kitur buvo 
užsidegusios, bet ir vėl užgeso, neturėdamos pakankamo kiekio degamo- 
sios arba sprogstamosios medžiagos, 

Neramesni. dinamiškesni, apie save daugiau kalbėti moką, yra mūsų 
miestų darbininkai, kad ir jų, ypač tautiškai bei valstybiškai susipra- 
tusių, skaičius pas mus nėra didelis. Bet didesnių ir mažesnių miestų 
darbininkai kur kas geriau organizuoti. Kaip organizuoti ir iš šalies 
neatsakingų žmonių įkalbėti, jie garsiau prabilo apie savas teises. Mies- 
tų darbininkų skardesnis balsas anuomet labiau buvo išgirstas. Į jį at- 
siliepta garsiomis kalbomis, kuriose buvo keliamos darbininkų teisės, 
visai pamiršus jų pareigas. 

Pačioje darbininkų klasėje būtinai reikia skirti du elementus. 
Abiejų šiedviejų elementų tendencijos, norai, troškimai toli gražu ne 
visai tesutampa. Juk yra išsispecializavusių, arba, kaip šiandien sako- 
ma, kvalifikuotų, darbininkų. Bet yra ir prastų, jokios specialybės neįgi- 
jusių, darbininkų. Pirmųjų darbas kvalifikuotas. Pirmieji yra lyg kad 
darbo aristokratai, o antrieji — „proletarai“. Teisybė, proletariato są- 
voka apima ne vieną, bet įvairių žmonių kategoriją. Pirmiausia prolte- 
tariato sąvoka apima visus tuos, kurie gyvena savo darbu. Šitaip su- 
prasto proletariato sąvoka apima ir vadinamuosius buržujus, ypatin- 
gai pas mus, nes juk ir jie gyvena savo darbu. Bet paprastai proleta- 
riatu suprantami yra tik tie, kurie nemoka jokios specialybės. "Tai 

žmonės standarizuoti; tai žmonės, kurie jokio amato nemoka. Tai hei- 
matlose, kaip pasakytų vokiečiai. Viršuj šitos proletariato kategori- 
jos yra dar kita darbininkų kategorija. Tai „tikroji darbininkų klasė“. 
Aišku, kad mes, neturėdami statistikos, negalėtumėm tiksliai pasakyti, 
kiek yra vienų ir kiek yra antrų. 


Kalbėdami apie darbininkus, mes prieš akis turime pirmąją 
jų kategoriją. Tokių darbininkų padėtis tikrai buvo apverktina. "Toli 
gražu ne vienur jie buvo išnaudojami, skriaudžiami. Jau prie partijų 
prisišlieję, jau organizuotų darbininkų vardu tokie skriaudžiami ir iš- 
naudojami darbininkai buvo mėginę protestuoti, keldami savo teisėtus 
reikalavimus. Žmogus pajuto savo žmogiškąją vertę ir nenori būti lai- 
komas robotu. Jis kelia savo balsą prieš tą nežmoniškumą, kurio dar 
pasireiškia gyvenime ir kurs mėgina tokiu ar kitokiu būdu sutriuš- 
kinti, mažiausiai, praktiškai paneigti asmenį. Ne nuo šiandien visiems 
kalama į galvą mintis: išsilaisvinkim, būkim laisvi. Noras tapti lais- 
vais šiandien reiškiasi visur. Jis reiškiasi ir darbininkų klasėje. 
Būti laisvam toli gražu nereiškia atsipalaiduoti nuo technikinės pri- 
klausos. Tokį technikinės priklausos reikalingumą puikiai jaučia dar- 
bininkų klasė. Ji, jausdama technikinės priklausos reikalą, trokšta tų 
laisvių, į kurias pretenduoja kiekvienas pilietis, ir protestuoja prieš 
kiekvieną, kurs į tas laisves kėsinasi. 

Reikia pastebėti, kad kai kada darbininkų klasė supranta laisvę 
perdėtai, klaidingai. Tai liekana ilgų metų propagandos, kuri inter- 
nacionalo vardu darbininkų klasei piršte piršo kitų neapykantą, kerštą. 
Ilgus metus skiepyta neapykanta negali gi viena diena stebuklingai 
išnykti arba pasikeisti meile. Iš antros pusės, kas gi į darbininkus ėjo 
išskėstomis rankomis, atvira širdimi, be mažiausio noro juos išnau- 
doti arba jais pasinaudoti? Jeigu kas į darbininkus ir ėjo, tai ne tautos, 
ne tėvynės, ne valstybės, bet partijos vardu. Darbininkai buvo reikalin- 
gi kai kam iškilti, net pasipelnyti: dėl to, kad buvo galima jų vardu 
pakalbėti. 


Teisybė, darbininkas reikalauja geresnio gyvenimo. Bet jis 
reikalauja geresnio gyvenimo, ne tik norėdamas geresnio uždarbio 
arba, pelno, bet daugiau to, kad su juo būtų labiau skaitomasi, 
kaip su žmogumi. Juk ir darbininkas yra žmogus. Juk ir jis turi širdį. 
Savo asmeninėje egzistencijoje ir jis yra dosnus. Ir jis aukoja savo 
centą ten, kur būtinai reikia. Ir jis dalijasi su bičiuliais. Darbininkas, 
gal labiau negu kaimietis ir miestietis buržujus, supranta, atjaučia ir 
priima vargą Vargą jis atjaučia labiau, gal būt, dėl to, kad jis geriau 

supranta vargo pavojų ir iš patyrimo žino, ką jis reiškia. Net darbinin- 
kų aspiracijos į politinį gyvenimą labiau yra pagrįstos socialiniu teisin- 
gumu, negu kokiais nors machiaveliškiais sumetimais. Ir toliausiai sto- 
vįs nuo komunizmo ir socializmo darbininkas visados bus labai jautrus 
neteisingumui, ypač tam neteisingumui, kada vienas žmogus iš- 
naudoja kitą žmogų. 

Šiandien po truputį pradeda giedrėti darbininkų klasės padangė. 
Šiandien jis aiškiai mato ir giliai junta, kad tarp jo ir darbdavio įsiter- 
pia valstybė ir neleidžia darbininko išnaudoti tiems, kurie norėtų tatai 
padaryti. Darbininkas mato ir junta, kad valstybė, neduodama skriausti 
savo piliečių, ir jį laiko ne posūniu, bet tikru tautos sūnumi, valstybės 
piliečiu. Jam per ilgą laiką skiepyti internacionalizmų rūkai po truputį 
pradeda išgaruoti. Iš žmogiškos darbininko būties gelmių kaskart 
smarkiau pradeda prasikalti grynas tautiškumas. Ir darbininkui, kaip 
šv. Pauliui kelionėje į Damaską, šiandien prasiveria akys, ir jis patsai sa- 
ve ir už save Aukštesnįjį klausia: Viešpatie, kam aš ėjau prieš savo tau- 
tą kam aš kėliau ranką prieš mano brolių krauju atvaduotą valstybę ? 
Dažnas darbininkas šiandien nutraukia saitus su keršto ir neapykantos 
nuodais ir buvusiais bei esamais jų įkvėpėjais bei skiepytojais. Pakly- 
dęs arba, tikriau, kitų klaidinamas, sūnus — darbininkas šiandien 
grįžta į savo tikrąją tėvynę. Jis nori į ją įsikorporuoti. Jis trokšta būti 
tikras savo valstybės pilietis, džiaugtis jos džiaugsmais ir liūdėti dėl jos 
nepasisekimų. Grįžtančiam svetimųjų klaidinamam sūnui mūsų vals- 
tybė plačiai atidaro duris, įsako piauti jaučius ir jam kelti puotą. 

Kai visi mūsų tautos ir mūsų valstybės sluoksniai yra keliami, kai 
visiems yra padedama kopti kultūros pakopomis aukštyn, tai šių ten- 
dencijų ir troškimų turintiems darbininkams irgi niekas kelio nepasto- 
ja. Jeigu yra Žemės Ūkio Rūmai, kurie turi vadovauti mūsų ūkininkų 
ūkiškam ir kultūriniam gyvenimui, jeigu yra Prekybos, Pramonės ir 
Amatų Rūmai prekybai, pramonei ir amatams kelti, tai nieko 
nuostabaus, kad pas mus yra įsteigti Darbo Rūmai, kurių tiesioginis 
uždavinys yra rūpintis darbininkų ekonominiais ir kultūriniais reika- 
lais. Ir šitas ekonominis ir kultūrinis darbas Darbo Rūmų plačiu mastu 
yra dirbamas. Yra steigiami darbininkų klubai, ruošiamos įvairiausio 
turinio paskaitos, daromi kultūringi pobūviai bei pasilinksminimai, 
ekskursijos ir kita. 

Trečias mūsų valstybės elementas, gal silpniausias, negausiausias ir 
jauniausias, yra mūsų buržuazija. Vieni į ją žiūri pavydėdami ir norė- 
tų jai prilygti. Kiti priešingai: jau dabar pradeda ją niekinti. Tokia ar 
kitokia nuomonė apie jaunutę mūsų buržuaziją, be abejo, priklauso nuo 

to, ar ji kelia idealias vertybes ar yra paskendusi nesimpatingoje ruti- 
noje ir materializme. Buržuazijos žodis labai dažnai yra vartojamas ir 
pas mus. Bet ar daug kam rūpi išsiaiškinti ir suprasti, ką jis reiškia ? 
Tur būt, kad ne. Jeigų kada buvo galima pasakyti, kad buržujus yra 
socialinis miesto padarinys, tai toks pasakymas šiandien jau yra pa- 
senęs, jis jau nebetinka. Šiandien dideli miestai jau kur kas labiau fabri- 
kuoja arba gamina darbininkus, proletariatą,n egu buržujus. Jeigu anks- 
čiau buvo galima pasakyti, kad buržujus yra tas, kurs nedirba rankų 
darbo, tai jau šiandien toks buržujaus apibūdinimas nebus tikslus, nes 
šiandien daugelio techninių arba pramonės darbų jokiu būdu neatliksi 
bą fizinių pastangų. Ir istorinis buržujaus nusakymas yra be galo 
sunkus. Dabar jau jokiu būdu nebūtų galima istorinio buržujaus suta- 
patinti su mūsų gyvenamosios gadynės buržujum. "Teisybė, kai kurie 
dabarties buržujaus bruožai atitinka anksčiau buvusį buržujaus ti- 
pą. Bet kas gi, pagaliau, yra buržujus? Gal buržujus bus tas darbuotojas, 
kurs kartais yra užsispyręs ir kantrus, bet kurs dažnai yra ir drąsus 
komersantas arba apsukrus pramonininkas bei pirmos rūšies admi- 
nistratorius, kurs skiriasi ir nuo baudžiauninko ir didiko, kurs skiriasi 
ir nuo kitų dviejų klasių ir kurs išdidžiai užsidaro savo miesto ribose ? 
Gal buržujus bus tas, kurs, norėdamas sėkmingiau kovoti su feodalizmu, 
ieško santarvės su valdančiaisiais, kurs tampa. šių pastarųjų tarnau- 
toju jų sąjungininku ? Gal buržujus bus tas, kurs patogesnėje ir pelnin- 
gesnėje vietelėje įsikuria, bet kurs darbingume apsileidžia ir nustoja tos 
pagarbos, kurią anksčiau savo kilniu darbu buvo įgijęs? Gal buržujus 
bus tas tarnautojas, kurs dirba didesniuose bankuose, stambesnėse 
pramonės įmcnėse? Gal, pagaliau, buržujus bus tas, kurs ramiai sau 
gyvena iš savo įplaukų, kurs nieko nedirba ir tik saugoja savo portfelį ? 
Gal būt, neapsiriksime pasakę, kad dabarties buržujuje yra po truputį 
viso, kas mūsų čia buvo suminėta. Negalėdami tiksliau nusakyti dabar- 
ties buržujaus, griežtai atsisakome nurodyti buržujų skaičių pas mus. 
Atsisakome tai padaryti dėl to, kad buržujų skaičius nebuvo ir nėra 
pastovus. Tai viena. O antra, buržujų statistikos, rodos, niekados nie- 
kas nevedė ir neveda. 

Tarp kita ko norėtume pastebėti, kad buržuazijai gresia du pavo- 
jai. Pirmas pavojus yra tas, kad viršuje buržuazijos pradeda susidaryti 
ar jau yra susidariusi aukštesnioji buržuazija, plutokratinė oligarchi- 
ja. Ją sudarą žmonės, be abejo, turi daug ir didelių aemeninių nuopelnų; 
bet jie jau pradeda nutolti nuo jaunosios mūsų buržuazijos ir pradeda 
nustoti tų bruožų, kurių turi šie pastarieji. Pinigo aristokratai dėsis 
su savo pikčiausiais priešais, jeigu tik matys, kad tai jiems yra naudin- 

ga ir kad tokiu susidėjimu veikiau jiems pavyks nuveikti savo konku- 
rentus. Vidutinė buržuazija, kurios politinis svoris nėra mažesnis už 
pinigo aristokratų svorį, jau patys aiškiausiai mato, kad iš jos turtin- 
gesnieji išsiskiria ar jau yra išsiskyrę. Galima pastebėti ir priešingą 
buržuazijoje procesą, kurį drąsiai būtų galima pavadinti proletarizacijos 
procesu. Šį proletarizacijos procesą šiandien pagreitina ekonominė kri- 
zė. Na, o ir darbininkų klasės kilimas į aukštesnį gyvenimo laipsnį, 
dabartinis darbininkų suburžuazėjimas, jeigu taip galima pasakyti, be 
abejo, kad prisidės prie vidutiniosios buržuazijos nusmukimo į tą 
lygį, į kurį dabar kyla darbininkai. 

Menkai apmokamas inteligentas, vadinamieji inteligentai bedarbiai, 
smulkus bebankrutuojąs prekybininkas vargu ar be didelių pastangų 
begalės atsispirti suproletarėjimo procesui. Moterų darbai už šeimos 
židinio, tai yra moterų valdininkavimas, šiandien yra madoje buržuazi- 
niuose sluoksniuose. Ar tas moterų darbas nerodo, kad dabarties bur- 
žuazijos ištekliai yra labai menki ir kad patsai buržujus proletarizėja. 

Čia galima būtų kelti klausimą, ar mūsų dabar gyvenamojo meto 
buržuazija jaučiasi esanti pavojuje? Ar jai pavojus gresia? Gal tą pa- 
vojaus laimę mūsų buržuazija ir išgyvena, bet ar ji daro išvadų iš da- 
bar susidariusios situacijos? Į iškeltus klausimus viena tegalima pa- 
sakyti, būtent, kad mūsų buržuazija kovoja su jai gresiančiais pavo- 
jais; ji nori atsispirti toms pajėgoms, kurios ją žlugdo. Vadinasi, ji savo 
kova, savo didelėmis pastangomis atsispirti gresiančiam pavojui lyg 
kad ir norėtų įrodyti, kad jos vaidmuo, jos misija dar nebaigta, kad bur- 
žuazija dar reikalinga. 

Vienur kitur jau tenka nugirsti balsų, nukreiptų prieš mūsų jau- 
nąją buržuaziją: jai jau daromas toli gražu ne vienas priekaištas. Sa- 
koma, kad ji esanti egoistė, kad ji tegaudanti tik pinigą. Priekaištai ne 
visai nepagrįsti. Pirmiausia, mūsų buržuazijai, tegu ir ne visai, trūksta 
aiškaus tautinio, o ypatingai valstybinio apsisprendimo. Jai vis dar 
nepavyksta išsikabaruoti iš liberalizmo ir materializmo pelkių, į kurias 
ji yra gerokai istorinių sąlygų įklampinta. Jai trūksta tikrojo dosnu- 
mo; jai trūksta plataus ir humaniško užjautimo kitų. Jeigu ji kai kada 
ir mėgina ką drąsiau ginti, tai nebent savo gerovę, savo egoizmą, net 
nedrįsdama atvirai prisipažinti, kad ji gina savo interesus. Ypatingai 
buržuazija bijo pagalvoti apie tai, kad jos interesai nesisieja su jokiais 
kilnesniais pradais, kurie anksčiau kaip tik ir buvo buržuazijos atsira- 
dimo ir išsivystymo pradai. Didžiausias mūsų buržuazijai daromas prie- 
kaištas yra tas, kad ji neišskiriamai yra susijusi su pinigu, kurs steri- 
lizuote sterilizuoja sielą ir dvasią, kai jis padarytas tikslu, o ne prie- 

mone tikslui siekti. Pradedama balsiau kalbėti apie pakrikusią buržutzi- 
Jos sąmonę, apie jos politinį susmukimą. Naujų idėjų buržuazijai trūks- 
ta. Ji beveik visada yra už status guo, už tai, kad guietas nereikia mo- 
vere, kad ir blogis reikštųsi kudlotas, raguotas ir naguotas. 


Teisybė, yra ir revoliuciškai nusiteikusių buržujų. Šie pastarieji 
vaikštinėja, kas pozityviai daroma, kritikuoja, niekina. Tokie mėgina, 
bedemonstruodami savo didelį „„sumanumą“ ar net „išmintį“, mesti 
revoliucinius šūkius. Bet jų revoliucijiškumas yra perdėm egoistinis. 

Buržuazija priešinosi ir tebesipriešina pas mus bet kokiai priespau- 
dai. Ji mėgo ir tebemėgsta kovoti su bet kuria valdžia: politine, mi- 
litarine, religine. Ji visuomet skelbėsi ir tebesiskelbia esanti visokiau- 
sių laisvių šalininkė. Buržuazijos papročiai buvo ir yra: politinė lygy- 
bė ir nuo darbo nepriklausomumas. 


Buržuazijai trūko ir tebetrūksta vieno dalyko, būtent, tikėjimo: reli- 
ginio, politinio, autoritetinio. Neturėdama tikėjimo, ji neturi po savo 
kojomis jokios tvirtesnės moralinės bazės. Šiandien ji jau pradeda nebe- 
pasitikėti pati savimi. Darbininkai turi aiškius tikslus, kurių jie sie- 
kia. Tokių aiškių tikslų mūsų buržuazija neturi. Darbininkai pradeda 
grįžti prie religijos. Tokio prie religijos grįžimo ženklų mūsų burzuazi- 
ja beveik kad visai dar nerodo. Mūsų darbininkuose aiškiausiai pasi- 
reiškė tendencija iš internacionalo į tikruosius savo tėvo (tėvynės) na- 
mus. "Tokio aiškaus linkimo į tėvynę buržuazijoje nelabai tematyti. 
Darbininkų klasėje darnesnis yra šeimos gyvenimas. Buržuazijoje jis 
palaidesnis. 


Prieš mūsų buržuazijos, smulkesniosios ir stambesniosios, prieš bur- 
žuazijos „rezervo“ ir „karininkų“ akis šiandien stojasi labai svarbi pra- 
blema: teigamai apsispręsti religiškai, tautiškai, valstybiškai, šeimy- 
niškai arba dar labiau riedėti į pakalnę ir... negarbingai žūti. 

Kiekvienas mūsų tautą sudarąs elementas: kaimiečiai ūkininkai, dar- 
bininkai ir miestiečiai buržujai turi savo uždavinius atlikti. Pirmas ir 
svarbiausias uždavinys yra visų šių trijų mūsų tautos elementų sintezė, 
harmonija, arba darnumas. Kiekviena socialinė klasė turi savų dorybių. 
Šio fakto niekas neginčijo ir negalės ginčyti. Kiekvienai socialinei klasei 
teko ir teks atlikti tą uždavinį, kurs jai jau duotas. Nė viena iš ką tik 
suminėtų socialinių klasių neturi kėsintis kitos klasės pavergti arba jai 
dominuoti, nes toks dominavimas, kaip istorinis patyrimas pirštu pri- 
kišamai rodo, duoda baisių pasekmių. Tarp trijų socialinių klasių turi 
būti darni pusiausvyra. Mums, norintiems kelti savo pramonę, jokiu 
būdu neleistina griauti žemės ūkį arba griauti pramonę, norint, kad 

žydėtų prekyba. Šiuo atžvilgiu mes esame artimesni Anglijai, kur kla- 
sių pusiausvyra yra kur kas darnesnė, kaip Vokietijoje. Klasių pusiau- 
svyra yra galimas dalykas. Tik reikia jos širdingai norėti, nekišant 
klasinių interesų į pirmąsias vietas. 

Klasių vienybės, klasių pusiausvyros reikalas yra vienas svarbiau- 
sių mūsų rinktinių vyrų, mūsų, kaip sakoma, elito uždavinys. Kaimo 
žmonės, fabrikų ir dirbtuvių darbininkai neaiškiai gali justi netvarką. 
Ir vieni, ir antri gali nujausti, kad kai ko trūksta jų likimui. Bet sąmo- 
ningai suprasti, kokias kliūtis reikia nuveikti, kokias problemas tenka 
išspręsti, kaip kliūtis nuveikti ir problemas spręsti — tenka mažam 
rinktinių žmonių skaičiui, mūsų tautos elitui. Ar mūsų elitas šiam di- 
džiam ir sunkiam uždaviniui yra visiškai priaugęs? Vargu, nes ilgesnį 
laiką mūsų tauta buvo vedama nebe vienybės, nebe sintezės, o susiskal- 
dymo keliais. Ir šiais keliais mūsų tautą vedė ne kas kitas, o inteligen- 
tai. 1926 metų pabaigoje mūsų tautiniam gyvenimui buvo duota nauja 
vienybės, arba sintezės, linkmė. Šią linkmę labai karštai piršo mūsų 
Tautos Vadas, jo artimesnieji bendradarbiai. Bet ar toli šiuo vieny- 
bės kelių mūsų tauta nuėjo? Nelabai. Vadinasi, šiam vienybės darbui 
ne daug tedirbta, elitas savo uždavinio nesugebėjo, o gal net ir nesusi- 
prato, tinkamai atlikti. Faktas lieka faktu, kad socialinių konfliktų 
būta. Teisybė, toli gražu ne visuomet lengva konfliktus numatyti. O 
ir numatytų socialinių konfliktų ne visada galima išvengti. Atvirai 
kalbant, buvo ir tokių socialinių konfliktų, kurių mūsų elitas net pavo- 
jingais valstybės momentais ne tik kad nesistengė likviduoti, bet dar 
juos sukėlė, siekdamas grynai egoistinių tikslų. Užnemunės ekcesai 
visados paliks juoda dėmė kai kurių partinių susigrupavimų inteligen- 
tams, elitui. 

Kalbėjome prieš akis turėdami buržuazinį elitą. Kaime elitas tik 
dabar tepradeda susidaryti. Jį sudaro kurie-ne-kurie mūsų inteligentai, 
ypač kariai, iš miesto grįžtą ar jau grįžę į kaimą. Dar sunkiau kalbėti 
apie darbininkų elitą, kad ir jis, aišku, pradės rastis. Juk niekam ne 
paslaptis, kad vienas kitas darbininkas baigia aukštuosius mokslus ir 
stoja į atsakingą tautai ir valstybei darbą. Tokio iš darbininkų kilusio 
elito misija labai svarbi ir pačių darbininkų tarpe. Bet kur kas dau- 
giau, žmogus, tikėjais sulaukti iš buržuazinio elito, nes jau jo tokia na- 
tūra, arba, gal tiksliau, toks jo pašaukimas, tokia jau jo padėtis krašte 
jam leidžia lengviau šitos kilnios misijos imtis. Reikia, kad mūsų elitas 
mokėtų rasti pusiausvyrą tarp laiko reikalavimų ir tų pradų, kurių jis, 
kaip skelbiasi, laikosi. Jeigu to nebus, aiškiausiai pasidarys plyšys tarp 
atskirų mūsų tautą sudarančių klasių. Tada Lietuva suskils. O jai 

suskilus ir tarp socialinių klasių prasidėjus antagonizmui, susidarys 
didesnio pavojaus ir mūsų valstybei. Vadinasi, elito problema pas mus 
labai aktuali ir labai svarbi. Jeigu senesniajai mūsų inteligentų kar- 
tai per sunku buvo atlikti savo kilnią misiją, tautos vienijimo misiją, 
tai rimtai tenka susirūpinti, kad kuo veikiausiai iš mūsų jaunųjų inte- 
ligentų susidarytų tikrieji aristokratai, tai yra elitas, kurs sąmoningai 
turės imtis trijų mūsų tautos elementų sintezės darbo, kurio viena vy- 
riausybė, kurio vienas antras atskiras žmogus negali pajėgti atlikti. 


Lietuvių vienybės klausimą šiandien kelia visi. "Tai svarbiausias 
šiandien klausimas. Kalbant apie vienybę, pirmiausia gerai reikia įsisą- 
moninti, kas yra vienybė. Vienybė toli gražu nereiškia visų grynai 
laukujį sudrausminimą. Vienybė nereiškia, kad visi turi atlikti tam 
tikrus judesius, kaip kariuomenėje mankštos metu, arba kad visi turi 
būti tam tikroje būsenoje, kad visi turi būti vienaip nusistatę, visai ne- 
siskaitydami su savo įsitikinimais. Tokia vienybė, aišku, kad tebūtų tik 
karikatūra. Yra dar kita vienybės forma, kuri irgi neatrodo esanti ver- 
tinga. Ši antroji vienybės forma yra paremta sentimentaliais judesiais, 
žodžių emocijomis (kai geras oratorius kalba iš tribūnos). Kalbėdami 
apie vienybę, neturime prieš akis nė tos vadinamosios „tautinės vieny- 
bės“, kurioje norima apeiti visus svarbiausius rūpesčius, visus rim- 
čiausius idėjinius nesutikimus, kad tik būtų galima bendradarbiauti 
žmonėms, kuriuos visa kas skiria. Sutinkame, kad kai kada, pavyz- 
džiui, karo metu, rimtesniu tautai bei valstybei momentu ir šitokia vie- 
nybė yra reikalinga. 


Tautos vienybė reikalauja daug aiškumo, bet ji reikalauja ir daug 
drąsos. Norint šios vienybės pasiekti, tenka nuveikti daug ir tai labai 
sunkių kliūčių, kurias sudaro mūsų tautos narių skirtingas auklėjimas, 
skirtingi įsitikinimai, skirtingi nusistatymai. Ypatingai reikia daug 
pasiaukojimo ir kantrybės, kai reikia išlyginti visus nelygumus, net 
prieštaravimus, esančius tarp atskirų klasių. 


Šiam kilniam vienybės darbui skersai kelio neturi stoti spauda. 
Priešingai. Ji turi daryti visa, kad tik būtų einama tikros tautinės 
vienybės keliais. Tikros tautinės vienybės linkmę turi kelti mūsų 
teatras, opera, radiofonas, mokyklos, pradedant pradžios mokyklomis 
ir baigiant Vytauto Didžiojo Universitetu. Šio kilnaus darbo nepriva- 
lėtų šalintis ir mūsų bažnyčios bei religinių tikslų turinčios organiza- 
cijos. 

Momentas, kuriuo šiandien gyvename, yra labai rimtas ir atsakin- 
gas. Rimtas ir atsakingas momentas iš mūsų visų reikalauja daug 

rimtumo, daug atsakingumo. Prieš dvidešimt metų karo audros ir so- 
cialinių bei politinių revoliucijų bangos paplovė istoriškai klaidingai ir 
neteisingai sudarytas etnografines sienas. Didžiausiomis aukomis at- 
gaivinome politiškai nepriklausomą Lietuvą. Mūsų didžiausias uždavi- 
nys šiandien yra dvidešimts metų augintą, brandintą nepriklausomybę 
saugoti, kaip savo akies vyzdį. 

VALSTYBĖS PREZIDENTAS ANTANAS SMETONA VIENOJE TAUTOS DIENŲ. 


UŽSIENIO POLITIKA 


DU LIETUVOS UŽSIENIO POLITIKOS 
DEŠIMTMEČIAI 


D. Zaunius 


Tautų ir valstybių gyvenime nėra pastovesnio daikto, kaip jų užsie- 
nio politika; jokiai kitai valstybinio gyvenimo sričiai tradicijos neturi 
tiek įtakos, kiek turi užsienio politikai. Taip yra dėl to, kad valstybių 
užsienio politikos uždaviniai pagrįsti ne vien nūdieniais valstybės rei- 
kalais, kad juos veikia kiekvienos valstybės gyventojų jau nuėjusių 
amžinybėn kartų būdo ypatybės, kad turima reikalo ne tik su dabar 
gyvenančios kartos troškimais, bet kartu ir su praeitųjų kartų troškimų, 
pasiryžimų, bet dažnai ir apsileidimų bei kolektyvių nuodėmių vaisiais. 
Kai kurių valstybių problemos tiek yra nusistovėjusios, kad negalime 
tarti valstybės vardo, tuojau nesivaizduodami ir būdingiausio jos poli- 
tinio šūkio. Žinomiausi iš jų gal bus Didžiosios Britanijos „rule the 
wawes“ ir Vokietijos „(Drang nach Osten“. O jei paklausime eilinį ku- 
rios nors Europos valstybės pilietį apie Lietuvą, greičiausiai išgirsime 
atsakymą, kad tai yra valstybė, kuri kovoja dėl Vilniaus. 

Tie du visiems žinomi šūkiai, vokiečių „(Drang nach Osten“ ir Lie- 
tuvos kovos dėl Vilniaus, vaizdžiai primena Lietuvos užsienių politikos 
problemas. Tie du šūkiai lyg ir nurodo vietą, kur vyksta mūsų užsienio 
politikos veiksmai. Jų turinį yra nulėmę jau mūsų protėviai. Ir pietų 
rytuose ir vakaruose mūsų užsienio politikos problemos priklauso nuo 
to, kad buvusiosios mūsų tautos kartos, užsnūdusios tautinės letargijos 
miege, nėra parodžiusios pakankamo atsparumo prieš svetimos įtakos 
bangas ir yra svetimiems užleidusios didelius lietuvių gyvenamų sričių 
plotus. Tautiškai atbudusi, dar po svetimu jungu būdama, mūsų tauta 
dar nebuvo suspėjusi atsiimti rytuose prarastų plotų, kai pasaulinio 
karo įvykiai ją pašaukė stoti nepriklausomųjų valstybių eilėsna ir bu- 
vusios seniau Rusijos imperijos vidaus problemos tapo Lietuvos Respu- 
blikos užsienio problemomis. 


29 


Ir atsitiko taip, kad pirmąjo Lietuvos užsienio politikos problema 
tapo tasai klausimas, kuris kiekvienoje valstybėje turi būti šventas 
vidaus dalykas, sostinės klausimas. Su juo artimai susijęs yra pačios 
Lietuvos nepriklausomybės pripažinimo ir toliau jos santykių su Lenki- 
ja klausimas. Lenkijos visuomenė, siekdama savo valstybės atstaty- 
mo, vaizdavosi Lietuvą, jei ne Lenkijos provincija, tai tikriausiai bent 
unijos ryšiais su Lenkija surišta valstybe. Taigi, į Lietuvos žmonių 
pastangas sukurti visiškai nepriklausomą valstybę atstatytosios Len- 
kijos žmonės žiūrėjo kaip į Lenkijai daromą skriaudą, ypač, kai 
toji Lietuva ryžosi burtis aplink lenkų taip pamiltą Lietuvos sostinę 
Vilnių. 

Pirmoji karinių ir diplomatinių kovų ugnis atstatytajai Lietuvai 
tad teko išlaikyti kaip tik nuo Lenkijos, siekiančios pinklėmis ir varu 
jai primesti unijos ryšius, pastojančios jai savo plačia įtaka savo 
sąjungininkių vyriausybėse kelią laisvųjų tautų šeimon. Lietuvos su 
Lenkija ginčo esmė ne sienų nustatyme, ne didelės Lietuvos žemių da- 
lies su sostine iš jos išplėšime, to ginčo esmė yra ta, kad Lenkijai Ne- 
priklausomosios Lietuvos egzistencija, apskritai, nepageidaujama. Ta- 
čiau remti savo žygius tokiu šūkiu neparanku valstybei, pačiai kitų 
pripažintai tik laisvo tautų apsisprendimo principo dėka. Formaliai 
tad Lenkijos žygių prieš Lietuvą argumentas buvo tik sienų nustatymo 
ir lenkų gyvenamųjų žemių prie Lenkijos prijungimo šūkis. O tikruo- 
sius Lenkijos siekimus priminė jų dažnai keliamas argumentas, Lie- 
tuvą iš tikro esant ne laisvą valstybę, o Lenkijos priešų, Sovietų Rusi- 
jos ir Vokietijos, kovai prieš Lenkiją sukurtą, taikai pavojingą pa- 
darą, kurį pašalinti nuo Europos žemėlapio reikalauja visų kitų vals- 
tybių interesas. Ir iš tikro, lenkai savo žygiais pasiekė to, kad Lietu- 
vai faktiškai buvo uždarytos durys pas lemiančius tuo metu pasaulio 
likimą galiūnus. Kada kitos Baltijos valstybės kovoje dėl savo nepri- 
klausomybės alijantų materialiai ir moraliai buvo remiamos, Lietuva 
reikalingiausių savo apsigynimui reikmenų negalėjo išsiprašyti ir buvo 
išskirta ir apeita, suteikiant Baltijos valstybėms, Latvijai ir Estijai, tą 
didžiausią moralinės ir juridinės paramos dovaną, jų nepriklausomybės 
pripažinimą. Ir atskirtosios nuo Vokietijos Klaipėdos prie Lietuvos 
prijungimo atidėjimas, privedęs prie 1923 metų sukilimo, taip pat 
turi savo priežastis ne kur kitur, o lenkų pinamose Paryžiaus ir Lon- 
dono diplomatijoje pinklėse. 

Tačiau jėgų santykis Europos rytuose nebuvo toks, kad leistų Len- 
kijai, be kitų pagalbos arba bent palankumo, įgyveninti savo siekimus 

Lietuvos atžvilgiu; jinai tepajėgė Lietuvos atsistatymo tempą sulėtinti, 
bet nepajėgė jos visai užgniaužti. Sėkmingai sulaikiusi lenkų kariuo- 
menės veržimąsi į savo krašto gilumą, Lietuva galėjo išvystyti tin- 
kamą kontrakciją politinėje dirvoje, galėjo demaskuoti tikruosius Len- 
kijos siekimus, galėjo parodyti pasauliui, kad Lenkijos siekimų išpil- 
dymas būtų priešingas visos Europos interesams, nes jis sudarytų 
amžiną netaikos židinį Europos rytuose ir, užuot užtikrinęs Europai 
taiką, sudarytų jai pavojų ir susilpnintų jėgų pusiausvyrą. Pati Euro- 
pa, norėdama apsisaugoti nuo gresiančio jai bolševizmo pavojaus, dėl to 
privalanti remti kūrybines mažųjų rytų Europos tautų pastangas ir 
neleisti joms žūti naujo lenkiško imperializmo antplūdyj. Tokios buvo, 
nesigilinant į anų laikų politinių ir diplomatinių kovų smulkmenas, 
vienos ir kitos pusės keliamos pagrindinės tezės. 


Karinių įvykių rytų Europoje eiga: Lietuvos sėkmingas apsigy- 
nimas nuo bolševikų kariuomenės, sulaikymas lenkų veržimosi į Lie- 
tuvą, Lenkijos su sovietais karo peripetijos ir antrasis, jau Tautų Są- 
jungos stabdomas, lenkų veržimasis į Lietuvą ir, pagaliau, Vilniaus 
užgrobimas, įvykdytas sulaužant Tautų Sąjungos akivaizdoje sudarytąją 
Suvalkų sutartį, iškėlė pirmon vieton naują, jau nebe vieną tik Lietuvą, 
o visą tautų bendruomenę giliai paliečiantį tarptautinėg teisės klau- 
simą. Pasidarė aiškų, kad Lenkijos imperialistiniai žygiai prieš Lie- 
tuvą, paneigimas jos atžvilgiu visų tarptautinės teisės ir laisvojo tautų 
apsisprendimo principų, kuriems ginti pasaulis ką tik buvo praliejęs 
tiek kraujo, grėsė sugriauti iš pagrindų visą tą naująją ideologiją, ku- 
rios vardu karas buvo laimėtas ir turėjo sudaryti viliojantį pavyzdį 
visiems, kurie buvo interesuoti smurtu pakeisti brangiai iškovotąją 
naująją tarptautinę santvarką. Šitas argumentas, kuris padarė iš Lie- 
tuvos visų didžiojo karo likimą nulėmusių kilniųjų idėjų atstovę ir iš- 
aukštino jos vardą visame pasauly, tuo metu pasirodė pakankamai stip- 
rus, kad sulaikytų Lenkijos pasikėsinimus prieš Lietuvą. Deja, jo 
nepakako tam, kad Lenkija būtų priversta atstatyti sulaužytą teisę. 
Ne vienas anų laikų politikos darbuotojas šiandien savo memuaruose 
gailisi, kad Tautų Sąjunga Vilniaus byloje nesiryžo atstatyti sulau- 
žytos teisės, ir laiko šio pirmojo pokarinės tarptautinės teisės laužymo 
neatitaisymą pirmąja ir svarbiąja priežastimi visų paskui jį ėjusių 
teisės laužymų, privedusių prie šiandienės pavojingos tarptautinės 
būklės. 

Aš čia stengiuos dėstyti ne atskirus mūsų kovos su lenkais įvykius, 
o noriu išryškinti tik bendruosius mūsų užsienio politikos veikloje 

vyravusius principus, manydamas, kad patys įvykiai Lietuvos visuo- 
menei gerai yra žinomi. 

Lietuva savo juridinius santykius visų pirma galėjo sutvarkyti su 
ta valstybe, kurios dalimi ji per paskutinį šimtmetį buvo buvusi, su 
Rusija; po, palyginti, trumpų, bet sėkmingų kovų, Lietuvos kariuome- 
nei buvo pavykę išstumti sovietų kariuomenę iš savo krašto, ir netrukus 
jau Maskvoje vyko taikos derybos, privedusios prie 1920 m. liepos 12 d. 
taikos sutarties, kurioje Rusija atsižada Lietuvos naudai suverenumo 
į Lietuvos žemes ir sutaria su Lietuva sieną, paliekančią jai visą etno- 
grafinį jos kraštą su sostine Vilnium. Rusija pripažįsta Lietuvą 
nepriklausoma valstybe ir pasižada pripažinti ateityje jos neutralumą, 
jei ir kitos valstybės tatai padarytų. 

Savo politikoje Lietuvos atžvilgiu Rusija laikosi dėsnio, kad ji pati, 
pripažinusi Lietuvos suverenumą, suinteresuota Lietuvos buvimu, ir kad 
tas, kas kėsinasi naikinti Lietuvą, tuo pat užgauna ir Rusijos interesus, 
vadinasi, turi skaitytis su šiokiu ar tokiu jos reagavimu. Lietuvos 
suverenumo pripažinimas iš Rusijos pusės ir Sovietų Rusijos nuosek- 
liai pravesta savo užsienio politikoje Lietuvos atžvilgiu linija neleido 
lenkams vesti Lietuvos atžvilgiu vadinamosios laisvųjų rankų politikos. 
Tr antroji Lenkijos didžioji kaimynė, Vokietija, taip pat buvo pripa- 
žinusi Lietuvos suverenumą. Ir jos interesus Lietuvos užgrobimas 
skaudžiai turėjo paliesti. Nors ji pati apie žygio į rytus pakartojimą 
tuo metu ir negalvojo, tačiau kitam užgrobti Lietuvos jinai leisti jokiu 
būdu negalėjo. Nepajėgdami tokiu būdu įgyveninti varu visų savo 
siekimų Lietuvos atžvilgiu ir taip pat nematydami perspektyvų savo 
politikai pravesti artimiausioje ateityj, lenkai visų pirma turėjo sutikti 
su Lietuvos nepriklausomybės faktu. Jos konfliktas su Lietuva, ku- 
riame ligi tol politiniai ir diplomatiniai žygiai tebūdavo tik pavėluoti 
karinių įvykių pateisinimai ir komentarai, perėjo į grynos tarptautinės 
politikos areną, kurioje Lietuvai pavyko visiškai apginti savo teisių 
pripažinimą. Pačių lenkų, dar 1920 metais, Lietuvai dėl tariamo neu- 
tralumo laužymo jos su Sovietais kare iškeltoji byla per vienuolika 
metų visokiomis formomis buvo svarstoma Tautų Sąjungos Tarybos 
ir įvairių jos organų, net ir Sąjungos pilnaties. Prasidėjusi lenkų me- 
tamu Lietuvai kaltinimu, šioji byla greit virto byla dėl laužymo tarptau- 
tinės teisės ir Tautų Sąjungos akivaizdoje sudarytos Suvalkų sutarties 
ir užgrobimo Lietuvos žemių su sostine Vilnium. Bylos metu Tautų Są- 
jungos Tarybos pareikšta, kad ji iškeltu jos forume Vilniaus klausimu 
nepripažins kito sprendimo kaip tą, kuris padarytas jos organų ar 
su kuriuo abi šalys laisvu noru bus sutikusios. Tik 1931 metais, per- 

kelta į Tarptautinį Haagos Tribunolą, jinai buvo išspręsta ta prasme, 
kad Vilniaus užgrobimu lenkų sulaužyta tarptautinė teisė, o tai Lietu- 
vą įgalina atsisakyti nuo visų su Lenkija tiesioginių santykių. 


Tuo būdu tarptautiniame forume buvo užbaigta vienos iš pagrindinių 
mūsų tautos problemų byla ir lenkų pastangos versti Lietuvą legalizuoti 
smurto aktų sudarytąją politinę padėtį nuėjo niekais. Dabartiniai to 
paties tikslo siekiantieji Lenkijos smurto žygiai prieš susipratusius lie- 
tuvius ir lietuviškas mokyklas bei organizacijas Vilniaus krašte, be 
abejo, padėties legalizavimo taip pat nepriartins. 


Sunku vaizduotis visos pasekmės, kurias yra turėjęs Lietuvai jos 
sostinės bylos svarstymas aukščiausioje tų laikų politinėje pasaulio 
institucijoje. Lenkijos puolimas prieš Lietuvą Tautų Sąjungos pastan- 
gomis buvo sulaikytas; plačiausias mūsų bylos svarstymas per visas 
Sąjungos institucijas sudomino visą pasaulį mūsų reikalais, supažindi- 
no didžiąsias valstybes su tikra Lietuvos padėtimi ir tikraisiais mūsų 
tautos siekimais, sukėlė jų tarpe simpatijų tai tautai, kuri taip atkak- 
liai gynė pačios Tautų Sąjungos pagrinde esamuosius principus. "Tuo 
būdu, užuot ją silpninęs, Lenkijos puolimas tarptautinę Lietuvos pa- 
dėtį, Tautų Sąjungos intervencijos dėka, žymiai sustiprino. 

Ir lenkų ultimatumo prievarta išgautas diplomatinių santykių 
užmezgimas sr net jo dėka vykstąs tarpvalstybinių santykių normali- 
zavimas, kaip tokie, nereiškia padėties legalizavimo. 

Tačiau, nors ir Lietuvai pavyko apsiginti, padarytosios skriaudos 
atitaisyti nepasisekė; jos pasekmės ir toliau nuodija tarptautinius san- 
tykius Europos rytuose ir lenkų smurtas, užuot prisidėjęs prie tvarkos 
įvedimo, kaip jį lenkai savo laiku buvo išpropagavę, silpnina Europos 
rytų saugumo reikalus. 


To netikrumo nemažina nė nauji, prieš lietuvišką Vilniaus krašto 
elementą nukreipti, naikinamieji Lenkijos smurto žygiai. 


Lietuva, kaip savo konflikto su lenkais pradžioje ginklą vartojo tik 
puolama gintis, taip ir šiandien savo tautos aspiracijų patenkinimo 
siekia taikos priemonėmis, stiprindama savo vidujinę ir tarptautinę 
padėtį ir didindama savo valstybės svorį. 


Antrasis mūsų užsienių politikos baras, vokiškasis, ne mažiau už 
lenkiškąjį per pirmuosius du Nepriklausomybės dešimtmečius yra kon- 
centravęs mūsų darbuotojų dėmesį bei energiją. Nėra abejojimų, kad 
įvykiai tame bare ir ateityje mūsų tautai ir valstybei nenustos turėję 
lemiamos įtakos. Negi naujiena Lietuvai yra visokios santykių su vo- 

kiečiais peripetijos. Nuo pat pirmojo su kryžiuočiais susidūrimo mūsų 
tauta su vokiečiais yra gyvenusi karo ir kitokios žiaurios kovos, gal 
kai kada ir geros kaimynystės, santykiuose, yra juos turėjusi net sąjun- 
gininkais; yra buvusi jų nugalėta ir turėjusi dalį savo žemių atiduoti 
jų lėnan. bet taip pat yra buvusi garsioje nugalėtojų padėtyje. 

Ir nūdienės Lietuvos užsienių politikos raidoje mes matome kai ku- 
rių tų praeities įvykių pasikartojimą. 

Likimas lėmė, kad toji valstybė, kuri prieš pusantro šimto metų 
triskart aktyviai dalyvavo Lietuvos valstybės naikinime, turėjo dalv- 
vauti ir sudaryme tų sąlygų, kurios leido Lietuvos Valstybei atsikelti 
iš numirusiųjų. Teisingai sako kai kurie vokiečiai, kad Lietuva galėjo 
nuo Rusijos atsiskirti tik vokiečių ginklų pergalės didžiojo karo pra- 
džioje dėka, bet neteisingi yra tie, kurie tvirtina Lietuvą už savo ne- 
priklausomybę turint būti dėkinga vokiečių ginklui. Juk žinome gerai, 
kad lemiamu mūsų gyvybei momentu tik vokiečių galybės sugniuži- 
mas teigalino Lietuvą atsistoti ant kojų kaip nepriklausomą valstybę, 
kad vokiečių karinės okupacijos buvo pasiruošta, laimėjus karą, Lietu- 
vą prisijungti prie Vokietijos kaip naują rytinę provinciją, ir jos gy- 
ventojus visomis priemonėmis absorbuoti. 

Tad nors ir be Vokietijos nusilpimo sunku būtų Lietuvai buvę išsi- 
kovoti Nepriklausomybę, vis dėlto būtų klaidinga laikyti Lietuvą inte- 
resuotą, kad Vokietijai būtų bloga, kad ji liktų silpna ar susilpnėtų; 
Lietuvos politikos interesams ir šiandien, kaip ir Vytauto laikais, ge- 
riausia tinka tam tikra pusiausvyra tarp jos didžiųjų kaimynų; ji ne- 
turi intereso pageidauti nei vieno nei kito nusilpimo; tuo galėtų pasi- 
naudoti Lietuvos nenaudai kitas jos kaimynas. Šitas dėsnis suteikia 
mūsų užsienių politikai teigiamumo ir pastovumo garantijas. 

Antrą vertus atrodo, kad ir Vokietija neturi intereso silpninti Lie- 
tuvą, juk tuo būdu jinai veiktų gal ne savo, o kaip tik savo konkurento 
naudai. 

Pažiūrėkime dabar į pirmųjų dviejų dešimtmečių santykius su Vo- 
kietija. Praėjus karinės okupacijos kartumams, sugriuvus Vokietijos 
galybės svajonių išugdytiems eksterminacinės kolonizacijos planams, 
sugriuvus Vokietijos puikybei ir didybei, atstatytosios Lietuvos santy- 
kiai su sugniužusiu ir viso pasaulio nekenčiamu jos vakarų kaimynu 
buvo gana geri, kai kur net simpatija paremti. Ir vokiečių politika su 
Lietuvos Nepriklausomybės buvimu susigyveno, su ja skaitėsi, kad ją 
nuoširdžiai būtų rėmusi, to tvirtinti negalima. Dar nevisiškai supratę 
savo beviltišką padėtį, vokiečiai, mūsų nepriklausomybę paskelbus, 
visaip kliudė Lietuvos valstybei ir ypatingai jos kariuomenei organi- 

zuotis, kliudė jai ginklų gauti, stengėsi silpninti Lietuvos organizavi- 
mo darbą, užleisdami lenkų kariuomenės dalims čia ginklų sandėlius, 
čia svarbias strategines vietas. Mat, jie galvojo, patiems būsią leng- 
viau su nesusitvarkiusia valstybe, jei patiems pasisektų atsigriebti; 
arba bent būsią daugiau vilčių nelegaliam jų politikos kūriniui, Bal- 
tijos baronų — bermontininkų — judėjimui, sudaryti Vokietijos pri- 
klausomą tarsi valstybinį padarą. Tačiau Lietuvos jaunam organizmui 
parodžius savo atsparumą ir sėkmingai apgynus savo žemių neliečia- 
mybę dviem, bermontininkų ir sovietų, frontais, jau ir Vokietija į ją 
ėmė žiūrėti realesnėmis akimis. 

Kai Vokietija buvo supratusi tikrą savo padėtį, ji ir netruko ryžtis 
daryti visas išvadas iš karo pralaimėjimo. Visų pirma ji stengėsi lik- 
viduoti, moraliai ir psichologiškai, karo stovį su Rusija, tuo savo bu- 
vusiu priešu, kuris kitų Europos valstybių atžvilgiu buvo panašioje, kaip 
ir ji, įtemptojc padėtyje; su juo Rapallo mieste sudarė net sąjungininko 
ryšius. Lietuva tuomet jau ir su Sovietų Rusija buvo sudariusi taikos 
sutartį ir nei su ja, nei su Vokietija nebeturėjo ypatingų ginčų, o pa- 
laikė ir su viena ir su kita gerus santykius, vaduodamasi savo politi- 
kos aksioma — ieškoti savo kaimynų interesų pusiausvyros. Lietuvos 
santykiai su vadinamosiomis Rapallo valstybėmis buvo juo nuošir- 
desni, juo labiau Lietuva buvo spaudžiama priešingojo politinio lagerio 
eksponento, lenkų. 

Vokietijos politikos tolaikinės krypties pagrindinis dėsnis buvo pil- 
dyti taikos sutartis. Toks Vokietijos nusistatymas leido taikos sutar- 
timi nuo Vokietijos atskirtosios Klaipėdos sukilimui ir susijungimui 
su Lietuva vykti be ypatingo jos santykių su Lietuva sukrėtimo. Jau tuo 
metu okupacijos laikų kolonizaciniai planai buvo užmiršti, o apie atskir- 
tųjų nuo reicho kraštų, jų tarpe ir Klaipėdos, grąžinimą į Reichą tuo- 
met dar Vokietijos politikai ir svajoti nedrįso; jų siekimai Lietuvos 
atžvilgiu ribojosi tam tikru ekonominės veiklos išplėtimu, o tai abiem 
valstybėms bendradarbiauti sunkumų nesudarė. Lietuvos užsienių poli- 
tika tuo metu labiausiai buvo užimta gynimosi nuo Lenkijos ofenzyvos 
ir tiesioginių santykių su kitomis užsienio valstybėmis sudarymu; Vo- 
kietijos atžvilgiu jai teturėjo rūpėti neleisti per daug įsigalėti tolaiki- 
nei Vokietijos ekonominei įtakai ir ypač neleisti jai pereiti iš ekono- 
minės į politinę dirvą. 

Tačiau ir ekonominiai santykiai sudarė nemaža problemų: Lietuva, 
karo nuniokota, reikalinga skubaus atstatymo. Gyvenusi apleistos Ru- 
sijos provincijos gyvenimą, dabar net atkirsta nuo savo istorinės sosti- 
nės, Lietuva skubėjo sukurti nepriklausomą valstybę Vakarų Europos 

kultūros matu; su kitomis pajėgiomis valstybėmis, kurios jai tame darbe 
būtų galėjusios padėti, ji tuo metu normalių ekonominių santykių dar 
kaip ir neturėjo, o Vokietija jos pašonėje kaip tik tokių ekonominių su 
visais savo kaimynais santykių labai pageidavo, nes per juos ji tikėjosi 
Iš naujo prasimušti ir į pasaulio politikos areną. Tuo būdu buvusieji 
seniau okupaciniai kolonizacijos planai Lietuvos atžvilgiu virto ekono- 
minės penetracijos planais ir labiausiai reiškėsi pastangomis Vokietijos 
piliečiams išgauti teisę įsikurti Lietuvos valstybėje, užtikrinti jiems ir 
jų bendrovėms Lietuvoje kuo plačiausias veikimo sritis, kuo didžiau- 
sias laisves. 


Tokiam ekonominių santykių vystymuisi, be abejo, labai padėjo 
tuolaikinė ekonominė padėtis: Lietuvoje buvo didžiausias pramonės ga- 
minių pareikalavimas, o Vokietijoj tų gaminių pasiūla didžiausia; jai 
trūko kaip tik maisto ir žaliavų, kurių Lietuvoje jau spėjo atsirasti 
perteklius. Lietuvos ekonominis aparatas karo ir okupacijos sunaikin- 
tas, o Vokietijoje daugybė bedarbių, pažįstančių Lietuvos rinkos sąly- 
gas. Nėra tad nieko nuostabaus, kad per 8076 Lietuvos prekybinių mai- 
no vyko su Vokietija, kad Lietuvoje įvairiausių vokiečių prekių ir tar- 
nautojų buvo pilna, kad faktiškai vokiečiai Lietuvoje įsigijo ekonominę 
monopoliją. 


Bet Lietuvos užsienio santykiams plintant, tuo pat brendo ir reika- 
las tos ekonominės penetracijos kratytis, ją likviduoti. Tokią Lietuvos 
politikos evoliuciją pastūmėjo pasikeitusi Vokietijoje nuotaika. Vo- 
kietija, po truputį atgaudama pasitikėjimą savimi, atgaudama pasau- 
linėje politikoje prarastą svorį, turimąja ekonominių santykių mono- 
polija ėmė naudotis politinei įtakai plėsti ir siekė susidaryti, anapus 
savo juridinių sienų, faktiškos dominuojančios įtakos sferą. Žinoma, 
kad likvidavimas, kad ir dar neseniai įsigytos vyraujančios ekonomi- 
nės įtakos, o ypatingai įsikūrusių Lietuvoje vokiečių, negalėjo vykti 
be tam tikro santykių įtempimo. Bet jis ilgainiui pavyko įvykdyti, iš 
pagrindų nesukrečiant abiejų kaimynų santykių. 

Kita mūsų su vokiečiais politikos susikirtimo sritis — tai Klaipėdos 
reikalai. 

Kai Vokietija po truputį ėmė atgauti savo prieškarinį svorį, jos už- 
sienio politikoje į pirmą vietą prasiveržia šūkis likviduoti visas pra- 
laimėtojo karo pasekmes, atgauti, kur galima, prarastąsias sritis. Tas 
šūkis neaplenkia ir Lietuvos interesų. Kai Lietuvos politika savo 
santykius su Vokietija norėtų tvarkyti sutarčių nustatytosios teri- 
torinės padėties pagrindais, Vokietija delsia pripažinti Versalio sutar- 

ties Lietuvos atžvilgiu sudarytą padėtį, stengiasi rezervuoti juridinius 
tarptautinius klausimus ir jau ruošia dirvą prarastiems kraštams ry- 
tuose atgauti. 

Iš tos mūsų kaimyno politikos yra kilę eilė visokių ir bendro tarp- 
tautinio pobūdžio sunkumų, ir Lietuvos užsienio politikai nemaža yra 
tekę darbo padėti Klaipėdos reikalais, kurie, iš tikro, turėjo būti išskir- 
tinė vidaus politikos sritis. 


Vidujinis jaunosios mūsų valstybės tvarkymasis buvo sunkinamas 
svetimų įtakų, drąsinančių nepatenkintų mūsų piliečių dalį, keliančių 
greitų teritorinių pakeitimų viltis. Ryšium su tuo ėjo smarki nuosekli 
akcija tarptautinėje plotmėje; Lietuva buvo kaltinama, kad ji laužanti 
Klaipėdos Statutą, varžanti Klaipėdos vokiečių teises; naikinanti auto- 
nomiją.  Visokiais būdais buvo siekiama įtraukti Klaipėdos, tai yra 
Lietuvos vidaus reikalus, į tarptautinių diskusijų plotmę. Lietuva, 
pradžioje mėginusi pašalinti įtempimus su Vokietija geruoju, aiškini- 
mu, tarimusi, net ir susitarimu, pagaliau, turėjo pakelti mestą jai 
diplomatinės kovos pirštinę, ir po dažnų Klaipėdos reikalų aiškini- 
mų Tautų Sąjungos forume nuėjo 1932 metais Haagos Tribunolan ir 
laimėjo; mestieji jai kaltinimai iš esmės pripažinti nepagrįstais, vokie- 
čių viltis sudaryti sau įtakos bazę Lietuvoje Klaipėdos Statuto aiškinimu 
užgeso. Deja, tuo neužgeso tendencijos siekti savo įtakos praplė- 
timo anapus Nemuno; tik tos tendencijos jau reiškiasi kitokiais, tie- 
sioginiais būdais. 

Tuo tarpu betgi ir Lietuvos padėtis buvo pakitėjusi; didžiųjų pasau- 
lio jėgų nepripažintoji valstybė, kurios užsienio politika galėjo šiaip 
taip aprėpti santykius su artimiausiais kaimynais, per pirmuosius du 
savo nepriklausomybės dešimtmečius išaugo į pilnateisi tautų šeimos 
narį, susitvarkė ir sustiprėjo vidujeir išorėje. Dingo artimiausio 
didžiojo kaimyno ekonominė monopolija, dingo ir jo piliečių pernelyg 
didelis mūsų šalies ūkyje įsigalėjimas. Jo vietoje, šalia glaudžių politi- 
nių ir kultūrinių santykių su visomis didžiosiomis valstybėmis, stojo 
ekonominių santykių su užsieniu pusiausvyra, suteikianti ir kitiems 
pasaulio politikos faktoriams lygios dalies ekonominiame santykiavime 
su Lietuva; Lietuvos susirišta ekonominio ir politinio susiinteresavimo 
ryšiais jau ir su tolimesniais kaimynais, su didžiosiomis valstybėmis, 
ir tuo įsigyta daugiau atsparumo savo artimiausių kaimynų atžvilgiu. 


Antrojo Lietuvos Nepriklausomybės dešimtmečio pažymys yra 
tas, kad jos užsienių ryšių tinklas, kuriame pirmame dešimtmety buvo 
vyravę santykiai su artimiausiais kaimynais, buvo praplėstas, kad buvo 

sudaryti realiu interesu pagrįsti ryšiai ir su kitomis didelėmis, kad ir 
tolimesnėmis valstybėmis, kad buvo išlygintas tasai mūsų užsieniniams 
santykiams pirmame dešimtmetyj būdingas vienašališkumas, kuris 
turėjo tapti juo pavojingesniu, juo daugiau artimieji kaimynai reiškė 
aktyvios ekspansijos. 

Šitoks užsieninių santykių pergrupavimas ir išvystymas yra didžiau- 
sio daugelio metų darbo vaisius, jis reiškia tikrą Lietuvos įvedimą į 
nepriklausomųjų tautų šeimą. Dalis to darbo vyko Tautų Sąjungos 
forume, ginant Lietuvos bylas, aiškinant jos teisę ir jos darbus, įzy- 
jant jai pasitikėjimą. Juk Lietuva iš įtariamos, visų engiamos valsty- 
bės, kuri dažniausiai pasaulio opinijos būdavo smerkiama nė neišklau- 
sius jos pasiteisinimo, pasidarė valstybė, kurios žodis jau pasaulio 
forumo galėjo būti išgirstas ir bendrais klausimais, keldamas visai 
tautų šeimai bendrus teisės ir saugumo principus, juo labiau, kad savo 
žodžius Lietuva galėdavo paremti visiems žinomų pasaulio sąžinę su- 
krėtusių faktų priminimu. 

Parodžiusi tuo būdu aiškų veidą bendroje tarptautinės teisės srityj, 
Lietuva netruko išsikovoti aiškią padėtį, tarpusaviais interesais tvar- 
komoje, diplomatinių, politinių bei ekonominių santykių srityje. 


Lietuvos užsienio politikoje, tiek pirmame, tiek antrame dešimtme- 
tyje, didelės reikšmės yra turėjusi Tautų Sąjunga; toji reikšmė visuo- 
met yra buvusi teigiama. Viena, ką mes Tautų Sąjungai galėdavome pri- 
kišti, tai, kad ji tos reikšmės ne visuomet pakankamai yra galėjusi pa- 
rodyti. Pirmojoje šio straipsnio dalyje esame suminėję savo bylų 
su lenkais eigą Tautų Sąjungos forume. Ir santykiuose su mūsų vakarų 
kaimynu mes Tautų Sąjungoje visuomet esame radę, gal kai kada ne- 
pakankamai stiprų, bet visuomet aiškų teisės ir teisingumo gynėją. 
Gal niekas kitas tiek nėra prisidėjęs prie Lietuvos vardo pasaulyje 
išgarsinimo, prie sudarymo jai simpatijų ir prie sudarymo ryšių su 
viso pasaulio visuomene ir su svetimomis valstybėmis, kiek Tautų Są- 
junga. Jos forume Lietuva dešimtimis kartų viešai, viso pasaulio 
akivaizdoje, yra turėjusi progos kovoti kaip lygus su lygiu su didelė- 
mis pasaulio galybėmis, yra turėjusi progos pasirodyti su savo teise už 
jas ne menkesnė ir gal net stipresnė, yra turėjusi progos parodyti, kad 
jai rūpi ne vien siauri savosios valstybės interesai, bet ir bendri visų 
tautų bendruomenės reikalai. 


Taigi, jei moralinis prestižas valstybei turi bent kiek reikšmės, tai 
Lietuva savo darbu Tautų Sąjungoje ir per ją prestižo yra įsigijusi 
tiek, kiek tik galima buvo įsigyti. 

Šitas prestižas niekais nėra nuėjęs dėl to, kad šiandien Tautų Są- 
junga gyvena sunkias dienas, jis savo jau yra padaręs, padėdamas 
mums sustiprinti ryšius su kitomis valstybėmis, Tautų Sąjungos na- 
riais; ir koks būtų ateityje Tautų Sąjungos likimas, Lietuvos užsienio 
politikai ji yra turėjusi didžiausios reikšmės. 

Bet ne vien santykiai su didžiaisiais kaimynais arba su jų kolek- 
tyvu turi valstybei reikšmės. Ne mažiau svarbos turi artimieji, kad ir 
mažesni, kaimynai. Tad ir Lietuva rūpinosi išaiškinti ir tvarkyti rei- 
kalus ne tik su didžiaisiais kaimynais, Lenkija, Vokietija ir Rusija, 
c jau nuo pirmųjų savo Nepriklausomybės dienų dėjo didelės svar- 
bos išvystyti savo santykiams su savo Baltijos kaimynais, pirmoje vie- 
toje su latviais ir estais. Pirmieji, patys opieji reikalai, suvedę mus drau- 
gėn su Latvija ir Estija, tai bendrieji pavojai, grasiusieji visų Balti- 
jos valstvbių saugumui pačiais pirmaisiais pokariniais metais. Kai 
visos trys valstybės savo rytų sienas turėjo ginti nuo to paties priešo, 
kai viduje visoms trims teko malšinti tą patį vakarų kaimyno palai- 
komą bermontininką, savaime susidarė jų tarpe nuoširdūs susiklau- 
symo ryšiai ir augo visų trijų valstybių visuomenėje tikrojo jų likimo 
bendrumo supratimas. Pirmose Baltijos valstybių konferencijose nuo 
1919— 1922 metų ir ministerių apsilankymuose buvo imtasi organi- 
zuotis bendrajam pavojui atremti. Tasai organizavimosi darbas, ta- 
čiau, ilgainiui šiek tiek apsnūdo, ir kuone visai sustojo, kai bendrie- 
siems pavojams iš Sovietų ir iš vokiečių pusės sumažėjus, rytų Euro- 
pos vyraujančia problema virto Lietuvos su Lenkija konfliktas. Jau 
mūsų Baltijos kaimynams Lietuvai iš Lenkijos gresiąs pavojus ėmė 
rodytis nebe bendru visiems trims gresiančiu pavojum, o „specifine 
Lietuvos problema“, „naminiu ginču“, sunkinančiu Baltijos valstybių 
sąjungos realizavimą. Iš tiesų Latvija ir Estija, siekdamos įsitvir- 
tinti Europos šeimoje, taikėsi prie anglų ir prancūzų ir rūpinosi suda- 
ryti glaudžius santykius su Lenkija; juk toji valstybė naudojosi visiš- 
ka nugalėjusios kare Antantės parama, buvo lyg ir jų filija Europos 
rytuose ir pati su sovietų ir vokiečių valstybėmis turėjo įtemptus san- 
tykius. Nestebėtina, kad tuomet, kai bermontininkų pavojus vos vos 
tebuvo praėjęs, kai karas su sovietais ką tik buvo baigtas ir kai visi 
su baime galvojo apie pavojų iš Sovietų valstybės ir iš trečiojo inter- 
nacionalo, latviams ir estams pirmiausia rūpėjo galudūs santykiai 
su Lenkija, tąja likimo Baltijos valstybėms skirtąja gynėja nuo vokie- 
čių ir rusų pavojaus; draugavimas su Lenkijos priešų, Lietuva, juos 
nelabai teviliojo, net atrodė pavojingas dalykas. O pati Lietuva, lenkų 
spaudžiama, pas Lenkijos patronus Paryžiuje ir Londone neradusi 

paspirties savo gyvybiniams klausimams, tuomet palaikė ryšius kaip 
tik su tomis valstybėmis, prieš kurias latviai su estais, tuo laiku, ieš- 
kojo sau paramos lenkuose. 

Kai Lietuva įsistiprino tautų šeimoje, pasirodydama garbingoje pa- 
dėtyj Tautų Sąjungos arenoje savo kovoje su lenkais ir vėliau su vokie- 
čiais, įsigydama kitų valstybių respekto savo kietu darbu, Latvija ir 
Estija buvo Lenkijos ir didžiųjų valstybių proteguojamos ir be ypatin- 
zų sunkumų praėjo į pilnateisius tautų šeimos narius, nes neturėjo rim- 
tesnių konfliktų nė su viena iš lemiančių tautų likimą valstybių. 

Be tų priešingumų, kurie sunkino Baltijos valstybių jungimosi dar- 
bą, iškilo dar kitos kliūtys. Mat, Tautų Sąjungos žydėjimo metu pas- 
tangos vystyti regionalioms sąjungoms, kaip Baltijos valstybių sąjunga, 
atrodė lyg ir nereikalingos, lyg priešingos pačios Tautų Sąjungos dva- 
siai.  Tat Baltijos valstybių susiartinimas vyko daugiausia kultūros 
srityj, kai kur apimdamas administracines ir juridines sritis, bet ne- 
pasiekė pagrindinės valstybių politikos. Tatai buvo neišvengiama tol, 
kol Latvija su Estija savo gyvybės interesams pavojų matė ten, kur 
Lietuva ieškojo sau pagalbos, būtent rusuose ir vokiečiuose; kol Latvi- 
ja su Estija joms gresiantiems pavojams atremti ieškojo pagalbos kaip 
tik ten, iš kur Lietuvai grėsė pavojus: lenkuose. 

Bet su laiku Latvijos ir Estijos santykiai su sovietais susitvar- 
kė, pavojus iš sovietų pusės atrodė sumažėjęs, ir pradėjo atsimegzti 
neatmezgamas Baltijos valstybių sąjungos problemos mazgas. Jau 
prieš tai lenkų su sovietais svečiavimasis buvo sukėlęs abejojimų, ar tik- 
rai lenkai pavojaus metu būtų tuo stipriuoju gynėju, dėl kurio buvo 
paaukoti santykiai su Lietuva; ir patys sovietai, ruošdamiesi prie są- 
jungos su prancūzais, atrodė nebe tokie baisūs, ir, pagaliau, Lenkija jau 
nebevaidino Prancūzijos atstovės rytuose vaidmens, nes su Prancūzija 
savo santykius buvo įtempusi ir suėjusi į glaudžius bendradarbiavimo 
santykius su Vokietija, nuo kurios bėgdami latviai su estais kaip tik 
buvo nubėgę į Lenkijos glėbį. 

Tokiu būdu buvo atkritusios tos priežastys, dėl kurių Baltijos vals- 
tybės, savo saugumui užtikrinti, buvo pasirinkusios priešingus vienos 
kitoms kelius, buvo atsivėrusios durys realesniam Baltijos valstybių 
politinio susiartinimo darbui. Tad jau nuo 1934 metų pradžios, Lietu- 
vos iniciatyva, imtasi formuoti Baltijos valstybių trijulės sąjunga, 
imtasi derinti jau ne tik antraeilius reikalus, bet stengtasi derinti 
pagrindinius visų trijų valstybių užsienių politikos klausimus. Toks 
darbas, be abejojimų, nesiduoda nuveikiamas vienu rankos mostelėji- 
mu; dar mūsų kaimynų politika smarkiai veikiama jų ankstyvesnių 

intymių su lenkais santykių; dar Vilniaus klausimas nejeina į bendrosios 
politikos klausimų eilę, dar jis lieka specifiniu Lietuvos reikalu, ku- 
riame visų trijų valstybių solidarumas nesuponuojamas, bet jau ben- 
drasis trijų valstybių politikos derinimo principas nebeleidžia nei vie- 
nai valstybei užimti kitai valstybei svarbiu reikalu jai nenaudingą 
poziciją. 

Nuo tokio susitarimo, nekliudyti savo draugui, ligi susitarimo jam 
padėti, be abejo, dar tolimas kelias; bet būtų nerealu, jei mes iš savo 
kaimynų reikalautume, kad jie mūsų naudai sunkintų savo santykius 
su lenkais, nes ir mes kažin ar visai jiems tuo pačiu galėtume atsily- 
ginti; dėl to šių dienų politinėje būklėje Baltijos valstybių sąjungoje 
tenka bendrą veikimą riboti tais reikalais, kurie visoms trims valsty- 
bėms turi lygios svarbos ir kitais, atskiras valstybes nelygiai paliečian- 
čiais, klausimais tenkintis savo partnerių palankiu neutralumu. 

Tačiau valstybių interesų skirtingumas atskirais klausimais pri- 
klauso nuo bendrojo susiartinimo laipsnio; pastūmėjus pirmyn ben- 
drąjį susiartinimą, galima laukti ir interesų skirtingumo specifiniais 
klausimais sumažėjimo. Tad Baltijos valstybių susiartinimo kelias veda 
per bendrųjų santykių vystymą prie specifinių klausimų į bendrąją 
programą įtraukimo. 

Šių dienų užsienio politikoje didelės reikšmės yra įgijęs vienas veiks- 
nys, kuris seniau valstybės politikoje didelio vaidmens nevaidino, eko- 
nominių santykių su užsieniu tvarkymas. Valstybių ekonominiai san- 
tykiai tiek yra pasidarę reikalingi, kad nė viena valstybė, lyg be krau- 
jo cirkuliacijos, ilgainiui negali tarpti be naudingų su užsieniu san- 
tykių; net ir grynoje užsienių politikoje ekonominių santykių nutrau- 
kimas, ekonominės sankcijos, yra laikomas vienu iš skaudžiausių, deja, 
ir sunkiausiai valdomų, ginklų. O paskutiniais metais tarptautinių eko- 
nominių santykių tvarkymas beveik visur iš laisvosios prekybos yra 
perėjęs į planuoto arba sutartino ūkio plotmę. Tokia padėtis Lietuvos 
užsienių politikai uždeda eilę sunkiausių uždavinių, bet ir atidaro ne- 
maža naujų galimybių. 

Ir savosios valstybės jėgų, ne paskutinėje eilėje apsiginamųjų jėgų, 
ugdymas ir gyvo pozityvaus intereso ryšiai su kitomis už mūsiškę pa- 
jėgesnėmis valstybėmis daugeliu atvejų priklauso nuo tinkamo mūsų 
ekonominių santykių su užsieniu vystymo. Šiandien maža įtikinti 
mūsų kaimyną, kad mes teisingi: daug svarbiau yra padaryti, kad mes 
jam būtume reikalingi, kartu būdami reikalingi ir kitiems eventualiems 
to mūsų kaimyno konkurentams ar nedraugams; reikalinga, kad kar- 
tu patys būtume pajėgūs ir atsparūs. 

Pirmame mūsų nepriklausomybės dešimtmetyje tokio mūsų ūki- 
nių su užsieniais santykių tvarkymo mažai yra buvę; tasai klausimas 
ne tik mūsų, bet ir kitų buvo paliktas laisvam jėgų ir privačių interesų 
santykiavimui; tik antrajam mūsų Nepriklausomybės dešimtmečiui 
jau įpusėjus, imtasi tvarkyti ir šita mūsų valstybės ir tautos gyveni- 
mo sritis, ir šiandieniniai rezultatai rodo, kad tvarkytasi sėkmingai. 
Šalia neblogų politinių ir kultūrinių santykių, kurie mus sieja su dau- 
gumu Europos ir kai kuriomis užjūrio valstybėmis, dabar yra suda- 
romi abipusiu interesu pagrįsti ekonominių mainų ryšiai, kurie mūsų 
valstybę vis glaudžiau sieja su tarptautiniu valstybių šeimos tinklu, 
padaro mus tokį jos narį, kurio buvimu vis didesnis valstybių skaičius 
teigiamai suinteresuotas. Šitame taikingame tautų darbo lenktyniavi- 
me Lietuvos perspektyvos ypatingai geros, iš jo ji semsis ir savo poli- 
tinių ir karinių jėgų didinimo. Bet šitas darbas visų pirma yra reika- 
lingas taikos ir ramumo. 

Baigdami antrąjį mūsų Nepriklausomybės dešimtmetį, mes turime 
konstatuoti, kad ne karinės komplikacijos su neaiškiomis perspektyvo- 
mis, o aiški taika mums rūpi, kad mes esame pusėje tų, kurie visomis 
jėgomis dedasi prie taikos išlaikymo, ir savo valstybės didžiąsias prob- 
lemas siekia spręsti vien tik taikos priemonėmis; mes manome, kad tai 
ne svajonė, o tikresnė realybė, nekaip būtų svajojimas apie tai, kad, 
kitiems susikovus, galėtume sulaukti patogaus momento ginklu įgy- 
venintis avo teises. Ne tokių momentų laukti ir svajoti yra mūsų už- 
sienio politikos uždavinys. Pirmasis jos rūpestis buvo sudaryti mūsų 
valstybei tinkamas sąlygas atsistatyti ir viduje sustiprėti, sutverti 
stiprią apsigynimo pajėgą. 

Šiandieną jos uždavinys sudaryti su kitomis valstybėmis tokius 
interesų bendrumo ryšius, kurie būtų tinkama bazė priaugti prie mūsų 
tautos siekimų įgyveninimo ir kartu laiduotų mums bent tiek saugu- 
mo, kad iš bendrojo valstybių saugumo rato niekas Lietuvos nebega- 


lėtų išskirti. 

KARIUOMENE 


NEPRIKLAUSOMYBĖS KARAS 


Ats. ltn. Dr. Vasiliauskas 


Praėjus Didžiojo karo audrai, lietuviai išsivadavo iš dvigalvio ere- 
lio nagų ir stvėrėsi kurti nepriklausomą valstybę. Bet čia vos pakilu- 
sią, nusilpusią lietuvių tautą apninka iš visų pusių priešai. Atbudu- 
siai lietuvių tautai pagrobti ištiesia savo rankas rusai bolševikai, ber- 
montininkai ir lenkai, bet Lietuvos sūnūs, aukodami savo gyvybę ant 
tėvynės aukuro, stojo į lemiamą kovą ir ją laimėjo. 


KARAS SU BOLŠEVIKAIS 


Vokiečiai, pralaimėję karą ir Santarvės spiriami, turėjo apleisti oku- 
puotus kraštus. Iš Lietuvos vokiečiai traukėsi, bet jų pėdomis žygia- 
vo raudonoji kariuomenė. 1918 m. gruodžio 30—31 d. bolševikai užėmė 
Švenčionis ir veržėsi prie Vilniaus. 1919 m. sausio 1 d. vokiečiai baigė 
kraustytis iš Vilniaus, bet Lietuvos kariuomenė, vos pradėta organi- 
zuoti, negalėjo rimtai pasipriešinti besiveržiantiems bolševikams. Su- 
sidariusi Lietuvos vyriausybė 1919 m. sausio 2 d. persikėlė iš Vilniaus 
į Kauną, o Vilniuje paliko tik lietuvių karių savanorių būrelis. 

Vokiečiams iš Vilniaus išsikrausčius ir nuėmus savo vėliavą nuo Ge- 
dimino pilies bokšto, mūsų savanoriai skubiai iškabino savo trispalvę 
tautinę vėliavą, kuri plevėsavo iki sausio 5 d. Tą dieną bolševikai užė- 
mė Vilnių, sudraskė mūsų vėliavą, palikdami tik raudoną spalvą. 

Atsispirti prieš bolševikų pavojų lietuviai pradėjo skubiai organi- 
zuoti savo kariuomenę. Lietuviai, tiek amžių vergavę ir kentėję, išgir- 
dę laisvės trimitą, būriais plaukė į organizuojamus Lietuvos pulkus. 
Savanoriai rinkosi, bet nebuvo kuo juos nei apginkluoti, nei aprengti, 
nei maitinti. Mūsų kariuomenei šioje sunkioje valandoje padėjo visa 
Lietuvos visuomenė. Už tautos laisvę stojo visi jos ištikimi sūnūs. Kas 

galėjo pakelti ginklą, vyko į kariuomenės dalis, o namie likę padėjo 
aprūpinti kariuomenę maistu ir drabužiais. Ūkininkai savo arkliais 
pervežinėjo kariuomenę iš vienos vietos į kitą, o moterys organizuoda- 
vo kariuomenei maitinimo punktus ir rinkdavo po kaimus ir miestus 
reikalingus kariuomenei daiktus. Kautynių metu kaimo moterys pris- 
tatydavo kariams maistą net į frontą. Ten, kur įžengdavo mūsų kariai, 
ten vietos gyventojai su džiaugsmu pasitikdavo savo išlaisvintojus. 
Aktyvi vietos gyventojų parama kėlė karių nuotaiką, žadino juose dra- 
są išlaisvinti tėvų žemei. Tėvynės meilės vedami, Lietuvos sūnūs, nebo- 
dami mirties, ryžosi stoti į kovą su daug galingesniu priešu. 


Bolševikai puolė Lietuvos teritoriją dviejų armijų grupėmis: Vaka- 
rų armija savo dešiniuoju sparnu (Pskovo divizija), o vadinamoji bol- 
ševikų Latvių armija — kairiuoju sparnu (internacionalinė divizija). 
Lietuvoje bolševikų kariuomenė buvo performuojama ir papildoma vieti- 
niais savanoriais. Vilniuje atsirado būrelis savanorių, daugiausia kita- 
taučių, kurie stojo į bolševikų eiles ir padėjo Lietuvą pulti. Visos bol- 
ševikų dalys turėjo bendrą uždavinį paimti Alytų, Kauną ir prisiartin- 
ti prie vokiečių sienos, kur tariamai bolševikų laukė „sukilęs vokiečių 
proletariatas“. Pskovo divizija turėjo užimti kurį nors punktą ant Ne- 
muno ir plėsti tolyn pasisekimą. Tai divizijai buvo pavesta užimti Nemu- 
no liniją Alytus, Kaunas, Jurbarkas, joje įsitvirtinti ir žvalgyti kryp- 
timis Tilžė, Virbalis, Suvalkai, Augustavas. Tuo būdu Pskovo divizija, 
kuri tuo laiku turėjo 6.875 durtuvus, 8 art. pabūklus ir 40 raitininkų, 
turėjo užimti apie 150 kilometrų barą, bet toks uždavinys divizijai bu- 
vo neįmanomas. 


Bolševikams svarbiausia buvo užimti Kauno tvirtovę. Čia jie tikėjo- 
si sutikti stipresnes mūsų ir vokiečių pajėgas. Dėl to Kauną bolševikai 
supo iš pietų pro Jėzną, Prienus, Alytų ir iš šiaurės pro Kėdainius. Kau- 
nas turėjo būti paimtas vasario 15 d. 


Sausio mėn. 5 d. bolševikai užėmė Vilnių. Čia jų žygiavimas buvo su- 
stabdytas ir dalims leista pasilsėti, nes joms teko pusantro mėnesio žy- 
giuoti sunkiais sniegu užpustytais Gudijos ir Lietuvos keliais. 


Mūsų jaunutė kariuomenė, pusnuogė, menkai ginkluota ir, svarbiau- 
sia, nepasiruošusi ir neapmokyta karui, turėjo žygiuoti į karo lauką, 
nes bolševikai visu frontu veržėsi į Lietuvą. Bolševikų ryžtingumą ma- 
žino perdėtos jų žvalgybos žinios apie mūsų ir vokiečių jėgas. 1919 m. 
sausio 27 d. bolševikų žvalgybos žiniomis Lietuvoje vokiečių buvę 20 
batalionų po 1000 žmonių ir apie 10.000 lietuvių. 

Kadangi bolševikai neturėjo tikslių žinių apie mūsų jėgas ir tų jėgų 
išdėstymą ,o jų pačių plačiai išsklaidytos jėgos neturėjo bendros vado- 
vybės, tai mūsų savanorių užuomazgos jautėsi pajėgios priešintis 
keleriopai didesnio skaičiaus bolševikų veržimuisi į Lietuvą. 

Vasario pradžioje bolševikai buvo užėmę liniją Šiauliai - Panevėžys, 
Ukmergė ir veržėsi gilyn į Lietuvą. Vykdydamas savo planą — Kauną 
pulti iš šiaurės nuo Kėdainių ir iš pietų nuo Alytaus, bolševikų 2 pulkas 
vasario T !. rytą puolė Kėdainių kryptimi. Mūsų jaunutė kariuomenė 
stojo pirmą kartą į kovą su bolševikais. Susiremta Kaplių kaimo rajo- 
ne. Mūsų negausingi Panevėžio ir Kėdainių apsaugos būriai, bolševikų 
puolimą po atkaklios kovos likvidavo ir privertė priešą pasitraukti prie 
Šėtos. Priešo pajėgos buvo žymiai gausesnės, bet mūsų kariuomenė, tė- 
vynės meilės vedama, narsiai stojo į pirmąją krikšto kovą ir ją laimėjo. 
Toje kovoje vasario 8 d. Taučiūnų kaime žuvo dėl Tėvynės pirmasis 
Lietuvos savanoris Povilas Lukšys. . . 

Po pirmojo krikšto ties Kėdainiais, Panevėžio ir Kėdainių apsaugos 
būriai vasario 11 d. puolė bolševikus Šėtoj. Mūsiškiai paėmė čia 9 be- 
laisvius ir daug grobio ir privertė priešą pasitraukti Bukonių kryptimi. 
Šiose kautynėse dalyvavo vokiečiai su 2 art. pabūklais. Kautynėse prie 
Šėtos sužeistas Antanas Sereika — pirmas Nepriklausomybės kovų in- 
validas. 

Šie vasario 7—11 d. susirėmimai yra svarbūs, nes buvo likviduotos 
bolševikų pastangos supti Kauną iš šiaurės. 

Vasario mėnesį bolševikai veržėsi į Lietuvą Jėzno Alytaus kryp- 
timi ir vasario 9 d. užėmė Jėzną. Bolševikų iš Jėzno išmušti buvo pa- 
siųstas iš Kauno karin. Zaskevičius su 2 p. pulko dar neišmokytų karei- 
vių kuopa ir kavalerijos būriu. Prie Jėzno įvyko su priešų susirėmimas, 
bet mūsiškiai, neišlaikę, pasitraukė į Prienus. Čia daug pakenkė mūsų 
kariuomenėje tarnavusio rusų karininko Cetuchino perėjimas į bolše- 
vikų pusę ir įsakymas jo vadovaujamosios dalies kareiviams nesiprie- 
šinti. Vasario 13 d. karin. Zaskevičius, gavęs pirmojo pulko vieną kuopą 
kareivių, vėl puolė bolševikus prie Jėzno ir tą pačią dieną užėmė Jėzną, 
o bolševikai atsitraukė. 

Tačiau bolševikai, sustiprinę pietų fronte savo pajėgas, vėl perėjo 
priešpuolin. Vasario 12 d. 4 bolševikų pulkas užėmė Punią, o 3 pulkas 
tą pat naktį pradėjo pulti mūsų užtvaras, išstatytas iš 1 p. pulko Aly- 
tuje. Alvtuje stovėjusi vokiečių kariuomenė buvo žadėjusi mūsų kariuo- 
menei padėti, bet bolševikams pradėjus pulti, vokiečiai, nieko mūsiš- 
kiams nepranešę, pasitraukė. Mūsų 1 pulką bolševikai spaudė iš abiejų 
sparnų ir privertė jį palikti Alytų ir trauktis Simno ir Prienų krypti- 

mis. Pulko vadas karin. Juozapavičius, sutvarkęs atsitraukimą, patsai 
dar stengėsi nepalikti priešui Alytuje esančių ginklų, bet ant tilto bu- 
vo bolševikų nukautas. Tai pirmasis kautynių lauke žuvęs mūsų ka- 
riuomenės karininkas... 

Vasario 12 d. Alytaus kautynės buvo pirmosios mums nepavykusios 
kautynės su bolševikais. Po šių kautynių padidėjo pavojus ir pačiam 
Kaunui. Tačiau mūsų kariuomenė, sukaupusi savo jėgas, vasario 14 d. 
išstūmė bolševikus iš Alytaus. 

Vasario mėnesio viduryje frontas su bolševikais nusitiesė linija: Kur- 
šėnai, Šiauliai, Baisogala, Krekenava, Pagirys, Vepriai, Žasliai, Jėznas, 
Varėna, Stakliškės. 

Lietuvos šiaurę puolė bolševikų Latvijos armijos dešinysis sparnas. 
Jai buvo įsakyta užimti Telšius ir stumtis į Žemaičius. Vasario pabai- 
goje bolševikai užėmė liniją Tirkšliai-Tryškiai-Luokė-Šaukėnai-Kurtu- 
vėnai. Telšius turėjo užimti Šiauliuose bolševikų suformuotas vadina- 
masis Žemaičių pulkas. Vasario 27 d. ties Luoke vokiečiai tą pulką smar- 
kiai sumušė, jisai neteko apie 5095 žmonių ir grįžo į Šiaulius visai ne- 
tinkąs kautis. Ties Tirkšliais kovo 2 d. buvo sumuštas 39 bolš. pulkas. 
Kitos bolševikų dalys po tokių nepasisekimų pačios pasitraukė į Šiau- 
lių rajoną, o vėliau, apie pusantro mėnesio, visa bolševikų kariuomenė 
Lietuvos šiaurėje, nerodydama gyvumo ir veiklumo, bastėsi tarp Šiau- 
lių ir Panevėžio. Šias bolševikų dalis, be to, nemažai demoralizavo ir 
vietiniai Lietuvos vasaros rytų partizanai. 

Kovo mėnesį dešiniajame sparne mūsų kariuomenė taip pat pažengė 
pirmyn, atsiėmė Butrimonis, o centre — Pociūnėlius ir Krekenava. Kovo 
15 d. mūsų kariuomenė užėmė geležinkelio ruožą Dotnuva-Kuršėnai ir 
išvijo bolševikus iš Šiaulių, Radviliškio ir Šeduvos. 

Balandžio pradžioje Lietuvos kariuomenė, norėdama atimti iš bolše- 
vikų Vilnių, pradėjo ta kryptimi operacijas. Stambesnės operacijos bu- 
vo surengtos prieš bolševikus Žaslių rajone. Bolševikų 5 pulkas buvo iš- 
muštas iš Žaslių rajono, ir mūsiškiai balandžio 3 d. užėmė Žaslių stoti ir 
miestelį. Mūsų kariuomenė sėkmingai veikė ir kituose rajonuose. Ba- 
landžio 7 d. bolševikų 3 pulkas turėjo apleisti Varėnos miestelį. Tuo lai- 
ku bolševikų tarpe kilo suirutė, kai kurios jų dalys atsisakė dargi kau- 
tis ir, tik komisarų įkalbėtos, balandžio 8 d. stipriomis jėgomis puolė 
Žaslių ir Strašūnų kryptimis. 

Mūsų šiame rajone buvo tik 2 batalionai, kurie, gausingesnio priešo 
spaudžiami, turėjo pasitraukti. Vokiečių kariuomenė šioje operacijoje 
nedalyvavo, ir dargi išdavinėjo priešui mūsų kariuomenės judesius. 

Balandžio mėnesio viduryje mūsiškiai visu frontu buvo pasistūmėję 

į rytus ir jau buvo arti Vilniaus, tačiau mūsų kaimynai lenkai savo di- 
desnėmis jėgomis iš pietų spaudė bolševikus ir balandžio 19 d. pirmi 
užėmė Vilnių. 

Užėmus lenkams Vilnių, žymiai pasikeitė tuometinės aplinkybės. Bol- 
ševikų frontas Lietuvoje sumažėjo, kartu sumažėjo ir prieš mus veiku- 
sios bolševikų jėgos. Taigi šiuo atveju mūsų padėtis pagerėjo, bet kartu 
ir pablogėjo, nes savąją agresiją lenkai pradėjo reikšti ir mums, ka- 
riaujantiems su bolševikais. 

Lietuvos šiaurė dar buvo bolševikų rankose. Gegužės mėnesį mūsų 
kariuomenės vadovybė, sukoncentravusi savo kariuomenę, ryžoši iš- 
stumti bolševikus iš Lietuvos. Kariuomenė, veikusi prieš bolševikus, 
buvo padalyta į rinktines: Panevėžio ir Ukmergės. Abi rinktinės veikė 
vadovaujamos kariuomenės vado gen. Žukausko. Gegužės mėn. bolševi- 
kai turėjo Lietuvoje dar 18 pėst. pulkų, 3 atskirus batalionus, 5 rinkti- 
nes ir keletą eskadronų. 

Nuo gegužės mėnesio mūsų kovos su bolševikais galima padalyti į 3 
periodus, būtent: 1) Panevėžio — Kurklių, 2) Utenos— Kupiškio ir 3) Za- 
rasų operacijas. 


Panevėžio — Kurklių operacijos 


1919 m. gegužės 17 d. Panevėžio rinktinė, vadovaujama karin. Kat- 
chės ir susikcncentravusi Ramygalos — Krekenavos rajonuose, turėjo 
pulti Panevėžio kryptimi. Ukmergės rinktinė, vadovaujama kar. Ladi- 
gos, sukoncentravo savo jėgas Ukmergės rajone ir nutarė išstumti prie- 
šą iš sektoriaus tarp Šventosios ir Virintos. Gegužės 18 d. abi rinktinės 
pradėjo puolimą. 

Panevėžio rinktinės dalys (Panevėžio batalionas, 2 pėst. pulko vie- 
nas batalionas, 1 baterija ir vėliau į grupės sudėtį įėjusi Šiaulių bata- 
liono viena kuopa) iš Krekenavos ir Ramygalos rajono Panevėžio kryp- 
timi slinko trimis voromis ir 28 dieną pastūmėjo priešą 3-4 kilometrus 
atgal. 

Ukmergės grupė (1 pėst. pulkas, 1 baterija, vėliau Vilniaus ir Ukmer- 
gės batalionai ir 2 eskadronai raitelių) gegužės 18 dieną puolė priešą 
taip pat trimis voromis. Dvi Ukmergės rinktinės voros puolė priešą 
frontu nuo Kovarsko ir Vidziškių, o karininkas Ladiga su viena vora 
netikėtai perkirto priešo liniją prie Nidokių, užėjo į priešo užnugarį, jį 
apsupo iš rytų, perkirto Ukmergės — Utenos plentą tiek Kurkliais, ir prie- 
šas buvo išblaškytas. Bolševikai, būdami atkirsti nuo plento, traukėsi 

per miškus ir balas Utenos— Anykščių kryptimi. Karin. Ladigos vora, 
persekiodama pakrikusį priešą. ta pačią gegužės 18 dieną buvo pasie- 
kusi net Skiemonis. Tuo būdu Ukmergės grupė gegužės 18 d. pasiekė 
užsibrėžtą tikslą ir pasistūmėjo pirmyn apie 20 kilometrų. 

Kurklių operacijoj mums padėjo ir vokiečių vienas pėstininkų bata- 
lionas, vadovaujamas karin. Česau. 

Ukmergės grupė gegužės 19 d. veikė Anykščių — Viešintų kryptimi 
ir tą pačią gegužės 19 d. išstūmė priešą iš Anykščių, 20 dieną iš An- 
drioniškio ir 21 d. buvo jau netoli Viešintų. 

Panevėžio grupė gegužės 19 dieną pasistūmėjo gerokai pirmyn ir 
užėmė Panevėžį. Apie 7 km. nuo Panevėžio mūsų partizanai išardė ge- 
ležinkelį ir čia sudužo iš Panevėžio vykstąs bolševikų traukinys. Šiose 
kautynėse mūsiškiams teko didelis grobis: 400 belaisvių, 16 kulkosvai- 
džių, 2 patrankos, karinis traukinys ir daug kitokio grobio. Tačiau ge- 
gužės 21 d. bolševikai, sustiprinę savo jėgas, perėjo į priešpuolį. 
Bolševikai puolė Panevėžį dviem voromis iš rytų ir šiaurės, ir mūsiškiai 
iš Panevėžio buvo priversti atsitraukti. Tačiau bolševikai mūsiškių 
toliau nebepersekiojo ir patys pradėjo skubiai trauktis nuo Panevėžio 
į rytus. Panevėžys iki gegužės 23 dienos buvo niekeno neužimtas. Ge- 
gužės 23 dieną mūsiškiai vėl užėmė Panevėžį ir iki gegužės 26 dienos 
stovėjo vietoje. 

Bolševikai, atsitraukę nuo Panevėžio į rytus apie 30 kilometrų ir 
patyrę, kad jų niekas nepersekioja, susilaikė ir grįžo atgal iki Suba- 
čiaus. 

Ukmergės grupės dalys, kurios gegužės 21 dieną buvo jau netoli 
Viešintų, vėl buvo permestos prie plento operuoti toliau Utenos 
— Zarasų kryptimi. Gegužės 22 dieną Ukmergės rinktinė vėl puolė 
priešą, tačiau sutikusi jo stiprų pasipriešinimą ir šarvuočių veikimą, 
buvo priversta įsitvirtinti vietoje. Ukmergės grupė, būdama išsikišusi 
į priekį, turėjo palaukti kol Panevėžio grupė pasistūmės pirmyn. Tuo 
laiku bolševikai sukoncentravo savo jėgas Pakalnės, Leliūnų, Debei- 
kių rajone ir čia laikės iki gegužės 31 d. 

Panevėžio rinktinei nuo gegužės 24 iki 28 d. vadovavo karin. Griga- 
liūnas Glovackis. Ši grupė gegužės 26 d. pradėjo slinkti nuo Pane- 
vėžio Subačiaus kryptimi ir gegužės 27 d. užėmė Subačių. 


Kupiškio — Utenos operacijos 
Gegužės 24 d. vyriausias kariuomenės vadas gen. Žukauskas įsakė 
užimti Kupiškį — Uteną. Puolimą abi grupės turėjo pradėti gegužės 
28 dieną. Panevėžio grupė, vadovaujama nuo gegužės 28 d. karin. Na- 

Mūsų kariuomenės pažiba — karo mokykla. 


stopkos, tą pačią dieną pradėjo slinkti nuo Subačiaus Kupiškio kryp- 
timi, bet, sutikusi didelį pasipriešinimą, vėl atsitraukė į Subačiaus rajo- 
ną. "Tuo tarpu bolševikai nuo gegužės 28 d. vėl pradėjo trauktis ir Pa- 
nevėžio grupė gegužės 31 d. užėmė Kupiškį, birželio 3 d. Skapiškį. To- 
limesnį slinkimą Obelių kryptimi Panevėžio grupė pradėjo birželio 4 d. 
1r Obelius užėmė birželio 7 dieną. 


Ukmergės rinktinė Utenos operacijas pradėjo gegužės 31 d. ir puolė 
Uteną trimis voromis. Viena vora slinko pagal plentą, kita vora apėjo 
Uteną ir puolė iš šiaurės vakarų, o trečia vora supo Uteną iš pietų. 
Visos trys voros turėjo smarkias kautynes prie Pakalnės — Aluntos, 
Leliūnų ir Vyžuonų. Kautynės buvo laimėtos, ir Utena birželio 2 dieną 
buvo paimta. Pasisekimo Ukmergės rinktinė negalėjo pilnai išvystyti, 
nes abiejų rinktinių veiksmai dėl ryšio stokos nebuvo suderinti. Dėl to 
veiksmų nesuderinimo Panevėžio rinktinė šiek tiek atsiliko. 


Zarasų operacija 


Paėmus Uteną, Ukmergės rinktinė, persekiodama priešą, nustūmė 
jį birželio 6 d. už ribos: Salakas, Bružai, Ovilė, Subačius, Obeliai. Šita- 
me kalnų ir ežerų išbraižytame rajone bolševikai stipriai įsitvirtino ir 
laikėsi iki rugpiūčio 24 d. Nuo birželio 7 d. iki rugpiūčio 24 d. minėtame 
rajone vyko pozicinis karas. Bolševikai buvo įsitvirtinę tarp Dusetų 
ir Južintų ežerų,nes šiose vietose dar iš Didžiojo karo buvo likę gana 
stiprūs rusų įtvirtinimai, ir jais bolševikai pasinaudojo. 

Sunku buvo mūsiškiams išstumti priešą iš jam palankios geografinės 
padėties. Liepos 6 d. Panevėžio rinktinė bandė išmušti bolševikus iš jų 
užimamų pozicijų, bet nepavyko. Bebrinės rajone, mūsiškių užnuga- 
ryje, pasirodė stipri bolševikų rinktinė, bet ten mūsų resursai nebuvo 
pajėgūs jiems atremti, ir visai Panevėžio rinktinei teko pasitraukti į 
senąsias pozicijas. Po šio nepavykusio puolimo abi pusės tvirtinosi, 
vykdvdamos nuolatines žvalgybas. 


Ukmergės rinktinė nuo birželio 7 iki rugpiūčio 24 d. turėjo keletą 
sėkmingų susirėmimų. Liepos 11 d. prie Salako įvyko stambios kauty- 
nės, ir mūsiškiai liepos 12 d. paėmė Salaką. Liepos 14 d. priešas, susti- 
prinęs savo pajėgas, smarkiai puolė Salaką, bet Ukmergės rinktinė puo- 
limą atrėmė. Didesnis susirėmimas įvyko ir prieNosiolko. Vis dėlto, 
priešas buvo taip įsitvirtinęs, kad mūsiškiai negalėjo jo išstumti iš Du-, 
setų —Južintų ežerų tarpo. 

Kariuomenės vadovybė ryžosi išstumti priešą iš užimtų pozicijų. 
Kariuomenės vadas, sužinojęs rinktinių vadų nuomonę dėl būsimo puo- 
limo plano, veiksmų pradžią nustatė rugpiūčio 24 d. Ukmergės rinktinė 
buvo sustiprinta Vilniaus ir Ukmergės batalionais ir naktį į rugpiūčio 
24 d. puolė visu frontu, ir prie Degučių, netoli plento, mūsiškiai pralaužė 
priešo pozicijas ir privertė jį atsitraukti. 

Rugpiūčio 25 d. Ukmergės rinktinė užėmė Zarasus. Panevėžio rinkti- 
nė rugpiūčio 27 d. puolė priešą Ilukšto kryptimi, ir rugpiūčio 30 d. abi 
rinktinės pasiekė Dauguvos krantus. 

Čia baigėsi mūsų kovos su bolševikais. Tačiau bemaž tuo laiku 
Šiauliuose ir Kuršėnuose atsirado naujas priešas — bermontininkai, 
Todėl Dauguvos fronte buvusias jėgas teko pergrupuoti ir nukreipti 
prieš bermontininkus. 1920 m. sausio 15 d. latviai su lenkais paėmė 
„ Daugpilį, ir mes netekome fronto su bolševikais. 1920 m. liepos 12 d. 
Maskvoje buvo pasirašyta taikos sutartis su SSSR, 


KARAS SU BERMONTININKAIS 


Kilus Rusijoj revoliucijai ir paėmus bolševikams. valdžią, Rusijos 
pakraščiuose rusų generolai Kolčakas, Denikinas, Judeničas, santarvi- 
ninkų remiami, organizavo baltųjų judėjimą. Baltųjų kariuomenės 
dalys vienos veikė santarvininkų, kitos vokiečių remiamos. 


Vokiečiai, pralaimėję karą, turėjo išsikraustyti iš Pabaltijo kraštų. 
Jų kariuomenės dalims Santarvė įsakė iki 1919. VIII. 20 išsikraustyti 
iš Pabaltijo; priešingu atveju santarvė grasino Vokietijai blokada. Ta- 
čiau vokiečiai, nenorėdami apleisti Pabaltijo kraštų, griebėsi avantiū- 
ros. Kad santarvė nesikištų, jie suorganizavo iš rusų belaisvių ir savo 
karių tariamai nepriklausomą kariuomenę, kuriai vadovavo karinis 
avantiūristas Bermontas Avalovas. Pradžioje Bermontas Avalovas skel- 
bėsi būsiąs gen. Judeničo valdžioje, tačiau vėliau atsisakė klausyti gen. 
Judeničo ir 1919 m. spalių mėn. puolė Rygą, aiškindamasis, kad norįs 
prasiveržti į bolševikų frontą ir pulti raudonąją armiją. Tačiau Judeni- 
čas greitai suprato Bermonto tikruosius tikslus ir paskelbė jį parsida- 
vėliu. Latviai, santarvininkų laivyno ir estų padedami, stojo į kovą su 
Bermonto kariuomene. 

Bermonto agentai Lietuvoje skelbė, kad jo kariuomenė padėsianti 
lietuviams kovoti su bolševikais, tačiau lietuviai suprato šio „,geradario“ 
tikslus ir atsisakė nuo jo patarnavimo. 

Lietuvoje pirmieji bermontininkai pasirodė Kuršėnuose liepos 26 d. 
Jie čia tuoj pradėjo šeimininkauti, rekvizuoti butus, užėmė mokyklą ir 
suėmimo komiteto butą. Kuršėnuose bermontininkams padėjo vokie- 
čių žandarai. Kiek vėliau į Lietuvą atvyko visa Bermonto rinktinė, 
plk. Virgoličo vadovaujama. Mūsų vyriausybė turėjo neleisti slinkti 
pirmyn rusų raudonajai kariuomenei. Nors mūsų vyriausybė ir reikalavo 
bermontininkus išsikraustyti, bet to reikalavimo jie nepaisė. Bermonto 
kariuomenės plk. Virgoličas lapkričio 5 d. užima Šiaulius, o lapkričio 9 d. 
puolė ir nuginklavo mūsų Šiaulių komendantūrą, užėmė paštą, apiplėšė 
iždinę ir suėmė kai kuriuos mūsų valdžios žmones. Vykdamas iš Kur- 
šėnų į Šiaulius, Virgoličas pranešė mūsų vyriausybei, kad jis tai daro, 
norėdamas susijungti su gen. Judeničo rusų armija, veikiančia prieš 
bolševikus. 


Kol mūsiškiams reikėjo kovoti su bolševikais, prieš bermontininkus 
veikė tik silpnos mūsų jėgos. Ir spalių 16 d. jie užėmė Biržus, Radvi- 
liškį, Linkuvą ir kt. miestelius. Spalių mėn., pašalinus bolševikų pa- 
vojų, mūsų jėgos buvo sutelktos prieš bermontininkus. Lapkričio mėn. 
pradžioje latviai, estų padedami, pradeda stumti iš Latvijos Bermonto 
kariuomenę. Priešas, aplinkybių verčiamas , lapkričio mėn. pradžioje 
buvo pasiūlęs mūsų vyriausybei tartis ir atsitraukė iš Raseinių, bet 
lapkričio viduryje vėl pradėjo pulti ir iki lapkričio 20 d. užėmė visą 
šiaurės Lietuvą. Bermontininkai laikėsi linijos Suostai — Kriukai 
— Pašvitinys — Lygumai — Radviliškis — Šiauliai — Šiluva — Vi- 
duklė — Jurbarkas. 


Nors santarvininkai ir spyrė vokiečius išsikraustyti iš Pabaltijo, 
tačiau jie nesiskubino. Pagaliau ir oficialusis vokiečių kariuomenės va- 
das Pabaltijyje, gen. Goltzas, veikė iš vien su Bermontu. Santarvė grasė 
įvairiomis represijomis, ir, pagaliau, vokiečiai atšaukė gen. Goltzą ir pa- 
skyrė jo vieton gen. Eberhardtą, bet ir šis sekė savo pirmatako pėdo- 
mis. Tuomet įsimaišė santarvės komisija, ir Eberhartas pasižadėjo iš 
Pabaltijo išsikraustyti, bet jis vistiek ir toliau globojo bermontininkus. 


Spalių 15 d. iš Lietuvos išvyko paskutinis plk. Dibičo korpuso 
transportas. Pagal sutartį visos pasilikusios Lietuvoje dalys buvo lai- 
komos ne vokiečių kariuomene, ir už jų veiksmus vokiečių vyriausybė 
nebuvo atsakinga. Pasilikusiųjų Lietuvoje dalių buvo gana daug: ge- 
ležinė divizija, baltų grupės dalys, Plehvės grupės dalys ir kitos. Iki 
spalių 20 d. bemaž kasdien vyko su bermontininkais susirėmimai. Pa- 
galiau, vyriausias kariuomenės vadas gen. Liatukas, sukoncentravęs 
visą mūsų kariuomenę prieš bermontininkus, rengėsi lemiamam mūšiui. 

Šiose kovose dalyvavo: 2 p. pukas, 4 p. pulkas, 1 p. pulkas, 5 p. pulkas, 
7 p. pulkas, Pasvalio batalionas ir kitos padedamosios dalys. 


Bermontininkų fronto vadas karin. Ladiga įsakė pulti lapkričio 21 d. 
17 p. pulkas turėjo pulti Raseinių Tauragės kryptimi ir perkirsti gele- 
žinkelį. 5 p. pulkas pradėjo pulti Šiaulėnų kryptimi, 1 ir 2 p. pulkas 
Radviliškio —Šiaulių kryptimi, 4 p. pulkas Stačiūnų — Meškuičių krypti- 
mi, o toliau į šiaurę veikė mūsų kavalerijos dalys ir Pasvalio batalio- 


* nas. 


Mūsų kariuomenė rengėsi lemiamam smūgiui prie Radviliškio. Lap- 
kričio 21 d. prasidėjo puolimas. Sunkiai slinko mūsų voros pirmyn, nes 
naktis buvo šalta, priešais pūtė smarkus vėjas ir snigo. O čia priešo 
ugnis nuolatos trukdė slinkimą. Vis dėlto dešinioji vora per naktį nu- 
žygiavo 35—40 km ir mūsų kariuomenė pasiekė maždaug liniją Kau- 
nas— Šiauliai —Ryga. Lapkričio 22 d. 7 val. mūsų kariuomenė vėl puolė 
Radviliškį. Ištisą dieną buvo atkaklios ir žiaurios kautynės, o kartais 
prieidavo iki durtuvų. Lapkričio 22 d. vakare bermontininkams buvo 
suduotas lemiamas smūgis. Jie buvo priversti bėgti Šiaulių kryptimi 
palikdami didelį grobį: 30 lėktuvų, 15 patrankų, 100 kulkosvaidžių, 14 
minosvaidžių ir daug visokios municijos. 

Čia įsikišo Santarvės misija, prancūzų gen. Niselio vadovaujama, 
ir karo veiksmai nutrūko. Bermontininkai, pajutę Santarvės globą, ėmė 
krašte šeimininkauti, plėšė ir žudė gyventojus ir nesirengė iš Lietuvos 
kraustytis. Santarvės komisija taip pat buvo bejėgė jiems sutvarkyti. 

Lietuviai, matydami, kad derybomis negalima tų plėšikų sutvar- 
kyti, lapkričio 27 d. vėl pradėjo operacijas prieš bermontininkus ir už- 
ėmė Joniškio geležinkelio stotį. Šituo laiku ir latviai smarkiai sumušė 
bermontininkus ir išvarė juos iš Latvijos. Jie traukė per Lietuvą į Vo- 
kietiją. Toji vandalų gauja, eidama per Lietuvą įvairiais keliais, plėšė 
ir naikino visą kraštą, nepalikdama jokio gyvo ar negyvo turto. 

Lietuviai spaudė bermontininkus ir gruodžio 7 d. užėmė Šiaulius, 
gruodžio 9 d. Lydavėnų geležinkelio stotį ir gruodžio 15 d. bermonti- 
ninkų jau nebebuvo Lietuvoje. "Tuo būdu antrasis Lietuvos priešas 
buvo likviduotas. 


KARAS SU LENKAIS 
Lietuviams sujudus kurti nepriklausomą valstybę, lenkai tuojau 
parciškė savo pretenzijas į mūsų kraštą. Jie svajojo atgaivinti senąją 


lenkų — lietuvių uniją arba jėga prijungti Lietuvą prie Lenkijos. 

Dar mums kariaujant su bolševikais, lenkai jau pradėjo veržtis į 
Lietuvą. Jie 1919 m. kovo 3 d. užima Gardiną, 19 balandžio Vilnių ir 
tų pačių metų liepos 4 d. reikalavo per 24 valandas atiduoti jiems Vie- 
vio stotį ir miestelį. 


Birželio 18 d. Santarvės valstybės, norėdamos išvengti karo tarp 
Lietuvos ir Lenkijos, nustatė pirmą demarkacinę liniją. Linija turėjo 
eiti nuo Lyno iki Augustavo, Augustavo perkasu iki Sapockinės; Per- 
valkos, Ratnyčia, į pietus nuo Varėnos, išilgai Varėnos — Vilniaus — 
Daugpilio gel. apie 5 km. nuo jo į vakarus iki Kazačiznos. 


Šią liniją nustatant, lietuvių atstovas nedalyvavo, ir faktiškai ji ne- 
buvo įvykdyta, nes lenkai jautėsi esą nuskriausti ir patiekė savo kontr- 
pasiūlymus, prieš tai pačią demarkacinę liniją savavališkai sulaužę, 
užimdami Žiežmarius, Stakliškes, Butrimonis, Daugus ir kt. vietas. Dėl 
šios linijos sulaužymo Lietuvos vyriausybė protestavo Santarvės aukš- 
čiausiajai Tarybai. Maršalas Foche buvo įsakęs lenkams atitraukti sa- 
vo kariuomenę į pietus nuo dem. linijos, tačiau lenkai to įsakymo ne- 
vykdė, o Utenos — Aluntos rajone vėl puolė mūsų dalių užnugarį. 


Rugpiūčio 3 d. Lietuvos vyriausybei vėl buvo pranešta apie antros 
dem. linijos nustatymą. Ji ėjo pagal Suvalkų, Augustavo ir Seinų buv. 
rusų apskričių sienas iki Juodosios Ančios, Juodąja Ančia iki įtekant 
jai į Nemuną iki Merkinės, išilgai Varėnos—Vilniaus— Daugpilio gele- 
žinkelio, 10— 12 km. atstumu į vakarus. Šios dem. linijos lenkai taip pat 
nepaisė, užimdami Vyžainį, Punską, Seinus. 

1919 m. rugpiūčio vidury nustatyta trečioji dem. linija, kuri ėjo pro 
Vyžainius, Liubavą, Punską, Seinus, Beržininkus, Būdviečius, Varėną, 
10 — 12 km. į vakarus nuo Varėnos — Vilniaus — Daugpilio geležin- 
kelio. Ji išsilaikė iki 1920 m. liepos mėn., kai rusai privertė lenkus 
trauktis ir apleisti Vilnių. 


Tuo būdu tos linijos buvo rėžiamos vis gilyn į Lietuvą. Šiuo kartu 
Seinai su visa apylinke buvo priskirti lenkams. Lenkų norai vis dar ne- 
buvo pasotinti, jie nuolatos puldinėdavo mūsų sargybas. Mūsiškiai 
Aluntos — Tauragnų linijoje, išvesti iš kantrybės, vieną naktį užpuolė 
lenkus, bet vėliau, pabūgę lenkų, pasitraukė iš Aluntos. Užnemunėje 
rugpiūčio mėnesį 22—28 dieną įvyko didesnės kautynės prie Seinų, pet 
mūsiškiams nepasisekė Seinų atgauti. 1919 metais iki spalių mėnesio 
lenkų fronte buvo nuolatiniai užpuldinėjimai. Rugsėjo mėnesį mūsiš- 
kiai užpuolė Musninkus, ir lenkai turėjo daug nuostolių. Ukmergės bare 
lenkai pradėjo slinkti gilyn į Lietuvą, bet rugsėjo 25 d. jų veržimasis 

buvo sulaikytas. Įvyko atkaklių kovų ties Čiobiškių ir Viesų tiltais, 
Gelvonyse, Boguslaviškiuose, Šešuoliuose ir kitur. Spalių mėnesio vi- 
duryje Lenkijos vyriausybė vėl pasižadėjo santarvės atstovui pulkinin- 
kui Robinzonui nepuldinėti Lietuvos, tačiau savo pažadų nevykdė. 

1920 m. kovo 17 d. į Kalkūnus buvo atvykę anglų ir prancūzų misi- 
jų atstovai ir griežtai pareikalavo iš lenkų sustabdyti puolimą ir atsi- 
traukti. Kovo 29 d. lenkai, vis dėlto, atsitraukė į liniją: Kalkūnų dvaras 
— Kekliškiai — Grauveliai-—- Mašauniškiai— Raudonasis kalnas — Ska- 
tiškiai — Kampuočiai — Turmontas — Peteriškiai. 

Balandžio mėnesį lenkams pradėjus ofenzyvą prieš bolševikus, mūsų 
fronte jų jėgos sumažėjo ir rečiau įvykdavo su jais susirėmimų. Len- 
kams kovoje su bolševikais pradžioje sekėsi, gegužės 8 d. jie buvo 
paėmę jau Kijevą. Tačiau nuo šio momento iniciatyva perėjo rusams, 
ir lenkai turėjo trauktis. Jų frontas suiro, ir liepos pradžioje lenkai 
traukiasi ir iš Daugpilio fronto. Mūsų kariuomenė užėmė lenkų palik- 
tas vietas ir artinosi prie Vilniaus, bet ir rusai buvo jau netoli Vilniaus. 
Tuo momentu iš lenkų buvo gautas pranešimas, kad lenkai užleidžia 
Vilnių lietuviams. Mūsų dalys tuojau vyko geležinkeliu Vievis — Lent- 
varavas į Vilnių, bet ties Kazimieravo kaimu lenkai apšaudė mūsų 
traukinį. Mūsiškiai į Vilnių įėjo liepos 15 d. apie 14 val., bet Vilniuje 
jau rado bolševikų kariuomenę, kuri išsikraustė tik rugpiūčio mėn. 26 d. 


Lenkai, pakrikę, traukėsi, jų visas frontas suiro, ir rusai artinosi 
prie Varšuvos. Tuo laiku lenkai atitraukė savo kariuomenę ir Užnemu- 
nės fronte — nuo Nemuno iki Vištyčio. Mūsų kariuomenė užėmė lenkų 
paliktas vietas. Rugpiūčio 1 d. mūsiškiai buvo užėmę liniją: Račkiai — 
Plotiškis, Vigrių ežeras, upė Juodoji Ančia, iki Visoki Most — Gibiai — 
Budviečiai. Lietuviai užėmė Vilnių, Gardiną ir visą pietų Lietuvą, ligi 
Maskvos sutartim nustatytos sienos. 


Apie rugpiūčio vidurį lenkai pradėjo bolševikus spausti, ir mūsų 
Marijampolės grupės dalys jau susisiekė su lenkais. Lenkai puolė ne 
tik rusus, bet ir lietuvius. Rugpiūčio 25—30 d., santarvei tarpininkau- 
jant, tarp lietuvių ir lenkų ėjo derybos, tačiau tuo pat laiku rugpiūčio 
28 d. lenkai paėmė Augustavą, o rugpiūčio 31 d. Suvalkus ir Seinus. 
Lietuviai matė pavojų tik iš bolševikų ir savo kariuomenę buvo sukon- 
centravę Gardino pusėje, prie rusų dešinio sparno, todėl lenkai be pasi- 
priešinimo užėmė Suvalkus ir Seinus. Pagaliau, mūsiškiai, sukoncen- 
travę kariuomenę, puolė lenkus Augustavo kryptimi. Seinai kelis kar- 
tus ėjo iš rankų į rankas. 

1920 m. rugsėjo 15 d. Kalvarijoj vėl įvyko derybos su lenkais. Mūsų 

kariuomenės vadovybė, nuolatinių derybų suvedžiojama, nesitikėjo puo- 
limo. Ji manė, kad mūsų ginčas su lenkais bus taikiu būdu išspręstas. 
Tačiau derybų metu lenkai sukoncentravo savo jėgas ir puolė mūsų de- 
šinįjį sparną Druskininkų kryptimi. Nors mūsų kariuomenė vietomis 
atkakliai gynėsi, bet, netikėtai užpulta, skaudžiai nukentėjo, ypatingai 
II divizijos dalys. Lenkai įsiveržė ir į Vilniaus kraštą. 

Rugsėjo 29 d. Suvalkuose vėl įvyko lietuvių — lenkų derybos, ir spa- 
lių 7 d. Santarvės atstovų akivaizdoje buvo pasirašyta vadinamoji Su- 
valkų sutartis. Bet lenkai spalių 9 d. tą sutartį klastingai sulaužė. 

Suvalkų sutarties metu lenkų gen. Želigovskis Pilsudskio įsakymu 
su keliomis divizijomis, pasivadinęs sukilėlių, spalių 8 d. puolė Vilniaus 
kryptimi, spalių 9 d. užėmė Vilnių ir žygiavo gilyn į Lietuvą Ukmer- 
gės kryptimi. 

Kadangi mūsų pagrindinės jėgos buvo Užnemunėje, tai Želigovskis 
gana lengvai nugalėjo dengiamąsias dalis. 

Visą spalių mėnesį ėjo smarkios kovos. Spalių 14 d. Želigovskio 
dalys užėmė liniją Švenčionys — Niemenčinas — Vilnius — Lentvara- 
vas — Valkininkai. Spalių 26 d. lenkams pavyko pralaužti mūsų frontą 
ir užimti Giedraičius, Dubingius, Liduokius ir kitas vietas. Lietuvos 
nepriklausomybė atsidūrė pavojuje. Lapkričio mėnesį lenkai veržėsi 
gilyn į Lietuvą. To paties mėnesio 17 d. jie pradėjo didelėmis jėgomis 
pulti Giedraičių ir Širvintų bare. Lenkai, pralaužę frontą, veržėsi Anykš- 
čių ir Kovarsko kryptimis, o trys lenkų kavalerijos eskadronai užėjo 
į lietuvių fronto užnugarį. Pro pralaužtą frontą lenkai veržėsi gilyn 
Ukmergės kryptimi, supo Ukmergę ir lapkričio 19 d. puolė Musninkus, 
vėliau Taučiulius, bet buvo sulaikyti ir priversti atsitraukti. 

Pagaliau, mūsiškiai perėjo į ofenzyvą ir lapkričio 19 d. puolė lenkus 
Širvintų bare ir po atkaklių ir sunkių kovų tą pačią dieną paėmė Šir- 
vintas, o lapričio 21 d. įvyko smarkios kovos ties Giedraičiais. Lenkai 
buvo sumušti ir mūsiškiai užėmė Giedraičius. Mūsų kariuomenė atsi- 
gavo po Širvintų ir Giedraičių kautynių ir ėmė persekioti bėgantį prie- 
šą Vilniaus kryptim. Jau buvo atidarytas lietuviams kelias į Vilnių, ta- 
čiau čia vėl įsikišo Tautų Sąjungos komisija ir reikalavo sustabdyti 
ginklus, o lapkričio 29 d. nustatė neutralią zoną. Per šios juostos vidu- 
rį eina dabartinė administracinė linija. 

Taip Lietuva, vos pradėdama kurti savo Nepriklausomą valstybę, 
dvejus metus kariavo su trimis galingesniais priešais. Lietuvos ka- 
riuomenė menkai ginkluota ir neaprūpinta, bet stiprios dvasios stojo į 
kovą ir apgynė Lietuvos nepriklausomybę. 

Tankas manevruose 


KARIUOMENĖS TARNYBOS 


Gen. št. plk. ltn. Mačiokas 


Kariuomenė yra didelė organizacija, kuri tvarkosi autonomiškai. 
Šitoji autonomija turi būti pilna ir apimanti visas kariuomenės gyve- 
nimo sritis. 

Suprantama, kad nevienodi reikalavimai būna taikos metu ir karo 
metu. Taikos metu kariuomenė, gyvendama savo autonomišką gyveni- 
mą, pagal nustatytą planą, gali iš anksto tiksliai numatyti visus reika- 
lavimus ir surasti būdus jiems patenkinti. Karo metu tie reikalavimai 
pagyvėja, pasidaro sudėtingesni ir laiko atžvilgiu staigesni. 

Jau iš pačios autonomijos principo matyti, kad kariuomenė privalo 
turėti labai tikslią santvarką, darbo paskirstymą, kad viskas eitų nuo- 
sekliai, nebūtų jokių trūkumų. Dėl modernių karo priemonių kariuo- 
menė pasidarė ginklų atžvilgiu labai sudėtinga. Dėl to šių dienų kariuo- 
menė dalijama į įvairias ginklų rūšis — pėstininkus, artileriją, kava- 
leriją, aviaciją. ir t. t. Suprantama, kad tos ginklų rūšys turi atskirus 
reikalavimus ne tik savo ginklo paskirtimi, bet taip pat ir dėl jų ap- 
tarnavimo. Atsižvelgiant į visus labai sudėtingus kariuomenės reika- 
lavimus, iš anksto nustatomas planas ir priemonės tiems reikalavi- 
mams patenkinti. Visos tos būtinybės, mūsų kariuomenės santvarkoje, 
yra grupuojamos į tam tikras kategorijas, o atskiri reikalavimai ir jų 
patenkinimai skirstomi į tarnybas. 


Tarnybų istorija nėra sena ir dėl to jų tvarkymas nėra visiškai nu- 
sistovėjęs. Bet pagrindinis tarnybos uždavinys — patenkinti tam tikrą 
jai skirtą reikalavimą. Tam uždaviniui atlikti ji turi būti pasiruošusi 
iki smulkmenų ir privalo turėti tam tikslui priemonių ir žmonių. Tar- 
nybų pareigūnus sudaro kariai ir civiliai tarnautojai. Tam tikros tar- 
nybos žmonės turi būti ne tik geri savo tarnybos specialistai, bet taip 
pat ir geri kovotojai, nes jie turi mokėti vartoti ginklą kaip ir kovos 
dalinių kariai 

Mūsų kariuomenėje tarnybos skirstomos į tris pagrindines katego- 
rijas: 

I Tiekimo ir evakuacijos tarnybas; 

II Transporto tarnybas; 

III Tvarkos tarnybas. 


I. TIEKIMO IR EVAKUACIJOS TARNYBOS. 


Prie tiekimo kategorijos priklauso tarnybos, kurios turi paskirtį 
patiekti kariuomenės vienetams ir įstaigoms visa tai, kas reikalinga 
gyvenimui ir kautynėms. Evakuacijos — atitraukti atgal ligo- 
nius ir sužeistuosius žmones, gyvulius, pagadintas priemones bei šiaip 
nereikalingą medžiagą, visa tai, kas likę kariuomenės vienetuose, galėtų 
varžyti kariuomenės veiksmus. Taip pat evakuacijos tarnybos turi ati- 
traukti savo kariuomenės ir priešo paliktą arba vietoje rastą medžia- 
gą, kuri galėtų būti panaudota karo reikalams. 

Į tiekimo ir evakuacijos tarnybų kategoriją įeina žemiau išvardy- 
tos 9 tarnybos. 


1. Ginklavimo tarnyba. 


Ginklavimo tarnyba apima kariuomenei ginklų, šaudmenų, raketų, 
dūminių ir priešcheminių priemonių, optinių įrankių ir visų kitų gink- 
lavimo reikmenų tiekimą. Ginklavimo tarnybai taip pat priklauso aukš- 
čiau išvardytų tiekmenų taisymas ir laikymas. 

Visiems tiems tiekmenims į paskirtas vietas pristatyti ginklavimo 
taryba turi turėti tam tikslui pareigūnų ir transporto priemonių. 

Karo metu ginklavimo tarnybai yra labai svarbus uždavinys savo 
laiku ir reikiamoje vietoje pristatyti kovojančioms dalims pakankamą 
šaudmenų kiekį. Karo metu šaudmenų išteklius kovojančių dalių dispo- 
zicijoj visada turi būti pakankamas. Šaudmenų trūkumas ne tik gali 
turėti lemiamos reikšmės karo veiksmams, bet taip pat vien jausmas, 
kad juos reikia taupyti, jau moraliai silpnina kovotojo ryžtingumą. 
Dėl to ginklavimo tarnybos pareigūnų yra visose kariuomenės dalyse, 
ir jie nuolatos rūpinasi šaudmenų arčiau kovojančių dalių pristatyti. 
Nustatytą šaudmenų atsargą su savim nešioja kiekvienas kovotojas, o 
dalys turi vežiojamą atsargą. Sumažėjus dalyse nustatytai atsargai, ji 
papildoma iš aukštesnio kariuomenės skaidinio, o pastaroji gauna iš 
artilerijos sandėlių. Šis visas tiekimo ir tvarkymo bei vykdymo dar- 
bas yra pavestas ginklavimo tarnybos pareigūnams, kurie yra už tai 
atsakingi. | 


62 


Taikos metu ginklavimo tarnybos pareigūnai seka visus naujausius 
patobulinimus ginklavimosi srityje ir taiko mūsų kariuomenei. Prie- 
monės, kurias galima vietoj pasigaminti, gaminamos tam tikslui skir- 
tose dirbtuvėse, o kitos perkamos iš užsienių. 
saugo, sugedusius taiso dalyse esančiose dirbtuvėse, o didesnius patai- 
symus atlikti siunčia į ginklavimo tarnybos žinioje esančias dirbtuves. 


2. Karo technikos tarnyba. 


Karo technikos tarnyba aprūpina kariuomenės vienetus įvairiomis 
inžinerijos ir ryšio priemonėmis, įrankiais bei medžiagomis, motorizuo- 
tomis susisiekimo bei kautynių ir kėlimosi per vandens kliūtis priemo- 
nėmis, o taip pat medžiaga bei įrankiais, reikalingais joms gaminti, 
taisyti ir eksploatuoti. 

Be to, šiai tarnybai priklauso geležinkelių statybinių ir eksploata- 
cinių priemonių ir medžiagų parūpinimas. 

Kariuomenės junginiuose ir dalyse ši tarnyba suskirstyta į inži- 
nerijos ir ryšių tarnybas. 

a) Inžinerijos tarnybos veikla apima tiekimą junginio 
vienetams inžinerinių įrankių, sprogstamosios ir kitokios medžiagos 
karo laukui parengti, priemonių keltis per vandens kliūtis ir kitų in- 
žinerijos reikmenų. 

b) Ryšių tarnyba aprūpina junginio vienetus telegrafo, te- 
lefono ir radio prietaisais, vaizdinių ir garsinių įrankiais, ryšiniais šu- 
nimis, paštiniais karveliais ir kitomis ryšių priemonėmis. 

Kariuomenėje veikia karo technikos ginklų rūšis. Į ją įeina inžine- 
rijos ir ryšių batalijonai bei šarvuotininkai. Inžinerijos batalijonai vyk- 
do įvairiausius darbus, kaip tiltų statybą, kelių tiesimą, sprogdinimų 
paruošimą, priešui kliūčių sudarymą; ryšių batalijonai turi nutiesti te- 
lefono ir telegrafo linijas, pastatyti radio imtuvus ir siųstuvus, įrengti 
įvairius signalizacijos aparatus; šarvuotininkai turi su savo karo tech- 
nikos priemonėmis stoti į kautynes ir jas vesti. Suprantama, kad visų 
tų įvairiausių medžiagų bei prietaisų priežiūra, papildymas, pristaty- 
mas, išlaikymas ir pataisymas reikalauja patyrusių žmonių. Tokie žmo- 
nės yra karo technikos tarnybos pareigūnai. Kadangi ši tarnyba yra 
labai plati, tad įvairūs technikos tarnybos specialistai yra paskirti at- 
skiroms šakoms ir už savo sritį jie yra atsakingi. 

Šių laikų karas labai daug remiasi moderniomis technikos priemo- 
nėmis. Tobuliausi ir sudėtingiausi aparatai yra skiriami krašto gynimo 

reikalams, tad jų užlaikymas ir taisymas yra sunkus i: sudėtingas. 
Taip pat modernioje kariuomenėje labai plačiai naudojama motoriza- 
cija. Autovežimiai, tankai, tankeliai, šarvuoti automobiliai turi būti 
visuomet sutvarkyti, visuomet pasirengę atlikti jiems skirtą uždavinį. 
O karo technikos tarnybos uždavinys yra visas motorizuotas priemones 
aprūpinti degamąja medžiaga ir tepalu, o tai sudaro taip pat nemažą 
uždavinį. 

Karo metu kariuomenei yra labai svarbu greitas ir saugus judesys. 
Čia karo technikos tarnyba turi paskirtį tiekti medžiagą ir priemones 
keliams taisyti, tiltams statyti ir tiekti reikalingas priemones persikel- 
ti per vandens kliūtis. Atsižvelgiant į kautynių eigą, ginantis ar puo- 
lant, šioji tarnyba turi taip pat atskirus uždavinius. 

Puolant turi tiekti medžiagą ir priemones kliūtims šalinti, o ginan- 
tis taip pat teikia medžiagų įvairiems įtvirtinimams parengti bei prie- 
šui kliūtims sudaryti. 

Karo technikos tarnyba turi savo centrines dirbtuves ir atskiras 
remonto dirbtuves kariuomenės dalyse. 


3. Karo aviacijos tarnyba. 


Karo aviacijos tarnyba teikia aviacijos vienetams technikines prie- 
mones ir medžiagą ir rūpinasi jų taisymu bei laikymu; įrengia aerodro- 
mus, lėktuvų nutūpimo aikštes ir tt. 

Aviecija yra, palyginti, naujas ginklas karo istorijoj, bet jau suspėjo 
įgyti nepaprastai didelę reikšmę. Karo metu reikia tam tikrose vietose 
įrengti aerodromus su benzino ir tepalo tiekimo stotimis; paruošti 
lėktuvams nutūpti aikštes. Lėktuvai, kaip ir kitos motorizuotos prie- 
monės, turi savo mažesnius ar didesnius pagedimus ar pažeidimus, ku- 
riuos turi pataisyti patyrę karo aviacijos tarnybos žmonės. Karo avia- 
cijos tarnybos uždavinys patenkinti visus reikalavimus, kuriuos stato 
pati aviacija, t. y. įsigyti ir užlaikyti lėktuvus, sugedusius taisyti, pasi- 
rūpinti degamąja medžiaga ir tepalu. Taip pat karo aviacijos tarnyba 
rūpinasi tais ginklais, kurie yra skirti aviacijai. 

Karo aviacijos tarnyba, kaip ginklavimo ir karo technikos tarnybos, 
turi savo dirbtuves. 


4, Intendantūros tarnyba. 
Intendantūros tarnyba aprūpina kariuomenę: mitybos produktais 
(maistu ir pašaru), kuru valgiui gaminti, maitinimo įrankiais, lauko 


virtuvėmis; danga, apranga, guolio reikmenimis, stovyklinėmis prie- 

monėmis, arklių apranga, raštinės reikmenimis, muzikos padargais, al- 
ga ir kitais įstatymų numatytais pinigais. 

Senesniais laikais kovojanti kariuomenė mažai testatydavo reikala- 
vimų dėl mitybos ir kitokių priemonių. Karys pats viskuo pasirūpinda- 
vo. Galėjo pirkti, prievarta atimti ar plėšikauti. Ir karo grobis būdavo 
skiriamas kovotojams. Šiais laikais, pakitėjus ne tik kovos sąlygoms, 
bet taip pat bendrai santvarkai, karo vadovybės uždavinys viską tiekti 
kariui ir jį aprūpinti iki smulkmenų. 

Intendantūros tarnybą galima būtų pavadinti gyvenimiška ūkio tar- 
nyba, kurios tikslas aprūpinti karius visais kasdieniniais reikmenimis. 
Jei turėsim galvoje žmonių skaičių, kuris priklauso kariuomenei, tai gali- 
ma lengvai įsivaizduoti koks milžiniškas darbas yra paskirtas inten- 
dantūros tarnybai. 

Intendantūros tarnybos darbas yra išskirstytas po dalis. Pavyzdžiui, 
taikos metu mitybos produktais apsirūpina pačios dalys, o karo metu, 
jei dalys negali jų gauti vietoje, tai intendantūros tarnybos uždavinys 
yra viską parūpinti užnugario vietose ir pristatyti iki kovojančių dalių. 

Mitybos produktai yra sunkiausiai išlaikomi, o jų trūkumas kuo sku- 
biausiai atsiliepia kovotojams. Dėl to intendantūros pagrindinis rūpes- 
tis yra laiku mitybą patiekti, nes tas turi didelės reikšmės karių sveika- 
tingumui, dvasiniam būviui ir drausmingumui. 

Intendantūros tarnyba turi maisto atsargos sandėlius ir steigia ke- 
pyklas, skerdyklas ir kitas maisto tiekimo įmones. Kai kurios pagalbi- 
nės įmonės būva kilnojamos, kad galėtų būti arti kovotojų. 

Karių apranga taip pat turi būti tinkama ir atitikti nustatytas 
sąlygas. Be to, aprangos turi būti taip pat atsargoje, kad prireikus 
būtų galima tiekti kariams. Šita atsarga sudaroma taikos metu, paren- 
giant ją savose intendantūros dirbtuvėse arba įpareigojant pagaminti 
privačiose imonėse. Sudarytoji atsarga turi būti kruopščiai prižiūrima 
ir saugojama nuo sugedimų. Sunaudotas ar sugedusias atsargas turi 
papildyti. Intendantūros tarnyba turi būti pasiruošus į viską reaguoti 
ir patenkinti visus kilusius reikalavimus. 

Intendantūros uždavinys taip pat rūpintis gyvulių pašaru, pakink- 
tais, arklių apranga ir tt. Ir tam reikia turėti tinkamas pasiruošimas ir 


atsargos išteklių. 
Karo metu sugedusi ar nebereikalinga medžiaga ir įvairios priemo- 
nės turi būti iš fronto atitrauktos į užnugarį, sutvarkytos ir patai- 


sytos. 


Intendantūros tarnyba turi savo dirbtuves dalyse ar kitose vie- 


tose. 

Taip pat šiai tarnybai pavesta ir piniginė administracija. Intendan- 
tūros tarnyba moka algas, užperka reikalingą turtą varžytynėmis ar 
šiaip susitarimu ir parduoda nebereikalingą intendantūros turtą. 


5. Sanitarijos tarnyba. 


Sanitarijos tarnyba rūpinasi kariuomenės higienos reikalais, profi- 
laktika, ligonių gydymu, renka, tvarsto, evakuoja ir gydo sužeistuo- 
sius ir apnuodytuosius cheminėmis medžiagomis, teikia vaistus ir 
tvarsliavą. 

Jos veiklos bendras tikslas: išlaikyti kiek galint didesnį skaičių ka- 
rių, tinkančių kautynėms, ir kuo greičiau grąžinti į dalis ar įstaigas 
tuos karius, kurie dėl sužalojimo arba susirgimų jas apleido. 

Taikos metu sanitarijos tarnybos uždavinys yra apsaugoti karius 
nuo įvairių ligų, o susirgusius gydyti ir slaugyti. Karo metu sanitari- 
jos tarnyba pasidaro sudėtingesnė ir žymiai svarbesnė. Ji turi būti ge- 
rai organizuota, kad vos tik sužeisti kariai gautų pirmąją pagalbą, o 
po to būtų siunčiami į karo lauko ligonines, kur gydytojai teikia viską, 
kas reikalinga gyvybei apsaugoti ir sužeistiesiems ar šiaip ligoniams 
pagydyti. 

Karo sanitarijos tarnybos pareigūnų yra kiekvienoje dalyje. Pa- 
reigūnus sudaro medicinos gydytojai, chirurgai, sanitarai. 

Karo santarijos tarnyba steigia tvarstyklas, karines ambulatorijas 
ir ligonines. 

Karo metu kiekvienam kariui yra duodama tvarstomosios medžia- 
gos, kad sužeidus galėtų sau ar kitam pagelbėti. Tarp karių būva sani- 
tarų, kurie surenka sužeistus karius ir nugabena sužeistuosius į tvars- 
tyklas. Be to, šiais laikais, vartojant cheminį karą, jei pasitai- 
ko apnuodijimų duojomis, tai karo sanitarijos tarnyba privalo dezinfe- 
kuoti užnuodytas vietas ir teikti visokeriopą pagalbą bei nurodymus. 

Karo sanitarijos uždavinys parūpinti tvarsliavą, gydomąsias ir de- 
zinfekcijos priemones bei medžiagą ir ją pristatyti iki kovojančių vietų. 

Karo sanitarijos tarnybos žinioje yra sanitarinės medžiagos atsar- 
gos, ir ji privalo rūpintis ją papildyti. 


6. Veterinarijos tarnyba. 
Veterinarijos tarnyba rūpinasi veterinarine gyvulių priežiūra, ser- 
gančių ar sužeistų gyvulių gydymu, evakuacija, vaistais ir kitais gydy- 


mo reikalais. 

Parade 


Arkliai turi didelės reikšmės kariuomenės veiksmuose, ypač judėji- 
me, dėl to jų visuomet būna kariuomenės dalyse. O kai kurios kariuo- 
menės dalys specialiai pasikliauja arkliu pabūklams pervežti ar greitai 
persimesti į kitą vietą. 

Veterinarijos tarnybos uždavinys yra išlaikyti arklius taip, kad jie 
tiktų savo paskirčiai. Taip pat šioji tarnyba rūpinasi evakuoti suųžeis- 
tus ar susirgusius arklius į užnugario veterinarinės ligonines. Dalyse, 
kur yra didesnis arklių skaičius, yra keletas veterinarijos tarnybos pa- 
reigūnų, kurie tvarsto sužeistus arklius ir teikia kitokią pagalbą. Vete- 
rinarijos tarnybai tvarsliavą ir kitus vaistus teikia karo sanitarijos 
tarnyba. 


7. Remonto tarnyba. 


Remonto tarnybos tikslas — kariuomenės vienetus papildyti ark- 
liais. 

Šitą tarnybą galima laikyti veterinarijos tarnybos dalimi. Ji turi 
pasirūpinti patiekti kariuomenei pakankamą arklių skaičių bei juos 
skirstyti pagal ginklų rūšis. Toji tarnyba prižiūri, kad visose kariuo- 
menės ginklų rūšyse būtų visada pilnas arklių skaičius. 

Reikalingus arklių išteklius superka iš krašto gyventojų. 


8. Karo meteorologijos tarnyba 


Karo meteorologijos tarnyba teikia kariuomenės vienetų meteoro- 
loginiams stebėjimams reikalingas priemones, o taip pat renka ir pra- 
neša meteorologines žinias. 

Kariuomenės ginklų rūšims, kaip artilerijai, aviacijai ir dalinai 
pėstininkams, taip pat priešlėktuvinei ir priešcheminei apsaugai, yra 
svarbu turėti tikslūs oro sąlygų duomenys. Kadangi artilerijos pabūk- 
lai gali tiksliai veikti tik tada, kai balistiniai apskaičiavimai yra atlik- 
ti žinant oro savybes, nes vėjo greitis, jo kryptis, oro spaudimas ir 
pan. turi gana didelės reikšmės sviedinių taiklumui nustatyti. 

Aviacijos veiklai yra svarbu žinoti kokios oro sąlygos yra bet kurioj 
vietoj. Labai svarbūs debesuotumo, rūko, lietaus, vėjo krypties ir pan. 
duomenys, ir tai turi didelės įtakos sėkmingai aviacijos veiklai. 

Priešlėktuvinei apsaugai oro sąlygos lygiai svarbios kaip ir avia- 
cijai, o priešcheminė apsauga pagal vėjo kryptį, oro drėgnumą gali nu- 
statyti tinkamas priemones nuo cheminės atakos apsisaugoti. 

Šituos visus oro ir jo sąlygų duomenis teikia karo meteorologijos 
tarnyba. Ji taip pat rūpinasi įsigyti, užlaikyti ir prižiūrėti tai tarny- 
ba: skirtus instrumentus ir prietaisus. 

9. Lauko paštas 


Sumobilizuotai kariuomenei esančios krašte pašto įstaigos nebega- 
li teikti korespondencijos ir kitokios pašto siuntos. Mat, mobilizuotos 
kariuomenės dalys neturi pastovios vietos, o jei jos ir turi, tai jų sto- 
vėjimo vieta saugumo sumetimais negali būti viešai žinoma. 

Todėl karo metu veikia karo lauko paštas, kuris savo paskirtimi 
yra krašto pašto įstaigų veiklos tęsinys. Karo lauko pašto pagrindi- 
nis uždavinys yra priimti iš krašto pašto įstaigų visą pašto siuntą, ad- 
resuotą kariuomenei, ir iš kariuomenės surinktą pašto siuntą atiduoti 
į civilinio pašto įstaigas. Žodžiu, lauko paštas tarpininkauja pašto 
siuntomis apsimainant. 

Lauko pašto tarnyba rūpinasi sudaryti tinkamą lauko paštų tinklą 
kariuomenės dalyse, kad korespondencija saugiai ir greitai galėtų pa- 
siekti adresatus. Toji tarnyba turi tam reikalui skirtas priemones ir 
pareigūnus. "Turi pašto transporto priemones ir nustato koresponden- 
cijos pristatymo kelius ir vykdo patį korespondencijos suskirstymą ir 
pristatymą. 

Lauko pašto tarnybai pasiruošiama taikos metu, kad, paskelbus mo- 
bilizaciją, ji tuoj galėtų pradėti veikti. 


4, Intendantūros tarnyba 


Kariuomenė ir jos tiekmenys, pagal reikalą, į turimas priemones ir 
į atstumus gali būti transportuojama geležinkeliais, vandens keliais, 
sauskeliais ir išimtinais atvejais — oro keliais. Kiekviena trans- 
porto rūšis savo ruožtu gali turėti dar atitinkamą tarnybą, kurios 
paskirtis būtų rūpintis savo tarnybinės veiklos išvystymu ir patobu- 
linimų. 

Plačiausiai kariuomenės reikalams patarnauja geležinkeliai. Jais 
kariuomenė gali naudotis ištisus metus ir gabenti didžiausius transpor- 
tus. Dėl to kariniu atžvilgių ne visvien kuria kryptimi ir kurios rūšies 
bus išvestas geležinkelis. Taip pat ne visvien kokio jis bus pralaidumo 
bei pajėgumo. Tad kiek lėšos leidžia atitinkami susisiekimo organai 
savo veikimą derina su kariniais pageidavimais. 

Betgi pigiausias transportas vandens keliais. Tačiau dėl menko 
upių sutvarkymo tuo tarpu jis ne visai išnaudojamas. Upių reguliavi- 
mas reikalauja nemaža išlaidų. Kariniams transportams upės tegali 
būti panaudojamos tik kur palaikoma reguliari navigacija. Kita svar- 
bi transporto rūšis, į kurią visos šalys kreipia nemažą dėmesį, — tai 

sauskeliai. Sauskėlių tobulinimas ir išvystymas glaudžiai siejamas su 
kariniais reikalais. Dėl to tuos reikalus dažniausiai tenka spręsti vi- 
soms suinteresuotoms žinyboms kartu. Sauskelių gerinimas turi dide- 
lę įtaką krašto motorizacijos vystymuisi. Pastaroji savo ruožtu lai- 
koma sumoderninto krašto, tuo pačiu ir kariuomenės, požymiu. Dėl to 
kariniai organai stengiasi, kad motorizacija vystytųsi kraštui reika- 
linga linkme. "To priežastis savaime aiški, nes valstybė kariuomenės 
reikalams neišgali laikyti didelių mechanizuotų priemonių išteklių. 
Tad svarbu, kad tų priemonių kuo daugiau turėtų ir privatūs asmenys, 
kad jų apskritai krašte būtų gausu. Tiesa, sauskeliais transportas ga- 
li būti ne vien mechanizuotomis priemonėmis, bet ir arkliais. Tačiau 
moto priemonės savo greitumu, pakeliamumu ir kitais privalumais 
kasdien vis labiau išstumia iš kelio arklį. 


III. TVARKOS TARNYBOS. 


Prie tvarkos tarnybų priklauso: teisingumo, karo policijos, valsty- 
bės saugumo ir karo cenzūros. 

Šitų tarnybų veikla apima kariuomenės viduje tvarkos palaikymą, 
o karo metu rūpinasi valstybės išoriniu saugumu ir vidaus rimties 
išlaikymu. Atskirų tarnybų veiklą nusako patys tarnybų pavadini- 
mai. 

KARIUOMENES ORGANIZACIJA 
IR KOMPLEKTAVIMAS 


Gen. št. plk. Šova 


Kariuomenės organizacija yra labai sudėtingas dalykas, priklauso 
nuo daugelio faktorių, o mokslo atžvilgiu ji iš visų Žmogaus sukurtų 
mokslų mažiausiai tiksli. Todėl kariuomenės organizacija labai sun- 
kiai pasiduoda išspręsti ne tik teoriškai, bet ir praktiškai. Ji nuolatos 
kinta, niekada ji nėra užbaigta. Vadovybė nuolatos rūpinasi dalis kas 
kartą aprūpinti tobulesnėmis priemonėmis; kiekvieno technikinio pa- 
kitėjimo pasekmė — pačios organizacijos kitėjimas. Todėl kiekviena 
valstybė stengiasi savo ginkluotas pajėgas sulyginti su tariamo priešo 
pajėgomis, nori pasisavinti tai, ką mato kitoj kariuomenėj geresnio, 
tobulesnio. 

Kokia būtų valstybėje kariuomenė, jai visada statomi dideli reika- 
lavimai. Pirmiausia reikalaujama, kad tiek savo organizacija, tiek savo 
pajėgumu būtų jei ne geresnė, tai bent tolygi savo kaimynų kariuome- 
nėms. O priešingai — pralaimėjimas neišvengiamas. 

Iš to kyla reikalas numatyti, kuri, būtent, valstybė su savo gink- 
luotų pajėgų organizacija (kariuomene) ateities kare geriausiai išlai- 
kys (pakels) visas šių dienų mokslo (technikos) teikiamas pergalės 
priemones ir nustatyti jos moralinį ir materialinį tam tikros valstybės 
pajėgumą (lygį). To pasekmė yra ta, kad kariuomenės išeina į karą 
beveik vienodai apginkluotos ir organizuotos, prisilaikydamos beveik 
vienos doktrinos, nes taktikos pagrinde visada buvo ginklavimo funk- 
cija. Ypač šių dienų Europos valstybėse, kur greitai kinta įvairūs su- 
manymai, laikoma, kad puolančios viena kitą kariuomenės turės tą pa- 
čią organizaciją ir ginklavimą. Kad to taikos metu nepasiekiama yra 
dvi priežastys: pirmiausia, reformoms yra reikalinga lėšų ir laiko 
joms įvykdyti. Be to, pastangos pasiekti netikėtumams arba nors turėti 
persvarą iškelia būtiną reikalą karines reformas laikyti kaip galima 
ilgiau paslaptyje. Tad kol kitoj kariuomenėje koks nors pakitėjimas 

pastebimas, išstudijuojamas ir įvertinamas arba įvedamas, praeina 
daug laiko. Iš čia atsiranda nuolatinio svetimų kariuomenių, jų organi- 
zacijų studijavimo reikalas, t. y. reikalas pastebėti kitų kariuomenių 
reformas dar projektavimo ar jų įvedimo laikotarpiu. 

Karo metu kariuomenės organizacijos reformos vaizdas radikaliai 
kinta, nes karas neatsižvelgia į krašto išteklius, todėl jei tik karas ilgiau 
užtrunka, paprastai abi kariaujančios pusės prieina prie ginklavimo 
išlyginimo. Tą ryškiai parodė D. karo eiga. 

Taip pat ir taikos metu reikia kariuomenės organizaciją nuolatos 
tobulinti, derinti su laiko reikalavimais ir kartkartėmis daryti stambes- 
nius organizacinius pakeitimus. 

Visvien iš kurios pusės mes kariuomenės organizacijos ir pergalės 
klausimą nagrinėsime, visada susidursime su materialinių ir moralinių 
jėgų persvaros reikalingumu. Pergalės reikalu kai kurie karo žinovai 
yra pasakę: 

Klauzevičius: ,,Kaip taktiškai, taip ir strategiškai persvara yra tik- 
riausias pergalės laidas“. 

Moltkė: „Ponas Dievas visada yra stipriausio pusėje“. 

Panašiai galvojo ir Napoleonas, kalbėdamas apie „didelius bata- 
lionus“'. 

Karo menas reikalauja ne tik visomis priemonėmis siekti materia- 
linių priemonių persvaros, bet taip pat surasti išeitį dar ir tuo atveju, 
kai reikia susidoroti ir su stipresniu priešu. Jei negalime vyrauti skai- 
čiumi, bent turime vyrauti pasiryžimu ir noru nepriklausomai gyventi. 
Dabartiniu metu mažoms valstybėms neabejotinai yra pavojus, todėl 
aplinkybės reikalauja daugiau dėmesio kreipti tiek į mūsų tautos karinį, 
tiek į moralinį parengimą. Mums tereikia didesnio pasitikėjimo ir drą- 
808, nes mūsų galybė — idėjinė jėga, dėl kurios teks vienokiu ar kitokiu 
būdu kovoti. 

Mūsų kariuomenės organizacija nuo pat nepriklausomybės atgavi- 
mo nuolatos kitėjo, bet pagrindas buvo ir pasiliko — kadrinės kariuo- 
menės sistema, kuri sudaro karo meto kariuomenės organizacijos bran- 
duolį. 

Šalia kadrinės kariuomenės yra dar teritorinė — tai šauliai ir dra- 
gūnai. 

Kariuomenės komplektavimas apima kariuomenės papildymą gyvąja 
pajėga — žmonėmis ir arkliais. 

Yra daug kariuomenės komplektavimo sistemų. Jų vienos ar kitos 
pasirinkimas pirmiausia priklauso nuo kariuomenės organizacijos siste- 
mos. Kadangi mūsų laikais bet kurioje valstybėje šalia kurios nors pa- 

Kėlimasis per upę manevrų metų 


grindinės kariuomenės organizacijos sistemos dažniausiai esti dar ir pa- 
galbinių, kitaip organizuotų ginkluotų pajėgų, todėl ir kariuomenės 
komplektavime šialia pagrindinės esti dar ir kitokių sistemų. Be to, ka- 
dangi kariuomenės komplektavimui daro daug įtakos įvairūs faktoriai, 
ypač grynai karinio ir sociališkai ekonominio, kurie veik kiekvienoje 
valstybėje dažniausiai vienokiu ar kitokiu laipsniu esti skirtingi, todėl, 
tai pačiai kariuomenės organizacijos sistemai esant, kariuomenės kom- 
plektavimas atskirose valstybėse gali turėti net žymių skirtingumų. 


Bet kuriai kariuomenės organizacinei sistemai esant, svarbiausias 
kariuomenės komplaktavimo tikslas: paruošti atitinkamą skaičių rei- 
kiamų kvalifikacijų kariuomenės kadrą ir rezervus, reikalingus kariuo- 
menei papildyti karo metu. Taip pat sudaryti sąlygas, kad taikos ir karo 
meto kariuomenės papildymai gyvąja pajėga būtų ekonomiški, sklan- 
dūs ir, kiek galima, mažiau pakenktų valstybės ūkiui ir tvarkai. 


Visose Europos valstybėse, išskyrus Šveicariją, pagrindinė kariuo- 
menės organizacijos sistema — kadrinė kariuomenė, o komplektavimo 
sistema — visuotinė karinė prievolė. Geopolitinių sąlygų verčiami ir 
mes turėjome minėtas sistemas priimti kaip pagrindines. 


Kariuomenės komplektavimas yra viešas valstybės reikalas ir, ka- 
dangi jis paliečia veik visus valstybės gyventojus, todėl yra tvarkomas 
viešais valstybės įstatymais. "Tam reikalui, nekalbant apie karo mo- 
kymo įstaigų komplektavimą, pas mus dabar galioja šie pagrindiniai 
įstatymai: 1936 m. Karinės prievolės įstatymas (V. Ž. Nr. 538), 1936 m. 
Karinės tarnybos įstatymas (V. Ž. Nr. 561), 1933 m. Aspirantų tar- 
nybos įstatymas (V. Ž. Nr. 420) ir 1934 m. Dragūnų tarnybos įstaty- 
mas (V. Ž. Nr. 442). Minėti įstatymai ir nurodo mūsų kariuomenės 
komplektavimo pagrindus. 


D. karas pareikalavo tokių didelių kariuomenių, kad joms papil- 
dyti jau nepakako ne tik taikos metu paruoštų, apmokytų rezervų, bet 
reikėjo šaukti į kariuomenę tokius vyrus (jaunuolius 17—18 m. ir se- 
nius 40-—250 m. amž.), kurie prieš D. karą buvo laikomi kautynėms ne- 
tinkami. Be to, tinkamai apmokytų vyrų kai kuriose valstybėse D. karo 
metu užteko tik pirmiesiems karo metams. Vėliau reikėjo tenkintis 
žmonių, tik patį trumpiausią laiką jau pačioje kariuomenėje apmokytų, 
papildymais, o tatai privertė turėti neproporcingai dideles, tačiau kau- 
tynėms netinkamas, atsargos dalis ir visvien — tenkintis mažai kauty- 
nėms apmokytais kariais: jie savo karinėmis kvalifikacijomis negalėjo 
atstoti ramiu taikos metu metodiškai apmokytų karių. Teko kvalifi- 

kacijų trūkumus papildyti skaičiumi. O iš čia — didelės medžiaginės 
išlaidos ir žmonių aukos. 

Todėl tuojau po D. karo ir dabar svarbiausia kariuomenės komplek- 
tavimo problema — kariuomenės rezervų skaičius ir jų kvalifikacijos. 
Kiekviena valstybė šią problemą savaip išsprendžia: viena daugiau dė- 
mesio kreipia į kokybę, kita — į kiekybę. Vieni mano, kad ir ateities 
kare laimės „dideli batalionai“, o kiti sako, kad nebūsime tiek turtingi, 
kad galėtumėm kariauti su bloga (silpnai apmokyta) kariuomene. Sako, 
kas iš to, kad, pavyzdžiui, anais senovės laikais persai, kariaudami su 
graikais, turėjo labai daug kariuomenės, bet labai maža karių. O grai- 
kuose buvo atvirkščiai, ir dėl to jie nugalėjo. Tariamai taip esą dabar 
ir taip pat būsią ateityje, ypač turint galvoje, kad šių laikų kariuome- 
nių naudojamoji gausinga ir sudėtinga technika reikalauja ypatingai 
aukštų kvalifikacijų visų laipsnių karių. 

Aišku, būtų geriausia tokia kariuomenės organizacijos ir komplek- 
tavimo sistema, kuri leistų pasiekti abu minėtus reikalavimus: gerai 
ar pakankamai kariškai paruošti (apmokyti) visus karui tinkamus 
valstybės gyventojus. Dalykas čia toks, kad pagal kadrinę kariuome- 
nės sistemą kariškai paruoštų rezervų skaičius ir jų kvalifikacijos dau- 
giausia priklauso nuo šių dviejų pagrindinių faktorių:taikos meto ka- 
riuomenės, ypač jos kintamosios dalies, skaičiaus ir tikrosios karo tar- 
nybos ilgumo. Juo didesnė bus taikos meto kariuomenė ir trumpesnis 
tikrosios karo tarnybos laikas, juo daugiau per savo eiles praleis karui 
tinkamų vyrų ir, tuo būdu, paruoš gausingesnius rezervus, ir atvirkš- 
čiai. Tačiau taikos meto kariuomenės skaičių, pirmiausia, apibrėžia 
valstybės ekonominis pajėgumas, o tikrosios karo tarnybos ilgumą: 
kariuomenės rezervų skaičius ir jų kvalifikacijos arba karinio paruo- 
šimo (apmokymo) laipsnis, nes prie to paties taikos meto kariuomenės 
skaičiaus — rezervų skaičius didės ir jų karinės kvalifikacijos mažės, 
trumpinant tikrosios karo tarnybos laiką, ir atvirkščiai. Kitaip sakant, 
susiduria valstybės ekonominiai ir dvejopi kariniai faktoriai — rezervų 
skaičiaus ir jų kvalifikacijų. Šių faktorių tarpusavis kompromisas ir 
nurodo kariuomenės komplektavimo pagrindą: ką ir kuriam laikui 
šaukti į kariuomenę karinio mokslo išeiti ir jo pakartoti. Žinoma, čia 
be minėtų pagrindinių, turės nemažos reikšmės ir įtakos visa eilė ir kitų 
gan svarbių faktorių, kaip, pav., gyventojų fizinis ir protinis išlavini- 
mas, pagalbinių karinių organizacijų gausumas ir įtaka gyventojams, 
t. y. gyventojų karinis parengimas prieš stosiant į kariuomenę ir pa- 
leidus iš jos ir t. t. 

Tuojau po D. karo buvo bendra tendencija: didinti kariuomenės 
rezervų skaičius net jų karinių kvalifikacijų sąskaiton, t. y. trumpi- 
nant tikrosios karo tarnybos laiką. Dabar jau pastebima kitokia ten- 
dencija: kariškai paruoštų rezervų skaičiaus nemažinti, bet jų sąskai- 
ton nemažinti ir karinių kvalifikacijų. Todėl veik visose valstybėse il- 
ginamas tikrosios karo tarnybos laikas ir labai proteguojamos ir tobu- 
linamos karinės organizacijos, kurios turi kariškai apmokyti tuos vyrus, 
kurie visiškai nėra buvę arba per maža tebuvę tikrojoje karo tarnyboje. 

KARIUOMENĖS MOKYMAS 


Gen. št. kpt. Jodauga 


Minint dvidešimties metų Lietuvos nepriklausomos valstybės gy- 
venimo sukaktį, būtina bent bendrais bruožais aptarti ką yra pada- 
riusi, kokius darbus yra nuveikusi mūsų kariuomenė mokymo srityje. 
Nuoseklus ir metodiškas kariuomenės mokymas pirmaisiais Lietuvos 
valstybės nepriklausomybės metais dėl priešų gausumo, dėl ginklų, 
instruktorių, mokymo priemonių ir aprūpinimo trūkumų buvo neįma- 
nomas. Tačiau ir tais sunkiaisiais laikais, kada ginklų trūko, kada ber- 
montininkas krašto viduje plėšikavo, o kiti du priešai Lietuvos sienas 
gulė ir dar krašto viduje nerimui kelti organizavos — ir tais laikais 
kariuomenės mokymo sritis nebuvo visiškai apleista ir, kiek to meto 
sąlygos leido, kariuomenės mokymu rūpintasi. 


Pradėjus formuoti pirmuosius kariuomenės dalinius, — pirmasis 
kariuomenei įsakymas pasirodė Vilniuje 1918 m. lapkričio mėn. 23 die- 
ną, — netrukus buvo įsteigta ir Karo Mokykla karininkams rengti ir 
kiti karininkams kursai. Pirmosios Karo Mokyklos laidos ir pirmie- 
ji karininkams kursai ruošė vadus ir viršininkus, kurių taip mažai tu- 
rėta, kurie nors ir trumpai pamokyti, kartu su grįžusiais iš Rusijos ir 
iš kitur, išnešė ant savo pečių, savanorių, o vėliau ir mobilizuotų karių 
padedami, karą dėl Lietuvos Nepriklausomybės. 


Jei kitoms ministerijoms bei vadyboms buvo sunku kurtis pirmai- 
siais nepriklausomybės metais, kurios bent šiokį tokį turtą gavo ir 
perėmė iš okupantų ir rado bent nežymius organizacinius pradus, tai 
Krašto Apsaugos Ministerijai ir kariuomenei kurtis, buvo, nepalyginti, 
sunkiau. Nei iš rusų, nei iš vokiečių nieko nepaveldėta, jokios pradžios 
negauta; nei ginklų, nei patalpų, — atvirkščiai, kiekvieną šautuvą ir 
šovinį — pirmuosius ginklus — reikėjo už pinigus įsigyti, o juos gabe- 
nant saugoti, kad vėl tų pačių pardavėjų nebūtų pagrobti. 

Dėl patalpų taip pat teko didelius sunkumus nugalėti, o jas gavus, 
kad ir apleistas, be langų, durų ir baldų, su išgriautomis krosnimis, 
per naktis dėl savo kampo su ginklų rankoje budėti, nes dažnai gra- 
sinta jėga vėl iš jų iškraustyti. 

Deja, pirmųjų pasiryžėlių dėka sunkumai ir trukdymai mažėjo, re- 
tėjo; kariuomenės skaičius didėjo ir palaipsniui susidarė pakenčiames- 
nės sąlygos kariuomenės kūrimuisi, o su tuo kartu ir kariuomenės mo- 
kymui. 

Kaip, palyginti, anksti, pat pradžioje buvo susirūpinta karininkų 
mokymu, pavaizduos ši iš 1920 m. Įsakymo Kariuomenei Nr. 219 iš- 
trauka: 


Šš 10 
„Kaune steigiami laikinieji karininkams kursai su skyriais: 
1. Sapiorų, 
2. Rikiuotės — Majorams ir Kapitonams, 
3. Rikiuotės — Vyresniems Leitenantams ir Leitenantams. 


Kiekvienoje laidoje mokslas tęsis: 
1. Sapiorų skyriuje — 3 mėnesius, 
2. Rikiuotės skyriuje — 6 savaites“. 


Tų pat metų Įsakyme Kariuomenei Nr. 350 dėl karininkų mokymo 
S 1 taip skamba: 


„„Pakartojimui ir papildymui žinių, taip gi apvienyjimui pažiūrų 
drausmės ir vidujinės kariuomenės dalyse tvarkos žvilgsniais, nuo š. m. 
birželio mėnesio 15 dienos prie Karo Mokyklos įsteigiami 2-jų mėnesių 
kursai, kurių perėjimui kiekvienas pėstininkų pulkas komandiruoja po 
du kuopų vadu, atsargos batalionas — vieną kuopos vadą, raitelių 
pulkas ir aviacijos dalis — po du atitinkamu karininku. Pabaigę kur- 
sus ir sugrįžę atgal privalės apturėtas žinias ir pažiūras pritaikinti 
jiems pavestose kuopose“... 


Šie pavyzdžiai rodo karininkų mokymo bei tobulinimo pradus. Anuo- 
met kursai buvo rengiami gyvenimui verčiant, paskubomis; kursai 
dažniausiai trumpalaikiai. 

Ir tik sutramdžius visus priešus ir atvadavus Klaipėdos kraštą, 
jau taikos sąlygose, pradėta kreipti dėmesio į nuoseklų, planingą ir 
rūpestingą karių mokymą ir parengimą kautynėms. 

Trumpo šio straipsnio rėmuose neįmanoma nuodugniai ir išsamiai 
nupasakoti kariuomenės mokymo eigos nuo pat pirmųjų iki šių jubilie- 

jinių metų pradžios, o juo labiau atskirai aptarti, kaip vystėsi ir da- 
bar vykdoma atskirų ginklų rūšių (pėstijos, artilerijos, kavalerijos, 
aviacijos, karo technikos dalių) mokymas. Šiuo kartu tenka pasiten- 
kinti bendra kariuomenės mokymo apžvalga ir paminėti: 


1. Tikrosios tarnybos ir atsargos karininkų parengimą. 

2. Tikrosios tarnybos karininkų tobulinimą. 

3. Tikrosios tarnybos puskarininkių parengimą ir liktinių puskari- 
ninkių mokymą ir tobulinimą. 

„Eilinio kareivio mokymą, 

„Atsargos karių mokymą, 

„Karinį krašto rengimą, 

„Aptarti kitus kariuomenės mokymui ir auklėjimui padedančius 
veiksnius. 


IO 0 AE 


Karininkų parengimas. 


Tikrosios tarnybos ir atsargos karininkai parengiami Karo Mo- 
kykloje. Tolimesniam karininkų mokslinimui steigiami įvairūs perio- 
diniai ir neperiodiniai kursai; be to, kasmet keli karininkai siunčiami 
užsienin į įvairius kursus žinių pagilinti, o taip pat ir į aukštąsias mo- 
kyklas aukštojo karo mokslo eiti. 


Karo Mokykla. 


Karo Mokykla įsteigta 1919 metais. I laida susirinko 1919 m. kovo 
mėn. 8 d., mokslas prasidėjo 11 dieną su 124 mokiniais. Pirmąją laidą 
baigusieji išėjo į dalis karužais. Mokslas laidoms Karo Mokykloje pir- 
maisiais nepriklausomybės metais truko, palyginti, trumpai — 4, 6, 10 
mėnesių, vėliau prailginama iki 13 mėnesių, po to iki 2 metų. Dabar 
tikrosios tarnybos karininkams parengti kursas trunka 3 metus. 


Kariūnais kandidatais priimami baigusieji vidurinę mokyklą 18— 
25 metų amžiaus, nevedę ir išlaikę prie Karo Mokyklos konkursi- 
nius egzaminus. Pirmenybė Karo Mokyklon patekti duodama liktiniams 
ir tikrosios tarnybos puskarininkiams, o taip pat tikrosios tarnybos 
ir atsargos kariams, tačiau ir jie turi turėti tokį pat mokslo cenzą ir 
laikyti konkursinius egzaminus. 


Po konkursinių egzaminų priimtieji kariūnais kandidatais suskirs- 
tomi ginklų rūšimis ir siunčiami į atitinkamas kariuomenės dalis mo- 
komųjų kuonų kursui išeiti. Būdami mokomosiose kuopose, kariūnai 

kandidatai gauna kareivio algą ir aprūpinimą; jokių lengvatų bei tar- 
nybinių išimčių jiems nedaroma. Šį mokymą išėję, tinkami kariūnai 
kandidatai grąžinami Karo Mokyklon ir laikomi kariūnais. 

Dabartine karininkų parengimo tvarka siekiama, kad būsimas ka- 
rininkas vadas gerai pažintų kareivį, kareivio gyvenimo sąlygas, da- 
lies vidaus tarnybą, o visa tai patyręs, pats betarpiškai išgyvenęs, su- 
gebės tikrai gerai mokyti ir auklėti valdinius kareivius. Gyvenimas 
parodė, kad tose kariuomenėse, kur tarp vadų karininkų ir kareivių 
pamokų, užsiėmimų metu, tarnyboje ir santykiavime nėra vidujinio 
ryšio, o valdinių klusnumas ir drausmė palaikoma bausmėmis ir bai- 
me, — tokia kariuomenė tampa neatspari ne tik priešo ginklui, bet ją 
lengvai paveikia įvairūs gandai, paskalos, kurių ypatingai gausu karo 
metu. 

Mūsų būsimas karininkas, metus išgyvenęs kareivio sąlygose, kilęs 
iš tokios pat, kaip ir kareiviai aplinkumos ir daugiau kaip po dvejų 
mokslo metų grįžęs dalin jau karininku, nepavirsta automatu virši- 
ninku, dalinio ponu, nes nuo ankstaus ryto iki vėlaus vakaro gyvena 
kartu su kareiviais, juos moko, stebi; švenčių proga skaito paskaitas, 
ruošia kareiviams pramogas, o lauko pratimų metu poligone ir ma- 
nsvruose kartu su kareiviais puola ir ginasi, kartu su jais brenda 
purvą, budi ankase ar čia pat kartu, nesirinkdamas vietos, gula ant 
žemės. Dengia jis savo kūnų Lietuvos žemę ir vasarą, kada dulkės ir 
prakaitas akis kaip sūrimas ėda, neboja jis ir rudens drėgnos, šla- 
pios ar vandeniu patelkšusios dirvos; nesivaipo nepasitenkinimo gri- 
masomis jo veidas ir žiemos metu, kada sniegas už apikaklės krinta, 
o šaltis veidą, rankas ir kojas gnaibo. 


Karo Mokykla iki šiol yra išleidusi XVIII laidų. 

Ruošiant tikrosios tarnybos karininkus, susirūpinta ir atsargos 
karininkų parengimu. Šiam tikslui, 1926 m. pradedant, įvesta aspi- 
rantų tarnyba. Pradžioje aspirantų tarnyba kariuomenėje truko 12 
mėnesių, dabar prailgintas laikas, ir jie tarnauja kariuomenėje 15 mė- 


nesių. 

Į aspirantų kursus priimami asmens, kuriems kariuomenėn stoji- 
mo metais sueina 18—29 metai amžiaus, yra baigę nemažiau kaip 
vidurinę mokyklą arba tolygų mokslą. Kariūnai aspirantai surenkami 
Karo Mokyklon ir suskirstomi ginklų rūšimis. Vasaros metu praktikai 
ir stažui atlikti siunčiami į atitinkamas ginklų rūšis. Atlikę gerai stažą 
ir išlaikę išleidžiamuosius egzaminus, pakeliami į atsargos jaunesniojo 
leitenanto laipsnį ir paleidžiami atsargon. 

Atsargos karininkų parengimas iš esmės taip pat pagrįstas tuo pat 
metodu, kaip ir tikrosios tarnybos karininkų mokymas, tačiau, paly- 
ginti, trumpas laikas neleidžia jo viso ir pilnai pritaikyti aspirantams. 

Įgytąsias teorines žinias Karo Mokykloje aspirantai turi progos 
pritaikyti jas praktiškai stažo metu, ir tuo būdu kursas išeinamas už 
baigtai. 

Baigusieji vidurinę mokyklą vyrai, taigi būsimieji visuomenės 
veikėjai, organizacijų, sąjungų vadai, būsimieji mokytojai, gydytojai, 
inžinieriai, agronomai, ūkininkai, valdininkai ir kitokie priaugančios, 
kartos vadovai, išeina dar ir antrąją mokyklą. Ši mokykla neskiria 
jaunuolių nei kilmės, nei turto atžvilgiu. Neišsiskiria jie šioje mokyk- 
loje nė savo drabužiais, nedaroma jiems išimčių ir patarnavimų. Ir 
ūkininko sūnus, ir miestietis, ir turtingų, ir mažiau pasiturinčių tėvų 
sūnus čia negauna jokių lengvatų. Kiekvienas turi savo ginklus vie- 
nodai gerai prižiūrėti, gautąjį turtą saugoti, pats savo batus valyti, 
pats savo lovą kloti; tarnų čia niekas neturi. Maistas visiems tas pats. 
Karo Mokykloje gyvenimo tvarka visiems lygiai būtina, drausmė taip 
pat nedaro išimčių ir vienodai griežta tiek baigusiam gimnaziją jau- 
nuoliui, tiek bebaigiančiam universitetą studentui; jei kuris prasikal- 
to, ta pati bausmė tenka ir aukšto valdininko ir nežymios padėties tė- 
vų sūnui. 

Šioje mokykloje pagyvenę jaunuoliai pajunta drausmės esmę ir 
reikšmę; tarnyba ir pareigos išugdo juose savarankiškumą; mankšta, 
lauko pratimai, žygiai užgrūdina juos, o visa kartu paėmus — paruo- 
šia būsimąjį vadą, kuris, prireikus, ir bus pašauktas vadovauti. 

Tuo tarpu, įtraukti į krašto gynimo darbą būsimais pareigūnais, 
paleidžiami ir išsiskirsto, plačiai pasklysta po Lietuvą: kas studijų 
tęsti, kas pirmykštėn tarnybon, kas AUnEESUAS kas kitų mokyti ar 
pats studijų imtis. 

Iki šiol Karo Mokykla išleido XII aspirantų laidų. 


Karininkų tobulinimas 


Karininkų tobulinimu, lygiai kaip ir parengimu, susirūpinta pir- 
maisiais nepriklausomybės metais. Pradžioje, kaip jau buvo minėta, 
kursai karininkams tobulinti buvo steigiami daugiau atsitiktinai, vėliau 
imtasi kursų organizavimo nuoseklumo, ir visų ginklų rūšių karininkų 
tobulinimas buvo centralizuotas įsteigus Aukštuosius Karininkų Kur- 
sus. Šiuo reikalu randame. Įsakymuose Kariuomenei šias žinias: 1921 
metais Nr. 60 $ 1 sako taip: „Nuo š. m. balandžio mėn. 1 dienos stei- 

giami Aukštieji Karininkų Kursai“, o tų pat metų įsakyme Nr. 71 $ 1 
skelbiami minėtų kursų bendrieji dėsniai, kuriais aptariamas kursų 
uždavinys, sudėtis ir valdymas; kursų kadro sudėtis, kursų viršininko 
teisės ir pareigos, kursų klausytojų sudėtis ir kit. 1922 m. Įsakyme 
Kariuomenei Nr. 242 š 1 paskelbtas Steigiamojo Seimo priimtas Aukš- 
tųjų Karininkų Kursų statutas, kuriuo steigiami du skyriai — bendra- 
sis su vienerių metų mokymo kursu ir generalinio štabo skyrius su 
2,5 metų mokymo kursu. 

Aukštuosiuose Karininkų Kursuose vėliau be šių dviejų skyrių bu- 
vo įsteigti dar technikos, inžinerijos, aviacijos, artilerijos skyriai, taip 
pat fizinio lavinimo skyrius, o 1929 metais suorganizuotas prie minė- 
tų kursų dar vienas skyrius, pavadintas „Aukštesniųjų kariuomenės 
viršininkų kursai“. 

Pakeitus kariuomenės organizaciją, kursai pirmąja prasme decen- 
tralizuoti ir karininkų tobulinimas pavestas ginklų rūšių viršininkams, 
pėstininkų ir artilerijos inspektoriams ir tarnybų viršninkams. Jie da- 
bar organizuoja reikalingus kursus ir atsakingi už vadovaujamos 
ginklo rūšies ar tarnybos karininkų parengimą ir tobulinimą. 

Dabartiniu metu karininkams tobulinti steigiami įvairūs periodi- 
niai ir neperiodiniai kursai. Į kursus surenkami arba vienos, arba įvai- 
rių ginklų rūšių karininkai; tatai priklauso nuo vadovybės sumany- 
mo, ko norima pasiekti kursuose. 

Neperiodiniuose kursuose mokslas trunka apytikriai nuo 3 mėnesių 
iki 1 metų; periodiniuose — iki 3 metų (įskaitant laiką įvairiose gink- 
lų rūšyse stažui atlikti). 

Šiuo metu tėra dvi karininkų mokymo įstaigos, kurios nuolatos vei- 
kia, būtent: Vytauto Didžiojo Karininkų Kursų Generalinio Štabo sky- 
rius ir Karo Aviacijos Mokykla. Abiejų šių mokymo įstaigų pradžios 
tenka ieškoti minėtuose Aukštuosiuose Karininkų Kursuose. Karo 
Aviacijos Mokykla perėmė darbą ir tęsia jį iš Aukšt. Karin. Kursų 
aviacijos skyriaus, o generalinio štabo skyriuje, tik pakeitus kursų 
vardą, vykdomas ir realizuojamas dar 1922 m. Įsakyme Kariuomenei 
Nr. 242 paskelbtas ir nurodytas darbas. 

Pravartu prisiminti, kuriuo būdu Aukštųjų Karininkų Kursų pa- 
vadinimas buvo pakeistas ir dėl ko tie kursai ir dabartiniai tokiu var- 
du vadinami. Tai paaiškins 1923 m. Įsakymo Kariuomenei Nr. 136 $ 1 
ši ištrauka: 

„Skelbiama žiniai ir pildyti Respublikos Prezidento š. m. įsakymas 
Nr. 14. 

„Mūsų Tėvynės senovėje, Didžiajam Lietuvos kunigaikščiui Vytau- 
tui viešpataujant, Lietuvos kariuomenė pasižymi ypatingu stiprumu ir 
karingumų. 

Ačiū savo žygiams ir laimėjimams ji buvo baisi visiems kaimy- 
nams, priversdama skaitytis su ja kaip mažas taip ir dideles valstybes. 

Vytautas, atvadavęs savo teises kare su Lenkija ir nugalėjęs amži- 
ną Lietuvos priešą — Kryžiuočių ordeną, savo žygiais į rytus nuka- 
riavo eilę rusų kunigaikštijų ir pasiekė didžiausios galybės net toli- 
muose Rusijos kraštuose. 

Tas visa buvo pasiekta dėka ypatingiems Vytauto gabumams ne 
tik politiniams, bet ir kariniams. Jo karo talentas sugebėjo sudaryti 
tokią kariuomenę, kuria galima buvo pasiekti visus savo politikos tiks- 
lus, o vadovaujant jai karo lauke, laimėti prieš skaitlingesnį priešą. 

Siekiant ir mums dabartiniu laiku to, kad sukūrus mažą, bet stip- 
rią ir sveikos dvasios kariuomenę, reikia turėti ypatingai tinkamus 
vadus, tinkamai paruoštus savo aukštam tikslui pasiekti. 

Tas uždavinys šiuo laiku tenka, tarp ko kito Aukštiesiems Kari- 
ninkų Kursams, kurių rūpesčiu Lietuvos kariuomenė turi gauti virši- 
ninkų, tinkamų būti karo atžvilgiu D. L. Kun. Vytauto įpėdiniais. 

Sąryšy su tuo, aukštesniems dvasios ryšiams su garbinga Lietu- 
vos kariuomenės praeitimi palaikyti ir kad nuolat atsimindami Vytau- 
to, didžio stratego, vardą, stengtųsi parengti tinkamą šių laikų mūsų 
kariuomenei vadovybę, leidžiu vadinti Aukštųjų Karininkų Kursų ŠE- 
FU Didįjį Lietuvos Kunigaikštį Vytautą, o kursus: Aukštieji Karinin- 
kų Didžiojo Lietuvos Kunigaikščio Vytauto Kursai. 

Kaunas, 1923 m. liepos mėn. 15 d.“, 

1930 — Vytauto Didžiojo — metais šiems kursams pavadinimas 
vėl buvo pakeistas: Įsak. Kariuomenei Nr. 10 51: 

„Skelbiamas Respublikos Prezidento aktas Nr. 61: 1923 metų lie- 
pos mėn. 15 d. savo aktą 74 nr. dalinai pakeičiu ir aukštuosius kari- 
ninkų Didžiojo Lietuvos Kunigaikščio Vytauto kursus ateityje vadinti: 
„Vytauto Didžiojo Karininkų Kursai“ 

Kaunas, 1930 — Vytauto Didžiojo — metų vasario mėn. 10 d.“. 

Į Vytauto Didžiojo Karininkų Kursų Generalinio Štabo skyrių klau- 
sytojai karininkai parenkami konkursiniais egzaminais iš visų ginklų 
rūšių. Pradžioje parinktieji kandidatai laiko pirmuosius egzaminus 
prie divizijų ir ginklų viršininkų štabų, po šių egzaminų atrinktieji lai- 
ko antruosius — įstojamuosius egzaminus Vytauto Didžiojo Karinin- 

kų Kursų Generalinio Štabo skyriuje. Išlaikiusieji egzaminus siunčia- 
mi į kariuomenės dalis stažo atlikti. Stažas ginklų rūšyse trunka apie 
metus laiko, po to dvejus metus mokomasi kursuose. 

Šios, kaip aukštosias karo mokyklos, tikslas parengti mūsų ka- 
riuomenei kvalifikuotų karininkų kadrą, suteikiant jam ne tik specia- 
linių ir bendrųjų žinių, bet ir atitinkamo karinio suvokimo (galvoji- 
mo) metodą. Baigęs kursus, karininkas turi sugebėti savarankiškai 
spręsti visas problemas, susijusias su mūsų valstybės saugumu ir būti 
vispusiškai pasirengęs tam saugumo darbui. Po atitinkamo tarnybinio 
stažo ir praktikos jis turi sugebėti vadovauti visų ginklų rūšių jun- 
giniui; taigi šių kursų tikslas rengti ne tik štabo karininkus, bet ir 
vadus. Taip pat, baigęs kursus, karininkas turi sugebėti vadovauti ir 
instruktuoti įvairiems taktiškiems pratimams auditorijoje ir lauke, o, 
prireikus, būti dar ir taktikos mokymo vadovų — instruktoriumi. 

Darbo akademikai turi daug. Oficialiai auditorijoje dirbama 6 va- 
landas, o pratimai lauke užtrunka 10, 12 valandų ir daugiau. Tačiau, 
ruošiantis sekančios dienos darbui, klausytojams namie tenka pasėdėti 
iki 1 ir 2 valandos nakties, dažnai būna ir tokių dienų, kad nesudėjus 
akių tenka eiti klasėn. Paprastai tokie „užgrūdimai“ būna trimestrų 
ir mokslo pabaigoje klausytojų sugebėjimams ir patvarumui išbandy- 
ti. Juk karo metu normalaus poilsio reta ir darbas neaprėžiamas va- 
landomis, todėl būsimieji vadai, kad ir žemėlapyje karą vesdami, ir 
taikos metu turi pabuvoti sunkesnėse sąlygose. Jei dabar be poilsio, iš- 
vargęs ir įtemptais nervais uždavinį spręsdamas klausytojas nepada- 
rys stambių klaidų, tai reikia tikėtis, kad toks jau, vadu būdamas, jų 
mažiau pakartos ir fronto būklėj. 

Iki šiol yra išleistos dvi V. D. Karininkų Kursų Gen. Štabo Kur- 
sų laidos. I-mosios laidos mokslas prasidėjo 1932 m. balandžio mėn. 
1 dieną. Dabartiniu metu mokosi trečioji laida ir jau surinkti laikyti 
konkursinių egzaminų kandidatai IV laidai. Prie šių kursų išleista taip 
pat ir intendantų. | 


Karo aviacijos mokykla. 


Aviacijos mokyklon priimami įvairių ginklų rūšių karininkai, ne- 
vyresni kaip leitenanto laipsnio, turį nedaugiau kaip 30 metų amžiaus, 
baigę vidurinę mokyklą, ištarnavę rikiuotėje nemažiau kaip vienerius 
metus ir sveikatos atžvilgiu tinką aviacijos tarnybai. 

Iki šiol aviacijos karininkams rengti ir tobulinti buvo šie kursai: 

I-oji laida išleista 1919 m. gruodžio mėn. 16 d. 

1921 m. kovo mėn. prie mokomosios eskadrilės suorganizuoti 1a- 
kūnams ir žvalgams kursai. Šie kursai veikė kasmet iki 1926 m. Po 
to Vytauto Didžiojo Karininkų Kursų aviacijos skyrius išleido 3 laidas. 

1932 m. suorganizuota Aviacijos Mokykla iš karininkų ir puskari- 
ninkių klasių; pastaroji klasė skyla į dvi dali lakūnams ir mechani- 
kams rengti. 

Be to, Aviacijos Viršininko tiesioginėje priežiūroje veikė dar įvai- 
rūs kursai, 

Be to, 1936 m. Aero Klubo įsteigta, Karo Aviacijos Viršininko pri- 
klausanti, sportinė eskadrilė. Šioje eskadrilėje atsargos karo lakūnai 
ir kiti atlieka Kr. Aps. Ministerio patvirtintą skraidymų programą. 

Per šį dvidešimties metų Nepriklausomos Lietuvos gyvenimo lai- 
kotarpį, be aviacijos, kitų ginklų rūšių karininkams mokyti ir tobu- 
linti buvo surengta daug įvairių kursų. Buvo surengta ir nekariams 
kursai, būtent: pradžios mokyklų mokytojams,-joms karinio parengi- 
mo kursai — IV laidos. 

Nors daug ir įvairių karininkų tobulinimui kursų buvo įsteigta, 
tačiau karo vadovybė tuo nepasitenkino. Kasmet po keletą karininkų 
buvo siunčiama užsienin. Vieni vyko žinių pagilinti, kiti į specialias 
aukštąsias mokyklas, treti į karo akademijas. Paruošus pakankamą 
kvalifikuotų, su aukštų kariniu mokslu karininkų skaičių, buvo įsteig- 
ta ir mūsų aukštoji karo mokykla — Vytauto Didžiojo Karininkų 
Kursų Generalinio Štabo skyrius, kurį šiais metais žadama pavadinti 
Vytauto Didžiojo Aukštąja Karo Mokykla. Pavadinimas skambės kuk- 
liau, bet joje atliekamas darbas prilygs kitų valstybių tik garsesniu 
vardų pasivadinusioms mokykloms, būtent karo akademijoms. 

Karininkai užsienin buvo siunčiami į įvairias mokyklas, įvairių 
mokslų studijuoti, pavyzdžiui: į karo akademijas, intendantų mokyk- 
las, į karo technikos, jūrų, kavalerijos mokyklas; kiti studijuoti aero- 
nautikos, karo inžinerijos, radiotechnikos, elektrotechnikos, medicinos, 
veterinarijos, chemijos, mechanikos, meteorologijos, fizinio lavinimo 
ir kitų mokslų. 

Be to, beveik kasmet siunčiamas vienas kitas karininkas į svetimų 
valstybių kariuomenes stažo. 

Be siunčiamųjų svetur, Krašto Apsaugos Ministerija turi stipendi- 
ninkų ir mūsų Vytauto Didžiojo Universitete. Čia ruošiami inžinieriai, 
gydytojai, mechanikai, teisininkai, chemikai ir veterinoriai. 

Kad ir trumpa karininkų parengimo ir jų tobulinimo apžvalga ro- 
do, jog nepasiliekama vietoje, bet kiek mūsų galimumai ir ištekliai 

leidžia, einame įkandin, koja kojon kartu su šių dienų karo bendrojo 
mokslo, karo technikos ir su kitais šių dienų kariagos reikalavimais. 


Puskarininkių parengimas. 


Pirmieji mūsų kariuomenės puskarininkiai buvo parinkti sumanes- 
nieji iš savanorių arba kareivių ir nebaigę jokios specialinės mokyklos 
arba buvusieji rusų kariuomenės puskarininkiai, baigę tam tikrą mo- 
kyklą. Pradžioje puskarininkiams parengti 1920 metų spalių mėnesį 
1 dieną buvo įsteigtas Mokomasis batalionas, taigi manyta ir puska- 
rininkių mokymą centralizuoti. Tačiau kariuomenei gausėjant, greta 
pėstininkų kuriantis ir kitoms ginklų rūšims, Mokomasis batalionas 
neįstengė puskarininkių visoms ginklų rūšims parengimo aprėpti, ir 
1922 m. sausio mėn. 1 d. šis batalionas išformuojamas ir puskarinin- 
kių parengimas pavedamas betarpiškai dalių vadams vykdyti. Tiesa, 
kiek vėliau, 1925 m. XII. 15 dieną, buvo įsteigtas Mokomasis eskadro- 
nas kavalerijos dalių puskarininkiams rengti, bet ir jis 1927 m. bir- 
želio mėn. 1 d. išformuotas. Dabar visose ginklų rūšyse puskarininkiai 
ruošiami mokomosiose kuopose, baterijose, eskadronuose ar  moko- 
muosiuose būriuose. 

Mokomieji daliniai yra kiekviename pulke ir mažesniame atskira- 
me dalinyj. Į mokomuosius dalinius parenkami jauni kareiviai, išbuvę 
dalyj 1 mėnesį laiko, baigę nemažiau kaip 4 gimnazijos klases ir aukš- 
tesnio išsilavinimo. Esant trūkumui, į mokomuosius dalinius skiriami 
ir pradžios mokyklą baigusieji vyrai. Į sanitarijos, veterinarijos ir 1a- 
kūnų puskarininkių mokyklas priimami kareiviai, baigę 6 gimnazijos 
klases; lakūnams, be to, reikalinga sveikatos atžvilgiu būti tinka- 
miems aviacijos tarnybai. 

Mokomosiose kuopose ir mokyklose mokslas trunka 6—8 mėne- 
sius; išimti čia sudaro lakūnų puskarininkių mokykla, kur mokslas 
trunka 2 metus. 

Mokymo programa įvairi ne tik dėstomųjų dalykų, bet ir tam pa- 
čiam dalykui skiriamo laiko atžvilgiu. Kas vienoje ginklų rūšyje išei- 
nama pagrindinai, tai kitoje tik supažindinama bendrais bruožais — 
žiūrint, kuriai tarnybai ir kurioms pareigoms puskarininkiai ruošiami. 

Kadangi specialybės mokymo dalykai labai įvairūs ir skirtingi 
kiekvienai ginklo rūšiai, todėl nė neįmanoma jų čia ir išvardyti. 

Visą mokymo laiką siekiama, kad puskarininkiai būtų ne tik tin- 
kami kareivių instruktoriai ir savarankiški darbų vykdytojai, bet kad, 
prireikus, kautynių metu sugebėtų pavaduoti karininką, būrio vadą. 

Baigusieji mokomuosius dalinius išskirstomi į dalis skyrininkų ir 
būrininkų pavaduotojų pareigų eiti. Dviem geriausiai baigusiems mo- 
komąjį dalini įteikiamos dovanos — laikrodžiai. Pirmuoju baigęs gau- 
na sidabrinį, antruoju — nikelinį laikrodį, ir jiedu pakeliami į gran- 
dinio laipsnį. Kiti pakeliami į laipsnius už gerą pareigų atlikimą jų 
tikrosios tarnybos metu. 

Dabartiniu metu tikrosios tarnybos puskarininkiai rengiami mo- 
komosiuose daliniuose bei mokyklose. 

Be to, prie Veterinarijos Valdybos arklių kaustytojų kursus baigė 
308 Žemės Ūkio Rūmų komandiruoti civiliniai kalviai. 

Mokomieji daliniai veikia nuolatos ir parengia reikalingų pareigū- 
nų ne tik kariuomenei. Dalis baigusių mokomuosius dalinius, išėję at- 
sargon, gauna tarnybas kitose ministerijose ir valstybės įstaigose. 

Rikiuotės dalių puskarininkiai priimami policijos tarnybon ir miš- 
kų tarnybon eiguliais, ryšininkai Pašto Valdybon, keletas yra vietos 
paštų viršininkais; pionieriai — Kelių Valdybon; geležinkelininkai 
tarnauja Geležinkelių Valdyboje. Sanitarijos ir veterinarijos puska- 
rininkiai, būdami atsargoje, patarnauja, teikdami pirmąją pagalbą 
kaimui; kalviai, pagilinę savo amato žinias, sugrįžę tampa Žymiai nau- 
dingesniais kraštui. 


Liktinių puskarininkiųtobulinimas. 


Kandidatais į liktinius puskarininkius paliekami iš tikrosios tarny- 
bos puskarininkių, kurie tarnybos metu pasirodė gabūs, sumanūs, tu- 
rį sugebėjimų kareiviams mokyti ir auklėti; be to, turį ne mažesnį kaip 
4 gimnazijos klasės mokslo cenzą. Tačiau šiuo liktinių puskarinin- 
kių išsilavinimui nesitenkinama; jie toliau lavinami ir tobulinamos jų 
žinios. Dalyse, dalių vadų rūpesčiu, tęsiamas bendrojo ir karo mokslo 
bei specialybės mokymas per tam tikslui rengiamus kursus bei prati- 
mus. Žiemos metu pagilinamos taktikos žinios. Nagrinėjamos tokios 
temos, kurios įgalina pareikšti iniciatyvos ir sumanumo uždavinius 
vykdant. Šių pratimų metu siekiama, kad liktinis puskarininkis, atsi- 
dūręs sunkiose sąlygose, greit ir sumaniai rastų išeitį, jei ir priešo 
pusėje, aplinkybių verčiamas, paliktų veikti. 

Vasaros metu atliekama karinio ir specialaus mokymo dalykų prak- 
tika. Tam progų daug, nes liktiniai puskarininkiai, neatskiriamai nuo 
savo dalių, dalyvauja lauko pratimuose, vyksta kartu poligonan ir į 
manevrus. 

Pėstijos, artilerijos, kavalerijos ir karo technikos dalių liktiniams 
puskarininkiams tobulinti nuo 1936 m. yra įsteigti 5 mėnesių kursai. 
Dabar į viršilos laipsnį keliami tik baigusieji minėtus kursus puska- 
rininkiai. 

Dalis liktinių puskarininkių atliekamu laiku vakarais lanko gim- 
nazijos programų vakarinius kursus. Todėl nenuostabu, jei liktinis pus- 
karininkis, patarnavęs kariuomenėje 5—6 metus, išlaiko egzaminus iš 
viso gimnazijos kurso arba, belankydamas kitus kursus, įgyja kurią 
nors specialybę. Turime dabar karininkų iš buvusių liktinių puskari- 
ninkių, kiti, įgiję specialybę, tarnauja civilinėse įstaigose. 

Be minėtų kursų ir pratimų, dalių švietimo vadovai ir karininkai 
liktiniams puskarininkiams skaito eilę kariško ir auklėjamojo pobū- 
džio paskaitų. Be to, dalis liktinių savo iniciatyva, skirto karininko 
priežiūroje, susiburia į vaidintojų ratelius; kiti atliekamu laiku tre- 
niruojasi įvairiose sporto šakose. Daugumas pamėgęs lengvąją atletiką 
ir šaudymo sportą. Už šaudymą gausus puskarininkių skaičius yra 
laimėjęs asmenines dovanas, prizus ir ženkliukus. Yra ir tokių, kurie 
moko savo kuopos kareivius karinių dainų ir veda chorą. Daugelis 
bendradarbiauja karinėje spaudoje. Šia proga tenka paminėti buvusį 
liktinį puskarininkį, dabar rašytoją Liudą Dovydėną, laimėjusį vals- 
tybinę literatūros premiją už kūrinį „Broliai Domeikos“. 

Pramogų ir krašto pažinimo tikslais liktiniams puskarininkiams 
ruošiamos ekskursijos į kitas įgulas ir pajūrį — Palangą ir Klaipėdos 
uostą. Maršrutas parenkamas toks, kad kelionės metu būtų progos 
pažinti daugiau mūsų krašto įdomių ir istorinių vietų, kartu būtų at- 
lankytos įgulos ir šia pačia proga susipažinta su kitų dalių puskarinin- 
kiais. 

Šiuo metu mūsų kariuomenės liktinių puskarininkių kadras įvai- 
rus amžiaus, tarnybos ilgio, bendro išsilavinimo ir karinio mokslo at- 
žvilgiais. Jei tuo ir negalima pasigirti, tai nėra pagrindo ir sielvartau- 
ti, nes jų eilėse yra kovų dėl Lietuvos nepriklausomybės dalyvių, yra 
gerų šaulių, sportininkų; už gerą ir sąžiningą tarnybą ar paslaugas 
visuomenei yra apdovanotų ne tik kariuomenės vadovybės, bet ir Lie- 
tuvos Ugniagesių ir Artimui Pagalbon Sąjungų pasižymėjimų ženk- 
lais. 

Kaip anuomet, Nepriklausomybės kovų laikais, taip ir dabar mūsų 
liktiniai puskarininkiai, reikia tikėtis, mokamai atliks skirtus jiems 
uždavinius, o, prireikus, kovos lauke sugebės pavaduoti ir karininką — 
vadą. 

Artilerija žygyje 





Kareivių mokymas. 


Pirmaisiais nepriklausomybės metais kareiviams mokyti atskirai 
Svarbiausia kas kiekvienam savanoriui rūpėjo, tai gauti šautuvą ir 
mokėti su juo apseiti. Kitaip tuo metu ir nebuvo galima verstis, nes 
priešų daug, o kariuomenės vos keletas dalinių. Vėliau, suorganiza- 
vus keliolika pulkų, daliai ilsintis krašto viduje, būnant rezerve, ki- 
tiems prie komendantūrų bei atsargos batalionų, imtasi planingesnio 
kareivių apmokymo darbo. Tam tikslui buvo parengtos laikinosios pro- 
gramos, o 1930 metais pradedant, kiekvienai ginklų rūšiai buvo išleis- 
tos leidiniu „(Mokymo programos“. Šiose programose nupasakotas mo- 
kymo metodas, laikas suskirstytas laikotarpiais, išvardyti mokomieji 
dalykai; nurodyta kiek, kuriuo laikotarpiu, kuriam dalykui skiriama 
laiko. Šios programos kareivių mokymą visoje kariuomenėje — ginklų 
rūšyse — suvienodino. Dabar jau mokymo srityj turint pakankamai 
patyrimo, šios programos vėl papildomos, pataisomos, tobulinamos ir 
siunčiamos į dalis išbandyti praktiškai. Surinkus pastabas iš atitin- 
kamų viršininkų, ginklų rūšyse kareiviams mokyti bus išleistos nau- 
jos , Mokymo programos“, 


Bent bendrais bruožais aptarus kareivių mokymo srities vystymąsi, 
reikia, atrodo, paminėti, kaip ir ko mokomi kareiviai dabartiniu me- 
tu, nes daugeliui susidariusi nuomonė, kad kareivis mokomas vien tik 
„mMuštro“ aikštėje, šautuvo veiksmų, durtynių, kartais pašaudo ir „ka- 
la“ statutus. 


Tenka pradėti jaunaisiais kareiviais, seniau vadintaisiais „„naujo- 
kais“, Mūsų kariuomenė papildoma jaunaisiais kareiviais du kartus 
per metus: lapkričio ir gegužės mėnesių pradžioje. Daugumas vyrų 
ūkininkų sūnūs, todėl patvarūs, pakankamai užsigrūdinę ir ištvermin- 
gi; trūksta jiems kiek žvalumo ir judrumo. Prie šių trūkumų priside- 
da dar ta aplinkybė, kad šiuo metu šaukiamieji yra iškentę Didžiojo 
karo metus, kuriems vaiko ir jaunuolio amžiuje teko augti skurdžiose 
gyvenimo sąlygose, taigi daugumas jų yra fiziškai silpni. Be to, anuo- 
met ir pradžios mokyklų tinklas buvo retas, todėl pasitaiko pašauktųjų 
tarpe ir beraščių. Tačiau nė vienas kareivis, baigęs tikrąją tarnybą, 
negali grįžti namo beraštis. Šiam tikslui, pagal švietimo programą, 
dalies vado nurodymais organizuojamas beraščių mokymas. Trūkstant 
mokymo plane paskirto laiko, jie mokomi ir netarnybos valandomis. 
Beraščiai namo grįžta tik visiškai negabūs kareiviai. 

Tikroji kareivio tarnyba trunka 1'/; metų. 
Mokymo metu siekiama paruošti drąsų, sąmoningą, atkaklų gin- 
tis, veržių pulti ir pasiryžusį, nebojant jokių sunkumų, laimėti kareivį. 
Kareivis technikas, specialistas ruošiamas taip pat ta linkme, reika- 
laujama, kad jis ne tik mokėtų atlikti savo uždavinį, bet, aplinkybėms 
pareikalavus, kad sugebėtų taip pat gerai vartoti ginklą ir kautis. 
Kad kareiviai ne vien „„muštro“ ir statutų „kalimo“ mokomi, te- 
pavaizduoja žemiau dedamoji dalykų lentelė, kuri parodys, ko būtent 
kareivis, pavyzdžiui pėstininkas, mokomas. 
1. Taktika ir lauko tarnyba. 
2. Šaudyba. 
3. Ginklai (šautuvas, lengv. kulkosvaidis, pistoletas, sunk. kulkosvai- 
dis, minosvaidis, aut. pabūklas). 

.„ Granatos. 

„Rikiuotė (per savaitę tik dvi valandos). 

„Fizinis lavinimas. 

„Vidaus tarnyba. 

Kariuomenės drausmės statutas. 

„Įgulos ir sargybų tarnyba. 

„Bendros žinios (kareivio aprūpinimas, naujokų ėmimas, atsargos 
reikšmė ir kit.). 

11. Priešlėktuvinė, prieššarvuotinė ir priešcheminė apsauga. 

12. Krašto saugumas. 

13. Žemėlapių skaitymas. 

14. Karo lauko rengimas. 

15. Padedamosios ginklų rūšys. 

16. Higiena. 

17. Švietimas (plačia prasme). 

18. Tikyba. 

Išvardytieji dalykai rodo, kad kareivio mokymo kursas nėra jau 
toks nuobodus ir neįdomus. Be to, geresniems mokymo vaisiams pa- 
siekti, kiekvienoje kuopoje, eskadrone, baterijoje yra „mokymo kam- 
peliai“, nelyginant mažyčiai muziejėliai, būtent: ginklų, karo lauko 
rengimo, ryšių; priešdujinės, priešcheminės ir prieššarvinės apsaugos 
ir kiti. ,Kampeliuose“ kareivis mato ginklų piūvius, įvairių ginklų rin- 
kinį, apkasų ir įtvirtinimų detales, ryšių priemones ir kitas vaizdžiąsias 
mokymo priemones. 

Be karinių žinių, per visą tarnybos laiką, kas savaitė, kuopų vadai ir 
kiti tolygūs viršininkai veda savo kuopose auklėjamojo pobūdžio pa- 
sikalbėjimus, skaito paskaitas. Šių paskaitų tikslas — išaiškinti ka- 

reiviams įvairius klausimus, susijusius su karo tarnyba, kario elgi- 
musi dalyje ir už dalies ribų, politines gyvenamojo momento aplinky- 
bes ir kitokiais klausimais, kuriuos kuopų vadai ir aukštesnieji virši- 
ninkai randa reikalinga kareiviams aiškinti. 

Šitaip mokomi ir auklėjami kareiviai tarnybos metu. Laisvalaikiu 
ir šventomis dienomis kareiviai taip pat nepaliekami nuobodžiauti ir 
tinginiauti. 

Gimnastikos salėse susirenka miklieji ir mėgėjai sportininkai; aikš- 
tėje grupuojasi futbolininkai ir krepšininkai; mažiau išsilavinusieji 
pulko bibliotekoje laukia eilės knygoms paimti; kiti kareivių klube 
skaito laikraščius, lošia šachmatais, su svečiais kalbasi. Buvę beraš- 
čiai skaito Kareivio Elementorių arba raides vedžioja. 

Be šių pramogų ir asmeninių darbų kareiviai lanko dalies kiną. 
Filmas parenka švietimo vadovai. Bilietai kinan kareiviams labai pi- 
gūs — dvidešimt/ ir mažiau centų. Dažnai įvairių švenčių proga vi- 
siems kareiviams filmos rodomos ir dovanai. Kartais gerai filmai esant 
įgulos mieste, išrūpinami kariams papiginti kino seansai. Rudens ir 
žiemos metu rengiami kareiviams vakarai. Vakarų programą atlieka 
arba kviestieji artistai, arba patys dalies kariai. 

Tautos švenčių proga ir prieš paleidžiant atsargon Kauno įgulos ka- 
reiviai vedami Valstybės Teatran, kur jiems tenka pamatyti ne tik 
profesionalų vaidilų vaidinimą, bet kartu išgyventi ir tuos jausmus, 
kurie kyla ,„Aušros sūnus“, „Kęstutį“ ar „Laisvės kovotojus“ stebint. 

Tenka paminėti daromas susipažinimo tikslais ekskursijas į kitas 
ginklų rūšis bei įmones, fabrikus ir dirbtuves. Kareiviai supažindinami 
sų kitomis ginklų rūšimis kiekviena proga, ypač poligono pratimų me- 
tu, kada ten susirenka veik visos ginklų rūšys. 

Įmonėms, fabrikams ir dirbtuvėms lankyti skiriamos paskutinės 
tarnybos dienos. Kareiviai pamato, kaip gaminami įvairūs ūkio reik- 
mens, kaip apdirbami ūkininko gaminiai. Ilgam prisimena kareivis, 
kiek reikia įdėti darbo ir kruopštumo, kol dirbinys pasiekia vidaus ar 
užsienio rinką. 

Sutinkami naujokai, o palydimi eiliniai su orkestru, su maršo 
trenksmais. Atvyksta jie nedrąsūs, nesutartiniais žingsniais; dažnas 
eina galvą panarinęs, bet namo išlydint, jie į pirmykštį vaizdą nepa- 
našūs. 

Grįžta namo mūsų kareivis, baigęs drausmingą ir griežtą tvarkos 
atžvilgiu mokyklą; grįžta jis vikresnis ir dar daugiau užgrūdintas ir iš- 
tvermingesnis kaiman; pareina jisai namo jau ne tasai abejingas pilietis, 
bet drąsus ir ryžtingas, su platesniu žinių akiračiu, kuris jam sako, ko- 

dėl esame nepriklausomi; kurie darbai mūsų dar neužbaigti ir kodėl, 
kad ir paskui arklą einant, reikia stebėti rytus ir dažnai į vakarus pa- 
sukti veidą. 

Kad būtų pilnesnis kareivių mokymo vaizdas, tenka dar paminėti, 
kad yra buvę įsteigti jiems kursai, kurių tikslas — parengti reikiamų 
specialistų pareigūnų. 

Neužmirštami ir atsargoje esantieji kariai. Ir karininkų, ir puska- 
rininkių, ir eilinių dalis kasmet šaukiami karo pratimų. Atsargos ka- 
riai dažniausiai šaukiami karinių žinių pakartoti poligono ar manevrų 
laikotarpiais. Tatai leidžia pamirštas žinias prisiminti veikiant prak- 
tiškai. Dalis atsargos karių, būdami atsargoje, įstoja į Šaulių Sąjun- 
gą, kurioje būdami turi progos dažniau kario tarnybą prisiminti, 


Jungtinis kariuomenės mokymas 


Kariuomenės jungtinis dalinių mokymas vykdomas poligone ir ma- 
nevrų metu. Gegužės, birželio, liepos ir rugpiūčio mėnesiams kasmet 
visos ginklų rūšys vyksta poligonan. Čia atliekami dalių ir dalinių tak- 
tikos ir šaudymo pratimai. Be to, vykdomi taip pat divizijose tarp di- 
vizijos esančių dalių lauko pratimai pulkų skaidinyj. Panašūs prati- 
mai vykdomi ir žiemą. 

Visos kariuomenės metų mokymas užbaigiamas kariuomenės ma- 
nevrais. Ruduo pas mus teikia metų darbo vaisius bei gėrybes. Ka- 
riuomėnes vadovybė taip pat rudeniop patikrina, ko ir kaip išmokusi 
kariuomenė, pradedant eiliniu ir baigiant manevruojančių — mėlynųjų ir 
raudonųjų pusių — vadais. Manevrų metu stebima ne tik žmogus, bet ir 
negyvieji talkininkai ir tiriama jų tinkamumas ir pritaikomumas ka- 
riuomenės gyvenimui. 

Jungtinis kariuomenės mokymo laikotarpis — tai vadų veiklos, įvai- 
rių ginklų, priemonių ir aprūpinimo tinkamumo patikrinimas. 

Manevrai baigiasi, tačiau jų metu pasirodę trūkumai iškelia ke- 
letą negreit ir nelengvai sprendžiamų klausimų. 


Karinė spauda, bibliotekos 


Kariuomenei mokyti ir auklėti daug yra padėjusi karinė spauda. 
Be spausdinto žodžio ar vaizdo mokymas būtų neįmanomas ir sunkiai 
įvykdomas. Mūsų karinė spauda per dvidešimties metų laikotarpį atli- 
ko didelį darbą. Jos veiklą atvaizduos žemiau dedama darbų santrauka. 

I. Išleista per 2 000 atskirų leidinių. 

Svarbesniuosius leidinius galima suskirstyti šiais skyriais: 

1. Statutai, vadovėliai, mokymo programos, 

2. Kareiviams specialūs leidiniai, 

3. Karo mokslo klausimu leidiniai — atspaudai iš „Mūsų Žinyno“, 

4. Karinio turinio apysakos, eilėraščiai, dainos, 

5. Kareivių mokymui spalvotieji paveikslai, brėžiniai, 

6. Kareivio tarnybos vinjetės, laiškai, vokai ir kita, 

7. Maldaknygės. 

11. Karinė periodinė spauda: 

1. „Kariškių Žodis“ pradėjo eiti 1919 m. iš jo išaugo — 

2. Nuo 1920 m. savaitinis kareiviams laikraštis „Karys“. Jo dabar 
spausdinama 20 000 egzempliorių. 

3. „Mūsų Žinynas“ — karo mokslo, karinio rengimo ir auklėjimo mė- 
nesinis žurnalas, pradėtas leisti 1921 metais. Iki šiol išėjo XXXIV 
tomai. 

4. „Kardas“ — buvęs mėnesinis ir ėjęs prie ,,Mūsų Žinyno“ karinin- 
kų mėnesius, dabar atsiskyręs savarankiškas dvisavaitinis karininkų 
laikraštis. Išėjo 258 numeriai. 


D. „Kariūnas“ — leidžia Karo Mokyklos kariūnų klubas. Pradėjo eiti 
1932 metais, išleista 32 numeriai. „Kariūnas“ eina kartą per du 
mėnesius. 


Be to, buvo leidžiami „Šešėliai“, vėliau „Atspindžiai“, iliustruotas 
mėnesinis karių žurnalas. 


Kariuomenės bibliotekos. 


Kariuomenės bibliotekų organizacijos nuostatai paskelbti 1923 m. 
Įsakyme Kariuomenei Nr. 209. Kariuomenės bibliotekos skirstomos 
taip: Kariuomenės Biblioteka (centrinė), kariuomenės dalių ir įstaigų 
tarnybinės bibliotekos, karininkų ramovių bibliotekos ir kareivių bi- 
bliotekos. 

Kariuomenės Biblioteka renka karo ir bendrojo mokslo literatūrą, 
ypač tuos leidinius, kuriuose paliečiama Lietuva. Taip pat renkami ir 
tie leidiniai, kuriuose rašoma apie Lietuvos kaimynus. Kariuomenės 
biblioteka aprūpina karininkus jų studijoms ir tarnybiniam darbui 
reikalinga literatūra. 

Tarnybinėse bibliotekose laikomi mūsų ir svetimų kariuomenių sta- 
tutai ir kiti leidiniai, reikalingi karininkams ir kitiems pareigūnams 
jų tarnybiniam darbui. 

Karininkų ramovių bibliotekose laikoma karo, bendrojo mokslo ir 
dailioji literatūra. 

Kareivių bibliotekose laikoma dailioji ir populiari mokslo litera- 
tūra. 

Vienam skaitytojui tenka apie 12 perskaitytų tomų. Laikraščiai 
ir žurnalai skaitomi skaityklose ir į šį skaičių nejeina. 

1938 m. sausio mėn. 1 d. visose bibliotekose kariuomenėje buvo jau 
apie 170 000 tomų, iš jų 23 000 tomai Kariuomenės Bibliotekoje. 


Kariuomenės ugniagesiai. 


Apie kariuomenės mokymą kalbant, sunku praeiti tylomis pro ka- 
riuomenės ugniagesius. Jei jie, kito manymu, kariuomenės mokymui, 
karių parengimui kautynėms mažai ką tedavė, tai kraštui labai daug 
patarnavo. Atrodo, kad ugniagesių tarnyba nėra per daug toli ir nu- 
tolusi nuo kario pašaukimo — kautis su priešu, laukiant įvairių neti- 
kėtumų. Ugniagesiui dažnai ir taikos metu tenka parodyti drąsą, ryž- 
tumą, pasiaukojimą. Šias reikalingas kariui ypatybes praktiškai pa- 
deda išugdyti ugniagesių tarnyba. 

Kariuomenėje ugniagesių komandos įsteigtos 1928 m. birželio mėn. 
15 dieną. 

Kariams ugniagesiams paruošti ir tobulinti buvo suorganizuoti ati- 
tinkami kursai, jų buvo IV laidos. Tuos pats kursus lankė 12 šaulių 
rinktinių vadų ir 1 civilinis brandmajoras. 

K3 yra nuveikę kovoje su gaisrais kariuomenės ugniagesiai per sa- 
vo nepilną dešimtmetį, pavaizduos ši lentelė: 




















„  . | Pagalba Potvyniai, 
| Gaisrai I civilinėms| Miško griuvimai, Viso 
Įgulos ek koman- gaisrai | nelaimingi S “ 
ĮPAMSS doms atsitikimai . 
Visose įgulose 51 572 | 23 | 10 | 659 
Viso 
Bendrai paėmus, gaisruose, potvyniuose ir kit. buvo: 
si iš Darbo va- 
Kas iššaukta Iššaukimų landų Arba parų 
Kar. ugniagesių inspekcija (inspekto- 
rius, padėjėjas, adjutantas) „ . 428 742 30 
Komandos 4, 4 «4 a ao aš 604 2032 88 
Iš viso „ 1032 | 2774 | 118 parų 

Šie, kad ir negyvieji, skaičiai vaizdžiai rodo, ką yra kariuomenės 
ugniagesiai nuveikę per nepilną savo gyvenimo dešimtmetį. 


Kariuomenės sportas. 

Sportas kariuomenėje taip pat nėra užmirštas. Kariuomenės spor- 
to rungtynės buvo pradėtos 1926 m. ir vyko kasmet iki 1930 metų. 
Nukrypus per daug į mažiau pritaikomas kariuomenei sporto rūšis, 
nuo pirmykščių kariuomenės sporto rungtynių atsisakyta. Imta dau- 
giau dėmesio kreipti į šaudymo sportą. Šiais metais kariuomenės spor- 
to rungtynės — kariuomenės sporto diena — bus atgaivinta ir vyk- 
doma pagal naują programą. 

Raitųjų sportas — konkūrai, įtraukus ir civilius, vykdomi kasmet. 
Pirmosios raitųjų rungtynės įvyko 1919 metų vasarą dabartinėje Pet- 
ro Vileišio aikštėje. 1933 m. prie K. K. Rūmų buvo įsteigta Raitųjų 
Sporto Sąjunga ,,„Vytija“ žirginiam sportui skleisti civilių tarpe; turė- 
ta per 8000 raitininkų. 1935 m. „Vytijai“ nustojus veikti, skyriai pro- 
vincijoje likvidavosi. Iki šiol išliko tik Dzūkijos skyrius, kuriame yra 
apie 3000 raitininkų. Šiuo metu žirginiam sportui krašte vadovauja 
sudarytoji prie K. K. Rūmų Lietuvos Žirginio Sporto Sąjunga. 

Be rungtynių raiteliai yra atlikę eilę žygių. 

Šie žygiai nebuvo tik pasijodinėjimas kraštui pažinti, bet kartu bu- 
vo vykdomi ir taktikos uždaviniai. 

Toks bendrais bruožais kariuomenėje per dvidešimties metų lai- 
kotarpį atliktas darbas mokymo ir auklėjimo srityje. Čia nepaliesta 
Šaulių Sąjunga, karinio rengimo dalykų įvedimas mokyklose, karinio 
rengimo dalykams dėstyti aukštosiose mokyklose, mokytojų parengimas 
ir kitos darbo sritys, kuriose yra įdėję savo darbo ir pastangų kariuo- 
menės kolektyvai ir atskiri asmens. Šie darbai, kad ir ne betarpiškai, 
bet kariuomenės mokymą liečia taip pat. 

Dėl suprantamų priežasčių tikrosios tarnybos ir atsargoje esančių 
paruoštų specialistų karių skaičiai neduodami. 

Mūsų kariuomenė mokymo srityj yra atlikusi milžinišką darbą ne 
tik sau, bet ir tautai. Kariuomenė už jai išlaikyti skiriamus milijonus 
kraštui tuo pačiu — pinigais — neatsiteisia. Ji atsimoka tautai kitomis 
vertybėmis. 

Kariuomenės kraštui reikšmę ir svarbą nusako Jo Ekscelencijos 
Respublikos Prezidento, mūsų Tautos ir Vyriausio Ginkluotų Pajėgų 
Vado, dešimties metų Lietuvos Nepriklausomybės sukaktuvių proga 
paskelbtas Įsakymas Kariuomenei: 

ĮSAKYMAS KARIUOMENEI 
Nr. 84, 


Kaunas, 1928 m. lapkričio mėn. 23 d. 
Rikiuotės skyrius. 


Skelbiamas JO EKSCELENCIJOS RESPUBLIKOS PREZIDENTO 
įsakymas: 


„Švęsdama savo nepriklausomos valstybės atgijimo dešimties me- 
tų sukaktuves ir jas žymėdama paminklais ir paminkliniais kryžiais, 
Lietuvos visuomenė su didele padėka minėjo didžiuosius mūsų laisvės 
žygius. Bet pats didysis žygis, be kurio nebūtų ir nepriklausomos Lie- 
tuvos, yra jos ginkluotų pajėgų sudarymas. Ir jam, tam žygiui, sueina 
dabar dešimt metų lapkričio mėn. 23 dieną, kada mūsų pirmosios vy- 
riausybės Vilniuje buvo duotas pirmas įsakymas mūsų besikuriančiai 
kariuomenei. Vilniuje buvo paskelbta Lietuvos nepriklausomybė, Vil- 
niuje buvo padėti ir pirmieji pamatai mūsų kariuomenei. Tai ženklin- 
gas sutapimas. Gedimino sostinėje pasigirdo lietuvių tautos valia. Ge- 
dimino sostinėje ėmė reikštis ir jos galia. 

Nieko nesveria tautos teisė, jeigu jos neparemia tautos kalavijas. 
Šią tiesą suprato ir atjautė ne vien mūsų valdžia, bet ir plačioji lietu- 
vių visuomenė. Tai matome iš to, kad valdžios balsan anuomet atsilie- 
pė būrių būriai savanorių, su ginklu rankoje pasiryžusių ginti atgims- 
tančią Tėvynę, kuriai grėsė pavojus iš visų pusių. 

Kitas naujakures valstybes, kaip štai Lenkiją, rūpestingai rėmė pa- 
saulio galybės, laimėjusios karą, apsčiai aprūpino jas ginklais ir teikė 
joms visokių pašalpų. Lietuvos ne tik nešelpė anos galybės, bet dar 
grėsė pradžioje kitoms šalims duoti jai ginklų. Mat netikėjo, kad Lie- 
tuva gali išlikti nepriklausoma. Mes tikėjome, kadangi norėjome ir ry- 
žomės būti nepriklausomi, ir tikėjimas neapvylė mūsų. 

Lietuviai įveikė visas kliūtis kelyje į nepriklausomybę: kad ir truk- 
domi kitų, jie susidarė savo kariuomenę. Dėl to mes galime šiandien 
pasakyti: ne svetimųjų dėka, o mes patys, savitai, įsisteigėme savo 
ginkluotą pajėgą ginti, saugoti ir auklėti savo Tėvynei. 

Nuo Gardino ligi Baltijos jūros, nuo Dauguvos ligi Vokiečių pa- 
sienio mūsų savanoriai, partizanai ir šauliai savo krauju pašventino 
mūsų tėvų ir protėvių žemę, savo žaizdomis ir savo gyvybės aukomis 
suteikė garbingą vardą jos kareiviui. Apie tai skelbia karių-gynėjų 
kapai ir paminklai, pastatydinti ištikimų Lietuvos vaikų. 

Tie paminklai rodo, kaip lietuvių tauta moka branginti savo Tė- 
vynės sargus, jie rodo, kaip didelis yra įvykis mūsų valstybės atsta- 
tyme savo kariuomenės sudarymas. 

Lapkričio 23 diena mums primena, jog prieš dešimtį metų buvo pa- 
skelbtas galas tai gadynei, kada Lietuvos sūnūs buvo verčiami su gink- 
lu tarnauti toli svetimose šalyse svetimoms tautoms. Nuo tos dienos sto- 
jo Lietuvai nauja gadynė: jos sūnūs privalo stoti ginkluotų vyrų eilėsin 
čia pat arti savo sodybų, ginti ir saugoti savo šeimų židinį, savo šalies 
turtą, savo tikėjimą, savo tautos teises. 


Argi ne pats didysis įvykis yra ta atmaina, kad mūsų krašto gink- 
luota pajėga sudaroma jau iš savųjų ir savoms gėrybėms saugoti, sa- 
vo pačių įvestai, o ne svetimųjų atmestai tvarkai palaikyti ? 

Dėl to dabar tėvams ir giminėms, leidžiant savo jaunikaičius ka- 
riuomenėn, nebetenka nei raudoti, nei liūdėti, kaip kad seniau būdavo 
prie svetimųjų valdžios, o tenka džiaugtis ir didžiuotis, kad savo tė- 
vynei, savo tautai jų vaikai tarnauja. Tarnauti su ginklu yra kiekvieno 
piliečio pareiga, bet ta pareiga yra miela ir garbinga eiti. Teprimena 
mums tai šios sukaktuvės. Jų apvaikščiojimą dėl to teatjautie giliai ne 
vien kariuomenė, atsargos kariai ir šauliai, bet ir visa Lietuvos visuo- 
menė, 

Lapkričio 23 diena duoda mums progos bent mintimi pagerbti žu- 
vusius už Tėvynę karius ir bent valandėlę sutapti su jų prakilnia dva- 
sia, pasidžiaugti drauge su garbingais, dar tebegyvais mūsų nepri- 
klausomybės kovų dalyviais, įsidėmėti, jog Vilnius, iš kurio išėjo ir 
mūsų laisvės paskelbimas ir mūsų ginkluotų pajėgų pradžia, dar tebe- 
laukia mūsų. 

Be to, nepamirškime: paveldėtą, sukurtą pajėgą privalome stip- 
rinti. Kariuomenės stiprumas — ne vien ginklas, bet ir jos doras iš- 
auklėjimas. Kareivis turi būti ne vien drąsus ir paklusnus savo vadui, 
bet teisingas ir mylįs savo Tėvynę. Tų piliečių dorybių jis gali išmokti 
iš savo gerų draugų, o ypač iš savo vadų gero pavyzdžio. O mūsų gink- 
luota pajėga yra vieninga: ir kareiviai ir jų vadai yra kilę iš to pat 
kamieno: daugiausia iš Lietuvos kaimo, iš kurio prasidėjo lietuvių 
tautos atgimimas. 

Džiaugdamiesi savo ginkluotomis pajėgomis, rūpinkimės ir toliau, 
kad jų kūnas ir jų dvasia vis stiprėtų, kad, švęsdami antrą kariuome- 
nės sukaktuvių dešimtmetį, išvystume ją dar tvirtesnę. Visas pasau- 
lis nuolat kalba apie nusiginklavimą, bet tuo pačiu kartu visos šalys 
tvirtina savo karines pajėgas. 

Negali atsilikti ir Lietuva. Norėdama apsisaugoti nuo užpuolimų, 
ji privalo, kad ir nedidelės, bet atsparios kariuomenės. Tai reikia mums 
įsidėti galvon, minint jos gyvavimo dešimtmetį. 

Kaune Karo Muziejaus sode mes turime du paminklu: vieną — žu- 
vusiems kovose Tėvynės gynėjams — garbingai praeičiai atminti, ant- 
rą — Lietuvos stovylą — Lietuvos nepriklausomybei pažymėti. Tai 
mūsų garbės ir mūsų vilties simboliai — ženklai. Dėl to, atsikreipę į 
garbingą praeitį, turime šiandien jai pasakyti: Mes jums, karžygiai, 
palikome skolingi didele padėka už tai, kad padėjote savo gyvybę ant 
Tėvynės aukuro. Seksime jūsų pavyzdžiu. 

O dabartį ir pilną vilties ateitį nuoširdžiai pasveikinsime: Būkite 
sveiki savanoriai, atsargos kariai, partizanai, šauliai! 

Sveiki Vyties Kryžiaus kavalieriai! 

Lietuva Tėvynė sveikina savo garbingą kariuomenę jos dešimtųjų 
sukaktuvių dienoje. 

Visoms Lietuvos ginkluotoms pajėgoms valio! 


Kaunas, 1928 m. lapkričio mėn. 23 d. 
Pasirašė: A. SMETONA, 


Respublikos Prezidentas.“ 


Baigiant tenka trumpai pasakyti: taikos metu kariuomenė mokosi 
ir ruošiasi; prireikus gins Tėvynę nuo priešų; ištesės ir atliks jai skir- 
tą uždavinį garbingai. 

ADMINISTRACIJA 


NEPRIKLAUSOMOSIOS LIETUVOS VALSTYBĖS 
ADMINISTRACIJA 


A. Survila 


Štai jau 20 metų, kai gyvename laisvi, atstatę nepriklausomą val- 
stybę, Lietuvą. Žmogaus gyvenime 20-metis sudaro, vidutiniškai, apie 
ketvirtį jo amžiaus, bet valstybei toks laikotarpis yra labai trumpas, 
todėl valstybės gyvenimas per šį laiką negali tiek kitėti, kiek kitėja 
patsai žmogus. Bet, vis dėlto, ir valstybė, o ypač atgavusi savo sava- 
rankiškumą, pergyvena labai intensyvią kūrimosi stadiją, čia tobulin- 
dama savo tvarkymosi darbą, čia apimdama naujas darbo ar iš viso 
dar nesutvarkytas, bet skubiai tvarkytinas sritis, kad pasivytų ar bent 
neatsiliktų nuo kitų, jau seniai savo nepriklausomą gyvenimą gyvenan- 
čių valstybių, arba imdamasi atitaisyti kitų buvusių šeimininkų darbus, 
kurie neatitinka atstatytos valstybės interesus ir sąlygas. 

Be abejo, kaip kiekvienas naujai pasiimtas darbas, taip ir atstaty- 
tos valstybės tvarkymas, dėl paties atstatymo sunkumų ir svetimųjų 
iš šalies atneštų. idėjų įtakos, o taip pat dėl tinkamai išlavintų savų 
inteligentinių pajėgų trūkumo, — neišvengia klaidų, todėl valstybės 
kūrimo darbe žymią vietą užima net ir savų klaidų atitaisymas. Juk 
valstybinio darbo patyrimo bei savų tradicijų nebuvimas savaime rei- 
kalavo nuolatinio intensyvaus valstybės darbo sutvarkymo, tobulini- 
mo ir visokeriopos valstybinio mato kūrybos. 

Tatai aiškiai matyti iš mūsų administracinio sutvarkymo kūrimosi 
sričių. 

Kalbant apie administracinio sutvarkymo eigą, tenka dar kiek pri- 
siminti ir pačios Lietuvos valstybės administracijos pagrindus. 

Valstybės administracijos viršūnė pagal konstituciją yra Valsty- 
bės Prezidentas ir Ministerių Kabinetas. Ministerių Kabinetą sudaro 
Valstybės Prezidento skiriamas ministeris pirmininkas ir jo pristatyti 
ir Valstybės Prezidento patvirtinti ministeriai. Valstybės Prezidentas 
ir Ministerių Kabinetas atstovauja tai valstybės valdžios funkcijai, 

kuri, paprastai, vadinama vykdomąja valdžia arba valstybės administra- 
cija plačia to žodžio prasme. Ši valstybės valdžios funkcija dar skirsto- 
ma atskiromis šakomis, vadovaujamomis atskirų ministerių ir sudaro 
atskiras administracijos rūšis: krašto apsaugos, užsienio, susisiekimo, 
finansų, žemės ūkio, švietimo ir vidaus reikalų. 

Visos čia paminėtos administracijos šakos, plačiąja šio žodžio pras- 
me, apima tam tikras specializuotas sritis, o viena iš jų, būtent: vi- 
daus reikalų šaka, apima pamatinės ir esmines valdymo funkcijas (so- 
cialinės taikos, ramybės ir piliečių saugumo laidavimas) ir paprastai 
gyvenime vadinama administracija siaurąja to žodžio prasme. Tad čia 
ir kalbėsime bendrais bruožais apie šios srities vystymąsi, neliesdami 
kitų administracijos šakų. 

Lietuvos valstybė, imdamasi savo atstatymo darbo, paveldėjo ad- 
ministracinio sutvarkymo tradicijas ir normas iš buvusių okupantų, 
rusų imperijos ir vokiečių okupacinės valdžios. Rusų valdomoji Lietu- 
vos teritorija buvo padalyta į gubernijas, o jos, savo ruožtu, į apskri- 
tis (ujezdus) ir valsčius ar gminas (buv. Suvalkų gubernijoj) Vo- 
kiečiai, užėmę Lietuvą, jos teritorijos administravimą padalijo į krei- 
sus, kurie apėmė, dažniausiai, mažesnes teritorijos dalis negu buvu- 
sios rusų apskritys, ir į becirkus, kurie iš dalies atitiko bažnytines pa- 
rapijas, iš dalies buv. rusų valsčius ar gminas. Smulkiau visos šios vei- 
kusios tvarkos čia netektų minėti, tačiau apie tai užsiminta vien tik dėl 
to, kad tokia tvarka turėjo įtakos ir mūsų administracinių vienetų nu- 
statymui bei sutvarkymui. 

Pirmasis Lietuvos valstybės administracijos organizavimas ėjo 
dvejopu būdu: iš viršaus — per Valstybės Tarybos sudarytą laikinąją 
vyriausybę ir jos įgaliotinius, ir iš apačios — per parapijų, valsčių ko- 
mitetus ir apskričių, kreisų komitetus (seimelius). Susidarius pirma- 
jai laikinajai Lietuvos vyriausybei, 1918 m. lapkričio 11 d. buvo iš- 
leistas į tautą atsišaukimas, kuriuo buvo raginama Lietuvos visuomenė 
organizuotis ir ruoštis perimti valdžią iš vokiečių į savo rankas. Or- 
ganizavimasis ėjo tiek parapijose, tiek to laiko apskrityse, kreisuose. 
Visur buvo renkami parapijų komitetai ir organizuojama apsauga. Iš 
parapijų komitetų atstovų buvo sudaromi apskričių komitetai. Maždaug 
tuo pat laiku laikinoji vyriausybė išsiuntinėjo į įvairias Lietuvos vie- 
tas savo įgaliotinius. Jų uždavinys buvo aiškinti gyventojams gyvena- 
mąjį momentą ir organizavimosi svarbą. 

Tie įgaliotiniai nebuvo nuolatiniai vyriausybės atstovai vietose, 
todėl tokia padėtis negalėjo būti patenkinama, nes vyriausybė, kad ir 
menkai, negalėjo būti informuota apie vietos komitetų veikimą, o apie 

žymesnę jos įtaką sakytiems komitetams netenka ir kalbėti. Tad jau 
1918 metų gruodžio 17 d. vidaus reikalų ministeris išleido pirmąjį ap- 
linkraštį, kuriuo buvo sudaryta apskrityse apskričių viršininkų, kaip 
vyriausybės nuolatinių vietos atstovų, institucija, ir pavesta jiems or- 
ganizuoti vietos valdžios organus ir gyventojų apsaugą, o taip pat būti 
tarpininkais tarp centro valdžios ir vietos žmonių. Pagal šį aplinkraštį 
apskričių viršininkai buvo ne vien aprėžtos kompetencijos vietos val- 
džios organai, bet lyg ir valdžios įgaliotiniai, turį savo žinioje ne tik 
viešąją apsaugą, socialinius reikalus, bet ir padedą visoms vietos įs- 
taigoms kurtis. 

Pradžioje apskričių ribos nebuvo tvirtai fiksuotos, jos buvo nusta- 
tomos dažniausiai imant pagrindu čia rusų apskričių ribas, čia vokiečių 
kreisus, bet, atsižvelgiant į vietos gyventojų reikalus, vienur jos buvo 
praplėstos, kitur susiaurintos. Pagaliau, 1919 metų liepos 1 d. įstaty- 
mu nustatytos apskričių ribos laisvoje Lietuvos dalyje, o Lietuvos oku- 
puotos dalies administracinį padalijimą paliekant ateičiai sutvarkyti; 
tų apskričių ribos dar kiek kaitaliojosi. Dabar nepriklausomos Lietu- 
vos plotas padalytas į 20 apskričių, būtent: Alytaus, Biržų, Kauno, Kė- 
dainių, Kretingos, Marijampolės, Mažeikių, Panevėžio, Raseinių, Ro- 
kiškio, Seinų, Šakių, Šiaulių, Tauragės, Telšių, Trakų, Ukmergės, Ute- 
nos, Vilkaviškio ir Zarasų. Be to, Klaipėdos kraštas yra padalytas į 
3 apskritis, būtent: Klaipėdos, Pagėgių ir Šilutės. Kiekviena apskritis 
dar yra padalyta į valsčius, kurių skaičius ne kiekvienoje apskrityje 
vienodas. 

Vidaus reikalų ministerijos 1918 m. aplinkraščiu nustatytos aps- 
kričių viršininkų pareigos neapėmė vietos reikalų tvarkymo visumos. 
Dalis vietos reikalų rūpinimo buvo palikta vietos komitetams. Tuo 
būdu susidarė tokia būklė, kad kai kur ėmė nusverti vietos reikalai, 
kurie nevisad buvo suderinami su visos valstybės reikalais. Be abejo, 
tatai turėjo iškelti valdymo centralizacijos pradmiems, stiprinant 2p- 
skričių viršininkų padėtį prieš vietos komitetus. Iš šių komitetų vė- 
liau išsivystė savivaldybės, kurioms palikta savarankiškai tvarkyti vie- 
tos reikalus tiek, kiek tai atitinka visos valstybės interesus. , 

Valstybės viduje besitvarkant ir bendrosios administracijos šakoms 
besispecializuojant, apskričių viršininkų kompetencija įgauna aiš- 
kesnes formas ir toji kompetencija vis labiau suvedama į atskirais 
įstatymais dedamas apskričių viršininkams prievoles bei teises. Dalis 
apskričių viršininkų kompetencijos tvarkoma dar buv. rusų Imperijos 
įstatymais, kurie neprieštarauja mūsų konstitucijai Ir veikiantiems įs- 
tatymams, nes dar nesuspėta išleisti savų, atitinkančių vietos sąly- 

gas įstatymų, kurie apimtų atsirandančių naujų gyvenimo reikalų 
tvarkymą. Tuo būdu šiandien į apskričių viršininkų kompetenciją įeina 
jau ištisas teisinių normų kompleksas, apie kurį būtų pravartų bent 
trumpai išsitarti. 


Apskričių viršininkų kompetencija ir pareigos yra: 


1. viešosios tvarkos palaikymas ir pasienio apsaugos reikalai: 

2. savivaldybių priežiūra, kiek savivaldybių įstatymai tai paveda; 

3. susirinkimų reikalai; 

4. spaudos ir draugijų priežiūra; 

J. viešosios sveikatos ir sanitarijos reikalai, kiek atitinkami įsta- 
tymai tatai paveda; 

6. darbo ir socialinės apsaugos reikalai: 

7. viešojo naudojimosi vietų ir turto reikalai: 

8. pilietinės padėties reikalai; 

9. pasienio judėjimo reikalai ir valstybės sienų apsauga; 

10. visa eilė kitų reikalų, būtent: viešųjų rinkliavų, aukų ir loteri- 


jų priežiūra; matų, saikų ir svarstyklių priežiūra ir pan. 

Valstybės ūkio srityje, kiek tatai liečia Vidaus Reikalų Ministeri- 
ją, apskričių viršininkai yra antraeiliai valstybės biudžeto kreditų 
valdytojai, ir todėl dar turi eilę pareigų valdžios turto priežiūros ir at- 
skaitomybės srityse. 

Būtų sunku čia išvardyti apskričių viršininkų teises ir pareigas 
bei kompetenciją, kuri savaime išeina iš jų padėties, kaip vyriausio 
valdžios administracijos atstovo apskrityje. 

Apskričių viršininkų žinioje yra policija, organizuota karinės draus- 
mės pagrindais. Ji saugoja viešąją tvarką ir ramybę ir yra vykdoma- 
sis organas teismo ir kitų, įstatymais numatytų, įstaigų  nutari- 
mams. 

Taip pat policija saugoja ir valstybės sienas. 

Apskričių viršininkai tiesiogiai priklauso Vidaus Reikalų Ministe- 
rio ir veikia jo priežiūroje bei instrukcijomis, nes Vidaus Reikalų Mi- 
nisteris, kaip šio straispnio pradžioje minėta, atstovauja administraci- 
jos šakai siaurąja prasme. 

Be viešosios policijos dar yra valstybės saugumas ir kriminalinė 
policija, kurios tiesiogiai priklauso Vidaus Reikalų Ministeriui. 

Vidaus Reikalų Ministerio dispozicijoje yra Geležinkelių Policija, 
Valstybinė Klaipėdos krašto pasienio Policija bei specialios policijos 
rūšys. 

Iš viso, mūsų administracinis sutvarkymas, kaip iš čia paduotų 
keletos minčių matyti, ėjo vis labiau atitinkančia tautos kultūrines, 
dvasines ir materialines ypatybes ir Lietuvos gyvenimo sąlygas, vis 
labiau derinosi prie mūsų politinio ir visuomeninio  susitvarkymo. 
Buvo laikai, kad administracijos įstaigose, dėl savų inteligentinių pa- 
jėgų trūkumo, atsirasdavo žmonių su svetimomis mums tendencijomis 
ir dvasia, bet dabar, per dvidešimt laisvo gyvenimo metų mūsų mokyk- 
loms papildžius mūsų tautos intelektualiai išlavintų žmonių eiles, 
pats administracijos įstaigų štatas intelektualiai žymiai pakilo, o ir ad- 
ministracinė krašto santvarka vis labiau įgauna kraštui tinkančias 
formas. Taigi, žengdami į dvidešimt pirmuosius nepriklausomo gyve- 
nimo metus, mes drąsiai galim tikėti, kad mūsų administracinis su- 
sitvarkymas, savomis formomis, prilygs, jei jis dar kai kur neprilygsta, 
senų, turinčių didelę administracinę praktiką, valstybių administraci- 
jai. 

ŪKIS IR FINANSAI 


LIETUVOS ŽEMĖS ŪKIS 1918-1938 M. 


Dr. J. Krikščiūnas 


PRIEŠKARINIS MŪSŲ ŽEMĖS ŪKIS 


Devynioliktame ir dvidešimtame amžiuje Vakarų Europoje ir kai 
kuriuose užjūrio kraštuose išaugo pramonė. Miestuose susibūrė daug 
žmonių; šie miestai pasidarė talpiomis žemės ūkio gaminiams parduoti 
rinkomis. Daugelio Europos šalių ūkis suintensyvėjo, t. y. ūkininkai 
pradėjo, palyginti, nedideliuose plotuose gaminti daug įvairių produktų: 
grūdų, mėsos, pieno produktų, kiaušinių ir kt. 

Lietuvos žemės ūkis iki pačių pastarųjų prieškarinių laikų pasiliko 
primityvus ir ekstensyvus: laukų ir žalių plotų derliai buvo nedideli; 
gyvulių buvo laikoma nedaug ir tie patys prastai būdavo prižiūrimi. 
Tokia padėtis Lietuvoje laikėsi dėl daugelio aplinkybių. Visų pirma, 
intensyviai ūkininkauti gali tik toks ūkininkas, kuris yra apsišvietęs, 
kuris sugeba sekti ir suprasti rinkų reikalavimus ir vykstančius juose 
pakitėjimus ir kuris, pagaliau, yra pakankamai lankstus, kad prisitaiky- 
tų prie tų rinkų reikalavimų. Neseniai iš baudžiavos jungo išsilaisvinęs 
ir krašto pavergėjų — rusų — engiamas, Lietuvos ūkininkas paminėtų 
privalumų neturėjo. Tai buvo viena iš svarbiausiųjų mūsų žemės ūkio 
atsilikimo ir ekstensyvumo priežasčių. Bet buvo ir kitų priežasčių. 


Pav., žinoma yra, kad ūkio intensyvinimas reikalingas rimtų piniginių 
investicijų. Laukų derliai gali augti tik tada, kada laukai nusausinti, 
stipriai įtręšti, kada ūkininkas turi gausų inventorių žemei įdirbti. Vi- 
siems šitiems reikalams reikalingos lėšos. Lygiai tą patį galima pasa- 
kyti apie gyvulininkystės, sodų bei daržų ūkio intensyvinimą. Ir šiems 
reikalams reikia pinigų. O jų krašte prieš pasaulinį karą visai mažai 
tebuvo. Nors šioks toks kreditas XIX-o šimtmečio pabaigoje ir XX-o 
pradžioje buvo Lietuvoje suorganizuotas, bet smulkesniems ūkinin- 

kams sunku buvo juo pasinaudoti, todėl didelio vaidmens krašto gamy- 
bos suintensyvinime jis nesuvaidino. 

Senosios Lietuvos žemės ūkio šakos buvo: grūdų, arklių ir linų ūkis. 
Jas galima būtų pavadinti „eksportinėmis šakomis“, nes prieš pasau- 
linį karą jų produktai būdavo reguliariai vežami į svetimus kraštus. 
Kitos ūkio šakos buvo labai silpnos ir, palyginti, mažai teduodavo. Iš 
tokių galima paminėti: pieno, kiaulių, paukščių ūkius. Tačiau ir šios 
ūkio šakos duodavo kai ką eksportui. 

Visų paminėtų ūkio šakų našumas nebuvo didelis: nedaug tebuvo 
eksportuojama grūdų, nedaugiausia arklių, nedaug tebuvo išvežama linų 
pluošto ir sėmenų; dar mažiau eksportui medžiagos duodavo aukščiau 
paminėtos, jei taip galima būtų pavadinti, „antraeilės ūkio šakos“: 
pieno, paukščių ir kiaulių ūkiai. 

Iš dalies pačių ūkininkų iniciatyva (Užnemunė), iš dalies rusų admi- 
nistracijos įstaigoms stengiantis, pirmi baidymai Lietuvos žemės ūkiui 
intensyvinti nadaryti pačiais pastaraisiais prieškariniais metais: Užne- 
munėje, vadovaujant Marijampolės Žemės Ūkio Draugijai, kitose Lie- 
tuvos dalyse — vadinamosioms „žemės tvarkymo komisijoms“ (,,zem- 
leustroitelnyjy komisiji“) ir kai kurioms kitoms organizacijoms, buvo 
steigiami kergimo punktai, modernios pieninės, per paskaitas ir kur- 
sus ūkininkai mokomi geriau žemę dirbti ir stipriau ją tręšti ir tt. Tos 
pačios komisijos pradėjo skirstyti kaimus į vienkiemius. Visos šios 
priemonės turėjo tikslą mūsų žemės ūkį sumoderninti ir suintensyvinti. 

Kaip sakyta, paminėtos priemonės pradėta vartoti prieš pat pasau- 
linį karą, todėl daug rezultatų jos nedavė. Tačiau Lietuvos žemės ūkio 
moderninimo pradžia jau buvo padaryta: prasidėjo (tiesa, labai kuklus) 
sviesto eksportas į Vakarų Europą, pradėta laikyti geresnių gyvulių, 
mėginta didinti laukų derliai.  Tiksliais skaičiais išreikšti prieš- 
karinio mūsų žemės ūkio būklę ir parodyti jo moderninimo vaisius mes 
negalime, nes Lietuva tada buvo inkorporuota į Rusijos valstybę ir nei 
savos atskiros statistikos, nei savų muitų sienų, nei savų įstaigų netu- 
rėjo. Visi reikalai buvo tvarkomi gubernijomis, kurių sienos dažnai 
nesutapdavo su dabartinėmis Nepriklausomos Lietuvos sienomis. Pa- 
galiau, eksporto iš lietuviškų gubernijų išaiškinimas mažai ką duotų, 
nes yra žinoma, kad prieš karą Lietuvos ūkininkai savo produktais rū- 
pino tokius stambius miestus kaip Ryga, Vilnius, Liepoja, Daugavpilis, 
Gardinas ir kt. Parduodamus čia produktus dažnai tektų priskirti prie 
„vidaus suvartojimo“, tuo tarpu dabar tokius pardavimus mes linkę 
būtume priskirti prie eksporto. 

Iš dalykų, kurie aiškiai vaizduoja prieškarinio mūsų žemės ūkio 
būklę, mes turime tik lietuviškųjų gubernijų derlių statistiką. Iš jos mes 
patiriame, kad svarbesnių kultūrų 1906 — 1910 m. vidut. derlius kvin- 
talais*) buvo: 


Kauno gub. Vilniaus gub. Suvalkų gub. Rytų Prūsai 


Kviečiai 9,0 6,5 10,11 17,9 
Rugiai 7,9 5,9 8,95 16,5 
Miežiai 8,0 6,8 9,31 17,0 
Avižos 7.8 6,0 7,64 17,0 
Linai 45 3,8 — -— 

Bulvės 58,9 60,3 72,04 136,9 


Iš lentelės mes matome, kad visos Lietuvos derliai prieš pasaulinį 
karą buvo visai nedideli; jie toli atsiliko nuo Rytų Prūsų derlių. Tuo 
tarpu ši Vokietijos provincija yra greta Lietuvos ir turi labai panašias 
žemės ir klimato sąlygas. Olandijos, Belgijos, Danijos ir kai kurių 
kitų kraštų derliai buvo dar daug aukštesni už Rytų Prūsų, vadinasi, ir 
Lietuvos derlius. 


Ką duodavo ūkininkams kiaulių ūkis, pasakyti labai sunku, nes tik 
maža Lietuvoje užaugintų kiaulių dalis eidavo į užsienius; didžioji jų 
dalis būdavo sunaudojama artimesnėse rinkose, t. y., patekdavo arba 
į Lietuvos, arba į buvusios Rusijos didesnius miestus. Tikrai žinoma 
tik tiek, kad tada bekoninės kiaulės parduoti nebuvo auginamos, kad 
būdavo parduodamos išskirtinai riebios lašininės, dažniausiai lietuviš- 
kos vietinės kiaulės tipo, kurios, kaip žinoma, lašiniams tinka. Bet kurių 
įmonių (skerdyklų) kiaulėms paskersti ir skerdienai paruošti ekspor- 
tui tais laikais Lietuvoje nebuvo, todėl į didesnius miestus ir į užsienius 
(dažniausiai į Vokietiją) Lietuvos kiaulės patekdavo gyvos ir tik vie- 
toje jos būdavo paruošiamos vartoti. 


Kiek Lietuvoje užaugintų ir nupenėtų kiaulių patekdavo už Lietu- 
vos ribų, t. y. būdavo eksportuojama, šiandien pasakyti sunku. Tačiau 
turimi duomenys sako, kad kiaulių eksportas tada nesalėjo būti dide- 
lis: visų pirma, tais laikais kiaulių Lietuvoje buvo žymiai mažiau kaip 
šiandien; vėliau tais laikais jos būdavo auginamos ūkyje po kelerius 
metus ir tik visai užaugusios penimos ir nupenėtos parduodamos. 


—— 


*) Kvintalas arba metrinis centneris — 100 kg. 1912 m. duomenys, 

Modernaus pieno ūkio, t. y. tokio, kada pienas perdirbamas tinkamai 
įrengtose pieninėse į sviestą arba į sūrį ir organizuotai išvežamas, prieš 
pasaulinį karą Lietuvoje tebuvo tik pati užuomazga. Dažniausiai dva- 
rininkai savuose dvaruose įsirengdavo pienines ir jose perdirbdavo sa- 
vo ir savo kaimynų pieną. Buvo taip pat įkurtos kelios kooperatinės 
pieninės, bet prieš pasaulinį karą jos visai neilgai veikė ir karo metu 
užsidarė. 

Kad prieškariniais laikais mūsų pieno ūkis vaidino tik nežymų vaid- 
menį, rodo užsilikusios žinios apie tų laikų pieninių ir jų sąjungų darbą. 
Štai didžiausia sviesto tiekėja vidaus ir užsienio rinkoms buvo šiaurės 
Lietuvos dvarininkų organizacija „Birutė“. 1909 — 1913 m. ji pardavė 
sviesto vidaus ir užsienio rinkose statinių: 


1909 m. 1910 m. 1911 m. 1913 m. 
Vidaus rinkose 941 850 580 1385 
Užsienyje 862 1093 1914 961 


Iš duotų skaičių matome, kad sviesto gamyba ir pardavimai buvo 
labai kuklūs. Be to, didžioji ūkininkų dalis tuomet gyveno sodžiuose 
ir pieno ūkiu visai nesivertė; daugiausia pieno gamino ir pieninėms 
statė dvarininkai. 

Linų ūkis prieškariniais laikais nedaug tebuvo siauresnis už šian- 
dieninį. Linų apdirbimas ūkiuose ir paruošimas parduoti buvo panašus 
į šiandieninį, tik dabar jis kiek patobulintas. Dabar veikia visame 
krašte vienodai dirbąs linų pluošto rūšiuotojų aparatas, kurio prieš- 
kariniais laikais nebuvo; nebuvo taip pat ir eksporto kontrolės. 

Arklių ūkis prieš karą buvo svarbi mūsų ūkio šaka. Jis nebuvo labai 
gerai organizuotas, tačiau daugelio sričių ūkininkai tais laikais mokė- 
davo užauginti gerus arklius ir pelningai juos parduoti. Prieškariniais 
laikais arkliai Lietuvos ūkininkui, be abejo, duodavo daugiau, kaip da- 
bar kad duoda. Taip yra dėl to, kad tada buvo gyvas arklių pareikala- 
vimas vidaus ir užsienių rinkose, o dabar arklius sėkmingai konku- 
ruoja motorai, ir jų pareikalavimas susilpnėjo. 

Būta prieš karą ir kitų ūkio šakų, kurios, tačiau, daug kraštui ne- 
duodavo. Iš tokių ūkio šakų galima paminėti žąsų, vištų ūkius ir kt. 

Pasaulinis karas sudavė visam mūsų krašto ūkiui didelį smūgį; su- 
prantama, kad skaudžiai nukentėjo ir žemės ūkis: daug ūkininkų trobe- 
sių buvo sudeginta arba sugriauta, daug inventoriaus surekvizuota, 
daug laukų išraižyta apkasais arba palikta dirvonuoti. 

Paskelbus Lietuvos nepriklausomybę, pirmais metais ūkiniais reika- 
lais maža tebuvo progos rūpintis, nes teko kovoti su įsiveržusiais į 

Naujosios Lietuvos jaunoji ūkio viltis — jaunieji ūkininkai 


kraštą rusais, vokiečiais, bermontininkais ir lenkais. Ūkis pradėtas 
tvarkyti tik pasirašius su rusais taiką, t. y. antrojoje 1920 m. pusėje 
ir vėliau. 

Darbą pradėjus, prieš tų laikų mūsų žemės ūkio reikalų tvarkytojų 
akis atsistojo du dideli uždaviniai: iš vienos pusės, reikėjo užgydyti 
karo padarytas žaizdas, o iš antros, reikėjo susirūpinti ūkio sumoderni- 
nimu, jo našumo pakėlimu ir pritaikymu naujų rinkų naujiems reika- 
lavimams. Tai buvo platūs uždaviniai, kuriuos įkūnyti galima buvo 
tik per ilgesnį laikotarpį. Darbo imtasi tuojau, ir jis dirbtas iš karto 
keliomis kryptimis. Dirbtas jis bendromis vyriausybės ir ūkininkų 
pastangomis. 


Karo žaizdų gydymas. 


Nors pasaulinis karas buvo padaręs Lietuvos žemės ūkiui labai daug 
ir gilių žaizdų, tačiau jų gydymas neilgiausiai teužtruko. Didžioji Lie- 
tuvos ūkininkų dalis net mūšių metu iš savo ūkių nepasitraukė ir dirbo 
savo darbą, kaip tik atsirasdavo bent kokios sąlygos jam dirbti. Po 
rusų 1915 m. pasitraukimo iš Lietuvos didžioji ūkininkų dalis karo jau 

nematė. Žinoma, jų gyvenimas okupacijos laikais nebuvo lengvas: vo- 
kiečiai rekvizavo gyvulius, atiminėjo padargus, grūdus ir kt. Apie nor- 
malų ūkininkavimą arba apie bent kokią pažangą tuomet negalėjo būti 
jokios kalbos. Tačiau, gyvendami savuose ūkiuose, ūkininkai stengėsi 
turėti būtiniausių gyvulių, stengėsi visus laukus apsėti, kai kurie mė- 
gino restauruoti karo metu sudegintus trobesius. Vis dėlto vokiečių 
okupacijos laikais mūsų žemės ūkis buvo daugiau alinamas nei atsta- 
tomas. 

Kadangi mūsų ūkininkų trobesių didžioji dalis yra mediniai ir gana 
paprasti ir kadangi vyriausybė karo padegėliams davė palengvintomis 
sąlygomis miško medžiagos, ūkininkų daugumas, palyginti, greit atsta- 
tė karo metu sunaikintus trobesius. Tiesa, jie nebuvo gražūs ir mo- 
derniai sutvarkyti, tačiau juose gyventi ar gyvulius laikyti buvo gali- 
ma; ūkininkai jais tenkinosi ir rūpinosi kitų ūkio šakų atstatymu. 

Netaip skubiai buvo restauruojami sunaikinti dvarų trobesiai. Visų 
pirma, dvarams atstatyti buvo reikalingi didesni kapitalai, kurių krašte 
nebuvo; vėliau, jau pirmais nepriklausomo gyvenimo metais, pradėta 
kalbėti apie žemės reformą, todėl dvarininkų daugumas laikėsi rezer- 
vuotai ir nesiskubino trobesius tvarkyti. Dėl to 1922 — 1924 m., kada 
mažne visi karo metu sunaikinti ūkininkų trobesiai jau buvo atstatyti, 
daug dvarų trobesių dar pasiliko nerestauruotų. Dalis jų buvo pritai- 
kyti naujakuriams, vykdant žemės reformą, dalis buvo palikti dvaruose 
ir čia sutvarkyti. 

Dirvonavusių žemių tvarkymas buvo pradėtas pirmais pokariniais 
metais. Šis darbas truko, palyginti, neilgai: ūkininkai pasistengė greit 
prisiauginti ar nusipirkti darbo gyvulių ir visus ariamus laukus suarti 
bei apsėti. Skubiai šitai daryti juos skatino ta aplinkybė, kad tais 
laikais visur labai trūko maisto ir kad už visokius produktus galima 
buvo gauti geras kainas. Anksčiau savo laukus sutvarkė ūkininkai, 
kiek vėliau — dvarininkai. 

Gyvulių ūkio atstatymas truko taip pat neilgiausiai. Iš vokiečių 
paliktų nerekvizuotų gyvulių ūkininkai pradėjo palikinėti daugiau 
prieauglio, ir, palyginti, greit buvo restauruotas seniau buvęs gyvulių 
skaičius. 

Žinovai teigia, kad 1923 — 1924 m. mūsų žemės ūkio našumas pa- 
siekė prieškarinio našumo ribas. Tą didelį karo žaizdų gydymo darbą 
padarė mažne vieni ūkininkai savomis jėgomis: karo padaryti nuosto- 
liai jiems nebuvo grąžinti; paskolas užtraukti tais laikais buvo labai 
sunku; ūkininkai sugebėjo savo ūkius atstatyti su dideliu darbštumu ir 
sumažinę išlaidas savo asmeniniams reikalams iki minimumo. 

Nepriklausomos Lietuvos ūkinės organizacijos 
ir jų darbai 


Lietuvos ūkininkui padarytosios karo pasekmės buvo šalinamos pir- 
mais nepriklausomo gyvenimo metais, kada tebebuvo tvarkomas vy- 
riausybės aparatas ir kada dar nebuvo baigtos kovos su Lietuvos prie- 
šais. Nenuostabu todėl, kad to darbo didžiąją dalį padarė patys ūkinin- 
kai. Toliau ūkis buvo tvarkomas ir jo našumas keliamas, inten- 
syviai prie šio darbo prisidedant vyriausybei ir jos ar pačių ūkininkų 
sukurtoms organizacijoms. 

Kultūrinio, ūkininkų būklę gerinančio, darbo priekyje nuo pat pir- 
mųjų nepriklausomo gyvenimo metų stovėjo ir tebestovi Žemės Ūkio 
Ministerija. Savo tiesioginėje žinioje ji turi žemės tvarkymo, že- 
mės reformos vykdymo darbus, miškus, veterinarinę pagalbą ūkinin- 
kams, žemės ūkio gaminių eksporto kontrolę, žemės ūkio mokyklas, 
vadinamuosius kultūrinius ūkius ir eilę smulkesnių darbų. Be to, jos 
pastangomis buvo sukurti Žemės Ūkio Rūmai, medžiagiškai ir organi- 
zacijiškai jai padedant, kūrėsi Lietuvos pieno perdirbimo bendrovės, 
eksportinės skerdyklos, Žemės Bankas, smulkaus kredito draugijos, že- 
mės ūkio kooperatyvai ir daug kitų įstaigų, kurių uždavinys yra kelti 
mūsų žemės ūkio našumas ir kultūra. 

Nė vienas svarbesnis žemės ūkio rėmimo darbas nebuvo daromas 
be Žemės Ūkio Ministerijos žinios ir pritarimo. Kada krizės metais la- 
bai žemai nukrito produktų kainos, vyriausybė per Žemės Ūkio Minis- 
teriją ėmėsi remti eksportą premijomis, išmokėdama tam reikalui dide- 
les pinigų sumas. Buvo metų (1931), kada eksporto premijų išmokėta 
daugiau kaip 20 mil. It. per metus. 

Žemės Ūkio Ministerijos atlikti žemės tvarkymo ir melioracijos 
darbai aprašomi atskirame skyrelyje, todėl ties jais čia mes neapsisto- 
sime. Miškų tvarkymo srityje jai teko padaryti didelis darbas, nes oku- 
pantai — vokiečiai — paliko labai apleistus ir išnaikintus miškus. Teko 
susirūpinti jų tvarkymu, sausinimu, želdymu bei naujoviškesnio jų nau- 
dojimo suorganizavimu. Tai pareikalavo nemažai darbo ir lėšų. Bet 
nemaža darbo miškuose dar paliko ir ateičiai. Jis bus dirbamas arti- 
miausiais metais. 

Veterinarinė pagalba mūsų krašte prieškariniais laikais buvo labai 
silpna. Daug veterinarijos gydytojų buvo rusų. Jie vokiečių okupa- 
cijos metu iš Lietuvos pasišalino ir jau daugiau nebegrįžo. Dėl to po- 
kariniais laikais teko rimtai susirūpinti naujų veterinorių išugdymu. 
Šitam reikalui Kaune, prie Vytauto Didžiojo Universiteto, buvo suor- 

ganizuotas Veterinarijos Fakultetas, kuris po kelerių metų darbo dėl 
susidėjusių aplinkybių teko likviduoti. Kurį laiką kandidatai į vete- 
rinarijos gydytojus buvo mokslinami Ž. Ū. Ministerijos lėšomis užsie- 
nyje, o nuo 1937 m. Kaune (Vilijampolėje) buvo įkurta Veterinarijos 
Akademija. 

Gruzdžių dvare (prie Šiaulių) keletą metų veikė aukštesnioji Gruz- 
džių gyvulininkystės mokykla, kuri mokė žemesnįjį veterinarijos perso- 
nalą. Šios mokyklos auklėtiniai gaudavo veterinarijos technikų vardą 
ir pavadavo veterinorius tais atvejais, kada šie nesuskubdavo atlikti 
visų jiems pavestų darbų. 

Pamažu, bet sistemingai, krašte buvo organizuojama veterinarijos 
pagalba ūkininkams, kuriant apskrities ir rajoninių veterinorių tinklą, 
įvedant mėsos ir skerdimo priežiūrą skerdyklose ir veterinarinę ekspor- 
tuojamų ir importuojamų gyvulių kontrolę. Nors negalima pasakyti, 
kad šiuo metu veterinarinė pagalba Lietuvoje sutvarkyta labai gerai, 
bet, vis dėlto, palyginus su prieškariniais laikais, padaryta didelė pa- 
žanga. Darbas toliau varomas ir tobulinamas. 

Prieš pasaulinį karą Lietuvoje tebuvo viena aukštesnioji žemės 
ūkio mokykla (Dotnuvoje) ir labai nedidelis skaičius žemesniųjų žemės 
ūkio mokyklų. Suprantama, kad į žemės ūkio mokslus nepriklausomoje 
Lietuvoje atkreipta labai daug dėmesio, ir jis pertvarkytas, patobu- 
lintas ir žymiai išplėstas. 

Jau nuo 1924 m. Dotnuvoje, vietoje rusų laikais buvusios vidurinės 
žemės ūkio mokyklos ir kurį laiką nepriklausomoje Lietuvoje veikusio 
Žemės Ūkio Technikumo, buvo įkurta Žemės Ūkio Akademija (aukštoji 
žemės ūkio mokykla), kur mokslinamas agronomų (daugiausia vyrų) 
ir namų ūkio specialisčių (moterų) personalas. Ž. Ū. Akademiją lanko 
ir jos kursą baigia gausus jaunuomenės būrys. Vėliau šie jaunuoliai 
(ės), kaipo žemės ūkio specialistai (ės), eina į žemesnes arba vidurines 
žemės ūkio mokyklas mokytojauti, dirba apskričių bei rajonų agrono- 
mais, jaunųjų ūkininkų ratelių instruktoriais, bandymų stočių vedėjais, 
namų ruošos instruktorėmis ir tt. 

Be aukštosios žemės ūkio mokyklos buvo įkurta eilė aukštesniųjų 
specialiųjų žemės ūkio mokyklų (Fredos sodininkystės mokykla, kuri 
vėliau buvo perorganizuota į žemesniąją, Belvederio pieninkystės mo- 
kykla, Gruzdžių gyvulininkystės mokykla, kulturtechnikų mokyk- 
la Kėdainiuose, miškininkystės mokykla Alytuje). Šiose mokyk- 
lose ruošiamas žemesniųjų specialistų kadras, kurio darbai mūsų ūkio 
tvarkymo dalykuose buvo ir pasilieka dideli. 

Norėdama geriau paruošti darbui ūkininkų priaugančią kartą, Že- 

Gautame iš „Žemės Fondo“ sklype besikuriąs naujakuris 


mės Ūkio Ministerija įkūrė visą eilę žemesnių žemės ūkio mokyklų. 
Kartu su Žemės Ūkio Rūmų laikomomis žiemos žemės ūkio mokyklo- 
mis (žiūr. vėliau), jos kasmet paruošia praktiškam ūkininkavimui apie 
tūkstantį vyrinės ir moterinės lyties jaunuolių. Anksčiau žemės ūkio 
mokyklas ūkininkaičiai nelabai gausiai telankydavo. Pastaruoju laiku 
mokinių skaičius jose labai žymiai pakilo. Reikia laukti, kad, pradėję 
darbą ūkiuose, šie jaunuoliai galės jį atlikti sąmoningiau ir geriau, kaip 
kad jį atlieka mokslų nėję jų tėvai. 

Padedant kitoms įstaigoms bei organizacijoms, Žemės Ūkio Ministe- 
rija sutvarkė ir vadovauja krašte gaminamų produktų standartizaci- 
jai ir eksporto kontrolei. Ji padarė tai, kad šiandien mūsų produktai 
užsienių rinkose perkami daug noriau, kaip senesniais laikais; be to, jų 
kainos vis labiau ir labiau artinasi ar jau prisiartino prie brangiausiai 
apmokamų produktų kainų. 

Mes čia paminėjome tik svarbesniuosius Žemės Ūkio Ministeniios 
darbus, apleisdami smulkesniuosius. Iš pasakyto aiškiai matyt, kad 
ji padarė didelį ir ūkininkams bei visam kraštui labai naudingą darbą. 

Be Žemės Ūkio Ministerijos žemės ūkio kultūros kėlimu rūpinasi 
Žemės Ūkio Rūmai. Tai yra pačių ūkininkų ir jų organizacijų sudaryta 

institucija, kuri veikia vyriausybės priežiūroje ir šios lėšomis. Žemės 
Ūkio Rūmai buvo įkurti 1927 m. ir per 11 savo gyvenimo metų išvarė 
mūsų žemės ūkio ir viso krašto kultūrinimo darbe didelį barą. Rūmų 
darbai labai įvairūs. Suminėsime tik didesniuosius. 


Kaip jau anksčiau sakyta, Žemės Ūkio Rūmai prisideda prie jauno- 
sios ūkininkų kartos paruošimo gyvenimui, iš vienos pusės, kurdami 
žiemos žemės ūkio mokyklas, o iš antros, organizuodami kaimo jaunuo- 
menę į vadinamuosius jaunųjų ūkininkų ratelius. 


Žiemos žemės ūkio mokyklos labai mažai kuo tesiskiria nuo jau 
anksčiau minėtų žemės ūkio mokyklų, tik jų kursas kiek trumpesnis. Ka- 
dangi Žemės Ūkio Ministerijos laikomas žemės ūkio mokyklas jau mes 
minėjome, ties šiomis nebeapsistosime. 


Jaunųjų ūkininkų rateliai gerai suorganizuoti tik nedaugelyje ša- 
lių. Mintis juos kurti kilo Jungtinėse Amerikos Valstybėse prieš pat 
pasaulinį karą. Vėliau tą mintį pagavo ir kiti pažangesni kraštai. Lie- 
tuvoje jaunųjų ūkininkų rateliai pradėta organizuoti 1929 m. Tačiau 
darbas rado gerą dirvą ir greit davė vaisių: 1937 m. pabaigoje mažne 
30.000 kaimo jaunuolių jau priklausė jaunųjų ūkininkų organizacijai. 
Nedaug pasaulyje tėra kraštų, kur toks didelis kaimo jaunuomenės 
procentas būtų taip suorganizuotas. Jaunųjų Ūkininkų organizacijai 
priklausantieji jaunuoliai praktiškai ir teoriškai ruošiami ūkininkavimo 
darbui; neužmirštamas taip pat tėvynės meilės, darbingumo, vyresniųjų 
gerbimo ir pan. kilnių žmogaus savybių auklėjimas. Jaunieji ūkinin- 
kai turi savo žemės gabalėlius, kur jie praktiškai vykdo vadinamuosius 
gamybinius darbus, turi savo knygynus, kartais kooperatyvėlius, skai- 
tvklas; jie ruošia pasikalbėjimus, skaito referatus, daro ekskursijas ir 
tt. ir tt. Jaunųjų ūkininkų ratelių darbo vaisių tuo tarpu dar aiškiai 
įvertinti negalima, nes jis neseniai pradėtas dirbti; kol kas tik dar, pa- 
lyginti, nedidelis ratelių narių skaičius tėra tapęs savarankiškais ūki- 
ninkais. Bet netenka abejoti, kad tie vaisiai bus dideli. 


Kad nepaliktų be globos ir be mokslinimo suaugusioji ūkininkų 
karta, Žemės Ūkio Rūmai suorganizavo apskričių ir rajoninių agronomų 
tinklą. Tokių agronomų visame krašte yra daugiau kaip 100. Jie skai- 
to ūkininkams paskaitas, ruošia kursus, rengia ekskursijas, organizuo- 
ja kergimo punktus, parodas, daro pas ūkininkus bandymus su įvai- 
riomis kultūrinių augalų veislėmis, trąšomis ir t. t. Šį darbą 1923 m. 
pradėjo Žemės Ūkio Ministerija; vėliau jį perėmė Žemės Ūkio Rūmai. 
Šie pastarieji jį gerokai praplėtė ir patobulino. Darbo vaisiai reiškiasi 

visur: ūkininkai darosi kultūringesni, ūkininkavimas jiems geriau 
vyksta, auga krašto žemės ūkio gaminių eksportas. 

Vietoje dirbančių agronomų darbą papildo Žemės Ūkio Rūmų lei- 
džiama gausi spauda. Savaitinis ūkininkams skiriamas organas — 
„Ūkininko Patarėjas“ — 1937—1938 metais turėjo apie 80.000 skaity- 
tojų. Be to, Žemės Ūkio Rūmai leidžia jauniesiems ūkininkams laik- 


raštį „Jaunąjį Ūkininką“, kaimo moterims — „Šeimininkę“, smulkio- 
sioms ūkio šakoms — „Sodą ir Daržą“, žemės ūkio specialistams ir pa- 
žangesniems ūkininkams — „Žemės Ūkį“ (šį pastarąjį nuo 1938 m. pra- 


džios perėmė Žemės Ūkio Ministerija), „,„Sodžiaus Meną“ ir daug nepe- 
riodinių leidinių. Žemės Ūkio Rūmų leidžiamų populiarių knygelių spaus- 
dinama daug dešimčių tūkstančių egzempliorių; jos pasiekia mažne kiek- 
vieną Lietuvos kampelį; mažiau populiari spauda dažniausiai skiriama 
žemės ūkio mokykloms ir pasirodo mažesniu ekzempliorių skaičium. 

Be apskričių ir rajonų agronomų Žemės Ūkio Rūmai laiko namų 
ruošos bei namų pramonės instruktores, kurios ruošia kaimo moterims 
kursus bei paskaitas. Tokiu būdu neužmirštama ir sodžiaus moterų 
visuomenė; ir ji šviečiama bei mokoma sudėtingesnių ir naujoviškesnių 
darbų. 

Be paminėtų dalykų Žemės Ūkio Rūmai dirba eilę kitų svarbių dar- 
bų: iki 1938 m. pradžios jie turėjo savo žinioje Žemės Ūkio Tyrimo Įstai- 
gą, kuri tiksliais eksperimentais aiškino įvairius augalų veislių, žemės 
tręšimo bei dirbimo klausimus, dirbo augalų selekcijos darbą, tyrė gy- 
vulininkystės klausimus ir tt.; gana gausus statybos technikų būrys 
ruošė ūkininkams trobesių planus, prižiūrėjo jų statybą, vykdė staty- 
bos įstatymų bei įsakymų priežiūrą; neapsiėjo be Žemės Ūkio Rūmų 
paramos ūkininkų noras tikslia sąskaityba (Sąskaitybos Biuras) išsi- 
aiškinti sau ūkininkavimo išvadas bei paskirų žemės ūkio šakų pelnin- 
gumą ir daug kitų ūkininkų sumanymų bei pastangų. 

Iš dalies Žemės Ūkio Ministerijos, iš dalies Žemės Ūkio Rūmų pa- 
stangomis, gyvai prisidedant ūkininkams, buvo sukurtos stambios 
kooperatinės ar akcinės ekonominės organizacijos, kurių vaidmuo mū- 
sų ūkiniame gyvenime buvo ir pasilieka labai didelis. 

Pieno perdirbimo bendrovės yra susibūrusios į vieną 
centrą, kuris vadinamas „Pienocentru“. Šis pastarasis su savo 
nariais suorganizavo visą Lietuvos pieno ūkį ir išugdė pieno produktų 
eksportą. Pieno perdirbimo bendrovės ir jų centras yra kooperatinės 
organizacijos. Bendrovių nariai yra ūkininkai; jų žinioje yra vietose 
dirbančios gausios pieninės, grietinės nugriebimo punktai ir pan. įmonės. 

Kad galėtų be privačių tarpininkų nusipirkti sau reikalingų prekių 

ir parduoti tuos produktus, kuriems parduoti nėra specialių organiza- 
cijų, ūkininkai susibūrė į žemės ūkio kooperatyvus, 0 šie 
sukūrė centrą „Lietūki“. Pastarasis importuoja iš užsienių trąšas, 
statybos medžiagas, žibalą, benziną, gazolį, druską ir daug kitų prekių. 
Jų dalį jis tiesiogiai parduoda ūkininkams ir šiaip vartotojams, o antra 
dalis pasiekia ūkininkus per žemės ūkio kooperatyvus. 

Iš ūkininkų „Lietūkis“ suima grūdus, dobilų sėklą, sėmenis, linus, 
bulves ir kai kuriuos kitus produktus ir juos išveža į svetimus kraštus. 
Daugelio šių produktų eksporto prieškariniais laikais nebuvo; „Lietū- 
kis“ jį naujai suoraganizavo ir išaugino. 

„Lietūkiui“ priklauso visi krašte esantieji elevatoriai (modernūs 
grūdų sandėliai), 1 malūnas ir daug mažesnių sandėlių. Pastaraisiais 
metais jis padarydavo apie 70 milijonų litų per metus apyvartos, o tai 
sudarė žymų visų krašto prekybos įmonių apyvartų procentą. 

Skerdžamųjų gyvulių perdirbimo ir gaunamų iš jų produktų par- 
davimo vidaus ir užsienio rinkose darbą pasiėmė savo žinion akc. b-vė 
„Maistas“. Jis suorganizuotas akciniais pagrindais. Didžiausias jo 
akcininkas yra vyriausybė; kita akcininkų dalis yra ūkininkai. Pastarie- 
ji turi daug akcijų, tačiau vyriausia bendrovės darbo krypties nusta- 
tytoja ir tvarkytoja pasilieka vyriausybė: ,„Maisto“ akcininkai — ūki- 
ninkai — dažniausiai į akcininkų susirinkimus neatvyksta; tada Vy- 
riausybės atstovui juose tenka dominuojąs vaidmuo. 

„Maisto“ b-vė turi 5 dideles eksportines skerdyklas, kuriose ji sker- 
džia superkamus iš ūkininkų gyvulius ir paruošia parduoti jų  pro- 
duktus. Ji turi savo rankose mažne visą prekybą kiaulėmis; be to, ji 
plačiu matu supirkinėja iš ūkininkų raguočius, žąsis, kalakutus, triu- 
šius ir kai kuriuos kitus gyvulius. „Maistas“, be abejo, yra pats di- 
džiausias ir svarbiausias viso krašto skerdžiamųjų gyvulių supirkinė- 
tojas ir mėsos bei gyvų gyvulių eksportininkas. Yra panašų darbą dir- 
bančių ir daugiau organizacijų, tačiau pastarųjų vaidmuo mūsų ūki- 
niame gyvenime žymiai mažesnis. 

Pastaruoju laiku Lietuvoje cukraus gaminama tiek, kiek jo reikia 
krašto gyventojams. Cukrinių runkelių auginimą ūkiuose, cukraus ga- 
mybą fabrikuose ir jo paskirstymą krašte turi savo žinioje akcinė 
bendrovė „Lietuvos Cukrus“. Ji yra pasistačiusi 2 didelius cu- 
kraus fabrikus, o cukrinius runkelius ji gauna iš ūkininkų, su kuriais 
ji iš anksto daro sutartis. 

Stambiausias „Lietuvos Cukraus“ bendrovės akcininkas yra vyriau- 
sybė. Ji šią bendrovę ir sukūrė. Mažne visi cukrinių runkelių auginto- 

Kooperatinė pieninė, kurių dabar Lietuvoje daug 


jai — ūkininkai — taip pat yra šios benrovės nariai. Bendrovės darbo 
vadovavimas visą laiką buvo vyriausybės rankose. 

Įpotekinio kredito ūkininkams parūpina vyriausybės suorganizuo- 
tas Žemės Bankas (akcinė bendrovė)), o smulkaus kredito — 
smulkaus kredito kooperatyvai su jų centrų, — Ko- 
cperacijos Banku. Kooperacijos Bankas taip pat yra akcinis. 
Didžiausias jo akcininkas yra vyriausybė, smulkesni akcininkai — 
smulkaus kredito kooperatyvai. 

Pagaliau trobesių nuo ugnies draudimą tvarko Valstybinė 
Draudimo Įstaiga ir draudimo įstaiga „Kooperacija“. 
Kaip pastarosios pavadinimas rodo, ji yra kooperatinė organizacija; jos 
nariai yra ūkininkai ir įvairių rūšių kooperatyvai. 

Iš viso to išeina, kad visos svarbesnės žemės ūkio šakos dabar Lie- 
tuvoje suorganizuotos į kooperatinės arba į akcines, bet ūkininkų 
kontroliuojamas, organizacijas. Ir prieš pasaulinį karą panašių orga- 
nizacijų Lietuvoje buvo: dažniausiai dvarininkų organizuotos kredito 
draugijos, pieno perdirbimo, vartotojų bendrovės ir kt., tačiau jos mažai 
tebuvo išplėtusios savo darbą. Be to, karo metu mažne visos jos susilik- 
vidavo. Vadinasi, tos galingos ir krašto ūkiniame gyvenime labai svarbų 
vaidmenį vaidinančios organizacijos, kurios ką tik buvo suminčtos, buvo 
sukurtos jau nepriklausomoje Lietuvoje bendromis vyriausybės ir 
ūkininkų pastangomis. 

Tiek Vyriausybė, tiek paminėtos ekonominės organizacijos siste- 
mingai ir atkakliai dirbo krašto žemės ūkio moderninimo, jo našumo 
kėlimo ir ūkininkų kultūrinimo darbą. Jis dirbtas keliolika metų, ir jo 

vaisiai, be abejo, dideli. Nedidelio straipsnio ribose, suprantama, nejį- 
manoma jis visas atpasakoti. Čia suminėsiu tik pačius svarbiausius dar- 
bus ir pasireiškusius jų vaisius. 


Žemės tvarkymas ir melioracija 


XVI-o amžiaus pabaigoje didysis Lietuvos kunigaikštis Zigmantas 
Augustas įkūrė Lietuvoje sodžius su prorėžių sistema. Tais laikais 
ši reforma buvo pažangos pažymys, nes vietoje dirvonų ūkio įvestas 
tvarkingas trilaukis ūkis pradėjo daugiau produkuoti žemės ūkio ga- 
minių ir ypač grūdų; be to, ir ūkininkų gyvenimas sodžiuose buvo 
patogesnis kaip anksčiau buvusiose netvarkingai tarp miškų išmėty- 
tose dubose. 

Vakarų Europoje kaip tik tuo pačių metu buvo padaryti pirmieji 
bandymai naikinti sodžius ir vietoje jų kurti vienkiemius su intensyves- 
niu ir racionalesniu žemės naudojimu. Tiesa, pirmieji bandymai gerų vai- 
sių nedavė, tačiau XVII-o ir ypač XVIII-o amžiaus antrojoje pusėje ir 
XIX-o pirmoje pusėje Vakarų Europoje buvo intensyviai skirstomi į 
vienkiemius kaimai. XIX-o amžiaus pabaigoje Švedijoje, Norvegijoje, 
Suomijoje, Danijoje, Olandijoje ir daugelyje kitų valstybių sodžių jau 
nebuvo; visur buvo vienkiemiai su dauglaukėmis sėjomainomis, kurios 
įgalino žemę intensyviai naudoti ir kurių dėka ūkininkai sugebėdavo 
gauti daugiau pajamų. 

Pirmieji bandymai kurti vienkiemius pas mus (Užnemunėj ir Že- 
maičiuose) buvo padaryti tik XVIII-o amžiaus pradžioje. Tačiau jie 
buvo labai kuklūs; įkurti vienkiemiai jokio vaidmens mūsų ūkiniame 
gyvenime neturėjo. 

XIX-o amžiaus antrojoje pusėje intensyviai į vienkiemius skirstėsi 
užnemuniečiai (suvalkiečiai) savo iniciatyva. Visame krašte sodžiai 
pradėta rimtai naikinti, paskelbus 1906 m. rusų „Didžiąją žemės refor- 
mą“. Tačiau dėl trumpo laiko daug darbo padaryti nepavyko. Lietuvai 
tapus nepriklausoma valstybe, neišskirstyti į vienkiemius kaimai užė- 
mė mažne 2 mil. ha plotą. 

Kaimų skirstymo reikalavo ūkininkai; būtina buvo šis darbas dirbti 
ir krašto žemės ūkio kultūrinimo ir intensyvinimo sumetimais. Tačiau 
labai greit jo negalima buvo padaryti, nes tuo pačiu metu reikėjo dva- 
rus parceliuoti; be to, besiskirstančius į vienkiemius ūkininkus teko pa- 
remti kreditu, o pirmais nepriklausomo gyvenimo metais laisvų pi- 
nigų krašte labai maža tebuvo. Dėl to kasmet būdavo išskirstomi į 

vienkiemius nedidžiausi plotai, ir darbas, palyginti, ilgai užtruko. Ta- 
čiau jis dirbtas sistemingai ir atkakliai; dabar jau jis baigiamas. 
Nuo 1919 iki 1937 m. pabaigos jau išskirstyta į vienkiemius apie 
11/, mil. ha; lieka išskirstyti ca 1/„ mil. ha. 


Atskirus ir patogios formos sklypus gavę ūkininkai gali juose tvar- 
kytis kaip tinkami. Paprastai vienkiemiuose jie daug intensyviau ūki- 
ninkauja. Tačiau pirmais po išsikėlimo į sklypus metais jie gauna 
daug pavargti, nes tenka naujuose sklypuose statytis trobesius, inven- 
torių didinti ir t. t. Bet susitvarkę jie jaučiasi daug geriau, kaip sodžiuo- 
se su privalomu senovišku ir nedaug teduodančiu ūkininkavimu. 


Antra didelė reforma, kuri buvo padaryta nepriklausomoje Lietu- 
voje, buvo žemės reforma. Prieškariniais laikais, būtent, Lietuvoje buvo 
labai nenormalūs žemės valdymo santykiai: apie pusė visos žemės buv. 
Kauno ir Vilniaus gub. ir mažne trečdalis buv. Suvalkų gub. priklausė 
dvarininkams. Jau prieš karą daugelis iš šių buvo per daug įsiskolinę 
ir sunkiai vertėsi. Karo metu didžioji jų dalis savo dvarus buvo palikę 
ir išbėgę Rusijon ir kur kitur. Parvažiavę po karo, jie rado dvarus su- 
naikintus. Didžioji dvarininkų dalis neturėjo lėšų jiems atsistatyti, todėl 
gera dvarų žemių dalis dirvonavo. Kadangi tais laikais krašte labai trū- 
ko maisto, o produktų pareikalavimas į užsienius buvo labai gyvas, tokį 
reiškinį negalima buvo laikyti normaliu ir reikėjo ieškoti priemonių 
tiems nenormalumams pašalinti. 

Iš antros pusės, mūsų sodžiuose buvo daug bežemių ir mažažemių, 
kurie neturėjo kur pritaikyti savo darbo jėgų ir neturėjo reguliaraus 
pragyvenimo šaltinio. Šis elementas dažniausiai buvo patriotiškai nu- 
siteikęs ir stodavo savanoriais krašto nuo įsiveržusių svetimtaučių ginti. 
Tuo tarpu daug dvarininkų buvo nepalankiai nusiteikę krašto nepri- 
klausomybei, o kai kurie net drįso stotį į Lietuvos priešininkų kariuo- 
menės eiles. 

Norint, iš vienos pusės, greičiau atstatyti krašto žemės ūkio na- 
šumą ir, iš antros, sukurti Lietuvos sodžiuje normalesnius socialinius 
santykius bei sustiprinti jame lietuviškąjį elementą, buvo ryžtasi pada- 
ryti žemės reformą. Ją vykdant, buvo paimtos į „Žemės Fondą“ visos 
buv. valstybinės, majoratinės, privilegijuotai rusų laikais įgytos žemės 
ir, pagaliau, privačių dvarininkų žemės, paliekant šiems po 80 ha („ne- 
liečiama norma“) su atitinkamais trobesiais, inventoriumi ir kt. (vė- 
liau, „neliečiama norma“ buvo padidinta iki 150 ha). Už nusavinamas iš 
privačių savininkų žemes buvo numatytas atlyginimas, kuris 1938 m. 
jau buvo baigiamas mokėti. 

Iš „Žemės Fondo“ žemės gavo bežemiai kariai savanoriai ir tie 
mažažemiai, kurių žemės ribojosi su parceliuojamais dvarais ir, paga- 
liau, kiti bežemiai. 

Žemės reforma buvo įvykdyta 1919 — 1935 m. Tiesa, šioks toks plo- 
tas liko parceliuoti dar ir 1936 bei 1937 m., bet jis buvo labai nedidelis. 

Žemės reformą vykdant, buvo sukurti 34.925 visai nauji nedideli 
ūkeliai, 25.576 sklypai pridėti mažažemiams, sudaryta 3.370 sklypų prie 
miestų bei miestelių šių pastarųjų praplėtimo reikalams, duota žemės 
parapijų kapams, mokykloms, įvairioms kultūrinėms ir labdarių įstai- 
goms. 

Naujakuriai kūrėsi gana sunkiomis aplinkybėmis: jiems reikėjo pa- 
tiems pasistatyti trobesius, įsigyti inventorių, sėklą ir kt. Tiesa, vy- 
riausybė jiems duodavo paskolų ir pašalpų (savanoriams), tačiau šių 
nepakakdavo tinkamai įsikurti, o bankuose ir privačiai pasiskolinti tais 
laikais buvo labai sunku. 

Tačiau, apskritai imant, gavę sklypus naujakuriai kūrėsi gerai ir 
per, palyginti, trumpą laiką sugebėdavo pasistatyti reikalingus trobe- 
sius, įsigyti inventoriaus ir pradėti normaliai ūkininkauti. Šiandien 1a- 


būdavo užimti ūkių kūrimo reikalais. 

Teigiami žemės reformos vaisiai neabejotini: socialiniai santykiai 
kaime pasidarė normalesni; lietuviškas elementas sustiprėjo, o sveti- 
mas—-susilpnėjo; nors ir ne visuomet, bet dažniausiai, žemės našumas 
padidėjo. 

Abi suminėtos reformos — kaimų į vienkiemius skirstymas ir že- 
mės reforma — pareikalavo iš atitinkamų įstaigų daug darbo ir daug 
lėšų. Šios reformos šiuo metu visai baigiamos ir neabejotinai kraštui 
labai naudingos. Bet jos buvo toli ne vienintelės reformos, kurios nepri- 
klausomo gyvenimo metu vykdytos mūsų kaime. Reformų ir pagerini- 
mų buvo daug; iš jų svarbesnes čia paminėsime. 

Mūsų krašto žemės yra, palyginti, lygios, o jų podirvis dažniausiai 
nelaidus. Dėl to šlapesniais laikotarpiais — pavasarį, žiemą ir ypatingai 
rudenį — per daug vandens laikosi dirvose, o tai neduoda augalams 
normaliai augti. Be to, mūsų upės bei upeliai neretai turi per žemus 
krantus ir pavasarį bei rudenį užlieja apylinkes; dėl to paupiais, bet 
dažnai ir kitose vietose, atsiranda pelkių ir liūnų. Šlapias dirbamas 
žemes ir pelkes bei liūnus galima padaryti derlingomis žemėmis, jei 
jie nusausinami. 

Neseniai sureguliuota upelio vaga 


Žemių sausinimo darbai visuomet yra brangūs. Ūkininkas iš savo 
eilinių pajamų negali padaryti rimtų žemių sausinimo darbų. Dėl to 
visuose kraštuose kai kuriuos melioracijos darbus atlieka pati vyriau- 
sybė savomis lėšomis ir savais specialistais, o kai kuriuos palieka pa- 
sidaryti patiems ūkininkams; tačiau dažniausiai ji juos paremia kredi- 
tu, duoda techninę pagalbą ir tt. 


Prieškariniais laikais rusų vyriausybė jokių rimtesnių melioracijos 
darbų Lietuvoje nevykdė, jei neskaitysim vieno kito mažo projektėlio 
įvykdymo. Reikalas juos daryti buvo labai didelis, nes, kaip spėja spe- 
cialistai, apie 3/, Lietuvos ploto reikalingi sausinimų. Nepriklausomoje 
Lietuvoje šių darbų imtasi tuojau pat, kai tik apsitvarkė administra- 
cijos aparatas (1921 m.). 

Vykdant melioracijos darbus, iki 1938 m. daugiausia dėmesio 
kreipta į upių bei upelių reguliavimą ir šiaip didesnių (magistralinių) 
griovių kasimą. Tai yra visai suprantama, nes bet kurį smulkų (deta- 
linį) nusausinimą vykdant, visų pirma tenka pasirūpinti tais takais, 

kuriais vanduo kiekvienu metu nekliudomai gali nubėgti į didesnes 
upes, ežerus bei jūras. Pagaliau, upelių reguliavimas bei magistrali- 
nių griovių kasimas įgalina paversti armenimis, pievomis ir ganiavomis 
pelkes, kurios be nusausinimo jokios naudos neduoda. 


Iki 1937 m. pabaigos Žemės Ūkio Ministerijos Melioracijų Skyrius 
savais technikais ir savomis lėšomis iškasė apie 17.000 kilom. magis- 
tralinių griovių ca 33 mil. kub. metrų tūrio; šie grioviai palietė mažne 
400.000 ha plotą. 

Be magistralinių griovių kasimo Žemės Ūkio Ministerija daro ir de- 
talius (smulkius) žemių sausinimus drenažu. Iki 1938 m. pradžios tuo 
būdu nusausinta daugiau kaip 10.000 ha žemės. Kaip vyko šlapių že- 
mių sausinimas paskirais metais, matyti iš žemiau dedamos letelės: 


Nusausinta ha 


Metai Atvirais Drenažu Išviso Padaryta 
kanalais išlaidų 
1921 1.853 20 1.873 296.080 auks. 
1922 1.605 30 1.635 496.828 „ir 8.339 It. 
1923 2.575 11 2.586 85115 „ 
1924 2.986 -— 2.986 174.228 | 
1925 5.270 39 D.309 209.235 
1926 8.963 52 9.015 1.571.635 | 
1927 14.550 64 14.614 2.398.064 |, 
1928 25.774 120 25.894 3.420.570 | 
1929 35.750 265 36.015 2.199.500 „ 
1930 44.044 654 44.698 5.943.801 | 
1931 53.635 675 54.310 6.194.418 | 
1932 41.398 939 42.337 3.061.668 | 
1933 32.277 958 33.235 2.539.370 | 
1934 36.914 1778 33.692 2.662.901 |. 
1935 33.260 1.309 34.569 1.942.793 | 
1936 34.147 1.590 30.737 2.119.859 | 
1937 31.325 1.446 32.771 2.150.000 | 
Iš viso 406.326 9.950 416.276 40.714.404 It. 792.908 auks. 


Iš lentelės patiriame, kad pirmais metais žemės sausinimo darbai 
buvo vykdomi, palyginti, siauru matu (nes tais metais nedaug tebuvo 
kultūrtechnikų; trūko ir lėšų), o vėliau jie buvo suintensyvinti. Pasi- 
reiškus krizei, teko melioracijos darbus siaurinti. 

Ten, kur kasami magistraliniai grioviai, reikia dar kasti mažesnių 
griovelių (sausintojų), kurie galutinai sureguliuotų atitinkamų plotų 
vandenį; galima juos sausinti ir drenažu. Šiuos pastaruosius darbus 
turėjo įvykdyti patys ūkininkai. Deja, iš dalies dėl lėšų stokos, iš dalies 
dėl nemokėjimo darbo padaryti ūkininkų daugumas detalių sausinimų 
nevykdė, todėl magistraliniais grioviais nusausinti plotai dažniausiai 
galutinai dar nėra sutvarkyti. Šis darbas bus padarytas artimiausiais 
metais. 

Įvykdžiusi sausinimo darbus, Žemės Ūkio Ministetrija padarytas 
išlaidas perveda tiems ūkininkams, kurie iš atitinkamų  sausinimų 
turi naudos, jas išdėstydama ilgiems metams išsimokėti. Jei kai kurie 
darbai labai brangiai kainuoja ir jei ūkininkai iš tų sausinimų neturi 
tiek naudos, kiek jiems išleista, Ž. Ū. Ministerija padarytų išlaidų dalį 
sumoka pati; kitais žodžiais tariant, ji duoda pašalpų tokiems ūkinin- 
kams. Būna atsitikimų, kad Ž. Ū. Ministerija sumoka visas padarytas 
melioracijas bevykdant išlaidas, t. y. darbus įvykdo savomis lėšomis. 

Nors iki šiol atlikti melioracijų darbai sudaro tik nedidelę dalį tų 
darbų, kurie reikėtų padaryti, bet vis dėlto jau padaryta nemažai: su- 
mažėjo pelkių plotai; daug upių bei upelių įvaryta į siaurą vagą, ir 
neleidžiama jiems aplieti apylinkių; nemažai padaryta ir galutinių, t. 
v., detalių nusausinimų drenažu ir kitais būdais. Šie melioracijos dar- 
bai, be abejo, prisidėjo prie mūsų dirvų derlių pagerėjimo. 


Paskirų ūkio šakų našumo kėlimas 


Žemės tvarkymo ir melioracijų tikslas, visų pirma, sudaryti pato- 
gesnes sąlygas ūkininkauti, o iš antros pusės, įgalinti ūkininkus kelti 
savo dirvų, sodų, daržų našumą bei gyvulių produkciją. Kaip sakyta, 
prieš pasaulinį karą mūsų žemės ūkio našumas buvo visai žemas. Teko 
susirūpinti jo pakėlimu. Šis darbas anksti pradėtas ir sėkmingai va- 
romas iki pastarųjų dienų. Jis eina keliomis kryptimis. Trumpame ra- 
šinyje negalima visų pastangų smulkiai aprašyti. Todėl mes čia pasi- 
tenkinsime bendromis pastabomis dėl vartotų priemonių ir trumpai 
suminėsime gautus rezultatus. 

Žemės ūkio pagrindą visur ir visuomet sudaro žemė. Kai ji daug 
duoda, ūkio našumas ir jo pelningumas būna didelis; jei žemės našu- 
mas menkas, visos ūkio šakos negali duoti daug pelno. Nenuostabu to- 
dėl, kad, keliant mūsų žemės ūkio našumą, atkreipta nemaža dėmesio į 
dirvų, pievų ir ganyklų derliaus pakėlimą. Aukščiau paminėti kaimų 

skirstymai, dvarų parceliacija ir labiausiai melioracijos buvo svarbios 
priemonės mūsų žemės našumui pakelti. Bet, be to, nuo 1923 m. buvo 
suorganizuota vadinamoji agronominė pagalba ūkininkams, t. y. iš pra- 
džių Žemės Ūkio Ministerija, o vėliau Žemės Ūkio Rūmai samdė agrono- 
mus, kurie skaitė žemdirbiams įvairiausiais ūkininkavimo klausimais pa- 
skaitų, rengė kursus, darė bandymus, steigė javų valymo punktus, or- 
ganizavo mašinų naudojimo ratelius ir tt. Šios priemonės, gausios ir 
gerai sutvarkytos ūkiškos spaudos padedamos, be abejo, prisidėjo 
prie to, kad ūkininkai pradėjo įsivesti geresnes sėjomainas, ėmė lau- 
kus gerai dirbti, gausiau ir racionaliau juos tręšti, krūmus iš laukų 
rauti, dirvonus plėšti, pievas bei ganyklas kultūrinti ir tt. Šitų visų 
darbų pasekmė yra ta, kad pradėjo kilti mūsų dirvų ir žaliųjų plotų 
(pievų bei ganiavų) našumas. Tą procesą pagreitino ir ta aplinkybė, 
kad pokariniais laikais buvo žymiai sustiprintas gyvulių ūkis. Didesnis 
geriau šeriamų gyvulių skaičius pradėjo produkuoti daugiau mėšlo; iš- 
veštas į dirvas mėšlas prisidėjo prie jų našumo pakėlimo. 


Svarbesniųjų kultūrų derliai Nepriklausomoje Lietuvoje šitaip ki- 
lo (gauta centn. iš 1 ha): 


žiem. kviečiai miežiai bulvės 


1909—1913 m. vidut. 20,9 17,3 134 
1922—1927 „ „ 23,3 21,3 204 
1928—1933 „ 2 26,0 22,75 224 
1934—1937 ,, iš 24,9 24,2 246 


Iš lentelės patiriame, kad 1 ha derliai nuolat kilo; pastaraisiais 
metais jie toli prašoko prieškarinius. 

Norint tinkamai įvertinti mūsų žemių našumo pakilimą, reikia 
turėti galvoje ir tą aplinkybę, kad apsėti plotai nuolat didėjo, dirvonai 
ir pūdymas nyko; ekstensyvaus ūkio, palyginti mažai duodančių au- 
galų (pav., avižų, rugių, grikių), plotai mažėjo, o didėjo intensyvaus 
ūkio augalų (kviečių, cukrinių bei pašarinių runkelių ir pan.) plotai. 
Štai pastaraisiais metais iš viso buvo pasėta ha: 


1930 m. 2.038.800 ha 
19831. 4 2.139.020 „ 
1932 „ 2.175.130 „„ 
1933 „ 2.187.480 „ 
1934 „ 2.200.080 „ 


130 


1935 „ 2.300.760 „ 
1936 „ 2.315.700 „ 
1931 5 2.321.710 „ 


Intensyvesnių kultūrų plotai taip augo: 


kviečių šakniavaisių 
1931 m. 193.580 ha 43.470 ha 
1933 „ 201.840 „„ 51.550 „ 
1935 „ 216.920 „ 61.080 „ 
1937 „ 210.660 „„, 64.480 


Iš lentelėse duotų skaičių matyti, kad tiek apsėti, tiek inten- 
syvinėmis kultūromis užimti plotai sistemingai augo ir tebeauga. 

Nuo senesnių laikų teigiama, kad Lietuvos sąlygoms labiau tinka 
gyvulių nei grūdų ūkis. Nenuostabu todėl, kad jau pirmais nepriklauso- 
mo gyvenimo metais rimtai susirūpinta gyvulių ūkio našumo 
pakėlimu. Šita kryptimi daug dirbta, ir gauti nemaži rezultatai. Keltos 
kelios gyvulių ūkio šakos. Suminėsime tik svarbesnes iš jų. 


Prieš pasaulinį karą Lietuvoje buvo laikomi raguočiai, tačiau jie 
buvo prastai šeriami, ir ūkininkai iš jų, palyginti, mažai tegaudavo 
naudos. Sviesto eksportas buvo visai mažas. Pradedant 1923 m. imta 
steigti kooperatinės pieninės, pradėti organizuoti kontrolės rateliai, ker- 
gimo punktai, pieno ūkio modernaus suorganizavimo reikalais ūki- 
ninkams pradėta skaityti paskaitų, spausdinti laikraščių, knygų ir tt. 


Dėl šių pastangų, iš vienos pusės, augo krašto gyvulių skaičius, to- 
bulėjo jų šėrimas ir priežiūra, o iš antros, kūrėsi visame krašte koope- 
ratinės pieninės, organizavosi ir stiprėjo jų centras „Pienocentras“ ir 
augo pieninių produkcija. 


Gyvulių skaičiaus augimą vaizduoja šie skaičiai: 


raguočių iš viso melž. karvių 
1913 m. 766.000 
1920 „ 604.000 
1924 „ 1.252.000 
1928 „ 1.199.000 689.500 
1932 „ 1.304.870 795.710 
1936 „ 1.185.210 764.030 
1937 „ 1.172.240 765.030 

Matome, kad, palyginus su prieškariniais ir pirmaisiais pokariniais 
metais, dabar Lietuvoje laikoma daug daugiau raguočių: daugiau nei 
anksčiau laikoma ir melžiamų karvių. Pastaraisiais metais ne tik pa- 
didėjo galvijų skaičius, bet pagerėjo ir jų užlaikymo sąlygos: dabar 
raguočiai laikomi geresniuose tvartuose, geriau šeriami ir prižiūrimi. 
Nenuostabu, kad jų produkcija nuolat auga. 

Kiek pastaruoju laiku padidėjo mūsų galvijų ūkio produkcija, tiks- 
liai pasakyti sunku, nes mes nevedame gamybos statistikos. Žinome 
tik, kad gyventojų skaičius nuo prieškarinių laikų nepriklausomoje 
Lietuvoje padidėjo ne mažiau kaip 300.000 žmonių, kad jie dabar geriau 
minta ir kad, be to, kasmet sparčiai auga mūsų sviesto eksportas. 
1924 — 1937 metais iš Lietuvos išvežta tonų sviesto: 


1924 m. 024 1932 m. 9.926 
1926 „ 1.748 1934 „„ 9.671 
1928 „ 2.642 1936 „„ 14.629 
1930 „ 1.357 1937 „ 15.058 


Matome, kad pirmais pokariniais metais sviesto eksportas buvo vi- 
sai mažas, o 1937 m. jis jau siekė 15 milijonų kilogramų. Be sviesto 
mes vežame į užsienius ir kitus pieno produktus, kaip, pav., sūrį, grie- 
tinę, pieną, tačiau šių pastarųjų eksportas pasilieka nedidelis ir nerodo 
aiškios tendencijos augti. 

Glaudžiai su pieno ūkiu susijęs kiaulių ūkis. Išseperavus svies- 
to gamybai pieną, lieka liesas pienas, kuris labai tinka jaunoms kiau- 
lėms penėti. Todėl, augant mūsų pieno ūkiui, lygiagrečiai su juo augo 
ir stiprėjo kiaulių ūkis. 

Ir šitos ūkio šakos augimas labai sunku išreikšti skaičiais. Žino- 
mas tik eksportas, bet vidaus suvartojimo Centr. Statistikos Biuras 
neregistruoja, todėl mes tiksliai ir nežinome, kiek pastaraisiais metais 
padidėjo mūsų krašte kiaulienos suvartojimas. Bet kad jis auga, neten- 
ka abejoti. Ypatingai daug šio produkto krašto viduje buvo suvarto- 
ta 1934 — 1935 m., kada, anglams pradėjus varžyti bekono importą, 
ūkininkai negalėdavo visų kiaulių parduoti. 

Pagerinus kiaulių veislę, išmokius ūkininkus jas taip šerti, kad jos 
greit augtų ir duotų aukštos rūšies bekoną, pastačius modernias sker- 
dyklas ir, pagaliau, įvedus eksportuojamo bekono kontrolę, kiaulių ūkio 
produktų eksportas pradėjo augti. Būtent, 1924 — 1937 m. iš Lietuvos 
buvo išvežta kiaulių ūkio produktų: 

Valstybės Prezidento sodybos namas Užulėnyje 


gyvų kiaulių bekono 


vien. tonų 
1924 43.537 — 
1928 41,827 149,8 
1932 33.669 25.131,8 
1936 116.952 11.219,0 
1937 137.674 10.517,8 


Iš duotų duomenų matome, kad iki 1932 m. mūsų bekono ekspor- 
tas labai sparčiai augo. 1933 m., įvedus Anglijoje kontigentus, jis 
krito, tačiau lygiagrečiai išaugo gyvų kiaulių eksportas. Šias pasta- 
rąsias kol kas vyksta sutalpinti Sovietų Rusijos ir kai kuriose Vakarų 
Europos rinkose. 

Trečia artima paminėtoms ūkio šaka yra paukščių ūkis. 
Jis pokariniais laikais pas mus taip pat persitvarkė ir sumo- 
dernėjo, tačiau jis tokios pažangos nepadarė, kokią yra padarę pieno ir 
kiaulių ūkiai. Paukščių ūkio produktais kraštas buvo neblogiausiai ap- 
rūpintas ir prieškariniais laikais; paukštienos ir kiaušinių suvartoji- 
mas nepriklausomoje Lietuvoje išaugo, tačiau šių produktų eksportas 
žymiai nepadidėjo: kiaušinių eksportą neigiamai paveikė 1932 - 1934 
m. žemos kainos, o svarbiausio eksportinio paukščio — žąsų — išveži- 
mas dėl nesutarimų su vienintelii mūsų žąsų importininkų — Vokieti- 
ja — 1934 m. buvo labai sumažėjęs, o 1935 m. — visai sunykęs. Vėliau 
jis pradėjo gautis, bet kolkas dar lieka žymiai mažesnis už prieškari- 
nių laikų eksportą. 


Kiaušinių ir paukščių eksportuota: 


kiaušinių tonų. paukščių vienetų 


1924 m. 5.293,8 269.280 
1928 5; 4.043,8 317.389 
1932 4 2.462,5 854.734 
1936 „„ 3.792,8 146.302 
1937 „ 4.228,1 150.645 


Iš tų duomenų matome, kad ir kiaušinių ir paukščių pastaraisiais 
metais išvežta mažiau nei pirmais pokariniais, bet po krizės smūgio 
1936 — 1937 m. šių produktų eksportas vėl pradėjo augti ir, atrodo, 
'augs ir ateityje, 

Tobulinama buvo ir ta ūkio šaka, kuri jau nuo senesnių laikų davė 
kraštui nemažai svetimos valiutos, t. y., linų ūkis. Pastarojo pro- 
duktai — linų pluoštas ir sėmenys — plačiai vartojami krašto gyven- 
tojų apdarui (baltiniams) ir aliejams gaminti; nemažai šių produktų 
ir eksportuojama. Pajamos už eksportuotą linų pluoštą ir sėmenis vi- 
suomet buvo didelės, tik krizės metais jos buvo labai sumažėjusios. 


Linų ūkio produktų 1925 — 1937 m. eksportuota: 


linų pluošto sėmenų 
1925 m. 13,1 20,6 
1927 „ 24,1 25,0 
1929 11,5 25,8*) 
1931 „ TT 12,6*) 
1933 „ 6,5 (7) 
1935 „ 10,4 LŽii 
1937 „„ 16,1 20,7 


Iš lentelės matome, kad užvis didžiausias buvo linų pluošto ir sė- 
menų eksportas 1927 — 1929 m. Vėliau jis buvo kritęs. Tai 
įvyko dėl to, kad tuomet užsieniuose buvo labai sumažėjęs linų pluošto 
pareikalavimas, o, iš antros pusės, šio produkto rūšiavimas ir išvežimas 
mūsų nebuvo taip sutvarkyti, kaip reikalavo to laiko prekybos sąlygos. 
Šis dalykas buvo aptvarkytas 1935 m. pabaigoje. Dėl to aptvarkymo 
ir pradėjus kilti linų pluošto kainoms užsienyje, 1935 — 1937 m. linų 
ūkio produktų eksportas pakilo, bet jis kolkas nepasiekė prieškrizi- 
nio lygio. Linų ūkis toliau tvarkomas ir tobulinamas. Reikia manyti, 
kad netolimoje ateityje jis bus visai gerai sutvarkytas ir duos ūkinin- 
kams ir kraštui rimtų pajamų. 

Įvairiais varpiniais ir ankštiniais augalais Lietuvoje užsėjami ne- 
maži plotai. Gaunamų krašte grūdų didžioji dalis suvartojama ūkiuo- 
se žmonių maistui ir pašarui ir tik, palyginti, nedidelė jų dalis parduo- 
dama. Jais pilnai aprūpinamos vidaus rinkos, t. y., išmaitinami miestų 
ir miestelių gyventojai; nedideli grūdų kiekiai lieka ir eksportui. Ta- 
čiau Lietuvos grūdų eksportas niekuomet nebuvo didelis; jis, be to, ne- 
rodo aiškios tendencijos kilti. Kadangi mūsų krašto gyventojų skaičius 
auga ir gerėja jų mityba, vis daugiau ir daugiau grūdų suvartojama 


*) Čia nurodytas visų „sėklų“ eksportas, bet kitų sėklų tais metais mažai teeks- 
portuota. 


135 


žmonių maistui. Be to, plečiama gyvulininkystė; gyvuliams taip pat rei- 
kia sušerti daug grūdų. Šitiems reikalams suvartojama didžioji dalis to 
grūdų prieauglio, kuris atsiranda ryšium su kylančiais derliais. 

1934 ir 1935 m. derliai buvo ypatingai geri. 1935 ir 1936 m. todėl 
grūdų eksportas buvo, palyginti, didelis (siekė 170 tūkst. tonų per 
metus). Prasčiau javams ir ankštiniams užaugus 1936 m., 1937 m. 
varpinių augalų gridų visai neeksportuota, o ankštinių (vikių, žirnių, 
peliuškų) tik nedaug teišvežta. 1938 m. grūdų eksportas vėl atsirado, 
nes 1937 m. derlius buvo neblogas. 

Arklių ūkis prieš pasaulinį karą Lietuvoje nebuvo labai ap- 
leistas. Buvo krašte rajonų, kur būdavo auginami arkliai rusų kariuo- 
menės reikalams ir eksportui. Po karo arklių pareikalavimas pasauli- 
nėse rinkose labai susilpnėjo. Todėl nebuvo reikalo toliau plėsti arklių 
ūkis. Tačiau nepriklausomoje Lietuvoje nebuvo užmiršta ir ši ūkio ša- 
ka: paaiškėjus, kad po vokiečių okupacijos per maža krašte liko geros 
veislinės arklių medžiagos, nemaža jų buvo importuota iš Švedijos. To- 
limesniais metais taip pat buvo importuojami veisliniai arkliai, nors 
tas importas nebuvo didelis. Be to, tam tikros organizacijos rūpinosi 
geresnės vietinės medžiagos atrinkimu ir panaudojimu veislei. Dėl šių 
pastangų neabejotinai mūsų krašto arklių kokybė pagerėjo, tačiau jų 
eksportas nerodė tendencijos augti; atvirkščiai, jis pamažu krito. 

Pagaliau, nepriklausomo gyvenimo metais tobulintas Lietuvos 
sodų ūkis. Didelį smūgį jam sudavė 1928 — 1929 m. nepaprastai 
šalta žiema, kuri iššaldė gerą mūsų vaisinių medžių dalį. 1929— 1937 m. 
ne tik atsodinti tie medžiai, kurie buvo iššalę, bet sodų ūkis gerokai 
išplėstas. Tačiau, kol kas kraštas nėra gausiai aprūpintas sodų vaisiais; 
menkas pasilieka ir jų eksportas. Taip yra dėl to, kad naujai pasodinti 
vaisiniai medžiai dar neužaugo ir kad jie kol kas mažai vaisių teveda. 
Netenka abejoti, kad ateityje sodų ūkio plėtimo ir gerinimo darbo vai- 
siai pasireikš. 


Trumpai prisiminus tai, kas šiame rašinyje pasakyta, tenka kons- 
tatuoti, kad svetimųjų okupantų (rusų, vokiečių) tvarkomas Lietuvos 
žemės ūkis buvo labai atsilikęs ir nenašus; Didžiojo karo me- 
tais, be to, jis buvo. stipriai išardytas Ir sunaikintas.  Nepriklauso- 
moje Lietuvoje tiek vyriausybė, tiek ūkininkai atkakliai ir sistemingai 
čirbo iš pradžių, kad atstatytų pasaulinio karo sunaikintą ūkį, o vėliau 
kad jį suintensyvintų ir padarytų našesnį ir modernesnį. Šis darbas 

Žemės Ūkio Rūmai Kaune 


buvo dirbamas visą laiką ir davė neblogų vaisių: visa eilė mūsų ūkiu 
šakų šiandien jau sutvarkyta naujais moderniais pagrindais, jų našumas 
pakeltas ir, kas dar svarbiau, tų ūkio šakų tobulinimas varomas toliau. 

Be abejo, Lietuvos ūkininkas šiandien gyvena geriau, kaip kad 
jis gyveno prieš pasaulinį karą: jis geriau pavalgęs, padoriau apsivilkęs 
ir daugiau gali leisti pinigų įvairiems kultūriniams reikalams. Klaidin- 
ga būtų sakyti, kad šiuo metu Lietuvos ūkininko padėtis yra ypatingai 
gera. Jei pasikalbėsim su ūkininku, jis savo būkle ir darbo sąlygomis ne- 
labai girsis. Taip yra dėl to, kad prieš 5 — 6 metus Lietuvoje, lygiai 
taip pat, kaip ir kituose kraštuose, pasireiškė skaudi žemės ūkio krizė, 
kuri sudavė skaudų smūgį mūsų žemės ūkio pažangai ir labai suvargi- 
no ūkininkus. Ši krizė dar nebaigta gyventi, todėl ir ūkininkai negali 
girtis gera savo padėtimi. Tačiau ji jau baigiasi ir, reikia laukti, greit 
visai pasibaigs. Tuomet Lietuvos ūkininko gyvenimas pasidarys leng- 
vesnis ir šviesesnis; tuomet ryškiau pasireikš ir tie laimėjimai, kurie 
nepriklausomo gyvenimo metais neabejotinai pasiekti ir Kurių veikimą 
šiandien lyg ir nustelbia nelabosios krizės reiškiniai. 

FINANSAI IR ŪKIS NEPRIKLAUSOMOJOJE 
LIETUVOJE 

Pirmiausias ir sunkiausias atgimusios Lietuvos vadovams ūkio 
klausimas buvo: kaip sukurti savo finansus ir valiutą, kaip juos tvar- 
kyti ir kuo juos remti tuo laiku, kada Lietuvos kaimai ir miestai karo 
sunaikinti, pramonė ir prekyba sugriauta, didžioji dalis gyventojų su- 
taupų ir turto žuvo. O besikurianti valstybė ir tautos ūkis tučtuojau 
reikalingas daug lėšų. Suprantama, kad pačioje pradžioje valstybės iž- 
das be paskolų negalėjo išsiversti. Buvo paimtos kelios vidaus ir už- 
sienio paskolos. Kuone visos šitos paskolos buvo paimtos iki 1923 
metų. Taigi tos paskolos buvo tikra prasme Lietuvos nepriklausomybės 
kovų ir pirmo valstybės bei ūkio atsikūrimo laikotarpio paskolos. Vė- 
liau ilgą laiką nebuvo skolinamasi, o esamos grąžinamos arba tvir- 
tai sureguliuojamos. 1927 metų gruodžio mėn. 31 dieną Lietuvos 
iždas buvo skolingas iš viso 81,55 mil. litų. Iš jų 80,5 mil. užsieniui ir tik 
1,05 mil. savo kraštui. Vienam Lietuvos gyventojui tada išėjo Lt. 37,59 
vidaus ir užsienio paskolų. 

Po 1927 metų, kada senosios skolos buvo sureguliuotos ir krašto 
ūkinė padėtis stabilizavosi, buvo pradėta daryti grynai ūkinės pa- 
skolos statybos, žemės ūkio kreditavimo bei kitokio jo rėmimo reika- 
lams. Iš stambesnių suminėtinos švedų (degtukų monopolio), Klaipė- 
dos uosto, Telšių — Kretingos geležinkelio, tiltų statybos, Z vidaus pa- 
skolos ir kt. Dėl naujų vidaus ir užsienio paskolų tenka pasakyti du 
dalykus. Visų pirma, kad jos nebuvo panaudotos netikėtiems biudžetų 
deficitams (jų ir nebuvo) išlyginti, bet buvo nukreiptos iš anksto nu- 
matytiems reikalams, kurie žymiai pakėlė krašto ūkio produktingumą 
ir tuo pačiu palengvino jų grąžinimo galimybes. O, be to, tos paskolos 
leido iždui išvengti mokesčių kėlimo. Kita vėl vertus, vidaus paskolos 
sudarė savo krašto piliečiams tiek pelningumo, tiek saugumo atžvilgiu 
patogią vietą jų sutaupoms investuoti. Tačiau ir 1937 metų lapkričio 

mėn. 1 dieną Lietuvos iždo įsiskolinimas tesiekė, vis dėlto, palyginti, 
tik labai nedidelės sumos: 119,6 milijonų litų. Iš jų 80,7 mil. užsieniui 
ir savam kraštui 38,9 mil. litų. Kad šitas įsiskolinimas tikrai yra nedi- 
delis, parodo palyginamieji apskaičiavimai kiek tenka vienam piliečiui 
skolų Lietuvoje (apie 47 lt. vienam piliečiui), kaimynėse valstybėse — 
Estijoje (130 It), Latvijoje (per 80 It), — ir, pagaliau, Lenkijoje (apie 
145 lt.). Toks, palyginti, mažas Lietuvos įsiskolinimas per 20 nepri- 
klausomo gyvenimo metų, stuepus skolų grąžinimas (tuo atveju Lie- 
tuva priklauso pavyzdingų valstybių grupei) Lietuvai suteikė dvejopos 
naudos. Ji įgijo pasaulyje kreditingos valstybės vardą ir, be to, nepasi- 
darė finansiškai priklausoma nuo kurios nors svetimos valstybės ma- 
lonės. 

Visos Lietuvos valstybės pajamos (paprastos ir nepaprastos) iki 
1922 metų (per metus) dar nesudarė 100 milijonų litų. Tik 1923 metais 
jos jau sudarė 166,3 milijono litų, o 1924— 1927 metais jos sukosi dau- 
giau apie 250 milijonų litų. 1928 metais (vadinasi, antrais tautiškosios 
vyriausybės vadovavimo metais) jos pašoka iki 319,8 mil. litų ir 1930 
metais jau pasiekė mūsų valstybės pajamų rekordinės sumos, būtent 
347,7 mil. litų. Užėjus ūkio krizei, biudžeto suma 1933 metais krinta iki 
žemiausios krizės metų biudžeto sumos, būtent iki 250,2 mil. litų. Po 
to biudžetas vėl palaipsniui auga, kol 1938 metais (t. y. šiais jubilie- 
jiniais metais) sudaromas biudžetas 340,7 mil. litų. Vadinasi, prisiarti- 
no vėl prie prieškrizinės biudžeto sumos (1931 metais pajamos siekė 
340,1 mil. litų). Iš šitos biudžetų sumos raidos galime daryti tokias iš- 
vadas. Visų pirma, lygindami metines iždo pajamas (250—2300 ir kuone 
350 mil. litų) ir visą valstybės įsiskolinimą per 20 finansinių metų 
(119,6 mil. litų), matome, kad valstybės paskolos jos pajamose negalė- 
jo vaidinti žymesnio vaidmens. Kitaip sakant, valstybė sugebėjo suras- 
ti einamiems reikalams lėšų ir be paskolų. Taip pat matome, kad biu- 
džeto raida glaudžiai derinasi su krašto ūkio konjunktūros raida. Kartu 
su ja kyla ir krinta, ir finansai neišeina iš pusiausvyros. Vadinasi, vals- 
tybė vengė skolintis einamiems reikalams ir, be to, įstengė tuos reika- 
lus aprūpinti iš tų lėšų, kurias krašto ūkis pagal savo konjunktūros 
padėtį normaliai galėjo iždui duoti. 

Lietuvos valstybės pajamos, kaip ir daugumo kitų valstybių paja- 
mos, susidėjo iš dviejų didelių grupių: paprastųjų ir nepaprastųjų pa- 
jamų. 

Paprastosiose Lietuvos valstybės pajamose visą laiką per 20 metų 
aiškiai vyravo trys pozicijos: netiesioginiai mokesčiai (svarbiausia — 
muitai ir akcizai), valstybės įmonių pajamos (geležinkeliai, paštas, tele- 

fonas, telegrafas, valstybės prekybos ir pramonės įmonės) ir tiesiogi- 
niai mokesčiai (žemės mokestis, nekilnojamojo turto mokestis mies- 
tuose, verslo pelno mokestis, vėliau darbo pajamų mokestis ir kiti). 
Netiesioginiai mokesčiai jau nuo 1928 metų sudaro maždaug 27—3096 
visų paprastųjų pajamų. Prieš tai tas procentas gerokai šokinėjo, čia 
pasiekdamas 41,196 (1921 metais), čia vėl krisdamas iki 26,49 (1924 
ir 1927 m. m.). Svyravimas yra suprantamas. Tiek akcizai, tiek mui- 
tai, tiek kitos netiesioginių mokesčių pozicijos labai jautriai priklau- 
so nuo ūkio konjunktūros ir užsienio prekybos raidos (muitai). Pasto- 
vesnį procentą sudaro tiesioginiai mokesčiai. Pastarieji, kad ir kiek šo- 
kinėdami, sudaro nuolat kylančio procento vaizdą. Štai 1918— 19 me- 
tais jie sudarė 20,8390 visų paprastųjų pajamų, 1920 — 1922 sukosi apie 
10—1176, 1923 pašoko iki 19,70;, 1924 — 1927 metais svyravo tarp 13— 
14,5 ir 1928 krito vėl iki 1245. Tačiau nuo 1929 metų prasideda vėl nors 
lėtas, bet nuolatinis procento kilimas. Nuo 1933 metų jis jau svyruo- 
ja tik tarp 16,670 ir 17,90. Tiesioginių mokesčių dalyvavimas valsty- 
bės pajamose kylančių procentu yra labai teigiamas mūsų finansų reiš- 
kinys. Tiesioginiai mokesčiai yra mažiau jautrūs ūkio konjunktūros 
atžvilgiu. Tatai sudaro valstybės finansams didesnį pastovumą. Trečioji 
iš stambiųjų valstybės pajamų pozicijų — valstybės įmonių pajamos — 
dažniausiai sudaro apie 2070 visų paprastųjų pajamų. Tik pastaraisiais 
trejais metais krito iki 19— 184. Tatai taip pat žymiai priklauso nuo 
ūkio konjunktūros svyravimų. Kiek mažesnės paprastųjų pajamų po- 
zicijos yra monopolių pajamos (nuo 1931 metų jos sudaro apie 12— 
137, pirmiau sudarydavo 15 ir 1690). Valstybės turtų ir kapitalų 
(svarbiausia — miškai) pajamos nepastovios (priklauso nuo miško 
kainų), pastaruoju laiku sudaro apie 10— 1196 visų paprastųjų pajamų 
(seniau siekdavo ir daugiau). Tolimesnė pajamų pozicija yra valstybės 
rinkliavos (apie 7— 870) ir, pagaliau, atsiteisimas su valstybės iždu ir 
įvairios pajamos, kurių kiekvienos, bent pastaraisiais laikais, sudaro 
apie 290 visų paprastųjų valstybės pajamų. Kalbant apie valstybės 
paprastųjų pajamų šaltinius, negalima nepaminėti, kad per 20 metų šio- 
je srityje padaryta nemaža jų tobulinimo pažanga. Prie to prisidėjo 
žemės mokesčio, pagrindinio verslo ir verslo pelno mokesčių įstatymai, 
Toliau pramogų mokesčio, darbo pajamų mokesčio, dvigubo mokesčio 
apdėjimui išvengti įstatymas, akcizo ir finansinių monopolių, palaikų 
mokesčių, nekilnojamojo turto miestuose ir miesteliuose, žyminio mo- 
kesčio ir kt. įstatymai. Tai vis tokie pagrindiniai darbai finansų įsta- 
tymų srityje, kurie skina kelią tobulesniam ir pastovesniam valstybės 
finansų susitvarkymui. 

Dabar, kalbant apie nepaprastas valstybės pajamas, visų pirma ten- 
ka pažymėti, kad santykis tarp paprastųjų ir nepaprastųjų valstybės 
pajamų per 20 metų gerokai kito. Šiuo atžvilgiu galime surasti net pen- 
kis periodus. Pirmas periodas — tai nepriklausomybės kovų perio- 
das. Čia nepaprastosios pajamos sudaro bendrose pajamose labai 
aukštą procentą: 1918/19 — 62,495, 1920 — 20,376 ir 1921 — 14,6€6. 
Vėliau 1921 — 1927 metais jos jau nebesiekia nė vienais metais ir 
1046. Aukščiausį procentą sudarė 1925 — 7,496 ir žemiausį 1923 — 
0,34. Toliau 1928 — 1930 sukasi apie 1395. Nuo 1931 iki 1934 vėl 
krinta ir sukasi apie 8—996. Ir nuo 1935 metų jos pakyla ir iki 1938 
sudaro procentą tarp beveik 22 ir 1445. Taip pat žymiai kinta ir 
nepaprastųjų pajamų struktūra. Iki 1921 metų nepaprastosiose pa- 
jamose vyrauja paskolos (vidaus ir užsienio). Toliau paskolos iš biu- 
džetų išnyksta ir vėl pasirodo tik 1935 metais (18 mil. litų) ir 1936 
metais (14 mil. litų). 1923 metais atsiranda nauja nepaprastų pa- 
jamų pozicija: žemės reformos vykdymo pajamos. Šita pozicija su 
gan žymiais svyravimais (pavyzdžiui 1923 m. — 0,4 mil., 1930 — 3,4 
mil., 1935 — 0,6 mil.) traukiasi iki pat 1938 metų (numatyta 1,2 mil.). 
Nuo 1925 metų atsiranda pajamos iš iždo rezervo fondo, nuo 1932 me- 
tų atskaitymai nuo valdininkams mokamo atlyginimo (pastaraisiais 
1936— 1938 metais išaugę į maždaug 24 mil. litų). Ir, pagaliau, 1936 
bei 1938 metais pajamos iš monetų fondo (17 ir 15,7 mil. litų). Be 
to, dar 1938 metais numatyta 15 milijonų litų trumpalaikio statybi- 
nio kredito. Labiausia pastovios nepaprastųjų pajamų pozicijos pa- 
sidarė: žemės reformos vykdymo pajamos, atskaitymai iš valdininkams 
mokamų algų ir pajamos iš iždo rezervo fondo. (Pastarosios 1938 me- 
tų nepapr. pajamose jau nefigūruoja). 

Dėl mūsų valstybės nepaprastųjų pajamų tenka visų pirma pasa- 
kyti, kad jos buvo tokios, jog ne tik tuo metu, kada jos buvo sudary- 
tos, nesudarė krašto ūkiui kokio nors apsunkinimo, bet ir ateityje 
jam neuždėjo bent kiek sunkesnės naštos. Visų pirma paskolos. Ma- 
tėme, kad iždo įsiskolinimas nedidelis. Pajamos iš iždo rezervo fondo. 
Tai panaudojimas palankesniais finansiniais metais sudarytų sutaupų. 
Pajamos iš manetų fondo. Tai yra faktiškai taip pat iždo rezervų pa- 
naudojimas. Pagaliau, atskaitymai iš valdininkams mokamų algų. 
Valdininkai Lietuvoje nemoka darbo pajamų mokesčio. Tai vienų at- 
veju lyg ir darbo pajamų mokestis. Tiesa, jis yra didesnis negu darbo 
pajamos. Bet tai daugiau ūkio krizės padarinys ir liekana. Kada že- 
mės ūkis ir verslai labiau kentėjo dėl ūkio krizės negų asmenys, gau- 
ną pastovų atlyginimą, buvo norėta bent laikinai didesniu matu pri- 

traukti ir valdininkus prie krašto reikalų finansavimo. Krizei švelnė- 
jant, atskaitymai buvo iš dalies (pirmiausia socialiniu atžvilgiu) mo- 
difikuojami. Jų prilyginimas darbo pajamoms, atrodo, yra tik laiko, o 
svarbiausia, ūkio konjunktūros pastovumo klausimas. 

Kita vėl vertus, tenka pabrėžti, kad nepaprastos pajamos buvo nau- 
dojamos tik nepaprastiems valstybės reikalams atlikti — kaip žemės 
melioracijai, statybai, žemės ūkio gamybai remti ir panašiai. Dar dau- 
giau. Dalis nepaprastųjų išlaidų buvo išlyginama paprastomis paja- 
momis. Tatai vėl įrodo sveiką, pavojų neugdančią, valstybės finansų 
raidą. 2 

Jau pradžioje minėjau, kad besikurianti valstybė buvo reikalinga 
daug lėšų. Tačiau, žinant, kad iš karo griuvėsių atsikūręs Lietuvos 
ūkis galėjo teikti valstybei tik labai aprėžtus pajamų šaltinius, yra 
suprantama, kad iždui teko labai nelengva valstybės išlaidų problema. 
Tą problemą ypatingai sunkino ir toji aplinkybė, kad valstybė vengė 
paskolų ėmimu ar dideliais mokesčiais taip apsunkinti tautos ūkį, 
kad jis nebegalėtų kilti ir plėstis. Todėl valstybei, darant išlaidas, rei- 
kėjo elgtis labai atsargiai ir taupiai. Teko ne vieną kartą atidėti il- 
gesniam laikui tokių darbų vykdymą, kurie be didesnės žalos krašto 

ūkiui ir kultūrai galėjo palaukti. Tokių priemonių ypač teko griebtis 
užėjus ūkio krizei, kada visos valstybės pajamos, kaip minėta, iš 347,7 
mil. susitraukė net į 250,2 mil., t. y. sumažėjo net 38,9“. Didžiausį 
valstybės finansuose palankumą per visą Lietuvos nepriklausomo gy- 
venimo laiką turėjo: žemės ūkis, susisiekimas, švietimo ir krašto ap- 
saugos reikalai. 

Kad žemės ūkis buvo ypatingai globojamas, tatai mūsų sąlygose 
yra visai suprantamas dalykas. Žemės ūkis yra mūsų pramonės, vidaus 
bei užsienio prekybos ir, aplamai, viso krašto ūkio pagrindas. Be to, 
dar Lietuvos žemės ūkis buvo gerokai atsilikęs ir todėl buvo reikalin- 
gas didelių reformų bei skubių ir nepaprastų jo gamybos sąlygų ge- 
rinimo priemonių. Tačiau ties žemės ūkiu čia plačiau neapsistosiu. 
Tuo reikalu šiame leidinyje yra specialus (Dr. Krikščiūno) straipsnis. 
Paminėsiu tik, kad žemės ūkio reikalams skiriamas lėšas neretai su- 
darydavo 10 ir daugiau procentų visų valstybės išlaidų. O nepapras- 
tosios išlaidos žemės ūkio reikalams buvo pasiekusios 44,176 (1932 
metais) visų nepaprastųjų valstybės išlaidų. Pažymėtina, kad nuo 1930 
metų (ypač krizės metais) iždas didelėmis sumomis specialiai rėmė 
javų, sviesto, kiaulių ir kiaušinių ūkio gamybą. Vien tik šitiems rei- 
kalams iki 1937 metų pabaigos yra išleista 133,8 milijonai litų. O be 
to, valstybės iždas skatino kurtis tokias įmones (ir jose dalyvavo savo 
kapitalais), kurios tiesiogiai ar netiesiogiai tarnauja žemės ūkiui. Štai 
Lietuvos ir Žemės bankai, „Maistas“, „Lietuvos Cukrus“, Kooperacijos 
Bankas ir kitos mišrios juridinės formos smulkesnės įmonės. Šitoms 
investacijoms (įskaitant ir Žemės Banko įkaito pask. lakštus) Lietu- 
vos iždas davė iki 1937 m. pabaigos 115,9 mil. litų. Žemės nusausinimo 
darbams iki 1937 metų išleista per 40 mil. litų. Tai tik pavyzdžiai stam- 
besniųjų pozicijų, iš kurių galima spręsti kokį vaidmenį valstybės išlai- 
dose vaidino žemės ūkio rėmimas ir finansavimas. 

Antra labai stambi Lietuvos valstybės išlaidų pozicija — lėšos ski- 
riamos susisiekimo reikalams. Jos sudaro apie 2047 visų valstybės iš- 
laidų. Tokių stambių išlaidų yra keletas priežasčių. Visų pirmą, tiek 
geležinkeliais, tiek vandens kelių ir sauskelių susisiekimą Lietuva pa- 
veldėjo iš jos buvusių okupantų tikrai apleistą. O moderni technika, 
susisiekimo tempas ir priemonės reikalauja jau daug tobulesnių kelių 
negu tie, kuriuos pirmiau galima buvo laikyti patenkinančiais ar net 
gerais. O svarbiausia, kad susisiekimas šiandien yra vienas iš pačių 
svarbiausiųjų ūkiui ir kultūrai kilti sąlygų, jau nekalbant apie jo 
reikšmę krašto saugumui. Čia tam tikromis aplinkybėmis jis gali kar- 
tais turėti net lėmiamos reikšmės. 

Visų Lietuvos susisiekimo šakų tobulinimo darbai ėjo dviem 
kryptimis. Visų pirma, teko taisyti, gerinti visa tai, kas buvo palikę i“ 
rusų ir vokiečių okupacijos laikų. Reikėjo gerinti todėl, kad jais arba 
visai negalima buvo naudotis ar tik su didelėmis kliūtimis ar net pavo- 
jais. Pavyzdžiui, geležinkeliuose dalinai ar kapitaliai suremontuota 
160 tiltų, įdėta 404 km. naujų bėgių, kapitaliai suremontuota 50 ir 
naujai pastatyta 56 geležinkelių stočių trobesių ir padaryta daug įvai- 
rių žemės ir kitokių darbų. Nors tatai geležinkelių ilgio nepadidino, ki- 
taip sakant, paviršutiniškai žiūrinčiam nespecialistui ir nėra tuojau 
pastebima, bet tie darbai susisiekimui ne mažiau svarbūs kaip ir naujų 
linijų tiesimas, nes tik juos atlikus galėjome turėti saugų, greitą ir 
punktualų geležinkelių susisiekimą. Tų darbų svarba ypatingai iškyla 
turint galvoje tarptautinį geležinkelių susisiekimą per Lietuvą. 

Be senų geležinkelių linijų taisymo iškilo būtinas reikalas statyti 
naujas linijas. Visų pirma, reikėjo sujungti Užnemunė su Kaunu. Tam 
tikslui buvo nutiestas Kazlų Rūdos — Šeštokų 58 Im ilgio geležinke- 
lis. Vėliau reikėjo duoti geležinkelį Žemaičių kraštui ir sujungti Klai- 
pėdą su Kaunu, neliečiant svetimos teritorijos. Tą uždavinį atliko nau- 
ja Kužių — Kretingos 127 km. ilgumo geležinkelio linija. Be šitų pa- 
grindinių naujų geležinkelio linijų buvo nutiesta dar keletas trumpes- 
nių linijų ir daug geležinkelio šakų. Iš viso nepriklausomoje Lietuvoje 
naujai nutiesta 190,5 km. plačiųjų ir 117 km. siaurųjų geležinkelių pra- 
platinta iš 600 į 750 mm. Tokiu būdu, dabar Lietuva turi iš viso 1.698 km. 
geležinkelių, iš jų 1.215 plačiųjų ir 473 km. siaurųjų. Naujų didesnių 
geležinkelių tiltų pastatyta 33. Aplamai, Lietuvos geležinkelių tinklas 
ir šiandien nėra tankus, ypač lenkams okupavus trečdalį Lietuvos teri- 
torijos, kurioje yra 1.240 km. geležinkelių (iš jų 127 km. siaurųjų). 
Lietuvoje 10.000 gyventojų tenka 6,73 km. geležinkelių. Yra, tiesa, 
nemaža kraštų, kur geležinkelių tinklas retesnis kaip Lietuvoje. Pavyz- 
džiui, Lenkijoje 10.000 gyventojų tenka 6,5 km., Rumunijoje 6,3 km., 
SSSR. — 6.4 km., Italijoje 5,4 km., Portugalijoje 4,8 km. ir panašiai. 
Tačiau naujų geležinkelių tiesimas Lietuvoje nėra tiek opiai aktualus, 
turint galvoje tą vaidmenį, kurį vis daugiau vaidina visame pasaulyje 
tiek keleiviams, tiek prekėms gabenti auto susisiekimas. Todėl ir ma- 
tome, kad Lietuvoje, ypač pastaraisiais laikais, daug sėkmingų žygių 
padaryta auto susisiekimui išplėsti ir ištobulinti. 

Kad auto susisiekimas galėtų krašte plėstis, reikalingos mažiausia 
dvi būtinos sąlygos: geri keliai ir tinkama auto susisiekimo tvarka. 
Sauskelių tvarkymo srityje buvo taip pat dirbama dviem kryptimis. Iš 
vienos pusės gerinami esantieji plentai, o iš kitos pusės — tiesiami 

nauji. Per 20 metų yra suremontuota daugiau kaip tūkstantis (1.2471) 
kilometrų plentų ir pastatyti 937 tiltai. Naujų plentų nutiesta 213,5 
kilometrų ir pastatyta apie 250 naujų tiltų. Šiuo laiku Lietuva turi 
1.300 kl. plentų, 4.625 km. I rūšies vieškelių ir 9.070 II rūšies vieškelių. 
Vadinasi, viso Lietuvoje yra kuone 15.000 km. sauskelių, neskaitant 
III rūšies vieškelių. Tačiau, toks sauskelių tinklas yra nepakankamas. 
Per 10 metų yra numatyta nutiesti dar 700 km. naujų plentų. O iš viso 
per 30 ateinančių metų yra suplanuota nutiesti apie 2.400 km. plentų. 
Tada Lietuva turės apie 3.700 km. plentų. Vieškelių tinklas taip pat 
numatomas plėsti ir tobulinti. Svarbu vaidmenį čia turės suvaidinti 
numatomasis kelių fondas. "Tačiau, kad plistų auto susisiekimas, ne- 
gana turėti pakankamai gerus kelius. Reikia tinkamai tvarkyti patį 
auto susisiekimą, kad jis būtų nepavojingas, greitas ir punktualus. Auto 
susisiekime ilgą laiką vyravo privati, nereguliuojama konkurencija. Ta- 
čiau jai nepasisekė tą susisiekimą tobulai išvystyti. Todėl nuo 1933 
metų tą reikalą tvarkyti ir prižiūrėti ėmėsi Susisiekimo Ministerija. 
Buvo įvesta leidimų, vėliau koncesijų sistema. Pagaliau, valstybės iždui 
dalyvaujant, įkurta „Auto“ b-vė,, kuri, panašiai kaip „Pienocentras“, 
„Parama“, „Lietūkis“, „Maistas“ pramonės ir prekybos srityje, bus 
pavyzdys auto susisiekimo srityje. Įsidėmėtina, kad nuo 1933 metų, 
kada Lietuvoje buvo 87 autobusai, iki 1936 metų jų skaičius jau pašoko 
iki 147 vienetų. Auto susisiekimui plėsti Lietuvoje daug padėjo muitų 
politikos ir įvairios kitos priemonės. 

Labai svarbų vaidmenį krašto ūkyje vaidina vandens keliai, ypač 
prekių transporto srityje, būtent tųjų prekių, kurios nepakelia aukštų 
transporto išlaidų.  Apskaičiuojama, kad transportas vandens keliu 
kainuoja 3—95 kartus pigiau negu plentais ar geležinkeliais. Didžiau- 
sias Lietuvos vidaus vandens kelias yra Nemunas. Jis jungia laikinąją 
Lietuvos sostinę (o taip pat ir stambų prekybos ir pramonės centrą) su 
Klaipėda, vieninteliu mūsų jūros uostu. 

Tačiau pats svarbiausias mūsų krašto vandens susisiekimo elemen- 
tas, be abejo, yra Klaipėdos uostas. Į jo statybą ir tobulinimą iždas iki 
šio laiko yra įdėjęs per 33 milijonus litų. Užtat per Klaipėdos uostą 
šiandien eina kuone 8045 viso mūsų eksporto (vertės atžvilgiu) ir apie 
706cviso importo (taip pat vertės atžvilgiu). Šitie trumpi precentiniai 
skaičiai pasako, koks milžiniškos reikšmės Lietuvos ūkio darbas šian- 
dien sukoncentruotas Klaipėdoje. Dar daugiau apie Klaipėdos uosto 
pakilimą — nuo to laiko, kada jis prisišliejo prie savo Tėvynės — pa- 
sako šie laivų atplaukimo ir išplaukimo skaičiai. 1923 metais įplaukė 
į Klaipėdos uostą 625 laivai su 211,5 tūkst. nrt., o 1937 metais jau įplau- 

kė 1.414 laivų su 844,7 tūkst. nrt. 1923 metais išplaukė 667 laivai su 
214 tūkst. nrt., o 1937 metais jau išplaukė 1433 laivai su 847,1 tūkst. 
nrt. Tatai yra geriausias pavaizdavimas, koks buvo Klaipėdos Uostas 
Vokietijos ribose ir koks (per trumpą 15 metų laiką) Lietuvos žemėje. 

Ilgą laiką buvo skaudžiai aktuali ir vis neišspręsta savo laivyno 
problema. Juk turėti savo jūrą, savo uostą, bet neturėti savo laivų, 
reiškia tą patį, kaip turėti savo geležinkelius ir jų stotis, bet neturėti 
savo traukinių. Šita skaudi problema po ilgų ir nesisekusių bandymų 
šiandien jau išspręsta. 1937 metais įsikūrė laivininkystės bendrovė 
„Lietuvos Baltijos Lloydas“, kuris dabar jau turi 6 jūros laivus su ben- 
dru 2.754 nrt. 

Iš šitų, kad ir paviršutiniškų, ir toli gražu dar ne visų (kur dar di- 
delė pašto, telefono, telegrafo ir radijo pažanga) suminėtų Lietuvos 
susisiekimo gerinimo darbų galima suprasti, kodėl susisiekimo reika- 
lams iždo skiriamos lėšos tokį didelį vaidmenį vaidino ir vaidina mūsų 
valstybės išlaidų tarpe. 

Trečia iš stambiausiųjų valstybės išlaidų pozicijų yra lėšos, skiria- 
mos švietimo, kultūros ir meno reikalams. Tiems reikalams skiriamos 
išlaidos sudaro apie 1596 visų valstybės išlaidų. Ties tuo klausimu pla- 
čiau nesustosiu. (Šiame leidinyje yra tiems reikalams specialūs straips- 
niai). 

Pati stambiausioji mūsų valstybės išlaidų pozicija tenka tų reikalų 
rūpinimui, kurie tiesiogiai kelia krašto vidujinį ir išorinį saugumą. Pir- 
moje eilėje yra čia ginkluota pajėga — Krašto Apsaugos ministerija. 
Toliau Teisingumo ministerija, Vidaus Reikalų ministerija. Pagaliau, 
nors ir ne fizine, bet žodžio pajėga ginkluota įstaiga — Užsienio Rei- 
kalų ministerija. Pastarosios yra sunkus uždavinys — ginti mūsų kraš- 
to reikalus tarptautiniame forume tol, kol tatai įmanoma nevartojant 
karinio ginklo. Šitų visų keturių ministerijų išlaidos paskutiniais me- 
tais sudaro apie 4066 visų valstybės išlaidų (1935 — 35,996 1936 — 
3665, 1937 — 4296). 

Apskritai kalbant apie mūsų valstybės finansus, tenka pasakyti, 
kad be didesnio įsiskolinimo ar kitų nepaprastų finansinių priemonių, 
mūsų valstybei pasisekė per 20 metų išvengti biudžeto deficitų, o kai 
kuriais metais (pavyzdžiui 1927 — 1930) turėti stambių biudžeto per- 
teklių, iš kurių buvo susidaręs iždo rezervo fondas. Sveika valstybės 
finansų raida sudarė palankų pagrindą savo valiutos raidai ir jos nekin- 
tančios vertės išlaikymui, nors pats lito valiutos kūrimas vyko sunkiose 
aplinkybėse ir ne vienam jo ateitis kėlė didelį susirūpinimą. Lito valiuta 
buvo įvesta (t. y. Lietuvos Bankas pradėjo savo operacijas) 1922 metų 

spalių mėn. Ž dieną. Pirmas paskelbtas Lietuvos Banko balansas (1922 
m. spalių mėn. 16 d.) rodė, kad Bankas turi aukso ir svetimos valiutos 
tik už nepilnus 10 mil. litų. 1937 m. gruodžio mėn. Lietuvos Banko aukso 
fondas siekė 79 mil. litų ir užsienio valiuta apie 2 mil. litų. Lito paden- 
gimas auksu ir valiutomis siekė 69,470. Aplamai, tenka pastebėti, kad 
lito kursas visą laiką nuo pat jo įvedimo buvo pastovus. O padengimas 
— tiesa gerokai svyravo, bet niekada nebuvo žemesnis negu įstatymas 
reikalauja (33!/199). Didžiausias padengimas buvo 1929 m. gruodžio 
mėn. 31 dieną — 119,84 17 mažiausias 1935 m. IX. 30 — 41,74. Toks 
padengimo sumažėjimas buvo dėl ūkio krizės ir iš dalies dėl ūkiškai ne- 
pagrįsto valiutos išvežimo į kitus kraštus. Todėl ir buvo įvesta už- 
sienio valiutų operacijų priežiūra. Tokiu būdu, litas, įvestas didelio va- 
liutų svyravimo laikais ir pergyvenęs dar vieną pasaulio valiutų nuver- 
tinimo laikotarpį (jau krizės metu), visada liko pastovus. Tatai buvo 
didelė mūsų ūkio gyvenimo laimė. Nes sveika pastovi valiuta įkvepė 
pasitikėjimą mūsų ūkiu, o svarbiausia — kreditu. O be kredito jokia 
ūkio pažanga neįmanoma. 

Kokia padėtis Lietuvos kredito rinkoje buvo nepriklausomybės pra- 
džioje, galima spręsti jau vien iš to fakto, kad privačioje kredito rin- 
koje „normalus“ palūkanų procentas siekė 36 ar net 484. O šian- 
dien, po 20 metų, Lietuvos Banko oficialus diskonto €6 yra 5!!'595, o pri- 
vačiuose bankuose ne aukštesnis kaip 9—124;. Kad toks kredito rinkos 
kitėjimas savaime neįvyko ir aiškinti nereikalinga. Labai didelį vaid- 
menį čia, be abejo, suvaidino Lietuvos ir Žemės bankai. Lietuvos Ban- 
kas, nežiūrėdamas to, kokios palūkanos įmamos privačioje kredito rin- 
koje, niekada neėmė daugiau kaip 8—104; (čia įskaitant komisiją ir 
kitus priedus). O Žemės Bankas (įsteigtas 1924 metais ir 1930 metais 
pradėjęs teikti ilgalaikius ir ipotekinius kreditus) išlaisvino daug kre- 
dito įstaigų nuo „įšalusių“ trumpalaikių kreditų. Žinoma, be šitų dviejų 
bankų (Lietuvos ir Žemės), kurių akciniuose kapitaluose lemiamu būdu 
dalyvauja valstybė, yra susidaręs nepriklausomoje Lietuvoje visas tink- 
las stambesnių ir smulkesnių kredito įstaigų. Visų pirmą — 7 akciniai 
bankai (jie įsikūrė 1918 — 1921 metais). Tik Kooperacijos akcinis 
bankas, nors ir įsisteigęs 1920 metais, bet akciniu virto vėliau (1933 
m.). Be to, dabar faktiškai veikia 322 kredito draugijos, 13 savitarpio 
kredito draugijų, 1 banko namai ir 46 įvairios taupymo kasos, Ypa- 
tingą vaidmenį taupymo srityje suvaidino Taupomosios Valstybės Ka- 
sos, kurios šiandien turi 121 skyrių ir apie 60 mil. litų sutaupų — indė- 
lių. Norėdami susidaryti nors paviršutinišką vaizdą iš to, kokią pažangą 
padarė Lietuvos kredito įstaigos per 20 nepriklausomo gyvenimo metų, 

nurodysime kokio dydžio buvo 1924. I. 1 (ankstyvesnių tikslių duomenų 
nėra) ir 1937. X. 1 d. visų Lietuvos kredito įstaigų savi kapitalai, indė- 
liai, išduotos paskolos ir balansai (duomenys milijonais litų ir apima 
tik Didžiąją Lietuvą). 





1924. I.1 1937. X.11 








1. Savi kapitalai —-— 325 | 1168“ 
2. Indėliai ir einamosios sąskaitos | 28,0 „| 21 2171 
3. Išduotos paskolos 1 46,4 Lija 32Le ti 321,6 
4. Balansų sumos | "1949 + "6958 





Šitie skaičiai patys be jokių aiškinimų įtikinčiai byloja apie Lietu- 
vos kredito rinkos pažangą nepriklausomoje Lietuvoje. "Tiesa, krizės 
metu kredito srityje buvo kai kurių kitėjimų. Tačiau, sistema ne tik 
nebuvo suardyta, bet net nebuvo nė kiek žymesnių sukrėtimų. To ne- 
įvyko iš dalies ir todėl, kad Lietuvos Kredito įstaigos operuoja beveik 
tik savo krašto indėliais ir nėra prasiskolinusios (o taip pat nėra kre- 
ditorės) užsieniui. Tad neigiamai tos srities užsienio įvykiai negalėjo 
tiesiogiai paliesti mūsų kredito įstaigų. 

Sveiki valstybės finansai, pastovi valiuta ir palankiai plėtojantis 
kredito rinka sudarė tas būtinas sąlygas, be kurių, aplamai, vargiai įma- 
noma ūkio, o taip pat ir pramonės gamybos raida. Lyginti prieškarinę 
ir dabartinę Lietuvos pramonę yra sunku. Pirmų pirmiausia todėl, kad 
beveik visa pramonė karo buvo sunaikinta. Vadinasi, kas ir yra iš 
prieškarinių, visa yra iš naujo atstatyta. Kita vertus, nepriklausomoje 
Lietuvoje išaugo visa eilė pramonės įmonių, kurių prieš karą Lietuvoje 
nebuvo, bet kurios kaip tik yra skirtos suvartoti vietos žaliavai (dau- 
giausia žemės ūkio gaminamai), aprūpinti vidaus rinkai, o taip pat di- 
dele dalimi tarnauti eksportui. Štai išaugo prieš karą nebuvusi svies- 
to ir mėsos pramonė. Visas kraštas apgaubtas pieninių tinklu ir įsteigti 
5 bekonų ir, apskritai, mėsos gamybos fabrikai. Tik vien „„Pienocentro“ 
ir Maisto“ eksporto vertė sudaro apie 4545 (1936/1937 m. 44,19 — 
45,095) viso metinio Lietuvos eksporto vertės. Toliau įsteigti 2 cuk- 
raus fabrikai. Seniau cukraus Lietuva importuodavo už 20 mil. (1927 
m.) litų su viršum per metus. Dabar jo importas beveik nebereikalin- 
gas. Ypatingai po karo Lietuvoje išsiplėtė audimų pramonė. Audimų 
Lietuva importuodavo net iki už 50 mil. litų. O dabar tik už maždaug 
16 mil. litų. Įsteigtas taip pat savo popieriaus fabrikas. Labai išsiplėtė 
drabužių ir avalynės gamyba, taip pat cheminė pramonė, ypač kosme- 

tikos sritis. Tai tik keletas ryškesnių pavyzdžių iš mūsų pokarinės 
pramonės plėtimosi ir krypties. Aplamai imant, dabar (1937.VII) Lie- 
tuvoje yra 1.247 pramonės įmonės, kuriose dirba daugiau negu 5 žmo- 
nės. Jų visų darbininkų skaičius tuo pačiu laiku siekė 31.689 žmones. 
O prieš karą tokiose pat daugiau kaip 5 žmonių įmonėse dirbo tik apie 
13—14.000 darbininkų. Tad darbininkų skaičius vien tik didesnėse 
įmonėse padidėjo daugiau negu dvigubai. 

Kalbant apie nepriklausomos Lietuvos pramonę, o taip pat ir preky- 
bą, toli gražu nebūtų duotas pilnas ir tikras vaizdas, jei nebūtų aiškiai 
iškeltas vaidmuo, kurį šiose srityse suvaidino valstybė ir kooperacija. 
Privati pavienių asmenų ar grupių iniciatyva valstybės buvo ir yra 
skatinama. Tik dėl tinkamos valstybės muitų ir, aplamai, užsienio pre- 
kybos, o taip pat ir kredito politikos galėjo susikurti ir išaugti ne viena 
nauja Lietuvos pramonės šaka, kuri šiandien visiškai aprūpina vietos 
rinką ir mažina importą. Valstybė pramonę ir prekybą skatino ir ska- 
tina dar ir kitu būdu. Tariant jau visai tiesioginiu būdu. Reikalas čia 
yra toks. Lietuvoje valstybė — jos įstaigos — yra labai didelis, o gal net 
stambiausias, pirkėjas bei užsakytojas.  Atsiminkime, kas reikalinga 
kariuomenei, susisiekimo ir kitoms ministerijoms pirkti ir statyti. Kas 
tik galima, perkama ir užsakoma (atiduodama statyti) vietos pramo- 
nei ir prekybai. Pagaliau, ten, kur dėl iniciatyvos, kapitalų ar rentabi- 
lingumo stokos, o gal ir didesnės rizikos, privatūs verslininkai nėjo ar 
nepakankama: ar netinkamai ėjo, ten ėjo valstybė arba valstybės ska- 
tinama bei įvairiai remiama kooperacija. Juk kokį vaidmenį Lietuvos 
ūkio ir prekybos gyvenime šiandien vaidina „Pienocentras“, „Maistas“, 
„Lietūkis“, „Lietuvos Cukrus“, „Lietuvos muilas“, ,,Parama“, susisie- 
kimo b-vė „Auto“ ir jau anksčiau minėti pusiau valstybiniai bankai ir 
kooperatinės kredito draugijos, nebėra reikalo minėti. Paminėtina gal 
tik tiek, kad šiandien Lietuvos kooperacija valdo apie 150 milijonų litų 
lėšų ir turi apie 150.000 žmonių, priklausančių kooperatinėms organi- 
zacijoms. Pusiau valstybinės ir kooperatinės ūkio įmonės ne tik pačios 
atliko didelį darbą, bet skatino ir ugdė privačią iniciatyvą, duodamos 
gyvenimišką darbo pavyzdį, o ne vienu atveju ir suteikdamos progos 
jose pasipraktikuoti — išeiti darbo stažą. Jokiu būdu, žinoma, negali- 
ma neigti ir privačios iniciatyvos nudirbtų darbų. Šia proga, t. y. da- 
rant nepriklausomos Lietuvos 20 metų ūkio darbų apžvalgą, tektų dė- 
kingai suminėti ir tą ekonominį vaidmenį, kurį sunkiausiu Lietuvai 
(ūkio ir politikos atžvilgiu) laiku suvaidino Lietuvos išeiviai Amerikoje. 

Štai keli ryškesni pavyzdžiai. Visų pirma Lietuvos laisvės paskola, 
kuri 18,5 mil. litų sumai buvo gauta iš Amerikos lietuvių. "Toliau 

gausiai į Lietuvą plaukė Amerikos lietuvių kapitalai. Pagaliau, Ame- 
rikos lietuvių ekonominė veikla (iniciatyvos ir kapitalų atžvilgiu) pa- 
čioje nepriklausomoje Lietuvoje. Čia būta daug naudingų ir gražių 
užsimojimų bei bandymų. Vieni nepasisekė (dėl įvairių priežasčių), 
o kiti prigijo ir sveikai išaugo, sudarydami didelį įnašą į Lietuvos ūkio 
atstatymą. Atrodo, kad tas Amerikos lietuvių vaidmuo ir šiandien dar 
nesibaigė. Jis gali dar gražiai pasireikšti Lietuvos ir J. A. V. prekybos 
santykių raidoje. Jis gali pasireikšti ir tuose mūsų vyriausybės dideliuo- 
se, bet visai konkrečiuose Lietuvos elektrifikavimo bei sumūrinimo su- 
manymuose, kuriems entuziastiškai pritaria visa Lietuvos visuomenė. 
Tiesa, ir pačioje nepriklausomoje Lietuvoje, ypačiai pastaraisiais laikais, 
privačios iniciatyvos srityje daug kas keičiasi palankia kryptimi, Atsi- 
randa vis daugiau kvalifikuotų žmonių, sukuriami kapitalai, steigiamos 
naujos privačios ir tobulinasi senos įmonės. Nėra abejonės, kad jos — 
viso tautos ūkio matu imant — yra labai pageidaujamos talkininkės 
Lietuvos ūkio pažangos darbe. 


Tautos ūkio gamybos tempą, jos kokybę ir konkurencinį pajėgumą 
tarptautinėje rinkoje geriausiai gali atvaizduoti krašto užsienių pre- 
kybos struktūra ir raida. Nepriklausoma Lietuva turėjo šioje srityje 
daug ir įvairaus pobūdžio sunkumų. Visų pirma — tik ka bepradedan- 
čiam atsikurti ir, be to, prieš karą gerokai atsilikusiam Lietuvos ūkiui 
reikėjo neatidėliojant stoti į pasaulinės rinkos konkurencijos sūkurį, 
susitikti su šimtus metų gamybos ir prekybos praktiką turinčiais kon- 
kurentais bei išlepintu Vakarų Europos vartotojų skoniu. Kita 
vėl vertus, teko, daugiausia politiniais sumetimais, taip vairuoti užsie- 
nio prekybos raidą, kad nesusidarytų kokios nors ūkinės priklausomy- 
bės nuo kitų valstybių. Pagaliau, teko saugoti savo užsienių prekybos 
balanso aktyvumą, be kurio pastovi valiuta ir normali valstybės finansų 
raida mūsų sąlygose nebūtų buvę įmanomi. 


Pirmąjį uždavinį — įsigalėti pasaulio rinkoje — Lietuvai per 20 
metų, nors ir sunkiai, nors gal ir ne tokiu tempu kaip reikėjo pageidauti, 
bet pasisekė teigiamai išspręsti. 1920 metais Lietuvos eksporto vertė 
tesiekė 55,2 milijono litų. 1923 metais ta vertė buvo jau daugiau negu 
dviguba — 146,8 mil. litų. O iki 1929 metų eksporto vertė pašoko iki 
329,8 mil. ir 1930 metais pasiekė 333,7 mil. litų. Vadinasi, lyginant su 
1923 metais, padidėjo 12796, o su 1920 metais 50544. Tačiau 1930 me- 
tai Lietuvos eksporto vertės atžvilgiu buvo rekordiniai. Užėjusi pasau- 
lio ūkio krizė eksporto vertę sumažino net iki 147 mil. litų (1934 me- 
tais). Tačiau, gerėjant ūkio padėčiai, Lietuvos eksportas palaipsniui 

atsigauna iš krizės smūgio, ir štai 1937 metais eksporto vertė vėl siekia 
208,3 mil. litų. 

Toks didelis eksporto vertės sumažėjimas po 1930 metų įvyko svar- 
biausia dėl dviejų priežasčių. Viena priežastis jau minėta. Tai pasaulio 
ūkio krizė ir visų kraštų užsienio prekybos apyvartos mažėjimas. O 
antra priežastis — Lietuvos siekimas pertvarkyti savo užsienio preky- 
bos struktūrą importo — eksporto kraštų atžvilgiu. Kitaip sakant, 
išplėsti savo užsienių prekybą su didesniu valstybių skaičiumi ir nebūti 
eksporto ar importo atžvilgiu priklausomai nuo kurios nors vienos vals- 
tybės. Tatai Lietuvai buvo ilgą laiką aktualus ir sunkiai sprendžiamas 
klausimas. Nuo pat Lietuvos nepriklausomybės pradžios labai didelę 
eksporto dalį (net iki 6045) sudarydavo eksportas į Vokietiją. Taip 
buvo dėl Vokietijos geografinio artumo Lietuvai, dėl istorinių ir kitų 
priežasčių. Panašiai buvo ir su importu. Kaip tik krizės metu tas di- 
delis užsienio prekybos apyvartos procentas su Vokietija pradėjo ma- 
žėti (ir ne vien dėl Lietuvos noro), kol, pagaliau, 1935 metais eksporto 
C, krito net iki 3,60. Priešingu keliu ėjo mūsų eksporto — importo 
raida į Angliją. Jo vertė 1924 — 1930 metais sukosi apie 2296, 
o 1935 metais Lietuvos eksporto į Angliją vertė sudarė jau net 
45,86; viso Lietuvos eksporto. Toks eksporto struktūros kraštų atžvil- 
giu pasikeitimas ir dar krizės metu negalėjo, kad ir laikinai, neigiamai 
nepaveikti visos eksporto apyvartos. Bet, vis dėlto, ta problema jau iš- 
spręsta, ir Lietuvos eksporto vertė vėl auga. Štai 1937 metais eksporto 
vertė buvo 17,83 mil. (arba 8,294) didesnė negu 1936 m., apie 56 mil. 
(37,7€0) didesnė negu 1935 m., 61 mil. (41,590) negu 1934 metų. 

Jeigu pasižiūrėsime kokiomis prekėmis Lietuva yra įsigalėjusi pa- 
saulio rinkoje, tai turėsime tokį vaizdą. 1937 ir 1926 metais Lietuvos 
eksporto vertėje sudarė: 














1937 1936 
I js A p “i "ET lt. 0 o 

Arkliai | 49 | 2,35 | 5,6 | 2,94 
Galvijai ir veršiai 2.2 1,06 | 2:1 1,10 
Kiaulės 16,3 1 Sail d1.T 6,14 
Žąsys 1,1 0,52 ||. 1,1 0,57 
Šviežia mėsa 4.5 2,16 3,5 1,84 
Rukvta, sud. ir konser- | | 

vuota mėsa 24,2 | 11,62 | 24 4 12,81 
Piauti paukščiai 2,4 1,16 1,9 1,00 
Kiaulių taukai L6, | 017 | ŽD 1,84 

1937 E 1936 ||| 
mil. lit. || 04 || mil. I dy 
Sviestas | 414 1988 || 35,2 18,48 
Kiaušiniai 5,9 2,83 | 4,9 2,57 
Javai 1,6 0,77 || 14,6 1,67 
Neišd. oda 4,8 2,30 4,0 2,10 
Sėmenys Ta 3,41 6,8 3,07 
Dobilų sėklos 4,1 1,95 4,0 2,10 
Miško medžiaga 22,8 | 10,95 || 15,8 8,29 
Fanera 4,2 2,01 3,9 2,05 
Celuloza 14,8 7,11 || 10,6 0,06 
Linai ir pakūlos 240 | 11,52 || 251 | 13,17 
Skarmalai 242 1,06 L 0,55 
Kiti 18,2 8,74 || 107 | 562 | 10,7 2,62 
Iš viso |208,3  100,00 ||190,5 '100,00 | 5  100,00 


Kad ir paviršutiniškai pažiūrėję į šią lentelę, matysime, kad Lietuva 
daugiausia yra įsigalėjusi pasaulio rinkoje maisto produktais, gyvomis 
kiaulėimis ir mišku bei jo gaminiais. Nors maisto produktais įsigalėti 
pasaulio rinkoje nėra taip sunku, kaip kitais pramonės gaminiais, bet 
vis dėlto jų eksportas sunkus ir sudėtingas darbas. 5unkus visų pirma 
dėl to, kad kuone visos valstybės, siekdamos autarkijos, stengiasi kiek 
galima daugiau savo prcduktų pasigaminti ir svetimų neįsileisti. O, ap- 
lamai, yra labai didelė ir negailestinga konkurencija iš tų valstybių pu- 
sės, kurios šimtmečiais tuos produktus gamina ir savo geromis prekėmis 
yra užkarizvusios rinkas. Tad tik konkurencine kaina, o, svarbiausia, 
aukšta produktų kokybe galima atkelti kietai uždarytus pasaulio rinkos 
vartus. Yra daug pagrindo manyti, kad Lietuvai to nebūtų pasisekę pa- 
daryti, jei laiku nebūtų buvę sukurtos centrinės ūkio organizacijos, jei 
valstybė nebūtų ėmusi griežtai tų produktų gamybą ir eksportą pri- 
žiūrėti. 


Dėl Lietuvos importo raidos reikia pasakyti, kad savo vertės atžvil- 
giu jis turėjo derintis prie eksporto vertės kitėjimų. Kitaip sakant, 
atitinkamai didėti ar mažėti. To reikalavo Lietuvos užsienio prekybos 
balanso aktyvumo sumetimai. Žinoma, šitą aktyvumą pasiekti nebuvo 
lengva. Reikėjo budrios užsienio prekybos politikos ir skubių jos prie- 
monių vartojimo. Žymiausios priemonės buvo: muitų tarifų atitinkama 
politika, licenzijų sistema ir įvairios prekybos sutartys. Visų šitų prie- 

monių rezultaias buvo toks, kad Lietuva per 18 metų (1918 ir 1919 įve- 
žamųjų prekių statistika nebuvo vedama), t. y. nuo 1920 metų, turėjo 
10 kartų aktyvų ir 8 kartus pasyvų užsienio prekybos balansą. 


Bendras aktyvas siekė 226,2 mil. litų, o pasyvas 137,7 mil. litų. Tad 
bendrai imant per 18 metų Lietuva daugiau pardavė užsieniui prekių 
negu iš jo pirko už 88,5 milijonus litų. 


Baigiant šitą, kad ir labai suglaustą, nepriklausomos Lietuvos ūkio 
ir finansų raidos apžvalgą, tektų dar prisiminti tą klausimą, kuris, ar- 
tėjant Lietuvos laisvei, daugiui kėlė nemažą rūpestį ar net nerimą. Tada 
n> vienas galvojo: ar užteks Lietuvos valstybei ūkinių gėrybių nepri- 
klausomai tvarkytis? Ar atsiras mumyse žmonių ir pajėgų, kurios su- 
gebės didesnėse ir mažesnėse srityse sėkmingai vadovauti mūsų ūkiui 
ir finansams? Ar neteks pasiduoti kieno nors svetimai ūkinei ar finansi- 
nei globai ir tuo pačiu siaurinti savo sunkiai iškovotą politinę nepriklau- 
somybę. Juk istorija žino nemaža pavyzdžių, kad mažesnės, net ir dides- 
nės valstybės, nesugebėdamos ūkiškai savarankiškai tvarkytis, susilp- 
nina savo laisvę ar net pasidaro kitų valstybių užgaidų tylios vykdyto- 
jos, likdamos tik iš vardo nepriklausomos. 


Šiandien į šitą, tada nerimastį kėlusį, klausimą galima jau atsakyti. 
Nepriklausoma Lietuva jau yra išgyvenusi vieną penktąją šimto metų 
dalį — 20 metų. Lietuva išgyveno, tiesa, palyginti, dar ne ilgą, bet užtat 
sunkių ir sudėtingų politinių ir ekonominių įvykių kupiną laikotarpį. Juk 
kaip tik šitame laikotarpyje reikėjo iš karo griuvėsių atstatyti kuone 
visa. Lietuvą. Jaunam Lietuvos ūkiui ir finansams teko pakelti nepri- 
klausomybės kovų naštą. Reikėjo organizuoti visą valstybės aparatą, 
reikėjo imtis didelių priemonių, kad mūsų krašto ūkis ne tik prisivytų 
kitus kraštus, bet ir įstengtų su jais lenktyniuoti pasaulio rinkoje. Pa- 
galiau, Lietuvos tik ką atstatytam ūkiui teko sunkiai kovoti su visą 
pasaulį apnikusia ūkio krize. Tą kovą ypačiai sunkino kai kurių valsty- 
bių užsienio politika, paremta ekonominėmis represijomis. Ir vis dėlto, 
Lietuvos ūkis ir finansai tuos sunkumus be svetimos pagalbos pakėlė, 
o kai kuriose srityse įgavo net dar didesnio savarankiškumo (užsienio 
prekybos srityje). Tad ir atrodo, kad šitų 20 nepriklausomų finansų ir 
ūkio metų išdavos nėra vien kokio nors paprasto laikotarpio ūkio veik- 
los balansas. Tai yra it didelio istorinio mūsų tautos egzamino ūkio ir 
finansų srityje atestatas ir drauge barometras ateičiai. Niekas, be abejo, 
negali tvirtinti, kad ateityje sunkumų nebus. Visi žinome, kokius dide- 


159 


lius uždavinius mūsų tauta dar turi ateityje, kurie gali iškelti Jar ne 
vieną sunkiai sprendžiamą ūkio ir finansų problemą. Bet praeityje iš- 
spręsti sunkūs ūkio reikalai, per 20 metų išbandytas savo ūkinis pzjė- 
gumas ir įgytas patyrimas, rodos, duoda pakankamą pagrindą teigiamai 
atsakyti į aną iškeltą klausimą, būtent: Lietuva gali ir sugeba pati ne 
tik nepriklausomai tvarkyti savo ūkį ir finansus, bet ir vesti juos pa- 
žangos keliu. 

MENAS 


NAUJOSIOS MŪSŲ LITERATŪROS KELIAI 


Stp. Vykintas 


Did. Karas bus svarbiausias veiksnys, iš pagrindų pakeitęs gyvenimą. 
Karas sunaikino didelę daugybę materialinių vertybių, jis sugriovė ir 
dvasinį gyvenimą, jis sujaukė daiktus, jis sujaukė žmogaus psichiką. 
Įsiviešpatavo netvarka, chaosas, žmogaus psichika susidarė kažkaip 
lūžusi, kažkaip krypusi. Iš čia ir literatūroje atsirado naujos estetikos 
šalininkų, nepripažįstančių anksčiau nustatytos tvarkos, nustatytų 
dėsnių, taisyklių, iš čia futūrizmas, freudizmas ir ištisa eilė kitokių 
srovių. 

Tiesa, mūsų tautos gyvenimą Did. Karas paveikė savaip, jis mums 
daug sunaikino, bet ir labai didelį dalyką sukūrė — tai nepriklauso- 
mybę. Jis suteikė naują gyvenimą, laisvą, savarankišką, pilną džiaugs- 
mo, entuziazmo ir kūrybos gyvenimą. 

Iš naujo atstatyta valstybė, reikia jai ir naujų lyčių, reikia viską 
naujai organizuoti: savivaldybes, seimą, pertvarkyti ūkinę santvarką, 
reikia savos kultūros kelių ieškoti. Literatūra, menas, mokslas, teat- 
ras turėtų būti viso ko avangarde, bet tas nelaimingas savų kelių ieško- 
jimas, tos nelaimingos svetimos įtakos, tas blaškymasis, ta nelaiminga 
šių kultūros sričių partinė globa kliudė savarankiškai, stipriai ir giliai 
kultūrai reikštis. 

Tačiau entuziazmas, savomis jėgomis tikėjimas stiprina dvasią ir 
žadina literatų kūrybines galias. Ir senesniosios kartos literatai: Mai- 
ronis, Lazdynų Pelėda, Žemaitė pajunta naujo gyvenimo pulsą ir kuria 
pagal naujo gyvenimo iškeltus reikalavimus. 

Jei prieškario literatūra labiau buvo užinteresuota žadinti lietuvio 
patriotinius jausmus, agituoti jį savarankiškam gyvenimui, jei ji labiau 
rūpinosi turiniu, tendencija, tai pokario literatūra vis labiau krypsta 
estetizman, vis labiau ima propaganduoti grynojo grožio kultą. Myko- 
laitis - Putinas, Binkis, Kirša ir Sruoga — vieni iš pirmųjų poetų, kurie 

padeda kryžių maironinei krypčiai ir kuria naują estetizmo mokyklą. 
Šiam Putino ir kitų balsui greit atsiliepia ištisa eilė poetų, susirūpi- 
nusių žodžio stiprybe, jo grožybe, formos tobulumu. Tautinės sąmo- 
nės esmė jau nebe vien turinys, bet ir forma. 


Lyrika 


Maironio poezijos tradicijas tęsia Liudas Gira, M. Gustaitis, M. 
Vaitkus. 

L. Gira, dar prieš Did. Karą pradėjęs poezijas rašyti, yra išaugęs 
iš maironinės lyrikos tradicijų. Jis tiek tėra nuo Maironio nutolęs, kad 
jis daugiausia dainuoja apie savo ilgesį, apie savo meilės išgyvenimus, 
labiau yra egoistinės poezijos kūrėjas negu Maironis. Bet ir L. Gira 
nemaža rašo eilėraščių patriotinių motyvu, Ir L. Giros eilėraščių forma 
tebėra dar tradicinė, artimo Maironio formai. L. Gira yra vienas iš vai- 
singiausių lyrikų, išleidęs penketą eilėraščių knygų. 

M. Gustaitis savo lyrą pašventė patriotiniam ir religiniam motyvui. 
Taip kaip ir Maironis, tik Gustaitis ne tiek savo poezijoje išgyvena, kiek 
jis išprotauja. Tai šaltas rezonierius, susirūpinęs ir minties ir formos 
kontrole. Gustaičio forma labiau artima klasikinei formai: jis yra di- 
delis sonetų mėgėjas ir gausus jų kūrėjas. 


M. Vaitkus „Liepsnelių“, „Šviesiųjų Krislų“ autorius. Tai džiaugs- 
mo ir liūdesio poetas, tai šių dviejų jausmų koalizijos reiškėjas. M. 
Vaitkus yra pasinėręs savęs analizėn, jis yra autoanalitikas. Visuome- 
niniai, patriotiniai motyvai Vaitkui nėra esminiai. Su dideliu malonu- 
mu Vaitkus apdainuoja gamtą, jos grožį. Aplamai, Vaitkus yra esteti- 
kas, grožio garbintojas. Formaliniu atžvilgiu jis nėra toliau kaip Mairo- 
nis nuėjęs. Tai dar maironinės kartos poetas. 


V. Mykolaitis - Putinas, pradėjęs Mūzai tarnauti dar prieš karą, 
subręsta ir nusistovi kaip lyrikas pokario epochoje. Jo lyra suskamba 
skambiais, ryškiais balsais. Jo melancholiška, kupina nuoširdaus jaus- 
mo poezija dvelkia lietuviška melancholija, lietuvio nuoširdumu, Vidi- 
nė poeto gilybė ir stiprybė veržiasi iš kiekvieno poeto posmo. Putinas 
yra subjektyvistas, jo vidaus pasaulis, jo vidinė kova, jo svyravimas 
tarp dangaus ir žemės, tarp dviejų aušrų, yra jo poezijos leitmotyvas, 
Meilė, Nepasiekiamosios miražai, kančia slegia poetą. Poetas daug my- 
lėjęs, daug kentęs, matyt, išgyvenęs „didelį skausmą meilėj kilusį ir 
didelę meilę, skausmuose subrendusią“. 

Labai retai kur blyksteli Putino poezijoje optimizmo gaida. Jis gieda 
pesimizmo himnus, jis skeptiko lūpomis kalba apie gyvenimą: 


Trumpo gyvenimo didi menkysta 
Kaip tu plati ir galinga esi. 


(„Tarp dviejų aušrų“, 100 psl.). 


Jei Putinas savo kūrybos pradžioje reiškėsi labiau kaip svajotojas, 
atitrauktas meilės dainius, tai tolesniame kūrybos periode jis labiau 
prisirišo prie žemės, prie konkretumo, jis pasidarė didesnis realistas. 


Dangus mano tėvas, bet žemė — motina manoji, sako poetas. 


Graži ir galinga esi, nuodėmingoji žeme. 

Tu praneši dangų savųjų žiedų skaidrumu, 

Iš tavo gelmių sau vaivorykštės metmenis semia, 
Iš tavo krūtinės ir aš sau gyvybės imu. 
Apglėbiau tave, kaip nė vienas apglėbt negalėtų, 
Įaugau tavin chaotingų geismų šaknimis. 

Kaip pasakos augalas kilsiu Tig ruimų žvaigždėtų, 
O kraunamas žiedas tavąja gyvybe išmis. 


(„Tarp dviejų aušrų“, 35 psl.) 


Ši iš žemės sulčių išaugusi poezija, kvepianti Lietuvos žemės vai- 
siais, alsuojanti mūsiškos žemės sultimis yra tokia sava, artima, gyvybės 
ir stiprios dvasios pilna. 

Putinas klasikas, simbolistas, realistas — jis viskas kartu. Kokia jo 
klasikinė forma. 


Įsiskaitykime „Rūpintojėlį“: 


Dievuli mano, kas per šviesios naktys. 
Ir kas plačių padangių per aukštumas. 
0 žvaigždės, žvaigždės, didelės ir mažos 
Taip spindi, net graudu, Dievuli mano. 
(„Tarp dviejų aušrų“, 16 psl.) 


Tenka pabrėžti, kad Putinas labai gabiai kuria eilėraštį, išnaudoja 
poetines priemones, duoda gražių simbolių, duoda gražių palyginimų, 
tai gimęs poetas lyrikas, kuriam plaukte plaukia posmas po posmo, be 

jokių dirbtinių rimų ir be jokios dirbtinės technikos, kompozicijos. Vis- 
kas plaukia natūraliai iš poeto širdies, jausmų, stiprios individualybės, 
viskas išgyventa, iškentėta, nemeluotu jausmu pasakyta. 

Nors Putinas yra naujų kelių ieškotojas, naujos lyrikos pats pradi- 
ninkas, bet vis dėlto jis yra išaugęs iš maironinės epochos. Dar pir- 
muose Putino bandymuose žymu daug maironizmo. 

Balys Sruoga yra simbolinės mokyklos atstovas. Jis nepaiso teori- 
nės poetikos, jis paiso muzikinės ritmikos, plaukiančios iš ritmingos 
sielos gelmių. Jis savo lyrikoje gausiai vartoja simbolius: saulė, vaini- 
kėlis poeto vartojami kaip šviesos, nekaltybės simboliai. 

Balio Sruogos lyrikos rinkiniai: „„Saulė ir smiltys“, „Dievų takais“, 


epinė poema „Deivė iš ežero“ — tai šventadieninės nuotaikos poezija, 
tai gyvybingos dvasios paraiška, ekspresyvia forma pareikšta. 
Faustas Kirša „Aidų aidžiuose“, ,,„Suverstose vagose“ ir „Gies- 


mėse“ yra išpažinęs taip pat simbolistinę kryptį. Tai formos, skambu- 
mo ir rimų kūrėjas. Meilė, žmogiškieji pergyvenimai, Dievas ir gamta — 
tai Fausto Kiršos eilėraščių temos. Tik jis, formos besivaikydamas, daž- 
nai aptemdo mintį, pasidaro sunkus. Visuomeniškai F. Kirša prabilo 
„Pelenuose“. ,„Pelenai“, jo visuomeniškoji satyra, savo aktualumu, kar- 
čia pašaipa yra skaitytojui labai užimponavę. 

Petras Vaičiūnas — saulės dainius, šviesių spalvų mėgėjas, savo 
gledria nuotaika ir savo lengva, gyva eilėraščių forma yra mums su- 
kūręs nemaža vertingos poezijos. Tai jaunatvės entuziazmo kėlėjas, 
Lietuvos budrys, Lietuvos žemės sūnus, trokštąs jai konkrečių vaisių. 
Vaičiūno patriotinė poezija su savuoju kraštu suaugusi, ji visados turi 
realų pagrindą. Vaičiūnas yra vienas iš vaisingiausių poetų, davęs 4 
eilėraščių rinkinius. 

Kazys Binkis yra perėjęs kelias lyrikos fazes. Iš pradžių jis yra kū- 
ręs paprastesne forma, nuoširdžiau, išgyventai. Jo „Gėlės iš šieno“ yra 
būdingas pirmajam periodui eilėraštis. Čia taip gražiai, taip 
gyvai, taip stipriai išreikšta lietuviška meilės nuotaika. Toks lietuviš- 
kas eilėraščio fonas, tokie ryškūs, reljefingi vaizdai. 

Vėliau Binkis ima naujovių ieškoti. Jis, prisigėręs futūrizmo nuota'- 
kos, ir mūsų žemėje bando įvesti futūrizmą. „Keturi Vėjai“ yra Binkio 
kūdikis, gimęs futūrizmo ženklu atžymėtas. 

Salys Švmerys — vienas iš uoliausių futūrizmo skelbėjų, naujos este- 
tikos ir naujos moralės ieškotojas. 

„Granata krūtinėj“ ir „„Liepsnosvaidis širdims deginti“ — du Šeme- 
rio eilėraščių rinkiniai, kurie yra sukėlę nemaža triukšmo mūsų litera- 
tūroje savo naujumu, savo neįprasta forma ir esme. 


166 


Juozas Žengė - Žlabys taip pat lyrikas futūristas yra gabus futūris- 
tinės formos kūrėjas. Futūristai buvo pasiskelbę, kad jie yra žodžio 
kalviai, žodžio darbininkai. Žengė kaip tik ir kala žodį. 


Kai obelis pražydus, 
Rygiškių Jonas. 

Kazys Būga. 

Žiedų žodynan. 

Ir aš pavasario gramatikoms 
Žiedų priskyniau. 


(„Pavasario gramatika“), 


Žengė ir bus ryškiausias žodžio menininkas, žodžio kalvis darbinin- 
kas. „Pavasario kalvis“ — kokiais paprastais atrodo, lyg iš gramatikos 
išimtais sakiniais parašytas, bet kartu ir kūrybiškai parašytas. 


Nors savu laiku ir neigiamai į ,, Keturių Vėjų“ poeziją buvo, pažiū- 
rėta, bet šiandien mums aišku, kad ,„Keturi Vėjai“ atkreipė reikiamą 
dėmesį į žodžio meną, į formą, sužadino norą būti gerais žodžio meni- 
ninkais. 


Šiaip futūrizmas atėjęs iš svetur, ne iš savo tiesioginės gimtinės 
Italijos, bet iš Rusijos, atėjęs ne laiku ir neturėjęs paruoštos dirvos, tu- 
rėjo mirti. Italijop futūrizmas nuėjo gyvenimo kurti, o lietuviškasis 
futūrizmas buvo atskilęs nuo visuomenės, atskilęs nuo gyvenimo, dėl 
to neartimas ir neaktualus. O visa, kas ne laiku gimsta, neilgai ir gy- 
vena. 


Artimos keturvėjininkų dvasios yra Juozas Tysliava. Jis didmiesčių 
dvasios, modernios technikos ritmo pagautas. Jis naujovininkas, savo 
dvasia revoliucionieriškas, norįs iš pagrindų pakeisti lietuvio charakterį. 


Lietuvi, mano mylimas KHetuvi, 

Užaugęs pievose ir girių dūburiuos, 

Kviečiu tave dabar į naują būvį — 

Kur radio lakštingalos tau amžių amžiais suoks. 
Tau duosiu ilgą asfaltuotą gatvę, 

Liktarnos vakarais tave čia palydės. 

Lietuvi, užsimiršk — ką giriose esi praradęs, 
Tramvajų giriose tau naujos girios pražydės. 


(„Pirmasis dešimtmetis“, 201 pusl.) 


167 


Bet jis, vis, dėlto, yra Lietuvos pievų ir girių sūnus. Tat jis negali už- 
miršti kaimo. Tačiau ir kaimo gyvenimą Tysliava vaizduoja moderniai. 
Argi nenaujoviška klausyti Tysliavos himno karvei (,,„Pieniška daina“) ? 

Tysliavos eilėraščių forma gyva, muzikalinė, įvairi ir kūrybiška. 


Šiapus jūrų varpai, 
Vakariniai varpai, 

O anapus 

Sidabro rytojus. 

Vai kodėl taip anksti 
Mano laimę karpai, 
Svetimųjų šalių mylimoji? 


Tenka pabrėžti, kad Tysliava be kelių eilėraščių rinkinių lietuviškai 
yra parašęs ,„(Coupe de Vents“ ir prancūziškai. 

Teof. Tilvytis ,,Dūšios išpardavime“ labai ryškiai išreiškia miestinės 
kultūros sugedimą ir kaiminės moralės sveikumą. Vėliau Tilvytis, įsi- 
žiūrėjęs į gyvenimo mizeriją, pradeda žiūrėti į gyvenimą satyriko 
akimis. Stebi, žiūri gyvenimą ir mąsto: kokia mizerija. Taip ir nueina 
Tilvytis gyvenimo reiškinių pajuokti. Ypač jis yra davęs gražių poetų 
kūrybos parodijų. Nuo „Maironies iki manęs“ jis pajuokia visų poetų 
eiliavimo būdą, jų poezijos turinį, iškeldamas ryškiąsias poetų savybes. 

Tilvytis — gabus poetas, šaržininkas, parodininkas, humoristas, sa- 
tyrikas. 

„Keturi Vėjai“ iškelia lyrikos dinamiškumą, kurį dar labiau sustip- 
rina lyrikai visuomenininkai. Gimsta „Trečiasis Frontas“, tendencingos 
bolševikinės literatūros atstovas. Jis „Keturių Vėjų“ žodį nori pa- 
keisti veiksmu, akcija, kova dėl proletariato, kurį jis įsimbolizavo berno 
vardu. Trečiojo Fronto poetai — Bron. Raila, Pet. Cvirka, Venclova, vė- 
liau iš dešiniojo liogerio perbėgusi Sal. Neris—kelia raudonas vėliavas, 
apdainuoja darbininkų sunkią būklę, agituoja darbininką berną kovon, 
pranašauja, kad internacionalinis traukinys pervažiuos ir sutriuškins 
tautinį šunį, suprask tautinę ideologiją ir kultūrą. 

Bet mūsų bernas nesupranta tokios pompastiškos poetų kalbos. Mū- 
sų inteligentinio proletariato irgi ne kažin koks procentas. Tai nėra 
dirvos tokiai bolševikinei lyrikai, ir dėl to neturėjo pagrindo, neturėjo 
auditorijos. 

Kossu - Aleksandravičius, Ant. Miškinis, — abu talentingi lyrikai 
kūrė Piūvio lyrinę dalį. 

A. Miškinis „Baltos paukštės“ ir „Varnos prie plento“ autorius, lai- 
mėjęs „Sakalo“ b-vės pirmąją lyrikos premiją, dainuoja apie kaimo 
grožį, jo dvasinius turtus ir apie miesto žibučius, paviršutinės kultūros 
pomėgį. Jo žymiausia tematikos dalis — kaimo ir miesto kolizija. 
Poetas mėgsta tautinius motyvus, naujomis formomis reikšti tautines 
idėjas. Formos skambumas, ritmingumas, vaizdingumas A. Miškinio 
lyriką iškelia į pirmąsias moderniosios lyrikos eiles. 


J. Kossu - Aleksandravičius — egotistinės, egocentrinės lyrikos 
atstovas. Jo išgyvenimai, jo skausmas, liūdesys — yra pagrindiniai jo 
lyrikos motyvai. Tiesa, poetas kenčia ne tik už save, bet ir už kitus, už 
gyvenimo negeroves, anomalijas. Jo kupina skausmo, liūdesio lyrika iš 
dalies primena Leopardžio infelicita filozofiją, bet ji skiriasi tuo, kad 
poetas nekuria filosofinės, moralinės doktrinos, o kuria savo išgyveni- 
mų, nuotaikos, jausmo išraišką. ,Imago mortis“, „Eilėraščiai“ ,,„Užgesę 
chimeros akys“, — už kurias laimėjo 1937 m. Valstybinę literatūros 
premiją — tai estetizmo, formizmo, imažinizmo kūrybos vaisius, kupinas 
elegancijos, irteligencijos, gražios estetinės formos, vaizdų kultūros. 


Pastaruoju metu kaskart vis labiau iškyla Vytautas Sirijos Gira. 
Jo eilėraščiai pasižymi modernine tematika, nelauktais, netikėtais vaiz- 
dais, paradoksizmų, formų asonansais, muzikalumu. Jis nesusiriša 
su jokia ideologija, su jokiomis kryptimis, jis kas kartą kuria naujus 
paradoksus, naujus vaizdus, naują plastiką, dinaminę lyriką. V. Sir. 
Giros eilėraščių knygos „Golas į ateitį“, Mergaitės ir asonansai“, „Še- 
šėliai iš ekrano“ dvelkia minties originalumu ir formos šviežumu, vaiz- 
dingumuų. Poeto žmoniškumas, jo žvilgsnis į ateitį, jo moderniškas pa- 
triotiškumas imponuoja ir daro jį originalų, stiprų kūrėją. 


Bernardas Brazdžionis — mistinės, religinės krypties poetas, bi- 
blijos temų, vaizdų mėgėjas. Jo katalikiška ideologija yra supoetin- 
ta, stipriai išgyventa ir naujomis formomis, originaliais vaizdais iš- 
reikšta, Tai neokatolicizmo idėjų, lyrikos kūrėjas. Jo „Ženklai ir ste- 
būklai“ dėl gražių, originalių formų, skambios ritmikos, asonansų, ryš- 
kių vaizdų ir universalizmo buvo „Sakalo“ b-vės premijuotas kūrinys. 
Poetas taip pat populiarus yra vaikų literatūroje, nemaža yra parašęs 
cilėraščių vaikams, kur gražia, skambia, muzikaline ritmika išreiškia- 
mos vaikams suprantamos moralinės, religinės ir tautinės idėjos. 


Bern. Brazdžionio neokatolicizmo keliu eina ir keletas jaunų poetų: 
K. Zupka, M. Linkevičius etc. 

Stasys Santvaras yra išaugęs iš ankstybesnės simbolistinės lyrikos, 
Jis yra gražiai susiformavęs ir stipriai moderniai pasireiškęs. Savo 
nuotaika Santvaras yra skeptikas pesimistas. 


Baisus tas tuščias vakaras 

Bc jokių žiburių. 

Kur eiti, kad visi namai išvaikščioti, 
Kur pasidėt, kad nieko neturiu. 


Santvaro eilėraščio forma taip pat moderni, jis nepaiso tradi- 
cinės teorijos, jis žiūri eilėraščio nedirbtinio, natūralaus ritmingumo, 
muzikalumo. 


J. Graičiūnas „Karo stovis dūšioj“ ir „Akių ganyklose“ kaip švy- 
tuoklė svyruoja tarp miesto ir kaimo, tarp modernumo ir paprastumo. 
Jis savo gimimu ir esme gens paganus, savo nacione gens urbanus. Tarp 
didmiesčio ir žalių pievų. Bet, vis dėlto, jį nugali kaimo ilgesys, nesuga- 
dinta, sveika, natūrali kaimo dvasia. J. Graičiūnas aktyvus ir karštas 
jaunatvės dainius, kviečiąs jaunimą tautos ateities žygiuosna. 

Visuomenės, socialinės poezijos kūrėjai pastaruoju metu yra K. Bo- 
rūta, D. Pumputis, Pilka, Krūminas, Lukauskaitė. 

Iš moterų poečių stipriausia, vaizdingiausia yra Salomėja Neris-Ba- 
činskaitė. Be jos poeziją kuria: Augustaitytė-Vaičiūnienė, Alė Sidabrai- 
tė-Petrauskienė, Tulauskaitė, Buivydaitė ir kt. 

Pastaruoju metu pasireiškę poetai yra: K. Inčiūra, neoromanistinės 
srovės poetas, St. Anglickis, minties, filosofinės krypties poetas, ironi- 
jos ir satyros mėgėjas, B. Rutkauskas, impresionistinės srovės poetas, 
Laucius-Stella, satyros, humoristinių eilėraščių kūrėjas. 

Naujoji lyrika vis labiau orientuojasi lietuviškon dvasion, lietuviškan 
žodin, vis labiau suauga su lietuviška žeme, vis labiau tolsta nuo svajo- 
nių ir vis labiau konkretizuojasi gyvenimo dirvoje. Gal būt, atkris visa 
ta nereikalinga sentimentalizmo, atsibodusio romantizmo poezija ir te- 
liks gyvenimo pašaukta, gyvenimą kurianti, stipri, galinga, tautos ide- 
alus, tautinę estetiką formuojanti, lyrinė kūryba. 


Novelė, romanas 
Ilgai novelė brendo iki subrendo. Jau „Varpe“ pasirodė Gaidamavi- 
čiaus apysaka, bet ji dar silpna, neliteratūriška. Tik Žemaitė, Lazdynų 


Pelėda padėjo pagrindus novelei. Žemaitė savo puikiu stiliumi, savo tik- 

rais kaimo buities vaizdais, tikrais kaimiečio tipo personažais padarė 
novelės pradžią. Lazdynų Pelėda, išgyvenusi gilią asmens tragediją, ir 
savo apysakas nudažė subjektyviniu tragizmu. Jei Žemaitės novelė ob- 
jektyvi, realistiška, tai Lazdynų Pelėdos novelė subjektyvi, psichologiš- 
ka. Jei Žemaitė pasižymi lietuvišku stiliumi, žodžio kūryba, tai Lazdynų 
Pelėda — išgyvenimų kūryba. Lazdynų Pelėdos ,Sugriautas gyveni- 
mas“, „„Klajūnas“, „„Klaida“, didžioji apysaka-romanas — vis dalykai, 
kurie rodo kūrėjos tragiškąją asmenybę. Lazdynų Pelėda parodė ne tik 
savo, bet ir mūsų visuomenės, mūsų inteligentų, mūsų kaimiečių, nuė- 
jusių netikusiais, svetimais keliais, tragizmą. Lazdynų Pelėda savo skai- 
tytoją veda į moralinį, į tautinį kelią, bet ji veda, kad skaitytojas nejau- 
čia jos vedamas, o lengvai pasiduoda rašytojos veikiamas. 


Šatrijos Ragana, Bitė toliau tęsė pradėtąjį novelės barą. Bet geriau- 
siai novelė pražydėjo po Did. Karo, kada ne tik tautiniai, bet ir sociali- 
niai ir psichologiniai motyvai pasireiškė mūsų beletristikoje. Pirmieji 
novelės novatoriai tai V. Krėvė ir A. Vienuolis. 

V. Krėvė, grįžęs iš Rusijos, tuoj suspietė apie save literatūrines jėgas 
ir sukėlė literatūrinį sambrūzdį. Jo redaguotas žurnalas „Skaitymai“ di- 
delj barą išvarė mūsų literatūros srityje. 


Krėvės novelės išleistos vardu ,„Šiaudinėj pastogėj“. Tai buities ar psi- 
chologinio pobūdžio novelės, išaugusios iš dzūkų krašto žemės. Nove- 
lių žmonės primityvūs panteistai, pagoniškos dvasios, prisigėrę „„bedie- 
viai“, „necivilizuoti“ dzūkeliai, bet jautrios įgimtinės moralės, nesuga- 
dinti primityvai. 

Tikri dzūkų vaizdai — realizmas yra labai būdingas Krėvės kū- 
rybai. Kur Krėvė vaizduoja dabartį, jis čia puikus realistas, sugebąs 
kiekvieną smulkmeną pastebėti ir aprašyti. Bet ten, kur vaizduojama 
praeitis, Krėvė — romantikas. Jo poemos — novelės, — jei taip galima 
pavadinti, ,, Dainavos senų žmonių padavimai“, prisisunkusios roman- 
tizmo. Stabmeldiškas koloritas, didvyriška, laisvės ir ekspansijos dva- 
sia, romantinės meilės motyvai yra tie pagrindiniai dalykai, kurie Krė- 
vės kūrybą daro romantišką. 

Krėvė — sintetikas. Jis savo kūryba davė mūsų kultūros sintezę. 

Pradedant prieš valstybės kūrimosi periodu, baigiant šių dienų gyve- 
nimu, Krėvės kūryboje pereinami visi kultūriniai etapai. Primityvioji 
kultūra, stabmeldiškoji kultūra, stabmeldiškosios ir krikščioniškosios 
kultūros kova (Skirgaila), krikščioniškosios kultūros laimėjimas (Li- 
kimo keliais), pagaliau, nepriklausomybės gyvenimas ir dabarties žmo- 
nės. Tai nuosekli ir ryški mūsų kultūrinio istorinio gyvenimo sintezė. 

Krėvė — ir analitikas. Jis analizuoja gyvenimo netobulumus, tikrovę, 
tik jis visur, kaip rašytojas menininkas, nedaro išvadų ir nemoralizuoja. 
Jis kuria vaizdą, kuria tipą, bet nekuria tendencingos minties. Dar dau- 
giau, Krėvė kuria formą, stilių, jo sakinys, jo sintaksė sava, lietuviška, 
dzūkiška, turtinga ir gyva. 

Dėl to Krėvė yra vienintelis pokario rašytojas, daugiausia mūsų lite- 
ratūra sielojęsis, jai dirbęs ir daugiausia jai davęs. Ypačiai tikrai, gi- 
liai kokybiškai sukūręs tautinės sąmonės raidą ir tautinės formos pa- 
vyzdį. 

Dar prieš Did. Karą pradėjęs beletristiką kurti, A. Vienuolis po karo 
pasirodė kaip nusistojęs ir savaimingas beletristas — kūrėjas. 

A. Vienuolis — peizažistas. Jis savo pirmuose darbuose „Kaukazo le- 
genda“, „Prakeikti Vienuoliai“ parodė didelius gamtos vaizduotojo ga- 
bumus. Jis gamtą taip išgyvena, taip sudvasina, kad jo gamta atrodo lyg 
kokia stichija. Ir nenuostabu: Vienuolis yra didelis gamtos mylėtojas: 
Anykščiai jam bus šį jausmą įkvėpę, o įvairios gražios Rusijos vietos, 
ypač Kaukazo vaizdai, vėliau Italijos gamta šį jo jausmą bus pagilinu- 
si. Taigi, Vienuolis savo didybe pasirodo, kur jis susieja vaizdą su žmo- 
gaus išgyvenimais, ar net ten, kur jis piešia tik gamtos vaizdus. 

A. Vienuolis savo novele aktualus, gyvenimiškas. Matyt, kad tie no- 
velių žmonės, kurie Vienuolio gyvenime buvo sutikti ir pažinti, yra iš- 
ėję daug spalvingesni, ryškesni. A. Vienuolis, atrodo, elgiasi, kaip ir To- 
mas Mann: jei jam reikia kurti tipą ar vaizduoti kokį gyvenimą, jis bū- 
tinai privalo jį išstudijuoti. Geriausios A. Vienuolio novelės, puikiai iš- 
analizuojančios vaizduojamų asmenų psichiką, yra „Inteligentų Palata“, 
„Paskenduolė“. 

A. Vienuolis visur gyvenimiškas. Jis mėgsta aktualiją, jis mėgsta į 
dabarties gyvenimą ir feljetoniškai pažiūrėti. 

Net jo romanas „Prieš Dieną“ yra aktualijos padaras. Valdininkai ky- 
šininkai, miesto anomalijos — romano esminiai dalykai. Gerulevičius — 
šių dienų herojus — be moralinio pagrindo inteligentas, nuėjes iškry- 
pusios moralės keliu. 

Tik ,„Kryžkeliuose“, istoriniame romane, A. Vienuolis iškrypo iš savo 
orbitos. Bet šiuo iškrypimu jis parodė, kad jis puikiai moka kurti isto- 
rinius personažus. Jo Vytautas Didysis nebe vien didysis, bet ir žmogus, 
su visomis žmogiškomis aistromis ir silpnybėmis. Tai Vienuolio pažiū- 
rėta objektyviomis akimis istorijon, ir tuo mums duotas tikras, žmogiš- 
kas Vytauto paveikslas. 

Trejetą novelių rinkinių „Šilkinė suknelė“, ,,Naujan gyveniman“ ir 
„Meilės vardu“ yra davęs J. Švaistas. Jis savo novelių kompozicija, sa- 

vo stiliumi yra prašokęs senuosius novelistus, bet dar nėra būdingas 
modernistas. Tai pereinamojo perijodo atstovas, kuris nėra dar nu- 
traukęs visiškai ryšių su senąja literatūros karta ir nėra visiškai suau- 
gęs su jaunąja. Jis labiausiai mėgsta vaizduoti pakrikusį miestišką gy- 
venimą. 

Tikrieji novelės srityje naujovininkai — tai J. Savickis ir P. Tarulis. 
J. Savickis „Šventadienio Sonetuose“ ir „Ties aukštu sostu“ atsisako 
nuo senoviškojo pomėgio smulkiai viską aprašinėti, jis piešia škicais, 
jis palieka daug ką pačiam skaitytojui susikurti. Jo vaizduojamas gyve- 
nimas apkapotas, jo stilius apkapotas. Jo gyvenimas miesčioniškas, pil- 
nas reljefingumo, jo stilius modernus, netrafaretinis, nenuvalkiotas, 
iki gyvo kaulo individualus ir naujas. J. Savickis yra sukūręs ir ori- 
ginalių, individualiai išgyventų ir išreikštų, kelionės aprašymų — „Tru- 
putis Afrikos“. 

Tarulis „„Mėlynose kelnėse“ nesisieloja novelės didumu, jos turinio 
įvairumu, personažų psichikos sudėtingumu. Jis paima paprastą daik- 
tą ir padaro jį nepaprastai. Taruliui svarbu žodis, pasakymas, stilius. Jis 
taip suformuos sakinį ir mintį, kad skaitytojas žavėsis. Jis taip sutvar- 
kys žodžius sakinyje, kad skaitytojas norės ir kitiems tokį gražų pasa- 
kymą kartoti. Tai žodžio kūryba, žodžio menas, kurio privalo duoti kiek- 
vienas rašytojas, bet kurį tesugeba tik apdovanotieji dideliais gabumais 
meistriškai kurti, meistriškai rašyti. 

Gausiai beletristiką yra didinęs K. Inčiūra. Pora jo beletristinių dar- 
bų, sukurtų iš kaimo gyvenimo, matyt, gerai pažinto ir išgyvento gyve- 
nimo, literatūriškai vertingi (Brolio smuikas ir Užkurinė Darata). 

Stiprūs yra novelistai Grušas, Romanas, Alantas. Pirmasis įdomus sa- 
vo subrendusiu stiliumi, savo nauja realistine kryptimi, savo tikru gy- 
venimo traktavimu (Ponia Bertulienė). Pastarieji du — savo psicholo- 
giškumu. Ypatingai Alantas „Artisto Širdyje“, „Tarp 5 ir 7“ moka pa- 
žvelgti į žmonių psichikos niuansus, moka iškelti ir parodyti žmogaus 
tragizmą, jo dvilypę moralę, žmogaus dvejopą trauką: idealo sritin ir 
žemiškumo sferon. Kova tarp idealo ir realybės itin ryškiai Alanto at- 
vaizduota. Savaimingai, impresionistiškai užsirekomendavo V. Roma- 
nas, su „Dailininkų Rauba“. 

Visuomeninę novelę ėmė kurti Trečio Fronto atstovai A. Venclova, P. 
Cvirka. Miesčioniško gyvenimo mizerija, — suprask buržuazijos nuodė- 
mės, — kaimo idealizavimas, berno kultas — šių novelistų ideologija. 

A. Venclovos „Beržai Vėtroje“ ir P. Cvirkos „Saulėlydis Nykos vals- 
čiuje“ kaip tik vaizduoja mūsų miesčionijos sugedimą ir raumeningo 
berno idealizavimą. Visa tai jie vaizduoja tendencingai, nori įtikinti 


173 


skaitytoją, kad viskas ką daro buržuazija yra niekinga, žema, supuvę, 
o visa, ką daro bernas, suprask proletariatas, yra sveika, pozityvu, 
aktyvu. Nors abu beletristai turi nemaža literatūrinių gabumų, moka 
Jie stipriai pasisakyti, bet juos žudo blogai pravesta tendencija. Jie daug 
kur nemoka tos tendencijos meniškai pravesti. Paskaitykite Venclovos 
novelę „Laiptai žemyn“, apie mergičką, kuri užsikrėtė sifiliu. Koki 
netikusi, literatūriškai žiūrint, novelė. Neįtikinanti, naivi, tendencinga. 

Taigi noveiistams visuomenininkams daug sunkiau yra sudoroti me- 
džiagą ir daug sunkiau yra sugestijonuoti skaitytoją. Juo labiau tai ne- 
siseka Trečiojo Fronto vyrams, kurie neturi Lietuvoje dirvos, kurie ne- 
supranta, kad lietuviška žemė ir lietuviški syvai neįsileidžia į save sve- 
timų sėklų. 

Šioje vietoje tenka pakalbėti apie feljetoną. Aišbė — Kriščiukaitis, 
Pronskus. P. Būtėnas — Konst. Jasiukaitis, Pivoša-Gricius — tai mūsų 
žinomieji feljetonistai. Aišbė, Pronskus, Būtėnas yra terašę feljetonus 
atsitiktinai, nors ir yra parodę savo individualybę, bet plačiojoje visuo- 
menėje nėra susidarę vardo. Tik Pivoša savo feljetonų siužetų įdomumu, 
savo aktualumu, didele jumoro doza, yra užimponavęs-skaitytojams, 
yra sukūręs iš atminties neišdilstamų tipų. Jis yra išjuokęs madas, ka- 
lėdinius, velykinius vizitus, svetimas įtakas, žodžiu, visas gyvenimo 
anomalijas. Jis yra išjuokęs nelietuvišką žodį, nelietuvišką stilių, ne- 
lietuvišką galvojimą. Jis yra išjuokęs nelietuvišką gyvenimą, nenatūra- 
lumą, miesčioniškumą. Negatyvine forma jis yra veikęs skaitytojus tei- 
giamai. Tai griovikas, kuris yra dirbęs kūrybinį darbą. 


Paskutiniu metu ėmė reikštis kaip gabi feljetonistė, modernistė Liū- 
nė Janušytė. 


Mūsų romanas negausingas. Jis neturi didelės praeities. Pietario ,„Al- 
gimantas“. Lazdynų Pelėdos apysaka, kurią galima pavadinti romanu, 
„Klaida“, Dobilo „,„Blūdas“ — tai kuone viskas, kas pasirodė prieš Did, 
karą. Pokario romanas taip pat nesusilaukė dosnios rašytojų rankos. 
Vaižgantas-Tumas, dar Did. karo metu pradėjęs tautinę epopėją ,,„Pra- 
giedrulius“, po karo juos baigė. Tai didelis veikalas, turįs romano savu- 
mų, bet nepakankamai vienalytis, kompozicijos atžvilgiu nevieningas. 
Tai vaizdai dėl mūsų tautinės kultūros. Tai mūsų kultūros evoliucija, 
sintezė. Tautiniai, socialiniai, kultūriniai motyvai yra šio romano pa- 
grindas. Dr. Gintautas, Nap. Šešiavilkis, Darata Vidmantaitė — tai vis 
kovotojai dėl lietuvybės, dėl savarankiškos, lietuviškos kultūros. Vaiž- 
ganto Pragiedruliai — proza sukurtas tautinis epas, jis amžiams bylos 
apie mūsų didvyriškas kovas dėl kultūros. 

„Šeimos Vėžiuose“ Vaižgantas taip pat kelia tautinę problemą, miš- 
rių šeimų klausimą, norėdamas pabrėžti, kad Lietuvą ėdė šeimos vė- 
žiai, atseit mūsų inteligentų svetimtautės žmonos. Ne vien tautiniu po- 
žiūriu, bet ir literatūriniu šeimos vėžiai yra vieningesnis, kompozicin- 
gesnis romanas. 


Psichologinio romano pradžią yra padaręs Ignas Jurkūnas-Šeinius. 
Jo romanas „Kuprelis“ mums atskleidžia kuprio, fiziškai nuskriausto 
žmogaus psichiką. Kuprelis yra pasyvaus, idėjų pasaulin paskendusio 
žmogaus tipas. Ką gi jis daugiau darys, jei ne grožėsis gamta, gyvens 
filosofų mintimis, ieškos meilės, tiesos, Dievo, širdimi išgyvento. Kupre- 
lis — filosofiukas, kokių ne vieną užeiname Lietuvos užkampiuose — 
filosofiukas, ieškąs atsakymų į svarbiąsias gyvenimo problemas. 

Kuprelio idealios meilės išgyvenimas, jo pasyvumas, jo romantinė 
dvasia, jo filosofiška pasauližvalga yra pagrįsta kupriaus prigimtimi. 
Jis gyvena melancholine ilgesio nuotaika. 


Be psichologinio motyvo Ignas Šeinius mėgsta gamtos sudvasinimo 
motyvą. Jis ir ,,Kuprelyje“ ir juo labiau „Vasaros vaišėse“ gamtą vaiz- 
duoja kažkokiu savitu gyvenimu gyvenančią, ne fiziškai ją besireiš- 
kiančią, bet kažkokia dvasia alsuojančią. Gal būt, tas Kuprelio pante-- 
istinis jausmas yra Šeiniaus visoj jo kūryboj perteikiamas. Šeiniaus 
gamta skaitytojui įkvepia mistinę religinę nuotaiką, gamta ne daiktai, 
bet per daiktus besiveržianti dvasia. Šis Šeiniaus gamtos sudvasinimas 
suindividualina gamtos vaizdavimą ir daro jį kūrybingą. 

Daug literatūrai yra davusi Pleirytė-Puidienė. Jos romanas „Tėviškė“ 
mielai buvo visuomenės sutiktas, skaitomas, ypač, matyt, moterų, mėgs- 
tančių sentimentalumą. 


Svetur, pokario laikais, buvo įsigalėjęs nuotykių kriminalinis roma- 
nas. Karo išerzintų nervų visuomenė, karo morališkai ištampytas skai- 
tytojas reikalavo kažko stipraus, erzinančio, jis vietoj kokaino ar mor- 
fijaus dozos mėgo pasierzinti stipria kriminaline literatūra. Toks Valla- 
ces pasidarė kriminalinės literatūros gamintojas, jis užplūdo visas tau- 
tas, neišskiriant ir lietuvių. Atsirado ir mūsiškių literatų, kurie mėgino 
mūsų skaitytoją tenkinti nuotykių, kriminaliniu romanu. Justas Pilipo- 
nis „Juodąja Kauke“, keliomis ,Kameromis“ erzino jautulingąją visuo- 
menę, gadino mūsų jaunuomenės moralę ir estetiką. Galų gale pats pri- 
sipažino klydęs ir kitus savo kriminaline literatūra gadinęs. 

Kitaip išaugo Marcinkevičius, parašęs „„Sukaustytus latrus“. Jis pats 
gyvente išgyvenęs kalėjimo dvasią, gyvai ir vaizdžiai aprašė kalinių 
gyvenimą, jų psichiką, bet perdaug ciniškai ir vulgariškai. Jis davė 

daug personažų, tik nedavė herojaus. Jis davė daug vaizdų, tik nedavė 
vieningo kalėjimo vaizdo. Tik padriki vaizdai, nesumegzti, nors pavie- 
niui įdomūs ir ryškūs. 

A. Šalčiuvienė, K. Inčiūra yra linkę romantizman, net sentimentaliz- 
man. Jų romanų herojai būna negyvenimiški, netikri, išgalvoti. Tai, be 
abejo, ne imponuoja skaitytojams ir neturi didelio pasisekimo. Tiesa, K. 
Inčiūra savo nuoširdumu, paprastumu, naiviu jaunumu patinka jaunuo- 
menei, jo „Ant ežerėlio rymojau“ mielai skaitomas romanas. 

Nors mūsų romanas gyveno didelę krizę, bet jis rodo tendencijų augti, 
tobulėti, eiti su gyvenimu, analizuoti šios dienos epochą, jos gerąsias 
ir blogąsias puses, rodo tendencijų būti naujo socialinio, kultūrinio gy- 
venimo avangarde, duoti naujų, gilių personažų, naują, tobulą, moder- 
nią kompoziciją, naują su mūsų žeme suaugusią dvasią, naują realis- 
tišką, tobulai išreikštą formą ir stilių. Tan kelian ateis Putinas Myko- 
laitis, tan kelian ateis nauji romanistai, gyvenimo pulsą jaučią stipriu 
žodžiu, stipria kūryba gyvenimo balsui atsiliepią. 

Per paskutiniuosius 10 metų mūsų literatūroje įsigali romanas. Tikrą 
perversmą šioje srityje padarė 1932-3 m. pasirodęs V. Putino-Mykolai- 
čio 3 tomų romanas „Altorių šešėlyje“. Rašytojas, išgyvenęs kunigo ir 
poeto koliziją romane autobiografiškai vaizduoja nepašaukto, dėl susi- 
dariusių sąlygų, tėvų kaimiečių moraline prievarta pasidariusio kunigo 
Liudo Vasario kančias, jo moralinę krizę, jo kovą su savim pačiu, jo 
meilės, troškimų, lyrikos, poezijos kelią, nesuderinamą su kunigo mora- 
liniais principais. Romanas susilaukė didelio pasisekimo dėl jo persona- 
žų tikrumo, psichologiškumo, būdingumo, dėl aukštos literatūrinės 
kultūros, puikios kompozicijos, kuri iki Putino romano buvo per 
menkai literatūroje paisoma ir kultyvuojama. Putino romanas sukėlė 
ir rašytojų ir skaitytojų norą daugiau stiprios literatūrinės, meninės 
vertės romanų. Praėjusiais metais pasirodė naujas šio rašytojo roma- 
nas „Krizė“, laimėjęs „Sakalo“ ir Ukmergės miesto literatūrinės premi- 
jas, kur jau ne taip išgyventai, kaip literatūriškai padarytai, rašytojas 
narplioja ne tiek ekonominės, kiek moralinės krizės problemą, šeimų 
irimo, karjerizmo, moralinio pakrikimo procesus. 

Ignas Šeinius, stipriai užsirekomendavęs dar prieš Didįjį karą, taip 
pat pasirodo su nauju romanu „Siegfried Immerselbe atsijaunina“. Ra- 
šytojas, pasinaudodamas naujai iškilusiomis medicinos ir rasės moks- 
lų atsijauninimo, rasizmo teorijomis, bando humoristiškai pavaizduoti 
nacionalsocialisto Immerselbės atsijauninimą vienoje Italijos sanatori- 
joje, kur beatsijaunindamas Immerselbė išvirsta į žydą. Be abejo, ry- 
šium su tuc Immerselbe nebegali grįžti į Vokietiją, įsimyli žydę ir 

išvyksta į platųjį pasaulį. Ig. Šeinius parodo daug freudiškos analizės, 
sanatorijoje bevaizduodama: Immerselbės pasikeitimą, iškelia nemaža 
psichologinių bruožų. Sumaniai vedama intriga. Jo „Siegfried Immer- 
selbe“ susilaukė palankių vertinimų ir Švedijoje, Latvijoje, Lenkijoje. 
Itomanas kritikos pavadintas pirmuoju romanu, bandančiu imtis tarp- 
tautinių problemų, tarptautinės temos, iškylančių aukščiau savo tautos 
ribų. Paskutinėmis dienomis Ig. Šeinius pasirodė su naujomis, tarptau- 
tinio ir tautinio pobūdžio, ekspresionistišku stiliumi parašytomis nove- 
lėmis „„Aš dar kartą grįžtu“. 


Iš naujų jėgų per paskutinį dešimtmetį iškyla: Ieva Simonaitytė, Liu- 
das Dovydėnas, Petras Cvirka, Antanas Vaičiulaitis, Juozas Grušas ir k. 
Ieva Simonaitytė — Mažosios Lietuvos rašytoja, su savo romanu 
„Aukštujų Šimonių likimas“ laimėjo pirmąją valstybinę literatūros pre- 
mija 1935 m. Jos romanas yra istorinio, tautinio, socialinio pobūdžio, ku- 
riame vaizduojama, kaip viena Mažosios Lietuvos lietuvių bajorų Šimo- 
nių giminė nyko tautiškai, ekonomiškai, kaip svetima įtaka, priespauda, 
kolonizacija veikė neigiamai Mažosios Lietuvos lietuvius. Neseniai išėjo 
jos antrasis romanas „Pavasarių audroj“, kur rašytoja vaizduoja Ma- 
žosios Lietuvos kovas dėl laisvės. Ievos Simonaitytės romanai pasižymi 
savaimingu, šiek tiek romantiškų, bet daugiau realistiniu stiliumi. 
Objektyviai gvildenamomis problemomis, ryškiais personažais, tikru 
vaizduojamu gyvenimu, originaliu, gyvu stiliumi Ieva Simonaitytė nu- 
sipelnė žymiausios beletristės vietą. 


Liudas Dovydėnas, pradėjęs savo literatūros kelią apie 1928 m., ra- 
šęs nemaža novelių, pastaruoju metu iškilo kaip romanistas. Jo 2 tomų 
romanas „Ieškau gyvenimo draugo“ savo ištęstumu, vaizduojamų per- 
sonažų abstraktumu buvo susilaukęs įvairios, iš kai kurių vertintojų ne- 
palankios kritikos. Tačiau jau šis romanas parodė, kad rašytojas puikiai 
pažįsta gyvenimą, moka pastebėti ryškiuosius jo bruožus ir sugeba ne- 
orealistiniu stiliumi visa tai išreikšti. Paskutinysis jo romanas „Broliai 
Domeikos“ laimėjo antrąją, 1936 m., valstybinę literatūros premiją. Ro- 
manas tuo įdomus, kad jis analizuoja siaurą, paprastą kaimo gyvenimą, 
sudėtingą intrigą, kaimiečių bylinėjimosi, ekonominio lenktyniavimo, 
dviejų brolių pykčio scenas. Romanas imponuoja savo smulkmenomis, 
psichologiniais niuansais, vaizdų plastingumu, stiliaus šviežumu, gai- 
vumu, neorealistinėmis stiliaus formomis. Romanas yra išverstas į lat- 
vių kalbą. Paskutiniais metais Dovydėnas yra sukūręs vaizdingų, rea- 
lių, psichologiškų novelių vaikams, jaunimui — „Kelionė į pievas“ ir 
„Kortų namelis“. 

Petras Cvirka, socialistinių, marksistinių tendencijų rašytojas. Jis 
išjuokia miesčionišką, buržuazinį gyvenimą, griauna jam priešingas 
ideologijas. Jo 2 tomų romanas „Frank Kruk“ satyriškai pajuokia ame- 
rikiečių lietuvių biznieriškumą, pinigo vaikymąsi, materializmą, antrame 
tome su karčia pašaipa pajuokiama laisvosios Lietuvos inteligentija. 
„Žemė maitintoja“, „Meisteris ir sūnūs“ P. Cvirka vaizduoja Lietuvos 
naujakurių. amatininkų gyvenimą, taip pat stovėdamas ant savo ideo- 
logijos taško. Rašytojas pasižymi humoru, gražia, gyva kalba ir lengvu, 
gyvu stiliumi. 

Antanas Vaičiulaitis romanu „Valentina“ pasirodė kaip hamsuniškos 
meilės nuotaikos, nuotaikingų momentų vaizduotojas, dvasinės meilės 
reiškėjas, aukštos literatūrinės kultūros stilistas. Jo veikalų, novelių 
ir romano kompozicija, forma, stilius kultyvuotas, literatūriškai išdai- 
lintas, meistriškai padarytas. Tai labiau formos, stiliaus negu esmės, 
turinio rašytojas, nors ir savo veikalų turiniu jis stengiasi ugdyti kata- 
likišką idealogiją ir moralę. 

Naujasis mūsų romanas labiausiai yra nukrypęs į šių dienų lietuvių 
buitį, gyvenimą, bet jis taip pat yra ne tik buities, o ir psichologinio 
žanro romanas, 

Buities romanus kuria ir J. Marcinkevičius ,„Mes ateinam“, „Jis tu- 
ri mirti“, „Benjaminas Kordušas“, ir J. Paukštelis „Pirmieji metai“, ir 
V. Katilius „Katastrofa“, ir St. Būdavas „Mokytojas Banaitis“, ,Lore- 
ta“. Iš šių rašytojų vienas tik V. Katilius rodo nemažą literatūrinę kul- 
tūrą, naujus kompozicijos užsimojimus, ryškius, psichologiškai ir logiš- 
kai pagrįstus personažus. J. Marcinkevičius, už naujausiąjį romaną 
„Benjaminą Kordušą“, laimėjęs Spaudos Fondo literatūros premiją, pa- 
sižymi nemažais literatūriniais gabumais, plačiais užsimojimais, gai- 
vališku stiliaus veržiumu, bet jo veikalams stinga kompozicinio apdo- 
rojinio. J. Paukštelis imponuoja savo gyvenimo tikrove, psichologišku- 
mu, bet trūksta stiliaus gyvybingumo ir kūrybiškumo, St. Būdavas, aps- 
kritai, nepašoka aukščiau vidutiniško, banalaus gyvenimo vaizduotojo. 

Buities, socialinį romaną ,„„Draugystę“ yra sukūręs ir A. Venclova. 
Rašytojas yra tos pačios P. Cvirkos marksistinės idealogijos ir pro tuos 
pačius akinius yra pažiūrėjęs į lietuvių studentų gyvenimą, daugiausia 
iškėlęs tik to gyvenimo neigiamybes arba teigiamybes tų studentų, ku- 
rie yra marksistinės idealogijos. 

Pastaruoju metu yra kuriamas ir istorinis romanas. Jau Pietaris 
„Algimantu“ yra davęs pradžią šiam romanui. Šiandien istorinio roma- 
no kūrėjai yra A. K. Puida „Magnus Dux“ ir F. Neveravičius jau para- 
šęs 4 istorinio romano tomus ir dar rašąs tęsinį. K. Puida vaizduoja Vy- 

tauto Didžiojo didybės, lietuviškojo cezarizmo laikus, F. Neveravičius 
pristatydina XVIII amž. pabaigos Lietuvos valstybės žlugimo, bajorų 
politinio dezorientavimosi, lėbavimo ir nykimo laikus. 

Pastaruoju metu į romaną palinko ir dramaturgė S. Čiurlionienė, 
1937 m. parašiusi iš kunigų, religingų moteri) gyvenimo romaną „Švent- 
marę“. Pažymėtini taip pat naujosios beletristikos kūrėjai: P. Orintai- 
tė, yra parašiusi socialinio pobūdžio romaną „Paslėpta žaizda“, ,,„Dau- 
biškės inteligentai“, Br. Buivydaitė, sukūrusi iš mokytojų gyvenimo 
„Atversti lapai“, novelistė Nelė Mazalaitė, Karolė Požėraitė, neoroman- 
tikas, pusiau realistas novelistas Kazys Inčiūra, K. Jankauskas, parašęs 
impresionistinės krypties apysaką „Jaunystė prie traukinio“, Teofilis 
Tilvytis, satyrikas, humoristas, sukūręs satyrišką romaną iš valdininkų 
gyvenimo „Kelionė aplink stalą“, St. Ivošiškis 1937 m. gražiai užsire- 
komendavęs kultyvuoto stiliaus ir neblogos kompozicijos apysaka ,„Spū- 
dai“ (pavadinimas miestelio vardo, kur vyksta romano veiksmas), Jo- 
nas Šukys, parašęs iš 1919 m. bolševikų antplūdžio į Lietuvą romaną 
„Komunistas“, ir kiti. 

Mūsų romanas, atsistojąs ant gyvenimiško, realistinio pagrindo, eina 
kartu su gyvenimu, stengdamasis jį paveikti, duoti tam gyvenimui 
naujo impulso, naujos gyvybės, sužadinti norą atgimti, restauruotis, 
kurti gražesnį, tobulesnį, kaskart vis aukštesnės kultūros gyvenimą. 


Draminė literatūra 


Negausias tradicijas tepaliko senesnioji dramaturgija ir mūsų 
jaunajai draminei literatūrai. Keturakio „Amerika pirtyje“, Žemkalnio 
„Blinda“, Petliuko „Velnias ne boba“ ir kiti scenos vaizdeliai sudarė 
mėgstamą kaimo ir miestų scenų repertuarą. Kai reikėjo mūsų Valsty- 
bės Teatrui lietuviškų pjesių, nebuvo iš ko pasirenka. 

Pirmiausia pažymėtinas Petras Vaičiūnas. Jis iš pat pradžių suau- 
go su mūsų Valstybės teatru, susipažino su teatro, scenos technika ir 
ėmė gaminti teatrines pjeses. Pažymėtina, kad jo pirmieji draminiai 
veikalai buvo technikos atžvilgiu silpni, pav.,  „Pražydo nuvytusios 
gėlės“. Tik vėlybesni Vaičiūno dalykai sceningesni, teatriškesni. Bet ir 
tai Vaičiūnas konstruktuoja atskiras scenas, daro puikius atskirus dia- 
logus, tuo tarpu jo pjesės visuma išeina dirbtinė. 

Vaičiūnas savo pjesę grindžia aktualijomis. Jis visada ima šią die- 
ną, jos neigiamybes ar teigiamybes ir apvelka sceniniu pavidalu. „Tuš- 
čios pastangos“, „Patriotai“, ,Sudrumsta ramybė“, ,,Nuodėmingas An- 

gelas“ pliekia nepriklausomo gyvenimo blogybes, pliekia karjerizmą, 
partiškumą, veidmainiavimą, dvilypę moralę. Vaičiūno pjesėse visur 
matysi tamsias spalvas. Saulė retai kada švysteli, bet kai švysteli, tai 
švysteli šviesiu spinduliu. Saulės dainius poezijoje negali išsiversti be 
simbolizmo ir dramoje, tačiau Vaičiūno simbolizmas greit nusmelkia- 
mas realizmo, gyvenimiškumo. 

Pastaraisiais metais Vaičiūnas kuria teigiamąjį tipą, teigiamąjį gy- 
venimą. Jis kaip ir opozicionierius politikas, sugriovęs visa sena ir vi- 
sa, kas supuvę, kuria nauja, didinga. Vaičiūnas kuria naujus žmones, jis 
ieško tikrojo kelio ir jį vaizduoja. Jo paskutinieji veikalai „Naujieji 
žmonės“, „„Sulaužytoji priesaika“, ,„Aukso gromata“ gvildo žemės re- 
formos pasekmes, lenkų dvarininkų nykimą ir lietuvių naujakurių kili- 
mą, kelia Vilniaus problemą ir ją narplioja netolimos praeities šviesoje, 
„Aukso Gromatoje“ vaizduoja 1863 m. sukilimo epizodą. Tas rodo 
dramaturgo gyvybingumą, nuolatinį atsinaujinimą, tas rodo kūrybi- 
nių jėgų ieškojimą, nors kūryba tas jėgas nuolat iščiulpia. Vaičiūnas 
eina su ta pat diena, jis ir bus gyvenimo pašauktas ir gyvenimui savo 
duoklę atidavęs dramaturgas. 


V. Krėvė-Mickevičius ir savo draminėj kūryboj yra davęs mūsų 
kultūros sintezę. „Šarūnas“, „Mindaugo mirtis“, „Skirgaila“, „Likimo 
keliais“, ,,„Žentas“ yra tas kelias, kuris veda nuo priešistorinių laikų iki 
šių dienų gyvenimo, konkretaus, realaus gyvenimo. Šarūnas didžiulė 
dramine forma išreikšta tautos epopėja, Šarūnas — tai lietuviškasis 
Achilas, atvedęs Lietuvą savan tautiškan kelian. 

„Šarūnė“ išreikšta senovės lietuvių dvasia, papročiai, religija, iš- 
reikštas lietuvių didvyriškumas. 

„Skirgaila“ — istorinė pjesė, rodanti dviejų kultūrų kovą, stabmel- 
diškosios ir katalikiškosios kultūros kovą. 

„Likimo keliais“ — misterija. Neaiškus tautos kelias, intuicijos nu- 
jaučiamas, kažkaip ieškomas, mistiškas kelias. 

„Žentas“ — nepriklausomo gyvenimo vaizdas, realybė, kaimo buitis, 
sveiko nesugadinto sodiečio psichika. 

Nors draminiu atžvilgiu visi šie Krėvės veikalai ne scenai taikyti, 
bet literatūriniu požiūriu jie visi stiprūs, personažai išvesti iki galo, 
psichologiškai pagrįsti ir logiškai gerai apspręsti. 

Vydūnas irgi dramaturgas sintetikas. Jis yra sintetiškai mums su- 
kūręs praeities paveikslą, ypatingai ryškiai atvaizdavęs senosios mūsų 
religijos ir kultūros periodą. ,„Prabočių Šešėliai“, „Amžina ugnis“ — 

tai senovės lietuvių tautinės, religinės dvasios paraiška. Nėra Vydūnas 
apsibrėžęs tik praeitimi, nors jis ją ir labai mėgsta ir labai idealizuoja; 
jis yra davęs ir dabartinės kultūros vaizdą. Jo didžiulė pjesė „Gaisras“ 
vaizduoja vokiečių okupacijos laikus, vaizduoja didžiojo karo siaubą, 
niekšybes, moralinį sugedimą. 

Vydūnas savo gausioje draminėje literatūroje yra simbolistas. 
Jo pjesių personažai tėra gėrio, grožio ar blogio, šlykštybės simboliai. 
Jis per kiekvieno vaizduojamo asmens lūpas praveda idėją, jis visur 
idealų skelbėjas. 

Formaliniu atžvilgiu Vydūno pjesės būna nepritaikintos scenai, 
vaidybai. Tai gražios ir pedagoginių požiūriu vertingos skaitymų dra- 
mos. 

Nemaža draminei literatūrai nusipelniusi Sof. Čiurlionienė-Kyman- 
taitė. Be gausybės žymiųjų Vakarų Europos dramaturgų veikalų ver- 
timų, Čiurlionienė yra davusi kelis originalius veikalus: „Pinigėliai““, 
„Aušros sūnūs“, ,,Prakeikta veidmainystė“, „Riteris Budrys“, „12 bro- 
lių, juodvarniais skraidžiusių“. 

Čiurlionienė „Aušros Sūnuose“ yra atvaizdavusi mūsų kovas dėl 
lietuviškosios knygos. Tai knygnešių gyvenimo drama. Čia ji meniškai 
išreiškė praeities lietuvių aspiracijas ir pasiryžimą iki mirties kovoti 
dėl lietuvybės. 

Pinigėliuose dramaturgė pajuokia materialinių tendencijų žmones. 
Tai pinigo garbintojai, kurie tik laukia, kada mirs jų sena giminaitė 
ir paliks giminėms turtus, dėl kurių taip jie pataikauja ligonei ir dėl 
kurių jie taip smarkiai pešasi. Toks siužetas duoda progos dramaturgei 
sukurti daug juokingų situacijų ir pačią komediją daro gyvą ir sce- 
ningą. Apskritai, Čiurlionienė moka taikintis scenai, sugeba kurti 
dialogus, veiksmą, nors didelės draminės stiprybės nepareiškia. 

Draminėje literatūroje yra debiutavę Tarvydas, Cicėnas, D. Saka- 
lauskas, J. Paukštelis, J. Grinius, bet jie visi nėra parodę didelių dra- 
minių sugebėjimų. 

Tik M. Vaitkus, laimėjęs konkursą savo „Žvaigždžių dukterimi“, 
yra davęs literatūriškai stiprų dalyką. M. Vaitkus savo pjese yra už- 
sirekomendavęs kaip neblogas dramaturgas, nė kiek nemenkesnis kaip 
lyrikas. 

Misterijas yra kūrę Liudas Gira, Putinas-Mykolaitis. Jos buvo vai- 
dinamos tam tikrų švenčių proga ir liko tik laikinis dalykas. Apskritai, 
misterija nėra įleidusi literatūron gilių šaknų, matyt, mūsų tautoje nė- 
ra jai palankios dirvos. 

Pažymėtinas V. Bičiūnas, ilgai dirbęs teatrinį darbą Vilkolakyje, 
rašęs nemaža scenarijų. Jis visų sričių menininkas, rodo gabumų ir dra- 
minėj literatūroj. Tiesa, literatūriniu atžvilgiu jo draminiai veikalai ne- 
pakankamai psichologiški, nestiprūs, bet draminiu atžvilgiu būna ei- 
liniam žiūrovui gyvi ir įdomūs. 

B. Sruoga yra sukūręs istorinę kroniką „Milžino paunksmė“, Šis 
veikalas pasižymi savo personažų gilumu, psichologiškumu. Zbignie- 
vas, Sonka, Jogaila, Švitrigaila yra išėję reljefingi personažai, 


B. Sruoga „Milžino paunksmėj“ visai neįveda Vytauto kaip perso- 
nažo. Bet Sruogos veikale visur jaučiama didinga Vytauto dvasia. 
Sruoga, kuris visai Vytauto neliečia, Vytautą nejučiomis padaro ga- 
liūną, milžiną, kurio paunksmėje visi tos vytautinės epochos darbai 
vyksta. 


B. Sruoga paskutiniais metais dar sukūrė pora pjesių: istorinę 
dramą „Perkūnas Radvila“ ir „Baisiąją Naktį“. „Perkūnas Radvila“ 
vaizduoja XVI, XVII amž. lietuvių katalikų ir protestantų kovas Vil- 
niuje, tarpusavius bajorų vaidus taikos metu ir lietuvių vienybę, kai 
kraštą ištinka pavojus. Sruogos pjesė pasižymi personažų tikrumu, is- 
toriškumu, gyvumu, scenų vaizdumu, gražia skambia poetine kalba. 
Pagal šį veikalą yra sukurta opera. „„Baisioji Naktis“ — 1905 m. lie- 
tuvių revoliucijos epizodas, kur studentas Skumbinas — revoliucionie- 
rius, socialtautininkas eina kovon prieš rusų jungą. Kova tuo metu 
pralaimima, bet jos aukų vaisius — kelias į nepriklausomybę. 


Pastaruoju metu į dramaturgiją nukrypo ir du žymieji beletristai: 
Ignas Šeinius ir Ant. Vienuolis. Ig. Šeinius parašė komediją „„Diploma- 
tus“, kur žaismingai, sceningai pajuokia veržimąsi į konsulus, diplo- 
matų santykius su moterimis etc. Pjesė susilaukė mūsų teatre didelio 
skandalo, nes ji buvo režisieriaus įscenizuota ne pagal autoriaus realis- 
tinę, gyvenimišką linkmę ir jo remarkas. 


A. Vienuolis sukūrė pjesę iš 1831 m. lietuvių sukilimo prieš Ru- 
siją laikų. Pjesėje vaizduojamas tikras, istorinis epizodas — vienos 
lietuvaitės bajorės Emilijos Pliateraitės karžygiškumas, jos vadovavi- 
mas sukilėliams. Pjesėje apimta plati, įdomi istorinė epocha, išreikštas 
lietuvių patriotizmas ir savarankiškumo siekimas. Autoriaus norėta 
sukurti lietuviškoji Jeana d'Arc, tačiau tos žmogiškos didybės, to kar- 
žygiško didvyriškumo pilnai neparodyta. 

Pora pjesių yra parašęs V. Alantas „Užtvanką“ ir „Gaisrą Lietu- 
voje“, kur kuriami Lietuvos ateities idealai ir žmonės. J. Petrulis ir K. 

Inčiūra yra parašęs pjeses iš mūsų literatūros gyvenimo: J. Petrulis 
apie poetą Strazdelį ir K. Inčiūra apie tautinio atgimimo kovotoją, 
pozityvistą Vincą Kudirką. 

Draminę literatūrą dar kuria D. Sakalauskas, Kapnys, Cicėnas, J. 
Grinius etc. 


Kritika ir literatūros mokslas. 


Literatūra ir kritika labai glaudžiai yra susiję dalykai. Literatūra 
gimdo kritiką: apie menką literatūrą rašydamas ir kritikas pasireikš 
menkai. Juo gilesnė, juo stipresnė literatūra, juo gilesnę kritiką iš- 
ugdo. Bet ir atvirkščiai: juo stipresnių kritikų atsiranda, juo jie moka 
padėti tvirtesnius estetikos, kritikos pagrindus, juo labiau žadina kū- 
rybą, juo daugiau atsiranda vertingesnės literatūros. 

Jei mūsų prieškario literatūra daugiausia dėmesio kreipė į turinį, idė- 
jas, esmę, tai ir mūsų tų laikų kritika buvo idėjinė, net ideologinė kriti- 
ka. Tokios kritikos būdingas atstovas yra Ad. Jakštas. Jis, katalikiškos 
ideologijos žmogus, į literatūros kūrinį pažiūri ideologo akimis. Jis ne- 
pasitenkina vien estetiniais reikalavimais, jis ieško kūrinyje nukry- 
pimų nuo religijos ir moralės pagrindų. Neretai kritikas pasmerkia 
tobulą formos kūrėją vien dėl to, kad tas kūrėjas savo mintimis, savo 
pažiūromis priešingas katalikiškoms dogmoms. Ir atvirkščiai: neretai 
kritikas gerai įvertina menką rašytoją vien dėl to, kad jis propaguoja 
katalikišką ideologiją. 

Nepaisant šios tendencijos, A. Jakštas, kaip kritikas, pasižymi di- 
deliu pastabumu, didele erudicija, aiškiais logiškais sprendimais ir dide- 
liu literatūros domėjimusi. Jis yra: davęs du nemažu tomu mūsų li- 
teratūros recenzijų ir kritikų. Jis iki paskutinių dienų su jaunuoliškuų 
smalsumu sekė mūsų literatūrą ir kiekvienam literatūros balsui atsi- 
liepė, kad ji neiškryptų iš reikiamų, kritiko nuomone, vėžių. 

Kitoks yra buvęs literatūros apžvalgininkas, recenzentas ir kriti- 
kas J. Tumas-Vaižgantas. Jei Jakštas viską saikuoja, šaltu protu 
persvarsto, tai Tumas viską entuziastiškai sutinka ir visur literatūros 
deimančiukų ieško. Tumas be jokio a priori nusistatymo, be jokios 
tendencijos, su tikra literatūros meile žvelgė kiekvienan literatūros 
veikalan. Jis savo kritika žadino kūrybą. Jis buvo kūrybos provoka- 
torius gera prasme. Jis daug talentų iškėlė, daug jų atkasė, daug ką 
literatūroje „išrado“. Jo nuopelnai literatūros kritikai dideli: jis išmo- 
kė su nuoširdžia meile imtis kritikos darbo, jis išmokė kritikus rūpin- 

tis tuo, kad jie kūrėjus suprastų ir mokėtų tinkamai juos interpretuoti. 
Tiesa, Tumo kritikoje nėra ko ieškoti nei literatūrinio metodo, nei ko- 
kios ryškios estetinės mokyklos; joje terasi literatūros mylėtojo širdies 
balsą, literatūrinį entuziazmą, romantiko susižavėjimą kuone kiekviena 
literatūros paraiška. 

Tikslesne prasme, kritikos srityje yra pasirodęs Liudas Gira — E. 
Radzikauskas. Jis yra iškėlęs nebe vien turinio, esmės reikalavimus, 
bet yra pažvelgęs mūsų literatūron ir formos, ir kompozicijos, ir per- 
sonažų atžvilgiu. Jo kritikos darbai yra išsamesni, gilesni, žymu jau 
metodas, žymu jau kritinė apžvalga, kritinė išmonė. Jo kritikų raš- 
tų tomas, išėjęs 1928 m., analizuoja M. Vaitkaus, Mikuckio, Putino, 
B. Sruogos, Ad. Lasto, P. Vaičiūno poeziją, Čiurlionienės, Putino dra- 
mas, Vienuolio beletristiką. Liud. Gira, pats būdamas poetas, daugiau- 
sia nagrinėja lyrinę kūrybą, analizuodamas kūrėjų išgyvenimus, jų 
psichologines metamorfozes, jų kryptis, formą. Tai atrodo lyg kritikas 
sintetikas, kuris bando nustatyti turinio ir formos ryšį. Šis sintetinis 
metodas ir yrc būdingas L. Giros-Radzikausko kritikai. 

Iš jauniausių kritikų pažymėtini V. Kietis-Ambrazevičius, K. Kor- 
sakas-Radžvilas. 


V. Kietis, kaip literatūros teoretikas, analitikas yra davęs nemaža 
literatūros nagrinėjimų, yra parodęs savo metodą, daugiau formalinį 
metodą, bet nėra dar pakankamai ryškiai pasireiškęs kaip kritikas. 

Labiausiai kritikai yra atsidavęs K. Korsakas-Radžvilas. Jis yra 
paskelbęs nemaža kritikos straipsnių, jis yra padėjęs savajai kritikai 
ideologinius pagrindus, jis turi savo aiškius principus ir aiškų analitinį 
metodą. Korsakas-Radžvilas yra tendencingosios literatūros gynėjas. 
Jis yra buvęs Trečio Fronto narys, jis yra kūręs berno, kitaip sakant, 
proletariato ideologiją. Jo kritika persunkta socialinių, ekonominių, 
politinių motyvų. Jis literatūroje ieško, kaip pasireiškia  buržuazinė 
ir proletarinė dvasia, ideologija. Bet Korsakas sugeba vietomis atsisa- 
kyti tendencijos ir pažvelgti formaliniu atžvilgiu į kūrybą. Tačiau šis 
jo požiūris jam nebūdingas, jis yra grynas ideologinės kritikos atsto- 
vas. 

Mūsų literatūros mokslas neseniai pradėtas dirbti. Jo pradžia ga- 
lima įžiūrėti prieškario laikais. Bet gilesnis mokslo darbas pradėtas 
tik mūsų universitetui įsikūrus. 

Giliausią mūsų literatūros mokslo barą varo akademikai. Prof. My- 
kolas Biržiška, jau prieš Did. karą pradėjęs kruopsčiai dirbti lite- 
ratūros istorijos darbą, iki šių dienų yra surinkęs labai daug istorinės 

medžiagos ir yra paskelbęs didžiuliume veikale „Iš mūsų literatūros ir 
kultūros istorijos“. Jis daugiausia yra gilinęsis į senąją mūsų literatūrą, 
į Mažosios Lietuvos literatūrą, Vilniaus universiteto metų literatūrą, 
yra parašęs monografijas apie Duonelaitį, Baroną-Baranauską ir kt. 

Knygos istorijai daug medžiagos yra surinkęs ir paskelbęs prof. 
Vaclovas Biržiška. 

Mūsų literatūros istorijos medžiagos yra davęs, daug jos sužvejojęs, 
J. Tumas-Vaižgantas. Jis yra palikęs nemaža žaliavos, kurią vėlybesni 
literatūros mokslo žmonės galės išnagrinėti, atmesti, kas joje yra 
netikro, ir atrinkti tik mokslinę medžiagą. 

Metodiškai yra pradėjęs literatūros klausimus nagrinėti prof. 
Putinas-Mykolaitis, prof. Balys Sruoga. Prof. Putino literatūros moks- 
lo darbai pasižymi gilia analitine moksline erudicija, Vakarų Europos 
mokslo dvasia. Putino „Literatūros istorija“, „Literatūros etiudai“ pla- 
čiai, analitiškai ir kritiškai duoda pilną mūsų literatūros vaizdą. Pas- 
kutinėmis dienomis pasirodė J. Ambrazevičiaus „Lietuvių rašytojai“, 
kur labiau publicistiškai nagrinėjama nuo Daukanto iki B. Brazdžio- 
nio mūsų rašytojų kūryba, idėjos, stilius, forma. Moksliškai originalus, 
sintetiškas ir gilus pasirodė jo veikalas apie „Vaižgantą“. Taip pat pa- 
žymėtina stilingai, gyvai parašyta ir daug įdomios biografinės me- 
džiagos teikianti A. Merkelio monografija ,/Tumas-Važgantas“. Ver- 
tingas monografijas yra parašęs ir Jul. Butėnas apie P. Višinskį, V. Ku- 
dirką, Žemaitę. 


Bendriej literatūros faktai ir tendencijos. 


Per paskutinį dešimtmetį lietuvių literatūroje išaugo daug naujų 
jėgų. Čia daug prisidėjo atgimusios tautos veržlumas, dinamiškumas, 
kūrybos ugnis. Išsiplėtęs mokslas ir švietimas iškėlė gabesnes, kū- 
rybingesnes jėgas į intelektualinio gyvenimo priešakį. Vytauto Didžioio 
u-tas, kuriame nuo 1922 m. kaskart vis daugiau brendo humanitarinių 
jėgų, išugdė nemaža rašytojų, kūrėjų. Literatūros kultūrai Vytauto 
Didžiojo u-tas davė labai daug, jis literatūrines jėgas brandino ir teo- 
riškai, ir istoriškai, ir literatūriškai, ir kultūriškai. Daugis šių dienų 
jaunųjų rašytojų yra išėję Vytauto Didž. u-to literatūrinę mokyklą. 

Tačiau nemaža rašytojų yra lankęsi Vakarų Europoje, ten studi- 
javę literatūrą. Naujosios Vakarų Europos srovės: futūrizmas, surrea- 
lizmas, neorealizmas, neoromantizmas, psichologizmas,  neokatoliciz- 
mas darė įtakos lietuvių rašytojams ir augino juos savo linkmėmis. 

Didelis veiksnys lietuvių literatūros kėlimo dirvoje yra literatūros 
premijų atsiradimas. 1933 m. Raudonasis kryžius paskyrė pirmąją vai- 
kų literatūros premiją. Tos premijos paskyrimas žymiai atsiliepė vai- 
kų literatūros kiekybei ir kokybei. Po poros metų buvo pastebėti gra- 
žūs vaikų literatūros kūrybos vaisiai. Šiandien vaikų literatūra užima 
vieną iš geriausių vietų, vaikų literatūros kūryba išaugo kokybiškai. 
Babickas, Zobarskas, Vyt. Tamulaitis, Vytė Nemunėlis-Brazdžionis, 
K. Binkis — visi Raudonojo kryžiaus laureatai yra davę kultūringos, 
vaikams psichologiškai ir pedagogiškai tinkamos, formaliai gražios 
lektūros. Be jų vaikų literatūrą kuria Balys Sruoga, Pr. Mašiotas, 
Giedrius, Mackevičius Nordas, Liud. Dovydėnas, Bronė Buivydaitė 
etc. 

Vaikų literatūros premijai pagyvinus kūrybą, 1935 m. buvo paskir- 
ta privačios leidyklos „Sakalo“ dvi premijos: lyrikos ir beletristikos. 
Po to 1936 m. Švietimo m-ja paskyrė didžiausią valstybinę literatūros 
premiją už geriausį metų bet kurio žanro veikalą. 1936 m. jau buvo 
paskirta 11 literatūros premijų. 

Premijos sukėlė literatūros gyvenime gyvumą, sužadino kūrybin- 
gumą, davė literatūrai impulsą. 

Be premijų šių dienų lietuvių literatūros gyvenimą išjudino Lie- 
tuvių Rašytojų Dr-ją. Ji ruošia literatūros vakarus provincijoje, per 
radiją, jos yra remiamas literatūros laikraštis „Literatūros Naujienos“, 
ji įsteigė Literatūros Fondą, kuris remia rašytojus materialiai ir pa- 
deda jiems kūrybos darbą dirbti. Rašytojų draugijai priklauso per 100 
narių, ios ilgamečiu pirmininku buvo prof. V. Mykolaitis-Putinas, 
pastaruoju metu yra beletristas Juozas Grušas. 

Be laisvosios Lietuvos rašytojų ir jų kūrybos lietuvių literatūra 
plečiasi ir okupuotoje Lietuvoje, Vilniaus krašte. Nors lenkų pries- 
pauda yra sunki ir negalima laisvai raštų skelbti, — 1937 metais bu- 
vo sukonfiskuotas lietuviškasis leidinys „Lietuviškieji eilėraščiai“ 
už įdėtus mirusio lietuvio atgimimo dainiaus Maironio eilėraščius, — bet 
Vilniaus lietuviai rašytojai nenuleidžia rankų ir kuria. Vienas iš pro- 
duktingiausių Vilniaus krašto rašytojų yra Rapolas Mackevičius, bu- 
vęs lenkų uždaryto laikraščio „Vilniaus Rytojus“ redaktorius. Jis be- 
letristiškai vaizduoja Vilniaus krašto sunkią tautinę, kultūrinę ir eko- 
nominę būklę. Be jo Vilniuje lietuviškąją literatūrą kelia poetai: J. 
Kekštas, Alb. Žukauskas, VI. Radziulis, Ona Miciūtė, V1. Pilipavičiūtė, 
beletristė V1. Rusokaitė, dramaturgai: J. Kanopka, dabar lenkų iš- 
tremtas iš Vilniaus, gyvena laisvoje Lietuvoje, Čepulytė, Krinickaitė 
ir k. Pastaraisiais laikais Vilniuje išėjo du vienkartiniai literatūros 

MENO MOKYKLOS MOKYTOJŲ TARYBA 
Iš Lairės į dešinę sėdi: Dr. S. Virkutis, J. Mackevičius, 7. Zikaras, Ign. Šlapelis (direktorius), P. Kalpokas, 
Ad. Galdikas, V. Bičiūnas; stovi: Ad. Smetona, R. Kal pokas, J. Šileika, J. Mikėnas, A. Žmuidzinavičius, VI. 
Didžiokas, St. Ušinskis, Liud. Strolis: 


leidiniai „Varsnos“ ir „Varpos“, kur yra susitelkusios visos Vilniaus 
literatūrinės jėgos. Paskutinis literatūros leidinys „Vingis“ lenkų ad-jos 
buvo sukonfiskuotas. 

Lietuvių literatūra yra kuriama taip pat Amerikoje, kur lietuvių 
išeivija yra sena ir gausinga. Ten lietuvių literatūros kūryba siekia 
XIX amž. ,„Auszros“ redaktoriaus, pabėgusio iš Lietuvos politinio emi- 
granto, dr. J. Šliūpo pradėta tautinė akcija Amerikoje davė gražių vai- 
sių ir literatūrai. Pažymėtini XIX amž. rašytojai: poetai — kun. A. Bur- 
ba, kun. Žilius-Jonyla, Šliupienė-Ėglė, prozininkas, kultūros istorikas 
kun. Milukas. 

Pastaraisiais laikais Amerikoje išaugo naujų literatūros jėgų: žy- 
mus poetas Kl. Jurgelionis — Kalėdų Kaukė, modernistas lyrikas J. 
Tysliava, beletristai: „Dirvos“ redaktorius S. Karpius — Karpavičius, 
naujovininkas, amerikiečių modernaus gyvenimo vaizduotojas Ant. 
Tulys, dramaturgas Seirijų Juozas — Židanavičius ir kt. 

Lietuvių naujosios literatūros tendencija aprėpti visą atgimusios 
Lietuvos politinį, ekonominį, kultūrinį gyvenimą. Vilniaus ilgesys poezi- 
joje, jo problema dramaturgijoje, beletristikoje, Klaipėdos krašto pro- 
blemos literatūroje, viso pasaulio lietuvių tautybės išlaikymas ir jos 
kėlimas, ekonominiai, socialiniai krašto reikalai, kelis metus slėgusi 
ekonominė krizė, kaimo ir miesto santykiai, dvarų nykimas ir smul- 
kaus ūkio kilimas, naujosios inteligentijos ir miesčionijos kūrimasis, 
ideologinės srovės, kultūriniai laimėjimai ar nepasisekimai — visa tai 
atsispindi naujoje lietuvių literatūroje. Neorealizmas, pozityvizmas, 
agrarizmas užkariauja plačiąsias pozicijas lietuvių literatūros temati- 
koje, siužete, ideologijoje, klasicizmas, estetizmas, individualizmas — 
stiliuje, formoje. Naujai atgimusios tautos kuriama nauja kultūra, nau- 
ja lietuviškoji estetika, naujos tautinės formos, o viso to tikslas su- 
kurti maksimum dvasios vertybių, kurios galėtų būti naudingos ir 
bendrajai tautų kultūrai. 

DVIDEŠIMT PLASTINIO MENO METŲ 
V. Didžiokas 


Dvidešimt metų laikotarpis mene — tai ne ilgas laikas. Bet tik atsi- 
gręžus atgal ir prisiminus kokį kelią padarė mūsų menas, pasidarys aiš- 
ku, kaip, vis dėlto, daug buvo dirbta ir padaryta tolesnei jo raidai ir 
klestėjimui. 

Mūsų atgimusi valstybė gavo paveldėjimą — karo ir okupacijos su- 
niokotą kraštą. 

Mūsų negausus inteligentai, kad ir buvo įvairių pažiūrų ir susi- 
skaldę partijomis, tačiau sukūrė stiprą valstybinį organizmą. Sunkūs 
buvo pirmieji mūsų valstybės metai, daug heroizmo parodė mūsų pio- 
nieriai, bendros tėvynės meilės idėjos sujungti. 

Šiais romantiškais laikais žmonės, sukurę valstybę, įgalino ir mūsų 
meną atgyti. 

Pradedant istorinę plastinių menų apžvalgą nuo pirmųjų mūsų 
valstybės dienų, reikia priminti Lietuvos Dailės Draugiją, kuri orga- 
nizavo Mūsų meno gyvenimą per 11 metų ligi mūsų autonominės vals- 
tybės įsikūrimo. 

1907 m. rugsėjo 2 d. Vilniuje mažas lietuvių dailininkų bei inteli- 
gentų būrelis įkūrė Lietuvių Dailės D-ją. Į draugijos valdybą buvo iš- 
rinkti: dail. Antanas Žmuidzinavičius, a. a. Mikalojus Čiurlionis, skulp- 
torius Petras Rimša, Jonas Vileišis ir Sofija Gimbutaitė. Svarbiausias 
draugijos tikslas — kelti aikštėn ir apsaugoti nuo žuvimo mūsų tautos 
kūrybą, sujungti išblaškytus visame pasaulyje lietuvius dailininkus, po- 
puliarinti meno idėją atbundančios visuomenės tarpe, leisti dailės leidi- 
nius ir tt. Jaunutė draugija gyvai pradėjo dirbti: iki didžiojo karo bu- 
vo surengtos 9 lietuvių dailės parodos Vilniuje, 2 Kaune, 1 Rygoje. 
Draugija prisidėjo prie naminių dirbinių parodų surengimo Petrapilyj 
ir Vilniuj. 

Netekusi savo veikliausio nario, M. K. Čiurlionio, draugija suorga- 
nizavo mūsų genialaus tapytojo kūrinių parodą, kuri vėliau virto nuo- 
latine paveikslų galerija Vilniuj ir veikė arti dvejų metų. To dėka M. K. 
Čiurlionio paveikslai tapo tautos nuosavybe. 

Be parodų, Lietuvių Dailės D-ja surinko didelį tautodailės turtą, ku- 
ris dabar yra Čiurlionio Galerijoj. 1913 m. L. M. D-ja išleido gražų 
dail. Jaroševičiaus pieštų „Lietuvių Kryžių“ albumą su D-ro J. Basa- 
navičiaus plačia studija apie mūsų gražiausiąją liaudies kūrybą. 

Be to, L. D. D-ja rimtai ruošėsi statyti Tautos Muziejų. Šiam tiks- 
lui jos veiklūs nariai, Dr. J. Basanavičius ir Martynas Yčas, važinėjo į 
Ameriką rinkti aukų ir už surinktas Amerikoj lėšas kartu su Mokslo 
Draugija įsigyja arti hektaro žemės mūsų senosios sostinės Vilniaus 
centre. Draugija paskleidė savo narių tarpe nemažą paveikslų bei skulp- 
tūros darbų skaičių ir išplatino daugybę mūsų dailininkų kūrinių re- 
produkcijų. Prieš karą D-ja įsteigė savo biblioteką iš 1 500 tomų knygų 
apie meną. Visuomenė atitinkamai įvertino jaunutę darbščią kultūros 
įstaigą, ir per keletą metų aplink Dailės D-ją susibūrė beveik visi įvai- 
riausių pažiūrų Lietuvos inteligentai. Prieš karą D-ja turėjo per 300 
narių. Taip pat daug D-jos rėmėjų atsirado Amerikoj. 


Didžiojo karo audros kuriam laikui sutrukdė D-jos veikimą. Vis dėl- 
to, okupacijos metu pasilikusieji Vilniuj Dr-jos nariai tęsė pradėtą dar- 
bą. Jų iniciatyva buvo įsteigta prie nuolatinės tautodailės parodos dirb- 
tuvė, kuri iš savo darbų išsilaikė apie Ž metus. 

1918 metais, paskelbus mūsų tautinę nepriklausomybę, Vilniuj buvo 
surengta tikra ,,Namų dirbinių“ paroda. 

1919 metais susidariusi Lietuvos valdžia įsteigė prie Švietimo Mi- 
nisterijos Meno departamentą. Tais pačiais metais bolševikai užėmė 
mūsų sostinę Vilnių. Likusieji tenai dailininkai buvo įtraukti į darbą 
Švietimo komisariate ir organizavo meno kolegiją. Trumpu trijų mėne- 
sių laikotarpiu kolegijos buvo nemaža nuveikta bolševikų rekvizuotoms 
privačiuose namuose ir rūmuose meno brangenybėms apsaugoti. Visa, 
kas geriausia ir vertingiausia, buvo suvežta į grafo Tiškevičiaus rū- 
mus ir išgelbėta nuo išgabenimo į Rusiją arba išvogimo. 

Kolegijos dėka buvo grąžinta L. D. Dr-jos evakuoti M. K. Čiurlio- 
nio kūriniai ir kitos meno brangenybės į Vilnių. Apie tos Kolegijos 
būdą galima spręsti iš ten dirbusių asmenų pavardžių. Tenai buvo A. 
Žmuidzinavičius, A. Varnas, V. Dubeneckis, V. Didžiokas, Levinsonas, 
kuris vėliau Kaune buvo V. Dubeneckio pagelbininkas, ir vienintelis 
svetimas — Jakovlevas. Sekretorium buvo Balys Sruoga, o gr. Tiškevi- 

V. Dubeneckis Čiurlionio galerija 


čiaus rūmų, kur buvo kraunama visa menišką ir vertinga, komendantų 
buvo V. Jomantas. 

Tuščiai buvo laukiama įžengiant į Vilnių mūsų besiorganizuojančios 
armijos. Miestas po 3 dienų mūšio staiga buvo lenkų paimtas, o negau- 
si bolševikų įgula išvyko į Rusiją. Apie bendradarbiavimą su len- 
kais nebuvo nė kalbos. Mūsų inteligentai ir buvusieji Vilniuj meninin- 
kai pėsti persikraustė per sieną į Lietuvos valdžios užimtą teritoriją. 

A. Žmuidzinavičius, atsikraustęs į Kauną, ėmėsi vadovauti Meno de- 
parlamentui, kiti išsisklaidė po kitas įstaigas. Visur buvo reikalinga 
žmonių. 

1919 m. vasarą dailininkai įsteigė klubą-kabarę „Vilkolakį“. Tenai, 
kur dabar stūkso daugelio aukštų Ateitininkų rūmai, stovėjo pusantro 
aukšto namelis. Visos kambarėlių sienos ir salė su maža scena buvo 
dailininkų ištapytos. Scenoj dažniausiai buvo vaidinami nesudėtingi 
„Skečai“ ir intermedijos. Šio viso dalyko siela buvo dailininkas Kaje- 
tonas Šklerius, tuo metu buvęs miesto ir apskrities viršininku, kurį mes 
vadinome gubernatorium. 

„Vilkolakį“ lankė tada visi mūsų inteligentai ir širdingai linksmi- 
nosi drauge su nemokytais artistais. Klubo reikalai puikiai klojosi ir 
kada nuo jo dailininkai atšlijo, įsitraukęs kiekvienas į savo darbą, ka- 

soj buvo, pagal tą laiką, stambi pinigų suma — 30 000 markių. Paskui 
„Vilkolakį“' perėmė aktoriai su A. Sutkum ir organizavo satyros teatrą. 

1920 m. susidariusioji prieš L. Dailės D-ją opozicija įsteigė naują 
meninę „Lietuvos Meno Kūrėjų D-ją“. Tais pačiais metais L. M. K. D-ja 
drauge su L. D. D-ja surengė Pašto rūmuose I-ąją apžvalginę parodą. 

L. M. K. D. buvo labai margos sudėties: čia priklausė aktoriai, 
dainininkai, muzikai, rašytojai, poetai, architektai ir menininkai plasti- 
kai. Pirmuoju draugijos pirmininku buvo A. Varnas. Iš pradžių buvo 
parodyta daug organizacinės energijos. Buvo rasta lėšų ir buvo padė- 
ta pradžia operai ir dramai. Dviejų aukštų namely, Maironio gatvėje, 
kurį dabar užima Konservatorija, nuo ryto iki vakaro buvo posėdžiau- 
jama, ir darbas kunkuliavo. Visi meno klausimai buvo visų bendrai 
svarstomi, visų kantriai buvo klausoma režisierių dogmatinių ginčų, mu- 
zikų fantazijų ir poetų elegijų. 

Buvo nutarta statyti ,,( Operos Vaidyklos Rūmai“. Tam reikalui bu- 
vo surinkta 288 700 markių, o tai sudarė vadinamą ,,Tulpių Rūmų“ 
fondą. 

Kauno teatras priklausė miesto savivaldybei ir tuo metu buvo 
žydų ir lenkų rankose; tad jaunam lietuvių teatrui teko jaustis čia ne- 
jaukiai dėl šeimininkų nesvetingumo. Dabar po garsių remontų turime 
tą patį teatrą. 

L. K. M. D-ja įgijinėjo menininkų paveikslus ateities muziejui, ku- 
ris turėjo būti pramintas „(Meno Rūmais“. Draugijos patalpose kurį 
laiką buvo įsikūręs ir satyros teatras ,Vilkolakis“, režisieriaus A. Sut- 
kaus ir V. Bičiūno vadovaujamas. 

Meninis parlamentas pasirodė mažai tepajėgus gyvuoti, visų menų 
sintezė nepavyko, ir L. M. K. D. išsiskirstė sekcijomis: plastikų, rašy- 
tojų, muzikų ir teatralų. 

Visų susidariusių sekcijų veikliausia ir darbščiausia buvo plastikų 
sekcija. Kitos sekcijos arba tik iš vardo gyvavo, arba į draugijos gyve- 
nimą žiūrėjo platoniškai. 

1921 m. draugijos namuose buvo surengta paroda. Tų pačių metų 
gruodžio mėn. 13 d. Steigiamam Seime buvo priimtas M. K. Čiurlionio 
galerijos įstatymas, ir valstybė iš S. Čiurlionienės įgijo 193 M. K. 
Čiurlionio paveikslus. Galerijos, esančios Šv. Ministerijos žinioj, pir- 
muoju direktorium, plastikų sekcijai išrinkus, švietimo ministerio bu- 
vo paskirtas Ign. Šlapelis. Tuo metu buvo toks butų trūkumas, kad 
žmonėms nebuvo kur dėtis, įstaigos neturėjo kur dirbti. Apie patal- 
pą galerijai taip pat negalėjo būti nė kalbos. M. K. Čiurlionio paveiks- 
lai buvo laikomi viename L. M. K. Draugijos kambarėlyj neiškabinti. 

Naujai paskirtam direktoriui landžiojant visur dėl liūdnos Čiurlionio 
paveikslų būklės, buvo žadėta užleisti, nors laikinai, Čiurlionio galeri- 
jai antrą aukštą rūmų, kur dabar yra Ministerių Kabinetas, ir buvo jau 
net pradėtas tam reikalui remontas, bet tas sumanymas buvo pakeis- 
tas, ir vėl paveikslų laikymo perspektyvos pablogėjo. Tada Ign. Šlape- 
lis atsisakė nuo garbingų direktoriaus pareigų saugoti tautos turtą, už- 
darytą mažame kambarėly. Į jo vietą buvo paskirtas K. Šklėrius, jam 
pasisekė pergabenti Čiurlionio galeriją iš L. M. K. D-jos į Švietimo 
ministerijos du kambarėlius. Tada Šv. Ministerija buvo name, kur dabar 
yra Policijos mokykla prie Duonelaičio gatvės. Čia paveiklai buvo jau 
kiek geresnėse sąlygose. 


Pagaliau, 1924 m. Čiurlionio Galerijos direktoriaus pareigas perėmė 
P. Galaunė, kuris ir dabar eina tas pareigas. Tais pačiais metais Čiur- 
lionio galerija parėmė iš L. Dailės D-jos visą jos surinktą tautodailės 
rinkinį, taip pat L. M. K. D-jos lietuvių dailininkų paveikslus, įgytus 
Meno Rūmams. 


1925 m. pagal arch. V. Dubeneckio projektą buvo pastatyta greta 
Meno Mokyklos laikinė Čiurlionio galerijai patalpa ir buvo iškabinta 
bent dalis Čiurlionio paveikslų ir išstatyta kitų eksponatų. Pažymėti- 
na, kad P. Galaunė čia gerai pasidarbavo: sutvarkė eksponatus, pa- 
rūpino Čiurlionio paveikslams rėmus, pradėjo inventoriaus knygas ir 
tt. Dirbo su nedaugeliu pagelbininkų. 


Iš Čiurlionio galerijos darbų reikia pažymėti tautodailės rinkimą, 
eksponatų fotografavimą, parodų ruošimą. 
Galerija suruošė šias parodas: 


1) Lietuviškų kryžių fotografijų nuotraukų. 

2) Lietuvių liaudies raižinių. 

3) Dail. Damelio Sibiro piešinių. 

4) Lietuvių ex librisų. 

5) Šventųjų paveikslų iš XVIII ir XIX šimtm. 

6) M. K. Čiurlicnio kūrinių dvi jubiliejines parodas. 
Prisidėta prie surengimo šių, ne Galerijos eksponatų, parodų 
1) Lietuvos pašto ženklų — originalų. 

2) Lietuvių knygos meno. 

3) Prancūzų grafikos ir knygos meno. 

4) Švedų liaudies meno. 

5) Dailininkų „Ars“ kolektyvo meno parodos. 

6) Belgų meno parodos. 

J. Vienožinslis 
J. Zikaras Senukas Kult. Muziejaus dir. P. Galaunės portretas 


Be to, galerija suruošė užsienyje šias savo eksponatų parodas. 


1) 1925 m. Monzoj. Tarptautinėj dekoratyvinio meno parodoj. 

2) Lietuvių liaudies meno parodos Stockholme, Oslo, Kopenhagoj, 
Goteborge, Malmo. 

3) 1935 m. Paryžiuj. 

4) 1935. Galerijos pastangomis Košicuose buvo surengta lietuvių 
grafikos paroda. 


Savo eksponatų rinkinius Galerija didina įvairiais įgijimais, dova- 
nojimais, ir beveik kasmet Galerija siunčia ekspedicijas liaudies meno 
rinkti. Be to, vykstančiose Kaune parodose sudaromos „jury“ komisi- 
jos parenka tinkamus galerijai įgyti meno kūrinius. 

Siekdama tikslo kuo arčiausiai supažindinti savo lankytojus su ga- 
lerijos rinkiniais, Galerija išleido šiuos katalogus ir kitus leidinius. 
1) P. Galaunės „Lietuvių kryžius“, 2) Senosios tapybos katalogą, 3) 
Lietuvių liaudies raižinių katalogą, 4) M. K. Čiurlionio kūrinių kata- 

logą, 5) Liaudies meno rinkėjams pagalbinę jų darbui brošiūrėlę ,„Pa- 
dėkite rinkti tautodailę“. 6) Dail. Ign. Šlapelio. M. K. Čiurlionio paveiks- 
lų „Zodiako ženklai“ albumą — lietuvių ir prancūzų kalba. 7) P. Ga- 
launės „M. K. Čiurlionio galerijos penkerių metų (1925—1930) darbo 
apyskaitą“. 8) Čiurlionies paveikslo „Auka“ spalv. reprodukciją. 9) P. 
Galaunės, V. Kairiūkščio ir V. Kuprevičiaus M. K. Čiurlionio kūrinių 
parodų katalogą. 

Galerijos foto negatyvų archyvą sudaro per 500 negatyvų iš įvai- 
rių meno ir liaudies meno kūrinių, architektūros ir liaudies statybos 
pavyzdžių. 

1936 m. lapkričio mėn. 1 d. M. K. Čiurlionio Galerijos rinkiniai 
pergabenti į Vytauto Didž. Kultūros Muziejų, kur jie sudaro to muzie- 
jaus liaudies skyrių, ir nuo tos dienos M. K. Čiurlionio galerijos, kaip 
atskirai veikiančio muziejinio vieneto, gyvenimas pasibaigė. 

1920 m. pabaigoj buvo įsteigti Švietimo Ministerijos paišybos kur- 
sai paruošti paišybos mokytojams. Jų direktorium buvo paskirtas J. 
Vienožinskis. Šių kursų ir vėliau įsteigtos Meno Mokyklos veiklos ap- 
žvalga bus toliau. 

Grįžtant prie L. M. K. D-jos apžvalgos, reikia pažymėti, kad įkurta 
drama ir opera greit atskilo nuo draugijos ir perėjo Švietimo Ministe- 
rijos žinion. 1923 m. L. M. K. D-jos plastikų sekcija suruošė dvi pa- 
rodas. 1924 m. viena paroda buvo suruošta draugijos ir viena atskiros 
menininkų grupės. 

Draugijoj dėl asmeninių interesų ir principinių skirtumų prasidėjo 
nesutikimai ir netvarka. Šia aplinkybe pasinaudojęs, ,Vilkolakis“ už- 
ėmė draugijos patalpą. Menininkai norėjo atsiimti atgal patalpą, bet šis 
žygis baigėsi nepasisekimu, į šį reikalą turėjo įsikišti policija; ši tarp 
„Vilkolakio“ ir menininkų byla buvo atsidūrusi net teisme. Nors teisme 
buvo įrodytas menininkų pretensijų teisingumas, vis tiek draugija at- 
sirado gatvėje, o tai, žinoma, negalėjo neatsiliepti tolimesniam draugi- 
jos likimui, visai nesant mieste laisvų butų. 

Ne tik išorinės sąlygos, bet ir vidinės priežastys pastūmėjo draugi- 
ją į suirimą. Visi vieni su kitais galutinai susikivirčijo: kažkas kaž- 
kam neperdavė raktų nuo draugijos bylų, dargi ir priimti jų nebebuvo 
norinčių, nes viename paskutiniųjų susirinkimų iš revizijos komisijos 
pranešimo paaiškėjo, kad draugijos reikalai vedami toli gražu ne pa- 
vyzdingai ir visur daug painiavos ir netvarkos. 

Kurį laiką L. M. K. D-ja visai nebeveikė, netgi ir plastikai numojo 
ranka į beviltiškus draugijos reikalus. Narių grupė dar mėgino atgai- 
vinti faktiškai jau nebegyvą dalyką. 

Adas Galdikas Šv. Juozapas 
(V. D. Kultūros muziejus) 


J. Mackevičius Žiema 


Neišmintingo likimo lėmimu man teko daugiau kaip metus būti 
Meno Kūrėjų Draugijos pirmininku. Po garsiųjų istorinių p. p. Vieno- 
žinskio — Bičiūno imtynių M. K. Draugija jau pasidarė nei pakartas 
nei paleistas numirėlis. Draugija gyvuoti nebegalėjo, nes negalėjo su- 
daryti valdybos. Pagal statutą, valdybą galėjo sudaryti įvairių meno 
šakų sekcijų atstovai, o iš sekcijų beliko tiktai viena — plastikų. Kitos 
sekcijos be pėdsako dingo. Negalėjo draugija ir likviduotis, nes nieku 
būdu negalėjo suprašyti tam reikalui reikalingo kvorumo. Faktiškai 
draugijoje nė vieno nario nebebuvo likę, nes nebuvo nė vieno asmens, 
kuris būtų užmokėjęs nario mokestį statuto numatytu terminu. Tuo 
tarpu ėjo gandų, kad senosios draugijos palaikuose esą turtų, kuriuos 
realizavus, būtų galima gautas lėšas sunaudoti net stambesniems meno 
darbams bei leidiniams. Tad ir sumanyta kokiu nors būdu velionė drau- 
gija atgaivinti, kad būtų išgelbėtas turtas ir sunaudotas kuriems nors 
teigiamiems tikslams. Sušauktas vienas visuotinis draugijos susirinki- 
mas, į kurį atsilankė nežymi buvusių narių dalis. Nutarta draugijos na- 
riais laikyti tiktai tuos, kurie atsilankė, o visus kitus buvusius narius 

išbraukti iš narių skaičiaus, kaip neužsimokėjusius nario mokesčio įsta- 
tuose numatytu terminu (nors ir visi susirinkusieji buvo lygiai neužsi- 
mokėję). Šitokių būdu sumažinus draugijos narių skaičių, toliau jau 
nebesunku buvo suprašyti reikalingas kvorumas įstatams keisti. Dėl 
šitokios padarytos operacijos niekas iš išbrauktųjų narių neprotestav= 
o mums to tiktai ir tereikėjo: pasinaudojom proga, pakeitėm įstatus 
(anuliuodami visas sekcijas, vadinas, pakeisdami valdybos sudarymo 
būdą), užsiregistravom pas apskrities viršininką ir jautėmės, nelygi- 
nant, naują tvirtovę išsimūriję. Šitokiu būdu ištrauktam iš karsto ve- 
lioniui valdyti buvo išrinkta valdyba, kurion ir aš patekau. Buvau iš- 
rinktas tos valdybos pirmininku, kadangi visi kiti valdybos nariai, gud- 
resni už mane, niekų būdu nesutiko pirmininkauti. Pagaliau, tuomet aš 
buvau dar neseniai grįžęs iš užsienio ir šiek tiek dar tikėjau menininkų 
konglomerato darbingumu. Mūsų valdybai tuomet idėjų netrūko. Juo 
labiau, jeigu idėja vadinsime tą patį daiktą, kurį ir Heine vadino: 
kiekvieną kvailybę, kuri ateina į galvą. Susirūpinom realizuoti draugi- 
jai priklausomus pašto ženklus, kurie gulėjo Ūkio Banko seife. Tiktai 
nei banke, nei policijoj, nei kur kitur nesuradom seifo rakto ir net ne- 
žinojom, kelintas mūsų seifo numeris. (Bankas irgi nežinojo). Laimingai, 
tačiau, pavyko išlaužti vieną seifo dėžutę — pataikėm stačiai į ženklus. 
Neužsimokėję nei už seifo naudojimą, nei už jo sulaužymą (nebekalbant 
apie pataisymą), ėmėm išplėštais iš seifo ženklais prekiauti. Pradžioj 
turėjome gerų pasiūlymų — daugiau kaip 20 tūkstančių siūlė už juos, 
bet mes panorėjom dar daugiau. Lygomės, lygomės, kol tiek nusily- 
gom, kad už juos nieks nė penkių tūkstančių nebedavė. 

Nepasisekus šitam bizniui, sumanėm kitą. Nutarėm šiokiu ar tokiu 
būdu išgauti meno reikalams Randondvario dvaro centrą ir ėmėm kvar- 
šinti tuolaikinio žemės ūkio ministerio p. Krupavičiaus galvą, kad 
mums tą dvarą atiduotų. Kad to dvaro rūmams reikalingas remontas 
(minimum 50.000 litų), kad tiems rūmams išlaikyti kasmet reikalinga 
išmesti 20.000—30.000 litų, kad reikia įdėti daugybė lėšų ir į kitus dvaro 
trobesius, norint pritaikyti juos kuriam nors „„meniškam“ tikslui, kad 
reikia kas nors daryti ir su žeme, paliktina prie dvaro, pagaliau, kad 
niekas iš mūsų jokio supratimo neturi nei apie ūkį, nei apie ekonomija, 
nei apie kreditą, nei apie gyvenimišką tvarką, — visa tai mums maža 
terūpėjo. P. Krupavičius neatsakė nei teigiamai, nei neigiamai, tiktai 
paprašė pristatyti konkretų planą, ką mes iš Raudondvario padarysim. 
Šiaip mes Randondvaryj buvom pristeigę ir muziejų, ir mokyklų, ir me- 
nininkų kolonijų, — visą tai pasiliko Heinės tipo idėjos. Kai paprašė 


198 









* 





S až 










Ežio os 





K. Šklėrius-Skleris Senojo Kauno kampelis 





uk a 
E 
v 


AS os 





K 
kai 
* 


E iisano 
MAS ap is 


1 


44 
TAS 


rssa 


k. 
bi 





| a 
s a it, (ati 


2 
4 “ 4 3 
Šia UL 14kb 
I i 4 TT 


P. Rimša 
Skulptūra 





7 SA na 


pristatyti konkretų planą, tai mūsų apetitas į Raudondvarį ir pasibai- 
gė. Ir šiam bizniui nepavykus, sumanėm menininkų klubą steigti. Stei- 
gėm — steigėm, posėdžiavom — posėdžiavom: nieko neaiškėjo. Mes 
dūmojom: blogas reikalas, kad mes negalime priversti valdžios mūsų 
sumanymus realizuoti. Kad būtų galima ji priversti, reikia sudaryti 
prie Švietimo Ministerijos meno tarybą, kuri rupintųsi mums reikalin- 
gą triukšmą kelti. Su visu uolumu griebėmis meno tarybos statutą nu- 
statinėti. 

Šie naivūs, nuobodūs istorijos faktai vaizdžiai apibūdina Meno Kū- 
rėjų Draugijos darbingumą, ar teisingiau — nusivokimą apie tuos or- 
ganizacinius darbus, kurių mūsų menas yra reikalingas. Faktiškai nė 
vieno meno darbo nepadaryta. Net, joks konkretesnis, realesnis meno 

darko sumanymas nebuvo svarstomas. Iškelsi literatūros klausimą, ne- 
įdomu muzikams ir plastikams. Iškelsi plastikos meno reikalą — neįdo- 
mu literatams ir dainininkams ir tt. Meno Kūrėjų Draugijos vardu buvo 
suruošta viena ar dvi dailės parodos, tačiau ir iki šiai dienai valdyba 
oficialiai nežino, kas tas parodas rengė: niekas nei jos klausės, nei 
apyskaitą davė, nei į parodą kvietė... Tuo tarpu valdyba, didžiais su- 
manymais besirūpindama, neįgalėjo net reikalų perimti iš senosios val- 
dybos: draugijos archyvo spintos. Meno Mokykloj taip ir liko neatra- 
kintos. .. Jau beveik metai, kai aš pasitraukiau iš valdybos ir draugi- 
jos, bet draugijos reikalai ir archyvas ir iki šiai dienai tebėra ne- 
perimti. .. 

Man vis aiškiau ir aiškau rodės, kad Meno Kūrėjų Draugija, kaip 
draugija, mūsų gyvenime jau yra anachronizmas, kad ji, pirmuoju sa- 
vo gyvenimo laikotarpiu pasižymėjusi nuopelnais, dabar jau yra atgy- 
venusi savo amžių, nes gyvenimo sąlygos yra griežtai pakitėjusios. Aš 
esu kėlęs šią mintį ir valdybos posėdžiuose ir minėjęs, kad reikėtų 
greičiau realizuoti draugijos turtus ir pati draugija likviduoti. Šiais 
mano samprotavimais kiti valdybos nariai gana uoliai piktinosi. Nekar- 
tą buvau atsisakęs pirmininkauti, bet už mane daugiau galintieji atsi- 
sako užimti mano vietą — ir vėl mane įkalba pasilikti. Kartą, netekęs 
kantrybės, atsisakiau pirmininkauti ir išbėgau iš posėdžio. Valdyba 
atsiunčia į mane delegaciją: vienas valdybos — delegacijos narys 
pareiškia, kad jis sutinka faktiškai pirmininkaut, bet oficialiai jam esą 
nepatogu, ir jis valdybos vardu prašė, kad aš pasilikčiau oficialiu pir- 
mininku, —- tai yra paskolinčiau savo markę. Pasidaviau. Tačiau šito 
pono, taip iškilmingai pasižadėjusio dirbti ir pirmininkauti, aš net val- 
dybos posėdžiuose nebemačiau: ne tik nepirmininkavo, bet ir Į posė- 
džius nebeateidavo... 

Šitokiomis sąlygomis ir šitokiu derlingumu ėjo Meno Tarybos pro- 
jekto rengimas, kurį aš pats, prisilaikydamas draugijinės drausmės, esu 
nugabenęs švietimo ministeriui. 

Bet juo toliau, juo labiau mane erzino padėtis draugijos valdyboje. 
Atėjo pereitų metų pavasaris: aktoriams sumažino algas, keletą žmo- 
nių buvo numatyta atleisti. Subruzdo tuomet vyrai ir moterys: parūpo 
menas. 

Iki to momento į Meno Kūrėjų Draugiją buvo žiūrima su pa- 
nieka, bet šį momentą pažiūros pakitėjo. Buvo susirinkus teatro rū- 
muose aktorių kuopelė; posėdy ir man teko dalyvauti. Ten aš pasiū- 
liau aktoriams prisidėti prie draugijos. Pasiūliau — ir nesuklydau: 
beveik visi ( o gal ir visi) pareiškė norą būti draugijos nariais. Ir tieji 
beveik visi (o gal ir visi) pareiškė norą būti draugijos nariais. Ir tie, 

K. Šimonis Pric mirusių miesto 


kurie pirma apie draugiją ir girdėti nenorėjo. Ir teatro orkestras labai 
smarkių pretenzijų pareiškė būti draugijos nariu. Man pasidarė skau- 
du ir pikta: perdaug brutaliai paaiškėjo meno reikalais susirūpini- 
mas... 


Paskutinė L. M. K. Draugijos paroda buvo 1925 metais. Tais pa- 
ciais metais menininkų grupė suruošė parodą Marijampolėje. Taip 
pat ir Kaune dar atskiri menininkai buvo surengę keletą parodų. 

Nuo pat pradžios mūsų nepriklausomo gyvenimo ir pati valdžia 
pradėjo rūpintis meno reikalais. 


Buvo didelis trūkumas paišybos mokytojų steigiamoms gimnazijoms 
ir kitoms mokykloms. Tai spragai užtaisyti Švietimo Ministerija 1920 
metų pabaigoj įsteigė paišybos kursus. Paišybos kursai gyvavo trijuose 
Liaudies namų kambarėliuose. Vienas jų buvo kieme pačioj gilumoj. 
Į tą einant pavasarį arba nors po didesnio lietaus tekdavo maudytis 
purvyne. Paišybos kursai gyvavo 4 pusmečius ligi 1922 metų. 


1922 metais buvo pradėtas statyti esamas mokyklos rūmas. "Tai 
buvo pirmasis Valstybinis pastatas. Statyba buvo vykdoma su dide- 
liu entuziazmu. Daugiausia rūpesčių ir triūso čia įdėjo J. Vienožins- 
kis, to laiko paišybos kursų vedėjas. Mokytojai ir mokiniai patys sunk- 
vežimiais vežė iš A. Fredos akmenis pamatams. Tais metais paišybos 
kursai buvo reformuoti į Lietuvos Meno Mokyklą, ir 1922 lapkričio 
mėnesį darbas buvo pradėtas jau naujoj patalpoj. 


Pagal statutą L. Meno Mokykla buvo autonominė įstaiga: mokyto- 
jų taryba rinko direktorių ir mokytojus ir, apskritai, turėjo daug tei- 
sių. Mokyklos kursas buvo 4 metų: 4 pusmečiai buvo skiriami bendra- 
jam skyriui, ir mažiausiai 4 pusmečiai — aukštajam skyriui. Aukšta- 
sis skyrius susidarė iš dviejų specialybių: al. tapybos ir grafikos, skulp- 
tūrai buvo skiriamos tik 6 valandos. Be meno dalykų daugiau jokių 
bendro lavinimo dalykų nebuvo dėstoma. 


Mokomasis personalas buvo šis: J. Vienožinskis — direktorius, mo- 
kytojai: I. Šlapelis, V. Didžiokas, J. Šileika, K. Šklerius, P. Kalpokas. P. 
Čiurlionis, A. Galdikas, J. Janulis, A. Varnas ir A. Žmuidzinavičius. 


Nuo 1925 m. pradžios direktorium buvo išrinktas K. Šklerius. Po 
trejų metų direktorium vėl buvo išrinktas J. Vienožinskis, bet Švietimo 
Ministeriui jo nepatvirtinus, direktorium buvo paliktas K. Šklėrius. 
Nuo to laiko prasidėjo neramus mokyklos gyvenimas ir baigėsi 1929 
m. mokinių riaušėmis. Jų pasekmė: mokyklos uždarymas vienam mė- 

A. Varnas J. Basanavičius 


nesiui. Per tą laiką buvo paruoštas naujas statutas, ir vėl 1929 m. ge- 
gužės 1 dieną mokykla atidaryta. Pagal naują statutą mokyklos kursui 
eiti skiriama 6 metai: 4 m. bendrajam skyriui, kur dėstoma, be meno 
dalykų, bendrojo lavinimo dalykai ir specialiajam skyriui — 2 metai. 
Naujame statute nebeliko autonomijos nė pėdsakų. Direktorius ski- 
riamas valstybės prezidento aktu, mokytojai švietimo ministerio,. 
Reformuotos mokyklos direktorium buvo numatytas J. Zikaras, bet, 
jam pabūgus įsisiūbavusių aistrų ir atsisakius nuo savo kandidatūros, 
direktorium buvo paskirtas Ign. Šlapelis, kuris ir dabar tebeina tas, 


pareigas. 

Po reformos Meno Mokykla buvo žymiai praplėsta: įsteigtos skulp- 
tūros, dekoratyvinio meno ir keramikos studijos. Keramikai pastatyta 
1932 m. nauja patalpa ir įrengta studija su būtiniausiomis mašinomis 
ir kitomis priemonėmis. 

Be tų specialių studijų pradėta dėstyti freska ir mozaika, įvestos 
dekoratyvinės skulptūros akmens kalimo ir medžio drožimo pamokos, 
kurios dabar yra būsimųjų tų specialistų atskirų studijų užuomazgos. 

Per 15 metų Meno Mokykla yra išleidusi auklėtinių apie 200 asme- 
nų, kurių vieni mokytojauja gimnazijose ir kitokiose mokyklose, o kiti 
verčiasi menu ir yra susibūrę į Dailininkų Sąjungą. 

A. Žmuidzinavičius 1923 ir 24 m. lankė Ameriką; ten surengė ke- 
letą savo darbų parodų. 


A. Varnas važinėjo po Lietuvą fotografuodamas mūsų gražiausius 
ir būdingiausius medinius kryžius, kurių daugumas dabar jau išnyko. 

1924 m. jis išstatė daugiau kaip 300 gerų nuotraukų „Žemės Ūkio 
ir pramonės parodoj“ ir 1925 m. Italijoj, tarptautinėj dekoratyvinio 
meno parodoj. Iš viso jo buvo surinkta daugiau kaip 1500 įvairių nuo- 
traukų. Šis jo darbas visada liks didelis indėlis į mūsų tautinę kul- 
tūrą. 

P. Rimša, apsigyvenęs Kaune, sukūrė keletą meniškai originalių 
skulptūrų ir medalių. 

V. Didžiokas ilgus metus dirbo teatrui dekoracijas. 1926 m., su- 
grįžus Žmuidzinavičiui iš Amerikos, L. D. D-ja buvo atgaivinus savo 
veikimą ir buvo įsteigus nuolatinį saloną, kur buvo parodos viena po 
kitos. Tais pačiais metais buvo suruoštos dvi didelės mūsų menininkų 
darbų parodos — pavasari ir rudenį, paroda Šiauliuose, senos tapybos 
paroda latvių farforų paroda. 


1927 m. taip pat buvo gausu parodų. L. M. D-ja organizavo šias pa- 
rodas: 


Latvių Nepriklausomųjų dailininkų 

A. Varno apžvalginę parodą 

Pavasarinę dailininkų parodą 

Kilimų parodą Paryžiuj 

A. Žmuidzinavičiaus apžvalginę parodą 

K. Šimonio ir J. Varašiaus apžvalginę parodą 
Lietuviškų prijuosčių parodą 

M. Dobužinskis. Gaitvelė. Iš Senojo Vilniaus (V. D. Kultūros Muziejus) 


Tautodailės parodą 

Vaikų piešinių parodą. 

L. D. D-ja buvo taip pat organizavusi paskaitas meno klausimais. 

1928 m. L. D. D-ja surengė Rygoj antrąją parodą (pirmoji ten bu- 
vo 1910 m.); atskirų menininkų A. Varno, A. Žmuidzinavičiaus ir Ign. 


Šlapelio darbų parodą, P. Kalpoko darbų apžvalginę parodą ir valsty- 
bės 10 metų nepriklausomybės jubiliejinę parodą. 1929 ir 1930 m dar 
buvo keletas atskirų menininkų darbų parodų. Išsibaigus lėšoms sam- 
dyti patalpai, draugija sustabdė savo veikimą. Paskui iki 1932 m. paro- 
dos buvo rengiamos atskirų menininkų ir grupių. Čia jau pradeda rody- 
tis jaunieji menininkai, baigę mūsų Meno mokyklą ir užsienyj, Paryžiuj, 

studijavę. Jie įneša į mūsų meną naujų srovių. Pokarinis vertybių per- 
kainojimas pasauliniuose meno centruose, meninė atskalybė, forma- 
lizmas pagimdė begalinę daugybę įvairiausių „izmų“ ir privedė meną 
prie skurdo ir sunykimo. 

Visa tai drauge paimta negalėjo neatsiliepti ir mūsų jaunuomenei. 
Ir ji, sugrįžus iš užsienių, stojo į opoziciją senesnės kartos menininkams. 
Amžinasis tėvų ir vaikų klausimas dar paaštrėjo dėl auklėjimo ir 
ideologijos skirtumo. Vietoj dieviško Apolono veido pasirodė gudriai 
šypsąs alinės bezdžionės snukis. Moralinio sulaukėjimo ryški iliustracija 
buvo grupės „Ars“ manifestas, įdėtas į jų parodos katalogą. Pavaizdu- 
mo dėliai čia duodu pirmą to manifesto sakinį: ,,Nuogoj ir skaudžiai 
apleistoj dirvoj atsidūrėm mes“... 

Paryžiaus internacionalinis formalizmas, persodintas į mūsų dirvą, 
negalėjo pasidaryti nacionalinis. Kaimo žmonių primityvų kūryba yra 
nuoširdi ir techninis formų netobulumas kyla iš pasiruošimo ir mokė- 
jimo trūkumo. Moderninio meno gaminiams kaip tik trūksta nuoširdu- 
mo, tad jis tiekia dirbtinai iškraipytas formas ir sunkiai virškinamas 
spalvų kombinuotes. Mūsų visuomenė nepriėmė naujojo meno ir paliko 
jį virti savo sultyse. 

1932 m. buvo dvi grupės „Ars“ darbų parodos, tuo ir pasibaigė jų 
veikla. 

Tais pačiais metais buvo jaunųjų menininkų kitos grupės, suda- 
riusios ,,Nepriklausomųjų“ draugiją, paroda. Ši grupė ideologiškai nie- 
Kuo nesiskyrė nuo senesnės kartos meininkų, tik buvo už ją silpnesnė 
techniškai. 1933 m. senesnės kartos menininkai ir kai kurie iš jaunųjų 
organizavo „Lietuvos Dailininkų Draugiją“ ir surengė parodą. 

1935 m. Švietimo Ministerijos Kultūros departamentas ir prie jo 
organizuota komisija surengė bendrą beveik visų Lietuvos menininkų 
parodą. 

Tais pačiais metais dar buvo surengta grupės „Ars“ narių, nepri- 
klausomųjų ir kai kurių Lietuvos Dailininkų draugijos narių darbų pa- 
rodą. 

1936 m. įvyko K. Škleriaus pomirtinė paroda. 

1937 m. buvo pirmoji moterų menininkių darbų paroda. 

Tais pačiais metais „Lietuvos Dailininkų Sąjunga“ organizavo 
Lietuvos menininkų parodą Estijoj ir Latvijoj, taip pat dar ir keletą 
atskirų menininkų darbų parodų. 

Amerikoj Rimša 1937 m. suruošė daugely miestų savo skulptūrų 
parodų. 

A. Galdiko Triptikas. Paryžiaus parodoje laimėjo Grand Prix 


Paryžiuj tarptautinėj parodoj dalyvavo ir Lietuva. Tą parodą ruo- 
šė organizuotas Užsienių Reikalų ir Švietimo ministerijų komitetas. 

Naujuose Vytauto Didžiojo Kultūros Muziejaus rūmuose praeitais 
metais buvo estų ir latvių meno parodos. 

1937 — 1938 m. Lietuvos Dailininkų Sąjunga suruošė III rudeninę 
parodą, kurioj dalyvavo ir mūsų architektai, taip pat asmenys ir įmo- 
nės, dirbančios taikomojo meno srityse, naudodami liaudies meno mo- 
tyvus. 

1938 m. pradžioj A. Varnas, minėdamas meno darbo 30 metų su- 
kaktį, suruošė savo darbų parodą savo gimtinėj — Joniškyje. 

Pastaraisiais metais Žemės Ūkio Rūmai išleido keletą tautodailės 
pavyzdžių albumų, populiarinti brangiai tautinio meno medžiagai, ku- 
ri mūsų atgimstančiam taikomajam menui naudojama, padės jam su- 
rasti savo tautinį stilių. 

Prieš keletą metų lietuvių menas turėjo didelius nuostolius: mirė 
K. Šklerius ir V. Dubeneckis. Jų vardai gerai žinomi visuomenei. Abu- 
du jie daug pasidarbavo mūsų menui. 

K. Šklerius, miręs 1932 m. sausio mėnesį, mokėsi Petrapilyj. Bai- 
gęs Stiglico mokyklos skulptūros skyrių, dalyvavo jau pirmose Lietu- 
vių meno parodose Vilniuj. Ypač pasižymėjo savo akvarelėmis. Jis bu- 
vo pirmasis Kauno miesto ir apskrities viršininkas. Paskui nuo 1923 
m. mMuvo meno mokyklos mokytoju, o nuo 1925 metų iki 1929 metų 
pradžios — direktorium. Be to, kaip skulptorius puošė mūsų Emisijos 
Banko ir Teisingumo ministerijos rūmus. Kaip tapytojas, darydamas 
akvarėles, dalyvauja jomis beveik visose parodose ir sukuria daugybę 
aukštai kultūringų ir techniškai tobulų akvarelių. 

Vladimiras Dubeneckis, miręs tais pačiais 1932 metais, buvo baigęs 
Petrapilio Meno Akademijos architektūros skyrių, 1917 metais pakvies- 
tas tos pačios Akademijos profesorium. O 1919 metais Vilniuj buvo 
minėtos meno kolegijos nariu. Vėliau, persikraustęs draug su kitais 
lietuviais į Kauną, čia darbavosi kaip architektas. Be smulkesnių pa- 
statų, jis padarė projektus Vytauto Didž. muziejui ir Medicinos fakul- 
teto rūmams. 

Jis taip pat yra padaręs daug projektų teatriniams pastatymams 
ir dalyvavęs mūsų meno parodose savo piešiniais ir tapybinėmis fanta- 
zijomis. Velionis buvo didžiu talentu apdovanotas. Jo kūriniai labai 
kultūringi ir pasižymi geru skoniu. 

Nuo 1927 m. jis buvo pakviestas mokytojauti į Meno mokyklą, kur 
jis dirbo ili pat mirties. Reikia paminėti atskirus tik senesnės kar- 
tos menininkus, pasireiškusius per praeitą dvdešimtmetį, jaunuo- 

menė dar tik pradėjo dirbti, jai priklauso ateitis ir būsimo dvidešimt- 
mečio istorija parašys, kas jų bus padaryta ir pasiekta. 

A. Žmuidzinavičius, vienas iš L. D. D-jos steigėjų ir ilgametis jos 
pirmininkas, dirbo ir dirba ypač tautinio peizažo srityj ir plačiai žino- 
mas mūsų visuomenei. 

A. Varnas — žinomas portretais ir spalvingais peizažais, taip pat 
ir šaržais. Geriausi jo šaržai ,,„Ant politikos laktų“ ir ,,„Vienuolikos 
dailės apaštalų posėdis“. 

Petras Kalpokas — vienas talentingiausių mūsų menininkų. Jis 
yra padaręs daug gerų peizažų, portretų ir keletą figūrinių kompozicijų. 
Gerai valdo tapybos techniką ir gerai piešia. 

J. Zikaras, mūsų nepriklausomybės paminklo autorius, yra pada- 
ręs daug portretų — bareljefų ir kitų skulptūros darbų. Vienas geriau- 
sių jo darbų yra Atlanto figūra, skirta Panevėžio Bankui papuošti. 

J. Mackevičius ilgai gyveno ir dirbo Italijoj, ten yra padaręs daug 
saulėtų peizažų ir portretų. Pastaruoju laiku, be peizažinės tapybos, jis 
sėkmingai verčiasi ir istorine tapyba. 

K. Šimonis dirba savotiškai stilizuodamas simbolines kompozici- 
jas. Jo temperos plačiai žinomos mūsų visuomenei. 

P. Rimša — vienas originaliausių mūsų menininkų. Žinomas ir už- 
sieniuose. Į savo stilizuotą skulptūrą įveda grafinių pradų. Jis taip 
pat yra padaręs daug įdomių medalionų. 

J. Janulis kuria daugiausia portretų. 

J. Šileika kuria be peizažų ir portretus. 

J. Vienožinskis — neblogas tapytojas; be peizažų yra padaręs ke- 
letą portretų. 

Jakimavičius, skulptorius, darbuojasi Vilniuj. Jo yra padaryti keli 
Vytauto Did. paminklo projektai ir daug kitų skulptūrinių kūrinių. Jis 
gerai valdo techniką ir turi savo stilių. 

M. Dobužinskis, grafikas ir teatrinis dekoratorius, turįs gerą skonį 
ir aukštą kultūrą. Pastaruoju laiku — jis dirba pas mus, bet mes ne- 
galime visai jo laikyti savo menininku. Rusų meno istorija jau seniai jį 
yra įrašiusi į savo puslapius ir geriausi jo darbai priklauso rusų kul- 
tūrai. 

I. Šlapelis darė daugiausia peizažus, o dar daugiau dirba meno istori- 
jos ir estetikos srityse. Yra išleidęs „Meno istorijos metmenis“, „R. 
Katalikų bažnyčios istoriją“ ir turi parašęs plačią M. K. Čiurlionio mo- 
nografiją su daugeliu jo laiškų. 

V. Grybas, skulptorius, ypač pasireiškė ir plačiai žinomas yra kaip 
keleto didelių paminklų: V. Kudirkai Naumiestyj, Daukantui Papilėj 
ir k. 

Apie save laikau pakankamą priminti, kad irgi yra toks menininkas. 

A. Galdikas vertėsi tapybos problemų sprendimu, jo eksperimenti- 
niai ieškojimai kliudė jam nusistovėti ir patį save surasti. 

Sofija Romerienė, gyvendama provincijojj nemaža dirbo tapybos 
srityj ir dalyvavo parodose, 

1938 m. vasario mėnesį Vytauto D. Kultūros Muziejuj atidaryta šio 
laiko italų peizažininkų paroda. Turtinga meninės kultūros tradicijų 
tauta supažindino mūsų visuomenę su savo menininkų nuveikimai. 

Man rodosi, kad mūsų amžininkai ir būsimosios kartos gal nepa- 
smerks mūsų meno pionierių. Gal būt, per mažai padaryta pirmo dvide- 
šimtmečio menininkų, nesukurta nieko įtabaus, kas galėtų įamžinti 
mūsų tautą pasaulinio meno istorijoj. 

Meno, visuomenės ir valstybės gyvenimas visada susijęs. Mes netu- 
rime daug turtų: nei visuomenė, nei valstybė negali duoti pakanka- 
mai lėšų menui palaikyti. Pateisinti savo minčiai duosiu čia įsta- 
baus prancūzų menininko, Gericault (Žeriko), mintį: „Dailusis 
menas, nebūdamas pirmo būtinumo dalykas, gali atsirasti tik kaip 
pertekliaus išdava, po to, kai visi būtini reikalai patenkinti. Žmogus, 
atsipalaidavęs nuo kovos dėl būtinų gyvenimo sąlygų, pradėjo ieškoti 
malonumų, kurie apsaugotų jį nuo nuobodulio, kuris neišvengiamas 
būtų, esant Žmogui be rūpesčių. Prabanga ir menas tada pasidarė bū- 
tini, kaip maistas vaizduotei, kas yra civilizuotam žmogui antroji pri- 
gimtis. Menai išaugo tik drauge su reikalavimais ir turtu ir pasidarė 
taip pat būtini didelėj valstybėj, kaip jie būtų mažoj valstybėj nesavo 
vietoj“. 

Galima nesutikti su išdidaus prancūzo išvadomis, nes ir mažosios 
tautos buvo sukūrusios didelį meną, bet reikia pripažinti, kad materia- 
linių sunkumų periodais neklestėjo menai, kurie savo esme yra praban- 
gos dalykai. 

Ateinąs dvidešimtmetis teatneša mūsų tautai materialinę gerovę, 
tepražydi mūsų menas ir daro garbę mūsų tautai ir valstybei. 

MŪSŲ TEATRO RAIDA 


Balys Sruoga 


1. Praeities palaikai. Mūsų teatro raidą, Lietuvos politinę nepri- 
klausomybę atgaivinus, apibrėžia tie patys veiksniai, kurie nulėmė 
ir kitų mūsų kultūrinės veiklos sričių darbo eigą, ne kartą — ir viso 
mūsų visuomeninio bei valstybinio gyvenimo raidą. Tie veiksniai — 
visur tos pačios prigimties, skirtingai įvairiose srityse pasireiškę. Svar- 
besnieji jų būtų galima trumpai pažymėti: 1) praeities palikimas, 
— paveldėtieji praeities palaikai, 2) darbininkų pasiruošimas darbui, 
— atneštinės mokyklos elementų įtaka, 3) materialinės ir moralinės 
aplinkybės, kuriose teko darbas dirbti, ir 4) individualiai atskirų 
veikėjų įnašai, pasireiškę įvairiose kūrybos srityse. 

Teatro kūryboje gal ryškiau negu kur kitur pasireiškia vadina- 
masai kultūrinių pergyvenimų dėsnis: tas ar kitas veiksnys, kartą 
įėjęs į dvasinės veiklos reiškimąsi, nedingsta be pėdsakų; gali jisai 
pasilikti toliau savaime egzistuojąs, gali jisai iš apčiuopiamumo iš- 
nykdamas pašaukti kitus reiškinius, jaučiamas juose kaip sudėtinė 
dalis ar net visai nejaučiamas, — gali jis, pagaliau, reikštis tik nau- 
jos veiklos reiškinius lyg nesąmoningai nuspalvindamas. Šių pasta- 
rųjų praeities pasireiškimų gal daugiausia suvokiame mūsų teatro 
raidoje. 

Nepriklausoma Lietuva teatro srityje iš praeities tiesiogiai nedaug 
ką tepaveldėjo. 

Pirmieji organizuoto lietuviško teatro reiškiniai, vadinamasai lie- 
tuviškų vakarų teatras, prasidėjo pačio XIX amžiaus pabaigoje, tiks- 
liau, XIX ir XX amžių sanvartoje — Vilniuje, Rygoje, Peterburge. Tai 
buvo reti ir sunkiai organizuojami spektakliai. Tik nuo 1904 metų 
Lietuviški vakarai paplito po Rusijos didmiesčius, kur lietuvių gy- 
venta, sušvito Vilniuje ir Kaune, pasklido po visą Lietuvą. Prie įvairių 
lietuviškų organizacijų miestuose ėmė spiestis artistų mėgėjų būreliai, 

kai kur susibūrė net specialios draugijos, kurių pagrindinis tikslas 
buvo „lietuviškų vakarų“ organizavimas (Pav., Vilniuje, Peterburge, 
Panevėžyje, Šiauliuose ir kt.). Dabartine terminologija tariant, tai 
buvo lietuviško teatro, kad ir ne nuolat veikiančio, organizavimas bei 
išlaikymas. Šitokių specialinių draugijų atsiradimas buvo jau žymi 
pažanga. Tai buvo daugiau ar mažiau sąmoninga pastanga vaduotis 
iš mėgėjiško diletantizmo, eiti į profesinį teatrą. "Tiesa, tos draugi- 
jos apie profesinį teatrą tikrąja prasme tiktai svajoti tegalėjo. Nie- 
kas nė nesitikėjo iš teatro pragyvensiąs. Ir tų tarytum specialistų 
draugijų nariai buvo priversti pragyvenimui ieškoti lėšų kur kitur, 
lietuviško teatro darbui tegalėjo atiduoti savo laisvalaikio dalį. Labai 
retai kur tebuvo bandoma atlyginti režisieriams (pav. Vilniuje, Pe- 
terburge), kai kur buvo bandoma šiek tiek mokėti ir aktoriams, 
spektaklio dalyviams, o apskritai buvo pasitenkinama bendra spek- 
taklio dalyvių vakariene. Aktoriams tai buvo idėjinis darbas (ne 
kartą, žinoma, ir pramoga), pajamos eidavo draugijai, kurios „nau- 
dai“ spektaklis buvo ruošiamas. "Tos draugijos ir žiūrėdavo į „lietu- 
viškų vakarų“ teatrą, kaip į svarbų savo pajamų šaltinį. 


Antroji priežastis, trukdžiusi susikurti profesionalų teatrui, — 
tai to paties profesionalizmo, darbui pasiruošimo stoka. Nebuvo 
žmonių tam darbui pasiruošusių, išėjusių atitinkamą mokslą. Daž- 
niausia vaidintojų būrys buvo suspiečiamas ad hoc. Kai kur buvusi 
lyg ir pastovesnė aktorių trupė vis tiek buvo susidariusi iš tų pačių 
daugiau ar mažiau idealistiškai nusiteikusių diletantų, kokie visur 
ir visuomet esti teatro mėgėjų būrelio nariai. Retas kuris vaidintojų 
būrelio narys buvo mates specialią, anaiptol ne pirmos rūšies, teatro 
ar net „deklamacijos“ mokyklą. "Tiesa, buvo vienas kitas ir kvalifi- 
kuotas veikėjas, bet jie jau dirbo rusų teatruose ir lietuviškam teat- 
rui jie galėjo atiduoti tik savo laisvalaikio nuotrupas, — ne kartą jie 
tai galėjo vogčiomis tedaryti. 


Pagaliau, jokiame Lietuvos ar Rusijos mieste neturėjome pakanka- 
mai savo visuomenės, kuri būtų galėjusi išlaikyti lietuviškąjį teatrą. 


Lietuviškųjų vakarų teatras prieš karą suvaidino itin įžymų vaid- 
menį mūsų tautos atgijimui, gal nedaug temažesnį už literatūros 
vaidmenį, — ypač miestų lituanizacijos, lietuviškosios visuomenės 
organizavimo ir sodžiuose tautinio savarankiškumo auginimo reika- 
lu. Tai buvo pirmiausia tautinis darbas, didelis darbas, bet į plates- 
nius meninius uždavinius nė nesikėsinęs, nors įvairių draugijų įsta- 
tuose ir buvo kalbama apie meną, ar, kaip tuomet sakydavo, „dailę“. 

„Lietuviškų vakarų“ teatro meniškumas jo buvimo nebūtų pateisi- 
nęs, jei nebūtų buvę vadovaujamasi tautinio darbo tikslais. 

„Lietuviškų vakarų“ teatras gimė tarytum našlaitis, iš lietuviško- 
sios praeities ne tik jokio kraičio, net jokio paviržio neatsinešdamas. 
Kadaise Lietuvoje egzistavęs jėzuitų globojamas tipingasai mokyklinis 
teatras „lietuviškų vakarų“ teatrui jokių palaikų nepaliko. Negali- 
ma būtų pasakyti, kad jam įtakos turėjo ir šen bei ten Lietuvos dva- 
ruose pasireiškęs lenkų mėgėjiškas teatras, — bet iki šiol tai nė ne- 
bandyta įrodyti. Mūsų tautinių apeigų („liaudies“ ar „tautosakiško“ 
teatro) įtaka buvo labai silpna, pasireiškusi protarpiais kai kurių 
apeigų scenon įvedimu bei lietuviškuose šokiuose ir Žaidimuose, vy- 
kusiuose mėgėjiškoje scenoje bei žiūrovų salėje spektakliui pasibai- 
gus. Didžiausias lietuviškumo elementas tuose „vakaruose“ buvo 
lietuviškai skambąs, nors kartais ir labai klaikiai ištariamas, žodis 
bei lietuvio vaidintojo psichika, kiek ji reiškėsi scenoje beveik jokios 
vaidybinės technikos nevaržoma. Spektaklių organizatoriai ir režisie- 
riai būdavo paprastai studentai ar šiaip inteligentai, šį tą matę rusų 
bei lenkų teatruose ir tų teatrų įtaką atnešdami į lietuviškuosius va- 
karus štampų pavidalu. Tik vienas Peterburgo vaidintojų mėgėjų bū- 
relis buvo laimingesnis, savo vadovu turėjęs profesionalą, Peterburgo 
Mažojo teatro aktorių K. Glinskį. 

Šitokiu gana primityviu būdu į mūsų gimstantį teatrą atėjo rusų ir 
šiek tiek lenkų teatrų įtaka. Dabar jau be jokio mūsų tautinės savimy- 
los įžeidimo galima atvirai pažymėti, kad mūsų gimstantį teatrą skati- 
no ir veikė svetimos teatrinės kultūros veiksniai. Tuo nenorima pasaky- 
ti, kad rusų teatras būtų buvęs mūsų teatro tėvas. Jis buvo gal tik pa- 
tėvis, gal dar tolimesnis giminė, bet jis buvo, vis dėlto, augintojas ir 
žadintojas tokiam našlaičiui, koks buvo mūsų „lietuviškųjų vakarų“ 
teatras. 

„Lietuviškųjų vakarų“ teatras, nors ir netobulas, nors ir perdėm 
diletantiškas, nors ir nesiekęs platesnių meno tikslų, vis dėlto, nedingo 
nepalikęs šiokių tokių pėdsakų mūsų teatrinei kultūrai. Jo paskatin- 
tas, velionis J. Vaičkus dar toli prieš didįjį karą organizuoja beveik pro- 
fesinę aktorių trupę — Skrajojantį teatrą. Teisybė, ir šio kolektyvo 
dalyviai, perdėm žalias jaunimas, buvo teatriniai diletantai, mažai kuo 
tesiskyrę nuo kitų mėgėjų, bet vis dėlto šis teatras buvo visų labiausiai 
panašus į organizuotą profesionalų trupę, drausmingai gyvenančią, tu- 
rinčią pastovią vadovybę, siekiančią aiškiai teatrinių tikslų. 

J. Vaičkus pirmas suprato didžiąją „lietuviškųjų vakarų“ teatro 
nelaimę — aktorių diletantizmą, jis buvo pirmas lietuvis, įsteigęs lietu- 

višką teatro mokyklą. J. Vaičkaus nuopelnai mūsų teatro ir mūsų kul- 
tūros istorijai dar nėra pakankamai įvertinti. Ne mums spręsti, ar jo 
įkurtoji mokykla buvo gerai organizuota ar negerai, — matyti, ji buvo 
tokia, kokią anais laikais buvo galima įkurti. Ją įkurdamas J. Vaičkus 
dar pats tebesimokė ir — universitete ir teatro mokykloje, vienoje iš 
pačių geriausių Rusijoje — prie „Aleksandrinskio teatro Peterburge. 
Per didžiausią vargą ir skurdą, net ir alkį, nešė jis saviesiems moki- 
niams, tuomet pasišventėliams teatro idėjos kankiniams, visa, ką jis 
pats išmoko iš geriausių Peterburge mokytojų. Tiktai tokia energija, te- 
atro meilė, pasiaukojimas idėjai, kokiu pasižymėjo J. Vaičkus, galėjo 
duoti jau nepriklausomai Lietuvai daugiau ar mažiau išmokslintą profe- 
sinio teatro branduolį — Kurmytę, Vaičiūnienę, Vainiūnaitę, Kubertavi- 
čių, Dineiką, Stanulį — J. Vaičkaus mokinius! 

Šis kolektyvas, techniškai daugiau ar mažiau paruoštas, buvo teat- 
ro meno atžvilgiu „lietuviškųjų vakarų“ teatro vaisius, atėjęs į nepri- 
klausomosios Lietuvos teatrą. 


2. Profesinio teatro užuomazga. 1919 metais mūsų profesiniam 
teatrui buvo laikinai susidarę lyg ir du centrai — Vilniuje ir Kaune. 
Trumpam laikui Vilniuje įsikūrus komunistinių tarybų valdžiai, tuojau 
buvo išreikalautas iš Peterburgo K. Glinskis, kuriam buvo pavesta tuo- 
jau organizuoti nuolatinį profesinį lietuvių teatrą Vilniuje. K. Glins- 
kis ėmė tuojau spiesti buvusius Vilniaus ir Peterburgo lietuvių teatro 
mėgėjus, plačiu mastu pradėjo ruoštis lietuvių teatro darbui, kurį nu- 
traukė lenkų įsiveržimas į Vilnių. 

Tuo pat metu Kaune mūsų profesinį teatrą ėmė organizuoti A. Sut- 
kus, buvęs Komisarževskaitės vardo teatro Maskvoje aktorius ir reži- 
sieriaus padėjėjas. Su vos susikūrusios Švietimo Ministerijos parama 
buvo suorganizuotas Tautos Teatras, — pirmas būtų galima pasakyti 
mūsų valstybinis teatras (valstybės parama!). Laikai buvo sunkūs, 
Kaunas buvo vos ne karo laukuose, pinigų visur maža, teatro kolekty- 
vo dalyviai — jauni žmonės, be atitinkamo techninio paruošimo. Su- 
prantama, kad iš tokių jėgų ir tokiose aplinkybėse susikūręs teatras 
pajėgesniais laimėjimais pasigirti negalėjo. Valstybės parama veikiai 
nutrūko, ir teatras, kiek pavegetavęs gastroliuodamas po provinciją, 
laikinai turėjo savo veiklą nutraukti. 

Bevykstant šiems įvykiams, atsitinka dar du dalykai, turėję ypa- 
tingos reikšmės mūsų teatro istorijai. Nuo Kauno taip netoli vokiečiai, 
lenkai, bolševikai, bermontininkai, dar beveik patrankų gaudimas gir- 
dėti. Šioje atmosferoje būrelis jaunų poetų ir dailininkų įsisteigia klu- 

bą — Vilkolakį. Steigimas vyksta karo lauko nuotaikoje. Užima vo- 
kiečių apleistą ir nežinia kam tuomet priklausantį namą Laisvės Alė- 
joje, 3 num. (dabar jo vietoje stovi Ateitininkų namai), išlaužia vieną 
imurinę vidaus sieną, pasidaro sceną, savavališkai prisijungia elektrą, 
be jokio patento įsisteigia bufetą ir pradeda „linksmuosius posėdžius“ 
su improvizuojamais vaidinimais. Neturinčiame tuomet jokių kitų teat- 
rų ir klubų Kaune tieji vaidinimai turi didžiausią pasisekimą. Salė vi- 
suomet sausakimšai pilna stačių žmonių, — ne visi norintieji patekti 
net įsileidžiami. Publikai sėdėti yra vos keli paprasti suolai ir vienas 
sudužusio aeroplano propeleris. Užsienio atstovybių galvos ant langų 
sustoję vargsta, „vaidinimų“ žiūrėdami. Tai buvo satyros, dažnai po- 
litinės satyros, improvizuoti linksmi vaidinimai. Vaidino visokių profe- 
sijų žmonės, perdėm teatro diletantai, net ne savamoksliai. Savaime sų- 
prantama, kad tie vaidinimai meninės formos nedaug teturėjo. Ir pats 
humoras, pati satyra toli gražu ne visuomet būdavo patenkinama. Kar- 
tais Ji pasitaikydavo ir itin storžieviška. Retkarčiais čia vykdavo ir 
rimtesni meno reiškiniai, — čia debiutavo vienas kitas dainininkas, da- 
bar užėmęs mūsų operoje įžymią vietą. Prie Vilkolakio ėmė glaustis ir 
grįžęs iš provincijos Tautos Teatras, ypač kai Vilkolakio priešakyje at- 
sistojo Tautos Teatro vadovas, A. Sutkus, su savo bendradarbiais suge- 
bėjęs ir tradicinius improvizuojamus vaidinimus padaryti meniškesnius. 
Netrukus Vilkolakis persikėlė į dabartinius Konservatorijos rūmus 
(Maironio, 3). Čia jis nustojo klubo pobūdžio, pasidaro tikras satyros 
teatras. Jo spektakliai šiose patalpose kaitaliojasi su Tautos Teatro 
spektakliais. Toksai jungtinis teatras vegetuoja keletą metų. Darbo 
sąlygos buvo laibai sunkios, ypač materialinės. Gal pats įžymiausias 
šių dviejų teatrų (faktinai vieno — dviveidžio) nuopelnas — tai visos 
eilės aktorių techninis paruošimas platesniam kūrybos darbui, kurį jie 
vėliau sėkmingai tęsė jau valstybiniame teatre (Kačinskas, Juršys, Si- 
paris ir kt.). 

Vilkolakiui linksmai politinėj nuotaikoj betriukšmaujant, patylo- 
mis susikuria Meno Kūrėjų Draugija, tiek daug nusipelniusi mūsų me- 
no gyvenimui, — įkūrusi operos ir dramos teatrą, Meno mokyklos užuo- 
mazgą ir tt. Draugija įkurta Stasio Šilingo iniciatyva ir veikė keletą 
metų jam uoliai bendradarbiaujant. Galima sakyti, draugija pradėjo 
merdėti nuo tos dienos, kada šis įžymus veikėjas ir organizatorius iš 
jos pasitraukė. 

Operos teatrą suorganizuoti vyko, palyginti, lengviau. Tą darbą 
ėmėsi dirbti toks patyręs, tokios aukštos teatrinės kultūros asmuo, 
kaip Kipras Petrauskas. Jis atnešė vieno pačių geriausiųjų Europoje 

operos teatrų (Peterburgo Mariinskij teatr) tradicijas ir, kiek įmany- 
damas, skiepijo jas savo jauniems bendradarbiams. Kas be ko, ir ope- 
ros organizavimas buvo vargingas, sąlygos buvo sunkios, kartais net 
komiškos. Nebekalbant jau, kad pats Petrauskas turėjo pirmajam ope- 
ros — Traviatos — spektakliui baletą statyti, į operos reikalus turėjo 
įsikišti ir karo komendantas. Jis turėjo prigrūmoti kai kuriems orkes- 
tro dalyviams juos suimsiąs ar kur ištremsiąs, jei jie neis groti į ope- 
rą. Mat, kiti jų smuklėse grojo, kurios jiems geriau mokėjo, negu besi- 
kurianti opera siūlė. Nelabai jie ir tikėjo tokio naujagimio, kaip lietu- 
viškoji opera, amžiaus patvarumu... Tačiau visos tragiškos ir komiš- 
kos kliūtys buvo nugalėtos, pirmas operos spektaklis įvyko vakare 1921 
Naujus Metus pasitinkant. Dabartiniame mūsų jaunimui, anų laikų 
nemačiusiam, vargiai įmanoma suprasti ar įsivaizduoti tasai vyresnio- 
sios kartos entuziazmas, su kuriuo buvo pasitikta pirmoji lietuviška 
opera, nors dar tokia netobula, tokia dar girgždanti. Bet tuomet daina- 
vo Kipras, — jaunas lieknas spindįs gražuolis. Ir negailėjo jis savo jau- 
natvės stiprybėje subrendusio balso, — ir dainavo gi jis tuomet! Lai- 
mingai išėjęs iš varžytynių su įžymiausiuoju didžiosios Rusijos teno- 
ru Sobinovu, pats prieš porą metų buvęs Peterburgo Mariinskio teatro 
pažiba, užplėšė dabar Traviatos Alfredą lietuviškai! Kiekvienas Euro- 
pos didmiesčių operos teatras tokiu Alfredu būtų galėjęs pasididžiuoti. 

Daug sunkiau vyko dramos teatras suorganizuoti. 

Netrukus iš lenkų užimto Vilniaus atvyko K. Glinskis su savo tru- 
pe ir ilgesnį laikotarpį laikė ją organizuotą, pasivadinusią Vilniaus 
Studija. Atsirado ir J. Vaičkus su savo mokiniais. Atsirado ir Andrius 
Oleka - Žilinskas, pats vienas, be jokių mokinių, bet pats buvęs dar vi- 
sai jaunas, vos pradedąs teatro darbą Stanislavskio mokinys. Buvo 
Kaune ir prieš karą plačiau pasižymėjęs „lietuviškųjų vakarų“ teatro 
rengėjas bei režisierius A. Vitkauskas, senas kaunietis. Buvo ir A. Sut- 
kus su savo bendradarbiais. Kiekvienas iš jų, išskiriant A. Žilinską, 
turėjo ne tik savo mokinių, bet ir savo šalininkų platesnėje visuomenė- 
je. Kiekvienoje grupėje buvo ir tinkamesnių teatro darbui žmonių ir 
mažiau tetinkamų. Tačiau atskirai ta ar kita grupė negalėjo sudaryti 
rimtesnio teatro branduolio. Reikėjo kuriuo nors būdu susitarti, atrink- 
ti iš visų grupių gabesniuosius. O šis darbas pasirodė esąs itin sunkiai 
įvykdomas. Dar sunkiau buvo susitarti dėl dramos vadovo - režisie- 
riaus. Susidarė beveik priešrevoliucinė ispaniška padėtis: generolų 
daug, o tų kareivių taip maža. Visiems generolams vietos neužtenka, o 
kurį iš jų padaryti štabo viršininku — kas juos žino?! Į pirmąją vietą 
prasiskverbė J. Vaičkus — vis dėlto jis buvo geriausios trupės vado- 

vas. Meno Kūrėjų Draugijos valdyba dramos teatrui vadovauti pakvie- 
tė Vaclovą Biržišką, dabar profesorių, tuomet buvusį mūsų kariuome- 
nės karininką. Tokiu būdu Voc. Biržiška buvo faktiškai mūsų valsty- 
binio dramos teatro direktorius, nes netrukus dramos ir operos teatrus 
iš draugijos perėmė valstybė. Vaclovui Biržiškai, iš dalies gal net kariš- 
kos drausmės priemones pavartojant, pavyko suorganizuoti pastovesnę 
dramos trupę ir pradėti kūrybinį darbą. Teisybė, jis direktoriavo vos 
kelis mėnesius, bet profesinis dramos teatras vis dėlto jo pastangomis, 
jo vadovaujamas buvo įkurtas. 


Apie bet kuriuos stambesnius meno laimėjimus anais laikais dar ne- 
tektų kalbėti. Pats teatro buvimas, jo tolydis nenutraukiamas darbas 
pats savaime buvo jau didelis daiktas. Buvo sudarytas tvirtas pagrin- 
das ateities darbams. Ir kas svarbiausia — buvo tuomet gražaus entu- 
ziazmo ir skaidraus idealizmo. Kad jo tik tiek būtų visais laikais! 


Meno Kūrėjų Draugija, įkūrusi operos ir dramos teatrą, suruošusi 
dailės parodų, įsteigusi Meno Šventę, švenčiamą gegužės pirmą dieną, 
— iškilmingai, su himnais, su dainomis, su vėliavomis ji buvo švenčia- 
ma! —, pradėjusi Meno mokyklą ir savo įstaigas perleidusi Švietimo Mi- 
nisterijai, kažkaip nebeteko tvirtesnio pagrindo. Paskendo ji įvairiuose 
vaiduose, vos vos vegetavo, delsdama mirti, įvairiai persiorganizuoda- 
ma dar keletą metų, kol, pagaliau, visai užgeso. 


Amžino atilsio pavėlavusiai mirti velionei — dideli jos buvo nuo- 
pelnai mūsų teatro, mūsų kultūros raidai! 


3. Teatras valstybės žinioje iki 1926 m. Teatrui, perėjusiam valsty- 
bės žinion, tariant jaunosios dienelės buvo labai nelengvos. Darbą truk- 
dė įvairios sunkybės. Viena iš tokių kliaudžių — tinkamos patalpos 
stoka. Pradėta remontuoti senas Kauno miesto teatras, priglaudęs tuo- 
met po savo pastogę ir gana triukšmingą smuklę su atskirais kabine- 
tais. Remontas nusitęsė netikėtai ilgai, o teatrui tuo tarpu teko glaustis 
išsinuomuotoje itin nepatogioje Tilmanso fabriko salėje. Liūdnos bu- 
vo darbo aplinkybės. Ilgai vargta ir teatro vadovybę beformuojant. 
Direktoriumi buvo paskirtas Liudas Gira, netrukus teatro direktoriaus 
kėdėje susėdo net trys geri vyrai — Gira, Rucevičius, Kernauskas. 
Ilgainiui pastarieji du triumvirato nariai kažkaip patylomis išnyko, 
savo direktoriavimo jokių pėdsakų nepalikę, — viešumai liko vėl vienas 
Tiudas Gira. Taip jis ir valdė teatrą, kol 1926 metais į švietimo minis- 
terius atėjo prof. Čepinskis. 

Visą šį laikotarpį galima būtų pavadinti konsolidaciniu. 

Kaip sakyta, iš praeities mūsų teatras mažai ką tepaveldėjo. Operai 
jisai teturėjo tiktai vieną Kiprą Petrauską. Vėliau pasireiškusios jė- 
gos (Grigaitienė, Kutkus, Sodeika...) tuomet dar buvo jauni, mažai 
teprityrę. Visa kita — žalias jaunimas, į operos sceną įžengęs tiktai 
Lietuvoje. Reikėjo jam drauge ir eiti ,,operos meno pradžios mokslas“, 
ir kurti. Trūko muzikų, trūko jėgų, trūko balsų. Pavyzdžiui, lyriniai 
sopranai dainavo koloratūrinių sopranų partijas, o dramatiniai — mezzo 
sopranų. Teatrui gal taip ir reikėjo, gal tai buvo neišvengiama, — te- 
spręs ir teis bešališka istorija. Tik ne vienas teatro bendradarbis šito- 
kiame perdėtame darbe — ne dėl savo kaltės — palūžo, sugadindamas 
savo gyvenimą, prakeikdamas savo dalią. Sunkiai vyko ir režisūra, 
nuolat besikeisdama. Operai režisavo Arbeninas, Sutkus, Vekovas, — 
pirmas ir paskutinis ilgainiui susilaukdami daug priekaištų. Vis dėlto 
operoje sugebėta ne tik susiorganizuoti, bet ir taip toli nueiti, kad pa- 
statyta visa eilė stambių ir sunkių veikalų, kaip Faustas, Eugeni- 
jus Oneginas, Carmen, net Lohengrinas! Tai jau labai 
dideli dalykai. 

Kuri nors operų pastatymo linkmė tuomet dar negalėjo pasireikšti. 
Buvo tik pavienių menininkų individualūs nuopelnai. 

L. Girai teatrui bevadovaujant, gimė ir trečioji teatro šaka, baletas, 
kaip savarankiškas menas. Pat pradžioje jis buvo tik, tarytum, nemo- 
kamas priedas prie operos; jam retkarčiais vadovavo, daugiau ar ma- 
žiau prityrę šioje srityje darbininkai (O. Dubeneckienė...). Giros rūpes- 
čių atsikviestas specialistas baletmeisteris Petrovas ėmė ruošti 
atskirus baleto spektaklius ir, kas svarbiausia, rimtai pradėjo baleto 
mokyklos darbą, ruošdamas būsimus baleto menininkus. Mūsų baletas 
tuomet dar tebebuvo lopšyje, buvo dar labai diletantiškas, daug svėrė 
dar savamoksliai mėgėjai. Vis dėlto atskiros meno šakos — baleto — 
pradžia buvo vienas iš įžymesnių L. Giros direktoriavimo nuopelnų. 
Baletas susilaukė atsakingo ir autoritetingo vadovo, — ateities darbams 
galima buvo ruoštis su visu rimtumu. 

Valstybės dramos tolimesnis organizavimas vyko ne taip sklandžiai. 
Teisybė, „generolų“ skaičius sumažėjo. J. Vaičkus, susidėjus aplinky- 
bėms, išvyko Amerikon „laimės ieškoti“, savo mokinius palikęs Vals- 
tybės teatro branduoliui. A. Žilinskas išvyko toliau tęsti studijų ir įgyti 
„teatrinio stažo“ Stanislavskio vadovybėje. A. Vitkauskas kaž- 
kaip savaime pasiliko nuošalyj nuo teatro darbų. O A. Sutkus su visa 
savo tuomet dar jauna energija ėmė vadovauti suteatralėjusiam Vilko- 
lakiui ir atgijusiam Tautos Teatrui, sunkiai kovojusiam dėl teisės gy- 
venti. Valstybinio dramos teatro vadovu pasiliko vienas K. Glinskis, 

kuriam į pagalbą netrukus iš Rusijos atvyko Borisas Dauguvietis. 

Tai buvo pirmas ir vienintelis kiek ilgesnis laikotarpis, kada Kau- 
nas — vienintelis miestas pasauly! — turėjo du nuolatinius lietuvių 
dramos teatrus. Nei vienas, nei antras kol kas dar negalėjo būti stip- 
resnis meninis organizmas, nors jųdviejų rivalizacija protarpiais būdavo 
itin aštri. 

Valstybinis dramos teatras tebegyveno dar formavimosi laikotarpį. 
Jo dalyviai skyrėsi savo mokykline praeitimi, darbo supratimu ir sce- 
niniu patyrimu. 

Trupės branduolys — J. Vaičkaus mokiniai. Tai buvo, apy- 
tikriai tariant, vadinamosios psichologinės vaidybos atstovai, — 
bent pats J. Vaičkus ją taip vadindavo. Čia reiškėsi Peterbur- 
go „Aleksandrinskio teatro vaidybinės tradicijos, žinoma, tiek, 
kiek jas galėjo reikšti dar nesuradę savo kelio J. Vaičkaus mokiniai, 
kuris savo rėžtų, Aleksandrinskio teatro matu imant, pats tebebuvo 
mokinys, dar nesuspėjęs plačiau pasireikšti. Trupėje buvo ir gero- 
kai mėgėjiškumo pažymių, atneštų iš mėgėjų kuopelių praktikos su ne- 
išvengiamu šiais atvejais diletantizmu ir dar mažiau išvengiamu pre- 
tensionalumu. Buvo čia ir Maskvos Dailės Teatro, nors ir gana tolimų, 
vaidybos metodų atgarsių. Buvo šiek tiek ir rusų teatrinio provincia- 
lizmo atspindžių. Visa tai suderinti, suvienodinti, visa tai suliedinti į 
kūrybinį organizmą nebuvo taip lengva. Juo labiau, kad dar pakanka- 
mai nesubrendusių, ypač pradedančiųjų darbą menininkų tarpe, visuo- 
met reiškiasi per daug doktrinizmo, pereinančio net į meniškąjį sektan- 
tizmą. Pagaliau, ir savo darbo metodika nebuvo vieningi. K. Glinskis 
rėmės patyrimu, įgytuoju Peterburgo Mažojo teatro darbuose, o Daugu- 
vietis — Peterburgo Liaudies Namų teatre, kur jis buvo režisierium. 

K. Glinskis šiame laikotarpyje daugiau pasireiškė kaip režisierius, 
— vėliau režisūroje jam nebeteko niekuomet tiek dirbti. Jis buvo ta- 
rytum elegantiškosios vaidybos, jei tik taip galima būtų pasakyti, atsto- 
vas. Mažai dėmesio tekreipdamas į scenovaizdžio meniškumą, jis visą 
dėmesį sukaupė ties aktoriumi, besirūpindamas aktorių judesių, mostų, 
mimikos, intonacijų dailumu. Dailumas čia kartais gal net daugiau 
svėrė negu meniškumas. Net vaizduojamųjų personažų psichikai išryš- 
kinti pirmiausia buvo vartojamos sceninės padailinimo priemo- 
nės, Glinskis pirmasai susirūpino vargu, deja, ir nūdien mūsų teatre 
dar nenugalėtu, — sceninio žodžio kultūra. Mokėti žodį scenoje ištarti, 
mokėti jį publikai paduoti, kad jis būtų prasmingas, turiningas ir savo 
skambesiu žavėtų, — tai didelis daiktas. Nūdien tai padaryti gal tik- 
tai vieni prancūzai temoka, iš dalies — ir Varšuvos teatrinė mokykla, 

o rusiškoji mokykla čia dar gerokai negaluoja. Pats K. Glinskis — 
geras sceninės elegancijos ir sceninio žodžio meistras. Sakysime, Schil- 
lerio poezija mūsų scenoje meniškai skambėjo tiktai iš K. Glinskio lūpų. 
Galima su K. Glinskio šiek tiek deklamacine patetika nesutikti, galima 
gal net rūsčiau ją pakritikuoti, bet negalima nepripažinti ir nuopelnų. 
Schillerio pjesių vaidyboje jau tūkstantį kartų geriau glinskinė pate- 
tika, negu mums dabar tiek pažįstama, net įprasta, tauriosios poezijos 
margaspalvė vulgarizacija. 

Deja, K. Glinskio, pasakytume, kūrybinis diapazonas buvo siauro- 
kas, buvo gal net aprėžtas. Galimas daiktas jis todėl ir pasiliko geras 
aukštos teatrinės kultūros aktorius, tam tikros pjesių rūšies režisie- 
rius, bet ne lietuviško teatro formuotojas. Šis darbas teko dirbti antra- 
jam dramos vadovui. Borisas Dauguvietis iš pat pradžios pasižymėjo 
kaip itin plataus kūrybinio diapazono režisierius. Vos atvykęs iš Rusi- 
įos, jis pasireiškė kaip neišsemiamos energijos, beveik sienų bei nega- 
limybių nežinančios vaizduotės režisierius — improvizatorius. 

Jei menininkas nuo poeto skiriasi tuo, kad menininkas savo kūrinį 
nuolat tobulina, taiso, dailina, kol randa tiksliai išbaigtą, visiškai jį 
patenkinančią, formą, o poetas tenkinasi tuo, kas gimė įkvėpimo va- 
landą, tai B. Dauguvietis nuo pat savo darbo pradžios Lietuvoje buvo 
poetas. Įkvėpimo pagautas, jis galėjo sukurti nuostabių dalykų, aukštų 
meninių vertybių, bet greta jų jis galėjo toleruoti savo kūriniuose vul- 
gariškumus, kartais net ameninius, net antimeninius elementus. Toks 
jau yra visų poetų, nenorinčių tapti menininkais, likimas. Galimas 
daiktas, šis, pasakytume, poetiškasai Dauguviečio kūrybos savumas ne- 
leido vieningai susispiesti aplink jį bendradarbiams ir žiūrovams. 

Įvairiopa, marga valstybinės trupės dramos sudėtis, skirtingi, kar- 
tais net priešingi, abiejų režisierių kūrybiniai keliai neleido kol kas susi- 
daryti vieningam kūrybiniam kolektyvui, o pačiam teatrui pradėti aiš- 


L, kesnę darbo linkmę. 


h. 
ų 


Tautos Teatras tuo tarpu buvo vieningesnis. Ir vadovą jis turėjo 
vieną — A. Sutkų, ir teatro dalyviai — žalias jaunimas, Sutkaus moki- 
niai, o scenos darbe dar jaunesnis. Jaunimas — nepatyręs, bet lanks- 
tus ir paklusnus. Šiame laikotarpyje A. Sutkus buvo visiška Daugu- 
viečio priešybė. Kiek Dauguvietis entuziastas ir įkvėpimo režisierius, 
tiek Sutkus — sąmoningas ir racionalistas. O racionalizmas visuomet 
veda į formą, kuri, nors ir keista, nekartą nuskriaudžia turinį. Ir Tau- 
tos Teatro veikla buvo daugiau susispietusi ties forma. Gal tai buvo 
ir neišvengiama, jaunimui gal pirmiausia ir reikėjo duoti formą. Tik- 
tai ji turiniu pripildyti, ji psichologiškai pateisinti ne visuomet buvo 

įmanoma, — per sunkus jaunimui gal tai buvo uždavinys. Sunkiai įvei- 
kiama forma darbo procese pasidaro kartais darbo tikslu, o forma kaip 
tikslas niekuomet dar nieko nejaudino. 

Sutkaus atneštoji į Lietuvą Fedoro Komisarževskio teatrinė me- 
todika, atsidūrusi visiškai dar neparengtoje dirvoje, negalėjo duoti pa- 
tvaresnių ar labiau įtikinamų vaisių. Racionalistinis menas visuomet 
dvelkia kažkokiu šaltumu, o visuomenės sluoksniuose susidarė nuomo- 
nė, kad Sutkaus teatrinė teorija (jis parašė nemažai straipsnių teatro 
reikalu) yra geresnė, negu jo praktika. Vis dėlto Tautos Teatro buvi- 
mas gerokai jaudino valstybinį teatrą, visą laiką versdamas jį budėti, 
skatindamas pasispausti. Koks teigiamas veiksnys meno reikaluose esti 
varžybos! 

Bet Tautos Teatras neįstengė išlaikyti gyvenimo tikrovės spaudimo, 
turėjo likviduotis su dideliais nuostoliais, o tuo tarpu atėjo 1926 metai. 


4. A. Sutkaus ir J. Savickio direkcija. 1926-VII-6 Švietimo Ministe- 
ris prof. Čepinskis teatro direktoriumi paskyrė A. Sutkų. Paskyrimas 
sukėlė teatre tam tikrų vidujų sukrėtimų. Sutkus, kaip buvęs Tautos 
Teatro vadas, valstybinio teatro antagonistas, nebuvo visiems persona 
grata. Didelio nerimasčio atsirado, kai Sutkus priėmė į valstybės te- 
atrą keletą buvusių Tautos Teatro aktorių (Kačinską, Juršį, Siparį ir 
kt.). Kai į prisėdusį traukinio vagoną įlipa naujas keleivis, visi kiti jį 
paprastai pasitinka nepalankia nuotaika, šaukdami: vietos nėra! Ku- 
riam laikui praslinkus, naujasis keleivis apsipranta su senaisiais, pats 
pasidaro „senas“, ir toliau jau visi drauge kitoje stotyje naujiems ke- 
leiviams šaukia: vietos nėra! Panašios nuotaikos būta ir valstybės te- 
atre Sutkui pradėjus jame direktoriauti. Pasitraukė tuomet iš jo K. 
Glinskis, su aktorium V. Steponavičiumi išvykdamas į Taliną estams 
rusiško teatro organizuoti, ir O. Rymaitė, organizuodama savo trupę, 
gastroliuojančią po Lietuvos provinciją. Šie įvykiai gerokai sujaukė 
darbo rimtį, o trupės kūrybinė konsolidacija teko vėl atidėti vėlesniems 
laikams. 

Iš Sutkaus direktoriavimo laikų tenka pažymėti keletas žymesnių 
įvykių. 

Sutkus surado Maskvoje ir atsigabeno naują operai prityrusį diri- 
gentą, M. Bukšą, tebesidarbuojantį iki šiol, jau įgijusį vilniečio teisė- 
mis Lietuvos pilietybę. Sutkus pakvietė ir naujų operai režisierių — 
Tichomirovą. Tai buvo itin laimingas radinys. Tichomirovas buvo pla- 
taus masto, didelio skonio, aukštos meninės kultūros režisierius. Įžy- 
miausias jo pastatymas — opera Pakalnė — buvo tikras šedervas. 

Tokiais pastatymais nedaug Europos operos teatrų galėtų pasigirti. 
Jojo pastatyme nė pėdsako nebeliko tosios melagystės, kurios esti per- 
pildytos šabloniškai statomosios operos, — pastatymas buvo pagrįstas 
gilia menine ir psichologine teisybe. Tai buvo tikrai naujas žodis mūsų 
operos raidoje. Deja, Tichomirovo veikla mūsų operos teatre buvo 
trumpa: nutraukė ją ir paties Tichomirovo kai kurie ne per simpatiški 
būdo savumai, ir mūsų pačių kai kurių teatrinių sluoksnių meniškas ir 
žmogiškas nepakankamas subrendimas. 


Baleto srityj, Sutkui direktoriaujant, buvo tęsiamos Giros palikto- 
sios tradicijos, o Dramoje atsirado ir kai kurių naujų reiškinių. 


Paties direktoriaus, Sutkaus, režisūra nebuvo per daug laiminga. K. 
Roesslerio pjėsės Batas pastatymas susilaukė itin žiaurios kritikos. 
Gal daugiau pjesei teko, negu pastatymui, nors toji pjesė ėjo daugelyje 
Vokietijos ir Austrijos teatrų ir buvo pripažinta viena geresniųjų nau- 
jojoje vokiečių dramaturgijoje. Tiesa, jos sceninė forma Lietuvoje bu- 
vo visiškai kita, negu Vakarų Europoje. Ji teko veikiai išimti iš reper- 
tuaro, — tai neigiamai paveikė režisieriaus reputaciją. Šaltokai pra- 
skambėjo ir viduramžiškos morallitė Visi žmonės pastatymas, nors 
čia ir pats Sutkus vaidino. Kiek daugiau vidujės šilimos davė Dikenso 
Kalėdų giesmės komisarževskiškas pastatymas. 


Įžymiausias Sutkaus direktoriavimo įvykis dramoje — Pirandello 
pjesės Šiaip arba taip pastatymas. Tai buvo iš viso vienas įdo- 
miausių momentų mūsų teatro istorijoje. Statė pjesę Dauguvietis. 
Scenovaizdį kūrė didis teatro mylėtojas ir meistras velionis prof. V. 
Dubeneckis, — tai buvo vienas pačių geriausių šio  simpatiškiausio 
žmogaus darbų. Svarbiausius vaidmenis vaidino (kiti vaidmenys — 
menki) O. Kurmytė ir pats Dauguvietis, — abu vaidino puikiai, meis- 
triškai, pavyzdingai! Ir visas pastatymas meniškai buvo itin stiprus. 
Tai buvo aukščiausioji viršūnė, kurios Dauguvietis pasiekė besidar- 
duodamas mūsų teatre. Jo veikloje gal tai buvo tragiška viršūnė. Pa- 
statymas ir vaidyba buvo tiek aukšti, kad šis spektaklis išsiskyrė iš 
kitų, atitrūko tarytum, nutraukė sijas su kitais spektakliais. Kritika 
jo nesuprato, priėmė jį su barbarišku riksmu. Nesuprato ir visuomenė. 
Meistriškasai pastatymas veikiai pritrūko žiūrovų... Sunku būtų pasa- 
kyti, sąmoningai ar nesąmoningai, bet po šios visiškai nenupelnytos, 
menininko darbe tragiškos nelaimės, Dauguvietis savo pastatymuose 
ėmė uoliai dairytis į tąją publiką, kuri geru skoniu nepasižymi. Tary- 
tum jis būtų pasižadėjęs: niekuomet neduoti daugiau, negu pajėgia ,,ga- 
liorkos““ pilietis, pas mus, deja, parteryj sėdįs, ir „„nuvorišas“ su savo 

giminėle... Ėmė dairytis jis į šiuos sluoksnius, ėmė atsižiūrėti jų skonio, 
— tebūnie atleista už šį terminą šioje vietoje! — ėmė susilaukti triukš- 
mingo pritarimo. Kaip kartais esti nesuderinami menininko ir žmo- 
gaus, norinčio gyventi, reikalai ir pareigos! O! Tas nesuderinamumas 
sukėlė ilgainiui ne vieną mūsų teatrui, ypač mūsų dramai, nelaimę... 


1928-V-4 Sutkų staiga teatro direktoriaus kėdėje pakeitė J. Savic- 
kis. Šis pastarasai iš pašaukimo ir profesijos — rašytojas diplomatas, 
ne teatro žmogus, tos ar kitos teatrinės kovos vaisiais, tos ar kitos 
teatrinės srovės laimėjimu visiškai nesuinteresuotas, stovįs nuošaliai 
nuo visų užkulisio vaidų, galėjo bešališkiau pažvelgti į teatro gyvenimo 
reiškinių įvairybę ir daugelį nesandoros pasireiškimų spręsti, tariant, 
salomoniškai. Savickis, prieš savo norą pasidaręs teatro direktoriumi, 
savo veikloje vadovavosi pagirtinais, jo padėtyje vieninteliai galimais, 
dėsniais: suburti darbininkus, konsoliduoti jėgas, leisti visiems dirbti. 
Tikrai, Savickiui direktoriaujant aptilo teatriniai vaidai, iki šiol vis 
nenutildavę. Grįžo į darbą Glinskis ir Rymaitė. Pagaliau, buvo specia- 
liai atsikviestas iš Maskvos Antrojo Dailės Teatro Andrius Oleka — 
Žilinskas, dirbęs Maskvoje ir filmose. Savickiui išmintingai vadovau- 
jant, teatre susidarė daugiau kūrybinės nuotaikos, prasidėjo spartesnis 
ir meniškesnis darbas. Tik dėl nelaimingai susidėjusių aplinkybių tu- 
rėjo pasitraukti įžymusis operos režisierius Tichomirovas, kurio vieton 
buvo pakviestas, dabar velionis, Pavlovskis, o vieton išvykusio baleto 
vadovo Petrovo buvo pakviestas Vasiljevas. Kiek anksčiau atsiradęs 
Kaune lietuviškos kilmės baletmeisteris, kadaise buvęs garsus baleto 
artistas, Kekštas, pasirodė esąs jau nebedarbingas. 


Reikšmingiausi įvykiai vyko dramoje. Andrius Žilinskas pastatė 
Krėvės Šarūną (Vaičiūno įscenizuotą), — tai buvo dar neregėtas 
lietuvių teatro triumfas. Ir pastatymas meniškai buvo itin stiprus, ir 
visuomenę jis giliai sujaudino. Šis pastatymas parodė, kad mūsų dra- 
mos aktoriai yra jau subrendę menininkai, kad gerai vadovaujami jie 
gali sukurti spektaklių, kurie galėtų būti džiaugsmingais unikumais ne 
vienoje tik mūsų teatro istorijoje. Prie pastatymo sėkmingumo daug 
prisidėjo meistriškai A. Galdiko sukurtas scenovaizdis ir prof. J. Gruo- 
džio muzika. 


Šiuo pastatymu prasidėjo naujas mūsų teatro istorijos lapas. Isto- 
rijos raida pagreitėjo, nes taktiškasai teatro direktorius J. Savickis su- 
grįžo į savo tiesioginę profesiją — išvyko užsienin diplomatauti, o te- 
atro direktoriaus vietą 1930-I-25 užėmė Andrius Oleka — Žilinskas. 

5. Žilinskinis teatro raidos laikotarpis. Žilinsko veikla kol kas sun- 
ku metraštiškai vertinti. Viena, jo veikla buvo labai įvairi, energinga, 
plataus masto; antra, nė vienas mūsų teatro veikėjas nėra turėjęs, 
kaip sakoma, tokios blogos spaudos, kokią turėjo Žilinskas. Niekas 
kitas nebuvo susilaukęs tokio triukšmo visuomenėje, tiek aistrų sukė- 
lęs, kaip jis: Praslinko jau metų eilė, kaip jo Lietuvoje nebėra, o vai- 
dai visuomenėje ir nūdien dar nėra visiškai užgesę. Ir nūdien dar vieni 
jį entuziastiškai tebepuola, kiti jį tebegina. Šioks ar toks Žilinsko veik- 
los vertinimas neišvengiamai sukels tam tikros opozicijos ir priekaištų, 
kad vertintojas yra šališkas, — bičiulis ar nedraugas. Jo veiklos vertin- 
tojas teberizikuoja susilaukti didelių nemalonumų iš tos ar kitos pusės. 
O jo veikla buvo tokia stambi, kad jo vardo iš mūsų teatro nebeiš- 
brauksi, kad ir kažkaip norėtum. Todėl tad, kalbant apie Žilinsko veiklą, 
tenka minėti ne tiktai jo padirbtieji darbai, bet ir diametrališkai prie- 
šingi jų vertinimai, — gal tai nors kiek apdraus nuo šališkumo prie- 
kaištų. Pirmiausia tenka paminėti teigiamuosius veiklos faktus, kurių 
niekas negali ginčyti. 

Kaip teatro direktorius, Žilinskas rūpinosi visas teatro meno šakas 
pakelti kiek galint auksčiau. Visur stengėsi pritraukti pirmaeiles jėgas, 
mokytojus, ir pagal jas kelti savąsias jėgas, nes visas teatro šakas iki 
šiol slėgė tas pats vargas: geros mokyklos stoka. Drauge jis atnešė 
Maskvos Dailės Teatro darbo metodiką. Teisybė, toji metodika nebuvo 
mūsų pačių sukurta, ji buvo atneštinė, bet juk ir iki šiol vadovautasi 
tiktai atneštinėmis metodikomis, tik daug menkesnės rūšies. Skelbė, 
skiepijo jis bendradarbiams, kad teatras yra tarytum šventovė, kurion 
galima įeiti tik tauriai nusiteikus, — kad scena, aukščiausio kūrybi- 
nio veiksmo vieta, yra reikalinga aukščiausios pagarbos. Skelbė jisai, 
kad visi teatriniai nesusipratimai turi baigtis teatre, neišeidami į vie- 
šumą, — šiam pastarajam reikalui dirva pas mus pasirodė esanti dar 
nepakankamai pribrendusi. Griežtai kovodamas prieš diletantizmo pa- 
sireiškimus, prieš štampus ir chaltūrą, reikalavo darbo kruopštumo ir 
sąžiningumo, ypač iškeldamas kūrybinio ansambliškumo reikalą. 


Teatro įstatymas, kaip žinoma, labai varžo teatro direktoriaus sa- 
varankiškumą. Pagal tą įstatymą direktorius, norėdamas, gali visą 
faktinę atsakomybę kitiems suversti. O Žilinskas visą atsakomybę pa- 
siimdavo sau, net tais atvejais, kai jis būdavo priverstas pildyti kitų 
valią. Šis jo gana savotiškas atsakingumo jausmas, mūsų gyvenime 
ne per daug tepraktikuojamas, pagrindė ne vieną nelaimę, kurių taip 
gausiai ilgainiui suvirto ant jo galvos. 

Jam pradėjus direktoriauti, baletmeisteris Vasiljevas, vos spėjęs 
pasirodyti ir pridaręs kurjozų (pastatė Polovcų šokius ir įterpė įuosna 
klasikinio kaleto numerius!), turėjo pasitraukti. Į jo vietą buvo pakvies- 
ti trys baleto menininkai — Nemčinova, Obuchovas ir Zverevas. Nusi- 
manančiam vardai patys savaime kalba. Nemčinova — viena pačių ge- 
riausiųjų dabarties balerinų, o Obuchovas — vyrų šokėjų (pav. Turkų 
marše nėra pasaulyje lygių Obuchovui!). Tuojau buvo susirūpinta ba- 
leto mokykla, kurioje rimtai buvo ruošiami būsimi baleto menininkai. 
Buvo susirūpinta mūsų pačių baleto dalyvių technikos tobulinimu. Bu- 
vo išmiklinta ir scenos darbui paruošta visa eilė naujų šokėjų. Nemči- 
novos ir Obuchovo dalyvavimas baleto spektakliuose jų lygmenį pakėlė 
iki aukštybių ir baletas mūsų teatre veikiai sugebėjo užimti nemažiau 
svarbią vietą už operą. Mūsų baleto menas tiek išaugo, kad ne kuri kita 
mūsų teatro šaka, o baletas 1935 metais buvo pakviestas gastrolių į 
Monte Carlo (10 spektaklių) ir į Londoną (32 spektakliai!), kur susilau- 
kė aukšto įvertinimo, tauriai išgarsindami Lietuvos vardą. Andriaus Ži- 
linsko rūpesčiu buvo specialiai užsakyta mūsų kompozitoriams lietu- 
viško baleto muzika, ir pirmas lietuviškas baletas buvo įgyvenintas 
jam tebedirektoriaujant. 

Į operos darbą pritraukė pirmaeilius užsienio dirigentus (Malko, Coo- 
peris, Coutsas), iškėlė naujus gabius opezos bendradarbius (Staškevi- 
čiūtė, Mažcika, Mickūnaitė, Ivanauskas. ..). Plačiu matu pradėjo orga- 
nizuoti simfonijos koncertus, pritraukdamas užsienio įžymius virtuozus 
ir dirigentus. Jam pačiam dalyvaujant, buvo pastatytas koncertine tvar- 
ka Byrono Manfredas; jo iniciatyva praskambėjo ir Beethoveno IX-ji 
simfonija, rodos, vėliau nebekartota. Jam direktoriaujant, buvo pasta- 
tyta ir pirmoji lietuviška opera Gražina. Jis, išgavęs Švietimo Ministe- 
rijos pritarimą, atliko paruošiamus darbus ir kitai lietuviškai operai 
(užsakė libretto). Pagaliau, jis pats pastatė itin vertingai (ne silpniau 
už Tichomirovo Pakalnę) Pikų damą; pastatė ir tris komiškas operas. 

Žilinskui bedirektoriaujant, dramos reikšmė tiek išaugo, kad ji be- 
veik ėmė mūsų teatre dominuoti, tuo net sukeldama nepasitenkinimo 
kitose teatro šakose. Deja, ne viskas, čia laimingai vyko. Dikenso 
Varpų pastatymas buvo meistriškas, vaidyba — puiki, bet spektaklį iš- 
tiko tas pats likimas, kaip ir geriausią Dauguviečio pastatymą („Šiaip 
arba taip“): publika nesuprato, nepriėmė jo. Net vaidai prasidėjo: pate- 
kęs į kritikų mitrias rankas Dikensas pasidarė bolševizmo ideologijos 
reiškėjas. .. Dar liūdniau baigėsi Riterio Budėtojo pastatymas. Užtat 
Sabbatai Cevi, Tvano (pagal B. Suškevičo planą) ir kt. — buvo žymūs 
įvykiai mūsų teatro istorijoje. 

Itin didelės reikšmės mūsų teatrui turėjo ir M. Čechovo pakvieti- 
mas dramai režisuoti bei dramos trupės studijiniams darbams vado- 
vauti.. 

M. Čechovas — vienas įžymiausių mūsų gadynės aktorių ir režisie- 
rių, kiti jį net genialiu vadina. Jo pastatytasai Hamletas (vaidino pats 
Žilinskas ir Dauguvietis) buvo itin aukšta viršūnė mūsų teatro raidoje. 
Net nepalankiausioji kritika barėsi daugiau dėl pjesės teksto sutrumpi- 
nimo. Kiek daugiau priešingumo sukėlė Gogolio Revizoriaus pastaty- 
mas ir Shakespearo Dvyliktoji naktis. Čechovas davė labai sunkią su- 
dėtingą formą, suėmusią visas mūsų aktorių jėgas, — pritrūko jų turi- 
niui išbaigti. Išskiriant Žilinską (vaidinusį ,,Dvyliktojoj naktyj“), spek- 
taklio dalyvių forma sunkiai sutapo su turiniu. Sunku buvo forma iš vi- 
daus pateisinti, — ir spektakliai kiek šalčiau praskambėjo. Nors Revi- 
damas. Įdomiausia, kad Revizoriaus pastatymu visų daugiausia pikti- 
nosi ,„Segodnės“ žydeliai: esą M. Čechovas su M. Dobužinskiu, sceno- 
vaizdžio autoriumi, sužaloję, net iškoneveikę Nikalojaus I gadynės tik- 
rovę! 

Ką M. Čechovas davė mūsų aktoriams — pašalinis žiūrovas, ne spe- 
cialistas, negalėjo nei įvertinti, nei pastebėti, tuo tarpu patiems akto- 
riams dalyvavimas Čechovo vadovaujamuose studijiniuose darbuose 
buvo nelyginant naujo lobyno atradimas. 

A. Žilinsko iniciatyva buvo išplėstas provincijos aptarnavimas. Buvo 
įsteigtas valstybės teatro skyrius Šiauliuose. Žilinskas reformavo ir stu- 
dijų darbą. Iki jo egzistavo vaidybos mokykla, pakaitomis Glinskio, 
Dauguviečio ir Sutkaus vadovaujama. Vietoje vaidybos mokyklos Ži- 
linskas įsteigė teatro studiją tikra to žodžio prasme, augindamas ats- 
kirą savarankišką teatrą, — augindamas aktorių kolektyvą, kaip psi- 
chologinę šeimą. Studija išaugo į vertingą Jaunąjį Teatrą, kuris, nors ir 
labai sunkiomis materialinėmis sąlygomis gyvendamas, sugebėjo sukur- 
ti meniškai labai stiprių spektaklių (pav. ,, Dėdės Tomo lūšnelė“). Tei- 
sybė, nepakenčiamai alkano gyvenimo sąlygos Jaunąjį Teatrą išardė. 
Bet liko iš jo visa eilė gabių aktorių, kaip Juchnevičius ir Jakševičius 
ir kt., sustiprinusių valstybinio teatro kauniškę ir klaipėdiškę trupę. 

Žilinskas išrūpino pagrindinį teatro remontą, sudarydamas akto- 
riams padoresnes darbo sąlygas ir publikai — jaukumą. Vieno sezono 
pabaigoje ištikusi teatro gaisro nelaimė sunaikino daugybę dekoracijų 
ir kostiumų. Per vasarą gaisro pasekmės buvo likviduotos, kitas sezonas 
pradėtas laikų. Buvo mobilizuotos geriausios scenovaizdžio kūrėjų jė- 
g0s, per vasarą atgamintos aukštos vertybės dekoracijos, kostiumai, bu- 

taforija. Teisybė, visa tai atsitiko tuomet, kai Lietuva dar nežinojo eko- 
nominės krizės su jos pasekmėmis, — Finansų Ministerija biudžeto rei- 
kalu tuomet buvo daug sukalbamesnė, o ir teatro atžvilgiu buvo malo- 
niai nusiteikusi. Bet be Žilinsko energijos ir mokėjimo ginti sąmatą var- 
gu ar teatras būtų turėjęs tokias patalpas ir tiek turto, kokias ir kiek 
jis dabar turi. 

Visa tai neginčijami faktai. Ir vis dėlto, kaip minėta, Žilinsko veik- 
la sukėlė didžiausio triukšmo. Inteligentų sluoksniuose teatras pasida- 
rė svarbiausioji diskusijų tema. Visuomenės nuomonės griežtai suskilo, 

Pirmoj eilėj Žilinskas buvo kaltinamas, kad jis esąs per brangus 
teatro direktorius ir režisierius, kad teatro sąmata labai išaugusi, kad 
jis mokąs per didelius honorarus aktoriams, dailininkams, autoriams, 
muzikams, dirigentams. O kiti Žilinsko už tai nepeikė, nurodinėdami, 
esą ne jis Lietuvos biudžetą sudarinėja, ne jis skirsto lėšas, ne jo gi vie- 
no parašu lėšos yra išmokamos. Esą, jei jis mokėjo atitinkamas įstaigas 
įtikinti, kad teatrui duotų daugiau lėšų, o ypač pastatymų meniškumui 
pakelti, tai koks gi jo čia buvęs trūkumas? Ar geras būtų toks įstaigos 
vadovas, kuris nesirūpintų savo įstaigos vardą pakelti ir nemokėtų jos 
sąmatą apginti? 

Buvo nusiskundžiama, kad Žilinskas viena drama tesirūpinąs, o ope- 
rą apleidžiąs, smukdąs net. Teisybė, ir Žilinsko šalininkai turėjo sutik- 
ti, kad dramai buvo kreipiama daugiau dėmesio. Bet jie nurodinėjo, 
kad drama buvusi labiausiai atsilikusi, būtinai reikėję ja daugiau rūpin- 
tis. Ir operos lygmuo buvęs pakeltas, tik gal ne taip sparčiai. Jei dra- 
mos meninis svoris buvęs pralenkęs operos svorį, tai dar nereiškią, kad 
ir opera nebūtų buvusi pažengus. Žinoma, kad kitam gal ir nemalonu 
buvę matyti, kad drama, visą laiką slinkusi operos šešėlyje, dabar išėjo į 
pirmą vietą, pralenkdama net pakilusią operą, bet kuo čia esąs Žilins- 
kas kaltas? Buvo nurodinėjama, kad Žilinskas tyčia operą susmulkinęs, 
pradėdamas statyti komiškas operas, kad jis tuo demoralizavęs muzikinį 
skonį, kenkęs operos aktoriams ir tt. Į tai buvo atsikertama, kad ko- 
miška opera, reikalaudama geresnės vaidybos, kaip tiktai lavina operos 
aktorius. Antra vertus, komiška opera ar operetė nelygu operetei, kaip 
komedija nelygu komedijai. Kodėl esą dramos teatras turėtų statyti 
vienas tiktai tragedijas, kodėl jis negalėtų duoti komedijų ? Kodėl ope- 
ra būtinai turinti statyti tragiškus veikalus, besibaigiančius lavonais 
(Traviata, Rigoletto, Trubaduras, Oneginas, Carmen, Pikų dama, Pa- 
jacai, Aida, Tosca ir tt. — vis su lavonais!), kodėl negalėtų ir muziki- 
nis spektaklis linksmiau praskambėti? Žilinsko pastangas šioje srityje 
atvirai ir viešai palaikė ir Kipras Petrauskas, bet muzikinės komedijos 

priešų balsai buvo gausesni. .. Tik dabar, keliems metams praslinkus, 
veikėjai, kurie tuomet taip priešinosi komiškosios operos pastatymams, 
dabar patys operetę stato... 

Buvo nurodinėjama, kad Žilinsko pastatymai, nors ir geri, nors ir 
meniškai stiprūs, vis dėlto nesą persunkti lietuviškumo dvasios, o mums 
reikią lietuviško tautinio teatro. Žinoma, dvasios reikalai visuomet sun- 
kiai matuojami, dėl jų visuomet galima daug ginčytis ir niekuomet ne- 
susikalbėti. Bct kuo buvo lietuviškesni kitų, meniškai, nepalyginti, silp- 
nesni, pastatymai už Žilinsko kūrybą, iki šiol niekas ne tik nemokėjo, 
— nė nebandė įrodyti. Ir vėl nurodoma į reikšmingą faktą: išnykus Ži- 
linskui iš teatro, tučtuojau visi balsai apie tautinio teatro reikalingumą 
nutilo, niekas tokių dalykų daugiau nebeprisimenąs, tarytum mums 
tautinis teatras su Žilinsko išvykimu būtų pasidaręs visiškai neberei- 
kalingas... 

Vienas pačių sunkiausių, populiariausių ir plačiausia išnaudotų kal- 
tinimų buvo, kad Žilinskas proteguojąs svetimšalius, ypač rusus, tuo nu- 
stelbiąs savuosius talentus, rusifikuojąs teatrą ir visą mūsų kultūrą. 
Į tokį priekaištą buvo atsakinėjama faktais. Esą, Žilinskas faktiškai bu- 
vo atsikvietęs tik vieną rusą į vietą, kurioje seniau ir vėliau ruso nebu- 
vo — tai Čechovą. Visur kitur Žilinskas nebuvęs jokios naujovės įvedęs. 
Į baletą vieton seniau dirbusių rusų (Dubeneckienė, Petrovas, Koralli, 
Vasiljevas, Kekštas — šis pastarasai, nors ir lietuviškos kilmės, ia- 
čiau su lietuvių kultūra nieko bendra niekuomet neturėjo) pasikvietė 
taip pat anksčiau minėtus rusus, tik, nepalyginti, aukštesnės kokybės 
menininkus. Žilinskui iš teatro pasitraukus su tais pačiais buvę pasira- 
šyta nauja sutartis, — ir tuomet teatro dėl rusifikacijos niekas nebekal- 
tinęs! Vėliau, vietoj šių pirmaeilių menininkų buvo pakviesta trečios 
ar dar tolimesnės eilės baletininkų (Fedorova), taip pat rusai, palikę 
net neigiamų pėdsakų mūsų baletui. Bet tai jau nebebuvusi rusifikaci- 
ja. .. Žilinskui direktoriaujant buvo pastatyta viena kita rusų didžių- 
jų kompozitorių opera (šalia Vakarų Europos kompozitorių veikalų), 
— tai buvusi rusifikacija. Žilniskui išvykus, rusų kompozitorių operų 
pastatyta daugiau, — operų su ypatingai gausia rusiškumo dvasia, — ir 
vėl rusifikacijos jau neberasta. .. 

Smarkiai Žilinskų nepatenkinti buvo kai kurie scenovaizdžio meist- 
rai, anksčiau teatre gausiai dirbę, bet jo į darbą nebepakviesti. Bet Ži- 
linskui išvykus — ir toliau jie jau nebesirodo. Žilinsko direktoriavimas 
tiek dekoratyvinį meną pakėlė, kad jiems nebeliko kas veikti teatre, — 
atėjo nauji meistrai. Dėl tų pačių priežasčių nebegrįžo į teatro dar04 
ir eilė kitų žmonių, kurie savo nedalios šaltinį buvo įžiūrėję Žilinsko bū- 

do savumuose. Žilinskui išvykus, gyvenimas parodė, kad tų priežasčių 
būta visiškai objektyvinio pobūdžio. Pats vyriausias triukšmo prieš Z1- 
linską kėlėjas ir lietuviškumo sargas, Juzefas Herbačevskis, atsidūręs 
Varšuvoje ir susiradęs specialybę pagal savo pašaukimą: dergti Lietu- 
vą ir visa, kas lietuviška. .. 

Buvo dar kaltinamas Žilinskas, kad jis esąs nihilistas, masonas, 
bolševikas, jėzuitas, voldemarininkas, sektantas. .. Kaltinimų įvairybė 
pati savaime rodanti, kad tai esanti grynai plepalų sritis. Šiaip ar taip, 
visuomenėje buvo sudaryta nuotaika, kurioje Žilinsko darbas nebebuvo 
galimas. Kartybės bosą išgėręs, jis turėjo pasitraukti iš kelio, — pasi- 
traukti ilgiems laikams. 

Teatras turi savo paslapčių, kurių negalima nei paaiškinti, nei su- 
prasti. Būna, nepriima publika gero meniško spektaklio, o kokį šlamš- 
tuką, visų tokiu vardu vadinamą, lanko su pamėgimu. Ir Žilinsko mūsų 
visuomenėje nepriėmimas — viena iš tokių teatrinių paslapčių. Ateities 
istorikas turės progos gal šią paslaptį kiek nušviesti, kai ateis laikas 
paskelbti autentiškiems dokumentams ir dienoraštiniams memuarams. 
Jis turės išnarplioti, koki< išmintis glūdėjo vieno geros širdies ir gyve- 
nime daug mačiusio direktoriaus žodžiuose, kuris Žilinskui nuolat kar- 
tojo: tokią vietą užimi ir vis su naujais sumanymais lendi, — ar tau 
vieta nebrangi? 

Šiuo tarpu ganės pažymėti, kad, Žilinskui išvykus iš Lietuvos, pasi- 
baigė įdomus ir turiningas mūsų teatro raidos laikotarpis, — prasidėjo 
visiškai naujas. 

6. Gyvenamasai teatro laikotarpis. Naujas laikotarpis faktiškai pra- 
sidėjo nuo 1935-I-16, kada teatro direktoriaus vietą užėmė Viktoras 
Žadeika. Iki Žadeikos paskyrimo, po Žilinsko, direktoriaus pareigas, 
kaip antraeiles, laikinai ėjo Vaclovas Kasakaitis. Gerų norų neblogas 
administratorius, bet tolimos dvasios teatrui ir, apskritai, meno daly- 
kams, esminių pakeitimų į teatro darbą įnešti jis negalėjo. Faktiškai 
tesė jisai, kiek leido aplinkybės, Žilnisko paliktas tradicijas. Pavyzdžiui, 
pasirašė jisai naują sutartį su tais pačiais „rusifikatoriais“ Nemčinova, 
Obuchovu ir Zverevu, — jam bedirektoriaujant ir įvyko garsiosios bale- 
to gastrolės į Monte-Karlo ir Londoną. Operai ir koncertams jis taip 
pat kvietė užsienio virtuozus. Jis ir Antaną Sutkų sugrąžino į teatrą, 
iš radiofono, režisuoti. Jis ir tą patį Žilinską pritraukdavo į darbą atski- 
riems pastatymams. Vis dėlto Žilinsko darbų intensyvumas ir lygmuo 
sunku jam jau bebuvo išlaikyti. Šis tas ėmė pakrikti. Pašaliečiui sunkų 
buvo per trumpą laiką įstitraukti į visas teatrinio gyvenimo paslaptis. 
Juo labiau, kad užėję krizės laikai privertė ir teatrą gerokai susispaus- 

ti. Staigus sąmatos sumažinimas, sukeldamas ne visai jaukią nuotaiką, 
pasunkino, ir taip nelengvą, V. Kasakaičio darbą, kol jis, pagaliau, iš jo 
išsivadavo, teatro vairą perleisdamas Viktorui Žadeikai. 

Atėjus direktoriauti V. Žadeikai, teatre jau siautė krizė, visišku 
įsibangavimu — ir materialinė, ir moralinė, ir meninė. Aplinkybės taip 
susidėjo, kad Žadeika iš pat pradžios volens nolens turėjo būti krizės 
direktoriumi — rimčiausiąja ir rūsčiausiąja to žodžio prasme. 

Kai kuriais atvejais jam dar pavyko išlaikyti Žilinsko paliktąsias 
tradicijas, jas tęsti, net išplėtoti. Sakysime simfonijos koncertų ruoši- 
mas įgavo planingo sistemingo pobūdžio. Žilinsko laikais tuos kon- 
certus ruošdavo teatras drauge su Filarmonijos draugija. Pati pradžia 
buvo sunki, publika dar neįpratusi į koncertus, silpnokai juos telanky- 
davo. Bet pirmieji ledai vis dėlto jau buvo pralaužti. Tiktai pati Filar- 
monijos draugija ilgainiui ėmė merdėti, kol visai užgeso, ir koncertų 
ruošimas atiteko vienam teatrui. Ruošimo tvarka pasiliko dabar ta pa- 
ti, kaip ir Žilinsko laikais: savas orkestras ir svetimi dirigentai ar vir- 
tuozai. Kartais dirigentas ir solistas virtuozas esti taip pat saviškis. Tai 
— graži pažanga. Juo labiau, kad ir publika ėmė tuos koncertus labiau 
lankyti. Ta pati tvarka pasiliko ir operos darbuose su tuo pačiu sveti- 
mų dirigentų bei virtuozų atsikvietimu. Principinis skirtumas gal tik 
tasai, kad Žilinsko laikais virtuozai imdavo rodytis į sezono pabaigą, kai 
saviškiai menininkai jau mažiau publikos besurinkdavo, o dabartiniais 
laikais virtuozai ima mus lankyti kartais net kas savaitę nuo pat se- 
zono pradžios. Opera pajuto ne tiek direkcijos darbo metodų pasikeiti- 
mą, kiek režisieriaus Pavlovskio mirtį. Tai buvo itin skaudus, itin liūd- 
nas nuostolis, atsiliepęs netrukus operos darbuose. O šiaip — net komiš- 
kųjų operų statymo praktika — ir toji grįžo į teatrą, tik jau niekam 
dėl to nebesibarant ir nebeliūdint dėl operos aktorių formos žlugdymo. .. 

Atskirai reikia pažymėti Žadeikos direktoriavimo didelę naujybę — 
tai realus aktorių tartimi susirūpinimas. Naujai įsisteigus Kalbos drau- 
gija, jau energingų profesorių Skardžiaus ir Salio vadovaujama, susirū- 
pino teatro kalbos reikalu. Skardžiaus ir Salio iniciatyva buvo išrūpin- 
tas direktoriaus Žadeikos sutikimas leisti šiems jauniems entuzias- 
tams, neimantiems jokio atlyginmo, koreguoti aktorių tartį. Turėta vi- 
sa eilė pamokų, — tai geras ženklas, sveikintina pastanga. 

Direktorių pasikeitimą skaudžiau pajuto baletas. Su senaisiais mo- 
kytojais virtuozais sutartis toliau nebebuvo atnaujinta, baletas kurį 
laiką buvo pasilikęs be jokio vadovo. Tik jau sezonui prasidėjus var- 
gais negalais buvo atsikviesta iš Rygos baletininkė, taip pat rusė, Fe- 
dorova, dirbusi latvių teatre ir jau kuris metas iš jo atstatyta. Nebuvo 

jokios prasmės ir Lietuvoje ją ilgiau laikyti bei leisti jai baleto stu- 
dijai vadovauti. Baletas, vėl pasilikęs be vadovo, nutarė verstis savo jė- 
gomis, kurios dar pačios daugeliu atvejų yra reikalingos geros vadovy- 
bės. Baleto forma, palyginus su buvusia Žilinsko laikais, gerokai re- 
gresavo. Dabartinės formos baletas, jei jo meninis lygmuo nebus rū- 
pestingai keliamas, ilgai ir sapnuoti nebegalės apie tokius daiktus, kaip 
gastrolės į Monte Carlo ar Londoną. Jam ir daug artimesniuose ir daug 
mažesniuose miestuose dabar nebebūtų kas veikti. .. Itin neigiamai ba- 
letą veikia nuolatiniai baletmeisterių ir studijos vadovų kaitaliojimaisi, 
apie kokios nors sistemos, kokios nors mokyklos susidarymą nėra nė 
kalbos. Baletas be mokyklos — gana neišmintingai skamba. O tos mo- 
kyklos — sistemingos, patvarios, rimtos, gero skonio mokyklos! — taip 
baisiai pasigendame — ir ne vienų tiktai baleto jaunųjų jėgų žygiuose. 
Baleto mokykla išeinama gi ne per porą, ne per trejetą metų! 


Baleto reikalų tvarkyme kaip tiktai ėmė ryškėti naujosios teatrinės 
politikos kursas. Pradžioje gal jis buvo neišvengiamas jau vien dėl to, 
kad krizės ženklo direkcija gavo su visu uolumu vykdyti biudžeto žiny- 
bos reikalavimus — spausti sąmatą. Ir buvo ji nuspausta, palyginus su 
Žilinsko laikais, visu trečdaliu ar gal net dar daugiau. O ypač sumenkė- 
jo lėšos pastatymų reikalui. Rinktiniai kostiumai, rinktinės dekoraci- 
jos pasidarė beveik nuolatinis pastatymų principas. Ir kritikos reikala- 
vimai pasikeitė, galimas daiktas, dėl tų pačių priežasčių, dėl kurių Goeb- 
belsas įrodinėja, kad sena duona yra daug skanesnė už šviežią. .. Šiaip 
ar taip, kai Žilinsko laikais Hugenotų operos pastatymui buvo pavarto- 
ti rinktiniai kostiumai ir dekoracijos, kritika pakėlė ištisą audrą: ką 
veikiąs teatro direktorius, jei jis leidžiąs, jei toleruojąs tokį ar:time- 
ninį elgesį? Kur pastatymo stilius, kur scenovaizdžio būdingas vienin- 
gumas, kaip be viso to galįs būti geras spektaklis?. . O dabar tie patys 
laikraščiai, dekoracijų ir kostiumų parinkimą iš atsargos ėmė laikyti di- 
deliu teatro vadovybės nuopelnu. Tai jau labai reikšmingas reikalavimų 
pakitėjimas, gal ekonominės krizės, o gal ir skonio krizės padiktuotas. 


Kiek laimingesnėj padėtyj atsirado vis dėlto opera — jos naujiems 
įforminimams lėšų daugiau sumedžiojama. Tenka šiek tiek lėšų, nors 
ir kukliau, ir baletui. Dramai betenka tiktai biudžetiniai pastatymų li- 
kučiai. Dekoracijos dar šiaip taip pagamintos (toli gražu ne visuomet), 
o kostiumai — tik atskirais atvejais. Kostiumų pagaminimas visiems 
spektaklio dalyviams — tai jau labai reta dramos laimė, teaplankanti 
vieno Boriso Dauguviečio pastatymas. Dažniausiai kostiumų dalis ga- 
minama, o dalis parenkama iš atsargos. Pasitaikąs epochų ir stilių mi- 

šinys nieko dabar nebejaudina, nebestebina — toks jau dabar čia įpras- 
tas dalykas, net ypatingai globojamos operos neaplenkiąs. 

Šis reiškinys yra labai būdingas naujai teatrinės politikos linijai — 
visa padaryti kiek galint pigiau, o dvasinėje srityje, kaip prancū- 
zai sako, par la loi du moindre effort. Šiuo atžvilgiu joks finansų ins- 
pektorius, joks kainų tvarkytojas nieko nebegalėtų teatrui prikišti. Vi- 
sa nupiginta, kaip sakcma, žemiau už savikainą. Šis nupiginimas yra su- 
sijęs ir su teigiamais vaisiais. 

Pavyzdžiui, nupiginta, Finansų ministerijai ir Valstybės kontrolei 
dabar jau leidus, bilietų kainos, teatro patalpų nuoma, atskirų spek- 
taklių kainos. Čia atsitiko tas pat, kas ir su alaus kainų nupiginimų: 
padidėjo suvartojimas, susilpnėjo kokybė. Tikrai, teatro lankytojų 
skaičius žymiai padidėjo. Davus žymių specialių papiginimų ekskursi- 
joms — šiųjų skaičius išaugo. Gerai paveikė ir abonentinių bilietų 
nupiginimas, kuris dabar jau gerokai paplito ir žymiai lengvina teatro 
darbą. Bet kokį teatras duos spektaklį — dėl publikos gali būti ra- 
mus: beveik visas parteris ir ložės vis tiek turės publikos, ateis abo- 
nementinių bilietų savininkai. Pavienių spektaklių kainų sumažinimas 
labai palengvino įvairioms mokykloms, organizacijoms, suvažiavimams 
nupirkti savo nariams bei dalyviams ištisus spektaklius. Net Kauno 
kiemsargiai susidėję — ir tai buvo nusipirkę visą spektaklį, — publi- 
koje vieni kiemsargiai — ir nieko kito. Tai įsidėmėtinas įvykis! Teat- 
rą ėmė lankyti tokie gyventojų sluoksniai, kurie seniau nė žinoti jo ne- 
norėjo: atsirado nauji žiūrovų kadrai, priaugo naujas gražaus jaunimo 
derlius. Tat žiūrovų skaičiaus kėlimas, naujų žiūrovų kadrų patrauki- 
mas į teatrą, drauge ir spektaklių skaičiaus į savaitę padidinimas, — 
tai didelis neginčytinas Žadeikos direktoriavimo nuopelnas, tai žymus 
naujo teatrinės politikos kurso laimėjimas. Kas ciesoriaus — tegu jam 
ir liks... 

Šis materialinis ir, pasakytume, socialinis kultūrinis laimėjimas yra 
glaudžiai susijęs ir su nauja linkme teatro meninėje politikoje, kurią 
tenką apibrėžti minėtuoju dėsniu: la loi du moindre effort.., 

Jei teatras yra versmė, iš kurios skverbiasi gaivinančios srovės, tai 
Žilinskas stengėsi nukreipti jas į aukštį, kad jos, aukštumoje tūkstan- 
čiais krištolu saulės spinduliuose pabirdamos, džiugintų, šviestų, 
spindėtų. O Žadeika rūpinasi tas sroves žemės paviršiumi nutekinti, 
kad jos kuo plačiausius dirvonus apšlakstytų, — nespinduliuodamos, 
nespindėdamos, — daugiau nelinksmų piliečių atlankytų. .. Tai yra prin- 
cipinis veiklos ir teatrinės politikos skirtumas. Žilinskas buvo, tariant, 
meno aristokratas, orientavosi į išlavintą kultūringą skonį, norėjo ba- 

zuotis didžiai inteligentišku žiūrovu. Bet tokių žiūrovų Kaunas ir tuo- 
met pakankamai neturėjo, ir dabar dar tiek jų nepriaugo, kad jie ga- 
lėtų sudaryti, pasakytume, visuomenės teatrinę opiniją. Žadeika savo 
teatrinėje politikoje yra meno demokratas, žinoma, kiek susiaurinta to 
termino prasme. Jis orijentuojasi į plačiąją minią, į masinio žiūrovo 
skoni. Ši orientacija yra ir parankesnė, ir kitokių darbų reikalauja. 

Mūsų jaunimas, išaugęs Lietuvoje, — net moksleivinis jaunimas, 
net jaunųjų inteligentų, — nematęs jokių kitų teatrų, negalėdamas teat- 
ro meno rciškinių palyginti, vadinas, negalėdamas ir savo skonio auk- 
lėti, teatro atžvilgiu gyvena tuo pačiu skonių, tais pačiais dvasinio pri- 
mityvo interesais, kaip ir mažai raštingoji publika. Visiškai nebūnant 
Markso pasekėju, tenka pripažinti, kad teatro menas yra socialinio gy- 
venimo kūdikis: kūrėjo ir jį priimančios srities, kūrėjo ir žiūrovo, kū- 
rėjo ir publikos. Skirtinga publika ne vienodai viską priima, ne vieno- 
dai reaguoja į scenos veiksmus. Primityvios psichikos neišsprūsintam 
skoniui Pirandello, Claudelis, Ibsenas — neįdomūs, nuobodūs, net nesu- 
prantami, taip pat kaip inteligentui darosi koktų nuo Vienuolyno sie- 
nų, Sodininkų, Kriaučiukų Motiejų, ir panašios medžiagos. Primityvas, 
melodramiška melagystė inteligento jau nebepatenkins, o elementaraus 
skonio žiūrovui — duok aiškią medžiagą, ryškias spalvas, griežtai lau- 
žytas linijas, vulgariškus mostus, demagogiškai klykiantį tekstą, kari- 
katūruotą mimiką. .. Duok, kad visa tai būtų aišku, kad nereikėtų gal- 
voti, kad visa savaime akį, ausį ir sąmonę storžieviškai čirškintų. Todėl 
tad visai natūralu ir logiška, kad Borisas Dauguvietis pasidarė naujo- 
sios teatrinės politikos žymiausias ideologas, advokatas ir kancleris. 
Toji linkmė itin ryškėja nuolatinio teatro dramaturgo, P. Vaičiūno, 
veiklos perspektyvoje. 

Vaičiūnas — netiktai vadinamos atvirosios maneros dramaturgas, 
jis senojo klasicizmo palikuonis, nors ir gana maišyto kraujo. Ilgus 
amžius dramaturgija gyveno pagal vieną receptą. Buvo nusistovėję tam 
tikri veikiamųjų personažų štampai (herojai, šykštuoliai, geri tėvai, 
blogi globėjai, tarnai, meilužiai etc.). Senojoj mokykloj, susikūrusioj po 
prancūzų klasicizmo pastoge, nereikėjo dramaturgui rūpintis naujų 
personažų kūrimu, — jam reikėjo tiktai sugalvoti naują fabulą. Imda- 
vo tuomet dramaturgas tuos pačius tradicinius personažus, įstatydavo 
juos į kitokias aplinkybes, suvesdavo į kitokius konfliktus — ir būda- 
vo nauja pjesė. Senos prancūziškos mokyklos dramaturgo pjesėje jau 
pat pradžioje žinojai, kuo viskas baigsis, kas ką ves, kas bus sugėdin- 
tas ir nubaustas. Visas pjėsės įdomumas buvo — dramaturgo pjesės ei- 
goje statomos svarbiausių personažų tikslui pasiekti kliūtys ir jų nuga- 

lėjimo procesas. Va, šią senąją dramaturgijos mokyklą ir primena Vai- 
čiūno pjesės. Tuo nenorima pasakyti, kad tos pjesės būtų blogos, lygiai 
kaip neturime jokio pagrindo smerkti seną mokyklą, davusią literatūrai 
ir teatrui daug gerų pjesių... Ir Vaičiūnas jau yra nustatęs sau visą 
eilę personažų, kurie nuolat jo pjesėse kartojasi, tik pasivadindami ki- 
tais vardais, atsidurdami kitokiose aplinkybėse, kartais net profesiją 
pakeisdami (palyg. pvz., idealisto štampą — muzikas, skulptorius, 
architektas, poetas. ..). Vaičiūnui nebereikia kurti naujų personažų, jis 
jų turi pakankamai, jis pjesėse daugiausia naują fabulą, naujas aplin- 
kybes kuria. Net Ibsenas, kurdamas naujus personažus, negalėjo nau- 
jos pjesės parašyti greičiau kaip per dvejus metus, o Vaičiūnas, berods, 
yra dvigubai spartesnis už Ibseną, — kas metai po pjese parašo. 


Vaičiūnas — puikus scenos ir jos veiksnių žinovas, didis sceninių 
efektų, įdomių situacijų ir veiksmingų konfliktų meistras. Jo pjesės 
yra sklidinos teatrinių galimumų, duoda daug medžiagos aktoriams 
veiksmui ir kūrybai, užtat literatūros istorikas ar kritikas turėtų pro- 
gos dėl jų šiuo tuo ir nusiskųsti. Perdėm linijų laužymas, tolydis psichi- 
nių reiškinių suschematinimas, suštampavimas, nelaukiamumo ir nu- 
stebimo efektų rūpestingas mobilizavimas, neaprėžta pagarba sceni- 
niam lazzi, literatūrinių elementų susilpninimas iki minimumo, kartais 
gal ne visai ir leistino. .. — ne, tai ne poezija, ne literatūra, net ne dra- 
maturgija, — tai repertuaras! Tikrai, šiokiadienio, scenai parankaus, 
repertuaro kūryboje Vaičiūnas sau lygių neturi Lietuvoje, matyti, ne- 
greit ir galės turėti. 

Kas Vaičiūnas yra mūsų dramaturgijoje, tiksliau, repertuarijoje, — 
tas yra Borisas Dauguvietis su savo režisūros mokiniais mūsų scenos 
mene. Tas pats kūrybos pagrindas, tas pats metodas. Nekuriama sceno- 
je naujų personažų, kenčiančių ar besidžiaugiančių, nekuriama naujų 
psichinių konstrukcijų, bet kuriama tiktai naujos sceninės apystatos. 
Mūsų aktoriai, su nedidelėmis, deja, vis mažėjančiomis išimtimis, Dau- 
guviečio vadovaujami, jau baigia pamiršti vadinamąjį persikūnijimo 
meną. Kokį kas žiponą apsivelką, kokią pjesę vaidina, kokius žodžius 
taria, vis tiek pasilieka natūralus, koks jis yra gyvenime, Jonas, Pet- 
ras, Dzidorius, Darata. .. Todėl tat Borisas Dauguvietis taip greitai ir 
lengvai spektaklį paruošia, kaip ir Vaičiūnas — pjesę parašo. 

Galimas daiktas, šie būdingi reiškiniai mūsų teatro raidoje buvo bū- 
tini, galimas daiktas, tokia orientacija į primityvų skonį ir pritraukė 
plačius naujų žiūrovų kadrus į teatrą. Žilinsko vadovautasai inteligentiš- 
ko skonio teatras nesusilaukė mūsų platesnės visuomenės pritarimo, Ži- 

linskas pasiliko svetimas. Čia, atrodo, ir glūdi jo veiklos tragiškoji pa- 
slaptis, — jo darbas buvo mums per ankstyvas. Jis, atvykęs iš tokio 
aukštos teatrinės kultūros miesto, koks yra Maskva, atvykęs iš geriau- 
sios pasaulyje teatro mokyklos, iš karto pasiryžo duoti tai, į ką reikia 
ilgais dešimtmečiais augti. Jis savo veikloje visiškai neatsižvelgė vi- 
suomenės skonio lygmens, jis užmiršo, kad praėjo gera pora teatrinės 
kultūros darbo šimtmečių, kol Maskva galėjo tiek subręsti, kad joje 
būtų galimas Dailės Teatras. Jis užmiršo, kad mes dar teatro atžvil- 
giu nebuvome praaugę provincijos liaudies namų lygmens. O tuo tarpu 
Žadeikos vadovaujamas teatras yra tipiškas liaudies namų teatras, — 
ir jis randa plataus pritarimo. Jis kaip tik ir atitinka platesnės masės 
kultūrinį lygmenį. Liaudies namai — geras ir reikalingas daiktas. 
Mums gal ypatingai reikalingas. Inteligentas gali ir knygų pasiskaity- 
ti, o platesniesiems sluoksniams, ypač mažaraščiams, ir šiaip dvasinia- 
me gyvenime mažiau tedalyvaujantiems sluoksniams, reikia duoti pagal 
klasikinį receptą: panem et circenses... Ar, kaip Ekaterina II mokė: 
tauta, kuri linksminasi, blogo negalvoja. 

Kas be ko, auga mūsų kultūra, auga ir publikos skonis, nepriklau- 
somai nuo teatro. Vis daugiau pasigirsta balsų, nebepasitenkinančių 
liaudies namų lygmens menu. Anksčiau ar vėliau ateis laikas, kada 
padaugėjęs šitokių balsų skaičius pareikalaus aukštesnio skonio te- 
atro. Juo labiau, kad tokią viltį skatiną, stačiai gundo Klaipėdos teat- 
ras su Juchnevičiaus ir Tvirbuto pastatymais, kurie rodo, kad orienta- 
cija į inteligentiškesnį skonį nūdien jau ima susirasti realesnio pagrin- 
do. Galimas daiktas, kad nebetoli tas laikas, kada dramos teatras, at- 
siskirdamas nuo operos ir baleto, turės ir pats Kaune suskilti. Borisas 
Dauguvietis su savo mokiniais pasiliks gal niekuomet niekuo nepakei- 
čiamas liaudies namų teatro entuziastiškas darbininkas, o pagausėjusi 
šviesuomenė susilauks kito, labiau atitinkamo jos dvasios interesus ir 
skonio lygmenį teatro. Anksčiau ar vėliau tai turės įvykti, tai yra ne- 
išvengiama, — veda į tai mūsų teatro raidos logika. 

Dabartinė teatro politika, kartais atrodanti verta aštrios kriti- 
kos, iš esmės tenka pateisinti labai realiais duomenimis. Ir gimnazijo- 
je mokslas reikia pradėti nuo žemesniųjų klasių! Tas pat ir visuomenės 
teatrinio skonio lavinime. Žilinskas bandė iš karto kilstelėti į aukštesnę 
klasę — ir turėjo skaudžiai pajusti savo darbo ankstyvumą. Žadeika 
pasiryžo su Dauguviečiu išeiti pirmąją klasę — ir jų pasiryžimas yra 
visai logiškas. 

Atsidūrus šitokioje padėtyje gal kiek liūdnoka aktoriams, kurie tik- 
rai norėtų kurti, bet kurie gyvenimo eigos yra priversti pasitenkinti 

savo kostiumų ir perukų kaitaliojimu. Savaime suprantama, tai negali 
būti labai linksma. Bet, kaip Balmontas kadaise kalbėjo, pasaulis turi 
būti visas pateisintas, kad jame būtų galima gyventi. O liūdintiems ak- 
toriams nuraminti būtų galima priminti Gerceno žodžius, kuriuos šis 
įžymus vyras senatvėje sau taikė: 

— Mūsų istorinis pašaukimas, mūsų veikla ir yra, kad mes savo 
nusivylimu, kančiomis esame priversti nusilenkti ir nusižeminti prieš 
teisybę, ir išvaduojame nuo šių skausmų būsimas kartas. Mūsų žmo- 
nija blaivėja, mes esame jos pagiriojimas, jos gimdymo kančios. .. Po- 
lipai miršta nenuvokdami, kad jie patarnavo progresui. Kam nors pa- 
tarnausime ir mes... Dabartinė mintis įeis į istoriją, turės savo įtaką ir 
vietą, tuo tarpu kai mūsų kūnas pereis į žolės sudėtį, — naujus žmo- 
nes. Mums nepatinka toks nemarumas, bet kas gi daryti?... 

LIETUVIŲ MUZIKA PER 20 
NEPRIKLAUSOMYBĖS METŲ 


Vladas Jakubėnas. 


Tiems, kurie patys per 20 nepriklausomo Lietuvos gyvenimo metų 
dirba kultūrinės pažangos fronte, nelabai lengva apibūdinti permainas, 
per tą laiką įvykusias mūsų dvasinio gyvenimo srityje. Lengviau yra 
konstatuoti atskirus faktus, o daug sunkiau yra gauti šių visų pakiti- 
mų bendrą vaizdą, įsisąmoninti jų prasmę, nes dar per glaudžiai esa- 
me susiję su mūsų Nepriklausomybės pradinių laikotarpiu, dar trūksta 
mums istorinės perspektyvos. Viena, tačiau, galime aiškiai konstatuo- 
ti: per paskutiniuosius 20 metų kitėjo ne tik mūsų krašto išviršinė iš- 
vaizda: ir pats dvasinio gyvenimo turinys dabar kitoks; atsirado nau- 
jų idėjų, naujų orjentacijų. 

Muzikos srityje irgi daug kas įvyko. Didisai karas mūsų muzikos 
gyvenimą užklupo dar neįgavusį savo veido, nenusistovėjusį tam tik- 
rose tradicijose. Tiesa, atskirų muzikų — pionierių buvo daug pasidar- 
buota, daug ir pasiekta. Naujalis, Sasnauskas, Šimkus, Brazys, Kača- 
nauskas, Gudavičius, Neimantas ir kiti suharmonizavo nemažai liau- 
dies dainų, parašė vieną kitą vykusį vokalinį ir net instrumentalinį kū- 
rinį. Daug gaivino lietuviškąją dvasią ir St. Šimkus savo įvairiose Lie- 
tuvos vietose organizuotais chorais ir harmonizuotomis liaudies dai- 
nomis. Liaudies melodijas rinko Kalvaitis, Šimkus, kun. Sabaliauskas. 
Daug vargonininkų, įgiję pirmąsias muzikos žinias J. Naujalio vargo- 
nininkų mokykloje, skleidė jas toliau po provincijos užkampius. Ame- 
rikoje, Miko Petrausko rūpesčiu, buvo griebtasi Ir didesnių darbų: 
vaidinamos operetės, net ir operos. Lietuvišką dainą Liepojoje ir Ry- 
goje energingai kėlė Aleksandras Kačanauskas, kuris vėliau, per karą, 
persikėlė į Petrapilį. Marijampolėje gražius chorus organizavo Jonas 
Bendorius, pirmininkaudamas muzikos Draugijai „Gabija“. Muzikinio 
veikimo centras buvo susidaręs ir Vilniuje aplink draugiją „Rūtą“, 
turėjusią savo chorą, kurį vedė įvairūs mūsų muzikai. 

Tačiau tas darbas turėjo kiek atsitiktinio pobūdžio; muzika buvo 
tik priemonė tautinei sąmonei skleisti; ji dar nebuvo tapusi savaran- 
kiška vertybe; muzikos gyvenimas turėjo labiau provincinio atspalvio. 
Buvo, tiesa, viena kita išimtis. M. K. Čiurlionies muzika turėjo žymiai 
platesnį, europinį mastą; vienas kitas J. Naujalio, Č. Sasnausko, J. Štar- 
kos bažnytinis kūrinys patekdavo ir į užsienio bažnytinės muzikos rin- 
kinius ar laimėdavo konkursus (J. Naujalis — Moniuškos vardo kon- 
kursą Varšuvoje). Kiprui Petrauskui, kaip solistui, pavyko pasiekti 
garbingą vietą Petrapilio Marijos operoje. 

Tačiau mūsų muzikos gyvenimas neturėjo ramsčio, kuris suteiktų 
jam aiškią formą, neturėjo nieko tokio, ką kiekvienas lietuvis galėtų 
jausti, kaip savo, kuo galėtų didžiuotis. 

Latviai ir estai šiuo atžvilgiu buvo laimingesni: jų dainų šventės 
kaip tik buvo toks visą tautą jungiąs dalykas; tos šventės jau tada tu- 
rėjo maždaug 50 metų tradiciją ir jose buvo pasiekiamas imponuojąs 
meninis lygis. Ir kitose srityse šių dviejų tautų muzikos gyvenimas bu- 
vo jau daugiau išplėtotas; buvo savų populiarių kompozitorių, įvyk- 
davo net savosios muzikos simfoniniai koncertai. Estai jau buvo su- 
spėję pastatyti Taline ir Tartuose puikius teatro rūmus (,,Estonia“ ir 
„Vainemuine“). Vienas kitas muzikas buvo įgijęs reikšmės ir už savo 
krašto ribų; taip, pav., latvis J. Vitolis buvo žymus Petrapilio kon- 
servatorijos profesorius, pas kurį mokėsi, tarp kitų, ir J. Tallat-Kelpša, 
St. Šimkus, J. Žilevičius bei kiti. Estas Tobias buvo Berlyno Aukšto- 
sios Muzikos Mokyklos profesorius. Taigi, latviai ir estai atėjo į ne- 
priklausomybę su jau nusistovėjusiomis muzikos tradicijomis; o mūsų 
muzikos gyvenimas buvo dar neaiškus, nenusistovėjęs. 

Tai turėjo reikšmės. Kur kitos tautos turėjo aiškių sąvokų, matė 
prieš save aiškų kelią, ten mums teko ieškoti kelių, sudarinėti sąvo- 
kas. Daugelis mūsų vadovavosi tuo, ką matė svetur, dideliuose centruo- 
se, ir viską lygino su šių centrų pavyzdžiais; tokie palyginimai kartais 
buvo naudingi, kaip savikritikos didintojai, bet jie kartais kėlė mūsų gy- 
venimui visai nepritaikomus planus ir vertinimų kriterijus. Surasti pa- 
tiems save, pajusti, kas mums, kaip mažam kraštui reikalinga, — štai 
kur buvo ir tebėra mūsų problema. O savęs supratimas nėra lengvas; jo 
dar neturint, ir mūsų neišvengta pradžioje blaškymosi, nukrypimų, gin- 
čų. Tik vėliau suvoktas teisingesnis kelias. 

Didysis karas išblaškė mūsų šviesuomenės daugumą po plačiąją 
Rusiją, tačiau muzikos gyvenimas nesustojo. Lietuvoje palikę kai kurie 
muzikai dirbo tiek, kiek tik sunkiais laikais įgalėjo. Vilniuje darbavosi 
J. Naujalis. Kun. T. Brazys išleido eilę liaudies dainų harmonizacijų, 

kurių prakalboje pirmą kartą iškėlė idėją, kad dainas harmonizuojant 
dažnai reikia naudoti senoviškas bažnytines tonacijas. Be to, dar karo 
laiku Brazys Stuttgarte išleido rimtą veikaliuką vokiečių kalba — „Die 
Singweisen der litauischen Dainos“. Kaune jaunas abiturientas K. B. 
Banaitis vokiečių okupacijos metu organizavo lietuvių chorą. St. Šim- 
kus pateko net Amerikon, kur veikė tarp mūsų išeivių. Kita dalis mūsų 
muzikų pateko į Rusijos didmiesčius, kur tęsė savo muzikos studijas 
konservatorijose. Iš tokių buvo J. Gruodis, J. Tallat-Kelpša, S. Žilevi- 
cius, N. Martinonis, J. Bieliūnas, P. Adomavičius ir kiti. Visur, kur tik 
susiburdavo didesnis lietuvių tremtinių būrelis, ten buvo uoliai orga- 
nizuojami chorai, koncertai ir pan. Ypač gyvas toksai muzikos gyve- 
nimas buvo Petrapilyje, Maskvoje ir Voroneže, kur jam vadovavo šiuose 
miestuose įsikūrę muzikai, 

Griuvus vokiečių galybei ir įsikūrus skurdžiame Kaune Lietuvos val- 
džiai, ėmė vienas po kito grįžti į tėvynę ir muzikai. Jųjų laukusi atmos- 
fera buvo savotiška. Realus gyvenimas buvo primityvus, tik ką prade- 
damas kurti; bet savo laisvės atgavimas buvo kažkas naujo, gaivinan- 
čio, kad visi su entuziazmu priėmė kiekvieną bundančio Lietuvos gyve- 
nimo faktą. Stačiai dabar neįtikėtina, kaip varginga buvo faktinė būk- 
lė ir su kokiomis giedriomis viltimis mes į ją tada žiūrėjome. Viskas 
sava, lietuviška buvo miela, įdomu; nuolat buvo rengiami, gausiai pub- 
likos lankomi, koncertai, kuriuose dalyvavo visi jau žinomi ir ką tik at- 
vykę nauji muzikai. Koncertuose buvo gausiai atliekami lietuviški kūri- 
niai. St. Šimkus, J. Tallat-Kelpša, vėliau J. Štarka griebėsi organizuoti 
chorus. J. Zaidmanas surinko net simfoninį orkestrą, kuris jau 1919 
metų vasarą davė keletą neblogų koncertų; įdomu, kad čia pirmą kartą 
Kaune buvo atliktas M. K. Čiurlionio „Miškas“ bei J. Žilevičiaus ir 
J. Naujalio kompozicijos. Tą pačią vasarą buvo pastatyta M. Petraus- 
ko „Birutė“. A. Kačanauskas su muzikų būreliu tuojau ėmė rūpintis 
operos steigimu. Netrukus šį planą realizavo iš Rusijos sugrįžęs Kip- 
ras Petrauskas. Koncertuose dainuodavo jau grįžę dainininkai — A. 
Nezabitauskaitė-Galaunienė, J. Bieliūnas, P. Oleka, V1. Grigaitienė ir 
kiti. Vėliau bendro entuziazmo sukėlė Kipro Petrausko ir grįžusio iš 
Amerikos A. Sodeikos pasirodymas. Kaip pianistės veikė E. Herbeck- 
Hansenienė, E. Bilminiūtė-Čiurlienė ir E. Stanek-Laumenskienė; dvi 
paskutinės tuoj stojo mokytojauti J. Naujalio įsteigtoje muzikos mo- 
kykloje. Koncertavo smuikininkas Leškevičius, violončelistė Dambraus- 
kaitė ir kiti. Galime drąsiai pasakyti, kad mūsų artistai tada dažniau tu- 
rėjo progos pasirodyti ir sukeldavo daugiau susidomėjimo negu dabar. 

Ano laiko Kauno kultūrinio gyvenimo atmosfera buvo visai panaši 

į tą, kuri buvo susidariusi tremtinių centruose Rusijoje. Iš viso per ke- 
letą pirmutinių metų dar nebuvo nutrūkę nesąmoningi ryšiai su Rusija, 
bet Lietuvos gyvenimas skyrėsi bent tuo, kad čia buvo susibūrę į krū- 
vą daugiau lietuvių inteligentų. Tuo laiku dar sunku buvo numatyti, 
kaip greit visa tai pakitės, kad jau po keleto metų artima Vakarų Eu- 
ropos kaimynystė pradės būti ryškiai jaučiama. 

"Tuo tarpu buvo toliau tęsiamos tradicijos, kurias mūsų muzikai bu- 
vo įgiję Rusijos ar Varšuvos konservatorijose. Tai pasireiškė ir kūrybi- 
nėje srityje, kur buvo gausiai rodomos jau parašytos kompozicijos bei 
kuriamos naujos. Vilčių sukėlė J. Tallat-Kelpša (gim. 1888). Be dar 
prieš karą kilusių ,, Ne margi sakalėliai“, „Rūpinosi motinėlė“ ir kt., pa- 
sirodė jo „Pasaka“ ir „Liaudies dainos“ fortepijonui; didelį pasisekimą 
turėjo ir jo ,„Kariagos aidai“ (ypač įspūdinga — „Kur lygūs laukai“); 
iki šiol mėgiamos ir solo dainos ,,Mano sieloj šiandien šventė“ ir komiš- 
koji „,„Aš kepures turiu dvi“, taip pat choro dainos — populiari ,,Meno 
daina“ ir kitos. J. Tallat-Kelpšos kūryboje, šalia lietuviškų elementų, 
jaučiama rusiška mokykla; technika sklandi, lengva. Populiarios buvo jo 
liaudies dainų harmonizacijos fortepijonui. Tapęs naujai susikūrusios 
operos dirigentu, jis kiek nutolo nuo kūrybinio darbo. Tuo laiku iškilo ir 
Juozas Žilevičius (gim. 1891). Jo gabumai pirmiausia kontrapunktiniai; 
veikalai gerai sukurti, savo harmonijomis gan konservatyvūs, bet įdo- 
mios faktūros. Jau tada buvo atlikta jo fortepijono sonata (vėliau in- 
strumentuota), daugelis choro dainų („Į kovą, į kovą lietuviai“, „Vil- 
niaus“, ,„Anoj pusėj ežero“ ir kit.). Žilevičiaus choro dainos ir dabar 
dažnai dainuojamos. Žilevičius nemažai pasidarbavo kaip muzikos vei- 
kėjas; būdamas Šv. Ministerijos muzikos tarėju, jis daug prisidėjo 
prie pirmosios bendrosios Dainų Šventės organizavimo. K. V. Banaičio 
rašyto leipcigiečių studentų memorandumo paskatintas, 1924 m. jis daug 
prisidėjo, kad M. K. Čiurlionio fortepijono kūrinių dalis, St. Šimkaus 
redaguota, buvo išspausdinta Šv. Ministerijos lėšomis. Kurį laiką Žile- 
vičius buvo Klaipėdos Muzikos Mokyklos direktoriumi; vėliau išvyko į 
Ameriką, kur aktingai dirba, kaip muzikos veikėjas bei kompozitorius. 
Pažymėtina taipgi Teodoro Brazio (1870— 1932) veikla, kaip pirmojo 
lietuviškų muzikos vadovėlių autoriaus; jis parašė muzikos teorijos ir 
harmonijos vadovėlį, paliko dar gan plačios muzikos istorijos rankraštį. 

Lengvų, bet gabių dainelių prirašė Antanas Vanagaitis. Jo kūryboje 
lietuviški elementai sumaišyti su itališkais. Kai kurios jo kupletinio po- 
būdžio dainelės susilaukė didžiausio pasisekimo ir populiarumo, kaip 
„Dul-dul-dūdelė“, „Stasys“ ir kit. Vertingesnė, nors mažiau žinoma, — 
„Gėlės iš šieno“, K. Binkio žodžiais. Smarkiai praplito ir kai kurios Va- 

nagaičio choro dainos, ypač ,„Ei pasauli, mes be Vilniaus nenurimsim““, 
turi jisai ir neblogų liaudies dainų harmonizacijų. Buvo gabus Vals- 
tybės Dramos aktorius. Vėliau jis išvyko į Ameriką, kur sėkmingai dir- 
ba muzikos darbą, leisdamas savotišką humoristinį mMuzikini žurnalą 
„Margutį“ ir ruošia vaidinimus. 

Lietuvai atsikūrus, netrukus pradėjo savo veiklą, kaip muzikos 
publicistas ir kritikas, Viktoras Žadeika (gim. 1891). Eilę metų jis bu- 
vo Valst. Konservatorijos inspektorius; nuo 1934 m. — jis Valstybės 
Teatro direktorius. 

Nuo pat pirmųjų Nepriklausomybės metų iškilo, kaip gabus choro 
dirigentas, Julius Štarka (gim. 1884); jo chorą Kipras Petrauskas pa- 
ėmė į organizuojamąją operą; jo dėka mūsų operos choras pasiekė aukš- 
tą meno lygį. Štarka pasireiškė ir kaip nuotaikingos bažnytinės ir pasau- 
lietinės chorų muzikos kompozitorius ir liaudies dainų harmonizuotojas. 
Turi didelių kūrinių, k. a. „Missa pro defunctis“. Savo choro koncer- 
tuose jis dažnai atlikdavo savo kūrinius. Operos chormeisterio pareigos 
ir jį atitraukė nuo kompozitoriaus darbo. 

Šalia visiems žinomų Naujalio ir Kačanausko, šie visi kompozito- 
riai yra tie, kurie ryškiausiai iškilo Nepriklausomybės pradžioje ir ku- 
rių kūrybos, bent iš paviršiaus žiūrint, vėliau nepalietė Vakarų Euro- 
pos įtaka. 

Dar šį pradinį, jauną, gyvybės pilną, bet nesusikristalizavusį perio- 
dą zyvenant, įvyko kai kas, kam buvo lemta uždėti savo antspaudą vi- 
sai tolimesnei Lietuvos muzikos plėtotei, bent keliolikai metų: 1919 m. 
gruodžio 31 d. pirmą kartą praskambėjo lietuviškai, lietuviškomis jė- 
gomis, „Traviata“. 


Nekartosime čia visiems žinomos mūsų operos atsiradimo istorijos, 
kaip ji iš beveik nieko gimė ir greit ir gražiai išaugo. Pažiūrėkime į jos 
atsiradimo faktą kiek kitaip: kokios reikšmės turėjo Lietuvos muzikai 
toks ankstyvas ir toks sėkmingas operos įkūrimas? Jei pavartytume 
mūsų spaudos straipsnius šiuo klausimu iš nesenos praeities, jei pasi- 
klausytume šiaip naivių piliečių nuomonių, tai gautume įspūdį, kad vi- 
sa mūsų muzika prasidėjo iš... „Traviatos“, „Rigoletto“, ,,„Demono“ 
pastatymo. Ar nėra savotiškas paradoksas nuomonė, kad lietuviškos 
muzikos klestėjimas prasideda iš... ,,(Užmiršai tėvų kapus“, „Širdys 
mergelių“ ar „Naktis, visur tylu“. Tačiau jei prisiminsime nesenus lai- 
kus, tai turėsime pripažinti, kad ši nuomonė daug kam atrodė lyg ak- 
sioma. Pradiniais laikais tai buvo pateisinama: daryti ką nors lietuviš- 
kai, jau reiškė didelį džiaugsmą, malonią naujieną. Bet reikėjo kelioli- 
kos metų, kad vienam kitam lietuviui paaiškėtų, jog dainuoti lietuviš- 

kai svetimas operas dar nereiškia kurti lietuvišką muziką. O ir dabar 
dar ne visiems aišku, kad galima būti žymiu tautiniu kompozitoriumi 
ir nė vienos operos neparašius. 

Opera buvo įkurta, turėjo pasisekimo ir pradėjo greitai augti. Tam 
sąlygos buvo palankios. Visų pirma turėjome tokio mato asmenybę, 
kaip Kipras Petrauskas, kuris entuziastiškai užsidegęs dirbo operą be- 
steigiant, kaip dainininkas, režisierius ir net baleto instruktorius. Be 
jo buvo tokios jėgos, kaip VI. Grigaitienė, A. Nezabitauskaitė-Galau- 
nienė, J. Bieliūnas, kurie jau tada pagal savo lygį būtų galėję užimti 
geras vietas didesnėse scenose. Atsirado ir išmokslintų muzikų, kaip 
J. Tallat-Kelpša, kuris galėjo imtis dirigento pareigų. J. Štarkos cho- 
ras irgi galėjo jeiti į naują operos kolektyvą; pagaliau, pavyko iš atsi- 
tiktinai surankiotų muzikų suorganizuoti pakenčiamą orkestrą (šiam 
pagrindą davė J. Zaidmano ir J. Tallat-Kelpšos rengti simfoniniai kon- 
certai). Tuo laiku, kai visas mūsų gyvenimas buvo dar vargingas ir pri- 
mityvus, opera jau greit galėjo duoti pastatymus, maždaug panašius į 
tuos, kuriuos mūsų inteligentams yra tekę matyti Rusijos centruose. O 
ypač visai operai suteikė aureolę puikus Kipro Petrausko balsas. Šalia 
jo buvo labai mėgiamas ir grįžęs iš Amerikos baritonas A. Sodeika. 
Galima drąsiai pareįkšti, kad be Kipro Petrausko mūsų opera nebūtų 
galėjusi nei taip sparčiai augti, nei tokios reikšmės įgyti mūsų visuo- 
menėje. 

Rezultatas — jau po keleto metų visas mūsų muzikos gyvenimas 
ima „operizuotis“; koncertai vis mažiau lankomi, susidomėjimas ypač 
lietuvių muzikais mažėja. Visas visuomenės dėmesys ir kuone visos mu- 
zikai skiriamos lėšos koncentruojasi Valstybės Tetatre, o jame vyrauja 
opera. Ji pasidaro lyg tautos šventovė. 

Tuo tarpu opera iš tikro puikiai augo. Iš Rusijos grįžta A. Kutkaus- 
kas, iš Amerikos parvažiuoja Mariona Rakauskaitė; mokslus baigusi į 
Lietuvą grįžta V. Jonuškaitė; iš Maskvos parkviečiamas dirigentas 
Mykolas Bukša; dekoracijas piešia tokios žymios jėgos, kaip V. Dube- 
neckis, A. Galdikas, M. Dobužinskis ir kiti. Į repertuarą įeina vis nau- 
jų operų, statomų vis puošniau, vis tobuliau. 

Taigi, mūsų muzikos gyvenimas per 10—12 pirmųjų nepriklauso- 
mybės metų praeina su operos ženklu. Simfoniniai koncertai, nors kart- 
kartėmis ir rengiami, bet jie atrodo kažkas ypatinga, antnormalu, o vi- 
sai ne savaime suprantamas reiškinys. Kurį laiką simfoninius koncer- 
tus energingai rergia dr. med. Zacharino suorganizuota Filarmonijos 
draugija, bet savarankiškai ji negali išsilaikyti. Simfoniniai koncertai 
pasidaro vis retesni, pagaliau, kuone visai sustoja: vienuose rūmuose 

sugrūstas daugialypis Valstybės teatras neranda nei laiko, nei gyvo 
reikalo jais rūpintis. Kartkartėmis sumanomi ir kamerinių koncertų 
ciklai, bet ir jie negali išsilaikyti, o ypač atslūgsta susidomėjimas cho- 
rais: į juos imama žiūrėti kaip į „prieškarinį“, nebeaktualų dalyką. Ats- 
kirus meninius laimėjimus pasiekia A. Kačanauskas, aplankydamas Ry- 
gą ir Taliną, :r iš Rusijos grįžęs energingas N. Martinonis, laimėdamas 
pasisekimą Tilžėje ir Rygoje. Bet tai visa nesukelia platesnio susidomėji- 
mo, ir net muzikų akyse palieka mažai reikšmingas dalykas. Centre pa- 
lieka opera; bręsta ir susidomėjimas baletu, nors jis dar neišauga iki 
tokio laipsnio, kad galėtų pretenduoti į vieną svarbesnių Valt. Teatro 
sričių, kaip tai buvo vėliau, Olekos-Žilinsko ir Nemčinovos laikais. 

Kaip gi galėtų žiūrėti rimtas muzikas lietuvis į šį vienapusį muzi- 
kos ,,„suoperinimą“ — reiškinį, kuriam lygų galėtume rasti bene tik Itali- 
joje? Lietuviškos muzikos pagrindinių sričių plėtotei tai nebuvo palan- 
ku: muzikos gyvenimo centre atsistojo sritis mums, kaip mažam žemės 
ūkio kraštui, svetimiausia, mažiausiai su tauta susijus. Tačiau nėra blo- 
go be gero. Jau labai anksti atsirado Lietuvoje kažkas tikrai gera, pa- 
gal ką turėjo ir tebeturi lygiuotis visi kiti muzikos reiškiniai. Mūsų 
opera pasidarė tikra meno šventovė, visos tautos gerbiama. O pats 
faktas, kad gali būti tokia šventovė jau yra palankus menui kilti. Mū- 
sų netradicinė visuomenė karštai pamėgo pirmiausia tai, kas anuo pra- 
diniu momentu buvo ryškiausia ir tobuliausiai padaryta. O tai buvo 
opera; vėliau, tikėkimės, čia bus kitos, esmingesnės ir su mūsų kraštų 
labiau surištos sritys. 

O kas tuo laiku darėsi muzikos kūrybos srityje? Ir čia vyko, nors 
ne visiems žinomi, bet pagrindinės reikšmės procesai. Šalia kompozito- 
rių, dar tebegyvenančių prieš karą įgytomis rusiškai lenkiškomis tra- 
dicijomis, iškilo nauja grupė — Vakarų Europoje studijavę muzikai. 
Tarp aplinkumos, kuria gyveno Petrapilis ar Maskva, ir tarp tos, kuri 
buvo randama Leipcige ar Vienoje, buvo vis dėlto nemažas skirtumas. 
Rusijos muzikos gyvenimas buvo prieš karą aukštai iškilęs; kai kurių 
rusų muzikų garsas aidėjo po visą kultūringąjį pasaulį. Tačiau daug 
ten buvo ir specifinių reiškinių, kurie rusams atrodė esą pasaulinės 
reikšmės, o iš tikrųjų turėjo tik aprėžtą, vietinę reikšmę; paimkime nors 
ir perdėtą kompozitorių Skriabino ir Medtnerio kultą. Vakarų Euro- 
poje vėl kiekvienoje didelėje šalyje buvo savų idėjų, savo vadovaujamų 
asmenybių, nesutampančių su rusiškosiomis. Mūsų muzikai, suvažiavę 
po karo į tėvynę, turėjo aiškų rusiškos pasaulėžiūros atspaudą. Bet 
santykių su Rusija nebebuvo, o durys į gretimą Europą buvo kiekvie- 
nam pravertos. To pasekmės greit buvo pajustos. 

Apie 1922 metus Leipcige jau studijavo nemažas būrys lietuvių mu- 
zikų. Kompozicijos bei teorijos čia mokėsi J. Gruodis, K. V. Banaitis, J. 
Bendorius, laikinai ir St. Šimkus. Fortepijoną studijavo — B. Dvario- 
nas, J. Kamaitis, Dirvianskaitė, J. Čiurlionytė; smuiką — VI. Motiekai- 
tis ir Gr. Matulaitytė, vėliau perėjusi į dainavimą; violončelę — E. 
Dambrauskaitė (dabar Pietų Amerikoje). Beveik visi šie muzikai, grį- 
žę Lietuvon, užėmė atsakingas vietas; toks būrys Vakaruose išmokslin- 
tų muzikų negalėjo neįnešti naujų idėjų į mūsų muzikos gyvenimą. Ta- 
čiau staigus susidūrimas su žymiai kitokia kultūrine aplinkuma nega- 
lėjo taipgi neiššaukti tam tikrų vidujų priešingumų; skirtingiems ele- 
mentams sunku buvo išsyk susilieti į vieną harmoningą visumą. Todėl 
daugelio mūsų jaunesnių muzikų kūryba, o, gal būt, ir šiaip jų idėjų pa- 
saulis rodo būdingą nepriklausomos Lietuvos gyvenimui bruožą: Rytų 
ir Vakarų įtakų mišinį. Kas prieš karą pasirodė tik M. K. Čiurlionio 
Leipcigo periodo kūriniuose, tas dabar pasidarė reiškiniu, lydinčių kuo- 
ne visus mūsų kultūrinius žygius. 


Juozui Gruodžiui (gim. 1884 m.) teko pirmam savo kūryboje įkūnyti 
šių įtakų susidūrimą. Jo atsiradimas įnešė į mūsų muziką naujų, gyvų 
akstinų. Jau 1919 m., sugrįžęs iš Rusijos, J. Gruodis atsivežė savo pir- 
mąją fortepijono sonatą, kuri to laiko mūsų muzikų daugumui buvo 
pilna negirdėtų naujybių. Bet Gruodžiui netrukus išvykus į užsienį sa- 
vo studijų tęsti, tai praėjo be didesnio atgarsio. Užtat visuotino susi- 
domėjimo sukėlė jo Leipcige rašyta sonata smuikui ir fortepijonui bei 
kiti veikalai. Savo muzikos mokslą Gruodis pradėjo Maskvoje pas II- 
jinskį ir Laduchiną, o baigė Leipcige pas Krehlį ir Graenerį. Jo velesnė- 
je (iš dalies ir ankstybesnėje) kūryboje nebebuvo iki šiol įprastos primi- 
tyvios harmonijos, saldaus sentimentalumo; visa dvasia daug gyvesnė, 
gausiai vartojami liaudies elementai, apvilkti drąsesniais harmoniniais 
apdarais. Naujas taipgi buvo Gruodžio muzikai tipingas „scherzando““, 
žaidžiąs elementas. Liaudinės temos, įterptos į logiškai išvystytą, išlai- 
kytą „poromantinės“ sonatos formą. Technika kartais kiek apysunkė, 
bet įdomi, kruopštaus darbo, aukšto lygio. Kiek blankesnė Gruodžio ly- 
rinė pusė, nors ir čia turime gražių išimčių. Pilnas stilistinis vieningu- 
mas tarp vokiško tipo technikos ir savitai skambančių tautinių ele- 
mentų nevisur Gruodžio pasiekiamas, bet visa jo asmenybė yra savi- 
ta, savarankiška. Kas svarbiausia — tas savitumas yra lietuviškas; 
originaliausi jo kūriniai yra kaip tik tie, kur vyrauja tautinis elemen- 
tas. Silpnesnė Gruodžio pusė — instrumentacija. Nepaisant orkestra- 
lių idėjų, ji dažnai per tiršta, nereljefinga. Čia pažanga matyti vėles- 

niuose darbuose. Gruodžio kūryba apima įvairias sritis. Jo bene savi- 
čiausi kūriniai bus: orkestrui — suita iš muzikos Vinco Krėvės ,„Ša- 
rūnui“, „Rudenėlis“, baletas „Kastytis ir Jūratė“ ir dvi orkestro suitos 
(jų viena pagal minėtą baletą); kamerinės muzikos — sonata smui- 
kui ir fortepijonui (D-moll) ir kvarteto dalis (D-moll). Gražiai prisitai- 
kyta liaudies melodijų dvasiai eilėje liaudies dainų su orkestru, kaip 
„Oi ant kalno“, ,Ėsk, karvute“, ,Aviža prašė“ ir kitos. Daug įdomumo 
teikia ir solo dainos; jų kai kurios, kaip, pav., populiarieji „Burtai“, 
naujoviškai groteskiškas „Berlynas“ ir kitos, pasižymi savo origina- 
lumu; kai kurių tarpe pasitaiko ir bendresnių, vokiškos melodikos ke- 
liais einančių. Iš didesnių veikalų dar turime orkestrui ,„Simfoninį pro- 
logą“ C-moll ir „(Gyvenimo šokį“ ir dvi sonatas fortepijonui Cis-moll 
ir F-moll; be to, yra nemažai smulkių kūrinėlių fortepijonui. Mūsų ge- 
resni chorai nuolat atlieka ir efektiškas, nors savo polifoninio darbo 
dėliai nelengvas chorines kompozicijas; jų žinomiausios: „Žvejai“, „Ei 
jaunieji“, ,„Op, op, Nemunėli“ ir kit. Daugumas smulkių Gruodžio kūri- 
nių ir smuiko bei pirmoji fortepijono sonata yra išspausdinti. 

Mūsų dar nenusistovėjusio gyvenimo aplinkybės užkinkė ir Gruodį 
į nekūrybines, bet mūsų muzikos plėtotei reikalingas pareigas; porą me- 
tų jis dirigavo Valst. Operoje, po to dešimtį metų buvo Kauno Valst. 
Muzikos Mokyklos, vėliau V. Konservatorijos direktorius; dabar ten 
tebėra kompozicijos profesorius. Šiomis paskutiniomis pareigomis jis 
turėjo nemažą įtaką visiems mūsų konservatoriją baigusiems jau- 
niems kompozitoriams. 


Stasio Šimkaus pokarinė veikla irgi nemažiau aktyvi ir įvairi, kaip 
prieš karą. Per Didįjį karą jis buvo Amerikoje, kur rinko aukas mūsų 
tremtiniams ir išvystė plačią muzikinę veiklą: vadovavo muzikos Drau- 
gijai „Birutė“, sukomponavo ten savo „Čigonus“ (lydimąją muziką su 
choru ir dainomis; ypač žymi jo dalis — „Atsisveikinimas su giria“), 
kantatą „Atsisveikinimas su tėvyne“ ir baladę baritonui su fortepijo- 
nu ir choru „Nugrimzdęs Dvaras“. Vėliau šis veikalas praplėstas ir in- 
strumentuotas. Grįžęs iš Amerikos, Šimkus kurį laiką mokėsi privačiai 
pas žymų Leipcigo pedagogą prof. Karg-Elertą. Parvykęs į tėvynę, Šim- 
kus suorganizavo Klaipėdoje Konservatoriją (iš tikrųjų — orkestro 
mokyklą su bendrabučiu), kur buvo auklėjami iš visos Lietuvos su- 
šaukti gabūs jaunuoliai — būsimieji orkestrantai. Ši mokykla davė 
mums kelioliką gerų orkestrantų lietuvių, tarp jų keletą pirmaeilių pu- 
čiamųjų. Likvidavus Klaipėdos Konservatoriją, St. Šimkus vėl iš- 
vyko į Ameriką; sugrįžęs buvo porą metų operos dirigentas. Po to tapo 

Šv. Min-jos ypatingų reikalų valdininku; ten tarnaudamas, jis daug rū- 
pinosi simfoninės muzikos ir gaidų spausdinimo reikalais, dalyvauda- 
mas Filarmonijos Dr-je valdyboje ir pasireikšdamas, kaip temperamen- 
tingas simfoninių koncertų dirigentas. Dar anksčiau, leidžiant dalį M. 
K. Čiurlionio fortepijono kūrinių, St. Šimkui buvo pavesta juos re- 
daguoti. Paskutiniuoju laiku St. Šimkus gavo pensiją; jis pasitrau- 
kė iš visuomeninio veikimo ir atsidėjo kūrybai, ypač savo seniai pra- 
dėtos operos rašymui. 

Kūrybinėje srityje ir St. Šimkų paveikė susidūrimas su V. Euro- 
pa. Jau jo baladėje ,, Nugrimzdęs Dvaras“ chorui, baritonui ir orkest- 
rui į jo įprastą švelniai lyrišką stilių įsiveržia naujesnio pobūdžio har- 
monijos, sudarydamos tam tikrą stilistinį skilimą. Panašių įspūdžių 
teikia ir simfoninė, jau stilistiškai vieningesnė, impresionistinio atspal- 
vio, lyrinės nuotaikos ir spalvingai iliustracinės orkestracijos poema 
„Nemunas“. Šimkaus Leipcigo studijos davė mums ypač vertingą kū- 
rinį fortepijonui „Lietuvos Siluetai“ — eilę egzotiškai poetiškų, impre- 
sijonistinės harmonijos varijacijų liaudies dainų temomis. Naujesnių 
tendencijų rodo ir vėlesnės St. Šimkaus liaudies dainų harmonizacijos 
bei solo ir choro dainos; paskutiniuoju laiku jis daug rašo smulkesnių 
ir didesnių dalykų chorui; jų kai kurie, kaip „Vėjo dukra“, „Pasakyk, 
dainele“, „Ežerėlis“ ir kiti, jau tvirtai įėjo į mūsų chorų repertuarą. 
St. Šimkaus kūriniai, be orkestrinių, beveik visi spausdinti; daugelis iš- 
leista Amerikoje. Per paskutinius keletą metų daug jų išleido ir mūsų 
Šv. Ministerija. 

1928 m. prie vakarietiškai nusiteikusių muzikų prisijungė nauja 
stipri jėga: užbaigęs Leipcigo studijas pas prof. Karg-Elertą grįžo į 
tėvynę Kazimieras Viktoras Banaitis (gim. 1896 m.), žinomojo vei- 
kėjo Saliamono Banaičio sūnus. Šis muzikas buvo mūsų visuomenei pa- 
žįstamas jau nuo Didž. karo laikų, kaipo vilniškio „Liet. Aido“ bendra- 
darbis, o vėliau drąsus muzikos kritikas ir publicistas „Lietuvoje“ ir 
kituose spaudos organuose. 1917 m. jis, vokiečių okupacijos metu, buvo 
suorganizavęs chorą, kurio koncertas Kaune 1916 m. pradžioje susilau- 
kė puikių apibūdinimų vokiečių karinėje spaudoje. 1930 m. jis surengė 
savo kūrinių koncertą, kuris išsyk atkreipė į jį mūsų muzikų dėmesį. 
K. Banaitis — visų pirma melodininkas ir lyrikas; jo harmonija gan 
naujoviška, itin spalvinga, pasirėmusi kvartų, nonų ir septimų akor- 
dais, bet visuomet minkšto skambesio. Melodika — eleginės nuotaikos, 
persisunkusi liaudies elementų, nors tiesioginių citatų vengiama; tech- 
ninės priemonės kartais panašios į impresijonistų, nors pati muzikos 
esmė skirtinga. Forma laisva, rapsodinė, bet aiški, vieningo minties 

vystymo. Rytietiški ir vakarietiški elementai Banaičio muzikoje bene 
geriausiai suliedinti iš visų mūsų to laikotarpio kompoztorių, — jo sti- 
lius išlygintas ir vieningas. Svarbiausi K. V. Banaičio kūriniai: varia- 
cijos „Sutemos giesmės ir vizijos“ ir ,„Preliudijos-kanonai“ fortepijo- 
nui; ypač ryški sonata h-moll violončelei ir fortepijonui, ir vėlesnė so- 
nata d-moll smuikui ir fortepijonui; „Lietuvos idilijos“ arfai, smuikui 
ir klarnetui bei kiti kameriniai kūriniai; „Agnus Dei“ chorui a capella, 
kantata chorui su fortepijonu „Sveika būk tėvų šalie“ ir kit. Daug solo 
dainų, kurių kai kurios, kaip ,„Savo skambančia daina“, ,,Pasiėmęs švil- 
pynėlę“, „,„Rods parpulčiau“, „Vandens lelija“ dažnai dainuojamos mūsų 
koncertuose. Paskutiniuoju laiku Banaitis iškilo kaip ypač talentingas 
liaudies dainų harmonizuotojas; čia jis moka sujungti naujoviškumą 
su paprastumu ir pasiekti įdomių skambesių, pasiremdamas vien dia- 
tonika bei senomis tonacijomis. Šioje srityje K. Banaičio neabejotinai 
tartas naujas žodis. Kai kurios jo liaudies dainų harmonizacijos jau 
skamba po visą Lietuvą, kaip „(Už jūrių marių“, „Paskutinis vakarėlis“ 
ir kit. Turi Banaitis ir įdomių liaudies dainų solo su fortepijono akom- 
panijamentu, varijuotu, pagal posmo turinį. 

Ir. K. V. Banaičiui neteko išvengti nuo kūrybinio darbo atitrau- 
kiančių pareigų; nuo 1928 m. jis mokytojauja Kauno Korservatorijoje, 
o nuo 1937 m. rudens, pasitraukus prof. J. Gruodžiui, paskirtas jos di- 
rektoriumi. 

Prie šios tautinių kelių ieškančios vakarietiškos grupės priskaityti- 
nas ir 1932 iš studijų grįžęs Vladas Jakubėnas (gim. 1904.), mokę- 
sis Rygoje pas J. Vitolį ir Berlyne pas Fr. Šrekerį. Savo esme jis 
artimesnis impresijonistams, vėlesniuose kūriniuose, pagal kritikų nuo- 
mones, rodąs realesnių tendencijų su stiprėjančių tautiniu elementu; 
savo kūrinių nuotaika kiek artimas K. V. Banaičiui. Berlyne rašyti 
kūriniai: Preliudija ir fuga stygų orkestrui d-moll, stygų kvartetas 
a-moll, vienos dalies simfonija dideliam orkestrui gis-moll rodo mo- 
dernesnių srovių įtakos. Vėliau rašytuose kameriniuose ir vokaliniuose 
kūriniuose (dvi rapsodijos fortepijonui, serenada violončėlei su forte- 
pijonu, solo ir choro dainos) jaučiamas, pagal tos pačios kritikos nuo- 
mones, grįžimas prie paprastesnių harmoninių priemonių ir aiškesnio 
tautinio prado. V. Jakubėno solo dainos, kaip „(Gėlės iš šieno“ (K. Bin- 
kio žodžiais), „Ežerėlis“, „Išsvajotą karalaitį“ ir kit. gan dažnai girdi- 
mos mūsų koncertuose. Konservatorijos mokytojo, „Lietuvos Aido“ kri- 
tiko (nuo 1932 m.) ir muzikinio publicisto pareigos kiek atitolina Vl. 
Jakubėną nuo aktingesnio kūrybinio darbo. 

Šie visi kompozitoriai sudaro tam tikrą grupę, turinčią bendrų bruo- 
žų, nepaisant gan žymių individualių skirtumų. Jie visi turi aiškų Va- 

karų kultūros antspaudą, nors kartu juose visur jaučiamas ryšys su 
savo gimtuoju kraštu. Naudodami vakarietiškas priemones, jie ieško 
kelio prie savojo, lietuviškojo muzikos meno; mažiau ar daugiau juose 
reiškiasi jau minėtas dvilypumas: rytietiškų ir vakarietiškų elementų 
junginys. Jie visi — daugiau ar mažiau naujoviški, folkloristinio atspal- 
vio romantikai. Naujų idėjų, kūrybinio aktyvumo atžvilgiu šiems „tau- 
tiniams vakariečiams“ priklauso aiški persvara mūsų dabartiniame 
muzikos gyvenime. 


Dėkingus instrumentinius ir vokalinius kūrinius rašo Juozas Karo- 
sas (gim. 1890 m.). Jo kūrinių harmonija paprasto stiliaus, bet sklan- 
džios technikos. Jis mokėsi pas J. Vitolį Rygoje; ten pat išvystė ener- 
gingą veiklą tarp Rygos lietuvių: vadovavo „Šviesos“ Dr-jos chorui, 
vargoninkavo lietuvių katalikų bažnyčioje ir dėstė muziką lietuvių mo- 
kyklose. Sugrįžęs į Lietuvą, buvo radiofono orkestro dirigentu ir vado- 
vavo „Dainos“ Dr-jos chorui. Nuo 1937 m. paskirtas Klaipėdos Muz. 
Mokyklos direktoriumi. 


Savo muzikos dvasia stovi kiek nuošaliai du kompozitoriai, kurie 
šiaip visai sutapo su Lietuvos gyvenimu, būtent V. Bacevičius ir J. 
Karnavičius. Vytautas Bacevičius (gim. 1905 m.), augęs Lodzėje, ten 
pat ir Paryžiuje studijavęs, grįžo savo tėvo patrioto tėvynėn, jausda- 
masis esąs lietuvis. Jis žinomas, kaip įspūdingas, labiau prie moder- 
nios muzikos linkęs pianistas virtuozas, daug koncertuojąs Lietuvoje 
ir užsieniuose; be to, jis mokytojauja Kauno Konservatorijoje. Savo 
kūryboje jis yra atonalis ekspresijonistas. Jo kūryba tarptautinio po- 
būdžio, nepaisant pasitaikančių liaudies dainų citatų. Ankstyvesniuose 
kūriniuose dar pastebime R. Vagnerio (simfonijoje), Skriabino ir Szy- 
manowskio (fort. sonata) įtakas; vėlesni kūriniai savitesni, griežtesni 
ir koncentruotesnių išraiškos priemonių. V. Bacevičiaus kūriniai apima 
daugiausia orkestrą ir fortepijoną. Iš stambiųjų veikalų: simfonija 
„Elektrinė poema“ ir kiti kūriniai orkestrui, baletas „Šokių sūkuryje“, 
opera „Vaidilutė“ (dėl techninių kliūčių iki šiol nepastatyta), du kon- 
certai: fortepijonui su orkestru ir eilė smulkių kūrinių fortepijonui ir 
vargonams. 

Jurgis Karnavičius (gim. 1884 m.), rusų tautybės muzikas, kurį su 
Lietuva jungia geografinė kilmė ir, pokariniais laikais, keliolika metų 
patvaraus darbo, susieto su lietuviška muzika. Iš esmės jisai — rusų mo- 
kyklos atžala, artimas Rimskiui-Korsakovui ir kit.; jis yra tačiau pa- 
rašęs stambių veikalų, kur gausiai pavartotos lietuviškos dainų melo- 
dijos. Jų svarbiausi — dvi operos — „Gražina“ (K. Inčiūros libretas 


248 


pagal A. Mickevičių) ir „Radvila Perkūnas“ (Balio Sruogos libreto) ; 
abi pastatytos su dideliu pasisekimu mūsų Valst. Teatre. Iš „lietuviško 
periodo“ J. Karnavičiaus kūrinių paminėtina dar „Lietuviška rapsodi- 
ja“ orkestrui ir kiti smulkesni veikalai. Karnavičiaus kūryba gausi ir 
Rusijos laikais; jo ano laiko kūriniai iš dalies spausdinti rusų leidyklo- 
se. J. Karnavičius profesoriauja Kauno Konservatorijoje. 


Ryški, nors irgi kiek nuošaliai stovinti, asmenybė yra Jeronimas 
Kačinskas (gim. 1907 m.). Kaip kūrėjas, jis yra ketvirtatoninės sisto- 
mos šalininkas (Aloiso Habos mokinys Prahoje), rašo tačiau ir dvyli- 
kos tonų sistema; kartu su V. Bacevičiumi formos srityje pripažįsta 
atematizmą, harmonijoje — atonalumą. Iš jo stambesnių kūrinių gir- 
dėjome ,„Nonetą“, kurį pagrojo žinomas „Čekų Nonetas“, koncertuoda- 
mas Kaune. Kai kurie Kačinsko paprastu tonaliu stiliumi parašyti vo- 
kaliniai kūrinėliai nesvetimi lietuviškai dvasiai, jie dažnai dainuojami 
mūsų chorų (,„Piovėjas“, „Beržas“, „Per girias“). Kačinskas pasirodė 
taipgi kaip gabus simfoninis ir chorinis dirigentas bei veiklus organiza- 
torius. Jo pastangomis buvo Klaipėdoje suorganizuotas simfoninis or- 
kkestras ir net keletas su dideliu pasisekimu praėjusių operos vaidinimų 
(,„Traviata“ ir Faustas“). J. Kačinskas mokytojauja Klaipėdos muzi- 
kos mokykloje. J. Kačinskas ir V. Bacevičius sudaro mūsų muzikų „kai- 
rįjį“, kraštutinį moderninį sparną. 

Iš senesniųjų minėtinas dar J. Dambrauskas, rašąs dainas ir stam- 
besnius bažnytinius kūrinius chorui su orkestru, E. Gailevičius, rašąs 
simfoniniam ir kariniam orkestrui, ir J. Gaubas, rašąs chorui. 


Paskutiniuoju laiku pradėjo reikštis ir Kauno Konservatorijos 
Prof. J. Gruodžio kompozicijos klasę baigę kompozitoriai. Antanas Ra- 
čiūnas (gim. 1905 m.) turėjo gražų pasisekimą su opera ,,Trys talis- 
manai“ (K. Inčiūros tekstas), vaidintą Valst. Teatre, ir su simfonija 
G-moll. Dažnai atliekamos ir jo solo ir choro dainos („Ar atminsi“, 
„Draugai“ ir kt.); turi jisai ir smulkių fortepijono kūrinių. A. Račiū- 
nas — eleginis, lyrinis, su aiškia melodijos dovana kompozitorius. La- 
biau intelektualių tendencijų rodo kiek naujoviškesnis Jonas Nabažas 
(gim. 1907 m.); jo girdėjome įdomaus darbo simfoninę poemą; dar turi 
smulkesnių fortepijoninių ir vokalinių kūrinių. Abu šie muzikai teikia 
gražių vilčių; dabar studijuoja Paryžiuje. Taip pat minėtini du broliai 
Budriūnai: eilę metų vedęs Dotnuvos Žemės Ūkio akademijos chorą. 
Antanas Budriūnas ir pasižymėjęs kaip gimnazijų chcrų varžybų lai- 
mėtojas Kaune Bronius Budriūnas; taipgi minėtinas ir Gaidelis. Kom- 
pozicinių gabumų rodo ir gabus Jaunalietuvių Centrinio choro vadovas 

Kl. Griauzdė; jo didesni darbai — variacijos fortepijonui ir kantata 
„Jaunosios Lietuvos“ dešimtmečiui paminėti. Kūrybinius duomenis pa- 
rodė du V. Operos fleitistai — J. Pakalnis ir J. Novakauskas. Abu su- 
ruošė po savo kūrinių koncertą, kur buvo atlikti gausūs ir gerai instru- 
mentuoti simfoniniai veikalai. Tačiau dėl svetimų elementų gausumo ir 
bendro nesusikristalizavimo artimesnis jų kūrybos apibūdinimas būtų 
per ankstyvus. J. Pakalnis yra kiek naujoviškesnis ir techniškai įvaires- 
nis; paskutiniuoju laiku jis pasirodė kaip gabus dirigentas. Paminėti- 
ni taipgi ir J. Švedas (gan rimto darbo vokaliniai kūriniai), J. Strolia 
(dėkingi chorai ir muzikos vadovėliai), Antanas Šerėnas (liaudies dai- 
nos chorui), E. Stanek-Laumenskienė (smulkūs romansai), Dirvians- 
kaitė (romansai), P. Andrulis (operetės ir choro veikalai), Paulauskas 
(choro ir karo orkestro kūriniai), V. Kuprevičius (lengvos saloninės 
dainelės) ir kiti, 

Tiek apie kūrybą. Jei pažvelgsime į paskutiniojo laikotarpio mu- 
zikos gyvenimo raidą, tai turėsime konstatuoti nemažus ir sveikintinus 
pakitimus, palyginus su neseniai pergyventu „operiniu“ periodu. Nuo 
maždaug 1932 m. prasideda nuolatinė ir sisteminga kai kurių muzikų 
akcija prieš vienpusį operizmą mūsų muzikos gyvenime, prieš simfoni- 
nės muzikos, kamerinių ir solistinių koncertų ir chorų merdėjimą. Pub- 
licistinėje srityje šiai akcijai vadovauja K. V. Banaitis, St. Šimkus, VI. 
Jakubėnas. Ypač reikšmingas šioje kovoje buvo K. V. Banaičio straips- 
nis „Naujojoje Romuvoje“ — „Tema ir varijacijos“. Akcija turi pasi- 
sekimą, atsiranda pritarimo visuomenėje ir atitinkamose valdžios įs- 
taigose. Simfoniniai koncertai pasidaro nuolatiniu reiškiniu. Kurį lai- 
ką juos su V. Teatru ruošia Filarmonijos Draugija, kurios valdybon 
susibūrė mūsų žymiausi muzikai. Draugijos pirmininku išrenkamas Dr. 
Martynas Yčas. Kurį laiką Draugija išvysto žymią veiklą, reguliariai 
kas mėnesį ruošdama simfoninius koncertus. Operos orkestras tada pir- 
mąkart pradėtas jungti su radiofono orkestru. Vėliau koncertų ren- 


gimą perėmė pats teatras; paskutiniuoju laiku Valstybės Teatras kar- 
tais ruošia ir solistinius bei kamerinius koncertus. 1934—1935 m. se- 
zone nemažą sąjūdį sukėlė vadinamieji Vinco Kudirkos vardo orkes- 
tro koncertai. Šis orkestras buvo suorganizuotas A. Makačino, J. Karo- 
so, V. Motiekaičio ir L. Hofmeklerio pastangomis; jo branduolį suda- 
rė tada dar mažas V. Radiofono orkestras. Orkestro valdybai kurį lai- 
ką vadovavo K. V. Banaitis. Orkestras suruošė keliolika dieninių simfo- 
ninių koncertų sekmadieniais kino ,„Metropolitain“ salėje, pritraukda- 
mas didelį skaičių publikos. Nepaisant Šv. Ministerijos suteiktos para- 
mos, šie koncertai ilgainiui negalėjo išsilaikyti; jų sukeltas sąjūdis ta- 

čiau daug padarė simfoninės muzikos propagandai. Žlugus V. Kudirkos 
vardo orkestrui, viešus simfoninius koncertus tarpais savarankiškai 
rengia dabar jau iki normalios sudėties padidėjęs V. Radiofono orkes- 
tras. 

Nuo 1934 m. pradėjo Šv. Ministerijos knygų leidimo komisija spaus- 
dinti lietuvių kompozitorių kūrinius. Šio darbo pradžia buvo padaryta 
dar 1924 m., Dr. Bistrui ministeriaujant, kai dėl K. V. Banaičio rašyto 
Leipcigo studentų muzikų memorandumo buvo išleisti St. Šimkaus re- 
daguoti M. K. Čiurlionio fortepijono kūriniai. Toliau tas darbas ilgam 
laikui susto. Tik 1934 metais, inž. K. Šakeniui, o vėliau prof. J. Tonkū- 
nui, ministeriaujant, buvo išleistas pirmas pluoštas: po keletą St. 
Šimkaus, K. V. Banaičio ir VI. Jakubėno dainų. Per dvejus sekančius 
metus buvo leidžiami (iš dalies perspausdinami) tik St. Šimkaus kūri- 
niai. 1937 metais Vienos Universal — Edition leidykloj išleidžiami 
J. Gruodžio, V. Bacevičiaus, A. Kačanausko ir V. Jakubėno fortepijono 
smulkesni veikalai ir didelė K. V. Banaičio sonata violenčėlei ir forte- 
pijonui. 

Lietuviškų kūrinių spausdinimas — svarbaus kultūrinio darbo pra- 
džia, nes lietuviškų spausdintų kūrinių badas reiškiasi nuolat ir visur: 
neturi ką groti mūsų radiofonas, nėra kuo atstovauti ir propaganduoti 
mūsų muziką mūsų išeivijoje ir šiaip užsienyje. Dėl kūrinių perraši- 
nėjimo turi daug vargo ir mūsų instrumentiniai solistai ir dainininkai. 
Tenka tik apgailestauti, kad šis darbas pradėtas taip vėlai, kad kelioli- 
ka metų praėjo, kai tuo svarbiu reikalu niekas nebesirūpino. Dabartiniu 
laiku gaidų spausdinimo reikalai yra Šv. Ministerijos Knygų Leidimo 
Komisijos žinioje, kuriai pirmininkauja šv. viceministeris K. Masiliū- 
nas. Pažymėtinas aktyvus susidomėjimas ir parama, kurią teikia K. 
Masiliūnas muzikos meno reikalams. 


Labai svarbus, nors plačiai publikai nepastebimas, žygis — tai įsi- 
gijimas fonografo liaudies dainoms užrašinėti. Jau dabar Tautosakos 
Archyve yra užrašyta ir tuo būdu apsaugota nuo žuvimo arti šešių 
tūkstančių senoviškų liaudies melodijų; tarp jų — 5700 dainų ir apie 
pustrečio šimto sutartinių ir apsčiai šokių motyvų. Melodijų tvarky- 
mas yra pavestas Zenonui Slavinskui ir Jadvygai Čiurlionytei. 

Per paskutinius 5—6 metų žymų šuolį pirmyn padarė mūsų chorai. 
Šis kilimas prasidėjo kiek savotiškai: iš savotiškų varžybų oratorijas 
bestatant. Pradžią davė N. Martinonis, 1933 m. su centriniu Šaulių Są- 
jungos choru pastatydamas V. A. Mocarto „Reguiem“'; tolesni jo nuveik- 
ti darbai: J. Haendelio „Mesijas“ ir J. Haydno „Pasaulio sutvėrimas“. 

Šiek tiek vėliau Studentų Ateitininkų choras, A. Makačino davovauja- 
mas, pastatė per savo reguliariai rengiamas religines valandas T. Du- 
bois „Septynis Kristaus Žodžius“ ir didžiulį Verdžio ,„Reguiem“. Įgulos 
bažnyčios choras, J. Dambrausko vedamas, irgi pastatė keletą dvasiškų 
oratorijų (Lorenzo Perosi „Pasiją“ ir k.). Vėliau, 1936 m., naujai su- 
siorganizavęs Darbo Rūmų choras, irgi A. Makačino vadovaujamas, 
pastatė Saint - Saenso ,,„Tvaną“ ir Beethoveno Fantaziją chorui, orkes- 
trui ir fortepijonui. Šis oratorijomis užsidegimas davė daug naudos; mū- 
sų publika buvo supažindinta su pasauliniais šedevrais, kurie dar Kau- 
nui nebuvo pažįstami; mūsų choristai mėgėjai su dideliu patvarumu nu- 
galėjo statomų veikalų sunkumus, žymiai pakeldami savo techninius 
sugebėjimus. Kai kurie chorai net lyg išsispecializavo oratorijoms. 

Šis vien oratorinis kelias būtų tačiau kiek vienapusis: jis atitrauk- 
tų mūsų chorus nuo to, kas jiems turėtų ypatingai rūpėti — nuo liau- 
dies dainos, nuo gražaus smulkesnių mūsų kompozitorių kūrinių atliki- 
mo. Todėl malonu yra konstatuoti, kad ne visi chorai nuėjo vien orato- 
riniu keliu. V. D. Universiteto choras, Konrado Kavecko vedamas, gra- 
žiai kyla, ruošdamas reguliariai vad. Akademinius koncertus, skirtus 
specialiai studentijai; čia dalį programos atlieka pats choras, o dalį — 
pakviesti solistai. Universiteto choras su pasisekimu gastroliavo Ry- 
goje, Stockholme ir Pasaulinėje Paryžiaus parodoje. Aukštą atlikimo 
lygį parodė ir Klemo Griauzdės vedamas Centrinis Jaunalietuvių cho- 
ras, pasižymįs spalvingais niuansais. Jis daug koncertuoja Kaune ir 
ypač provincijoje, be to, jis laimėjo pasisekimą Baltijos kraštuose. Aukš- 
tą meno lygį rodo retkarčiais pasirodąs J. Štarkos vyrų choras. Prie 
bendro sąjūdžio prisidėjo ir iki dar neseniai J. Karoso vedamas „„Dai- 
nos“ Dr-jos choras ir retai, bet gražiai pasirodąs A. Kačanausko cho- 
ras. Nemažo aktingumo rodo ir Klaipėdos kraštas; čia 1933 m. buvo su- 
ruošta vietinių chorų dainų šventė. Čia didelis vaidmuo priklauso a. a. 
A. Vaičiūnui, A. Mikulskiui, J. Ilčiukui, J. Kačinskui, S. Sodeikai. Ir kiti 
provincijos miestai rodo gyvumą: čia choro kultūros kėlėjai dažniau- 
siai yra vietiniai gimnazijos mokytojai: Panevėžyje — M. Karka ir 
Paulauskas, Šiauliuose — J. Strolia ir Armonas, Tauragėje — Vacber- 
gas, Marijampolėje — J. Kamaitis (išleidęs dainų chorams), Telšiuose 
— Jasinauskas, Alytuje — Likerauskas, Biržuose — Linkevičius, Ro- 
kiškyje — Jovaiša ir k. Žymus provincijos chorų pakilimas paaiškėjo 
per geresnių chorų varžybas, surengtas ryšium su 1937 m. rajoninėmis 
dainų šventėmis. 

Bendrosios dainų šventės buvo suruoštos 1924, 1928 ir 1930 m. Kas 
dangi ypač trečiosios dainų šventės pasiektas lygis mūsų muzikų nepa- 

tenkino, tai sekančioji bendroji dainų šventė buvo atidėta į 1938 m. Da- 
bar jos rengimu rūpinasi Muzikų Draugijos Valdyba, kurios pirmininku 
yra N. Martinonis. Kaip atrodo, 1938 m. bendroji dainų šventė dar irgi 
negalės įvykti, dėl nepakankamo pasiruošimo ir dėl smarkiai padidėju- 
sių reikalavimų. 

Užtat su gražiu pasisekimu buvo 1937 m. rudenį suruoštos dvi ra- 
joninės dainų šventės Marijampolėje ir Panevėžyje. Jose dalyvavo 
maždaug po 1500 dainininkų; pasiektasis lygis buvo nelauktai geras. 
Keletą didesnių rajoninių švenčių numatoma suruošti ir jubiliejiniais 
1938 metais. 

Svarbus veiksnys muzikos kultūrai kelti yra muzikos dėstymas gim- 
nazijose. Turint galvoje, kad mūsų iš kaimo kilusi mokyklinė jaunuo- 
menė gali įgyti muzikos kultūros pradų tik mokykloje, nesant pas mus 
senų miesčionų su savo auklėjimo tradicijomis, — aišku kokios pa- 
zrindinės reikšmės turi tinkamas muzikos dėstymo sutvarkymas gimna- 
zijose. Čia yra įvykę daug sveikintinų dalykų. Programos sutvarkytos, 
labiau pritaikytos gyvenimui, mokytojų lygis nuolat keliamas. 1937 m. 
vasarą suruoštos gimnazijų chorų varžybos jau parodė gražių vaisių: 
chorų lygis ir bendra moksleivių muzikinė kultūra neabejotinai pakilę. 
Jaunųjų mokytojų tarpe iškyla aktingų darbuotojų pedagogijos sri- 
tyje; čia paminėtini Kauno gimnazijų mokytojai Juozas Banaitis, Jo- 
nas Švedas, Br. Budriūnas ir k. 

Mūsų opera, nors ir nebeturi tos pirmaujančios, išskirtinės padėties, 
kaip anksčiau, bet, vis dėlto, pasilieka ypač ryškus mūsų muzikos gyve- 
nimo reiškinys. Jos lygis laikosi vienodoje, jau anksčiau pasiektoje aukš- 
tumoje, tik visas kolektyvas vis labiau įgyja savo veidą, gilesnį susigy- 
venimą. Orkestras dabar turi per 60 žm.; tuo yra pasiekta vad. triguba 
sudėtis, leidžianti atlikti beveik visus operinius ir simfoninius kūrinius. 
Per simfoninius koncertus stygininkų grupė sustiprinama radiofono or- 
kestru. Operos orkestro kokybė nėra visiškai išlyginta (atskirų muzikų 
lygis nevienodas), bet paskutiniais laikais aiškiai gerėja. Kiek pasi- 
tempęs mūsų orkestras jau gali visai pakenčiamai atlikti ir techniškai 
sunkesnius dalykus bei duoti gražius niuansus. Šalia senesnių dirigen- 
tų, M. Bukšos ir J. Tallat-Kelpšos ir laikinai išvykusio dirbti į Angliją 
L. Hofmeklerio, iškilo jaunos, gabios jėgos — Vytautas Marijošius, 
jau dirigavęs eilę operų, o dabar studijuojąs Prahoje, ir Jonas Pakalnis, 
fleitos koncertmeisteris, kol kas pasirodęs baletuose ir simfoniniame 
koncerte. Iš savųjų režisierių, mirus, nors ir ne lietuviui, bet su mūsų te- 
atru stipriai susigyvenusiam T. Pavlovskiui, turime gabiai pasirodžiusį 
daugelyje operų Petrą Oleką (anksčiau būdingas dainininkas bosas). 
Paskutiniuoju laiku aiškių gabumų parodė šioje srityje ir Stasys Dau- 

tartas. Dekoratyvinio meno srityje šalia užsipelniusių jėgų, kaip M. 
Dobužinskis ir A. Galdikas, iškilo ir visa eilė jaunų pajėgų; iš jų pir- 
miausia minėtinas originalus, egzotiškai mistinės krypties Liudas 
Truikys. Atsirado ir gausus jaunų dainininkų prieauglis; jų žymus dau- 
gumas išėjo iš Kauno Konservatorijos, kaip A. Kučingis, J. Nauragis, 
E. Kardelienė, J. Mažeika, K. Orentas, V. Radzevičiūtė-Amonienė, A. 
Zaniauskaitė, E. Kalvaitytė St. Bacevičius; iš senesniųjų — J. Vence- 
vičaitė. Daugiausia Italijoje studijavo: St. Santvaras, J. Augaitytė, J. 
Sprindys, a. a. J. Podėnaitė. Klaipėdos ir Kauno konservatorijos — A. 
Dambrauskaitė; Vokietijoje studijavo — Gr. Matulaitytė, Paryžiuje — 
M. Lipčienė. Operos chorą, kuris irgi palaiko savo aukštą lygį, vis te- 
beveda J. Štarka. Pastatymų: premjerų ir atnaujinimų kasmet duoda- 
ma po 2—3. Sprendžiant pagal ligšiolinę praktiką, atrodo, kad tiek mū- 
sų visuomenei, tiek teatro kolektyvui yra artimesnės itališkos, prancū- 
ziškos ir rusiškos operos; kol kas tolimesnės yra vokiškos. Mūsų vi- 
suomenė operą tebemėgsta; palyginus su Kauno gyventojų skaičiumi, 
mūsų operos lankytojų kontingentas yra gan imponuojąs. Malonu 
konstatuoti, kad per kelioliką metų mūsų publikos skonis šiek tiek išsi- 
vystė: jei pradžioje buvo orjentuojamasi išskirtinai į „,„Traviatą“ ar „Ri- 
goletto“, tai dabar ir tokios rimtos operos, kaip „Borisas Godunovas“, 
„Pakalnė“ ar „,Kitežas“ jau suranda sau, nors ir ne per didelį, bet pas- 


tovų gerbėjų būrelį. 


Kauno Konservatorija 1933 m. gavo visas aukštosios mokyklos tei- 
ses. Jau ir anksčiau joje dėstymas ėjo pagal konservatorijos programą. 
Konservatorija išsivystė iš J. Naujalio 1919 m. įsteigtos muzikos mo- 
kyklos; ją suvalstybinus, jos direktorium buvo kurį laiką J. Tallat - 
Kelpša, vėliau, iki 1927 m., — prof. J. Naujalis, 1927 — 1937 m. prof. 
J. Gruodis ir nuo 1937 m. — prof. K. V. Banaitis. Konservatorijoje iš- 
simokslino žymi dalis dabartinių operos solistų; dalis operos orkestro 
ir daugumas radiofono orkestro — Kauno konservatorijos absolven- 
tai ar mokiniai. Dabartiniu laiku Konservatorijos auklėtinių skaičius 
svyruoja tarp 220— 240; mokytojų yra 33; atstovaujamos visos įpras- 
tos specialybės, išskyrus dirigavimą (šį klasė irgi numatoma steigti). 


Likvidavus St. Šimkaus įsteigtąją Klaipėdos Konservatoriją, Klai- 
pėdoje buvo palikta nedidelė muz. mokykla, kurios direktorium buvo 
prof. Ignas Prialgauskas. Nuo 1937 m. šios mokyklos direktorium pa- 
skirtas J. Karosas. Paminėtina dar: Liaudies Konservatorija, kuriai 
vadovauja E. Stanek-Laumenskienė, ir Herbek-Hansenienės fortepijono 
studija, iš kurios išėjo gabių jaunų pianisčių. Kurį laiką veikė jau ir 

prieškariniais laikais Kaune buvusi Ippo-Gechtmano priv. muzikos mo- 
kykla, 

Kauno Radiofono orkestras jau turi 44 žm. Nors ne visų jo narių ko- 
kybė yra patenkinama, bet jau dabar šis nuolat gerėjąs kolektyvas 
apima įprastą mažesnę (dvigubą) simfoninę sudėtį. Radiofono pirmas 
organizatorius buvo P. Babickas; dabartinis direktorius — J. Bieliūnas, 
anksčiau buvo A. Sutkus. Orkestro dirigentai; B. Dvarionas, koncert- 
meisteris VI. Motiekaitis; anksčiau buvo J. Karosas. Nuolatinė pianistė 
— N. Dukstulskaitė, violončelistas — S. Frumkinas. 

Tenka pripažinti, kad išaugusiame Kaune trys meno įstaigos dar te- 
beturi sunkumų dėl patalpų. Konservatorija vis dar tebevargsta nehi- 
gieniškoje ir ankštoje patalpoje (nauji rūmai jau numatoma statyti); 
radiofonas vis dar tebesinaudoja silpna, net Lietuvos užkampius blogai 
pasiekiančia stotimi, o Valst. Teatrui irgi ne į sveikatą išeiną operos, 
dramos ir baleto gyvenimas vienuose rūmuose. Tikėsime, kad tolesnia- 
me mūsų nepriklausomo gyvenimo periode šios spragos bus tinkamai 


užpildytos. 


Iš koncertuojančių solistų galime paminėti: pianistai V. Bacevičius, 
B. Dvarionas (kuris yra, be to, parašęs baletą Piršlybos“), E. Juoda- 
kytė-Leonienė, A. Smilgaitė-Dvarionienė; iš jaunesniųjų — E. Ara- 
nauskaitė, St, Smilgevičius, B. Nasvytytė-Smetonienė. Vargonininkai 
iš vyresnės kartos: A. Kačanauskas; iš jaunųjų — K. Kaveckas, Z. No- 
meika, J. Žukas ir Z. Aleksandravičius, Smuikininkai: VI. Motiekaitis, 
A. Strazdaitė, Juodelis. Violončelistas — S. Saulevičius. Iš Kaune pas- 
toviai gyvenančių svetimšalių paminėtinos ryškios jėgos, kaip pianis- 
tas mūsų konservatorijos profesorius Vladimiras Ružickis, operos vio- 
lončėlės koncertmeisteris dr. P. Berkovičius ir operos smuiko koncert- 
meisteris R. Stenderis. Koncertinis dainavimas, kaip savarankiškas me- 
nas, pas mus ne per daug klesti; žymi dalis mūsų dainininkų savo kon- 
certų visai nerengia, o koncertuoja tik atsitiktinai. Savo dainavimo va- 
karus yra davę (imant paskutinį laikotarpį) V. Jonuškaitė (sistemin- 
gai), Gr. Matulaitytė, St. Dievaitytė, P. Kaupelytė, A. Binkevičiūtė, pas- 
kutiniu laiku — VI. Grigaitienė. Šiaip bendruose koncertuose dalyvauja 
kuone visi operos solistai: J. Augaitytė, St. Santvaras, A. Kučingis ir kt. 


Savos muzikinės lektūros bei vadovėlių gausumu kol kas negalime 
pasigirti; čia galima kaltinti mūsų muzikus apsileidimu; tačiau ir jie 
turi savo pasiteisinimų: visapusiškai išlavintų, ne tik savo specialybę, 
bet ir plunksną valdančių mūsų muzikų kontingentas labai mažas; tie 
patys yra užimti įvairiais tiesioginiais darbais bei tarnybomis. Iš viso 

yra neigiamas reiškinys, kad kurti gabūs žmonės priversti užsi- 
imti administratyviniais ar publicistiniais darbais ir tuo yra atitraukia- 
mi nuo kūrybinio darbo. Neteisingas darbo padalijimas bei per didelis 
apkrovimas yra priežastis, kad mūsų muzikai, palyginti, nedaug para- 
šė stambių kūrinių, kaip operų, oratorijų, simfonijų. Iki šiol ilgesnį lai- 
ką negalėjo išsilaikyti ir nė vienas muzikos žurnalas, nors bandymų būta 
nemaža. Prieš karą ėjo „Vargonininkas“, J. Naujalio redaguojamas; 
per karą St. Šimkus Amerikoje leido ,,Muziką“, vėliau tas žurnalas, kaip 
J. Žilevičiaus įsteigto ,„Muzikos Meno“ tęsinys, buvo St. Šimkaus lei- 
džiamas Klaipėdoje. Ilgesnį laiką ėjo J. Budriūno redaguojami ,„Muzi- 
kos Barai“. Keletas įdomių numerių pasirodė ir V. Bacevičiaus leidžia- 
mo žurnalo „Muzika ir Teatras“. 1937 m. pasirodė A. Makačino reda- 
guojamas „Mūsų Menas“; Lietuvos Muzikų Draugija 1938 m. atnaujino 
„Muzikos Barus“. Iš atskirų leidinių apie muzikos klausimus minėtini: 
prieš karą, kaip priedas prie S. Čiurlionienės veikalo „Lietuvoje“, M. K. 
Čiurlionio — „Apie muziką“; Kun. A. Sabaliausko apie rytiečių lietuvių 
muziką, 1919 m. J. Tumo-Vaižganto rūpesčiu per „Švyturio“ b-vę išleis- 
tas Vilniuje K. V. Banaičio rašinys — „Lietuvių dainų ir muzikos rei- 
kalu“. Amerikoje J. Žilevičius išleido monografiją apie Č. Sasnauską; 
Lietuvoje buvo išleista Kipro Petrausko jubiliejaus proga monografija 
apie jubiliatą su Balio Sruogos ir Viktoro Žadeikos straipsniais. 1937 
m. išėjo idomus Z. Slavinsko darbas: Lietuvių kanklės (atspausta iš 
„Tautosakos darbų“; su anglišką teksto santrauka). 

Pirmieji laisvoje Lietuvoje muzikos kritikai buvo K. V. Banaitis 
ir V. Žadeika. Toliau, nuo 1927 m. „Lietuvos Aido“ kritiku buvo Jonas 
Bendorius (gim. 1889 m.), baigęs mokslus Varšuvoje ir Leipcige; jo pir- 
mieji muzikinės publicistikos darbai datuoti dar 1905 m. Bendoriaus 
skoningos liaudies dainų harmonizacijos buvo populiarios dar prieš ka- 
rą; jos vėliau išleistos kaip atskiras leidinys ,,„Beauštanti aušrelė“; mi- 
nėtinas dar nuotaikingas Bendoriaus „Tėve mūsų“. J. Bendoriui, kaip 
kritikui, teko atsakingos pareigos; tarp kitko jis „įvedė“ į viešumą ke- 
letą mūsų kompozitorių, per jų debiutus ar pirmus jų naujų veikalų pa- 
sirodymus, nustatydamas griežtą vertinimo kriterijų ir nevengdamas 
pasakyti tiesos. Pasidaręs konservatorijos inspektoriumi, jis kiek nuto- 
lo nuo kritiko darbo. Nuo 1932 m. „Lietuvos Aido“ kritiko pareigas 
eina VI. Jakubėnas. Iš muzikų, kaip kritikų, minėtinas Bazilikos vargo- 
nininkas ir V. D. Universiteto choro vedėjas, rašas „XX amžiuje“ ir 
„Židinyje“, Konradas Kaveckas, ir gimnazijos bei konservatorijos mo- 
kytojas J. Švedas, rašąs „Naujojoje Romuvoje“, ,,Jaunojoje Kartoje“ ir 
k. „Lietuvos Žiniose“ muzikos kritikas eilė metų rašo jų redaktorius 

J. Kardelis, „XX amžiuje“ — literatūrininkas J. Ambrazevičius. Kaip 
operos reikalų kritikės „Lietuvos Aide“ yra pasireiškusios Valavičaitė, 
A. Binkevičiūtė, A. Nezabitauskaitė - Galaunienė. 

Mūsų muzikos gyvenime daug jau pasiekta, daug dar lieka pasiekti. 
Vieno straipsnio ribose sunku išsemti visą, kas yra įvykę muzikos srity- 
je, bet jau galima padaryti kai kurias išvadas. Mes esame dabar arčiau 
prie tikrojo, iš vietinių sąlygų išplaukiančio, kelio, negu prieš 20 metų; 
bet ir dabar tik iš lėto, per klaidas ir patyrimus surandame save. Daug 
kliūčių sudaro mūsų visuomenės netradicingumas, jaunuomenės nepri- 
pratimas prie muzikos: rimtame koncerte pas mus yra publikos pilnas 
parteris, o tušti balkonai ir galerija, tuo tarpu studentų pilni kinai ir 
barai. Tačiau muziką mėgstančios publikos kiekis nuolat auga, muzikos 
kultūra iš lėto, bet nuolat sklinda. Tikras muzikos kultūros kilimas yra 
tačiau galimas, tik jei glaudžiai ir patvariai bendradarbiaus visi; meni- 
ninkai, visuomenė ir vyriausybė. Mažo krašto sąlygomis menas negali 
tarpti be valstybės paramos; tačiau jis negali plėtotis, jei meno nemėgs 
pati visuomenė — ypač jos intelektualinė dalix: valdininkai, studentai, 
moksleiviai. Tik visiems muziką (o ne tik vien operą) mėgstant ir re- 
miant, bus galima ant mūsų turtingų liaudies melodijų pagrindo pasta- 
tyti gražų, harmoningą kultūrinės muzikos pastatą. Pragarsėjusi liau- 
dies dainų šalis turi pateisinti savo vardą ir tapti aukštos ir savitos 
muzikos kultūros šalimi. 

ARCHITEKTŪROS IR URBANIZMO PAŽANGA 
ATGIJUSIOJE LIETUVOJE 


Inž. Algirdas Šalkauskis 


1. Pokarinis stovis. 2. Atgijusios Lietuvos naujieji reika- 
lavimai. 3. Architektų kadro ugdymas. 4. Vyriausios Lie- 
tuvos architektūros kryptys. 5. Dabartiniai architektų sieki- 
mai. 6. Urbanizmas. 7. Darbo rezultatai. 8. Artimos ateities 
veikla 9. Išvada. 


1. Praūžus pasauliniam karui, atgijusioji dabartinių ribų Lietuva 
gavo liūdną architektūrinį palikimą. Tik kai kurios bažnyčios ir dvarų 
pastatai užsilikę dar iš senesnių laikų išsiskyrė iš bendros pilkos tro- 
besių masės savo formos valia, sumanymų drąsa ir estetiškai tobulu 
pavidalu. Nuo visų likusių pastatų dvelkė, geriausiu atveju, beviltiška 
apatija arba dažniausiai jų statytojų nesugebėjimas, kurių rankose 
inirtinė statybos medžiaga nesugebėjo prabilti gyva architektonine 
forma. Bet tas pasidaro aišku, kai prisimename prieškarinius laikus, 
kada Lietuvoje architektų bemaž visai nebuvo. Trobesius projektuo- 
davo kartais rusų inžinieriai, kurie, nors nearchitektai būdami, dažnai 
vis dėlto turėjo statybos teises. Dažniausiai projektuodavo technikai, 
dešimtininkai ir šiaip kas, kas po popierių tušą vedžioti mokėjo. Bet ir 
tokių žmonių maža buvo, nes mokslas buvo sunkiai prieinamas, ypač 
techninis. Apskritai, rusams nerūpėjo kelti kultūrinis Lietuvos lygis. 


Architektūrą globoti iš pareigos turėjo gubernijos inžinierius. Gu- 
bernijos, tačiau, anuomet buvo tokios didelės, kad inžinierius vos su- 
skubdavo atlikti bėgiamąjį administracinį darbą ir tai tik savo kabi- 
nete. Net bendrais bruožais prižiūrėti augančius miestus ir miestelius 
jis fiziškai neįgalėjo. Net higienine tvarkymo sritimi niekas nesirū- 
pino: vandentiekis, kanalizacija, geri grindiniai ir švarūs kiemai buvo 
milijoninių miestų privilegija. Tad suprantama, kad mūsų miestai tei- 
kė klaikų netvarkos ir atsitiktinumo vaizdą. 

2. Naujai susikūrusi Lietuva pasijuto netilpstanti nei fiziškai, nei 
kultūriškai tokiuose miestuose. Pakitėjo gyvenimas, pakitėjo reikala- 
vimai, reikėjo skubiai statyti ligonines, mokyklas, ministerijas, karei- 
vines ir t. t., tačiau žmonių, sugebančių dirbti tą darbą, visoje Lietu- 
voje buvo vos keletas. Jie atsidėję dirba ir ruošia sau pavaduotojus. 


3. Naujai susikūręs Lietuvos Universitetas ir Technikos Mokykla 
skubiai ruošia jaunuosius specialistus. Dalis jaunuomenės vyksta į 
užsienį architektūros mokslų eiti. Ir štai jau 1926— 1927 metais jauni 
architektai griebiasi darbo. Pradžioje tas darbas nėra darnus dėl įvai- 
rių aplinkybių. Per maža buvo krašte įgudusių specialistų, kurie savo 
pavyzdžiu ar patarimu galėtų sutrumpinti ieškančiai architektoninės 
teisybės jaunajai architektų kartai kelią prie tikslo. Kita vertus, jauni 
architektai atsinešė iš savo mokyklų įvairių architektoninių krypčių, 
kurios kliudė išvystyti bendrą, vieningą architektūrinę veiklą. 


4, Viena architektų grupė laikosi labiau eklektinių architektoninių 
principų, — tai daugiausia Lietuvos Universiteto, iš dalies Italijos ir 
net Prancūzijos mokyklų auklėtiniai. Ši gausiausia architektų grupė, 
labiau linkus į sentimentalią architektūrą, nevengia ornamento 
ir šiaip dekoracijų ir visur daugiau randa pritarimo, nes, būdama emo- 
cionalinės kilmės, labiau suprantama plačiajai visuomenei, kaip kita 
mažesnioji grupė, olandiškai vokiškos neoklasinės krypties. Ši grupė 
savo kūryboje labiau vadovaujasi intelektu, yra sausesnė ir mažiau 
mėgiama plačios visuomenės. Tačiau dėl palinkimo į architektūros 
racionalizaciją, o taip pat dėl susidomėjimo urbanistiniais klausimais, 
ši kryptis randa vis daugiau pritarimo specialistų tarpe. Štai dvi vy- 
riausios dabartinės mūsų architektų grupės, nekalbant apie tuos, kurie 
nesuskubo ar, apskritai, nenori susidaryti aiškias pažiūras į architek- 
tūros uždavinius. 


0. O dėl architektūros ugdymo galima konstatuoti, kad jį kelia 
atskiri žymesni architektai, architektų profesinė organizacija ir vado- 
vaujantieji valdžios ir savivaldybės statybos organai. 

Jaučiama, kad dabartiniu metu pas mus vyrauja pastangos pasiekti 
sveiką, ekonomišlią, modernią konstrukciją, derinantis prie krašto 
kuklios ekonominės būklės. Sykiu tai konstrukcijai stengiamasi duoti 
kuklų estetišką pavidalą. 

Šioje vietoje bus ne pro šalį pažymėti, kad architektų tarpe žodis 
„modernus“ nesiriša su tiesių ar gaubtų linijų fasadais ar kokiu kitu 
savo erdvinėms idėjoms reikšti būdu, kaip tai dažnai suprantama nc- 

specialistų. Anaiptol, modernus pastatas suprantamas toks, kuris at- 
sako dabartinio civilizuoto ir kultūringo žmogaus reikalavimams nepri- 
klausomai nuo formos. 


6. Pastaruoju laiku dirbamas itin reikšmingas darbas, būtent: spe- 
cialistai ir tos srities darbuotojai, kad ir nespecialistai, įsisąmonina 
urbanistinius uždavinius, kurie apima technines, ekonomines, sociali- 
nes, higienines ir estetines miesto gyvenimo sritis. 


7. Čia trumpais žodžiais pavaizduota architektūros raida Lietuvoje 
per paskutinius 20 metų davė jau apčiuopiamų teigiamų rezultatų. At- 
gijusi Lietuva pastatė architektūrai daug didesnių už ankstybesnius 
kultūrinių ir meninių reikalavimų ir išugdė didoką architektų kadrą. 
Jie kurdami išpopuliarino architektūros reikalus tiek, kad jau retas 
mūsų inteligentas visai tais klausimais nesidomi, o dargi vienas kitas 
aktyviai juos remia. Tas faktorius yra labai svarbus, nes be visuomenės 
pritarimo architektams neįmanoma įvykdyti, kad ir geriausio, suma- 
nymo. 


To pritarimo dėka Kaune ir provincijoje turime jau nemaža moder- 
nių trobesių, kurie yra techniškai ir estetiškai gerai pastatyti ir įrengti; 
mūsų stambesni miestai aprūpinami vandentiekiu ir kanalizacija, o tai 
žymiai pagerins miestų sanitarinę padėtį, daugelyje vietų miestuose 
lygiai išgrindžiamos gatvės, kad nedulkėtų ir kad patogesnis ir grei- 
tesnis būtų susisiekimas; pagražinimui ir apsaugai nuo dulkių keliai, 
gatvės, sodeliai ir kiti žali plotai apsodinami medžiais; pasenusios ir 
sveikatai pavojingos lūšnos griaunamos, kad jų vietoje atsistotų ge- 
resni trobesiai. Reikia pažymėti, kad statybos organams Lietuvoje 
įstatymu duota teisė tokias lūšnas administraciniu keliu griauti. Kiek 
šio straipsnio autoriui yra žinoma, tokių plačių teisių šiuo požiūriu 
joks kitas kraštas Europoje neturi. Tad reikia priskaityti tą teisę prie 
statybą tvarkančių organų laimėjimų. 

Nemažai padaryta ir pramonės statybos tvarkymo srityje, nusta- 
tant naujas taisykles fabrikams ir dirbtuvėms įrengti ir laikyti. Tos 
taisyklės laiduoja dirbančių žmonių saugumą, teikia jiems reikalingo 
patogumo (valgyklų, prausyklų ir t. t. įrengimai) ir gerina jų būvį. 
Tad tos taisyklės irgi prisideda iš dalies prie urbanistinių problemų 
sprendimo. Panašią įtaką turi išleistosios taisyklės kinoteatrams 
įrengti ir laikyti. 

Mūsų krašto vaizdą nepaprastai gražina savivaldybių propaganda 
dažyti gontų stogus ir šiaip medinius pastatus bei tvoras švediškais 


261 


dažais, derinti tvorų formą ir aukštį, tinkuoti senus pairusius mūrus 
irt. it. 

Atsakančios įstaigos energingai kelia žemės ūkio statybos kultū- 
rinį lygį. Jie skatina ūkininkus kultūringai ir gražiai kurtis, duoda 
nemokamai ūkių apstatymų ir šiaip atskirų trobesių projektus ir su- 
teikia paskolas ir pašalpas ūkininkams, kurie pagal jų projektus sta- 
tosi. 


Jau dažnai Lietuvoje keliaudamas pastebi gražiai pastatytų ir gy- 
vomis spalvomis nudažytų sodybų, kurios atgaivina dažnai pilką mūsų 
klimato gamtą. 


8. Tačiau iš pagrindų pakeis mūsų miestų vaizdą į gerąją pusę urba- 
nistiniai darbai, prie kurių jau dabar rūpestingai ruošiamasi. Daromos 
miestų ir miestelių tikslios geodezinės nuotraukos, kad jomis galėtų 
pasinaudoti architektai urbanistai, netolimoje ateityje spręsdami 
klausimus, kaip turėtų būti tvarkomos esančios miesto dalys; kaip tu- 
rėtų planingai miestai plėstis; kaip reikalinga gatves patiesinti, nau- 
jas išvesti, nereikalingas uždaryti; kaip gatvių bei aikščių erdvė turėtų 
būti tvarkoma, kad sudarytų menišką visumą. Bus nustatyta prekybos, 
pramonės, gyvenamieji ir žalių plotų, tai yra sodnų ir parkų, rajonai, 
o taip pat intelektualinio gyventojų bendravimo bei sporto centrai. Ly- 
giagrečiai bus išspręsti socialinio aprūpinimo klausimai ir ryšium su 
tuo kolonijų darbininkams, valdininkams, nepasiturintiems inteligen- 
tams ir t. t. steigimo problemos. Kada tie ir daugelis dar kitų urbanis- 
tinių klausimų bus išspręsti ir bus sudaryta darni sistema, tai jos nuo- 
sekliai bus laikomasi. Tada tik galėsime tikėtis gražių architektų pa- 
stangų rezultatų. 


O dabar, kada mūsų miestai neturi vienos vadovaujamos minties — 
idėjos, tai mūsų šių dienų pastatai, kad ir geriausieji, stovi svetimi ša- 
lia viens kito, daro atsitiktinumo įspūdį, o aikščių, gatvių ar sodelių 
erdvinė idėja nejungia jų į darnią menišką kompoziciją. Kad iki 
šiol tokie planai nesudaryti, tai tuo negalima kaltinti statybos orga- 
nų ir negalima prikišti jiems neveiklumo. Miestų tvarkymas trunka 
šimtmečius, tad 20 metų nėra ilgas terminas miestų istorijoje. Darbas 
yra sunkus ir reikalauja nemažų lėšų. Net dabar vykdomas paruošia- 
masis darbas, būtent tikslių geodezinių nuotraukų gaminimas, dauge- 
liui miestų yra finansiškai nepakeliamas. Be to, šiame darbe dažnai 
turima didelių teisinių sunkybių. Tvarkant miestą, bemaž neįmanoma 
išvengti mažesnės ar didesnės intervencijos į atskirų savininkų nuosa- 

vybės teisę. Kaip tai sunku, galima vaizduotis prisiminus, kad mūsų 


idėja. Ir artimiausioje ateityje toje srityje miestus tvarką organai tu- 
rės daug sunkybių, nes mūsų juridinis pasaulis nelinkęs daryti šioje 
srityje jokių nuolaidų. Pagaliau, kad urbanistinė sritis dar, palyginti, 
atsilikusi, galima pateisinti ta aplinkybe, kad apskritai pradžioje archi- 
tektų urbanistų maža tebuvo. Kita vertus, visuomenė turėjo turėti 
laiko pribręsti ir pritarti tam darbui. 

9. Atrodo, kad per tuos 20 metų Lietuva iš tikro šiems darbams 
pribrendo, ir tai jau yra taip trumpam laikotarpiui pakankama pa- 
žanga. 

ŠVIETIMAS 


MŪSŲ LAIMĖJIMAI ŠVIETIMO DIRVOJE 


P. Papečkys 


I. SVETIMŲJŲ PALIKIMAS 


Kad geriau galėtume apžvelgti mūsų laimėjimus per 20 nepriklauso- 
mo gyvenimo metų, turime atsigręžti kiek į praeitį ir susipažinti su tuo 
palikimu, kurį šioje srityje paveldėjome iš svetimųjų. 

Kalbant apie svetimųjų švietimo darbą Lietuvoje, pirmiausia reikia 
pabrėžti, kad jiems niekad nerūpėjo tikrieji tautos auklėjimo uždavi- 
niai, kurių realizavimo mes siekiame šiandien. Dėl to lengvai suprasime 
tą švietimo politiką, kurią rusai suskato varyti ypačiai po 1563 metų. 
Ją gražiai apibūdina pačių rusų paskleistas posakis, kad griežtas švie- 
timas turi baigti tatai, ką pradėjo aštrus durtuvas. Šiais sumetimais ru- 
sai ėmė sparčiai uždarinėti senąsias mokyklas, įsteigtas dar Lietuvos 
Lenkijos Edukacinės Komisijos, ir parapines bei dvarų mokyklas, atsi- 
radusias privačia iniciatyva. Jų vietoj buvo steigiamos rusiškosios, skir- 
tos rusinimo ir pravoslavinimo tikslams. Šiuo žygiu buvo labai sutruk- 
dytas švietimo darbas Lietuvoje, nes senųjų mokyklų skaičius, kaip a- 
niems laikams, buvo gana didelis. Vyskupo Valančiaus statistika, 1853 
metais Kauno gubernijoje būta 197 mokyklų su 5910 mokinių.!) Kad 
ir neaukšta buvo šiose mokyklose darbo kokybė, — tulose iš jų, anot 
Valančiaus, nebuvo mokoma net rašyti ir skaityti rankos raštą, — vis 
dėlto jų nuopelnai švietimo darbe buvo ryškiai jaučiami: mokančių ra- 
šyti ir skaityti Žemaičių vyskupijoje buvo žymiai daugiau, negu kito- 
se vietose. 

Dar labiau tautos švietimąsi suvaržė spaudos draudimas, prievartos 
būdu siekęs sustabdyti savitą tautinės kultūros augimą, kad jos vietoj 
lengviau galėtų skiepyti svetimąją. Įsigalėjusiai priespaudai apeiti vys- 
kupo Valančiaus ir kitų ano meto šviesuolių sumanumu atsirado kontra- 





1) Dr. J. Matusas, Lietuvių rusinimas per pradžios mokyklas, psl. 19. 

tlakcinė lietuviška knyga ir namų mokytojas „daraktorius“ kartu su 
dailininko P. Rimšos pavaizduotąja simboliška „Lietuvos Mokykla 
1864-1904 m.“ Rusiškai mokyklai su menkai išlavintu ir žemos doros 
rusų mokytoju buvo gaivališkai žmonių pasipriešinta, lygiai kaip graž- 
danka atspaustai knygai, siekiančiai to paties tikslo. 


Priešinimasis rusų užmačioms buvo lygiai atkaklus tiek pradžios, 
tie vidurinėse mokyklose. Tai patvirtina A. Smetonos ir J. Tūbelio pro- 
testas prieš rusiškąją maldą Mintaujos gimnazijoje. 


Kitaip reikalai virto po 1905 m. Revoliucinis sąjūdis atpalaidavo des- 
potizmo varžtus ir Lietuvoje. Pajutę daugiau laisvės, žmonės daug kur 
išvaikė atėjūnus rusus mokytojus, į jų vietas kviesdamiesi savuosius, 
iki tol išblaškytus plačioje rusų imperijoje, nes savame krašte jie vie- 
tų negaudavo. Sustiprėjusi valdžios reakcija apie 1907 - 10 m. netesėjo 
kai kurių pažadų, duotų 1904-5 m., betgi nedrįso grįžti ir prie anksty- 
vesnio režimo, kurio žalingumas jai pačiai buvo akivaizdus. Kad ir pa- 
mažu, vis daugiau teisių ir vietos rusiškoje mokykloje įgavo lietuvių 
kalba ir lietuvis mokytojas, ypačiai Suvalkų krašte. Prieš pat karą ir 
mokyklų tinklas jau buvo tiek tankus, jog galėjo patenkinti norinčiųjų 
savo vaikus mokyti gyventojų reikalus. Šalia valstybinių mokyklų at- 
sirado gerokas skaičius ir privatinių, įsteigtų daugiausia „Saulės“ drau- 
gijos ir atskirų asmenų. Lietuvos Centrinio Statistikos Biuro duomeni- 
mis, 1913 m. dabartiniame laisvosios Lietuvos plote (be Klaipėdos kra- 
što) buvo 875 pradinės mokyklos su 1.022 mokytojais ir 51.221 moki- 
niais.!) Nemaža buvo pristeigta ir viduriniųjų mokyklų (gimnazijų ir 
progimnazijų), kurių bendras skaičius su privatinėmis siekė 37. Jose 
dirbo 436 mokytojai. 


Kilus D. karui, pradinės mokyklos užsidarė, nes daugelis mokytojų 
išvyko į Rusijos gilumą drauge su besitraukiančia rusų kariuomene. 
Vidurinės mokyklos evakuavosi, pasiimdamos kartu ir dalį mokinių. 
Vokiečių okupacijos metu pirmoji mokyklų steigimu susirūpino ,„Sau- 
lės“ draugija, dar 1915 m. atidariusi kelias pradžios mokyklas ir gimna- 
ziją Kaune. Naujieji krašto šeimininkai vokiečiai tik 1916-17 m. ėmėsi 
kiek organizuoti švietimą, steigdami pradžios mokyklas ir ragindami 
gyventojus į jas leisti savo vaikus. Kiek yra buvę mokyklų, mokytojų 


1) Pirmasis Nepriklausomos Lietuvos Dešimtmetis, psl. 308. 

Mokykla Valstybės Prezidento tėviškėje Užulėnyje 


ir mokinių 1918 m. gale, tikslių žinių nėra. 1918 m. balandžio mėn., vo- 
kiečių okupacinės valdžios pranešimu, šiaurės Lietuvoje (su Vilniaus 
kraštu ir miestu) būta 932 pradinių mokyklų su 76.000 mokinių. Vokie- 
čių okupacijos metu lietuvių privačia iniciatyva buvo įsisteigusios 8 
gimnazijos ir 11 progimnazijų. 


Toks, galima sakyti, buvo dvasinis palikimas, kurį rado besikurian- 
ti valstybė. Visa, ką šioje srityje čia paveldėjome gero, buvo mūsų pa- 
čių sukurta labai sunkiomis sąlygomis. 


Dar mažiau gavome iš svetimųjų materialinio palikimo,skirto švie- 
timo reikalams. Tiek rusams, tiek vokiečiams, valdžiusiems mūsų šalį, 
rūpėjo pirmiausia kuo daugiausia iščiulpti iš jos materialinių gėrybių 
ir kuo mažiausiai jų grąžinti vienokiu ar kitokiu būdu. Dėl to ir mokyk- 
los reta teturėjo savas tinkamas patalpas, mokslo priemonių ir kitokių 
reikmenų. Tš viso laisvosios Lietuvos plote tebuvo apie 360 pradinių mo- 
kyklų ir 5 gimnazijų savi namai. Visos kitos kampininkavo nuomuoja- 
mose patalpose, menkai pritaikytose mokyklos reikalui. 

II. KAS MŪSŲ PAČIŲ PADARYTA 


1. Pradinis mokslas 


Mokyklų organizacija. Susikūrusi Lietuvos vyriausybė, kad ir rado 
krašte keletą veikiančių mokyklų, bet jokios jų organizacijos nebuvo, 
Viskas reikėjo pradėti iš naujo. Pirmiausia susirūpinta sudaryti vieto- 
se tam tikrus organus, kurie galėtų tvarkyti švietimo reikalus. Tuome- 
tinis Švietimo Ministerijos valdytojas Jonas Yčas, nesant kitokių susi- 
žinojimo priemonių, per spaudą kreipėsi į žinomus Švietimo Ministerijai 
asmenis, kviesdamas juos būti Švietimo Ministerijos įgaliotiniais. Kar- 
tu buvo paskelbta instrukcija, kuri nurodė jų darbo kryptį, nusakė tei- 
ses ir pareigas. Pats svarbiausias tokių įgaliotinių uždavinys buvo ir 
parūpinti mokyklai ir mokytojui reikalingų lėšų. Taip pat jie turėjo 
suteikti Švietimo Ministerijai apie mokyklas reikalingų statistikos ži- 
nių. 

Mokyklų reikalams aptarti 1918 m. Kalėdų atostogų metu buvo su. 
kviesta Vilniuje Švietimo Ministerijos įgaliotinių ir mokytojų atstovų 
konferencija, kuri padarė eilę nutarimų mokyklų programų, adminis- 
travimo ir kitais klausimais. Tais nutarimais mokyklų darbo tvarkyme 
daug teisių buvo suteikta mokytojams ir savivaldybėms. Apskričių 
centruose prie savivaldybių buvo steigiamos vadinamosios švietimo ir 
kultūros komisijos, kurioms buvo pavestas visas mokyklų ir mokytojų 
administravimo darbas. Antra panaši konferencija buvo sušaukta 1919 
m. balandžio mėn. Kaune. Į ją suvažiavo apskričių mokyklų instrukto- 
riai, kurie nuo 1919 m. sausio mėn. buvo pakeitę laikinuosius įgalioti- 
nius, ir po vieną mokytojų atstovą iš kiekvienos apskrities. Šios konfe- 
rencijos nutarimai maža kuo besiskyrė nuo pirmosios konferencijos nu- 
tarimų, tik ryškiau buvo nustatytas mokyklų tipas ir jų laikymo prin- 
cipas: Švietimo Ministerijai — mokėti mokytojams algą, savivaldy- 
bėms — aprūpinti visus mokyklų ūkio reikalus. Šių dviejų konferenci- 
jų nutarimai sudarė mokyklų organizavimo pagrindą, kuriuo buvo va- 
dovautasi iki Steigiamojo Seimo, kuris išleido Pradžios mokyklų įsta- 
tymą, nustačiusį juridinius mokyklų tvarkymo pagrindus. 

Pagal šį įstatymą Lietuvoje kuriama ketverių metų pradinė mokykla, 
kurios lankymas privalomas abiejų lyčių 7-14 metų amžiaus vaikams. 
Nesant pakankamo mokyklų tinklo, priverstinis mokyklos lankymas 
skelbiamas ne iš karto visoje Lietuvoje, o dalimis. Mokytojų skyrimas 
paliekamas apskričių švietimo ir kultūros komisijoms, tik jų darbo prie- 
žiūrą vykdo Švietimo Ministerijos skiriamas apskrities mokyklų inspek- 

Aleksoto 6 kompl. pr. mokykla. 


torius. Šiuo įstatymu mokyklų gyvenimas buvo tvarkomas iki 1925 m. 
Praktika parodė, kad savivaldybės dar nebuvo pribrendusios toms svar- 
bioms valdymo funkcijoms, kurias joms teikė įstatymas, ypačiai moky- 
tojų parinlzimo atžvilgiu. Dėl to pradžios mokyklų įstatymas buvo pa- 
keistas ta prasme, kad mokytojų skyrimas, kėlimas ir daugelis kitų da- 
lykų buvo centralizuotas Švietimo Ministerijoje, savivaldybėms bepa- 
liekant tik mokyklų ūkio reikalų rūpinimą. Tais pačiais metais buvo 
sudarytos ir patvirtintos mokyklų programos. 

Įstatymas nustatė, kad viena mokykla skiriama 500 gyventojų, bet 
praktikoj mokyklų tinklas dar ilgai buvo retesnis. Mokyklų, mokytojų 
ir mokinių skaičiaus augimą vaizduoja ši lentelė. 


Skaičius Tenka gyventoju Kuri 

AT 5 aiduina[ Taiėmi [P den | ias 
Metai | Mokykių | Mokynoja| | šis | mentų | ekykia 
1913 875 | 1022 51221 | 
1919 | 1036 1232 45540 | 
1920 | 1173 1483 71648 | 
1921 | 1321 1697 93788 | 
1922 | 1650 2220 120028 
19293 | 1849 2483 117466 
1924 | 2002 2701 118596 | 
1925 | 2064 2862 123785 
1926 | 2108 2961 118603 | 
1927 | 2301 | 3220 122196 5,860 
1928 | 2401 3433 124296 
1929 | 2431 3642 171384 | 7,890; 
1930 | 2386 3741 ! 177536 | 8,16 
1931 | 2288 4025 | 200960 970 || 552 9,096 
1932 | 2290 4175 222584 981 | 538 9,96; 
1933 | 2207 4288 235033 990, 530 10,3405 
1934 | 2298 4378 241410 | 1001 | 526 | 104865 
1935 | 2301 4477 249665 | 1011 | 520 10,7306 
1936 | 2308 4648 258997 | 1017 205 11,03 
1937 | 2308 4876 269950 | 1029 487 11,3796 
1938 | 2319 5110 283773 1033 469 11,4205 














| 





Lentelėje pastebimas vienai mokyklai tenkančio gyventojų skaičiaus 
didėjimas aiškintinas atsiradimu daugiakomplektinių mokyklų, kuriose 

Dr. Kudirkos v. mokykla Kaune 


dirba po kelis mokytojus vienoj vietoj. Bet gyventojų skaičius vienam 
mokytojui nuolat mažėja, iki 1931 m. pasiekia įstatymo deklaruotąją 
normą, t. y. 500. Dėl to ir privalomas mokymas pradėtas vykdyti jau 
1928 m., visoje Lietuvoje galutinai įvedamas 1930 metais. 


Privalomo mokymo įvedimas žymiai pakėlė mokinių skaičių pradžios 
mokyklose ir Lietuvą sulygino pradinio švietimo požiūriu su kitomis 
valstvbėmis, iš seno gyvenusiomis nepriklausomą gyvenimą arba. kad 
ir svetimųjų valdžioje turėjusioms daugiau laisvės (latviai, estai). 


Nuo 1933 m. pradedamos steigti bendro lavinimo II laipsnio pradžios 
mokyklos šešių skyrių. Tokių mokyklų būta jau ir anksčiau, tik jose 
buvo sustiprinti gamtos ir žemės ūkio dalykai. Naujo tipo šešerių sky- 
rių mokyklos parengia mokinius reformuotos gimnazijos I klasei. Šiuo 
metu tokių mokyklų yra 296 su 453 mokytojais, dirbančiais su V-VI sk. 
Kai jų skaičius dar daugiau išaugs, privalomas mokslas bus praplėstas 
iki 6 metų visiems mokyklinio amžiaus vaikams nuo 7 iki15 metų. Bet 
tai jau artimosios ateities uždavinys. 

1936 m. išleistas naujas Pradžios mokyklų įstatymas, kuris aiškiau 
pabrėžia pradžios mokyklų tikslą, jį šitaip nusakydamas: „Pradžios mo- 
kyklų tikslas yra teikti Lietuvos jaunimui pradžios mokslo žinių, ug- 
dyti jo dvasios bei kūno pajėgas, mokyti jį Lietuvą mylėti, branginti ir 
jai aukotis“. Pradžios mokyklose einami šie dalykai: 1, tikyba, 2, lietu- 
vių kalba, 3, skaičiavimas, 4, tėvynės pažinimas, 5, istorija, 6, geogra- 
fija, 7, gamta, 8, dailės dalykai, 9, rankų darbai, 10, muzika ir dainavi- 
mas, 11, kūno kultūra. Naujai parengtose pradžios mokyklų programo- 
se ypatingai akcentuojamas savojo krašto pažinimas ir tautinis auklė- 
jimas, į kurį anksčiau nebuvo pakankamai atsižvelgta. 

Šiuo įstatymu pakeista ir pradžios mokslo vykdymo tvarka, jo prie- 
žiūrą pavedant savivaldybėms su teise bausti administraciniu būdu 
šiai prievolei nusižengusius. Antra žymi šio įstatymo naujovė — tai mo- 
kytojų laipsniavimas. Iki šio įstatymo išleidimo visi mokytojai bemaž 
buvo lygūs, tik skyrėsi kiek atlyginimu: vieni buvo atlyginami pagal 
VI, kiti pagal VII tarnybos kategoriją. Dabar pradžios mokyklų mo- 
kytojai skirstomi: jaunesniaisiais mokytojais, mokytojais I laipsnio, 
mokytojais II laipsnio, vyresniaisiais mokytojais I laipsnio ir vyres- 
niaisiais mokytojais II laipsnio. Jie atlyginami pagal VI, VII, VIII ir 
IX tarnybos kategoriją, primokant už vadybos pareigas tam tikrą pa- 
grindinės algos 75. Savivaldybės įpareigotos aprūpinti mokytojus butu, 
kuru ir šviesa. 

Šiuo įstatymu įvedami taip pat ir pradžios mokyklų inspektorių 
laipsniai I ir II, atlyginami pagal XI ir XII kategoriją. 

Pradžios mokyklų įstatymui vykdyti leidžiamos taisyklės. Jau yra 
parengtos ir išleistos: 1, pradžios mokslo prievolei vykdyti, 2, egzaminų 
taisyklės, 3, pradžios mokyklų mokytojų laipsnių taisyklės, 4, taisyklės 
mokyklų patalpoms naudoti ne mokyklų reikalams, 5, pradžios mo- 
kyklų ir mokytojų kuru aprūpinimo taisyklės, 6, pradžios mokyklų že- 
mei naudoti taisyklės ir kitos, nustatančios smulkesnių reikalų tvar- 
kymą. 

1937 m. Seimo išleistas Mokyklų tarnautojams atlyginti įstatymas 
susistemino visokių mokyklų mokytojų atlyginimo reikalą, kuris anks- 
čiau buvo reguliuojamas visos eilės atskirų įstatymų. 

Mokytojai. Nepriklausomos Lietuvos tautinei mokyklai pradžioje 
beveik nebuvo tinkamai pasirengusių mokytojų. Lietuvių mokytojų, 
išėjusių specialų mokslą prieš karą, buvo labai nedaug, nes jų į moky- 
tojų rengimo įstaigas, išskyrus Veiverių mokytojų seminariją, tepri- 
imdavo tik vieną kitą. Be to, šie mokytojai, ėję rusų mokyklą, kad ir 

Jono Jablonskio v. mokykla Kaune 


turėjo pakankamą bendrą išsilavinimą, vis dėlto silpni buvo vesti mo- 
kyklai gimtąja vaikų kalba. Kita, gausingesnė mokytojų dalis, pa- 
rengta paskubomis vokiečių okupacijos metu, neturėjo pakankamai nei 
bendrojo, nei specialaus išsilavinimo. Be to, naujai kuriamai Lietu- 
vos mokyklai netiko nei rusų, nei vokiečių mokyklos darbo principai ir 
metodai. Švietimo Ministerijai teko susirūpinti esamųjų mokytojų 
kadrų tobulinimu ir naujų parengimu. Šiam reikalui buvo beveik kas 
vasara rengiami kursai. Pirmuosius trejus metus tuos kursus organi- 
zavo pati ministerija, vėliau to darbo ėmėsi savivaldybės ir mokytojų 
organizacijos. Naujoms mokyklos darbo kryptims ir metodams pa- 
žinti nuo 1922 m. buvo suorganizuoti keleri pedagoginiai darbo kursai 
su užsieniečiais specialistais. Vėliau atsirado ir savų mokytojų, užsieny 
pagilinusių savo pasirengimą. Pradėjus 1919 m. vasara iki 1927 m. 
tokių vasaros kursų buvo 54. Juos lankė apie 6350 klausytojų. Lygia- 
grečiai buvo susirūpinta ir mokytojų rengiamųjų įstaigų steigimu. Pir- 
moji mokytojų seminariją Kaune atidarė „Saulės“ draugija, 1918 m. 

spalių 15 d. Toiiau serminarijų skaičius sparčiai didėjo. Seminarijoms 
nespėjant parengti reikiamo skaičiaus mokytojų, steigiami dvimečiai 
mokytojų kursai, kuriuose mokytojai buvo rengiami sutrumpinta pro- 
grama. Vėliau dvimečiai mokytojų kursai buvo uždaryti, nes jau ir 10 
mokytojų seminarijų su 1398 mokiniais spėjo parengti reikiamą mo- 
kytojų kiekį. 


Nuo 1934 m. vykdomoji pagrindinė mūsų švietimo reforma palietė 
ir mokytojų parengimą. Uždarytos kelios mokytojų seminarijos, o jų 
vietoj atidarytas Klaipėdoje Pedagoginis institutas, į kurį kandidatai 
priimami tik su brandos atestatu. Po 2 metų mokslo jie gauna moky- 
tojo vardą ir aukštojo mokslo teises. 


Kasmetiniam mokinių prieaugliui reikalingoms mokykloms ar komp- 
lektams atidaryti, II laipsnio mokyklų plečiamam tinklui ir pasitrau- 
klančių į pensiją mokytojų vietoj kasmet reikalinga apie 300 naujų 
mokytojų, kurie bus rengiami seminarijose ir institute. 


1938 m. sausio 1 d. mokytojų kadras pasirengimo atžvilgiu taip 
atrodė: 1, baigusių mokytojų seminariją Lietuvos valstybėje — 1808; 
2, baigusių aukštąjį mokslą 132; 3, įsigijusių mokytojų cenzą ligi 1918 
in. lapkričio 2 d. — 156; baigusių vidurinį mokslą ir įsigijusių mokytojo 
cenzą 630; baigusių mokytojų seminarijos 2 kursus arba dvimetinius 
mokytojų kursus 1563; 6, baigusių mažiau kaip vidurinį mokslą ir įsi- 
gijusių mokytojo teises — 484; 7, baigusių metinius pedagoginius kur- 
sus, „Saulės“ kursus iki 1918 XI. 2 d. arba „Ryto“ mokytojų seminariją 
— 151 ir 8, neturinčių įstatymo reikalaujamo cenzo — 188. Viso 5110 
mokytojų. 


Mokyklų ūkis. Jei mūsų mokykla kurį laiką pakėlė daug sunkumų 
dėl tinkamai pasirengusių mokytojų stokos ir įvairių kitų priežasčių, 
tai vis dėlto daugiausia jai teko ir tenka vargti dėl mokykloms 
tinkamų patalpų stigliaus. Tie 367 namai, kuriuos mokyklos turėjo 
nepriklausomo gyvenimo pradžioje, vos tesudarė 3075 viso mokyklų 
skaičiaus, kuris tesiekė 1036. Tačiau jau 1938 m. sausio 1 d. 981 mo- 
kykla su 2317 komplektų gyvena savose patalpose, kurių daugelio pa- 
statai verti tikro pasigėrėjimo. Šis skaičius sudaro 42,374 visų mokyklų 
skaičiaus ir 45,3 visų komplektų skaičiaus. 


Mokyklų namų statyba rūpinasi Švietimo Ministerija ir savivaldy- 
bės, kurios šiam reikalui dar gauna pašalpos ir iš Švietimo Ministerijos. 

Tik nuo 1922 metų yra tikslesnių duomenų, kiek pinigų buvo išleista 
"nokyklų statybai iš Švietimo Ministerijos išlaidų sąmatos. 


=—————————2:-m—— > — D.O ME D ——T-—>— E SANNET i, 





Metai Suma 
1922 40.000 
1923 200.000 
1924 ži 
1925 600.000 
1926 397.000 
1927 2 
1928 300.000 
1929 515.000 
1930 600.000 | 
1931 600.000 
1932 600.000 
1933 465.000 | 
1934 510.000 
1935 | 429.344 
1936 | 403.485 
1937 1.100.346 


Pradedant 1932 metais, savivaldybės kartu su Švietimo Ministerija 
mokyklų statybai kartu išleidžia per metus apie po 2 milijonu litų, pa- 
statydamos apie 80 mokyklų kasmet. 

Jei prie to pridėsime dar kitas išlaidas mokyklų inventoriui, mokslo 
priemonėms ir kitiems reikalams, tai ši suma pasieks netoli 3 milijonų 
litų. 

Ypatingai mokyklų statyba pagyvėjo pastaraisiais metais, kai Švie- 
timo Ministerijos biudžete mokyklų statybai skiriama suma siekia su 
viršum milijono litų (1937 m. Lt 1.100.846, 1938 m. Lt 1.650.000, pridė- 
jus savivaldybių skiriamas tam reikalui lėšas, susidarys per 4 mil. litų). 

Jei tokia sparta mokyklų namų statyba vyks ir ateityje, tai nereikės 
nė 10 metų trūkstamiems mokyklų namams pastatyti. 


2. Vidurinis mokslas 


Mokyklų organizacija. Nepriklausomo gyvenimo pradžioje iš okupa- 
cijos laikų Lietuvoje buvo 8 gimnazijos ir 11 progimnazijų. Prasidėjus 

savam valstybiniam gyvenimui, žymiai padidėjo inteligentinių pajėgų 
pareikalavimas, dėl to Švietimo Ministerijai teko susirūpinti vidurinių 
mokyklų (gimnazijų ir progimnazijų) tinklo plėtimu. Vidurinių mo- 
kyklų ir mokinių skaičiaus kitėjimą rodo ši lentelė. 











Metai Mokyklų skaičius Mokinių skaičius 
1919 38 9.213 
1920 4() 9.076 
1921 Ti 13.172 
1922 91 17.238 
1923 99 20.783 
1924 114 22.691 
1925 115 23.542 
1926 116 23.381 
1927 123 22.506 
1928 122 21.051 
1929 118 19.614 
1930 102 18.442 
1931 100 18.092 
1932 101 19.301 
1933 106 19.805 
1934 107 19.743 
1935 107 20.462 
1936 88 18.366 
1937 89 18.838 


Lentelėje matome vidurinių mokyklų ir mokinių skaičiaus tam tikrą 
svyravimą. Tai priklauso nuo progimnazijų skaičiaus, kuris 1924 m. bu- 
vo išaugės iki 82, o po to ėmė mažėti. Mat, pradžioje valstybės 
įstaigoms prekybos, pramonėms ir verslo įmonėms labai stokojant 
inteligentinėms profesijoms darbininkų, jų paskubemis turėjo parengti 
progimnazijos, kurių auklėtiniai, kiek pasispecializavę įvairiuose kur- 
suose, tiko šiam darbui. Kai šios rūšies darbininkų jau pakako, pro- 
gimnazijų skaičius ima mažinti, jų vietoj steigiant gimnazijas ir spe- 
cialiąsias mokyklas. 

Nuo 1935 m. vykdomoji švietimo reforma ypatingai palietė gimna- 
zijas, kurios prieš tai buvo net ketveriopo tipo: 1, realinė gimnazija su 
sustiprintu gamtos ir matematikos dėstymu, 2, humanistinė gimnazija 

su lotynų kaiba, 3, gimnazija su sustiprintu naujųjų kalbų dėstymu ir 
4, komercinė gimnazija. Toks gimnazijos tipų įvairumas buvo šiek tiek 
pateisinamas, kai dalis baigusiųjų dar galėjo rasti praktiško darbo 
ir be aukštojo mokslo diplomo. Bet buvo ir žymių nepatogumų tiems, 
kurie baigę norėdavo stoti į aukštąsias mokyklas, į kurias kartais dėl 
specialaus savo brandos atestato reikėdavo laikyti papildomuosius eg- 
zaminus. O gimnazijos tipą pasirinkti būdavo sunku, nes retai kur toj 
pačioj vietoj buvo daugiau kaip viena gimnazija, kuria turėjo tenkintis 
visa jos apylinkė. Dabar, kai gimnazijos rengia kandidatus tik aukš- 
tosioms mokykloms, patogiausia buvo suvienodinti gimnazijos tipą, 
kad baigusieji lygiai tiktų bet kurios šakos aukštajam mokslui eiti. 
Šiais sumetimais yra nustatytas vienas pagrindinis gimnazijos tipas. 
Reformuotoji gimnazija yra su lotynų kalba, kiek realinio pobūdžio, su 
gilesne lituanistikos dalykų programa. Tačiau ten, kur vienoj vietoj 
yra kelios gimnazijos, gali būti ir kitokių tipų, negu bendrasis. 


Buvusioji mūsų gimnazija buvo 8 metų. Į ją buvo priimami baigu- 
sieji keturis pradžios mokyklos skyrius. Taigi, iki abitūros buvo 12 
mokslo metų. Naujoji gimnazija yra 7 mokslo metų. Į ją priimami 
baigusieji šešis pradžios mokyklos skyrius. Taigi, iki abitūros išeina 
13 metų. Tatai sustiprins mokyklos auklėjamąją įtaką ir pakels abi- 
tūrjento bendrąjį išsilavinimą. Pagrindinė svetima kalba, pirmoji vi- 
sose gimnazijose, yra viena — prancūzų kalba. Ligi šiol buvo vokiečių. 
Antroji svetimoji kalba gali būti pasirinktinai anglų, vokiečių arba ru- 
sų. Prancūzų kalbai suteikta pirmenybė dėl jos atstovaujamos roma- 
niškosios kultūros, kuri daugeliu atžvilgių yra mums artimesnė. 


Reformuojant vidurinį mokslą, nebuvo galima visiškai apsieiti ir 
be progimnazijos, nes vidurinių gimnazijų tinklas negali būti per daug 
išplėstas. Progimnazijos palengvina didelei gyventojų daliai išeiti vi- 
durinį mokslą. Jose vietoj ketverių mokslo metų, bus tik treji. Jų 
mokslo programa yra tokia pati, kaip pirmųjų trijų gimnazijos klasių, 
kad nebūtų jokių sunkumų pereiti iš vienos į kitą. 

Biuo metu yra 60 gimnazijų; iš jų 31 lietuvių valstybinių, 10 lie- 
tuvių privatinių; 14 žydų privatinių; 3 lenkų privatinės; 1 vokiečių pri- 
vatinė ir 1 rusų privatinė. Progimnazijų yra 29; iš jų 21 lietuvių val- 
stybinė ir 2 lietuvių privatinės; 1 latvių privatinė, 1 vokiečių privati- 
nė ir 4 žydų privatinės. Visose progimnazijose ir gimnazijose yra 616 
klasių. Baigiamosiose gimnazijų klasėse yra 1371 mokinys, t. y. 7,2794 
visų mokinių; iš jų lietuvių 1078. Pirmosiose klasėse 4329, t. y. 22,9890; 
iš jų lietuvių 3917. Iš bendro vidurinių mokyklų mokinių skaičiaus — 

18.838 lietuvių yra 14.446, t. y. 76,69 ; latvių —68, t. y. 0,364;; lenkų 393 
— 2,87; žydų 3331 — 17,6795; vokiečių 301 — 1,644;; rusų 269 — 
1,426;; kitokių 30, — 0,1695. 


1936 m. išleistas Vidurinių mokyklų įstatymas, pakeitęs 1925 m. iš- 
leistąji Vidurinių ir aukštesniųjų mokyklų įstatymą, ryškiai pabrėžė 
vidurinių mokyklų tikslą, jį šitaip nusakydamas: „,„..ugdyti jaunimo 
dvasios ir kūno pajėgas, mokyti jį Lietuvą mylėti, branginti, jai au- 
kotis ir paruošti aukštajam mokslui eiti“. Ši įstatymo naujovė rodo, 
kad visas mokyklos darbas turi būti palenktas tautinio auklėjimo idė- 
jai. Jauna valstybė privalo inteligentinių pajėgų, atsidėjusių tautinės 
kultūros darbui visose jo srityse, todėl kreipiamas ypatingas dėmesys į 
mokyklos vadovaujamą vaidmenį auklėjimo darbe, kad jame nesimai- 
šytų jokios pašalio įtakos. Šiais sumetimais jau 1930 m. buvo uždraus- 
tos mokyklose srovinės mokinių organizacijos, skaldžiusios moksleivi- 
ją, atitraukdamos ją nuo tiesioginio darbo. Vyriausias mokyklos darbo 
vadovas ir derintojas yra gimnazijos direktorius. 


Vidurinėse mokyklose steigiamos atskiros berniukams ir mergai- 
tėms arba bendros vieniems ir kitiems. Vidurinės mokyklos gali būti 
valstybinės ir privatinės. Vidurinių mokyklų tinklą nustato Ministerių 
Kabinetas, kurio nutarimu jos steigiamos. Privatines mokyklas gali 
steigti vietos savivaldybės, visuomenės organizacijos, vienuolijos ir 
atskiri asmens, Lietuvos piliečiai. Visos mokyklos yra Švietimo Minis- 


terijos žinioje ir priežiūroje. 
Bendrojo tipo vidurinėse mokyklose einami šie dalykai: 


„ Tikyba. 

Lietuvių kalba ir visuotinė literatūra. 
„ Prancūzų kalba. 

„ Anglų kalba, 

„ Rusų kalba. 

„ Vokiečių kalba. 
„ Lotynų kalba. 
„Istorija. 

Visuomenės mokslas. 
„ Filosofijos pradmens. 
„ Geografija. 

12. Matematika. 
. Gamtos mokslas. 

14. Paišyba. 

15. Kūno kultūra ir karinis parengimas. 
16. Darbeliai ir namų ruoša. 

17. Muzika ir dainavimas. 


Vidurinių mokyklų mokytojai. Pradėjus plėsti vidurinių mokyklų 
tinklą, didžiausias vargas buvo dėl tinkamai pasiruošusių mokytojų 
stokos, ypačiai lituanistikos dalykams dėstyti. Kiek geriau buvo su 
gamtos mokslu, matematikos ir fizikos dalykų dėstytojais, kurių buvo 
šiek tiek parengusios rusų ar kitų kraštų aukštosios mokyklos. Pra- 
džioje nebuvo ir mokslo įstaigos mokytojams ruošti. Tik 1922 m. ati- 
darius universitetą, padėtis ėmė taisytis. Šiuo metu beveik visi vidu- 
rinių mokyklų mokytojai turi reikiamą mokytojo cenzą. 


Vidurimų mokyklų ūkis. Iš okupacijos laikų tik 5 gimnazijos turėjo 
savas patalpas: 2 Kaune, 1 Marijampolėje, 1 Šiauliuose ir 1 Panevėžyje. 
Iki šiol jau yra pastatyta arba kapitaliai remontuota šių vidurinių 
mokyklų pastatai: 


Mokyklos pavadinimas | Metai | Išleista 


I. Progimnazijoms: 








1. Ramygalos 1926 152.046 
2. Viekšnių 1926 100.791 
II. Gimnazijoms: 
3. Alytaus 1925 115.909 
4. Joniškio 1932 267.115 
5. Zarasų 1931 379.423 
6. Utenos 1932 210.588 
7. Rokiškio 1933 408.258 
8. Biržų 1933 520.835 
0. Pagėgių 1933 454.931 
10. Panevėžio mergaičių g-jos 1934 JDT.997 
11. Klaipėdos V. D. g-jos 1934 1.274.999 
12. Pasvalio 1934 282.219 
13. Kauno „Aušros“ bern. 131.835 
14. Kėdainių 1937 413.807 
15. Telšių 1937 371.371 


16 Marijampolės mergaičių 

Panevėžio pr. mokykla. 


Šiuo metu statomi gimnazijos rūmai Ukmergėje, Kaune ir Šilutėje. 
Artimiausioj ateity numatomos statyti gimnazijos patalpos Rasei- 
niuose, Alytuje, Mažeikiuose ir kitur. 


3. Priešmokyklinis ir mokyklinis švietimas 


Juo daugiausia rūpinasi įvairios organizacijos, gaudamos šiam reikalui 
iš Švietimo Ministerijos pašalpos. 1936 m. išleistas Vaikų darželių ir 
aikštelių tvarkymo įstatymas, kuris nusako, kad vaikų darželius ir 
aikšteles su Švietimo Ministerijos leidimu steigia ir laiko savivaldybės, 
teisiniai asmens ir atskri Lietuvos piliečiai, Miestuose ir miesteliuose sa- 
vivaldybės įpareigojamos parūpinti darželiams ir aikštelėms sklypus ir 
juos įrengti. Vaikų darželių auklėtojoms parengti steigiami privatūs 
kursai Švietimo Ministerijos patvirtinta programa. Pirmieji darželiai 
atsirado 1927 m. Šiuo metu jų skaičius siekia 119 su 145 auklėtojomis 
ir 4730 vaikų. 


Pomokvklinis švietimas buvo ypatingai aktualus Nepriklausomo 
gyvenimo pradžioje, kai statistiniai duomens skelbė, kad tik 354; Lie- 
tuvoje tėra mokančių skaityti ir pasirašyti, t. y. tik trečdalis visų gy- 
ventojų; 214, mokančių skaityti, t. y. pusiau analfabetų, ir 4425 visai 
nemokančių nei skaityti nei rašyti. Toks žemas švietimo lygis nedarė 
mūsų tautai garbės, nors ir ne pati tauta dėl to buvo kalta. Įvairūs 
suaugusių kursai prie mokyklų čia atliko didelį darbą. Jų skaičius apie 
1927-28 metus buvo pasiekęs apie puspenkto šimto su 13.284 klausy- 
tojais. Šiuo metu, kada beveik visa priaugančioji karta jau gauna pri- 
valomą pradžios mokslą, analfabetizmas labai sparčiai mažėja, suau- 
gusiųjų kursų beliko labai nedaug. Jų vietą užima liaudies universite- 
tai, kurių tikslas toliau varyti mokyklos pradėtąjį švietimo darbą. 


Pomokyklinio švietimo reikalams skiriamos ir viešosios bibliotekos, 
sistemingai pradėtos steigti nuo 1936 metų, kai buvo išleistas Valstybi- 
nių viešųjų bibliotekų įstatymas. Jau 1919 m. tuometinio Švietimo Mi- 
nisterio J. Tūbelio įsakymu buvo įkurta pirmoji valstybinė biblioteka, 
kurios pagrindą sudarė buvusių rusų bibliotekų knygų liekanos, kurios 
buvo sugabentos į Kauną, į Centralinį valstybės knygyną. Provincijoje 
buvo steigiami to knygyno skyriai, kurių iki 1937 m atsirado 16. Jau 
sakytųjų bibliotekų įstatymu buvusieji Centralinio valstybės knygyno 
skyriai paversti viešomis valstybės bibliotekomis, kurių skaičius dabar 

siekia 101. Visos bibliotekos pagal jų didumą skirstomos 4 eilėmis. 
Pirmos eilės miestuose yra 10 I eilės bibliotekų; II eilės miestuose yra 
25 II eilės bibliotekos; 25 III eilės bibliotekos ir 40 IV eilės bibliotekų. 
I ir II bibliotekos yra su skaityklomis. III ir IV eilės bibliotekos, būda- 
mos mažesniuose miestuose, skaityklų neturi. 


Šiuo metu visos viešosios bibliotekos kartu turi apie 170.000 tomų 
knygų, kurių didžiausią dalį sudaro beletristika. 

V. D. UNIVERSITETAS IR Ž. Ū. AKADEMIJA 


Jonas Rainys 


Nepriklausomos Lietuvos aukštųjų mokyklų tradicijų, be abejonės, 
tenka ieškoti 1803— 1832 m. veikusiame Vilniaus universitete. Lietuva 
pajuto didelę moralinę skriaudą, kada tas universitetas buvo uždary- 
tas. Nuo to laiko lietuvių jaunuomenė, norėdama siekti mokslo, buvo 
priversta vykti į Rusijos gilumą, Lenkiją ar į kitus svetimus kraštus. 
Ypač smūgis buvo jaučiamas dėl to, kad Vilniaus universitete plačiu 
matu jau buvo pradėjęs reikštis lietuvių tautinės kultūros sąjūdis. 
Tai kilęs iš kitų tautų išsilaisvinimo kovų tautinis lietuvių romantiz- 
mas. Ten buvo pasireiškę pirmieji tautinio atgimimo atgarsiai. Ir, iš 
tikrųjų, pradėjus kurti Lietuvos aukštąsias mokyklas, pirmiausia ban- 
dyta atgaivinti buvusį Vilniaus universitetą. Tam buvo padaryta rea- 
lių žygių. Valstybės Taryba dar 1915 m. gruodžio mėn. 5 d. priėmė Vil- 
niaus universiteto statutą ir 1919 m. rengėsi universitetą atidaryti. 
Deja, atidarymą sutrukdė bevykstančios kovos ir galop 1920 m. spalių 
mėn. 9 d. lenkų smurtas. 


Pirmoji Lietuvos aukštoji mokykla — universitetas — buvo įsteigta 
1922 m. vasario mėn. 16 d. Kaune. Vykstant Nepriklausomybės kovoms, 
Kaunas virto viso valstybės organizacinio formavimosi centru, ir lie- 
tuvių visuomenė jautė gyvą reikalą turėti čia pat aukštąją mokyklą. 
Pirmiausia, dar 1920 m. sausio mėn. 27 d. visuomenės iniciatyva buvo 
atidaryti Aukštieji Kursai, kurie parengė universitetui dirvą. Steigia- 
masis Seimas universiteto statutą priėmė tiktai 1922 m. kovo mėn, 22 d., 
ir kadangi universitetas Ministerių Kabineto jau buvo atidarytas 1922 
m. vasario mėn. 16 d., dėl to iki statuto priėmimo jis veikė Valstybės 
Tarybos 1918 m. gruodžio mėn. 5 d. priimtu Vilniaus universiteto sta- 
tutu. Taigi faktiškai ir čia praeities ryšys nebuvo nutrauktas. Lietu- 
vos universitetas Kaune, pradėdamas veikti Vilniaus universiteto sta- 

tutu, atrodo, panaudojo jį tartum simbolį buvusio Vilniaus universiteto 
tradicijos kultūrinei Lietuvos pažangai. 

Universitetas jo įkūrimo laiku buvo ne tik pirmoji, bet ir vienintelė 
Lietuvos aukštoji mokykla. Jame buvo 6 fakultetai: būtent, 1. teolo- 
gijos — filosofijos, 2. humanitarinių mokslų, 3. teisių, 4. matematikos 
— gamtos, 5. medicinos ir 6. technikos. 1925 m. balandžio mėn. 20 d. 
buvo įsteigtas dar evangelikų teologijos fakultetas, bet dėl klausytojų 
mažo skaičiaus prieš kurį laiką buvo panaikintas. Dabar veikia 6 fa- 
kultetai. Dėl besikeičiančių gyvenimo reikalavimų atskirų fakultetų 
santvarkoje buvo daroma pakeitimų. 1924 m. spalių mėn. 15 d. panai- 
kintas matematikos — gamtos fakultete agronomijos skyrius, ir jo vie- 
toje įkurta Žemės Ūkio Akademija Dotnuvoje. 1930 m. Vytauto Di- 
džiojo garbei pakeistas vardas, ir Lietuvos universitetas pavadintas Vy- 
tauto Didžiojo universitetu. Tais pat metais buvo pakeistas universi- 
teto statutas: praplėstas humanitarinių mokslų fakultetas, pertvarky- 
tas technikos fakultetas ir medicinos fakultete panaikintas veterinari- 
jos skyrius. Veterinarijai studijuoti nuo to laiko buvo duodamos sti- 
pendijos į užsienį, tačiau nuo 1936 m. rugpiūčio mėn. 25 d. įsteigta 
atskira Veterinarijos Akademija. Ir, pagaliau, 1937 m. liepos mėn. 17 d. 
išleistas dabar veikiąs universiteto statutas. Šiuo statutu susiaurin- 
tas teologijos — filosofijos fakultetas, panaikinant paralelizmą tarp jo 
ir humanitarinių mokslų fakulteto. Dabar universitete 1. teologijos — 
filosofijos fakultete yra teologijos ir filosofijos skyriai, 2. humanitari- 
nių mokslų fakultete yra filosofijos, filologijos ir istorijos skyriai, 3. 
teisių fakultete — teisių ir ekonomijos skyriai, 4. matematikos — gam- 
tos fakultete — matematikos, fizikos chemijos ir biologijos skyriai, 
D. Medicinos fakultete — medicinos, odontologijos ir farmacijos skyriai 
ir 6. technikos fakultete — statybos ir technologijos skyriai. 

Universitetas yra autonominė įstaiga, kurios teisės nustatytos sta- 
tutu. Jis yra išlaikomas valstybės lėšomis ir yra Švietimo Ministerijos 
priežiūroje. Būdamas autonominė mokslo ir mokymo įstaiga, universi- 
tetas turi savivaldos teisę, kurią vykdo rektorius, universiteto senatas, 
fakultetų tarybos ir universiteto taryba. Šios institucijos sudaromos 
iš vyresniojo mokslo personalo: profesorių ir docentų. Akademinė ligo- 
nių kasa ir buv. garbės teismas sudaromi iš mokomojo personalo ir stu- 
dentų atstovų. Studentų reikalams yra studentų atstovybė. 

Universiteto akademinę šeimą sudaro mokomasis personalas 1r 
studentai. Iš augimo šitos šeimos galima daug ką spręsti apie paties uni- 
versiteto būklę. Šiuo atžvilgiu ryšku augimo tendencijos. Pav., personalo 
atžvilgiu: pradedant universitetui veikti, buvo 39 asmenys vyresniojo 

Fizikos Chemijos Institutas Kaune 


ir 14 jaunesniojo mokomojo personalo, o dabar 117 vyresniojo ir 
135 jaunesniojo. Ypač žymus augimas buvo pirmaisiais keleriais 
organizavimosi metais. Taip lygiai kilo ir studentų skaičius. 1922 m. 
buvo 1168 studentai, 1932 m. — 4553; nuo tų metų studentų skaičius 
pradėjo mažėti ir dabar yra 3004 studentai. Klausimas: dėl ko stu- 
dentų skaičius mažėja ? O čia yra keletas priežasčių, tarp kurių, atrodo, 
svarbiausia — mokyklų platesnė specializacija. Pirmąjį dešimtmetį 
universitetas, neskaitant Žemės Ūkio Akademijos Dotnuvoje, buvo vie- 
nintelė Lietuvos aukštoji mokykla, antra vertus, vidurinį mokslą su- 
darė beveik išimtinai bendro lavinimosi gimnazijos. Žinoma, turėjo 
įtakos ir ekonominės gerovės metai. Vėliau pradėta platesniu matu 
organizuoti specialus mokslas, įkurta tokios mokyklos kaip Pedago- 
ginis Institutas, Prekybos Institutas ir kit., kurios, turėdamos specia- 
lius tikslus, sutraukia į save didelę dalį mokslo jaunimo. Dėl to stu- 
dentų skaičiaus mažėjimas visiškai nereiškia kritimą krašto mokslinio 
lygio. Priešingai, jeigu vertinti universiteto naudą, kurią jis teikia 
kraštui, pačiais objektyviaisiais duomenimis — duotų diplomų skaičiu- 
mi — tai pasirodo, kad, pradėjus mažėti studentų skaičiui, baigiančių 
skaičius ir toliau kyla. Štai,pirmieji buvo išduoti 1924 m. 37 diplomai 
ir toliau kas metai jų skaičius didėja proporcingai didėjančiam studen- 
tų skaičiui. 1932 m., kada studentų skaičius buvo pasiekęs 4553, diplc- 
mų duota 224. Nuo 1932 m. diplomų skaičiaus su nedideliais svyravi- 
mais kyla jau atvirkščiai proporcingai studentų skaičiui: 1933 m. duota 
293 diplomai, 1934 m. — 311, 1935 m. — 357, 1936 m. — 349 ir 1937 
m. — 329 diplomai. Šitoks reiškinys kaip tiktai rodo akademinio jau- 
nimo didėjantį mokslinį uolumą, tuo pačiu valstybinės bei tautinės pa- 
reigos jų tarpe kilimą. 


Universitetas, kaip mokymo įstaiga, ruošia kraštui įvairių sričių 
specialistus. Nuo paruoštų specialistų kokybės paprastai priklauso uni- 
versiteto vardas, kuris duoda ir pačiam specialistui tam tikro obejek- 
tyvinio respekto. Skaitant profesijomis iki šiol universiteto išduotieji 
2914 diplomų šiaip skirstomi: teologijos— filosofijos fakultetas — 463, 
evangelikų teologijos — 23, humanitarinių mokslų — 200, teisių — 978, 
matematikos—gamtos — 197, medicinos — 846 ir technikos — 208 
baigimo diplomus. 

Didelis žingsnis padarytas patalpų ir mokslo priemonių įsigijimo sri- 
tyje. Kaunas prieš Didįjį karą buvo paverstas Rusijos pasienio tvirto- 
ve, dėl to, suprantama, tinkamų aukštojo mokslo įstaigai patalpų nebu- 
vo. Pradžioje universitetas naudojosi gimnazijų ar net seimo rūmų pa- 

Žemės ūkio mokslų židinys Žemės Ūkio Akademija (Dotnuvoje) 





talpomis. Su laiku, dar Aukštieji Kursai gavo buvusios komercijos gim- 
nazijos rūmus. Dabar ten teisių fakultetas. Humanitarinių mokslų, te- 
ologijos—filosofijos, bibliotekai, bibliotekos skaityklai ir zoologijos mu- 
ziejui perleistos buv. pastatytos valstybės spaustuvei patalpos, techni- 
kos ir medicinos fakultetams pastatyti nauji erdvūs ir stilingi rūmai, 
dabar statomos medicinos fakulteto klinikos. Po to, gal būt, greičiau- 
siai susilauks išsprendimo bibliotekos, bibliotekos skaityklos ir teisių 
fakulteto patalpų klausimas. 


Laboratorijos, muziejai, botanikos sodas, klinikos ir kit. mokslo įs- 
taigos įsteigtos kartu su universitetu, šiandien jau yra, palyginti, pla- 
taus mato. Universiteto biblioteka, 1923 m. pradėta organizuoti iš vienos 
spintos su 40 tomų knygų, šiandien yra didžiausia Lietuvoje, turinti 
per 100.000 tomų. Daug yra savų profesorių mokslo darbų. Vytauto 
Didžiojo universitetas yra, palyginti, jaunas, tačiau jame yra žymių 
mokslo pajėgų, jau plačiai pagarsėjusių savo moksliniu žinojimu. 


Kita aukštoji mokykla Lietuvoje yra Žemės Ūkio Akademija Dotnu- 
voje. Jos įkūrimo oficiali data, kaip jau minėta, yra 1924 m. spalių mėn. 
15 d., nors praktiškai tuo laiku įvyko greičiau reforma — perėjimas į 
naują mūsų aukštųjų mokyklų plėtojimosi fazę, o ne jos įkūrimas. Dot- 
nuvoje jau nuo 1919 m. spalių mėn. 13 d. veikė žemės ir miškų ūkio mo- 
kykla, neoficinliai nuo 1922—23 m. pasivadinus technikumo vardu. Iš 
Kitos pusės universitete prie matematikos— gamtos fakulteto buvo ag- 
ronomijos skyrius. Įsteigiant Žemės Ūkio Akademiją, faktiškai kaip 
tik tai buvo sujungta Dotnuvos žemės ir miškų ūkio technikumas ir uni- 
versitete buvęs agronomijos skyrius. 


Akademija, kaip ir universitetas, išlaikomas valdžios lėšomis, bet ji 
ne Švietimo, o Žemės Ūkio ministerijos žinioje. Pradžioje joje buvo ag- 
ronomijos ir miškininkystės skyriai, nuo 1927—29 m. miškininkystės 
skyrius buvo likviduotas, ir liko vienas agronomijos skyrius. Tuo pat 
tuo laiku darbas agronomijos skyriuje buvo padalytas sekcijomis: 1. že- 
mės dirbimo, 2. žemės ūkio ekonomijos ir 3. gyvulių ūkio. 1930—31 m. 
;kurta moterims namų ūkio sekcija. Darbas padalytas, norint paruoš- 
ti gilesnių siauresnių sričių specialistų. 


Studentų akademijon priimamas ribotas skaičius. 1924 m. buvo 39, 
dabar — 167 studentai. Iki šio laiko yra duota apie 90 baigimo diplo- 
mų ir buvusio miškininkystės skyriaus per 30 diplomų. Mokymo pa- 
talpoms buvo panaudota prieš Didįjį karą buvusios vidurinės žemės 
ūkio mokyklos patalpos, tačiau daug patalpų jau teko plėsti. Vien 

1930-31 m. buvo pastatytos namų ūkio sekcijos patalpos, kainavusios 
apie 500.000 lt. Studijų praktikos reikalams akademija valdo 460 ha 
dvarą ir 35 ha ūkį. Be to, yra atskirų mokslo ir mokymo įstaigų, 1a- 
boratorijų, bandymų laukų ir pan. Akademijos biblioteka 1925 m. 
buvusi iš 7180 tomų, dabar turi per 30.000 tomų. Be patalpų mokslo ir 
mokymo reikalams yra studentams gyventi bendrabučių, kuriuose gą- 
li tilpti iki 220 žmonių. 

Žemės Ūkio Akademijai vieta parinkta toli nuo miestų, atskirai gra- 
žiame dvaro ūkyje. Tai yra tipiška vieta, kur studentas gali suaugti 
su ta nuotaika, kurioje jam toliau teks dirbti. Akademijos auklėtinio 
tipas: studentas — ūkininkas. Akademijos paskirtis — ruošti žmones, 
kurie keltų Lietuvos žemės ūkio kultūrą, dėl to joje būdamas studen- 
tas ir gauna patirti praktiškai natūralaus, kultūringai vedamo ūkio 


sąlygas. 

SPECIALINIS MOKSLAS 


St. Šalkauskas 


Karo audrų nualinta atgimusi nepriklausoma Lietuva subruzdo vi- 
sose srityse kurtis. Reikėjo atstatyti išdegintus kaimus, išgriautus 
miestus, statyti mokyklas, tiesti kelius ir kurti savą pranomę. Šis dar- 
bas pareikalavo nemaža nagingų žmonių ir įvairių specialistų. Lie- 
tuviai šioje srityje parodė nemaža sumanumo. Daug kas, šiek tiek pra- 
sižiūrėję, ėmėsi darbo ir spragą užkimšo. Ne vienas iš jų bedirbdami 
išsitobulino ir iškilo į pirmąsias eiles. 

Tvarkantis apgriautam kraštui, kilo reikalavimai ir amatams. Pri- 
reikė specialistų, kurių be specialaus mokymo nelengva pasiekti. Visose 
srityse pasigesta kvalifikuotesnio darbo. Tai matydama, vyriausybė su- 
sirūpino sistemingu amatininkų paruošimų amatų mokyklose. 

Pirmosios žemesnio tipo amatų ir technikos mokyklos pradėjo steig- 
tis 1919 metais. Tais metais buvo įsteigta Švietimo M-jos lėšomis lai- 
koma žemesnioji technikos mokykla Jurbarke ir Kaune Lietuvių Mo- 
terų Globos Komiteto žemesnioji amatų mokykla tos d-jos prieglau- 
dos auklėtiniams. 1921 m. Kaune atidaryta Vaikelio Jėzaus d-jos že- 
mesnioji amatų mokykla. Vėliau dar atidaryta keletas privatinių že- 
mesniųjų mergaičių namų ruošos amatų mokyklų. 

Ligi 1926 m. šios mokyklos, tačiau, apibrėžto tipo ir žymesnės reikš- 
mės neturėjo. 

Amatų specialinių mokslu rimtai susidomėta 1926 metais. Tais me- 
tais Šv. M-joje buvo sudarytas Specialinio mokslo departamentas, bu- 
vo pasiųsta į užsienius mokytis ir tobulintis amatų nemažas skai- 
čius stipendininkų ir įsteigtos 3 valstybinės stalių amatų mokyklos 
Marijampolėje, Kaišiadoryse ir Seirijuose. Sekančiais metais buvo ati- 
darytos dar 4 valstybinės stalių amato mokyklos Ukmergėje, Panevė- 
žyje, Telšiuose ir Šiauliuose. 1929 m. buvo išleistas amatų mokslo įsta- 
tymas, o 1932 metais visų amatų mokyklų darbas sureguliuotas ben- 


299 


dromis amatų mokyklų taisyklėmis. Tomis taisyklėmis buvo nustaty- 
tos dviejų tipų amatų mokyklos: vidurinės, kuriose mokslas trunka 
4 metus, ir žemesniosios, kuriose mokslas trunka mažiau kaip 4 me- 
tus. Taisyklėse taip pat buvo nustatytos bendrosios dėstomųjų daly- 
kų lentelės ir bendrojo lavinimo dalykų programos. 1929 m. baigę 
mokslus pradėjo grįžti iš užsienio siųstieji stipendininkai, ir amatų 
mokyklos atsistojo ant tvirtesnio pagrindo. 

Pradžioje visuomenė nerodė didelio susidomėjimo amatų mokyklo- 
mis. Pirmaisiais metais mokinių skaičiumi mokyklos negalėjo pasigirti, 
bet metai po metų amatų mokyklos vis daugiau ir daugiau įgyja pilie- 
tinių teisių, auga ir šakojasi. 

Kaip plėtėsi amatų, amatų ruošos ir prekybos mokyklos matyti iš 
šios lentelės: 

Amatų, amatų ruošos ir prek. mokyklų būklė 1926/1938 m. sausio 1 d. 

Matome, kad per dešimtmetį metų, pradėjusios labai kukliais skai- 
čiais, amatų, amatų ruošos ir prekybos mokyklos sutraukė arti trijų 
tūkstančių mokinių. Paskutiniais 1938 m. daugumą sudaro amatų mo- 
kyklų mokiniai — 67,7€6, mergaičių amatų ruošos — 24,14; ir preky- 
bos mokyklų — 8,245. Iš šio palyginimo kai kas galėtų padaryti išva- 
dą, kad labai atsilikta ir pasivėluota su prekybos mokyklomis, tačiau 
taip nėra. Komercijos mokslų vyriausybė nėra pamiršusi. Ligi 1936/37 
metų per visą ankstyvesnį laiką veikė apie 5 komercinės gimnazijos 
ir keletas įvairių komercinių kursų. Komerciniai dalykai buvo įvesti 

ir kai kuriose vidurinėse mokyklose. Šios komercinės gimnazijos ir 
kursai, be abejonės, davė pakankamą skaičių darbininkų įvairioms ko- 
mercinėms įstaigoms. Dabartinio tipo vidurinės prekybos mokyklos 
pradėtos steigti tam, kad paruoštų daugiau praktinių prekybininkų ir 
sąskaitininkų prekybos įmonėms. Pirmieji bandymai šioje srityje da- 
vė labai gerų rezultatų, todėl šio tipo prekybos mokyklų tinklas arti- 
miausiu laikų turės žymiai išsiplėsti, ypač kad baigia savo laidas 
komercinės gimnazijos. 


Mergaičių amatų ruošos mokyklos išskirtinai buvo paliktos privati- 
nei iniciatyvai, skiriant iš valstybės iždo pašalpas mokytojų algoms 
apmokėti ir mokslo priemonėms bei įrankiams įgyti. Šiose mokyklose 
buvo mokoma namų ruošos, darbelių ir siuvimo, mezgimo ir audimo 
amatų. Amatų mokyklos šiuo metu skirstosi taip: 9 vidurinės valsty- 
binės, 2 vidurinės privatinės ir 2 žemesniosios privatinės (neskaitant 


mergaičių amatų mokyklų). 


Specialybės atžvilgiu amatų ir amatų ruošos mokyklos ir skyriai 
skirstoma taip: stalių 9, metalininkų 6, dailidžių 3, elektromonterių 
3, siuvimo rankdarbių 12, mezgimo 5, audimo 3, namų ūkio ir kulina- 
rijos 4, račių, drožimo, tekinimo, tekstilės, odos darbų — minkštų bal- 
dų, batsiuvių, odos puošmenų, techninės keramikos, dailinės kerami- 
kos ir mūro statybos po vieną. Iš viso amatų mokyklų paliesta 18 spe- 
cialybių. 


Ligi 1937/38 mokslo metų pradžios amatų mokyklas baigė 864 as- 
mens, amatų ruošos mokyklas 752 asmens ir prekybos mokyklas 42 


asmens. Iš viso 1658 asmens. 


Absoliutiniu dydžiu vertinant, šie skaičiai nėra dideli, tačiau nu- 
veiktas kūrybinis darbas amatų mokyklų organizavimo srityje yra di- 
delis. 


Ne paslaptis, kad mūsų visuomenė amatus ne per daugiausia te- 
vertino. Amatui išmokti buvo skiriama ne daugiau kaip 1—2 metai. 
Amatų mokyklos, kuriose mokslas truko ligi 4 metų, jai buvo nesu- 
prantamos, todėl į amatų mokyklas buvo siunčiami tik tie vaikai, 
kurie netiko į vidurines mokyklas ir gimnazijas. Po dešimties metų jau 
matome kitokį vaizdą. Amatų ir prekybos mokyklos ne tik kad prisi- 
pildė, sutraukdamos arti trijų tūkstančių lankytojų, bet paskutiniais 
metais norinčių įstoti skaičius tiek pakilo, kad galima būtų pripildyti 
daugiau kaip trigubai tiek mokyklų. Šiais mokslo metais į amatų ir pro- 

kybos mokyklas paduota prašymų 2044, o dėl vietos stokos galėjo būti 
priimta tik 609. 


Be abejonės, šis susidomėjimas didžiąja dalimi yra amatų mokyklų 
veiklos pasekmė. 


Be amatų ir prekybos mokyklų amatininkams pasitobulinti veikė 
nemažas skaičius įvairių specialybių kursų. Amatų, komercinius ir ki- 
tokius trumpalaikius kursus nuo 1932 metų ligi 1938 metų yra baigę 
4 494 klausytojai. 


Dabar veikia 4 valstybiniai 2—3 metų amatų kursai. Juose yra 11 
skyrių ir apie 400 klausytojų. Trumpalaikių amatų, prekybos ir kito- 
kių kursų dabar yra 73. 


Organizacinėje srityje kuriant amatų mokyklas atliktas didelis dar- 
bas. Organizuojant bendrojo lavinimo mokyklas, jų organizatoriai ga- 
lėjo turėti pavyzdžiu tas mokyklas, kurias jie patys prieš kurį laiką 
buvo baigę. Amatų mokyklų organizatoriai tokių pavyzdžių neturėjo, 
nes iš pradžių visai nebuvo žmonių, baigusių bet kokią amatų mokyk- 
lą. Mokyklų organizuoti amatininkas negalėjo, nes jam šiame darbe 
trūko bendrojo išsimokslinimo. Ją turėjo kurti tie inteligentai, ku- 
rie stovėjo šiek tiek arčiau amatų ir jais domėjosi. Jie tyrinėjo užsie- 
nio atitinkamų mokyklų mokslo planus, studijavo įvairiais būdais jų 
organizaciją ir tai, kas buvo galima, įgyvenino pas mus. Vėliau šį darbą 
žymiai palengvino grįžusieji iš užsienio amatų mokyklų stipendininkai. 
Reikia dar atminti, kad amatų mokyklos ir vakarų valstybėse jaunos, 
jos savo amžių skaito taip pat dešimtimis metų, todėl ir prityrimo ir 
literatūros šioje srityje ne per daugiausia. Pagaliau, ne visa, kas tinka 
užsienyje, tinka pas mus. Mūsų amatų mokyklų organizatoriai šioje 
srityje turėjo parodyti nemaža nuovokos ir atsargumo. Mokyklų orga- 
nizacija dar nėra baigta ir šiandien, bent per pirmąjį dešimtmetį įgy- 
tas patyrimas, be abejo, daug padės amatų mokyklų tolimesnei orga- 
nizacijai. 


Per pirmąjį dešimtmetį amatų mokyklos kūrėsi ir medžiaginiu atž- 
vilgiu. Jos apsirūpino įrankiais, mašinomis, mokslo priemonėmis, in- 
ventoriumi ir patalpomis. Savuose namuose jau dirba Seirijų, Telšių 
ir Panevėžio valstybinės amatų mokyklos ir visa eilė privatinių mo- 
kyklų. Šiais metais baigiami statyti modernūs Ukmergės amatų mo- 
kyklos rūmai, kurie kaniuos arti 700 000 litų, ir pradedami statyti di- 
deli ir gražūs Klaipėdos valstybinės amatų mokyklos rūmai, kurie kai- 
nuos arti dviejų milijonų litų. 

Visa tai sudaro pagrindą sėkmingai specialinių mokyklų veiklai atei- 
tyje. 

Trečio mūsų nepriklausomo gyvenimo dešimtmečio pradžia sutam- 
pa su pagrindine specialinių mokyklų reforma ir nauju specialinių mo- 
kyklų veiklos suintensyvinimu. 

Numatytas naujasis specialinių mokyklų dešimtmečio planas aprū- 
pins mūsų kraštą naujais kvalifikuotų specialistų kadrais ir žymiai 
prisidės prie mūsų pramonės ir amatų pakilimo. 

Galdikas 


Vėjas 





FIZINIS AUKLĖJIMAS 
K. Dineika 


Fizinio auklėjimo reikalams 1932 m. Kaune įsteigti Kūno Kultūros 
Rūmai, Jų veikla apima dvi sritis: 1. mokyklų fizinį auklėjimą ir 2. or- 
ganizuoto jaunimo fizinį lavinimą bei sportą. 

I. Fizinį auklėjimą mokyklose, vasaros aikštelėse ir vaikų darželiuo- 
se Kūno Kultūros Rūmai tvarko trejopu būdu: a) sudaro ir skatina su- 
daryti fiz. auklėjimui tinkamas materialines sąlygas, b) tiesioginiu 
būdu (mokyklų lankymas, kursai) ir netiesioginiu būdu (programos, 
v. k. k. ženklas) vadovauja mokyklų fizinio auklėjimo darbui, ir c) seka 
darbo rezultatus (sveikatos tikrinimas, šventės, pirmenybės ir kt.) 

Švietimo ir Vidaus Reikalų ministerijų susitarta (1935 m.) dėl pradž. 
mokyklų aikščių tipo ir išplanavimo. Švietimo Ministerijos statomose 
mokyklose yra rengiamos aikštės ir salės mankštai. 

Naujai statomose gimnazijose (Kaune, Ukmergėje, Raseiniuose, 
Šilutėje ir kt.) rengiamos aikštės (100,5 X 169,5 m arba 65*112 m, destis 
koks sklypas) ir salės žaidimams ir mankštai (12mx24, aukštis 6,3 m). 
Prie salės esti: nusirengimo ir dušų kambariai, kambarys antropometri- 
jai, vaistinėlei, gydytojo apžiūrai, įrankių ir prietaisų sandėlis. 

Naujai statomose amatų mokyklose taip pat yra numatomos aikštės 
ir salės mankštai. 

Kūno Kultūros Rūmai pradžios mokykloms yra davę žaidimams ka- 
muolių (1750 vien.) ir pr. m. rajonams 2574 uniformas švenčių reika- 
lui. Keliavimui paskatinti yra duota 2299 knygelės „Keliaukime“. Be 
to, pradž. mok, vaikų stovykloms duodamos palapinės ir pašalpos. 

"Valstybinės gimnazijos ir progimnazijos kasmet gauna lėšų būti- 
niausioms kūno kultūros priemonėms įsigyti. Be to, gimnazijoms duota 
sporto leidinių 1509 egz. i 72 

Gimnazijų apygardose žaidynių komitetus Kūno Kultūros Rūmai, 

kiek išgalėdami, remia ir materialiai. Pašalpos gauna ir Keliavimo ko- 

mitetai; jie daugiausia veikia prie gimnazijų ir aprūpina nakvynėmis 
keliaujančią jaunuomenę. 


Kūno Kultūros Rūmai, vadovaudami fiziniam auklėjimui pradžios 
mokyklose, kasmet, pradedant 1933 m., organizuoja dideles stovyklas 
— kursus pr. m. mokytojams. Tų kursų tikslas — išeiti fizinio lavinimo 
programą, išmokyti praktiškai vadovauti mokyklinei mankštai ir or- 
ganizuoti mokinių laisvalaikį. Be to, pr. mok. mokytojų — vyrų sto- 
vyklai Palangoje yra statomi kultūrinio — pedagoginio bendra- 
vimo ir tarptautinio susiartinimo uždaviniai, nes joje be Mažosios ir 
Didžiosios Lietuvos mokytojų dalyvauja ir užsieniečių iš Latvijos, 
Estijos, Švedijos, Suomijos ir Čekoslovakijos. Vidutiniškai imant kur- 
sus stovyklas yra lankę apie 4045 visų pr. m. mokytojų. 


1933 m. buvo sukviesta pradž. m. Inspektorių konferencija fizinio 
lavinimo ir laisvalaikio auklėjamiesiems metodams apsvarstyti. 


1935 m. Kūno Kultūros Rūmų mokyklų inspektorius aplankė beveik 
visas pradž. m. mokytojų konferencijas su paskaitomis ir paveikslinė- 
mis paskaitomis. 


Didžiosios ir Mažosios Lietuvos pr. m. vaikų bendravimui plėsti 
Kūno Kultūros Rūmai organizavo kelias vaikų stovyklas. To tipo sto- 
vyklos, dėl jų apčiuopiamų pasekmių, bus rengiamos ir ateityje. 


Kūno Kultūros Rūmai, tikslindami fizinio lavinimo darbą pradžios 
mokykloje, sudarė naujas programas, išleido švenčių organizavimo dės- 
nius, aikščių tvarkymo instrukciją ir kt. 

1934/1935 m. pradž. mokyklų šventėse dalyvavo 33.345 vaikai; 
1935/1936 m. m. pradž. mokyklų šventėse, iškylose, stovyklose daly- 
vavo 58.159 vaikai, iš jų 29.110 šventėse ir 29.079 iškylose; 1936/37 m. 
m. šventėse dalyvavo 46.949 vaikai, iškylose — 78.827 ir stovyklose 
498, — viso 126.274 vaikai. Šitie skaičiai rodo, kad pradžios mokyklose 
fizinis lavinimas gyvėja ir jo formos rodo palinkimą įvairėti. Prie to 
prisideda naujoji fizino lavinimo programa reformuotai pr. mokyklai. 


Ateityje yra numatyta steigti pradžios mokyklose fizinio auklėjimo 
kuopas ir vyresnių skyrių vaikus nuosaikiai įtraukti į planingas, pe- 
dagoginiais pagrindais tvarkomas pirmenybes. 


Kūno Kultūros Rūmai, vadovaudami fiziniam auklėjimui progimna- 
zijose ir gimnazijose, yra įsteigę Aukštuosius Kūno Kultūros Kursus, 
kurie jau aprūpino patyrusiais kūno kultūros ir karinio rengimo pe- 

dagogais beveik visas mūsų vidurines mokyklas. 1934 met. buvo su- 
kviestas kūno kultūros mokytojų suvažiavimas, kuris svarstė naują 
fizinio lavinimo programą ir mokinių laisvalaikio klausimus. 


Nuo 1936 met. kasmet Giruliuose įvyksta Kūno Kultūros Rūmų 
rengiamos VII gimn. klasių mokinių keliautojų stovyklos, kurių 
tikslas yra — iškylaujant ir keliaujant pažinti Klaipėdos Kraštą ir pa- 
jūrį, sueiti į artimesnę pažintį ir bendravimą su Klaipėdos Krašto, Lat- 
vijos ir Estijos mokiniais. 


Kūno Kultūros Rūmų mokyklų inspektorius lanko vidurines mokyk- 
las ir tikrina materialines darbo sąlygas, kaip vykdoma profilaktinė fi- 
zinio lavinimo programos dalis, kaip dėstomos pamokos ir organizuo- 
jamas mokinių laisvalaikis. 


Fiz. lavinimo darbo sutikslinimui ir suvienodinimui K. K. Rūmai 
sudarė fizinio lavinimo programas berniukams ir mergaitėms refor- 
muotai vidurinei mokyklai, įsteigė valstybinį kūno kultūros ženklą ir pa- 
darė jį privalomą IV-V ir VI-VII kl. mokiniams. Gimnazijų abiturientai 
nuo 1938 metų vietoje baigiamųjų k. k. egzaminų turi įsigyti V. k. k. 
ženklą pagal amžių. 


Mokinių fiziniam lavinimui ir bendravimui laisvalaikio metu tvar- 
kyti Švietimo Ministeris 1937 m. patvirtino Lietuvos gimnazijų fizinio 
lavinimo kuopų statutą ir uždraudė mokiniams dalyvauti pašalio spor- 
to ir fizinio lavinimosi organizacijose. Kad fizinis lavinimas būtų lai- 
komas reikiamoje aukštumoje ir kad žaismo dalykai nebūtų panaudo- 
jami piktam, K. K. Rūmai įvedė mokyklose patenkinamo mokymosi ir 
labai gero elgesio reikalavimus gimnazijų pirmenybėse dalyvaujan- 
tiems mokiniams. 


Visapusiškai mokinių pažangai skatinti ir kultūringam bendravi- 
mui plėsti nuo 1935 metų rengiamos pirmenybės iš kūno kultūros, o 
nuo 1937 metų ir iš kitų mokslo dalykų. Pirmenybių dalykus, jų verti- 
nimą ir dalyvių atrinkimo būdą nustato: 1) kūno kultūros — K. K. Rū- 
mai, 2) kitų mokslo dalykų — Vidur. Mokslo Departamentas. Gimna- 
zijų pirmenybėse dalyvauja Lietuvos Valstybinės ir privatinės su val- 
stybinių gimnazijų mokinių teisėmis gimnazijos. Gimnazijų pirmeny- 
bių laimėtojams skiriamos dovanos ir pažymėjimai. Gimnazijų pirme- 
nybės yra: 1) vienos gimnazijos, 2) apygardinės ir 3) baigiamosios. 
Kas ketveri metai baigiamosios gimnazijų pirmenybės daromos olimpi- 
niu pradu ir vadinamos mokyklinės jaunuomenės olimpiade. 

K. K. Rūmai yra parengę fizinio lavinimo programas žiemos žemės 
ūkio mokykloms, Žemės Ūkio Rūmų jaun. ūkininkų rateliams ir bai- 
gla rengti amatų mokykloms. 


K. K. Rūmų rūpesčių yra parengti ir vartojami krepšinio ir futbo- 
lo terminai. Taip pat yra rengiami kitų sporto šakų terminai. 


Remdami keliavimą, kaipo gerą būdą kraštui pažinti ir tėvynės 
meilei ugdyti, K. K. Rūmai 1935 met. įsteigė jaunuomenės keliavimams 
globoti komitetus ir išrūpino moksleiviams žymių lengvatų keliaujant 
geležinkeliais. 

Mokyklose racionaliai vykdomas fizinis auklėjimas išugdys svei- 
kus, patvarius, sumanius ir ryžtingus mokinius, kurie pajėgs be žalos 
savo sveikatai dirbti protinį darbą ir sėkmingai bendrauti žaisme. 
Tuo būdu mokyklos planingai rengia sveiką, vispusiškai  išlavintą 
prieauglį mūsų kraštui, mūsų sportui. 


SPAUDA 


PERIODINĖS SPAUDOS LAIMĖJIMAI 


V. Kemežys 


1932 metais, kai Lietuvos Žurnalistų Sąjunga kartu su visuomene 
šventė lietuviškosios periodinės spaudos 100 metų sukaktį, kukli pro- 
vincijos mergaitė ne tik sąmojingai, bet ir labai jautriai reagavo į ju- 
biliejų, atsiliepdama į Sąjungos paskelbtą spaudos šūkių konkursą. Ji 
drąsiai visos periodinės spaudos paguodai pasakė: „Laukiniai 
žmonės laikraščių neskaito“. Jei būtų įvykęs stebuklas, 
jubiliato ,,Nusidavimų apie evangelijos praplatinimą tarp žydų ir pa- 
gonų“ redaktorius Fridrichas Kelkis tikrai būtų šyptelėjęs kape iš pa- 
sitonkinimo dėl tokios aktyvios talkos jo užmegztai lietuviškai perio- 
dikai. Tikrai, jei mūsų plačiojoje visuomenėje pasigirdo toks balsas, tai 
ji, matyt, neskaitančiais žmonėmis labai bodisi. Tačiau iš kitos pusės, 
ne naujiena dažnai išgirsti, kad mūsų spauda dar nėra pakankamai pa- 
kiluri, kad jai prieš akis dar platūs dirvonai, kuriuos jai teks purenti. 
Kaip iš tikrųjų yra? Ar tikrai tarp mūsų dar daug „laukinių“ žmo- 
nių, kurie mums turėtų šiandien, 20 metų Nepriklausomybės sukakties 
proga, kelti skausmą ir apmaudą? Objektyviai vertindami lietuviško- 
sios periodikos laimėjimus per 20 metų ir ypač atsižvelgdami į negai- 
lestingą jos gniuždymą iki pat Nepriklausomybės atgavimo, turime vi- 
siškai ramia sąžine ištarti „ne“. Lietuvos periodika per 20 metų mūsų 
tautos kultūrai yra padariusi didžiulį patarnavimą, yra giliai tautoje 
įsigalėjusi, kartu pati labai išaugdama ir sustiprėdama. 

Didysis karas lietuviškąją periodinę spaudą buvo visai pakirtęs. Ir 
vokiečių okupacijos metu lietuviai beveik visą laiką savo periodinės 
spaudos neturėjo. Jiems vieną laikraštį leido pati vokiečių okupacinė 
valdžia, — taigi jis ne lietuvių tautiniams interesams buvo skirtas. O 
tuo tarpu prieš karą lietuviai jau buvo išsiugdę įvairios rūšies perio- 
dinę spaudą, nors ir cenzūros pažabotą. Apytikriais duomenimis, prieš 
karą buvo priskaitoma apie 30 lietuviškų laikraščių su 15000 skaityto- 

jų. Nepriklausomybės išvakarėse — 1917 metais — įsisteigė „Lietu- 
vos Aidas“, dabartinio „Lietuvos Aido“ pirmtakas, kurį redagavo pir- 
masis ir dabartinis Lietuvos Valstybės Prezidentas Antanas Smetona. 
Ir į savo nepriklausomą gyvenimą Lietuva įžengė su šituo dienraščiu, 
kuris tuomet turėjo arti 20.000 tiražą. Greit po to laikraščių pradėjo 
daugėti, nors Nepriklausomybės kovos su bolševikais, bermontininkais 
ir lenkais tą sėkmingai pradėtą spaudos atgaivinimo darbą smarkiai 
trukdė. Tačiau po Nepriklausomybės karų, pradedant tvarkytis viduji- 
niam krašto gyvenimui, ir spauda pradėjo smarkiai kilti. Pradėjo atsi- 
rasti įvairiausių sričių ir pakraipų laikraščių, tarp jų meno, ūkio, įvai- 
rių profesijų žurnalų, kurių daug ir iki šios dienos išsilaikė. 

Koks šuolis nuo Nepriklausomybės pradžios iki šių dienų padarytas 
periodinės spaudos srityje, gali pirmiausia paliudyti spaudos skaičiai. 
1919 metais Lietuvoje buvo tik trys laikraščiai su daugiau kaip 20.000 
tiražu. Kraštui grįžtant į normalesnes sąlygas, ir periodinių leidinių 
pradėjo kaip grybų dygti. Tačiau jų tiražas nekilo labai sparčiai. Pvz., 
1925 metais nors laikraščių buvo priskaitoma apie 90, bet jų bendras 
tiražas tesiekė tik 100.000 egz. Dienraščių tiražai tuomet, kartu paė- 
mus, nepranešė 15.000. Savaitinių laikraščių ir žurnalų tiražai kai kada 
vos šimtais buvo skaičiuojami. Tokio laikraščio skaitytojų menko augi- 
mo priežastis buvo ne tik, palyginti, aukštos laikraščių kainos, bet ir 
partinio susiskaldymo įtaka. Laikraščių turinys dažnai būdavo per 
daug apsunkinamas neįdomia ginčų ir rietenų medžiaga. Laikraščiai 
partijų viešpatavimo laikais nepakankamai stengėsi, kad jų skiltys bū- 
tų gyvos, kad jose atsispindėtų mūsų krašto kultūriniai ir kiti svarbūs 
reikalai. Skaitytojas šitą laikraščio balastą jausdavo ir juo kratydavosi, 
juo labiau, kad laikraščiai tuomet dydžiu ir informacijų platumu pasigir- 
ti irgi negalėdavo. Tačiau labai žymios neigiamos įtakos laikraščių pli- 
timui sudarė ir tas draudimo periodas, kurs savo laiku lietuviškajai 
spaudai teko pergyventi. Kaimas spaudai nelengva buvo išjudinti. Ne- 
palankios buvo spaudai ir susisiekimo sąlygos. Susisiekimas su kaimu 
nebuvo kaip reikiant išplėstas ir net retesnei spaudai kaimas normaliai 
pasiekti taip pat nebuvo lengva. Šitie susisiekimo sunkumai dienrašti- 
nę spaudą žymia dalimi iki šiol tebeslegia. 

Didelis persilaužimas periodinėje spaudoje įvyko antrame Nepri- 
klausomybės dešimtmetyje. Ištisas perversmas buvo padarytas savaiti- 
nėje ūkininkams skirtoje spaudoje. Atsirado energingas, didelės inicia- 
tyvos žurnalistas, kuris paruošė kaimo kultūrinimo per spaudą planą 
ir su nedidele vyriausybės parama jį įgyvendino. Tai buvo Antanas 
Bružas. Jo išleistas savaitinis „Mūsų Rytojus“ dėl savo gero turinio ir 

pigumo greitu laiku pasiekė rekordinį ūkininkų spaudos tiražą Balti- 
jos kraštuose — 100.000. Kartu su juo, konkurencijos baimės spaudžia- 
mi, prenumeratas atpigino ir kiti savaitraščiai, ir tai pasiteisino. Tų 
savaitraščių tiražai irgi pakilo. Antanas Bružas su rinktiniu savo ben- 
dradarbių štabu išjudino kaimo mases iš neskaitymo. Juo labiau, jei 
laikraštis turėjo 100.000 tiražą, tai reikia laikyti, kad jo skaitytojų ma- 
žiausia buvo trigubai tiek. Šitas laikraštis padarė klaidą, krizės laiku iš 
savaitinio pavirsdamas į du kartus per savaitę einantį. Laikraštis jau 
visai apsimokėjo, taigi padažnėdamas ir nenorėdamas turėti nuostolių, 
turėjo pakelti prenumeratos kainą, ir šitas jo skaitytojų skaičių iš kar- 
to labai žymiai numušė, kol galų gale tiražas krito iki 20.000. Ekspe- 
rimentas buvo per ankstyvas, ir, netekęs egzistencijos pagrindo, „Mū- 
sų Rytojus“ galop turėjo nustoti ėjęs. Tačiau ūkininkų spaudos pionie- 
rių eilės nėra sumažėjusios. ,,Ūkininko Patarėjas“ jau yra pasiekęs 
apie 90.000 tiražą. Kelių dešimčių tūkstančių tiražus turi savaitiniai 
„Mūsų Kraštas“, ,,Mūsų Laikraštis“, „Lietuvos Ūkininkas“. Šitie laik- 
raščiai, persitvarkydami ir sumažindami prenumeratos kainas, žymiai 
padidino savo tiražus ir tiesia kaime kelius dienraštinei spaudai, kuriai 
tas tikslas bus juo lengviau pasiekti, juo tobulės susisiekimo reikalai 
ir kils bendras Lietuvos kaimo kultūrinis lygis. 


Vis dėlto jau smarkiai yra pažengusi į priekį ir dienraštinė spauda. 
Jos, tiesa, nedaug Lietuvoje yra. Tačiau ji kas metai tobulėja ir ypač di- 
delis persilaužimas tiek tobulėjimo, tiek skaitytojų daugėjimo atžvilgiu 
įvyko paskutiniaisiais metais. „Lietuvos Aidas“, savo pirmatako vilniš- 
kio „Lietuvos Aido“ idėjų skelbimo tęsėjas, kai buvo atnaujintas leis- 
ti, nei didumu, nei tiražu negalėjo lygintis su užsienio spauda. Šiandien 
jis dažną net ir didesnį užsieninį laikraštį gali abiem tais atžvilgiais 
pranešti. Šiuo metu jis eina dviejų laidų. Jos abi sudaro apie 35.000 ti- 
ražą, taigi beveik du kartus didesnį, negu visi laikraščiai turėjo Lietu- 
vos nepriklausomybės pradžioje. Tai vienintelis dviejų laidų dienraštis 
ne tik Lietuvoje, bet ir Baltijoje, jei neįskaitysim Latvijoje einančio 
rusiško laikraščio. „Lietuvos Aidas“ yra didžiausias Lietuvos dien- 
raštis, nes normaliai kasdien išeina 14—16 puslapių. Kartu su „Lietu- 
vos Aidu“ kai kuriais atžvilgiais yra patobulinusios savo dienraščius ir 
kitos leidyklos. Būdingas dienraščiams paskutiniojo laiko reiškinys —tai 
prenumeratų ir pardavimo kainų atpiginimas. Visa eilė dienraščių jau 
parduodama po 10 cnt., o „Lietuvos Aido“ rytinė laida šioje srityje bu- 
vo pasiekusi rekordą — kainavo tik 9 cnt. Laidos padidinimas ir pato- 
bulinimas pareikalavo ir jos kainą pakelti iki 10 cnt. Iš dienraščių at- 

piginimo tenka konstatuoti tik džiugus reiškinys — jų skaitytojų skai- 
čius žymiai padidėjo. 

Daug naujo per paskutiniuosius metus yra įvykę ir žurnalų tipo 
spaudoje. Lietuvos karių organas „Karys“ yra pasiekes 20.000 tiražo. 
Tokio pat tiražo yra pasiekęs ir šaulių organas „Trimitas“. Apie 15.000 
tiražo turi „Jaunoji Karta“, ,,Mūsų Vilnius“. Kelių dešimčių tūkstan- 
čių tiražo siekia ir vaikams skirta spauda. Turime ir eilę populiarių li- 
teratūros, mokslo ir meno žurnalų, kaip ,,Vairą“, ,„Židinį“, ,,Naująją 
Romuvą“ ir kit. Žurnalų srityje padaryta pažanga gali būt paaiškinta 
tik jos patobulėjimu ir taip pat atpiginimu. 

Periodinės spaudos leidinių tarpe vyrauja tautiškos krypties leidi- 
niai. Apskritai, 1937 m. pabaigoje Lietuvoje buvo 157 periodiniai leidi- 
niai, iš jų 19 dienraščių, 38 savaitraščiai ir 100 mėnesinių ir kitų laik- 
raščių. Jų bendras tiražas siekė apie 830.000. Taigi vienas egzempliorius 
teko trims gyventojams. Šitie skaičiai patys gražiai byloja apie Lietu- 
vos spaudos pakilimą Nepriklausomybės laikais, ypač jei prisiminsime 
jau minėtuosius spaudos duomenis Lietuvos Nepriklausomybės atga- 
vimo metu. Nors į šiuos skaičius įeina ir mažumų spauda, tačiau ji, paly- 
ginti, yra tokia nežymi, jog negali sudaryti esminio skirtumo. 

Prie lietuvių spaudos augimo labai žymiai prisidėjo spaudos darbi- 
n'nkų profesionalų kadro susidarymas ir patobulėjimas. Pirmaisiais 
Lietuvos Nepriklausomybės metais profesionalų žurnalistų beveik ne- 
buvo, o tuo tarpu šiandien Lietuvos Žurnalistų Sąjungoje, kuriai ilgą 
laiką vadovavo a. a. dr. Purickis, o dabar pirmininkauja prof. Tamošai- 
tis, jau yra arti 150 narių. Tiesa, jie nėra visi lietuviai ir žurnalistai 
profesionalai. Daugeliui jų žurnalisto darbas yra tik šalutinė profesija. 
Tačiau lietuvių žurnalistų profesionalų, gyvenančių tik iš savo plunks- 
nos, šiandien jau yra didelis būrys — ne mažiau kaip pusė Žurnalistų Są- 
lungoje esančiuių. Daugumas Kauno tautiškosios spaudos plunksnos 
darbininkų, be Žurnalistų Sąjungos, dalyvauja dar tautininkų laikrašti- 
ninkų apylinkėje, kurioje tautiškosios ideologijos darbui yra susibū- 
rę apie 40 žmonių. Reikia kartu konstatuoti labai palankų dienraštinei 
spaudai reiškinį, tai spaudos darbininkų pagausėjimą provincijoje. Prieš 
kelioliką metų šitas klausimas buvo taip aštrus, jog „Elta“ ir ,,Trimito“ 
redakcija ruošė net specialius žurnalistų kursus. Tai buvo tik keliasde- 
šimties provincijos bendradarbių kadro branduolys. Šiandien jau, pvz., 
viena „Lietuvos Aido“ redakcija turi apie 100 nuolatinių provincijos 
bendradarbių. Daugelis jų yra gabūs ir pamėgę spaudos darbą žmonės. 

Daug nulėmė mūsų dienraštinės spaudos pažangoje ir labai žymus 
informacijos patobulinimas. Paskutiniuoju laiku jau pati dienraštinė 

spauda turi nemaža užsienio korespondentų. Tačiau buvo laikas, kai ji 
turėdavo tenkintis tik „Eltos“ pranešimais. O šie pranešimai prieš 
penkiolika metų buvo imami daugiausia iš pasenusios spaudos. Šian- 
dien „Eltos“ aparatas yra labai patobulėjęs. Ji yra įsigijusi tobulų in- 
formacijos priėmimo priemonių ir jos personalas dirba ir naktį. Laik- 
raščiai iš „Eltos“ turi naujausią informaciją apie pasaulinius įvykius, 
kuri papildoma dar jų specialinių korespondentų. 

Ir Lietuvos spaudos techninės priemonės yra labai pagerėjusios. Bu- 
vo laikai, kad Lietuvoje rotacinių mašinų visai nebuvo. Šiandien jas tu- 
ri ne vienas didesnis laikraštis, o „Lietuvos Aido“ leidykla A. B. „Pa- 
žanga“ turi įsigijusi moderniausią Baltijoje rotacinę mašiną, kuri per 
valandą gali išmesti apie 70.000 egz. ir iš karto duoti 32 pusl. Be to, gali 
spausdinti trimis spalvomis. A. B. „Spindulys“ įsigijo giliaspaudę, ku- 
ri labai žymiai patobulins Lietuvos žurnalinę ir iliustracinę spaudą. 

Būtų neteisinga nepaminėti ir lietuviškosios spaudos užsienyje. 
Jungtinėse Valstybėse, Pietų Amerikoje ir, apskritai, užsienyje lietuviš- 
koji spauda per paskutiniuosius metus jei nepatobulėjo, tai yra su- 
dariusi labai gyvą kontaktą su tėvyne. To paties Antano Bružo įsteig- 
tas „Talkos“ biuras padarė naudingą darbą, įgalindamas užsienio lie- 
tuviškąją spaudą pasinaudoti platesne informacija iš Lietuvos. Pasku- 
tiniuoju laikų šita tarnyba tiek patobulėjo, jog teikia ir gausingų ilius- 
tracijų iš Lietuvos gyvenimo. Šitą medžiagą užsienio lietuviškoji spau- 
da noriai naudoja. 

Tragiškas likimas yra ištikęs lietuviškąją spaudą Vilniaus krašte. 
"Ten retorsijų metu beveik sunaikinta lietuviškoji kultūra, o kartu su 
ja ir spauda. Savo laiku Vilniaus krašto lietuviai turėjo gana gausią 
ir įvairią spaudą, kuri guodė okupacijoje atsidūrusius šimtus tūkstan- 
čių lietuvių, teikė jiems dvasios peno, kultūrino juos ūkinėje srityje. 
Šiandien iš tos spaudos jau beveik nieko nebeliko. Kokios ten lietuviš- 
kai spaudai sąlygos, galima spręsti iš to, kad per okupacijos laiką Vil- 
niaus krašte išėjo apie 80 lietuviškų laikraščių, bet tik retai kuris iš 
jų mirė natūralia mirtimi. Jų amžius dažniausia būdavo mėnesis, o kai 
Pav., vienas dienraštis Vilniuje per 20 dienų rodėsi, 
vis kitais pavadinimais, 17 kartų. Kasdien buvo uždaromas ir kitą 
dieną išeidavo jau kitu pavadinimu. Tai vyksta tuo laiku, kai lenkų 
spauda Lietuvoje, kaip ir visų kitų mažumų spauda, naudojasi visiška 
laisve. Tai priemonės, nevertos kultūringos tautos vardo, kaip jas api- 
būdino vienoje savo kalboje Valstybės Prezidentas Antanas Smetona. 
Savo kultūrą lenkai mūsų tautai amžiais siekė primesti, bet iki šios 


dienos lietuvių tauta jai pagarbos turėti negali. 


kada ir diena. 

Vilniaus lietuviškos spaudos būklė yra tamsus šešėlis mūsų atgi- 
musios ir sustiprėjusios spaudos šviesos keliuose, kuriuose nepriklau- 
semos Lietuvos 20 metų kūrybinė dvasia labai ryškiai atsispindėjo. 
Lietuviškoji spauda, nugalėjusi savo istoriniame vystymesi milžiniškas 
kliūtis ir šiandien laisvai besiplėtodama, gali džiaugtis pasiektais lai- 
mėjimais. Ji taip pat turi puikių perspektyvų ateičiai. Dabar jos veiklai 
yra atsiskleidę neišsemiami galimumai ir praėjęs jos kovos ir kilimo 
laikotarpis liudija, kad ji tuos galimumus išnaudos ir savo veiklą apvai- 
nikuos dar gražesniais pasiekimais lietuviškosios kultūros labui. Lietu- 
voje neliks žmogaus, kuris spaudos neskaitytų. Ligšiolinė pažanga jai 
tai laiduoja. 

LIETUVIŠKOJI ENCIKLOPEDIJA 


P. Matėkonis 


Žengiant į trečiąjį nepriklausomo gyvenimo dešimtmetį, pravartu 
nors trumpai apžvelgti vieną pačių ryškiausių mūsų tautos jaunosios 
kultūros paminklų — Lietuviškąją Enciklopediją. 

Savosios enciklopedijos leidimo klausimu lietuvių šviesuomenė jau 
seniai domėjosi. Prieš Didįjį karą, 1910 m., Š. Amerikos „Vienybė Lie- 
tuvininkų“, J. Gabrys „Tėvynėje“ ir M. Biržiška „Visuomenėje“ kėlė 
„Lietuviškojo žinyno“ leidimo reikalą. Amerikos „Lietuvos“ leidėjas 
A. Olševskis pasikvietė Kl. Jurgelionį enciklopedijos redakcijai suda- 
ryti. Buvo sudarytas enciklopedijos planas ir leidybos sąmata. '"Ta- 
čiau, bendradarbiams susikirtus dėl enciklopedijos straipsnių krypties 
ir leidėjui paaiškėjus, jog šis darbas reikalaus žymiai daugiau išlaidų 
ne kaip numatyta, 1912 m. sumanymas žlugo. 1923-24 m. enciklopedijos 
leidimu buvo susidomėjusios „Švyturio“ ir Šiaulių „Kultūros“ bendro- 
vės, tačiau dėl tų organizacijų ekonominio silpnumo darbas neįsteng- 
ta pradėti. Tik retkarčiais vis iškildavo spaudoje ir organizacijose, 
pvz. 1929 m. Lietuvos Kultūros Taryboje prof. dr. VI. Lašo ir adv. M. 
Sleževičiaus, paskatinimų imtis leisti savąją enciklopediją. 

1929 m. Spaudos Fondas, Liet. Kultūros Tarybai pasiūlius, ėmėsi 
iniciatyvos organizuoti savosios enciklopedijos leidimą; 1930 — Vy- 
tauto Didžiojo — metų sausio 25 d. buvo priimtas Lietuviškosios Enci- 
klopedijos planas ir vyriausiuoju redaktorium pakviestas prof. Vaclovas 
Biržiška, kuris sudarė vyr. redakcijos branduolį, kvietėsi bendradar- 
bius ir pradėjo paruošiamąjį darbą. Tuo būdu, ilgų metų šviesuome- 
nės svajonė — leisti savąją enciklopediją — virto tikrove. Tačiau, 
Lietuvių Katalikų Mokslo Akademija taip pat suskato propaguoti, kad 
ir ji leisianti atskirą enciklopedinį žodyną. Prieš akis stojo didelis 
darbo paralelizmo ir negausių mokslo jėgų suskaldymo pavojus. Visiš- 
kai galimas daiktas, kad iš dviejų sumanytų enciklopedijų nebūtų iš- 

ėjusi nė viena tinkama, o vėliau, po skaudžių bandymų, būtų tekę kon- 
soliduotis. Šis trynimosi procesas galėjo kokį dešimtmetį sutrukdyti 
normalų savosios enciklopedijos kūrimo darbą. Tačiau, Spaudos Fondo 
vadovybės, ypač dir. B. Žygelio pastangomis, buvo susitarta su Liet. 
Katalikų Mokslo Akademija ir rastas laimingas kompromisas bendram 
darbui. Taip buvo išvengta susiskaldymo pačioje darbo pradžioje. Šios 
kompromiso derybos gana ilgai truko, kol 1931 m. kovo 5 d. buvo pasi- 
rašyta bendradarbiavimo sutartis. Tuo susitarimu buvo sudaryta vyr. 
redakcija: vyr. redaktorius prof. Vaclovas Biržiška, viceredaktorius 
prof. Pr. Dovydaitis, vyr. redakcijos nariai: prof. B. Čėsnys, prof. VI. 
Lašas, prcf. V. Krėvė-Mickevičius ir Spaudos Fondo atstovas V. 
Kvieska. Karo dalykų skyriui buvo sudaryta speciali karių redakcija. 
Vėliau buvo pakviestas antras viceredaktorius prof. Mykolas Biržiška, 
kas ir vietoje išėjusio prof. B. Čėsnio —- prof. P. Malakauskis. O dėl lei- 
dybos tokiu būdu atsirado dabar kartojama lyg sakralinė formulė: 
„Lietuviškąją Enciklopediją leidžia Spaudos Fondas, Liet. Katalikų 
Mokslo Akademijai bendradarbiaujant“. 


Pasiekus susitarimo, su dideliu darbo įkarščiu ir entuziazmu buvo 
griebtasi leisti savąją enciklopediją. Redakcija su nepaprastu atsidė- 
jimu laužė pirmuosius darbo ir organizavimo ledus, visų pažiūrų bendra- 
darbiai kruopščiai rinko medžiagą, o leidėjas dėjo kapitalą ir enciklo- 
pediją plačiai išpropagavo visuomenėje. Pirmas L. E. sąsiuvinis pa- 
saulį išvyko 1931 m. spalių 1 dieną, o toliau ėjo tokiu tempu: 


1932 m. išleista 7 sąsv. 1935 m. išleista 13 sąsv. 
1933 m. E 1936 m. | 26 
1934 m. E 29514. 14 „ 


Leidybos plane yra numatyta kasmet išleisti po 12 sąsiuvinių, t. y. 
po vieną pilną tomą. Pastaraisiais metais tempas pagreitintas. 


Konstatuojant džiaugsmingą faktą, kad švęsdami 20 metų Nepri- 
klausomos Lietuvos gyvenimo sukaktį, jau turime šešis Lietuviško- 
sios Enciklopedijos tomus ir pradėtas leisti septintasis, gana įdomu 
pažiūrėti, ką, būtent, randame tuose šešiuose tomuose, kokia propor- 
cija svarbiausiomis mokslo, meno ir technikos sritimis pasiskirsto ta 
be galo įvairi ir viską apimanti enciklopedinė medžiaga. Šešiuose to- 
muose yra 9204.: LXXXII psl., 570.648 eilučių, 23.967.216 ženklų. Pa- 
gal mokslų sritis eilučių skaičius taip pasiskirsto: 

Lituanistika: Gamta: Geografija: Biografijos: 
I tome 22.376 16.402 12.860 4.892 
II „  19.882 12.788 17.203 10.886 
III „ 16.662 12.035 12.600 16.773 
IV 12.893 16.082 15.869 19.116 
V „ 19.049 14.287 13.561 14.721 
VI „ 21.683 15.962 8.878 13.262 
visu 112545 87556 80.971 79.650 
Visuomenės m.:  Humanitar. m.: Menas: Medicina: 
I tome 14.976 13.142 7.489 2.971 
II +. 13:926 11.051 8.437 935 
III 14653 11.728 12.782 875 
IV 2 7.840 10.061 11.965 1.282 
V 40524 5.630 12.432 1.904 
VI r. 13146 12515 8.216 1.446 
Viso 12.065 67.127 61.321 9.413 


Iš šių duomenų galima daryti kuo gražiausios išvados apie mūsiš- 
kės enciklopedijos turinį, jos savitą kryptį ir paskirtį. 

Šešiuose Liet. Enciklopedijos tomuose įdėta toks iliustracijų, brėži- 
nių ir žemėlapių skaičius: 


I tome 569 iliustracijos, 31 brėžinys, 41 žemėlapis 


m 6 5 722 Ė 65 37 ž 
II „ 676 K 88 23 
IV, 916 | 44 26 
Va6L. 710 L 39 | 19 : 
VE 708 j A 36 L 
Viso  4.320 52, (AB š 


Liet. Enciklopedijos redakcijos darbą ypač sunkina lituanistika. 
Šiam skyriui trūksta šaltinių, tyrinėjimų, medžiagos. Ši mokslinė me- 
džiaga reikia naujai ir dažnai iš viso pirmą kartą sukurti, surinkti, Tai 
yra ypatinga padėtis, lyginant su kitų, senesnės kultūros kraštų enci- 
klopedijų leidimu. Lituanistikos medžiaga išmėtyta po visą pasaulį, 
visur, kur tik lietuvių gyvenama, — Šiaurės ir Pietų Amerikos žemy- 
nuose, Vak. Europos valstybėse, Afrikoje, Azijoje ir net Australijoje. 

Nelengva su medžiaga ir okupuotame Vilniaus krašte. Nėra po ranka 
tos brangios mums medžiagos, kurios gausu Vilniuje. Mažosios Lietu- 
vos ir Klaipėdos krašto medžiagos ruoša yra patenkinama. Vis dėlto, 
nežiūrint tų didelių sunkumų, lituanistikos skyrius enciklopedijoje yra 
platus, turiningas ir didelės vertės visų sričių mokslo darbininkams ir 
šiaip plačiajai šviesuomenei. 

Šešiuose enciklopedijos tomuose rašė 353 asmenys. Tai, galima sa- 
kyti, visų sričių specialistai, žinovai. Ši nepaprasta kultūros darbo vie- 
nybė yra tikras laidas, kad darbas bus sėkmingai varomas ir iki galo 
ištesėtas. Reikia pabrėžti, kad į savąją enciklopediją visi, nuo redak- 
torių bei bendradarbių iki pat eilinio prenumeratoriaus, žiūri labai rim- 
tai. Visi supranta didžiulę enciklopedijos svarbą mūsų tautos kultūrai 
ir, kiek kas gali, prisideda prie jos kūrimo darbo. Enciklopedijos lei- 
dybos organizacija gali būti gražiu bendro darbo pavyzdžiu ir kitose 
mūsų krašto didesnių darbų realizavimo srityse. 

Lietuviškosios Enciklopedijos leidimas yra didelis darbas. Jis rei- 
kalauja ir stambių kapitalų. Tai parodo čia duodami duomens, būtent, 
nuo pat pradžios iki 1938 m. sausio 1 d. padaryta išlaidų: 


1) Spaudos (popier., klišių, spaust., žemėl.) išlaidos Lt 482.000,— 
2) Redakcijos (algos, kalbos taisym., knygų) išlaidos , 108,000,— 


3) Honorarai „ 152.000,— 
4) Administracijos (ekspedicijos algos, kom.) „ 321.000,— 
0) Propagandos ir reklamos išlaidos „ 32.000— 
6) Centro  „ T72.000,— 
7) Įvairios „+  27.000— 


Iš viso Lt. 1.194.000.— 
t. y., šeši tomai kainavo per milijoną litų. Vienas tomas kainuoja 
199.000,-— It., vienas sąsiuvinis 16.500,— lt., o vienas enciklopedijos 
puslapis per 250,— lt. Išlaidas padidina ir įvairūs prenumeratoriams 
duodami priedai knygomis (sudarė apie 70.000,— lt. sumą). Leidybą 
sunkina nenusistovėjęs prenumeratorių skaičius ir kelių šimtų tūks- 
tančių litų siekiančios prenumeratorių skolos. Dėl prenumeratorių 
atrankos porą pirmųjų tomų teko vėl iš naujo spausdinti, o pirmojo 
tomo kai kuriuos sąsiuvinius net po tris kartus išleisti, kas taip pat 
sudarė papildomų išlaidų. Tomui pasibaigus prenumeratorių skaičius 
padidėja, o naujieji prenumeratoriai vis didina pirmųjų tomų prenu- 
meratos skaičių. Todėl bendras prenumeratorių vaizdas 1938 m. vasa- 
rio 5 dieną buvo toks: 

I tomo — 11.592 pren., II tomo — 10.462 pren., III tomo — 9.851 
pren., IV tomo — 7.581 pren., V tomo — 6.181 pren., VI tomo — 5.017 
pren., VIII tomo — 3.535 pren. (tomui pradėjus eiti). Į pren. skaičių 
nejeina atskirai parduoti pirmųjų tomų sąsiuviniai ir pilni tomai. Tomo 
prenumeratos kaina pastaruoju metu buvo 35,— lt., liuksusiniu popie- 
rium 45,— lt. Anksčiau mokantiems duodama 10Y5nuolaida. Pradžios 
mokyklų mokytojams skaitoma 27,— lt. ir taip pat duodamos dovanos 
ir lengvatos mokėti dalimis. Todėl, palyginus su kitų kraštų enciklo- 
pedijomis, mūsiškė yra gana prieinamos kainos. Ji galima traktuoti 
kaip mėnesinis mokslo žurnalas, periodiškai leidžiama mokslinė infor- 
macija, žymia dalimi nesenstanti, greit nenustojanti reikšmės ir duo- 
danti patikrintus faktus. 

Enciklopedija yra paplitusi ne tik Lietuvos valstybėje, bet toli ir už 
jos ribų, — ji siunčiama į visus kontinentus. Pagal sudėtinę neįrištų 
sąsiuvinių kiekis į didesniuosius mūsų miestus taip išsiskirsto (pav. 
VII tomo XII sąsv.): 


1) Kaunas — 1.500 pren. 11) Tauragė — 45 pren. 
2) Panevėžys — 15 „ 12) Alytus — 45 
3) Šiauliai — 160 „ 13) Biržai — 35, 
4) Marijampolė — 95 „ 14) Dotnuva — 83, 
D) Klaipėda —- 90 „ 15) Raseiniai — 22 

6) Ukmergė — 80 Ą„ 16) Kretinga — 80 | 
7) Vilkaviškis — 908 „ 17) Utena — 26 „ 
8) Kėdainiai —- 3 18) Joniškis — 26 
9) Rokiškis — L 0 19) Kaišiadorys — 22 
10) Telšiai — 46 Z0) Zarasai — 21 3 


kiti miestai bei miesteliai po mažiau kaip 20 prenumeratorių. Prenu- 
meratorių, imunčių įrištais tomais, dar krašte išsiskirsto bendras 1055 
skaičius. Pagal pren. skaičių galima maždaug spėti ir tos ar kitos vie- 
tovės kultūros bei pažangos laipsnį. 


Redakcijos ir bendradarbių kruopštus ir su pasiaukojimu dirbamas 
enciklopedijos kūrybos darbas ir leidėjo Spaudos Fondo ekonominis 
pajėgumas ir sugebėjimas tvarkyti platinimo reikalus aiškiai rodo, kad 
Lietuviškosios Enciklopedijos likimas pateko į tikras rankas, ir šis mil- 
žiniškas darbas bus ištesėtas iki galo. Vykdomas nustatytas leidybos 
planas, taikomasi prenumeratorių pajėgumui derinant leidimo tempą. 
Iš viso yra numatyta šešiolika Liet. Enciklopedijos tomų. 

Tomas po tomo mūsiškė enciklopedija darosi visiems aktualesnė, rei- 
kalingesnė ir visais atžvilgiais svaresnė. Jos savininkui ji atstoja ge- 
riausią biblioteką, nes ji yra bibliotekų biblioteka, visų knygų knyga 
apie visą pasaulį ir apie mūsų tautos garbingą praeitį ir dabartį. 

Yra sakoma, kad pirmąjį tautos kultūros etapą žymi šventojo rašto 
išleidimas savo kalba, o antrąjį etapą — savosios enciklopedijos leidi- 
mas. Taigi, su Lietuviškąja Enciklopedija lietuvių tauta išeina į platų 
kultūringą pasaulį ir stoja kaip garbingas kuriančiųjų tautų šeimos 
narys. 

Naujasis Kaunas. Vytauto Didžiojo Muziejaus vaizdas iš Vienybės aikštės. Kairėje Žemės Banko rūmai. 


ĮSTATY MDAVYSTE 
IR 
TEISDARYSTĖ 


MUSŲ ĮSTATYMDAVYSTĖ IR TEISDARYSTĖ 
M. Kavolis 


I. Atgijusios Lietuvos valstybės forma ir 
įstatymai. 


Didysis karas pareikalavo daug dvasinių ir medžiaginių aukų ir 
kentėjimų. Jis daug ką apvylė. Imta ieškoti kaltininkų. Skelbta, kad 
militariškoji Vokietija esanti to karo kaltininkė. Ji tą. kaltę sau ir 
prisiėmė Versalio taikos sutartimi. Likimas lėmė, kad tą karą pra- 
laimėjo kaip tik stipriausios monarchinės valstybės (Rusija, Vokie- 
tija, Austro-Vengrija, Turkija). Tat paskatino išsižadėti ten iki tol 
buvusių politinių režimų ir mestis į priešingą kraštutinumą. 

Didž. karui pasibaigus, pasaulis atsiduso po didelių jėgų įtempimo. 
Kaip tik tvomet pasaulyje ėmė reikštis naujųjų laikų persilaužimas. Bet 
paprastai persilaužimas iš vienos pusės kiton pusėn dar ne iš karto 
įvyksta. Švytuoklė pirmiau gerokai pakrypsta į kitą pusę, kol ji vėliau 
ilgesniam laikui užima pastovesnę padėtį. Politinių įvykių švytuoklė 
po Didž. karo nukrypo demokratinių principų valstybių vidaus ir 
tarptautiniame gyvenime klestėjimo linkme. Tautų apsisprendimo 
principais atsirado eilė mažųjų valstybių. O valstybių gyvenime atsi- 
rado daug demokratinių santvarkų. 

Tose mažųjų tautų pripažinimo ir demokratinių valstybių valdy- 
mosi sąlygose Lietuva 1918 m. vasario mėn. 16 d. pasiskelbė Nepri- 
„klausoma Valstybė demokratiniais pagrindais. Modernioji de- 
mokratija primatą teikia įstatymdavystės organui, o teisdarystės 
organo nepriklausomybei ji neduoda ypatingos reikšmės. Tačiau 
žinome vokiečių socialdemokratus su katalikų politine partija su- 
kūrus stipriai nepriklausomą teismą. Mūsų Valstybės Konstitucija 
buvo sudaryta po karo atsiradusių demokratinių valstybių, ypač Vo- 
kietijos, konstitucijų pavyzdžiais. Nors mūsų Konstitucijoje dėl teismo 
garantijų mažiau tepasakyta, negu vokiečių Veimaro konstitucijoje, 


321 


vis dėlto, joje buvo nustatytas demokratinis principas, kad valdžia pri- 
klaus» tautai, ir įvestas tradicinis valdžios padalijimas trimis funkci- 
jomis: Seimas, Vyriausybė ir Teismas. Šis principas buvo nustatytas 
1922 m. konstitucijoj ir paliktas 1928 m. konstitucijoj. 

Dėl įstatymų buvo pasakyta, kad Lietuvoje palieka galioje senieji 
rusų įstatymai, veikę iki karo pradžios, kiek jie nėra priešingi Lietu- 
vos konstitucijos principams ar nėra pakeisti naujais Lietuvos įsta- 
tymais. Rusų įstatymai buvo sukurti visai skirtingose sąlygose: abso- 
liutinės monarchijos — viešuose reikaluose ir didelio liberalizmo — 
privačiuose reikaluose. Taigi, Lietuvos pasiimtosios rusų teisės įsta- 
tymai buvo sukurti sąlygose, su kuriomis lietuviai prieš tai kovojo ir 
kurios valstybės bendriems reikalams nebuvo naudingos. Lietuva, pri- 
ėmusi demokratinę valstybės formą, tai formai išpildyti ėmė naudotis 
senais absoliutinės monarchijos ir liberalizmo tendencijos prisisunku- 
siais įstatymais. Tuo būdu mūsų imtieji taikyti senieji įstatymai ne- 
buvo suderinti su nauja mūsų valstybės forma. 

Lietuvai įsikūrus, trūko žmonių perimtiems rusų įstatymams pri- 
derinti prie naujai susidariusios Lietuvos valstybės formos. Senų įsta- 
tymų nesuderinus, buvo sudaromi tų senųjų įstatymų lopai, kurie vėl 
dažnai nesiderino su perimtų įstatymų visuma. "Tai pamažu sudarė 
didelį mūsų teisės neaiškumą. Iš to kilo teisinio jausmo žmonėse men- 
kėjimas. Dėl neaiškios mūsų teisės kyla žmonių tarpe ir teisme nerei- 
kalingų ginčų. O teisdarystei susidarė daug galvosūkio dėl įstatymų 
įvairumo ir prieštaravimo naujai santvarkai. 

Lietuvai prijungus Palangos ir vėliau Klaipėdos Kraštą, Lietuvos 
teisė pasidarė dar įvairesnė. Prie tokių iki tol buvusių dviejų teisinių 
sistemų prisidėjo dar visai naujos kitos dvi teisinės sistemos. Tat įsta- 
tymdavystės ir teisdarytės darbą padarė dar sunkesnį. 


II: Naujieji pasireiškimai Lietuvos įstatymda- 
vystėje ir esamoji įstatymų būklė. 


Savo valstybę atstačius, iškilo mūsų ydos dėl mūsų neprityrimo 
valstybiniams reikalams tvarkyti ir dėl mūsų demokratinei santvarkai 
įgyvendyti būtinai reikalingo valstybinio ir politinio stažo trūkumo. 
Pasirodė, kas tinka senų valstybių tradicijų ir įsigyvenusios demokrati- 
jos valstybėms, tas dar netinka mums. Mūsų istorinės, geografinės ir te- 
ninės sąlygos mums diktavo skirtingą laikymąsi. Todėl mes didelį savo 
nepriklausomo valstybinio gyvenimo laikotarpį turėjome naudotis vals- 

tybės išimties padėties normomis. Būdami politiniame  skersvėjyje, 
negalėjome likti jo nepaliesti. Mes taip pat pergyvenome nepaprastų 
valstybinio gyvenimo sukrėtimų. Todėl paskutiniais laikais vis labiau 
ėmėme rūpintis kurti savąją teisę. Taip pat pribrendo reikalas 
peržiūrėti savo valstybės sutvarkymą ir jį priderinti mūsų sąlygoms. 

Mūsų įstatymdavystė, kaip ir kitose valstybėse, apima vi- 
sas valstybės gyvenimo sritis. Pagrindinius dėsnius valsty- 
bės gyvenimui tvarkyti visur nustato valstybės konstitucija. Ji skiriasi 
nuo kitų įstatymų tuo, kad ji nustato teisines gaires valstybės sant- 
varkai, žmonių santykiams ir įstatymams. Lietuva per savo 20 nepri- 
klausomo gyvenimo metų turėjo keletą konstitucijų. Iš pradžios jos bu- 
vo laikino pobūdžio. Vėliau, 1922 m., Steigiamasis Seimas priėmė jau 
nuolatinę demokratinę konstituciją. Ją pakeitė 1928 m. konstitucija, 
įnešusi visai mažai pakeitimų. Dabar jau sukurta nauja konstitucija, 
kuri labiau atitiktų mūsų sąlygas. 


Pagrindinius dėsnius valstybės vidaus gyvenimui tvarkyti gali nu- 
statyti ne vien tik konstitucija, bet ir tarptautiniai pasižadėjimai. Šios 
rūšies pasižadėjimų Lietuva yra padariusi: 1) 1922 m. Mažumų Dekla- 
raciją ir 2) 1924 m. Klaipėdos Konvenciją. Šiedu tarptautiniai aktai 
yra sukūrę keletą konstitucinės reikšmės dėsnių. 


Mūsų vidaus gyvenimas religijos srityje principiškai yra regu- 
liuojamas konstitucijos nuostatų. Bet pagal Klaipėdos Konvenciją ši 
sritis Klaipėdos Krašte yra autonomiškai tvarkoma. Katalikų religinio 
gyvenimo sritis yra tvarkoma 1927 m. sudaryto Konkordato. Evange- 
likų religinio gyvenimo sričiai Klaipėdos Krašte tvarkyti 1925 m. buvo 
sudarytas savotiškas pusiau tarptautinis pasižadėjimas, nustatęs a) 
vidaus taisykles tai sričiai tvarkyti ir b) santykius su užsienio bažny- 
tiniu organu. Pastarieji santykiai yra mūsų valstybės organo 1933 m. 
pareiškimu nutraukti. Evangelikų religiniai reikalai Didž. Lietuvoj 
tvarkomi be ryšio su užsieniais, bet šioji sritis nėra sutvarkyta teisi- 
niais nuostatais. Rusų stačiatikių religiniai reikalai Lietuvoje tvar- 
komi tam tikrame ryšyje su Maskvos bažnytiniu organu. Kitų tikybų 
reikalai tvarkomi be teisinių nuostatų, ir jie yra glaudesniame ar pa- 
leidesniame santykyje su užsienių organais. 

Dėl tarptautinių santykių konstitucijose būna nusta- 
tytas tik bendro pobūdžio principas, o konkrečiai jie nustatomi jau 
susitarimais. Be bendro pobūdžio dėsnių konstitucijoj, Lietuva turi pa- 
dariusi ištisą eilę tarptautinių pasižadėjimų Tautų Sąjungai ir su įvai- 
riomis valstybėmis. Pagrindinis tarptautinis aktas yra Tautų Sąjun- 

gos Paktas, kuris mūsų valstybei, kaipo tos sąjungos nariui, nustatė 
tarptautinių santykių dėsnius. O mūsų valstybės padarytieji tarptau- 
tiniai pasižadėjimai buvo: politinės, ekonominės, taikomosios arba arbi- 
tražo, konsuliarinės, teismirės pagalbos ir nusikaltėlių išdavimo ir pi- 
lietybės optacijos sutartys; taipgi sutartys dėl privatinės tarptautinės 
teisės dalykų, dėl socialinės globos ir dėl techniškų dalykų. Taigi, ma- 
tome, kad mūsų tarptautinės sutartys yra įvairių tarptautinio gyveni- 
mo sričių. Bet ir kiekviena atskira tokia sritis dar apimdavo daug 
smulkesnių klausimų. Štai sakytos ekonominės sutartys buvo sudary- 
tos prekybos, susisiekimo, įsikūrimo ir finansiniais klausimais. Tuo 
būdu, mūsų valstybės sudarytų tarptautinių sutarčių tūris ir kata- 
logas yra nemažesnis už kitų valstybių. 

Visuomeninį gyvenimą mūsų įstatymdavystė ne daug 
tetvarkė. 1936 m. draugijų įstatymas apima visas draugijas, politines 
partijas ir sąjungas, išskyrus mokyklines draugijėles ir tikybinės orga- 
nizacijas. Šio įstatymo amžius dar trumpas, todėl dar nepasirodė jo 
praktinė vertė. Raudonojo Kryžiaus draugija yra tvarkoma atskiru 
įstatymu. Pagal 1932 m. Kūno kultūros įstatymą, kūno kultūros orga- 
nizacijos yra Kūno Kultūros Rūmų žinioje, bet bendroje draugijų poli- 
cinėje priežiūroje. Profesinėms organizacijoms tvarkyti neturime 
įstatymų.  Visuomeniniams susirinkimams tvarkyti turime atskirą 
įstatymą. 

Tautos ūkiui tvarkyti pagrindinio įstatymo dar neturime. Tu- 
rime tik šio komplekso atskiras nepirmaeiles sritis tvarkančius įstaty- 
mus. Turime žemės ūkio ir pramonės darbininkų samdos įstatymus ir 
įstatymą prekių kainoms reguliuoti. Pirmieji du yra labiau socialinio, 
o ne tautos ūkį tvarkančio pobūdžio. Taip pat turime įstatymą valiu- 
tinėms operacijoms tvarkyti. Visi dar laukiame elektros energijos ga- 
mybai tvarkyti įstatymo. Jį dabar jau turi net ir liberaliausios vals- 
tybės. 

Teisės tvarkymo sritis dar nėra pasiekusi pageidaujamą 
laipsnį. Visur ji yra sunki. Tarptautinės teisės sritis mūsų įstatymais 
yra, rodos, labiausiai sutvarkyta. Baudžiamosios ir civilinės materia- 
linės ir procesualinės teisės srityje tebegyvename paveldėtais liberalis- 
tinės krypties įstatymais, parašytais svetimomis kalbomis ir įvairiomis 
sistemomis. Taip pat ir administratyvinio sutvarkymo įstatymų dar 
visų neturime. Pirmiausia laukiame ministerijų santvarkos, valdinin- 
kų tarnybos ir administracinės priežiūros bei administracinio teismo 
įstatymų. Plačiau atrodo sutvarkyta vietos savivaldybių administra- 
cinė sritis. Šiaip valstybės administracija dar tebetvarkoma laikino- 

mis priemonėmis. Tačiau teismų organizacijai tvarkyti jau turime 
savo 1933 m. teismų santvarkos įstatymą ir notariatui pertvarkyti tu- 
rime 1936 m. ipotekos įstatymą. Be to, dar turime 1937 m. prekybos 
registro įstatymą. 


Valstybės saugumui tvarkyti įstatymų turime. Paskutinis 
šios rūšies įstatymas, Tautai ir Valstybei saugoti įstatymas, yra sura- 
šytas pagal naujas kryptis, pasireiškusias šių laikų baudžiamojoj tei- 
sėj. Bet šiaip jis turi naujoviškumų, kuris keičia kelius mūsų bendro 
Baudžiamojo Statuto principus. Išorinio saugumo organizacija — ka- 
riuomenė paskutiniais laikais buvo sutvarkyta keliais pagrindiniais 
naujais įstatymais. Bet čia tuo tarpu yra dar likę nemaža senųjų 
įstatymų, surašytų kita kariuomenės santvarkos dvasia. 


Švietimo srityje yra įvestas privalomas pradžios mokslas. Atski- 
rais įstatymais yra sutvarkytas pradžios, vidurinis ir aukštasis moks- 
las. Pradedama tvarkyti profesinis paruošimas. Fizinis auklėjimas 
tvarkomas centralizuotai. Kitų pavyzdžiu jis paskutiniais laikais įve- 
damas ir aukštosiose mokyklose. Tačiau moralinio auklėjimo srityje 
darbas yra paliktas beveik vien tik tikybinėms organizacijoms. Valsty- 
binis ir politinis auklėjimas nėra stiprus. Jis pas mus įstatymais ne- 
tvarkomas. 


Mūsų įstatymdavystė stengėsi paliesti ir techninio gyveni- 
m o sritis. Čia pirmoje eilėje yra žemės ūkis. Įvesta žemės reforma, 
kuri turėjo tikslą ne vien tik žemės ūkį geriau tvarkyti, bet ir kitą 
valstybinio gyvenimo sritį — socialinę. Šiuo pastaruoju atžvilgiu 
buvo norima bežemius ir mažažemius aprūpinti žeme. Šis klausimas yra 
aktualus visose valstybėse. Žemės ūkis buvo gerinamas dar ir kaimų iš- 
skirstymo bei žemių nusausinimo premonėmis, atsispindinčiomis mūsų 
įstatymdavystėje. Miškų ūkiui tvarkyti pagrindinio įstatymo dar neturi- 
me. Inžinierijos srityje įstatymų mes beveik visai neturime. 
Mūsų sauskeliams tvarkyti turime įstatymą. Bet geležinkeliai ir van- 
dens keliai bei uostai labiausia tvarkomi ne savais įstatymais, bet se- 
nais svetimeis įstatymais ir administracinėmis priemonėmis. Turime 
tos rūšies įstatymą vien tik oreivystei tvarkyti. Savo pašto, telegrafo 
ir telefono įstatymo dar neturime. Turime vien tik radijo susisiekimui 
tvarkyti įstatymą. Prekybai, sveikatai ir medicinai tvarkyti įstatymo 
dar neturime. Šioje srityje turime tik atskirus savus įstatyminius 
straipsnelius. Pradedama tvarkyti amatai. Įstatymo miestams ir, ap- 
skritai, statybai tvarkyti neturime. 

Socialinis gyvenimas mūsų įstatymais yra pagerintas 
aukščiau nurodytomis priemonėmis. Be to, turime keletą įstatymų 
darbininkų socialiniam draudimui. 

Pramonė tebetvarkoma senais paveldėtais įstatymais. Šių laikų 
iškeltų reikalavimų pramonei nespėjome įvilkti į įstatyminės formas. 
Bet juos stengiamės įvesti kainų tvarkytojo administracinėmis prie- 
monėmis. 

Meno reikalus liečiančių savų įstatymų mažai teturime. Litera- 
turos srityje įstatymų turime vien tik spaudai ir viešiesiems knygy- 
nams tvarkyti. O kita meno reikalų sritis mūsų įstatymais dar nebuvo 
tvarkoma. Kultūros srityje įstatymų turime materialinei kultūrai 
kelti. Bet jų trūksta dar kai kurioms dvasinės kultūros sritims. 


Istorijos medžiagai tvarkyti įstatymo neturime. Turime vien 
tik įstatymą archeologinėms retenybėms apsaugoti ir pačius archeolo- 
ginius bei tautosakos muziejus. Bet biografijų ir kalbų bei mūsų kraš- 
to istorinių žinių rinkimas yra paliktas vien tik laikraščiams ir šiaip 
grafijos pažinimą skatinančio turizmo. 

Naujoviškumų pastebime, mėginant mūsų ūkio gyvenime įvesti 
lyg korporatyvinį profesinį tvarkymą. Sudaryti Žemės Ūkio 
Rūmai. Pertvarkyti Prekybos, Pramonės ir Amatų Rūmai. Naujai 
įsteigti Darbo Rūmai. 

Matyti, kad mūsų valstybės įstatymdavystė per 20 metų stengėsi 
apimti visas valstybinio gyvenimo sritis. Daug ką ji jau padarė, bet 
dar daugiau liko daryti. 


III. Mūsų teisdarystė 


Teisdarystė mūsų kultūros kraštuose yra materialinių ir procesuali- 
nių įstatymų suvaržyta. Ji todėl visada yra konservatyvi. Ji yra 
įstatymų priklausoma labiau negu pati įstatymdavystė, dar žy- 
miai daugiau negu valstybės administracija. Teisdarystės laisvė yra 
visur žymiai apribota veikiančiais įstatymais. Todėl, jei visuome- 
nėje iškyla sveika nauja mintis ar net naujos gairės, kol jos nėra fik- 
suotos įstatymais, tol teisėjas teisdarystės darbe negali jomis vado- 
vautis. Jei būtų kitaip, tai teisėjas galėtų lengvai netekti tikro mato 
ir teisinės pusiausvyros. Tat kartais kenkia teisdarystės judrumui, bet 
tat apsaugoja būtiną teisės pastovumą. Tiesa, žinome kai kur revoliu- 

cinius režimus skelbiant, kad teismai be veikiančių įstatymų turį vado- 
vautis dar ir valdančios klasės interesais, revoliucijos dvasia ir vado 
valia. Bet mūsų teisdarystėje to nebuvo ir nėra. Įstatymo imperatyvu 
nefiksuotieji nuostatai nesudaro taisyklių mūsų teisdarystei. 

Lietuvos teismai su teisingumo administracija turėdavo biudžeti- 
nių pajamų maždaug tiek, kiek sudarydavo jų išlaikymo išlaidos. "To- 
dėl teisdarystė mūsų valstybės biudžeto neapsunkindavo. Teisingumo 
žinybos pajamos sudarydavo bendro valstybės biudžeto paprastų paja- 
mų nuošimtį — 1926 metais 1,476, nuolat augo ir 1937 m. sudarė 2,76. 
Tos pat išlaidos sudarydavo bendro valstybės biudžeto paprastų išlai- 
dų nuošimtį — 1926 metais sudarė 1,76, nuolat augo ir 1937 metais 
sudarė 2,8€,. 

Bylų skaičius mūsų teismuose nuolat augo. Čivilinių bylų 
būta: 

a) taikos teismuose: 1920 m. 20874 ir, prieš įvedant teismų refor- 
mą, 1933 m. — 127.350, o po teismų reformos, 1936 m., — 87.818; 

b) apygardos teismuose, kaip pirmoje instancijoje: 1920 m. — 
123, 1933 m. — 1.280, 1936 m. — 357; 

c) apygardos teismuose, kaip apeliacinėje instancijoje: 1920 m. — 
1.416, 1933 m. — 12.701, 1936 m. — 11.013; 

d) Apeliaciniuose Rūmuose, kaip apeliacinėje instancijoje: 1934 
m. — 170 :+99, 1936 m. — 95-|-549, 

e) Vyr. Tribunole, kaip apeliacinėje instancijoje: 1929 m. — 221, 
1933 m. — 254; 

f) Vyr. Tribunole, kaip kasacinėje instancijoje: 1929 m. — 894, 
1933 m. — 1.130, 1936 m. — 970; 

g) Vyr. Tribunole, kaipo teisme kitiems klausimams: 1929 m. — 
244 1933 m. — 419, 1936 m. — 317, 

h) Vyr. Tribunole, kaip kasacinėje Klaipėdos Krašto teismų instan- 
cijoje: 1931 m. — 193, 1934 m. — 41, 1936 m, — 66. 

Baudžiamųjų bylų būta: 

a) taikos teismuose, kaip pirmoje instancijoje: 1920 m. — 24.163; 
1933 m. — 112.869, 1936 m. — 111149; 

b) apygardos teismuose, kaip apeliacinėje instancijoje: 1920 m. 
— 571, 1933 m. — 16.237, 1936 — 11.251; 

c) apygardos teismuose, kaip pirmoje instancijoje: 1920 m. — 
916, 1933 m. — 2.768, 1936 m. — 2.445, 

d) Apeliaciniuose Rūmuose, kaip apeliacinėje instancijoje: 1954 m. 
— 872, 1936 m. — 922; 

e) Apeliaciniuose Rūmuose, kaip pirmoje instancijoje: 1934 me- 
tais — 73, 1936 m. — 104; 

f) Vyr. Tribunole, kaip apeliacinėje instancijoje: 1929 m. — 521, 
1933 m. — 873; 

g) Vyr. Tribunole, kaip kasacinėje instancijoje: 1929 m. — 457, 
1933 m. — 440, 1936 m. — 687: 

h) Vyr. Tribunole, kaip kasacinėje Klaipėdos Krašto teismų ins- 
tancijoje: 1931 m. — 57, 1934 m. — 84, 1936 m. — 97. 

Teisėjų skaičius taip pat augo. Visuose teismuose buvo teisėjų: 
1920 metais — 54, 1933 m. — 132, 1936 m. — 135. 


Nurodytieji išspręstų bylų skaičiai rodo mūsų teisdarystės padaryto 
darbo kiekybę. Skaičiai yra nemaži. Bet darbas visur yra matuojamas 
ne vien tik kiekybiniu matu. Jis matuojamas dar ir kokybiniu matu. 
Šiuo atžvilgiu mūsų teisdarystės darbas yra žymiai pažengęs, žymiai 
patobulėjęs. Vis labiau besikomplikuojąs gyvenimas, mūsų inteligen- 
tinių jėgų priaugimas, geresnis pasiruošimas ir geriau apgalvotas 
svarstomųjų klausimų iš visų bylos dalyvių pusių pastatymas bei išto- 
bulėjęs teismo darbo metodas ir geresnė teismo darbo priežiūra pakėlė 
teismo darbo kokybę. Todėl galime sakyti, kad begaliniame skaičiuje 
išspręstų teismo bylų dabar jau yra sukrauta daug mūsų žmonių gyvų 
pergyvenimų ir daug teisėjų sielos ir proto kūrybos. Mūsų teisdarystei 
tenka palinkėti vis labiau dar eiti savo darbo tobulinimo keliu. 


IV. Kuriais keliais eina Lietuvos įstatymda- 
vystė ir teisdarystė. 


Lietuvos įstatymdavystės kelias niekuo nesiskiria nuo kitų Euro- 
pos valstybių kelio. Tik vieni esame daugiau, kiti mažiau pajėgūs. Vi- 
sur įstatymdavystėje atsispindi to krašto ir gyvenamojo momento po- 
litinė linkmė. Mūsų įstatymdavystėje ji taip pat atsispindėjo ir atsi- 
spindi. Tačiau mūsų vadovaujamieji asmenys yra pareiškę, kad savo 
valstybę kuriame ne nuolatinių revoliucinių judėjimų šūkiais, bet ben- 
dros žmonijos kultūros pagrindais. Jie taip pat yra pareiškę, kad vals- 
tybiniame tvarkyme einame viduriu, o ne kurių nors politinių režimų 
kraštutinumais. Dėl naujoviškumų yra pasakyta, kad, neatsilikdami 
nuo gyvenimo, įvedame tai, ką gyvenamasis momentas mūsų sąlygoms 
diktuoja. Šis kelias yra teisingas ir tiesus. Juo pasieksime tikslą juo 
greičiau, juo mes labiau suprasime šį kelią, juo labiau nuosekliai pa- 

jėgsime jo laikytis, juo labiau pažinsime vieni kitus ir juo labiau savo 
jėgas įkinkysime savo valstybės kuriamajam darbui. 


Įstatymdavystės ir teisdarystės funkcijų savarankiškumo proble- 
ma vieniems atrodo labiau, kitiems mažiau svarbi. Vieni ją palaiko 
ir remia, kiti neigia. Tačiau mums reikia atsiminti, kad mes šioje sri- 
tyje turime išsižadėti asmeninių simpatijų ar antipatijų. Mums kraštu- 
tinumas šioje srityje gali būti vienodai kenksmingas. Todėl pusiausvy- 
ros sudarymas šioje srityje mums yra būtinas. Vien tik įstatymda- 
vystės priemonėmis šis klausimas neišsprendžiamas. Čia, kaip ir visur 
kitur, reikia jausti, protauti ir įgyveninti. 


Musų teisdarystės darbas iki šiol buvo priklausomas paveldėtų sve- 
timų įstatymų. "Todėl didelio lankstumo lietuviškoje teisdarystėje ne- 
galėjome laukti. Kad mūsų lietuviškoji teisdarystė vis labiau atitik- 
tų lietuviškąją teisę, yra mūsų lietuviškosios įstatymdavystės parei- 
ga —- pirmiau sukurti lietuviškai teisei atitinkančius įstatymus visose 
valstybinio, visuomeninio ir privataus gyvenimo srityse. Bet negalime 
neatsiminti, kad šis darbas yra sunkus. "Todėl jei ko iki šiol nepada- 
rėme, tai nenuostabu. 

Mūsų įstatymdavystės ir teisdarystės raida vyksta tame pasaulio 
minties procese, kurį esame ankščiau išdėstę. Todėl mūsų įstatymda- 
vystės ir teisdavystės raida ir išsitobulinimas negali prašokti tą ben- 
drą žmonijos teisinės sąmonės vyksmą. Kas dar visam pasauliui nėra 
aišku, negali jau mums būti pasidarę visiškai aišku. Giedriejąs naujos 
gadynės rytas apšvies ir mūsų teisinę sąmonę. 

Jei eisime nuoširdžiu šviesos ir tiesos keliu, tai mūsų įstatymda- 
vystė ir teisdarystė darysis vis lietuviškesnė, mūsų sielai artimesnė ir 
mūsų protams aiškesnė. To mes ir siekiame. 

SOCIALINĖ APSAUGA 


SOCIALINĖ APSAUGA LIETUVOJE 
V. Akelaitis 


Organizuotas valstybinio mato socialinės apsaugos darbas Lietuvoje 
pradėtas nuo pirmųjų nepriklausomos valstybės atkūrimo dienų. Jau 
1918 m. Vilniuje, susikūrus pirmajai Lietuvos vyriausybei, buvo įsteig- 
ta atskira viešųjų darbų ir maitinimo ministerija su socialinės apsau- 
gos, maitinimo ir darbo departamentais. Toliau, 1919 m. pradžioje, 
vyriausybės buveinę perkėlus į laikinąją sostinę Kauną, viešųjų darbų 
ir maitinimo ministerija buvo perorganizuota į dvi ministerijas: 1) 
darbo ir socialinės apsaugos ir 2) tiekimo ir maitinimo. Darbo ir socia- 
linės apsaugos ministerija, neilgai tegyvavusi, 1919 m. spalių m. 29 d. 
įstatymu (V. Ž. Nr. 16) buvo likviduota ir jos darbas pavestas vidaus 
reikalų ministerijai, įsteigus naują darbo ir socialinės apsaugos depar- 
tamentą su trimis skyriais: darbo, socialinės apsaugos ir tremtinių 
grąžinimo. Nuo 1924 m. pradžios departamentas perorganizuotas į vy- 
riausiąją darbo ir socialinės apsaugos inspekciją, kuri 1937 metais vėl 
pavadinta darbo ir socialinės apsaugos departamentu. 


Šiose įstaigose buvo koncentruojamas per dvidešimt metų valsty- 
binio socialinės apsaugos darbo vykdymas ir tvarkymas Lietuvoje. Per 
tą laiką šioje srityje pasiekta nemažos pažangos. Socialinės globos ir 
labdarybės darbe didelėmis valstybinių įstaigų talkininkėmis buvo vie- 
tos savivaldybės, o taip pat ir mūsų visuomenės didele energija bei ini- 
ciatyva sukurtos ir veikiančios labdarių organizacijos. 

Socialine apsauga paprastai suprantama valstybės globa tų savo 
gyventojų, kurie dėl savo socialinės būklės negali save pilnai aprūpinti 
ir sudaryti tinkamas sau gyvenimo sąlygas greta kitų šiuo atveju pa- 
iėgių gyventojų sluoksnių. Taip suprantama socialinė apsauga daž- 
niausiai skirstoma į šias pagrindines sritis: darbo apsauga, socialinis 
draudimas ir socialinė globa. 

Darbo apsauga. 


Darbo apsaugos srities, kaip ir visų kitų sričių įstatymus, Lietuva 
paveldėjo iš buvusios Rusų imperijos, tačiau visi tie įstatymai buvo 
gerokai atsilikę ir netiko pakitėjusioms Lietuvos gyvenimo sąlygoms. 
Taikant senuosius rusų įstatymus, reikėjo palaipsniui juos keisti ir ligi 
šio laiko jau kuone visi šios srities įstatymai pakeisti Lietuvos valsty- 
bės išleistaisiais. 

Žymiausia darbo apsaugos įstatymų leidimo veikla Lietuvoje pasi- 
reiškė žemės ūkio ir pramonės darbininkų samdos sąlygų nustatymu ir 
tvarkymu. 


Pirmuoju darbo apsaugos įstatymu žemės ūkio srityje buvo 1919 
m. liepos mėn. 5 d. (V. Ž. Nr. 9) laikinosios Lietuvos vyriausybės iš- 
leistas „Įstatymas apie darbininkų ordinarininkų iš dvarų dėliai darbų 
sumažėjimo pašalinimą“, kuris okupacinės karo valdžios ištuštintuose 
ir apleistuose dvaruose apsaugojo tūkstančius pasilikusių darbininkų 
šeimų nuo gresiančio jiems bado ir pašalinimo iš užimamų dvaruose 
butų. Šis įstatymas vėliau kelis kartus buvo pratęsiamas ir papildo- 
mas. Dar 1924 metais pagal darbo inspektorių surinktas statistikos 
žinias įstatymas buvo palietęs 18171 darbininką; kituose ne dvarų žemės 
ūkiuose tomis pat žiniomis tuo metu buvę samdoma 130947 darbininkų. 
Padarius žemės reformą ir išdalijus dvarus savanoriams, bežemiams ir 
mažažemiams, minėtas įstatymas, netekęs savo aktualumo, buvo panai- 
kintas, o vietoje jo 1929 m. rugpiūčio mėn. 12 d. (V. Ž. Nr. 306) buvo 
išleistas bendrasis „Žemės ūkio darbininkų samdos įstatymas“. Šiuo 
įstatymu vienodai tvarkomi visų žemės ūkio darbininkų samdos rei- 
kalai. Įstatymas apibrėžia samdos sutarties sudarymo tvarką, sutarties 
vykdymo ir nutraukimo nuostatus, samdytojo ir samdininko savitar- 
pio santykius. Be to, šiam įstatymui 1930 m. balandžio mėn. 16 d. 
(V. Ž. Nr. 324) išleistos „,„normalinės samdos sutarčių sąlygos“, kelis 
kartus pakeistos, kuriomis nustatytas sutarties sudarymo laikas, atly- 
ginimo natūra ir pinigais normos, atlyginimo išmokėjimo sąlygos, dar- 
bo laikas ir atostogos. 


1928 m. birželio m. 13 d. (V. Ž. Nr. 278) buvo išleistos taisyklės, 
kuriomis išparceliuotų dvarų pasenusiems arba sveikatos netekusiems 
darbininkams, darbininkėms, našlėms ir vaikams nustatytos nuolatinės 
piniginės pašalpos (pensijos), kurios ligi šiol mokamos iš valstybės 
iždo tiems emeritams, kurie pašalpos teises įgijo ligi 1929 m. rugpiūčio 
m. A2 d. 

Kalbant apie žemės ūkio darbininkus, reikia pažymėti rūpinimąsi 
socialine būkle pastaruoju metu. Neseniai išleistas „Kaimo gyventojų 
sveikatos reikalams rūpinti įstatymas“ (V. Ž. Nr. 597), kuriuo ir že- 
mės ūkio darbininkai bus aprūpinti ligi šiol kaime neprieinama medici- 
nos pagalba. Taip pat, kaip žinoma, šiuo metu svarstomas įstatymo 
projektas dėl žemės ūkio darbininkų, nukentėjusių nuo nelaimingų 
atsitikimų darbe, aprūpinimo, rūpinamasi, kad darbininkai galėtų tu- 
rėti tinkamus butus ir kt. Čia dar pažymėtinas ir per paskutinius 
dvejus metus vykdomasis šių darbininkų aprūpinimas darbu žemės 
ūkiuose per vietos savivaldybes, kurios tarpininkauja darbininkus sam- 
dant ir persiunčiant iš tų rajonų, kur yra jų perteklius, į rajonus, ku- 
riuose jų trūksta. 

Geriausiai Lietuvoje apsaugoti pramonės darbininkų socialiniai rei- 
kalai. Jau ir buvęs rusų „Pramonės darbo įstatymas“ geriau kaip kitų 
darbo sričių buvusieji įstatymai apsaugojo darbą pramonėje. Šis įsta- 
tymas Lietuvoje buvo vykdomas ligi 1933 metų ir daug jo nuostatų 
buvo paimta pagrindu tais metais išleistam ,,„Pramonės darbininkų sam- 
dos įstatymui“. 

Pirmuoju Lietuvoje pramonės darbo apsaugos įstatymu buvo 1919 
m. gruodžio m. 17 d. (V. Ž. Nr. 17) išleistasis „Darbo dienos ilgumo 
įstatymas“, kuris su nežymiais pakeitimais veikia ligi šiol. Įstatymas 
nustato 8 valandų darbo dienos ilgumą visoms dirbtuvėms ir fabri- 
kams, kur tik naudojamas samdomasis darbas, o prekybos įmonėms ir 
krautuvėms — 10 val. per parą. Įstatymo vykdymą prižiūri dar bo 
inspekcija, ir nusižengusieji jo nuostatams teismo baudžiami ligi 1000 
litų baudos arba areštu ligi 4 savaičių. 

1921 m. kovo m. 23 d. (V. Ž. Nr. 61) buvo paskelbtas „pramonės 
įstatų papildymas“, kuriuo įvestos vadinamosios kompensacijos atlei- 
džiamiems iš darbo pramonės darbininkams. Šio įstatymo nuostatai 
su kai kuriais pakeitimais ir papildymais vėliau buvo įtraukti į „Pra- 
monės darbininkų samdos įstatymą“. | 

1925 m. sausio m. 17 d. (V. Ž. Nr. 179) paskelbtas „Darbo inspekci- 
jos įstatymas“, nustatęs šios darbo apsaugos įstatymų vykdymo insti- 
tucijos tikslą, uždavinius ir organizaciją. Tais pat metais išleista Ir 
šiam įstatymui vykdyti instrukcija (V. Ž. Nr. 204), smulkiai apibrė- 
žianti darbo inspektorių teises Ir pareigas. 

1925 m. vasario m. 2 d. (V. Ž. Nr. 181) paskelbtas „Švenčių ir po- 
ilsio įstatymas“, kuris su vėliau išleistais papildymais nustatė įvairių 
sričių darbininkams bei tarnautojams privalomą poilsį ir kurio nuošta- 

tai yra suderinti su 1931 metais ratifikuota dėl savaitinio poilsio pra- 
monės įmonėse konvencija. 

1926 m. balandžio m. 10 d. (V. Ž. Nr. 221) paskelbtas „Valstybės 
tarnautojų pensijų ir pašalpų įstatymas“, kuriuo šie tarnautojai, ištar- 
navę įstatymo nustatytą laiką arba betarnaudami netekę sveikatos ir 
darbingumo, iš pensijų ir pašalpų fondo gauna atitinkamą pensiją. Tar- 
nautojui mirus, priklausiusios jam pensijos dalį gauna šeimos nariai. 
Tarnautojui, iš tarnybos be jo kaltės atleistam dar pensijos neištarna- 
vus, iš fondo mokama jam pašalpa už tiek mėnesių, kiek jis metų tar- 
nyboje yra išbuvęs. Valstybės tarnautojų pensijų ir pašalpų fondo lė- 
šas sudaro atskaitymai po šešis procentus iš faktiškai jų gaunamos 
algos. 

1931 m. birželio m. 19 d. (V. Ž. Nr. 359) Lietuva ratifikavo penkias 
tarptautines darbo konvencijas, būtent: 1) konvenciją dėl moterų nak- 
ties darbo, 2) vaikų nakties darbo pramonėje konvenciją, 3) konvenciją 
nustatyti aštuonių valandų darbo dienai ir 48 val. darbo savaitei pra- 
monės įmonėse, 4) konvenciją dėl savaitinio poilsio pramonės įmonėse 
ir 5) konvenciją dėl draudimo ligoje pramonės, prekybos ir namų ruo- 
šos darbininkų. Šios konvencijos suderintos su veikiančiais darbo ap- 
saugos įstatymais ir dėl jų vykdymo kasmet duodami apyskaitiniai ra- 
portai Tarptautiniam Dabo biurui. 

1931 m. spalių m. 31 d. (V. Ž. Nr. 366) paskelbtas „Nakties darbo 
kepyklose įstatymas“, kuriuo šiose įmonėse uždraustas nakties darbas 
nuo 21 ligi 4 valandos. Nusižengusieji šiam draudimui administraciniu 
būdu baudžiami ligi 500 litų arba areštu ligi 2 savaičių. 

Pagrindiniu darbo apsaugos įstatymu pramonėje yra 1933 m. lap- 
kričio m. 11 d. (V. Ž. Nr. 429) paskelbtasis „Pramonės darbininkų sam- 
dos įstatymas“ ir 1934 m. rugsėjo m. 27 d. (V. Ž. Nr. 457) išleistas 
šio įstatymo kai kurių nuostatų pakeitimas ir papildymas. Šis įstaty- 
mas taikomas visoms fabrikų ir amatų pramonės įmonėms, auto susi- 
siekimo bei auto transporto ir laivininkystės įmonėse, kino teatrų me- 
chanikos skyriams, o jo nuostatai dėl darbininkų uždarbio normavimo 
— ir statybos įmonėms. Pagal darbo inspektorių surinktas statistikos 
žinias 1937 metais įstatymas buvo taikomas 2643 pramonės įmonėms 
(be sezoninių statybos darbaviečių), kuriose dirbo 22759 darbininkai. 

Šio įstatymo pažymėtini šie nuostatai: 

Įstatymo vykdymą prižiūri darbo inspekcija. Kiekvienoje įmonėje 
turi būti atsakingas už jos tvarką ir įstatymo nuostatų vykdymą įmonės 
vedėjas. Kiekvienai įmonei nustatomos tam tikros vidaus tvarkos tai- 


342 


syklės ir piniginės baudos darbininkams už šių taisyklių peržengimą. 
Darbininkų sveikatai ir gyvybei darbe apsaugoti šiam įstatymui iš- 
leistos taisyklės, smulkiai apibrėžiančios įvairių rūšių įmonėse techni- 
nes ir sanitarinės apsaugos priemones. Samdos sutartis daroma tiktai 
raštu, išduodant darbininkui nustatytos formos darbo knygelę. Sutar- 
tis sudaroma neaprėžtam laikui ir tiktai sezoninėse įmonėse gali būti 
samdoma ir aprėžtam laikui. Darbininkų uždarbį, atsižvelgiant į esamą 
pragyvenimo minimumą, normuoja darbo inspektoriai ir tam tikra iš 
valdžios atstovo ir šalių atstovų trijų komisija, kurios nutarimai įgyja 
privalomą galią, juos vidaus reikalų ministeriui patvirtinus.  Kas- 
met darbininkams turi būti duodama 12 dienų apmokamų atostogų. 
Įstatymas nustato moterų ir jaunamečių darbo sąlygas, atitinkančias 
ratifikuotas šiuo reikalu tarptautines konvencijas.  Atskiromis prie 
įstatymo išleistomis taisyklėmis nustatytos darbininkų mokinių sam- 
dos sąlygos, pagal kurias mokiniams laikyti leidimus duoda darbo ins- 
pektoriai tiktai tokioms įmonėms, kur yra tinkamos darbo, mokymo ir 
atlyginimo sąlygos. Įstatymas smulkiai apibrėžia samdytojo ir samdi- 
ninko savitarpio santykius, samdos sutarties vykdymo ir nutraukimo 
sąlygas. Atleidžiant darbininką iš darbo be kaltės ir nutraukiant be 
teisėtos priežasties su juo sudarytą sutartį, įmonė sumoka jam vadi- 
namąją atleidimo kompensaciją, kuri, atsižvelgiant į dirbtą įmonėje 
laiką, nustatyta nuo 1 ligi 14 savaičių faktiško darbininko uždarbio. 
Kompensacijoms mokėti atleistiems iš nusigyvenusių įmonių darbinin- 
kams visos įmonės nuo kiekvieno savo samdininko moka tam tikrą ne- 
didelį mokestį į sudarytą šiam reikalui fondą. Už įstatymo nuostatų 
peržengimą įmonių vedėjai administraciniu būdu baudžiami ligi 500 litų. 
1934 m birželio m. 23 d. (V. Ž. Nr. 447) išleistas „Civilinio pro- 
ceso įstatų papildymas“, kuriuo pasiremiant, geruoju nesumokėtą dar- 
bininkui uždarbį ir kompensaciją, darbo inspektoriui patvirtinus raštu, 
teismas priteisia įsakymo keliu. Al 
Kovai su nedarbu 1933 m. gruodžio m. 22 d. (V. Ž. Nr. 431) išleis- 
tas „Viešųjų darbų fondo įstatymas“. Šio fondo lėšos šudaromos iš darb- 
davių, rangovų ir iš valstybės bei savivaldybių įnašų. Fondo IeEorais 
prie miestų ir apskričių savivaldybių organizuojami bedarbiams viešieji 
darbai. 1938 metams ministerių kabinetas patvirtino viešųjų darbų 
planą 3.766.000 litų sumai, kuria numatoma aprūpinti darbu apie 6.000 
bedarbių. Tenka čia pažymėti, kad tam pačiam kovos su nedarbu tiks- 
lui dar 1919 metais buvo išleistas „Darbo biržų įstatymas“, kuriuo prie 
savivaldybių buvo steigiamos darbo biržos su centrine darbo birža 
prie darbo ir socialinės apsaugos ministerijos, tačiau įsteigtosios biržos 

ilgainiui susilikvidavo ir šiuo metu jos tebeveikia tiktai prie Kauno ir 
Šiaulių miestų savivaldybių. 


1935 m. spalių m. 24 d. (V. Ž. Nr. 505) išleistu „Darbo rūmų įstaty- 
mu“ buvo įsteigta nuolatinė darbininkų atstovybė, kurios tikslas, įsta- 
tymo žodžiais, „rūpinti kultūrinius, ekonominius ir socialinius pramo- 
nės, prekybos, statybos, transporto ir kitų sričių samdomųjų darbinin- 
kų ir tarnautojų reikalus“. Šiuo įstatymu darbo rūmai turi teisę reikšti 
savo nuomonę ir siūlyti įstatymų projektus dirbančiųjų kultūriniais, 
socialiniais ir ekonominiais reikalais, gali netarpiškai susižinoti su vals- 
tybės, savivaldybės ir privačiomis įstaigomis samdomojo darbo dirban- 
čiųjų asmenų reikalais ir kt. Rūmų lėšos sudaromos įstatymais ir 
susideda iš apdraustųjų ligonių kasose tam tikrų mokesčių, darbdavių 
mokesčių ir valstybės iždo pašalpos. Tokių pajamų pagal 1937 m. są- 
matą rūmai turėję 804.200 litų, o 1938 metams patvirtintoje sąmatoje 
pajamų numatoma 881.500 litų. 1936 metais vidaus reikalų ministerio 
nustatyta rinkimų tvarka (V. Ž. Nr. 526) išrinkus rūmų narius, suda- 
rius vadovybe ir suorganizavus rūmų aparatą, per praėjusius dvejus 
metus nuveikta nemaža praktinio, pozityvaus darbo, ypač kultū- 
riniais ir švietimo reikalais. Didesniuose miestuose ir kur yra didesnis 
darbininkų susibūrimas rūmai išlaiko kelioliką vadinamųjų kultūros 
klubų (liaudies namų), prie kurių yra skaityklų, bibliotekų, teisių 
patarimų biurų; prie daugelio klubų suorganizuota chorų, orkestrų, 
scenos mėgėjų kuopelių, kurios kartkartėmis ruošia koncertus, vaidini- 
mus ir kitas pramogas; prie klubų, o pastaruoju laiku ir prie didesnių 
įmonių, suorganizuoti sporto būreliai, iš kurių centre sudaryta darbi- 
ninkų sporto sąjunga; švietimo reikalais įsteigtas rūmų liaudies uni- 
versitetas, didesniuose miestuose veikia suaugusiųjų bendro ir profesi- 
nio lavinimo vakariniai kursai, išleista keletas atskirų spaudos leidinių, 
nuolat leidžiamas darbininkams skirtas laikraštis „Darbas“.  Ekono- 
miniais reikalais išrūpinę darbininkams įvairių lengvatų, rūmai tarpi- 
ninkauja ir užtaria jų kasdieninius interesus. Darbo įstatymų leidimo 
srityje rūmai paruošė keletą reikšmingesnių darbininkams veikiančių 
įstatymų pakeitimų bei papildymų projektų, kurių daugumas jau virto 
įstatymais, o paruoštieji aktualesni bendrosios samdos įstatymo ir arbi- 
tražo teismo įst. projektai dar tebesvarstomi tam tikrose valstybės 


įstaigose. 

Be visų pažymėtų čia darbo apsaugos įstatymų, išleistų per dvide- 
šimt valstybinio gyvenimo metų, dar buvo paskelbta visa eilė šių įsta- 
tymų smulkesnių pakeitimų bei papildymų, o taip pat aiškinančių bei 

papildančių įstatymus ar atskirus jų nuostatus, įvairių taisyklių ir 
instrukcijų, kurių šioje bendroje apžvalgoje nebuvo reikalo smulkiai 
nurodyti. 


Socialinis draudimas. 


Nors Lietuvoje ir iš socialinio draudimo srities pasiliko du 1912 m. 
birželio m. 23 d. paskelbti rusų įstatymai, būtent: dėl pramonės darbi- 
ninkų aprūpinimo ligoje ir dėl darbininkų draudimo nuo nelaimingų 
atsitikimų, tačiau dėl savo konstrukcijos (taikomi tik stambiajai pra- 
monei) jie negalėjo būti pritaikyti naujoms Lietuvos gyvenimo sąly- 
goms be pagrindinio pakeitimo. Dar buvusi darbo ir socialinės apsau- 
gos ministerija 1919 m. buvo paruošusi draudimo nuo ligos įstatymo 
projektą, kuris virto įstatymu ir buvo paskelbtas tik 1926 m. gegužės 
m. 27 d. (V. Ž. Nr. 227), pavadinus jį „Ligonių kasų įstatymu“. Socia- 
linio draudimo reikalams tvarkyti atskiru įstatymu, paskelbtu 1926 m. 
gegužės m. 18 d. (V. Ž. Nr. 225), įsteigta vyriausioji socialinio draudi- 
mo valdyba, kuri, atlikusi paruošiamąjį organizacinį darbą, 1928 me- 
tais įsteigė pirmąsias 7 ligonių kasas tuose rajonuose, kur buvo didesnis 
draudžiamųjų skaičius. 1931 metais įvestas privalomas draudimas nuo 
ligos visoje nepriklausomos Lietuvos teritorijoje. Pirmąjį išleistą ligo- 
nių kasų įstatymą pradėjus vykdyti gyvenime, buvo susilaukta nemaža 
sunkumų, ypač kasų administravimo, draudimo mokesčio dydžio, medi- 
cinos pagalbos davimo ir kitais atvejais. Įstatymas buvo kelis kartus 
taisomas, keičiamas ir papildomas, o 1934 m. sausio m. 23 d. (V. Z. 
Nr. 434) buvo paskelbtas visai naujai pertvarkytas „Ligonių kasų įs- 
tatymas“', kurio yra pažymėtini šie nuostatai: 

Kasas steigia ir jų veikimą prižiūri vyriausioji socialinio draudimo 
valdyba, kuri susideda iš dviejų vidaus reikalų ministerijos atstovų, 
dviejų darbdavių ir dviejų apdraustųjų atstovų. Ši valdyba paruošia 
kasoms statutą, tvirtina ir keičia metines kasų sąmatas, leidžia įsigyti 
kasoms nekilnojamąjį turtą, sprendžia įvairius ginčus tarp kasos val- 
dybos ir apdraustųjų, deda pinigines baudas darbdaviams už kasų įsta- 
tymo peržengimą ir, apskritai, prižiūri kasų administravimą 1r veikimą. 
Jeigu kasos valdyba ir taryba nesugeba tvarkyti kasos reikalų arba 
nevykdo įstatymu ir statutu joms pavestų pareigų, tai tokia valdyba 
ir taryba gali būti paleista ir paskirtas kasai valdytojas, kuris šiuo 
atveju turi valdybos ir tarybos teisės, Privalomai draudžiami ligonių 
kasose visi dirbantieji ir tarnaujantieji valstybei, savivaldybėms ir 
privatinėms įstaigoms bei asmenims, išskiriant žemės ūkio darbininkus, 


345 


etatinius valstybės ir savivaldybių tarnautojus, pasamdytuosius atsi- 
tiktiniems darbams, kurie trunka ne ilgiau kaip vieną mėnesį, ir tokius 
samdinius, kuriems įstatymais bei statutais teikiama ne mažesnė pagalba 
ligoje, kaip nustatyta ligonių kasų įstatyme. Įstatymas leidžia ir lais- 
vai apsidrausti ne senesniems kaip 50 metų amžiaus, ne invalidams ir 
nesergantiems chroniška bei nepagydoma liga. Kasos lėšas sudaro 
draudžiamųjų ir draudėjų įnašai lygiomis ir valstybės primokėjimai 
kasos narių gimdyvių pašalpoms. Mokestis abiejų šalių nustatytas tam 
tikra lentele ir siekia apie 5!';€6 nuo apdraustojo uždarbio sumos. Ka- 
sos nariai ir jų šeimų nariai susirgę naudojasi visokeriopa medicinos 
pagalba, gauna vaistus ir gydymo reikmenis ir ligos metu piniginę pa- 
šalpą nuo pusės ligi pilno uždarbio; gimdyvės gauna medicinos pagalbą 
ir gimdymo pašalpas. Apskritai, pagal šį įstatymą ligonių kasos ne 
tiktai sergančius gydo ir šelpia, bet dar ir motinystę globoja, rūpinasi 
vaikų sveikata, duoda laidotuvių pašalpas, teikia pirmąją pagalbą ne- 
laimingais atsitikimais, globoja pasenusius ir invalidus, jeigu jie yra 
apdraustųjų šeimos nariai. Kasai tvarkyti renkama kasos taryba, val- 
dyba, revizijos komisija ir taikomoji komisija. Taryba sudaroma iš 10 
tam tikra kasų statuto (V. Ž. Nr. 452) nustatyta tvarka renkamų 4 me- 
tams kasos narių atstovų ir 10 samdytojų atstovų. Valdyba sudaroma 
iš tarybos renkamų 4 atstovų — dviejų iš apdraustųjų tarpo ir dviejų 
iš samdytojų tarpo, penktuoju valdybos nariu skiriamas valdžios at- 
stovas. Kasos administracijos reikalams gali būti išleidžiama ne dau- 
giau kaip 1246 metinių kasos pajamų. Revizijas kasose gali daryti 
Valstybės Kontrolė ir darbo inspektoriai. 

Šiuo įstatymu tvarkoma Lietuvoje 10 apygardų ligonių kasų, api- 
mančių visą D. Lietuvos teritoriją, kuriose 1937 m. spalių m. 1 d. buvo 
apdrausti 60.777 kasos nariai ir 46.786 šeimos nariai, o šių kasų paja- 
mų sąmatos 1937 metais siekė 5.127.928 litų. Šios ligonių kasos per, 
palyginti, tokį trumpą laiką jau yra atlikusios savo srityje labai didelį 
darbą, be to, savo ištekliais jos pasistatė ar tebestato keletą vaikų ko- 
lonijų, sanatorijų ir nuosavų namų, kuriuose įsteigtos ir įvairios gy- 
dymo įstaigos su moderniomis gydymo priemonėmis. Kasos leidžia ir 
periodinį žurnalą „Sveikata ir Darbas“, skiriamą socialinio draudimo 
reikalams. 

Be šių ligonių kasų, tvarkomų bendru įstatymu, Lietuvoje dar yra 
atskirais įstatymais bei statutais veikiančios šios ligonių kasos: 1) Su- 
sisiekimo ministerijos ligonių kasa su 5701 apdraustuoju, 2) Žemės 
ūkio ministerijos laisvai samdomų eigulių draudimo kasa su 1555 na- 
riais, 3) Lietuvos Banko 1. kasa su 536 nariais, 4) Kauno elektros 


346 


stoties I. kasa su 208 nariais ir 5) šv. Zitos tarnaičių draugijos I. kasa 
su 908 nariais. 


1936 m. 30 d. (V. Ž. Nr. 531) paskelbtas „Draudimo nuo nelaimin- 
gų atsitikimų įstatymas“, kuris pradėtas vykdyti nuo 1937 m. sausio 
m. 1 d. Pažymėtini šie įstatymo nuostatai: 


Privalomas draudimas nuo nelaimingų atsitikimų taikomas: fa- 
brikų įmonėms, kitoms prilygintoms fabrikams pramonės įmonėms, 
miško eksploatacijos ir plukdymo darbavietėms, statybos, geležinkelių, 
uostų, plentų ir vandens kelių, telegrafo, telefono ir radio, gatvių 
tvarkymo, vandentiekio ir kanalizacijos darbavietėms.  Nukentėjęs 
nuo nelaimingo atsitikimo, kol sugrįš jo darbingumas ar ligi bus pas- 
kirta jam pensija, gauna visokeriopą medicinos pagalbą ir piniginę 
pašalpą, lygią ?/4 jo faktinio uždarbio. Gydymas atliekamas per vie- 
tos ligonių kasas. Pensija nustatyta netekusiam 10076 darbingumo — 
3), Metinio nukentėjusiojo uždarbio, o netekusiam darbingumo mažiau 
kaip 10076 — proporcingai nustotam darbingumui. Nustojusiam 7045 
darbingumo ar daugiau už kiekvieną jo vaiką mokamas vaikų priedas 
po 1045 jo pensijos didumo. Jei dėl nelaimingo atsitikimo apdraustasis 
miršta, tai jo seimos nariams pensija skiriama taip: žmonai 1/; miru- 
siojo metinio uždarbio, vaikams ligi 15 metų amžiaus po 1/; met. uždar- 
bio, tėvams ir kitiems apdraustojo išlaikomiems giminaičiams po: 1 
metinio uždarbio. Draudimo lėšos sudaromos iš pagrindinio ir papil- 
domojo mokesčio, kurį sumoka tiktai samdytojai. Pagrindiniam mo- 
kesčiui imti darbavietės suskirstomos pagal jų darbo pavojingumą į 16 
klasių ir kiekvienai klasei nustatytas mokestis, pradedant nio 0,6 76 
pirmajai klasei ligi 695 16-jai klasei nuo samdinių uždarbio. Kai pa- 
grindinio mokesčio neužtenka kapitalizuotų pensijų kapitalui sudaryti, 
tai iš samdytojų imamas papildomas mokestis ligi 9070 pagrindinio 
mokesčio. Draudimo mokesčius samdytojai moka per vietos ligonių 
kasas. Šiam draudimui vykdyti įsteigta draudimo nuo nelaimingų atsl- 
tikimų kasa, kurios reikalus tvarko kasos valdyba, susidedanti iš 
vidaus reikalų ministerio skiriamo kasos pirmininko, jo pavaduotojo 
ir 4 narių: 2 darbdavių ir 2 darbininkų. 1937 metais ši kasa turėjo 
1.430.000 litų pajamų, o 1938 metams numato pajamų 1.689.020 litų. 
1937 metų gale kasa turėjo 60.120 apdraustųjų. 

Tenka paminėti ir autonominio Klaipėdos krašto 4 a 
kurį tvarko vadinamoji „Klaipėdos krašto apdraudimo Įstaiga paga 
šiame krašte paveldėtus iš Vokietijos socialinio draudimo i 
Klaipėdos krašte tarp kita ko privalomai draudžiami ir žemės ūkio dar- 

bininkai ligos, invalidumo ir nelaimingų atsitikimų atvejais. 1937 m. 
spalių m. 1 d. šioje įstaigoje iš viso buvo 33623 apdraustųjų. 

Pažymėtina, kad šiuo metu jau pradėta rūpintis dar viena labai 
svarbia socialinio draudimo sritimi, tai senatvės ir invalidumo drau- 
dimo įvedimu Lietuvoje. Tam ruošiamas atitinkamas įstatymo pro- 
jektas. 


Socialinė globa. 


Platesniu matu vykdomo socialinės globos darbo pradžia reikia lai- 
kyti Didžiojo karo metu organizuotą pagalbą ištremtiems ir pabėgu- 
siems iš karo veiksmų apsiaubtos Lietuvos gyventojams Rusijoje. Lie- 
tuvių visuomenės iniciatyva Rusijoje buvo įsteigtas centralinis nuken- 
tėjusiems nuo karo šelpti komitetas, kuris organizavo vadinamuosius 
vietos tremtinių komitetus po visą plačiąją Rusiją, kur tik buvo dau- 
giau lietuvių tremtinių susibūrę. Per šiuos komitetus buvo visokerio- 
pai šelpiami ir globojami tūkstančiai atsidūrusių dideliame skurde 
tremtinių. Nepamiršti buvo ir Mažosios Lietuvos lietuviai, kuriuos 
karo pradžioje rusų kariuomenė, užėmusi dabartinio Klaipėdos krašto 
ir Rytų Prūsų plotus, buvo ištrėmusi Rusijos gilumon. Šiuos mūsų 
tautiečius globojo ir šelpė, kiek išgalėdamas, lietuvių visuomenės suor- 
ganizuotas Prūsų lietuvių globos komitetas. 


Ketverių metų karas išgriovė daugybę Lietuvos miestų ir sodžių, 
sunaikino visą šalies ūkinį gyvenimą, didžiulius žemės plotus pavertė 
dirvonais, išnaikino kuone visą gyvąjį ūkio inventorių. Visu savo plėš- 
riu šeimininkavimu okupacinė karo valdžia privedė šalį kuone prie bado. 
Susikūrus pirmajai Lietuvos vyriausybei tuo metu, kada šalyje buvo 
jaučiama didelė maisto stoka ir siautė nedarbas, o tą būklę dar sun- 
kino tūkstančiai grįžtančių tremtinių ir belaisvių, socialinės globos rei- 
kalas buvo vienas iš opiausių. Reikėjo griebtis visų galimų priemonių 
skurdui ir vargui šalyje bent iš dalies pašalinti. Nors valstybės iždas 
tuo metu buvo beveik tuščias, tačiau nustatyta kaina, dažnai tik iždo 
pasižadėjimais, buvo supirkinėjami maisto produktai, steigiami maitini- 
mo punktai, valgyklos, vaikų ir senelių prieglaudos, organizuotas tvar- 
kingas tremtinių ir belaisvių grąžinimas, rūpinamasi viešaisiais dar- 
bais ir kt. Tuo metu visoje Lietuvoje pagal turimas statistikos žinias 
buvo šelpiama ir globojama apie 50 tūkstančių gyventojų, našlių, naš- 
laičių vaikų, senelių, invalidų ir kitų į vargą patekusių žmonių. Susi- 
organizavus šalyje vietos savivaldybėms, dalį socialinės globos darbo 

Jos paėmė savo žinion. Didelę pagalbą Lietuvai tuomet suteikė Ameri- 
kos maitinimo misija, kuri, prisiųsdama didžiulius transportus maisto 
produktų, drabužių, skalbinių, avalynės, manufaktūros prekių ir kt., 
išgelbėjo nemažą skaičių Lietuvos vaikų iš grėsusių jiems bado ir mir- 
ties nagų. Gautu iš amerikiečių maistu buvo maitinama apie 25 tūks- 
tančiai vaikų, o dalis maisto produktų ir drabužių per savivaldybes buvo 
dalijama vietos labiausiai jų reikalingiems gyventojams. 


Palengva atsistatant kraštui, tvirtėjant jos ūkiškam gyvenimui ir 
socialinės globos darbas įgauna didesnio organizuotumo. Mūsų visuo- 
menė pradeda organizuoti labdarių draugijas, o pastarosios steigti įvai- 
rias socialinės globos įstaigas. Šioms labdarių draugijoms sutvirtėjus 
ir išplėtus savo darbą, valstybė, o iš dalies ir kai kurios savivaldybės, 
atidavė administruoti savo laikomas socialinės globos įstaigas, skirda- 
mos joms išlaikyti lėšas ir prižiūrėdamos jų tikslingą sunaudojimą. 

Kasmet šis darbas augo ir plėtėsi, darėsi organizuotesnis ir siste- 
mingesnis, tvirtėjo visuomenės pasiruošimu sukurtos labdarių organi- 
zacijos, o valstybė ir savivaldybės skyrė jam vis daugiau lėšų. Šiuo 
metu socialinę globą Lietuvoje tvarko: 1) vyriausybė per Vidaus Reika- 
lų ministeriją, 2) vietos savivaldybės ir 3) privačios labdarių organi- 
zacijos, valstybės šelpiamos. Visos tos trys institucijos Lietuvoje iš- 
laiko 57 vaikų prieglaudas su 3.360 globojamųjų, 174 senelių prieglaudas 
su apie 5.000 globojamųjų, 7 kūdikių lopšelius su 650 kūdikių, 102 vai- 
kų darželius su 3.660 vaikų ir kitas uždaras socialinės globos įstaigas. 
Visose minėtose įstaigose globojama apie 15.000 asmenų. Be šių tie- 
siogiai įstaigose globojamų asmenų dar įvairių formų pašalpa šelpia- 
ma ir gydoma daugybė atskirų beturčių ir kitokių gyvenimo nuskriaus- 
tų žmonių, reikalingų socialinės pagalbos. Beturčiams šelpti ir gydyti, 
o taip pat susirgusiems apkrečiamomis ir socialinėmis ligomis, kaip 
džiova, venerinės ligos, psichiniai susirgimai ir kt., gydyti valstybė ir 
savivaldybės išleidžia dideles lėšų sumas. S visokiems sociali- 
nės globos reikalams valstybė šiuo metu išleidžia 4'/+ milijono litų, savi- 
valdybės 5 mil. ir privačios organizacijos kasmet surenka aukomis apie 
11, mil., tad viso tiems reikalams vidutiniškai per metus išleidžiama 
apie 10 milijonų litų. Tačiau ir šios, palyginti, nemažos sumos dar ne- 
užtenka, kad būtų galima aprūpinti visus reikalingus visuomenės pa- 
ramos. Dabar aprūpinami tik labiausiai sušelpimo reikalingi. 


Kalbant apie socialinę globą, negalima nepaminėti bent svarbesnių- 
jų labdarių organizacijų, kurios savo ypatingu pasiaukojimu ir inicia- 


tyva uoliai prisideda prie šio darbo. 

1) Lietuvos motinoms ir vaikams globoti organizacijų sąjunga, jun- 
gianti 10 labdarių draugijų, išlaiko 25 vadinamuosius sveikatos centrus, 
kurių tikslas motinų bei vaikų sveikatos apsauga ir kova su vaikų mir- 
tingumu. Kaune sąjunga išlaiko Motinos ir Vaiko muziejų. 


2) Kūdikių gelbėjimo draugija administruoja valstybinį kūdikių 
lopšelį — prieglaudą kūdikiams. Lopšely išlaikoma 270 vaikų ligi 3 
metų amžiaus, kurie vėliau atiduodami į kitas prieglaudas, o daugiau- 
sia atiduodami įsūnyti arba auginti už tam tikrą atlyginimą šeimoms. 
Tokių atiduotų, daugiausia ūkininkams, auginti yra apie 550 vaikų. 


3) Šv. Vincento 4 Paulo draugija su apie 150 skyrių visoje Lietuvoje 
išlaiko apie 75 senelių ir vaikų prieglaudas ir administruoja valstybės 
invalidų namus Strėvininkuose su 280 invalidų ir valstybinę vaikų prie- 
glaudą Čiobiškyje su 150 vaikų. 


4) Lietuvos moterų globos komitetas išlaiko dvi vaikų prieglaudas 
su vidurine amatų mokykla ir administruoja valstyb. Raudondvario 
vaikų prieglaudą su 280 vaikų. 


5) Vaikelio Jėzaus draugija išlaiko 3 vaikų prieglaudas su dviem 
amatų mokyklomis ir 5 vaikų darželius. 


6) Lietuvos vaiko draugija išlaiko visoje Lietuvoje daugybę vaikų 
darželių ir aikštelių, kuriose 1937 m. buvo apie 2300 vaikų. 


7) Pieno lašo draugija, kuri, kovodama su motinų ir kūdikių mir- 
tingumu, išlaiko pieno dalijimo stotis, kūdikiams dieninius lopšelius 
ir kt. 


8) Draugija kovai su tuberkuliozu su keliolika skyrių per visą eilę 
savo veikimo metų sėkmingai veda propagandą ir realią kovą su šia 
socialine liga. Draugija išlaiko sanatoriją ir keliolika dispanserių. 


9) Žiemos pagalbos komitetas, kuris per savo apie 270 skyrių 1937 
m. surinko aukomis pinigais ir daiktais apie 400 tūkstančių litų. Šiomis 
aukomis šelpiamos žiemos metu labiausiai reikalingos pagalbos šeimos 
ir atskiri asmenys. 


10) Žmogaus globos draugija rūpinasi paskirų į vargą patekusių 
asmenų šelpimu ir globojimu, aprūpindama juos maistu, drabužiais, 
nakvyne, darbu dr-jos organizuojamuose darbuose ir kt. 

Be šių didesnių esama dar keliasdešimt mažesnių labdarių draugi- 
jų, lietuvių ir tautinių mažumų įsteigtų, kurios padeda dirbti bendrąjį 
socialinės globos darbą. 

Kad visas tas darbas būtų tinkamai susistemintas, apimtų visas 
socialinės globos sritis ir palaipsniui aprūpintų visus šiokios ar tokios 
socialinės pagalbos reikalingus gyventojus, tam tikrose valstybės įstai- 
gose yra svarstomas socialinės globos įstatymo projektas, kuris, tiki- 
masi, greit bus išleistas. 

PAŽANGOS VAIZDAI 


KURYBINIAI LIETUVOS BRUOŽAI 
A. Gricius 


Laisvos pastabos. 


Brolis šmaukštelėjo botagu kumelaitei. Ji ne kokia, jei vokiečiai 
paliko nepaimtą. Vežimukas pasijudino iš kiemo, krestelėjo per liepos 
šaknis, ištįsusias skersai keliuką, ir duobėtu keliu nušlubavo. Nušlu- 
bavo nelygiu vieškeliu pro purkšlynus, pro pelkes, kuriose tik sausą 
vasarą galvijus tegalima įginti, pro kelmynus, kuriuose kėpsojo prieš 
kelerius metus nukristų medžių tokie kelmai, jog ir už jų gerokos kar- 
vės neužmatyti, nušlubavo pro dirvonuojančias dirvas, neapsėtas pri- 
trūkus sėklos arba šeimininkams pabėgus kartu su atsitraukusia rusų 
kariuomene. Laukuose dar tebebuvo apkasai, — nors tuoj sėsk į juos ir 
kaukis. Čia ir buvo kautasi: tai rodė daugelis degėsių sodybų vietoje. 
Dūmai rūko iš kažkokių žemėsna įsikastų rūsių arba iš nuodegulių su- 
ręstų pirkaičių, — ten jau keleri metai gyveno ūkininkai, per karą netekę 
pastogių; okupantų vis alinti ir grobti, neaiškios ateities gąsdinami, 
jie neturėjo nei išteklių, nei ryžto vėl pradėti atsikurti. Visi jautėsi 
suvaryti požemin, visi jautėsi kaip kokios stovyklos laikinoje palapi- 
nėje. Tik stūmė savo dienas ir stengėsi vokiečiams ištesėti „lyferun- 
gus“. > 
Laukuose ganėsi retos bandos, — viena kita karvė, viena kita avis. 
Dirvonuojančiuose laukuose ir ganyklų platumose jos atrodė kaip pa- 
klydėlės, atsiskyrusios nuo didelių bandų ir be piemens priežiūros brai- 
dančios kur nori. 

Vieškeliais važiavo vienas kitas vežimas, ir tai iš artimos apylinkės. 
Iš toliau, iš kito kreiso pamatęs važiuojantį žmogų, žinojai jį kelionėn 
išvarytą kokio labai didelio reikalo, jei jis ryžosi lankyti visokius šal- 
muotus ir rūsčius pareigūnus, baisiausiai liežuvį laužydamas kaulyti 
ir iškaulyti leidimą iš savo kreiso ribų išvažiuoti. Keleri metai įdiegė 

žmonėms jausmą, tarytum jie padengti po dideliu permatomu gaubtuvu, 
labai riboto ploto ir labai ribotomis judėjimo, gyvenimo, maitinimosi 
ir kuone kvėpavimo taisyklėmis. Jau buvo matyti gaubtuvo įskilimai, o 
tas jausmas tebebuvo gyvas. 

Kumelaitė, kresnodama, tempė vežimuką vieškeliu, pro akis slinko 
vaizdai su tik ką 'praužusios audros pėdsakais. Tie pėdsakai buvo ne- 
tik žemėvaizdyje, bet ir žmonių veiduose, jų apdaruose, jų eisenoje. 

Kumelaitė sunkiai tempė vieškeliu vežimuką, kuriame sėdėjo du 
vyrai, abu jauni broliai. Abu tylėjo. Kas reikėjo, pasikalbėta, išsikal- 
bėta, išgvalbyta ir išsidėstyta prieš akis. Dabar, vežimukui dardant, 
mintys graibstosi kampo tos uždangos, kuri kažkurioje šios kelionės 
vietoje nuleista ir slepia ateitį. 

— Dieve tau padėk, — ilgai tylėjęs sako brolis. Tai ir jis tyliai 
galvojo apie tą pačią dabar pradėtą kelionę. 

— Dieve tau padėk, — pasakė ir motina ir tėvas, 

Ką jie senukai galėjo daugiau pasakyti, jei jiems buvo išdėstyta 
taip aiškiai, taip įtikinamai, su tokiu karščiu, kad visų dabar tik toks 
kelias, koks štai pasirinktas ir kas negali pats tuo keliu eiti, turi 
kreipti juo visas savo mintis, visas savo viltis, visą savo tikėjimą ir 
meilę. 

Kai dėl uždangos, slepiančios, kur ta pradėtoji kelionė eina ir kaip 
ji baigsis, tai, iš tiesų, mažiausiai rūpimas klausimas. Tai buvo metai, 
kada panašūs klausimai patys savaime atsidūrė į paskutiniąsias visų 
klausimų eiles, — kai bus daug daug laisvo laiko ir kai širdis liepsnos 
pastovesne, lygesne liepsna, tada ir tie klausimai bus paliesti. ir ne- 
skubant panagrinėti 

Dabar yra kiti rūpesčiai, kiti siekimai, lūpose ir sielose kiti žodžiai 
— svaiginą ir skatiną degti, eiti, dirbti, kovoti ir laimėti. 


Taip ar panašiai prieš 20 ar maždaug prieš tiek metų iš kaimų ir 
sodybų pasipylė tūkstančiai jauniklių. Pasipylė ton pačion kelionėn, 
gal tik kitomis priemonėmis ir kitais keliais. 

Ėjo pėsti. važiavo būriais per miškus ir pelkes, slapstydamiesi 
nuo akių, kurioms tos kelionės rūpėjo, bet kurios jų neturėjo matyti. 

Ėjo savanoriai į kariuomenę. 

Ėjo moksleiviai į mokyklas. 

Ėjo į naujas įstaigas pareigų eiti. 

Krašte ėjo kovos ir darbas. Tai buvo pašėlusi naujakurystė: kulkų 
lietuje žmonės statė savai sodybai pamatus ir, iš sprogstančių granatų 
išsisukinėdami, vilko statybai sienojus. 

Kaime senis dėdė, paskutiniojo rusų karo su turkais amžininkas: 

— Tai sakyk, vaike, kaip tas jūsų vaisks: ar jo daug? 

— Daug, dėde. 

Senis patyli, pačepnoja lūpomis ir vėl: 

— Ar bus koks šimts tūkstančių ? 

— Bus, dėde. 

Vėl pauza. 

— Tai sakyk tu man, ar iš peklos jo tiek atsirado? 

— Tiek susirinko, dėde. 

— O ar apicierių turit? Be apicierių nieko nebus. 

— Turime. 

—- Savų, žemaičių, katalikų ? 

— Katalikų ir žemaičių. 

Ilgas lūpų čepnojimas ir aiškiai pastebimas abejojimas. 

— Ale tu man sakyk, iš kur jie atsirado? Juk, va, tau kiekvienas 
pasakvs: buvo apicierių ruskių, buvo vokiečių, buvo totorių, o že- 
maičio apicieriaus ruskio vaiske nieks nesusitiko. Acha!.. 

Dėdė ilgai niurna, pats su savimi kalbasi: „Tai laikai atėjo! Bū- 
davo, ima į vaiską, tai raudodami išlydėdavo, su varpais išzvanyda- 
vo. Dabar patys kaip kipšai bėga į vainą, ir tiek... Kas čia tik ir bus, 
kas čia tik bus“... 

„„Važiuoja traukinys snieguotais laukais. Vagonų langai išdau- 
žyti, pučia vėjas, šalta kaip ledaunėj. Traukinys vos juda: nėra kuro, 
nėra ir garo. Iš Šiaulių į Kauną važiuojam tiek pat laiko, kiek, tur 
būt, trukdavo Vytauto laikais. 

Vidurlaukėje traukinys visai sustojo. 

— Vyrai, eikime malkų pasirinkti! — šaukia eidamas pro vagonus 
mašinistas. 

Netoliese kaimas ir tvoros. Iš vagonų iššoka visi keleiviai ir eina 
tvorų ardyti. Priekyje eina kareiviai, dalis to 100.000, kuris taip 
įtikinamai turkų karo dalyviui dėdei deklaruotas. Kareiviai — apsau- 
ga kuro besirūpinant: kaimiečiai ateina su kuolais ir kastuvais savo 
ivorų gelbėti. Kareivius pamatę, nuleidžia kuolus ir kastuvus ir jais 
pasirėmę pradeda tik žodinį puolimą. 

Puolimas baigėsi tuo, kad ūkininkai kuolus ir kastuvus meta į šalį, 
pradeda rinkti kur sausesnius tvorgalius ir kartu su kareiviais, kartu 
su keleiviais tempia juos prie garvežio. O kiti net gerų kapotų mal- 

kų garvežiui „prakurams“ pasiūlo. Traukinys, pašertas, vėl pradeda 
kelionę, pėsčio greitumu. 

Vagono kampe sukikena: 

— Chi — chi — chi... 

Iš vilko kailio apikaklės kyšo žilsva barzdelė ir ilga kaip išdrožta 
nosis.  Kailinė kepurė iki pat blakstienų užmauta: rodos, snaudžia, ta 
vilko apikaklė, niekuo nesidomi, o, žiūrėk, viską mato. 

— Pasakyk, tamsta, ko juokies, ir mes pasijuoksim, — kviečia vil- 
1:0 apikaklę ki+reivis. 

— Mat, panie, kas yra. Kai nėra anglių, nėra turto, reikia, panie, 
paciongus tvoromis kūrenti. Kai tvoras sukūrensime — pradėsime 
daržines griauti ir kūrenti. O kai daržines ir trobas sukūrensime, pra- 
dėsime vagonus ardyti ir kūrenti. Taip, panie, ir visai susikūrensime. 

Aiški vilko apikaklės pašaipa ir visiems aiški jos prasmė. 

— Nebijok, ponuli, tamsta tikrai liksi nesukūrentas. O po penke- 
rių metų tamsta šia vieta važiuosi traukiniu 100 km per valandą 
greitumu, o aplink bus naujos tvoros, kaip stiklinės. Nebijok, ponuli, 
šilčiau įsisupk į vilko kailio apikaklę ir geriau pasnausk. 

Vilko kailio apikakle niekas daugiau nesidomi. Tai buvo balsas iš 
patvorio. Traukinys klebetuoja į Kauną, iš lėto, atsargiai, mokosi, kad 
po kelerių metų galėtų dumti, kaip visi subrendę ir patyrę traukiniai. 


Žmogus stovi įsikibęs telefono ragelin (ar jūs atsimenate tuos 
telefonus — dėžutes, su aptriušusiais suskilusiais vamzdeliais? Kur 
jie, tie seni pažįstami ir bičiuliai?!), visas prakaituotas ir nusigandęs. 
Jis panašus į žmogų, krintantį prarajon, užsikabinusį už šakos ir 
besilaikantį, iki, pagaliau, ateis išgelbėjimas. Bet iš tiesų, čia jis kalbasi 


telefonu su tolimu provincijos miesteliu, — išsišaukęs gimines nori 
jiems kažką svarbaus pranešti. — Alio! — Šaukia prakaituotas ir 
nusigandęs žmogus. — Alio! Joniškis? Ačiū Dievui. Pusvalandį šau- 


kiuosi. Ar Juozas? Juozai, Juozai, čia aš kalbu, Petras! Sveikas! 
Vos prisišaukiau. Kas? Užventis? Ko čia Užventis? Aš su Joniškiu 
kalbu. Juozai, ar tu girdi? Kokius Mažeikius? Aš jokių Mažeikių ne- 
galiu duoti! Aš kalbu iš Kauno su Joniškiu! Alio, Joniškis! Juozai! 
Čia ne Kaišiadorys, čia Kaunas. Čia jokios Marytės nėra, tamsta ne- 
kliudyk, aš kalbu su Joniškiu, Juozai! .. 

Taip kalbėtasi telefonais prieš 18—20 metų. 

Iš geležinkelio stoties brenda vyras į savo tėviškę pėsčias. Kelias 
purvinas. Prieš savaitę parašė tėviškėn laišką: tada parvažiuosiu, at- 
Vvykite į stotį su arkliais, parsivešite. Stotyje jokių arklių nebuvo. 
Parbridęs išgirdo, joks laiškas negautas — jį gavo dar po savaitės: 
toks tada tebuvo įmanomas pašto susisiekimas. 

Senis dėdė, turkų karo dalyvis, sėdi ant to pat suolo, pasirėmęs vis 
ta pat lazdele ir vis taip linguoja galvą, visada visiems lyg reikšda- 
mas nuolatinį ir pastovų abejojimą. 

— Tai žiūrėk tu man: ruskiai, tie bolševikai, išvaryti ? 

— Išvaryti? 

—- Ir vokiečiai, tie kolčakai, išvaryti ? 

— Išvaryti. 

— Ir lenkai, sako, pastatyti į vietą? 

— Na, su lenkais dar bus atskira kalba. 

Tai vėliau dar palauksime. 

— Tai ko dabar imsimės? 

Imsimės... Tai šiltas ir džiuginąs žodis. Turkų karo dalyvio, vos su 
lazdele pakrutančio senio pasakytas žodis — ne imsitės, 0 imsimės 
— sublizga tūkstančiais šviesų ir suskamba tūkstančiais garsų. Tas 
vienas žodis iškalbesnis ir aiškiau nusakąs šio momento krašto žmonių 
dvasią, nei kieno nors ilgiausia kalba. 

Dabar tai jau imsimės. Atsidėję, pasipešdami, vienas kitam įspir- 
dami, imsimės. 

Statant namą, kišdamas sienojus kartais vienam kitam koją nu- 
daužia, kitą gal ir visai suzmekina, bet namas užtat iškyla. Statyba 
yra statyba, o ne žiedo dalinimas jaunimo sueigoje. 

Yra žmonių, kurie sėdėdami kabinetuose mato pasaulį ir reiški- 
nius vien iš skaičių, braižinių ir kitokių sąlyginių pavaizdavimų. Yra 
žmonių, kurie perskaitę žinią: „nutiesta 30 km naujo plento“ nepajus 
jokio išgyvenimo, neįgaus jokio vaizdo, neturės jokių emocijų. Tik 
keliaudamas tuo plentu, trypdamas kojomis jo grindinį, matydamas jo 
dailias ir tiesias linijas,  šokinės iš džiaugsmo. ir gyvens tokius 
jausmus, kuriuos sukelia matomos ir išgyvenamos kūrybos džiaug- 
smas. 

Skaitant etnografų ir tautodailės rinkėjų graudžius nusiskundi- 
mus, kad mūsų senovė — namų apyvoka, pastatai, padargai — kasdie- 

ną tirpsta kaip sniegas pavasario saulėje, pajunti dvejopas nuotaikas: 

— Gaila, kad iš griaunamų trobų, besiskirstant į viensėdžius ar 
statant naujus pastatus, dingsta mūsų senovę primeną dalykai, kurie 
galėtų būti sudėti muziejuose. 

O greta to kita nuotaika: 

— Gerai, kad visa ta mūsų senovė, senieji nesveiki gyventi tro- 
besiai, visokie primityvūs žemdirbystės ir namų apyvokos įrankiai ir 
prietaisai, neparankūs, gaištingi, — taip sparčiai nyksta. Tai rodo, 
kad taip pat sparčiai ateina naujas gyvenimas, nauja dvasia, nauji 
laimėjimai. Vienos parapijos Žemaičiuose kunigas pasakoja: 

— Žinote, čia buvo kilęs nemažas triukšmas. Važiavo vieškeliu 
kažkoks automobilis. Jame du ar trys jauni vyrai. Ties kiekvienu kry- 
žiumi ar koplytele stabt. Vyrai tuoj iššoka ir kryžių ar koplyčią apžiūri. 
Visus rūpintojėlius ir šventuosius Jonukus, icliai, išrinko. Žinotumėte, 
kad įtužo žmonės! Kas jiems leido, sako, mūsų šventuosius rankioti?! 
Būtų pagavę, tai tikrai būtų šonkaulius sutraiškę. Aš, žinoma, taip pat 
prieš tokį liaudies meno rinkimo būdą, — juk tai tikra vagystė. Bet, 
tarp mūsų kalbant, rūpintojėliai dabar geriau tinka muziejuje, negu 
mūsų pakelėse. Rūpintojėlis yra mūsų pergyventų sunkybių ale- 
gorija. Rūpintojėlis tiko, kai žemaitį į rekrutus varė, kai jis baudžia- 
von ėjo. Rūpintojėlis tiko, kai žemaitis pūrelį rugių ar gabalėlį lašinių 
klampiausiu keliu vežė kelias mylias į miestą parduoti, ko nors nusipirk- 
ti, kai ta kelionė ištisas paras truko, kai 90 metų amžiaus išgyvendavo 
žemaitis ir iki mirties traukinio nematydavo. 

O dabar... Sėda sau vežiman, veža bekoną arba veda jautį kelis 
kilometrus, čia tau ir geležinkelio stotis. Reikia vienan miestan pa- 
važiuti — gali vieškeliu, gali traukiniu, reikia kitan — gali traukin'u, 
gali ir plentu. 

Kai Žemaičius vienaip perkirto geležinkelis, antraip plentas, kai 
antai miestelio gale išdygo mūrinė pieninė, gaminanti eksportinį svies- 
tą, kai antai dvare įsteigta žemės ūkio mokykla ir kaimuose susispietę 
jaunųjų ūkininkų rateliai, — tradicinis mūsų rūpintojėlis nebepritinka, 
ir gana. Visai kita dvasia. Teeina jis į muziejus ir telieka ten taip pat 
gerbiamas, kaip iki šiol buvo. Bet Lietuvos pakelėse jam nebe vieta... 


Tos žemaičių bažnytkaimio klebono mintys daugeliu atžvilgiu bū- 


dingos. Atgimusios, kūrybinės Lietuvos kitoks veidas ryškėja, — žva- 
lus, sveikas, pasitikįs savimi, ryžtingas, linksmas. Tai veidas, kurio 
bruožai jau įžiūrimi tiesiamuose plentuose ir geležinkeliuose, kylan- 


čiuose naujuose kaimų ir miestų pastatuose, kuriamose tokiose verty- 

bėse, apie kokias prieš 20 metų nė svajoti nebūtume išdrįsę, kurių kar- 
tais nė dabar nepastebime ir nemokame įvertinti. 


Kas nori ir moka atgijusios Lietuvos tuos milžiniškus 20 metų atsi- 
kūrimo darbus matyti, tas be skaičių, braižinių ir kitokių sąlyginumų 
mato juos keliaudamas per kraštą iš žemėvaizdžio, iš žmonių kalbų, — 
visai naujos pasikalbėjimų temos, — iš žmonių veidų ir apdarų, — iš 
viso to, kuo reiškiasi nūdienis mūsų gyvenimas. 


Maždaug prieš 8—10 metų vienas laikraštininkas pasidomėjo, kada 
mūsų kinai įsitaisys garsinę aparatūrą ir pradės demonstruoti garsinės 
filmas. Užsienių kinuose garsinės filmos tada jau buvo ne sensacija, o 
visai normalus pažangėjančio gyvenimo reiškinys. Ką apie tai mano 
Kauno kinų savininkai? — Tai buvo labai suprantamas laikraštininko 


klausimas. 


Kauno kinų savininkai nukratė rankas: — Dieve saugok! Garsinė 
aparatūra per brangi. Kauno kinai maži ir mažai telankomi. Nėra to- 
kių pajamų, kurios apmokėtų garsinės aparatūros įtaisymą. Gal kada 
nors, po daugelio metų... 


Tokį Kauno kinų savininkų pareiškimą galima rasti vieno laikraš- 
čio komplektuose, ir dabar jis sukelia nusišypsojimą. Nepraėjo nė poros 
metų po to pareiškimo, kai Kauno kinai vienas po kito pradėjo įsitai- 
syti garsines aparatūras. Vėliau pasireiškė net tam tikras lenktynia- 
vimas ir dabar viename kitame Kauno kine yra tokie tobuli garsinėms 
filmoms įtaisymai, kokių neturi daugis ir Europos didmiesčių kinų. 
Nė vienas kinas dėl to nenusmuko, o atvirkščiai. 

Tas epizodas gana būdingas kai kuriems mūsų piliečiams. 

Daugelį stambesnių Lietuvos atsikūrimo pasireiškimų jie sutiko su 
tokiu pat skeptiškumu. Tas skeptiškumas kūrybinių faktų eigos, žino- 
ma, negalėjo sustabdyti. Tik kai kur jie, vis dėlto, nešė ir tebeneša 
drumstimą. 

Pasigirstančių balsų iš vilko kailio apikaklių, kaip tada vagone, 
niekas neklauso. Jiems patariama geriau snausti, nes tai, kas turi 
dėtis, tai, kas būtina pažangėjančiam kraštui, tai, ko siekia vieninga 
tautos valia, vistiek vyksta ir vienas nepajėgs sustabdyti. 

Tur būt, vienas iš pačių pirmųjų stambiausių Nepriklausomos Lie- 
tuvos darbų buvo Kazlų Rūdos — Šeštokų geležinkelis. Jo reikšmės ir 
vaidmens nėra reikalo įrodinėti. 

O kaip jis tylutėliai atsirado! Tik 1923 m. sausio mėnesį sužinojo- 
me, kad galime sėsti Kaune į traukinį, galime geležinkeliu tiesiai pa- 
siekti Marijampolę, o paskui ir kitus miestelius iki Alytaus. 

1926 metų gegužės mėnesio 7 d. Žemaičiai telkėsi prie naujojo Tel- 
šių — Amalių geležinkelio žiūrėti pirmojo traukinio į Telšius. 

1932 m. spalių 29 dieną specialus pirmasis traukinys pradėjo susi- 
siekimą iš Kauno pro Telšius ir Kretingą Klaipėdon. Žemaičių buvo 
pilnos stotys ir jie, rydami susijaudinimo ašaras, sutiko naujojo jų gy- 
venimo aušrą. Tai buvo toks laimėjimas, kuris nužymi naują epochą. 

1928 — 1929 metų laikraščių komplektuose galima rasti nedrąsių 
svajonių, kokia palaima būtų krašto ūkiui ir kultūrai Kauną plentu su- 
siejus su Klaipėda. 

O šiemet Monte Carlo automobilių lenktynininkai iš Šiaulių Taura- 
gės plento nuo Kryžkalnio drąsia ranka suko automobilio vairą kairėn, 
naujuoju Žemaičių plentu į Kauną. Tie svetimšaliai lenktynininkai bu- 
vo nustebinti mūsų krašto pažangos spartumu. 

Ir nepajusime, kai galėsime sėsti Kaune autobusan, per kelias va- 
landas perskrodę visą Žemaičių gražiąją žemę, atsidursime mūsų pajū- 
ryje, Klaipėdoje. 

Ir Aukštaičių plentas kilometras po kilometro klojasi, puikiai sie- 
damas kaimus ir miestelius, juos suartindamas, šviesesnį gyvenimą 
jiems teikdamas. Ir kiti plentai, jau pirmus žymius žingsnius žengę, 
pasiruošę tolesniems šūksniams. 

Už Panevėžio statomo naujojo siaurojo geležinkelio sankasa 
vaikščiodami susisiekimo ministerijos pareigūnai džiaugiasi: — Sta- 
tome savo išgalėmis, be jokios svetimųjų paramos. Savi ištekliai, savi 
inžinieriai, savi technikai. Jie mūsų pačių užauginti, dirba su užsidegi- 
mu, dirba daugiau, nei galima reikalauti, ir dirba gerai. Tuo geležin- 
keliu netrukus susisieksime su Joniškiu. 

Kiek jau daug padaryta, kiek daroma ir kaip greit turėsime tai, kas 


daroma! 
4 


Matininko teodolitas baigia išžingsniuoti mūsų žemę skersai išilgai. 
Kaimai nyksta, be atodairos žudydami kaiminio gyvenimo romantiką. 
skaudindami etnografams širdis. Nauji trobesiai šypsosi apylinkėms 
skardiniais, čerpiniais, gontiniais, pagaliau, kad ir šiaudiniais, naujais 
stogais. Išėjes vienasėdin ūkininkas dairosi po savo sklypą ir, prisimin- 
damas ką gero kitur yra pastebėjęs, kombinuoja, kaip daugiau naudos 
iš to sklypo išpešti. Šiemet gal dar ne visa pasiims, kitąmet gal dar 

ne visą, bet po 5—10 metų jo žemė duos derlius, kad buvusieji atrodys 
pasityčiojimu. 

Raguvos apylinkėse, Panevėžio apskr., žemės ūkio viceministeris 
lankė melioracijos darbus, kurių ten buvo gana apsčiai reguliuojant 
upes ir sausinant didžiulius pelkių plotus. Į kaimą zovada ne kokiais 
kuinais įlėkė keli vyrai, susijaudinę ir susirūpinę. 

— Ar čia viceministeris? — klausia vyrai. 

— Čia. Į aną kaimo galą nuėjo. 

Raiteliai nušoko nuo arklių ir pėsti nuėjo pas viceministerį. 

— Išgirdome, kad ponas čia esi, tai viską metę ir atidūmėm. Pa- 
daryk malonę, nusausink ir mus. Baigiame skęsti. Pavasarį vėliausiai 
į laukus išeiname, rudenį anksčiausiai turime iš jų bėgti. Apsemia ke- 
lius ir laukus. Bėda ir žmonėms, ir gyvuliams. Nebegalime gyventi. 

Pasirodo, jų kaimo žemės nusausinimas įėjo į kurią ten kitą sistemą, 
numatytą sausinti ateinančiais metais. Jiems tačiau buvo neaišku, ko- 
dėl gretimų kaimų laukai jau sausinami, o jų ne. 

— O kaip iki šiol gyvenote? 

— Toks buvo ir gyvenimas. Kaip gyvulėliai. 

Kai dabar kiti, žiūrime, dorą gyvenimą gavo, nė mes nebeišken- 
čiame. 

Kokie plotai jau dorą gyvenimą gavo ir kokie dar jo laukia ir su- 
lauks! Kultūrtechniko batas giliau ir giliau į mūsų pelkes brenda, sau- 
sindamas ir klampynes versdamas, jei ne derlingomis dirvomis, tai bent 
puikiomis pievomis. Tik pelkingų vietų gyventojai gali pastebėti ir su- 
prasti, ką reiškia melioracija. 

Įvairių apylinkių ūkininkai susitikę ginčijasi: 

— Mūsų pieninė tiek ir tiek I rūšies sviesto pagamina. 

— O mūsų; tiek ir tiek. 

Pieno produktų gaminimo rekordai ūkininkams tapo garbės ir am- 
bicijos dalykais, nekalbant apie medžiaginę jų pusę. O kiek tokių pie- 
ninių pamatai važiuodamas per kraštą bet kurion pusėn, bet kuriuo 
keliu! Kur tie laikai, kai užėjus kaiman pas ūkininką, paprašius pieno, 
šeimininkė atsinešdavo puodynę, prapūsdavo paviršėlius ir pripildavo 
stiklinę. Dabar kaime paprašysi pieno, pavėlavęs melžimo laikui, dau- 
giur išgirsi atsakymą: 

— Tai kad mūsų pienas mašinavotas, bekonams. Kiek sau buvom 
pasilikę, suvalgėm. j 

Vadinasi, kiek reikia sau pasilikę, kitą gabena pieninėn ir nugriebtą 
vežasi namo, gyvuliams sušerti. 

Dėde, dėde, turkų karo dalyvi, gal ir gerai kad tu mirei: ką tu pa- 
sakytum pamatęs tokį Dievo dovanos — pienelio — niekinimą, kiau- 
lėms šeriant!.. 

15 metų sūnus, jaunųjų ūkininkų ratelio narys, drąsiai kertasi su 
tėvu, kur geriau sodinti bulves, kuo geriau tręšti runkelius ir kuri mie- 
žių sėkla geresnė. Ruduo parodo: sūnaus tiesa, kad jį kur pypkės! 
Kiaušinis vištą moko! | 

O juk tas kiaušinis netrukus pats taps višta. 

Kitą karta buvo laikraštininkų susirinkimas: kas daryti, kad kai- 
mas laikraštį skaitytų. Skaito, bet tiek, kad beveik neskaito. O juk 
baisu: miestai lietuviškų laikraščių neskaito, nes maži ir gausiai kita- 
taučių gyvenami, kaimas neskaito, nes jo laikraštis dar kaip reikiant 
nepasiekia. 

Dabar vieno tolimesnio pašto, dar tebesinaudojančio arklių susisie- 
kimu, paštininkas dejuoja dėl savo sunkių pareigų: 

— O blogiausia tai šeštadieniais. Prisikrauni vežimą visokių tų 
laikraščių, kelius centnerius, nė pačiam atsisėsti nėra kur. Gerai, jei 
gražus oras, o kai lietus, nors gyvas žemėn lysk: sulydysi — atsakysi... 

Tas paštas aptarnauja, palyginti, nedidelį plotą. O, vis dėlto, laik- 
raščių centneriai į tą plotą sutelpa. 

Ūkininkams savaitraščio jau per mažai, jie dienraščius išsirašinėja. 

Prieš kelerius metus „Lietuvos Aido“ redakcijoje suskambėjo telefo- 
nas. Telefonistė praneša: 

— Kalbėkit su Filipinais. 

— Kokiais Filipinais? 

— Na, Filipinais ir tiek. Ar geografiją užmiršote ? 

Redakcijos kambaryje mažiukas sumišimas: kam nors netvarkoje... 

O pasirodė, visiems buvo tvarkoje. Tą dieną turėjo būti atidarytas 
telefono susisiekimas iš Kauno su Filipinais. Filipinuose tuo metu buvo 
keliautojas laikraštininkas Matas Šalčius. Filipinų telefonų direkcija, 
sužinojusi esant lietuvį, jį ir pasikvietė pirmam pasikalbėjimui telefonu 
su Kaunu. M. Šalčius telefonavo į „Lietuvos Aidą“. Viskas labai su- 
prantama ir paprasta. 

Kur dabar tus vargšas Petras, anais laikais prakaituotas ir nusi- 
minęs beskambindamas į Joniškį broliui Juozui, prarėkęs gerklę ir vis 
dėl to su Juozu nepasikalbėjęs ?.. 

Dabar iš Kauno telefonu kalbasi, visai gerklės nedraskydami, su 
tolimiausiais žemės kamuolio punktais. 

Aviacijos viršininkas gen. Gustaitis, neseniai kalbėdamasis su laik- 
raštininkais, pareiškė, kad jau atėjo laikas įvesti Lietuvoje orinį susi- 

siekimą — paštui ir keleiviams vežioti. Jei atsakingas žmogus taip 
kalba, taip bus ir padaryta. 

Ūkininkas, pasistatęs seklyčioje radijo imtuvą, sukinėja ir klausosi: 
nori — Kauną, nori — Klaipėdą... 

Plati giminė į atlaidus suvažiavusi pasakojasi: 

Mano Vincas kitą metą baigs Kaune medicinos fakultetą. 

— Mano Viktutė mokosi Klaipėdos pedagoginiame institute. 

— Petras ruošiasi į Kauno konservatoriją muzikos mokytis. 

Dar kitas, palinkęs eiti į Prekybos institutą Klaipėdoje, dar kitas į 
miškininkystės mokyklą Alytuje. O yra ir tokių, kurie skuba tapti 
jūrininku, lakūnu, inžinierium. 

Amatų mokyklos pilnos. 

Prieš keletą metų vienas laikraštis pranešė žinią apie pasiruošimus 
leisti „Lietuviškąją Enciklopediją“ ir pridėjo: ,,Žinutė nepaprasta, ir 
daugelis smarkiai nustebo“... Kur tau nenustebs! Juk enciklopedijai 
leisti reikia ne tik didelių lėšų, bet ir parinktų pajėgų jai ruošti, reikia 
tam tikro kultūros laipsnio, pagaliau, reikia ir kas ją pirktų, prenume- 
ruotųsi. 

„Lietuviškoji Enciklopedija“ jau beveik įpusėta. Pirmajam Enci- 
klopedijos tomui išėjus, Karaliaučiaus vokiečių spauda tai paminėjo, 
kaip kultūrinio mūsų subrendimo rodiklį. 

— O mano Juozukas panūdo į Dotnuvos žemės ūkio akademiją. 

Sena ukmergietė, visą amželį vikriai bėgiojusi į būdelę kiemo gale, 
jau kalba apie kanalizaciją, kaip apie vykstantį faktą. 

— Kaunas turi, Šiauliai įsitaiso, ne už kalnų ir Ukmergėje kanali- 
zacija ir vandentiekis... 

Visas mūsų lietuviškasis gyvenimas plinta, į plotį, kyla į aukštį. 
Tai ką jau turime pasidarę, yra tik mažytė dalelė to, ko siekiame ir ko 
pasieksime. Juk mūsų amžius dar tik 20 metų!.. 





* 


Brolis tik paėmė vadžias į rankas ir pora arklių šoko iš vietos, steng- 
damiesi tuoj zovadą pradėti. Patogus vežimukas su lingėmis išbarškėjo 
iš grįsto geležinkelio stoties kiemo. 

Brolio smilkinius jau pradėjo liesti „rudens šalna“; išdavikiškai 
raitosi keli žili plaukai. Brolio žvilgsnis tiesus, kietas, veidas subren- 
dęs, ryškūs vyro bruožai. Paakiuose smulkių raukšlelių puokštės pra- 


žydusios. 

Kelias tas pats, bet ir visai kitas. Jis dabar dailus, žvyruotas. Dir- 
vos visos suartos, ir kiekvienas plotas savo derlių ruošia. Laukuose ga- 
nosi kaiminės, žavinčios akį ir skaičiumi, ir kokybe. 

— Tas, šelmis, gerą pinigą gauna ir už pieną, ir už prieauglį. Ru- 
sams net kelias telyčaites pardavė, — rodo botagu brolis į naują so- 
dybą. Keliaujant „į ten“ jos vietoje rūko dūmai iš kažkokio rūsio, į kurį 
karo audra, dūmais paleidusi visus trobesius, palikusi susproginėjusius 
pamatų akmenis, buvo suvariusi ir kelerius metus kalino sodybos sa- 
vininko šeimą. 

Kelyje sutinkame vežimus, grįžtančius iš pieninės su tuščiais pieno 
bidonais. Sutinkame vežimus su tusčiais narvais, nuvežusius priėmimo 
vieton bekonus. Sutinkame daug važiuotų ir pėsčių. Žmonės turi daug 
reikalų. 

Tėviškė artėja. Nebe tie vaizdai, nebe tie! Kur dingo anoji giraitė? 

— Matai, jos vietoje jau linai mėlynuoja. O iš giraitės mes, parti- 
zanai, pleškinome bermontininkus, važiuojančius sų gurguolėmis kai- 
muose prisiplėšto turto. 

Iš tolo matyti tėviškės liepa. Joje aukštai įkelta kartis — radio 
antena. Tokios pat antenos daugelyje sodybų. 

— Kur tie krūmokšniai, kurie čia augo tokie tankūs ir vešlūs? 

— Matai, brolau, jų vietoje auga cukriniai runkeliai. Gražaus pini- 
go pasiplėš... 

Kaip gaila, dėde, turkų karo dalyvi, kad jau mirei. Ką pasakytum 
matydamas cukrinių runkelių laukus ir antai tą aukštą, iš už tolimų 
girių kyšantį cukraus fabriko kaminą! 

Kieme brolis iškinko arklius ir veda juos į lygią, vešlią dobilieną. 
Tai juk čia kėpsojo kelmai, kaip mūrai, už kurių galėjo slėptis didelė 
karvė! Jie jau seniai išrauti ir sukūrenti. Iš jų atkovotas žymus žemės 
plotas dirvai. pasėliams. | 

O pelkė, kurioje tik sausą vasarą karvės iki pilvų neįklimpdavo, 
sausa ir lygi pieva. Neperšokamas griovys iš kažkur ateina, šakoda- 
masis į plačius laukus, siekia Ringuvą ir nuleidžia ten vandens perteklių. 

— Nusausinus, porą metų buvo visai išnykus pelkinė žolė. Nu, ma- 
nau, bėda! Pasikalbu su agronomu, jis man pataria išarti, pasėti to- 
kias ir tokias žoles, paberti tokias ir tokias trąšas — ir štai tau kokia 
žolė! Kokia pieva ir kokia ganykla! — aiškina brolis. 

Temo. Kažkur toli cirpėjo armonika. Rugiuose girgždėjo griežlė. 
Vasaros vakaro oras buvo maistingas, kvapus. 

— Mūsų kaimo palaukėje gyveno Nariškino miškų eigulis, latvis 
Glazniekas. Žmonės žinojo, iš kur Glazniekas turi pieno, kai niekas 

tiek neturi, iš kur Glazniekas turi lašinių, kiek niekas neturi ir iš kur 
Glazniekas turi pilnus aruodus javų. Glazniekas turėjo aitvarą. Daug 
kas buvo tą aitvarą matęs. Glaznieko pieną žmonės bijodavo valgyti: 
esąs aitvaro išvemtas. Pasirodo, aitvarą gali turėti visi, kas nori, kas 
netingi.  Stačiai, geriau šerk karves, mokėk dirvą dirbti ir išmanyk 
sėjomainą, įsigyk geros veislės kiaulių ir mokėk jas šerti — va, tau ir 
visas aitvaras. 

Brolis kalbėjo žiūrėdamas į tamsą, lyg balsiai samprotaudamas. 

— O tokių aitvarų dabar visur pilna. Pasikinkė juos į darbą ūkinin- 
kai, pasikinkė inžinieriai, pasikinkė visas kraštas. Kartais suklumpa 
tie aitvarai, kažkur paklysta, gal ir pabėga. Bet vis tiek. pasigauna 
juos, vėl kerta jiems per šonus: skrisk, nešk lobį! 

Ir tiesiasi geležinkeliai ir plentai, dygsta naujos sodybos ir įvairiau- 
sių paskirčių pastatai, auga įmonės, mokyklos, mokosi žmonės dirbti 
ir gyventi. Keičiasi Lietuvos žemėvaizdis ir žmonės. Vieno laimėjimo 
pasiekus jau nebeklausiama, ko dabar imtis. Stojama kiton kovon, 
kitan darban, siekiama kitų laimėjimų. 

Lietuva jau pilnametė, prisirinkusi geriausių jėgų ir geriausių tikslų 
Kiek gražaus darbo ir gražių laimėjimų jai dar prieš akis! Eik per 
Lietuvą, pažink ją ir jos kūrybos darbus, įsimylėjėlio akimis išglostyk 
jos kelius, nusausintas pievas, sureguliuotas upes, naujus vienkiemius, 
kiekvieną pastatą, kuriame bręsta kultūrinės ir medžiaginės vertybės, 
— ar ne užsikrėsi tokiu entuziazmu, tokiu optimizmu, jog šmėksantieji 
vargeliai, sutrikimai, kliuviniai pasirodys kaip dūmai, kuriuos nuolat 
išsklaido gaivus kūrybingos Lietuvos padangių vėjas. 

TURINYS 


Tautos vienybės keliais, Iz. Tamošaitis 


UŽSIENIO POLITIKA 
Du Lietuvos užsienio politikos dešimtmečiai. D. Zaunius 


KARIUOMENĖ 
Nepriklausomybės karas. Ats, ltn. Dr. Vasiliauskas 
Kariuomenės tarnybos. Gen. št. plk. ltn. Mačiokas 
Kariuomenės organizacija ir komplektavimas. Gen. št. plk. Sova 
Kariuomenės mokymas, Gen. št. kpt. Jodauga 


ADMINISTRACIJA 
Nepriklausomosios Lietuvos valstybės administracija. A. Survila 


ŪKIS IR FINANSAI 
Lietuvos žemės ūkis 1918 — 1938 m. Dr. J. Krikščiūnas 
Finansai Ir ūkis Nepriklausomojoje Lietuvoje. Dr. Kazys Sruoga 


MENAS 
Naujosios mūsų literatūros keliai. Stp. Vykintas 


Dvidešimt plastinio meno metų. V. Didžiokas 


Mūsų (teatro raida. Balys Sruoga 2 
Lietuvių muzika per 20 nepriklausomybės metų. Vladas Jakubėnas 


Architektūros ir urbanizmo pažanga  atgimusioje Lietuvoje. Ind, 


Algirdas Šalkauskis 


SVIETIMAS 
Mūsų laimėjimai švietimo dirvoje. P. Papečkys 


V. D. Universitetas ir Ž. V. Akademija. Jonas Rainys 
Specialinis mokslas. St. Šalkauskas | 
Fizinis auklėjimas. K. Dineika 


SPAUDA 
Periodinės spaudos laimėjimai. V. Kemežys 
Lietuviškoji enciklopedija. P. Matėkonis 


ĮSTATYMDAVYSTĖ IR TEISDARYSTE 
Mūsų įstatymdavystė ir teisdarystė. M. Kavolis 


SOCIALINĖ APSAUGA 
Socialinė apsauga Lietuvoje. V. Akelaitis 
PAŽANGOS VAIZDAI 
Kūrybiniai Lietuvos bruožai. A. Gricius 


SPALVOTOS REPRODUKCIJOS 
Žvejas rengiasi žvejoti. A. Žmuidzinavičius 
Miškas. V. Didžiokas 
Vakaras. Petras Kalpokas 
Capri. J. Mackevičius 
Vėjas. A. Galdikas 

